
PREFAŢĂ 


Unităţi frazeologice funcționale complexe, expresiile, alături de locuţiuni, ocupă o pondere 
importantă în structura oricărei limbi atât la nivel popular, cât şi la nivel literar. Asemenea construcții 
stabile s-au constituit de-a lungul secolelor, ele s-au schimbat ori au ieşit din uz şi reprezintă mărturii ale 
modului de a gândi şi de a se exprima al vorbitorilor unei comunităţi etnice şi care, datorită îmbinărilor, 
de cele mai multe ori inedite, sunt capabile să plasticizeze ideile exprimate şi să imprime comunicării, în 
general, o notă aparte. Utilizarea corectă a acestora, în contexte situaționale concrete, este un criteriu de 
recunoaştere a competenţei şi a performanței lingvistice. 

Mihai Eminescu, în una din însemnările sale din manuscrise (manuscrisul 2257-239 v, Opere IX, 
Bucureşti, 1980, p. 487), a insistat asupra importanţei pe care o au astfel de construcții în „fizionomia” 
unei limbi şi a încercat să demonstreze, prin comparaţie cu limba germană, multiplele valori expresive pe 
care le pot dobândi aceste „tiparuri neschimbate” în comunicare. Poetul era conştient de reprezentarea 
poetică prin locuţiuni, în raport cu limba comună şi posibilitatea valorificării ei. 

Fără să ne propunem aici o abordare teoretică extinsă cu privire la expresii şi locuţiuni (definiție, 
clasificare, criterii de delimitare a expresiilor de locuţiuni sau criterii de delimitare ale acestora de 
unitățile lexicale simple etc.), constatăm că, în studiile şi în lucrările teoretice, dar şi în dicționarele 
frazeologice apărute în ultima jumătate de secol, autorii au adoptat puncte de vedere diferite în ceea ce 
priveşte denumirea acestor realităţi lingvistice. (Vezi Ioana Boroianu, Conceptul de unitate frazeologică: 
tipuri de unităţi frazeologice (TI), în Limbă şi literatură, 1974, nr. 1, p. 25-34). 

De asemenea, expresiile şi locuțiunile au fost considerate uneori sinonime ale unor cuvinte 
singulare ori s-a încercat „stabilirea unei diferențieri, mai mult sau mai puţin clare, ținându-se seama de 
anumite criterii.” (Vezi Liviu Groza, Despre locuţiuni şi expresii, în Limbă şi literatură, vol. II., 1990, p. 
141), în timp ce alţi lingvişti, după cum menţiona Marin Bucă, autorul Marelui dicționar de expresii 
româneşti (Meteor Press, 2011), „deşi fac distincţie între aceşti doi termeni, evită să precizeze care dintre 
unitățile frazeologice sunt expresii şi care locuţiuni. ” 

Potrivit lingvistului Theodor Hristea, locuțiunile ar fi expresii care şi-au pierdut expresivitatea, 
opinie la care am aderat şi noi în conceperea Dicţionarului de expresii româneşti în contexte (DERC) Și 
pe care o regăsim în redactarea altor dicționare importante recente (loan Oprea, Carmen-Gabriela Pamfil, 
Rodica Radu, Victoria Zăstroiu, Dicţionar universal ilustrat al limbii române, Ediţia a patra revăzută şi 
adăugită, Editura Litera Internaţional, 2010; Marin Bucă, Marele dicționar de expresii româneşti, Editura 
Meteor Press, 2011). În susținerea acestui punct de vedere, Theodor Hristea aduce, credem, suficiente 
argumente în acest sens: „După părerea noastră, cu cât o îmbinare stabilă de cuvinte este mai expresivă 
(deci are o mai pronunțată încărcătură afectivă), cu atât suntem mai îndreptățiți s-o considerăm expresie. 
În ceea ce ne priveşte, nu avem nicio îndoială că: a spăla putina, a tăia frunze la câini, a-i lipsi cuiva o 
doagă, a-şi lua inima în dinţi, a face zile fripte (cuiva), a se face luntre şi punte, a face (pe cineva) cu ou 
şi cu oțet sau alte asemenea grupuri frazeologice (considerate „locuţiuni verbale”) sunt, în realitate, cele 
mai autentice expresii româneşti. Când, însă, expresivitatea a dispărut complet (ori în cea mai mare 
măsură) şi grupul frazeologic a devenit „împietrit” sau cât mai bine sudat (ca în a băga de seamă, a-şi 
aduce aminte etc.), atunci putem vorbi de locuţiuni, fără teama de a greşi. În zeci de cazuri 

„intermediare”, nu are nicio importanță dacă acestea sunt considerate expresii sau locuţiuni. ” (Theodor 
Hristea, Sinteze de limba română, ediţia a III-a revăzută şi din nou îmbogăţită, Bucureşti, 1984, p. 142) 

Dicţionarul de expresii româneşti în contexte (DERC), al cărui prim volum, A-C (dintr-o serie de 
trei volume), apare acum, se adresează unui public divers: elevi, studenți, profesori, traducători, ziarişti şi 
tuturor acelora interesaţi de cunoaşterea resurselor expresive ale limbii române. 

Încercarea de a oferi, ori de câte ori a fost posibil, atestări ale structurilor prezentate are mai multe 
obiective: pe de o parte, se atestă autenticitatea construcției respective, pe de altă parte, se ilustrează şi se 
completează informaţia în legătură cu conținutul şi, în sfârşit, se oferă premisa unor repere în legătură cu 
vechimea expresiilor româneşti. Cea mai mare parte a construcțiilor fixe sunt, în primul rând, rezultatul 
evoluţiei istorice a limbii române, însă există altele, mai ales la nivelul limbii literare, care au fost 
împrumutate sau, mai degrabă, a fost împrumutat modelul lor de constituire. 

Susținerea prin contexte a construcțiilor fixe nu este un procedeu nou în cultura românească, el a 
fost folosit pe larg în Dicţionarul limbii române, publicat de Academie, şi, într-o manieră mai mult sau 
mai puțin consecventă, în alte dicționare ale limbii române. Un dicţionar cu un specific aparte, 
Dicţionarul limbii poetice a lui Eminescu, apărut în anul 1968, sub redacția lui Tudor Vianu, uzează, de 
asemenea, de data aceasta în mod susținut de citate din opera poetului. Dicţionarul de față tratează însă 
expresiile detaşate de alte informații în legătură cu elementele componente, ca fenomene de limbă cu 
valoare în sine, deci, atribuie un alt statut acestor citate. 


KKK 


În alegerea cuvântului-titlu (cuvânt-cheie sau cuvânt-pivot) am avut în vedere importanța semnificației 
pe care o are acesta în structura expresiei, fără a aduce informaţii de natură gramaticală, considerând că nu sunt 
necesare într-un dicționar de tipul acesta; de aceea am dat sub acelaşi cuvânt-titlu expresii în care termenul 
semnificativ poate avea mai multe valori gramaticale (bine adverb şi bine substantiv). 

În dicţionar am valorificat lucrări lexicografice anterioare (Vezi Bibliografia), din care am reținut, 
după o atentă reevaluare, o bună parte a definiţiilor lexicografice, iar în anumite cazuri am procedat la 
remanierea acestora, în sensul clarificării lor, al delimitării sensurilor, mai ales atunci când contextele alese 
spre ilustrare o impuneau, încercând, pe cât posibil, să evităm glosarea unei expresii prin altă expresie. 

Majoritatea expresiilor au fost definite analitic, după semnul (=), iar în situaţiile în care nu a fost 
posibilă o asemenea definire, explicaţia începe cu «Se spune» sau «Se zice»: Na-ţi-o bună că ţi-am dres- 
o (sau frânt-o) = Se spune într-o situaţie dificilă sau inoportună; Colac peste pupăză (Pop.) = Se zice 
când la un necaz sau la o nenorocire se adaugă un alt necaz sau o altă nenorocire. Există şi o modalitate 
de definiție a expresiilor când acestea sunt formule de care se foloseşte cineva în anumite împrejurări: 
Bine v-am găsit! = Formulă de salut pe care o spune un nou venit; S-auzim de bine! = Formulă de salut, 
la despărţire. Variantele unei expresii au fost puse în paranteze rotunde: A băga (sau a vârî) pe cineva în 
(toate) boale(le); A lua pe cineva (sau a-i lua cuiva ceva) în nume de bine. 

În ceea ce priveşte aria de răspândire şi uzul expresiilor, am folosit prescurtări specifice, puse 
între paranteze rotunde, tipărite, după caz, cu sau fără majuscule: (înv.) = învechit, (îrg.) = învechit şi 
regional, (nob.) = neobişnuit, (pfm.) = popular şi familiar etc. (Vezi Lista abrevierilor) 

Dacă o expresie are mai multe sensuri, acestea au fost notate cu litere mici (a, b, c, d etc.), 
sensurile apropiate au fost despărțite prin virgulă, iar sensurile îndepărtate prin punct şi virgulă. 
Omonimele, care apar în cuvintele-titlu, poartă o cifră la umăr, de exemplu, sub DA! se vor regăsi 
expresiile care îl conţin pe da adverb, iar sub DA? cele în care da este verb. 

Pentru o mai bună înţelegere a sensului (sensurilor) expresiilor, am considerat necesar ca acesta 
să fie ilustrat prin contexte, uneori extinse, din scrieri literare reprezentative din literatura română, din 
lucrări ştiinţifice şi din presa scrisă sau din presa electronică din România sau din Republica Moldova, 

indicând la sfârşitul fiecărui citat numele autorului, iar în cazul textelor selectate din presă, am menţionat 
fie titlul şi anul, fie adresa de internet. 

Enunţurile care nu poartă nicio indicație de autor ne aparțin şi au rolul de a 
exemplifica/concretiza sensul unei expresii, atunci când nu au fost găsite contexte relevante atestate; 
alteori, acestea au fost utilizate în paralel cu textele selectate din sursele consultate, cu scopul de a 
„traduce”, în măsura în care a fost posibil, sensul fiecărei expresii. Bibliografia izvoarelor folosite în 
corpusul dicționarului se va regăsi în ultimul volum. 

LISTA ABREVIERILOR! 


AD cette argou, argotic 

AIT. ariens argotic şi familiar 
ASTE iapa cald astăzi rar 

Bari; sinea Banat 

[D1S2 eta dat taca termen bisericesc 
BUC: rierren Bucovina 
Citat to a aa comerț 

(Îi: stea oboi ankas despre 
depenien depreciativ 

CC ii etcetera 

eUf nnan eufemistic 

faM resien familiar 

fig etenn figurat 

a no PEA ea aa franțuzism 

TED PEET formulă de politețe 
PMi iiet glumet 

Si g EET ironic 

UZ oenina ieşit din uz 

i ERE ale în forma/formele 
Usdin în limbajul soldaților 
TAVE irons învechit 

PPh ire noscusnsa în poezia populară 
Pi n EEEE învechit şi regional 
Wpineigeiiia învechit şi popular 
DVI EEEE AE învechit şi rar 

JUT. iilam: ştiinţe juridice 


UV acte aceata ac livresc 

IE: arca eva cade la jocul de cărți 
|n) E E a la plural 

| E APR Rate la singular 

Mar. „eee Maramureş 

MI cica saca termen militar 
MIS. posritis mai ales 

MOL. tisset Moldova 

017) PRE ERA mai ales la plural 
Mun. iriiria Muntenia 

j aO) o sie cetera neobişnuit 

Otis sata pucca ata Oltenia 

Pan. e secete tate prin analogie 
EX. scotian ace zeita prin extensiune 
PM; ns etate daia popular şi familiar 
Palaren prin generalizare 
POP. EEE popular 

oI K ATEEN peiorativ 
Psion păstorit 

TED: si ace matii regional 

Rel sie catea tate religie 

SPE nrin specializat 

SDi aevi: sport 
flanon şi la figurat 

TES arnet Transilvania 

UV eerie te trivial 
Veri vulgar 


1 SON FE re R Eaa RNS AI Cd 3 Tr h a P.: a 3 
Abrevierile cu inițială majusculă indică domenii de activitate sau provincii istorice românești. In interiorul 
parantezei explicative, prima abreviere începe cu majusculă, următoarele fiind scrise cu inițială minusculă. 

De la a (până) la z(et) (Fam.) = De la început 
până la sfârşit; în întregime: 

Profesorul de greceşte, tip original şi 
băut, 


nedezminţit o singură dată, striga la catalog 


întotdeauna care,  imperturbabil şi 
„Bolohan” în loc de Balaban, „Dihanie” în loc 
de Divani, „Rus oof! vițiu” în loc de Rusovici, şi 
aşa de la A până la Z afară de unul cu breton 
pomădat pe frunte, pe care-l numea Marița de la 
Morile de vânt [...] (G. IBRĂILEANU) 

Sunt risipiţi, din fericire, pe toată 
întinderea alfabetului de la „a” la „zed”. UON 
VINEA) 


ABANOS 

A se ţine (sau a şedea) abanos = A se conserva 
foarte bine; a arăta mai tânăr decât vârsta pe care 
o are: 


Şade tot abanos, țapăn şi vârtos... 
(ANTON PANN) 


ABATE 
A se abate din (sau de la subiect) vorbă (Spc.) 
= A face digresiuni, a divaga: 

De asemenea, interlocutorul poate fi 
întrerupt când se abate de la subiect, când e 
nevoie de o clarificare sau de mai multe 
explicaţii [...] (MIHAI COMAN) 

[...] d. prezident... nu permite oratorului 
să iasă din cestiune. (|. L. CARAGIALE) 


Îi abate (într-o parte) = Îi trece prin minte să 

facă ceva; îi vine în gând o dorință neaşteptată: 
Îi abătuse strigoaicei ca să-mi puie 

coarne de fier. (V ASILE ALECSANDRI) 


ABATERE 
Abatere de la regulă = Excepţie: 

Orice abatere de la această regulă 
constituie o încălcare a Legii 8/1996 privind 
dreptul de autor. (http://www.vremeanoua.ro) 

Abatere de la vorbă = Digresiune de la subiect: 
A relatat faptele făcând şi destule abateri. 


ABDICA 
A abdica de la datorie = A renunța la îndeplinirea 
datoriilor, a-şi încălca îndeplinirea datoriilor: 

În virtutea lui, libertatea presei devine, în 
fapt, o datorie publică: presa are anumite obligaţii 
faţă de individul-cetățean, obligaţii de la care nu 
poate abdica în numele legilor pieţei (profitului) şi 
ale succesului facil (divertismentul). (MIHAI 
COMAN) 

Am abdicat de la datorie. Am uitat că 
avem şi datorii morale, captivi în lumea exclusiv 
materială. (http://w ww .meritocratia.tv) 


A abdica de la principiile sale = A face, a 
determina să renunţe la convingerile, ideile, 
principiile sale: 

Spre deosebire de partenerii săi, 
România voia să sublinieze faptul că cele patru 
state apărau principiile ce guvernau Europa 
postbelică şi că ele nu vor abdica de la aceste 
principii în fața presiunilor de tot felul ce se 
exercitau asupra lor. (MIRCEA MUŞAT, ION 


ARDELEANU) 


ABRAŞ, -Ă 
A ieşi (ceva) abraş = A nu izbuti, a suferi un 
eşec, o înfrângere: 

Dumnealui, banul Vulpe... îl cunoaşteţi? 
Iată-l! priviţi-l bine... [...] S-au gudurat pe lângă 
români, doar i-a înşela, după obicei; dar, ieşind 
abraş, a luat în sfârşit calea lungă şi sucită a 
giudecăţii. (VASILE ALECSANDRI) 

A încercat să ne păcălească, dar, ieşind 
abraş, s-a împăcat cu situația şi a devenit om de 
onoare. (http://www.scientia.ro) 


Om abraş (Fig.) = Om rău, afurisit, al dracului; 
om căruia nu-i place să se amestece altul în 
treburile lui. (Cu valoare adverbială) Rău, 
afurisit, veninos, cumplit: 

Foc se face căpitanul / Că-i din firea lui 
abraş! (AL. VLAHUȚĂ) 

[...] bătrânul simțise dureri grozave 


prin piciorul drept, care-l şi ținuseră să nu mai 


Vasile ILINCAN 


poată sui dealul, unde găsea alinarea; şi-n 
seara aceasta  înțepăturile  începură să-l 
chinuiască şi mai abraş. (EM. GÎRLEANU) 
Penele, negre şi albe, zbârlite, smulse, 
răsfirate, se amestecaseră-n lupta abraşă [...] 


(P. ISPIRESCU) 


ABSTRACȚIE (ABSTRACȚIUNE) 
A face abstracţie de... = A nu lua în considerare, a 
nu ține seama de..., a renunţa la...: 

Căci, abstracţie făcând de la milioanele 
de bani [...] mai rămâne în paharul destul de 
amar băut pân-acum drojdia asigurărilor 
formale din declararea de recunoaştere [...] 
(MIHAI EMINESCU) 

Însă celui care vorbeşte în public despre o 
carte de maxime a unui contemporan în viaţă, i se 
impune, credem, să facă abstracție de acest caracter 
liric al maximei [...] (PAUL ZARIFOPOL) 


ABUR 
A scoate aburi pe gură = A vorbi zadarnic: 

— Da omoară-te dracului că poate aşa 
am să scap de tine! mormăi apoi nepăsător, 
scoțând pe gură şi pe nas fuioare albe de aburi, 
ca un balaur întărâtat. (LIVIU REBREANU) 


AC 
A avea, a căuta (a găsi, a afla) ac de cojocul 
cuiva = A avea mijloace de a înfrâna sau de a 
pedepsi pe cineva; a descoperi mijlocul de 
îndreptare a purtării cuiva: 

Asta e boală cu leac,/ Am eu de cojocul 
tău ac...(ANTON PANN) 

— Las” că v-am găsit eu ac de cojoc. De- 
acum dormiți, dormire-aţi somnul cel de veci, că 
v-am aşternut eu bine! (ON CREANGĂ) 


A băga (sau a ascunde) acul în miere = A face 
vrajbă (zâzanie) între oameni: 

Dar până atunci, aşa cum nu e în stilul 
meu să ascund acul în miere, risc să proorocesc 
franc [...] (LEO BUTNARU) 

A găsit să bage ac în miere şi a stricat 


toată atmosfera de la serviciu. 


(http://www.scientia.ro) 

A călca (sau a merge, a umbla) ca pe ace = A 
călca (sau a umbla) încet, cu grijă: 
Numai el nu se simțea în apele lui, 


umbla ca pe ace în urma tuturor. 


(http://www.scientia.ro) 


A căuta acul în carul cu fân = A face o muncă 
zadarnică, a căuta ceva ce nu se poate găsi: 

O luă prin oraş în speranța regăsirii 
copilului, ceea ce echivala cu a căuta acul în 
carul cu fân. (ION GHEȚIE) 

Rutieriştii caută acul în carul cu fân... 
dar îl vor găsi. (http://observator.ro) 


A sta (sau a şedea) ca pe ace (sau pe cărbuni 
ori pe ghimpi) = A fi foarte nerăbdător: 

Îmi făceam griji în legătură cu orice: 
bani, cămin, singurătate, limbă şi ultimele zile 
înainte să plec am stat efectiv ca pe ace. 
(http://volinaserban.wordpress.com) 


Titu stătuse pe ghimpi. Îl rodea o emoție 
ca în preajma unui examen greu. (LIVIU 
REBREANU) 

M-aplec şi eu, aşa era. Cloşca țâfnea 
grozav, şi nu se astâmpăra locului, parcă sta pe 
cărbuni... (|. L. CARAGIALE) 


Ace, brice şi carice (Vlg.) = Lucruri diverse, de 
tot felul: 

Băi nene, păi de când cu atentatele din 11 
septembrie, toată lumea ştie că nu ai voie cu 
foarfecuţe [sic!], unghere [sic!], ace, brice şi carice 
în bagajul de mânt. [sic!] 
(http://akaty.wordpress.com) 


(A scăpa) ca prin urechile acului = (A scăpa) 


cu mare greutate dintr-o încurcătură, o 
primejdie: 

Și eu, mai deunăzi, cât mă vezi de 
voinic, de-abia am scăpat de dânsul, ca prin 
urechile acului. (ION CREANGĂ) 

Ei, câte a îndurat bietul om, ţi se face 
părul măciucă. Numai ca prin urechile acului a 
scăpat de la moarte alergând peste câmpuri de 
la Gliganu până la Costeşti unde a ajuns într-un 


hal fără hal. (LIVIU REBREANU) 


Dicţionar de expresii româneşti în contexte A — C 


Prințul Harry a scăpat ca prin urechile 
acului dintr-un accident. (http://looktv.ro) 


Înţolit (sau pus) la patru ace sau la marele fix 
(Pop.) = Îmbrăcat elegant: 

Pe când acum, în drumul vârstei ei, şi 
exact la răspântia în care izbânzile şcolare nu 
mai pot spune nici ele nimic unui sânge tânăr şi 
clocotitor se ivise el, Mihnea, pus la patru ace 
[...] (GIB I. MIHĂESCU) 

De data asta s-a prezentat printre 
puhoaiele din Gorj înțolit la patru ace, în 
cămaşă albă şi în pantofi în care puteai să-ţi 
faci freza. (http://m.hotnews.ro) 


ACASĂ 
A nu avea cei şapte ani de acasă = A fi prost 
crescut: 

În fața socrilor niciodată nu vei avea cei 
7 ani de acasă... chiar dacă le vei demonstra că 
de fapt îi ai... (http://www.opinii.md) 


A nu-i fi cuiva boii acasă = A nu se simţi bine 
(dispus); a nu avea chef de nimic: 

Băbătia lui, de la o vreme încoace, nu 
ştiu ce avea, că începuse a scârțâi: ba c-o doare 
ceea, ba c-o doare ceea, ba i-e făcut de năjit, ba 
că i-e făcut pe ursită [...] încât lui moş Nichifor 
acestea nu-i prea veneau la socoteală, şi de- 
aceea nu-i erau acum mai niciodată boii acasă. 
(ION CREANGĂ) 

MIRON: Ja, cumătrul, nevastă, nu ştiu 
ce are; parcă nu i-s boii acasă. (C. NEGRUZZI) 


A-şi strânge lioarba acasă = A tăcea, a-şi ţine 
gura: 

[...] dacă ar şti el, ticăitul, unde am 
pornit astă noapte, şi-ar strânge lioarba acasă. 


(ION CREANGĂ) 


Aşa (sau acum) mai vii de acasă = Înţeleg sau 
admit ce spui. Eşti pe placul meu: 

— Ei, aşa mai vii de-acasă. Bravos! Zi-i 
nainte! (|. L. CARAGIALE) 

Tocmai atuncea îşi veniră şi ţăranii de 


acasă. Acum înţeleseră şiritenia vorbei cucoanei, 

se mirară de atâta înţelepciune şi se împăcară 
cum ştiură ei mai bine. (P. ISPIRESCU) 
Bine mititelule! Ia acum ai mai venit de- 


acasă. (ION CREANGĂ) 


Ca (la mama) acasă = Ca în mediul familial: 
Era ca acasă, îngrijea de straturile 
grădinei şi de stupi. (MIHAI EMINESCU) 
O plăcintă savuroasă şi tradițional 
românească cu brânză, ca la mama acasă, care 
nu este dificil de pregătit. (http://www.gustos.ro) 


Cei de-acasă = Rudele de-aproape, familia: 

Şi aşa, cu una, cu două, până le dădea de 
rost, apoi toate alergau, ca un stol de vrăbii 
speriate, care încotro şedeau, ca să spuie veste 
bună şi noroc pe la cei de-acasă. (BARBU 
DELAVRANCEA) 

Îşi perindă pe dinaintea ochilor planuri de 
viitor, gânduri aurite. O să se întremeze şi o să 
isprăvească facultatea, apoi se va face profesor şi-i 
va sălta şi pe cei de acasă. (PAVEL DAN) 

O vrea frumoasă, mănoasă, (sau pop.) 
lăptoasă şi devreme acasă = Cere mult prea 
multe, are pretenţii prea mari: 

Că precum / Bărbat bun şi usturoi dulce 
nu se poate / Aşa şi nu se poate / Lânoasă şi 
lăptoasă şi grasă, / Să vie şi devreme acasă. 
(ANTON PANN) 


ACATIST 

A da acatist(e) = A cere preotului să se roage lui 
Dumnezeu, Fecioarei Maria sau altor sfinți pentru 
o persoană sau pentru reuşita unei acțiuni: 

Când e să cază pă capul omului pedeapsa 
neascultărei şi a lăcomiei, cade, măcar d-ar da şi 
zece acatiste. (BARBU DELAVRANCEA) 
lefter, 
acatiste că a scăpat cu-atât. (ION PAS) 


(Fig.)  Rămânea dar dădea 


ACELA, ACEEA 
Ca acela (sau ca aceea, aceia(lea) etc.) (Fam.; cu 
valoare de superlativ) = Însemnat, extraordinar, 
puternic: 

Eram cu toţii la masă, sub bolta de viță; 
Gavril aducea nişte fripturi ca acelea. Toţi îşi 


Vasile ILINCAN 


lăsară furculițele şi cuţitele şi începură să bată 
din palme. (MIHAIL SADOVEANU) 

Unde nu dă o căldură ca aceea şi se 
topeşte omătul. (ON CREANGĂ) 

Care dintre voi se simte destoinic a 
împărăţi peste o ţară aşa de mare şi bogată ca 
aceea... ? (IDEM) 


ACCENT 

A pune accentul (pe ceva) = A scoate în relief, 
a da atenție deosebită (unei probleme), a 
sublinia, a insista: 

Conştiința religioasă nu se desluşea 
prea mult în sensul doctrinei, ea punea accentul 
pe rit. (LUCIAN BLAGA) 

(Cu inversare) Accentul ce s-a pus pe 
experienţă a variat... după timpuri. (IDEM) 

Aceasta, în fond, nu este decât 
enunțarea protestantismului, direct în felul cum 
se prezintă; adică, în dogmatica lui — aş zice — 
ar trebui să punem accentul fundamental pe 
elementul rațional. (NAE IONESCU) 


ACCEPTA 
A accepta cu ochii închişi (sau orbeşte) (ceva) 
= A accepta fără chibzuială (ceva): 

Credea, oare, că-s prost şi că am să 
accept totul orbeşte? (CEZAR PETRESCU) 


ACCES 

A (nu) avea (sau a (nu) da) acces= A (nu) avea 
permisiunea să meargă undeva, a (nu) avea voie 
să patrundă undeva: 

Programul junimist [avea ca scop]... 
oprirea lor [a maselor] de la o viață conştientă, 
care ar putea să le dezvolte spiritul de cercetare 
şi de critică şi deci să le dea acces la trebile 
statului. (G. IBRĂILEANU) 


ACESTA 
Acesta mi-i plugul = Asta mi-i meseria, soarta; 
aşa mi-e scris: 

Ei acum, Tinco, înţelege că trebuie să 
mergem şi pe la cinstita crâşmă mort-copt, că 


ăsta ni-i plugul. (EUGEN LOVINESCU) 

ACHIT 

A fi (sau a se afla) în achit (Jur.; d. agenţii fiscali) = 

A nu rămâne dator după încheierea socotelilor: 
Abia spre primăvară, el a reuşit să fie în 

achit. 


ACHITA 
A se achita de ceva = A duce la bun sfârşit o 
obligație: 

Cu acest prilej țin să mă achit de două 
datorii: întâia, către criticul Sanielevici, care, 
singurul până azi în critica internațională, a 
afirmat cu aprigă tărie că sunt un scriitor al 
proletariatului. (PANAIT ISTRATI) 

I. N. s-a achitat de restanțele pe care le 
mai avea faţă de ei, după ce aceştia au făcut 
cereri de a fi înscrişi în tabelul de creanţe depus 
la Tribunalul Bucureşti. (http://www.gsp.ro) 


ACHIU 

A avea achiul (La jocul biliard) = A începe 

jocul, a avea lovitura de deschidere a partidei: 
De data asta, el a avut achiul şi a 

câştigat partida. 


ACHIZIȚIE 

A face o achiziţie = A procura un lucru de preţ 

în condiții avantajoase: 
Ziarul financiar:  Novensys face o 

achiziție şi ținteşte afaceri de 40 mil. euro. 


(http://www.novensys.com) 


ACOLO 
Ce ai acolo? = Ce ai în faţă (în mână etc.); 

— Ce ai acolo? Degeaba încerci să-mi 
ascunzi? 


Ce am eu de-acolo? = Ce mă priveşte? Ce 
avantaj am din asta?: 

Las” să mă cheme cum m-a chemat; ce 
ai dumneata de-acolo? (ION CREANGĂ) 


Ce faci acolo? = Ce faci, cu ce te ocupi (chiar în 
momentul de față)?: 

— Spune-mi, te rog, ce faci acolo? Ai 
găsit alt loc de muncă? 


Dicţionar de expresii româneşti în contexte A — C 


Fugi de acolo! = Da' de unde! Nici gând! 
Imposibil!: 
MIŢA: Mă traduce la sigur. 
IORDACHE: Fugi de-acolo! (|. L. CARAGIALE) 
Nu te cred. Minţi. Fugi de acolo! 


Până pe acolo = Peste măsură, din cale afară (de 
mare, greu, frumos etc.): 

— Mătuşă, zice nevasta, d-apoi oare 
cum om face noi ca să fie mai bine? 

— Aceasta nu-i vrun lucru pân” pe-acolo, 
copilă hăi, zise baba. (ION CREANGĂ) 


ACOPERI 
A acoperi A face 


cheltuielilor, a se achita de datoriile făcute: 


cheltuielile = față 

Cu ce să acopăr cheltuielile drumului? 
(LIVIU REBREANU) 

Criza se traduce printr-un dezechilibru 
major între venituri şi cheltuieli. Veniturile nu 
pot acoperi cheltuielile. Se numeşte deficit 
bugetar. (MIRCEA BĂTRÂNU) 


A acoperi retragerea = A proteja trupele silite 
să se retragă: 
Dumneata, căpitane, acoperă-ne 


retragerea. (CEZAR PETRESCU) 


A acoperi cu țărână (pe cineva) = A îngropa 
(pe cineva): 

Şi totuşi când pe dânsa cu ţărnă-a 
coperit-o / Părea că lumea-i neagră, că inima 
îmi crapă. (MIHAI EMINESCU) 


A acoperi terenul (Spt.) = A fi activ pe terenul 
de joc, acolo unde este nevoie: 

În ciuda înălțimii sale, 1,68 metri, ea 
poate lovi bine. Are picioare foarte dinamice, 


acoperă terenul perfect. (http://a1.ro) 


A se acoperi de glorie = A săvârşi fapte mari de 
arme, a fi foarte viteaz: 

Divizia a 9-a Infanterie se acoperi de 
glorie în luptele din zona Otopeni-Băneasa- 
Tunari, dar nu fără sacrificii de vieţi, alături de 
celelalte unități care luptaseră învingând [...] 
(EMILIAN IONESCU, VALERIU ȘELESCU) 

ACOPERIRE 
A avea acoperire= a) A avea justificare, 
motive sau argumente pentru o acţiune săvârşită 
conform unor indicaţii precise: 

Premierul către reprezentanţii FMI: 
„Majorările 


de salarii şi indemnizaţii au 


acoperire financiară”. (http://ziarulnational.md) 


b) A avea semnal într-o reţea de internet sau de 
telefonie mobilă: 

Avem, de asemenea, şi acoperire 4G 
destul de mare faţă de media europene, care se 
află la 26%. (http://www.ziuaveche.ro) 


ACORD 

A fi (sau a cădea) de acord = A se învoi la 

ceva, a ajunge la un punct de vedere comun: 
Până la masă avură timp să răsdiscute 

toate măsurile cuprinse în manifest, fără a se putea 

pune totuşi de acord. (LIVIU REBREANU) 
Bănuiesc că putem cădea de acord că 

respectarea drepturilor nu este transmisă 


genetic. (http://www.revista22.r0) 


O  nemţoaică straşnică fu angajată, 
înainte de a cădea ei de acord, ca s-o cioplească 
deocamdată cât e necesar pentru a o putea 
expedia apoi în străinătate. (LIVIU REBREANU) 


A fi de acord să... = A se învoi (la ceva), a fi de 
părere să..., a aproba: 

Stăpânii de moşii credeau că în 
schimbul libertății muncii obținută de ţăranii 
clăcaşi la Comisia proprietății, aceştia vor fi de 
acord să le lase pământul pe care aceştia îl 
aveau în folosință în baza clăcii, în deplină 
proprietate, fără nicio altă 
(ALEXANDRU GABRIEL FILOTTI) 


obligație. 


De acord = a) De aceeaşi opinie, părere: 

Nu e nevoie neapărat să ne declarăm de 
acord cu teoria entelehială. (LUCIAN BLAGA) 

— „Unchiule, iar glume!” 

— „Ba deloc, băiete! / Sunt de-acord cu 
toții, foarte sigur ştiu... (|. L. CARAGIALE) 


Vasile ILINCAN 


b) (Formulă prin care se exprimă aprobarea) 
Bine! Ne-am înțeles! Aşa să fie!: 
Aşa vom face. De acord! 


De comun acord (pleonastic) = În perfectă 
înţelegere, în deplină armonie: 

Despăgubirile prevăzute în alineatele 
(3) şi (4) se stabilesc de comun acord cu 
proprietarul său, în caz de divergență, prin 
justiție. (CONSTITUȚIA ROMÂNIEI, 1991) 

Concret exproprierea e posibilă numai 
[...] cu prealabila despăgubire, stabilită prin 
justiție sau de comun acord cu proprietarul. 
(http://www.revista22.ro) 


ACORDA 
A-i acorda mâna = A consimți să se mărite: 

Ar fi cel mai fericit dintre oameni 
dacă... i-ar acorda mâna. (ION GHEŢIE) 


ACREDITA 
A acredita o idee = A susține o idee, a o face 
demnă de crezare: 

În fața „ofensivei” variantelor-colind 
[...] s-a născut o mişcare de rezistenţă cu scopul 
de a acredita ideea că versiunea-colind e o 
degradare a versiunii baladă. (DORIN ŞTEF) 

„Evenimentele 


recente acreditează 


ideea selecției procurorilor în funcții de 


conducere pe alte criterii decât cele ale 
performanței profesionale”, se mai arată în 
comunicatul în care DNA îi menționează pe cei 


71 de procurori [|...] (http://www.mediafax.ro) 


ACRI 

A i se acri cuiva de (sau cu) ceva (sau de 
cineva) = A se sătura sau a se plictisi de (ori cu) 
cineva sau ceva: 

Căci li se acrise tot umblând încoace şi 
încolo prin pădure ca nişte haidamaci, urgisiți 
de Dumnezeu. (P. ISPIRESCU) 

Şi, pe urmă, drept să-ți spui, mi s-a cam 
acrit de dumnealor. (|. L. CARAGIALE) 


ACRITOR, -OARE 
A mânca o acritoare (Îvp.) = A mânca bătaie: 

Pe la noi, când este cineva bătut de cătră 
altul, îi zic că a mâncat o săferde; unii îi zic salată, 
alții naframă, alții acritoare... (B. P. HASDEU) 


ACROBAȚIE 
A face acrobație (sau echilibristică) (Fig.) = A 
adopta soluţii nesigure, periculoase pentru a ieşi 
dintr-o încurcătură: 
Mimy face acrobație, mititica, 
scoată la socoteală! (ALICE VOINESCU) 
Unul mi-a spus că fac echilibristică cu 


5-0 


moartea. Aşa sunt oamenii de  nepricepuţi, 
incapabili să ghicească ceva. (ANTON HOLBAN) 


ACRU, -Ă 
A-i fi (cuiva) acru sau a-i fi inima acră (sau 
sufletul acru) de ceva = A fi plictisit, sătul de 
ceva (sau de cineva): 
Am arătat, într-un rând, că aceste 
prafuri şi alifii ale liberalilor le-am luat de ni-i 
acru sufletul de ele şi tot rău. (MIHAI 
EMINESCU) 
Mi-i acru sufletul de atâta îmblet. (|. G. 


SBIERA) 


A-i veni acru (de ceva sau de cineva) = A fi 
sătul, plictisit: 

I se urâse şi lui şi-i venise acru tot auzind-o 
de dimineaţă până seara. (P. ISPIRESCU) 

Mulţi doresc singurătatea, / Dar eu de 
ea sunt sătul: I-am cunoscut bunătatea, / Mi-a 
venit acră, destul... (B. P. HASDEU) 


A se sătura de ceva ca de mere acre (sau 
pădureţe) = A fi plictisit, dezgustat (de ceva): 
Ei, m-am săturat de contăş ca de mere acre. 
[...] Fa, fa loană, du-te de zi cuconaşului să tacă, că 
m-am săturat de mojică ca de mere pădurețe... îmi 


vine acru... (VASILE ALECSANDRI) 


A se uita (cam) acru la cineva = A privi la 
cineva chiorâş, neprietenos: 

— Bine, voinice, zise împăratul, uitându- 
se la dânşii cam acru oarecum; a veni ea şi 
vremea aceea... Dar acum, deodată, ia să 
ospătaţi ceva, ca să nu ziceţi că aţi ieşit din casa 


mea ca de la o casă pustie. ION CREANGĂ) 


Dicţionar de expresii româneşti în contexte A — C 


Vulpea când nu ajunge la struguri, zice că sunt 
acri = Se spune despre cel ce afirmă că nu doreşte 
un lucru pe care, de fapt, îl vrea, dar nu-l poate 
obține: 

Nu ştiu de ce caut cu obstinaţie să-l 
urâțesc, să-i găsesc cusururi. Sunt ca vulpea 
care nu ajunge la struguri şi zice că sunt acri. 
(NORA IUGA) 

Ori vulpea care nu ajunge la struguri 
spune că sunt acri, ori C.R. chiar este o mamă 
devotată, capabilă să-şi sacrifice cariera de 
dragul familiei. (http://www.puterea.ro) 


ACT 
A face act de prezenţă = A se duce într-un loc 
pentru puțin timp, din datorie sau din politeţe: 

Boiangiu era calm. Se stăpânea. Îşi 
zicea că mare lucru n-are să fie nici acuma. 
Doar să patruleze puţin, să facă act de prezenţă. 
(LIVIU REBREANU) 

Noi am făcut doar act de prezenţă. 
Evoluţia echipei nu a mai fost aceeaşi, dar am 
avut şi mari probleme de lot. 
(http://liga2.prosport.ro) 


A face un act de autoritate = A face uz (uneori 
abuz) de autoritatea pe care ţi-o dă o anumită 
calitate sau situaţie: 

Ofiţerul este obligat să facă act de 
autoritate adesea cu subordonații săi. 


(http://%ww.scientia.ro) 

Bine, i-a atras atenţia că „fiţi atent că 
faceţi totuşi un act de autoritate, că vi s-ar putea 
lua în nume de rău lucrul acesta”, l-a sfătuit pe 
mitropolit... (www.crestinortodox.ro) 


A face un act de dreptate = A recunoaşte 
meritele sau drepturile cuiva, neluate în seamă 
până atunci: 

Erau convinşi că fac un act de dreptate! Că 
strivesc prin urletele lor viscerale orice împotrivire! 
Se simțeau infailibili! (MUGUR BURCESCU) 

„Proiectul de lege este un act de 
dreptate făcut celor care au avut curajul să se 
opună regimului opresiv comunist”, a mai spus 


Muraru. Conducerea şcolii i-a făcut un act de 

dreptate şi a fost imediat repus în drepturi. 
(http://www.mediafax.ro) 


A lua act de ceva = a) A constata, a lua 
cunoştinţă de ceva: 
Am luat act de prezența ta aici şi ne 


bucurăm că ai venit. 


b) A declara în mod formal că a luat cunoştinţă 
de ceva: 

El lua act de o nouă posibilitate a sa de a 
se apropia de taina existenței. (LUCIAN BLAGA) 

DIRECTORUL Comp. bar., strigând 
puternic: [...] Dv. vă... încuiați, ca să zic aşa, în 
ordinea dv. de zi, şi apoi, de aci, nu mai vreți 
să... ieşiţi! Rog să se ia act de aceasta. Aceasta 
nu e... lucru curat! Vom protesta! vom umple... 
toate gazetele! (|. L. CARAGIALE) 


ACTIV, -Ă 
A avea ceva la activul său = A fi autorul unei 
acțiuni importante sau grave: 

— Nu mă interesează ce are la activ, mai 
ştiu şi eu ce are la activ, să-mi dai şi mie 
dosarul lui [...] (DINU SĂRARU) 

Actorul, chiar dacă nu are la activul său 
o experiență bogată, trebuie să se simtă mereu 
ca la primul rol, să aibă starea de spirit a unui 
ucenic. (http://www.revistavip.net) 


A avea multe la activ =A fi săvârşit multe fapte 
nepermise, ilegale (criticabile, reprobabile): 

Dar Irod mai avea multe alte crime la 
activ. Şi-a asasinat cumnaţii, soacra şi a omorât toți 
copiii care se înrudeau cu asmoneii. (ARINA 
AVRAM) 

Poliţiştii germani spun că Elisabeta are 
peste 200 de furturi la activ. 
(http://www.antena3.ro) 


Doi tineri au fost arestaţi de magistrații 
bihoreni, având la activ mai multe furturi. 
(http://bihoreanul. gandul.info) 


A-i pune cuiva ceva la activ = A pune o acțiune 
(gravă) pe seama cuiva: 
I-a pus multe nelegiuri la activ. 


Vasile ILINCAN 


A lua parte activă la o acţiune = A lucra 
efectiv, dându-şi tot concursul: 

Credeam că nu ne vom mai întâlni, dar 
întâmplările au făcut că foarte curând am fost 
silit să iau parte activă în favoarea acestui om 
[...] (ZAMFIR ARBORE) 

Încă de pe vremea când era elev al 
şcolii de ucenici din cadrul acestor ateliere, el a 
luat parte activă la acţiunile antirevizioniste 
care au avut loc în perioada respectivă la Cluj. 
(http://w ww .fericiticeiprigoniti.net) 


ACTUALITATE 
A pune în actualitate = A pune în mişcare: 
Nu era momentul să pună în actualitate 


vechiul lor plan. 


A trece la actualitate = A întreprinde ceva: 
El nu putea rămâne în starea aceea de 


letargie: trebuia să treacă la actualitate. 


ACŢIONA 
A acţiona (pe cineva) la tribunal (sau în 
justiţie, în judecată) = A da sau a chema (pe 
cineva) în judecată, a intenta un proces: 

De observat în acest exemplu, extras 
dintr-unul dintre ziarele vădit şi constant 


preocupate de frumusețea exprimării şi 
formularea stângace „acționarea în instanță”. 
Cu varianta „acționarea în judecată”, ea face o 
carieră nemeritată în presă. (MIHAI COMAN) 

În contra polițaiului legea penală îmi dă 
dreptul de a-l acționa la tribunalele ordinare 
[...] Edilii de pe Bega au decis să acționeze în 
judecată holdingul deţinut de Țiriac pentru 
nereguli în ceea ce priveşte un monument de 


arhitectură. (http://www.evz.ro) 


ACŢIUNE 
A intenta cuiva acţiune = A da pe cineva în 
judecată: 

Acţiunea pentru daune-interese rezultând 
din fapte şi delicte de presă nu se poate intenta 
decât înaintea aceleiaşi  jurisdicțiuni de 
competența căreia este delictul. (CONSTITUȚIA 
REGATULUI ROMÂNIFI, 1923) 

Dinu Patriciu a intentat acțiune de 
divorț la Judecătoria Sectorului 1. 
(http://www.gandul.info) 


A pune în acțiune = A pune în mişcare, a da 
impuls, a porni ceva: 

E idealul şcolii celei nouă, în care puterile 
nesfârşite care se ascund în sufletul copilăresc 
sunt stârnite, puse în acțiune şi conduse fără a da 
această impresie. (NICOLAE IORGA) 

Furtuna a pus în acțiune autoritățile. 
(https://radioresita.ro) 


După eforturi îndelungate, utilajele au 
fost puse în acţiune. 


A trece la acţiune = A întreprinde ceva, a trece 
la fapte: 

N. G. s-a apucat de gătit! Nici când a 
trecut la acțiune nu a renunțat la aurul de la 
mână! (http://www.cancan.ro) 


ACUM 
Acu-i acu (În forma acu) = A sosit clipa 
hotărâtoare, acesta e momentul decisiv: 

Dar ce frumoasă se făcu / Şi mândră, 
arz-o focul; / Ei Cătălin, acu-i acu / Ca să-ţi 
încerci norocul. (MIHAI EMINESCU) 

„la, acu-i acu!” zise Prepeleac în 
gândul său, oftând. CON CREANGĂ) 

Să te văd, Balaşo... acu-i acu... lan să-mi 
(VASILE 


mai dreg fiongu de la testemel. 


ALECSANDRI) 


Acum ori niciodată = Este ultima şansă, este 
momentul favorabil pentru a acționa: 
Acum ori niciodată  croieşte-ţi altă 


soartă. (A. MUREŞANU) 


ACUŞI 
Acuşi... acuşi... = a) Când... când: 

Pe când soacra horăia, dormind dusă, 
blajina noră migăia prin casă; acuşi la strujit 
pene, acuşi îmbăla tortul, acuşi pisa mălaiul şi-l 
vântura de buc. (ION CREANGĂ) 


b) În curând: 


Dicţionar de expresii româneşti în contexte A — C 


Şi odată eşti tânără în viaţă! Şi veacul 
femeii e scurt! Eu am douăzeci şi opt de ani, şi 
acuşi, acuşi, trec peste pragul blăstămat al celor 
treizeci de ani. (CONSTANTIN STERE) 

Pentru ce nu ne-ai spus tu din vreme / 
Cum că pă fârşit merge bucata? / Dar’ lasă!- 
acuşi, acuşi tu vei screme / Toate ce-ai mâncat. 


Numai fi sata; (I. BUDAI-DELEANU) 


ADAOS 
A porni într-adaos (Pop.) = A rămâne 
însărcinată: 

Mai bună minte avea Mirăuţă din 
Grumăzeşti, care umbla trelalela, în puterea 
iernii, pe la tărăbile jidoveşti, întrebând ba 
teacă de cosor, ba căpestre de purici, ba cuie de 
la corabia lui Noe, ba fragi şi căpşune pentru 
cineva care pornise într-adaos, ba cânta în pilda 


jidovilor. (ON CREANGĂ) 


ADĂPA 
A şti în ce apă se adapă cineva (Pop.) = A-i 
cunoaşte gândurile sau scopurile: 

Socoteam şi eu că junii nu vor călca pe 
urmele bătrânilor în privința  literaturei 
populare şi că-şi vor schimba drumul şi vor lua 
o altă cale. M-am înşelat. Eu văz că ei se adapă 
tot dintr-o apă cu bătrânii. (P. ISPIRESCU) 

EUROmania: În ce ape se scaldă 


integrarea în Vâlcea (http://www.euractiv.ro/) 


ADĂPOST 
A da cuiva adăpost = a) A adăposti: 

O, de mi-ar da cineva un adăpost de 
călători în pustiu, aş părăsi pe poporul meu şi 
m-aş duce de la ei, căci eu toții sunt nişte 
desfrânaţi şi ceată de defăimători! (BIBLIA) 


b) A ocroti pe cineva: 

Haide, dragul mamei, / Nani, nani, fă, / 
Cât timp sânul mamei / Adăpost îți dă. (ANA 
CONTA-KEMBACH) 


A fi (sau a se pune) la adăpost de ceva = a) A 
preveni sau a evita un neajuns: 

Mă punea la adăpost de griji pentru 
următoarele zile. (ION GHEŢIE) 

b) A se feri de o ameninţare, a proteja: 

Stimate domnule Director, iertaţi-mă: 
eu cred că judecata ziarului dv. în această 
privință nu este — cum să zic mai potrivit? — nu 
este cu desăvârşire la adăpost de orice 
împotrivire întemeiată. (|. L. CARAGIALE) 

Din momentul în care s-a instituit 
domnia ereditară în locul celei elective şi s-a 
pus puterea supremă a statului la adăpost de 
înverşunatele lupte de partid, s-a pus, în 
principiu cel puţin, la adăpost de patimele şi de 
asprimea intereselor momentane şi trecătoare 
însăşi ideea statului, adică ideea armoniei 


intereselor naționale. (MIHAI EMINESCU) 


ADĂSTA 
A adăsta ca mortul colacul (Pop.) = A aştepta 
cu nerăbdare: 

Aştept în tot vacul [veac] / Ca mortul 
colacul. (1. C. HINTESCU) 

Sta în fața casei şi adăsta ca mortul 
colacul, dar nu erau semne că va veni cineva. 


ADÂNC, -Ă 

A ajunge (sau a trăi) până la adânci bătrâneţi 

= A ajunge (sau a trăi) până la o vârstă înaintată: 
Cu toate că un suveran ajuns la adânci 

bătrânețe şi altul, atins de-o boală ce n-avea 

vindecare, au fost supuşi ineluctabilei legi a 

naturii... (MIHAI EMINESCU) 


Apele line/liniştite sunt adânci = Oamenii liniştiţi 
în aparență ascund adesea sentimente sau pasiuni 
puternice: 

Apele line sunt adânci. În pasul domol 
al calului, Vitoria cugeta, cu 
posomorâte. (MIHAIL SADOVEANU) 


privirile 


Din (sau în, până-n) adâncul sufletului (sau 
inimii) = Din tot sufletul: 

A oftat din adâncul inimei, s-a uitat galiş 
la nenorocita drumeaţă. (ON CREANGĂ) 

Şi-ți mulțumesc... din adâncul sufletului 
pentru bunătatea ce ai. (P. ISPIRESCU) 


Vasile ILINCAN 


N-a dezlegat sacul încă, dar să vezi vorbă 
adâncă = Se spune despre cei proşti, care 
vorbesc fără să gândească: 

Această vorbă se foloseşte întotdeauna 
ironic cu referire la oamenii proşti, care vorbesc 
Jără să gândească şi care, provocaţi la vorbă („la 
deschiderea sacului”), dau drumul la lucruri de o 
mare prostie („vorbe adânci”). 


(http://www.literparc.ro/) 


ADEZIUNE 
A-şi da adeziunea (la ceva) = A adera, a-şi da 
consimțământul: 

M-am oferit să încerc să vorbesc cu doi 
prieteni, despre discreția cărora garantam, şi 
numai dacă-şi vor da adeziunea la planul nostru, să 
le divulg numele celor din complot. (ION IOANID) 
dat 
împotriva războiului bacteriologic. [...] Unii s- 


Şi-au adeziunea la protestul 
au dus să se înscrie în Gărzile Patriotice, alții 
şi-au dat adeziunea în scris ori de la tribuna 


Marii Adunări Naţionale. (http://jurnalul.ro) 


ADEVĂR 
Adevărul adevărat sau adevărul gol-goluţ = 
Adevărul pur şi simplu, purul adevăr: 
Să mă trăsnească, boierule, dacă nu-ţi spui 
adevărul gol-goluț! (MIHAIL SADOVEANU) 
Adevărul adevărat e că are două mari 


slăbiciuni. (CAMIL PETRESCU) 


ADICĂ 
La o adică sau (reg.) la dică = a) La drept 
vorbind, ca să spun adevărul: 

Na-ţi-o bună, zise Trăsnea, când la 


dică, nu-i nimică. (ION CREANGĂ) 


b) În momentul hotărâtor, la nevoie: 
Jupân Dumitrache: Eu am ambit, 
domnule, când e vorba la o adică de onoarea 
mea de familist. (|. L. CARAGIALE) 
Să nu cumva să mă laşi la dică. Eu am 
venit cu d-ta, precum m-ai rugat. (VASILE 


ALECSANDRI) 

ADIO 
A-şi lua adio de la ceva = A socoti ceva pierdut 
pentru totdeauna: 

De când Alexandru şi Maria se unise 
pentru eternitate, luându-și adio de la o lume în 
care nu puteau să trăiască, nici să fie fericiţi, 
bătrânul Dăngescu nu putuse să mai aibă un 
minut de repaos. (|. M. BUJOREANU) 

Elevii şi-ar putea lua adio de la vacanța 
de vară. (www.realitatea.net) 


A zice adio =A se despărți definitiv de ceva: 

S-a dus amorul, / Un amic, / Supus 
amândurora, / Deci cânturile mele zic / Adio 
tuturora. (MIHAI EMINESCU) 

Deşi iarna se apropie cu cortegiul ei de 
furtuni pe Marea Neagră, ne suim vesel amândoi 
pe vaporul ce merge la Kamieş, zicând adio lui 
Negri, lui Rallet, lui Ion Ghica şi la mai mulți 
ofițeri din tabăra de la Maslac [...] (VASILE 
ALECSANDRI) 


Adio şi n-am cuvinte (sau adio şi-un praz verde) 
(Irn.; fam.) = Se spune pentru a exprima indiferența 
totală faţă de cineva; am terminat, puțin îmi pasă de 
rest: 

După aia, adio şi un praz verde! Am 
avut un Griindig (made in Poland). (FLORIN 
IARU) 

Din partea mea, un sincer adio şi n-am 
cuvinte, succese frenetice pe calea vieţii, să fiţi 
cei mai tari de pe cracă. 
(http://www.ziaristionline.ro) 


ADMINISTRA 
A administra o probă (Jur.) = A folosi un 
mijloc de probă într-un proces: 

Din probele administrate rezultă că cei 
trei inculpați au comis acte de şantaj şi anterior 
anului 2004. (DORIN ŞTEF) 

Totodată instanța apreciază că în acest 
caz devin incidente prevederile art. 171 din 
Codul de procedură civilă, conform cărora 
partea decăzută din dreptul de a administra o 
probă va putea totuşi să se apere [|...]. 


(www.cdep.ro) 


Dicţionar de expresii româneşti în contexte A — C 


ADORMI 

A adormi de veci, somn veşnic sau somnul 
(cel) de veci, întru Domnul = A înceta de a mai 
trăi, muri, a deceda: 

Ființa tăcută şi palidă care fusese 
maică-sa adormi într-o zi de veci. (MIHAIL 
SADOVEANU) 

Într-o dimineaţă, chemând sehastrul pre 
ucenicul din chilioara de alături, şi văzând că 
nu-i răspunde, se duse ca să vadă ce face, dar îl 
găsi dormind de somnul cel vecinic. (C. 
NEGRUZZI) 


A adormi din greu, (ca) dus sau (ca) mort = A 
cădea într-un somn greu sau în stare de letargie: 

Se lăsă oleacă jos pe iarbă şi adormi 
dus. (ION CREANGĂ) 


A adormi vigilenţa cuiva = A face să slăbească 
vigilenţa cuiva, a abate atenția: 

Testamentul lui Petru I, pe care ei îl 
calificau „apocrif” pentru a adormi vigilența 
celorlalte puteri europene, îi obseda aproape 
dureros. (http://ro.wikipedia.org) 


ADRESĂ 
A greşi adresa = a) A nimeri în alt loc sau la 
altă persoană decât cea indicată: 

Mascaţii au greşit, din nou, adresa: 
căutau nişte contrabandişti, dar au dat buzna 
peste o familie obişnuită din Medgidia, care 
locuia pe aceeaşi stradă. (http://stiri.tvr.ro) 


b) (Fam.) A avea o părere greşită despre cineva, 
a-l socoti altfel decât este, a se înşela asupra cuiva: 
Din 
dimpotrivă, şi ironia şi-a greşit adresa. (TITU 
MAIORESCU) 
Lasă că, 


întâmplare, lucrul este tocmai 


Chiar dacă în opera dlui 
Sadoveanu s-ar cânta imoralitatea, apostrofa dlui 
Sanielevici ar fi greşit adresa, căci ar fi trebuit să 
fie adresată dlui Iorga [...] (G. IBRĂILEANU) 


(A spune sau a vorbi ceva) la adresa cuiva = 
(A spune sau a vorbi ceva) cu privire la cineva; 
(mai ales) împotriva cuiva: 

De veacuri întregi, străinii pripăşiți pe 
pământul nostru românesc, aveau numai batjocuri 
la adresa Românului, cercând ca prin ele să-i 
nimicească mândria îndreptăţită de Român, ca 
doară-doară Românul va ajunge la convingerea, 
că el e născut să fie rob! (VICTOR LAZĂR) 

Nu cred că a spus ceva la adresa ta. 


ADUCE 
A aduce cu pâră (Jur.; îvr.) = A discredita o 
persoană pârând-o: 

Dar iudeii, împotrivindu-mi-se, am fost 
nevoit să cer să fiu judecat de Cezarul, dar nu 
că aş avea de adus vreo pâră neamului meu. 
(BIBLIA) 

— O, prea înțelepte jupân ghicitor! / 
Aibi milă de mine, fii îndurător, / Nu aduce pâră 
pentru capul meu [...] (ANTON PANN) 


A aduce (pe cineva) la realitate = A face să 
înţeleagă situația reală, să vadă lucrurile sub 
aspectul lor adevărat: 

Vartolomeu Diaconu încercă să-şi aducă 
fata la realitate, de la distanţă, cu tot soiul de 
schime elocvente, încruntându-se şi făcându-i 
semn să înceteze. (CEZAR PETRESCU) 

Lumina gălbuie, neputincioasă, îl 
readuse la realitate. (LIVIU REBREANU) 


A aduce cu (sau după) sine = A provoca, a 
determina: 
[...] 
regalități aduce cu sine crearea unei nobilimi de 
războinici şi funcţionari. (G. CĂLINESCU) 


înscăunarea unei puternice 


A aduce cu... = A semăna cu...: 

Tu mi-ai deschis a ochilor lumine, / M- 
ai învățat ca lumea s-o citesc, / Greşind cu tine 
chiar, iubesc greşala: / S-aduc cu tine mi-este 
toată fala. (MIHAI EMINESCU) 


A aduce folos= A folosi; a fi folositor, a aduce 
câştig: 

Unde nu sunt boi, staulul este gol, însă 
puterea boilor aduce mult folos. (BIBLIA) 

Ce folos ţi-ar aduce plecarea mea? 
(CEZAR PETRESCU) 


Vasile ILINCAN 


Talentele în lume ce nu aduc folos / Sunt 
foarte de prisos. (ALECU DONICI) 


A aduce înainte = A cita: 

Nu voi aduce înainte nicio învinuire, 
pentru că în părerea mea nu este vorba de 
greşeli mici, individuale, sau aparținând unei 
grupări, care să susțină judecata, să fie 
condamnate. (DISCURSURI ŞI DEZBATERI 
PARLAMENTARE, 1864-2004) 


A aduce la (buna sau dreapta) cunoştinţă (pe 
cineva) = A ajuta (pe cineva) să înţeleagă, să 
priceapă, să cunoască: 

Pe nebunul nu-l aduci la cunoştinţă. 
(ANTON PANN) 


A aduce la (sau în, întru) săvârşire (sau 
săvârşit) (Înv.) = A săvârşi, a pune în aplicare: 

Încheind un tractat... nu-l putu aduce în 
săvârşire. (C. NEGRUZZI) 

Acestea, dară, de la toată dihaniia aşe 
într-acesta chip înţelegându-să, la ascultare 
cuvântului şi scuturarea lucrului cea mai de pre 
urmă Să vinim, carea tot mijlocul cel spre 
lesnire şi tot modul cel spre fericita săvârşire 
aduce [...] (DIMITRIECANTEMIR) 


A aduce la brazdă bună = A îndrepta: 

Muierea lui se tot gândi cum s-ar putea 
dezvăţa bărbatul de la beutul fără cumpăt, cum 
l-ar putea aduce la brazdă bună să-şi facă şi ei 
nițică stare. (|. POP-RETEGANUL) 

— Muierile astea, se amestecă în vorbă 
un bătrân, ar trebui legate cu funia şi aruncate 
peste o creangă. [...] Ehe, să le fiu eu jandarm, 
aş uda o funie şi de le-aş croi numai două, ştiu 
că le-aş aduce la brazdă. (PAVEL DAN) 


A aduce la cunoştinţa (sau la cunoştinţă) 
cuiva = A informa pe cineva despre ceva; a face 
cunoscut: 

M-a trimis... să aduc la cunoştinţa 
Măriei Voastre că el, cică, poate să vă facă 
podul. (ION CREANGĂ) 

Aducându-i la 
conceput în afara căminului 
salvează. (G. CĂLINESCU) 

Afară de aceste două evenimente ale 


cunoştinţă că l-a 
conjugal, îl 


săptămânii, pe care le relatarăm foarte desluşit 
cititorilor, avem a înregistra între faptele, deşi 
de o ordine secundară, totuşi importante, aceea 
ce o ştire din izvor sigur ne aduce la cunoştinţă. 


(I. L. CARAGIALE) 


A aduce la disperare (pe cineva) = A exaspera 
(pe cineva): 

Ai să mă aduci la disperare cu 
pretențiile tale. (GALA GALACTION) 

Schopenhauer era un melancolic, un 
enervat. Era excitabil la culme şi de o voință 
foarte slabă. Nesiguranța vieții îl aducea la 
disperare. (C. DOBROGEANU-GHEREA) 


A aduce la împlinire (sau la, întru îndeplinire) 
= A executa: 

La anul 1817, dl Racocea, c. c. 
translator românesc 


în Lemberg, publică 


prospectul unei foi periodice ce era să iasă 


pentru întâiaşi dată în limba românească. 
Planul său nu se putu aduce în împlinire. 
(MIHAIL KOGĂLNICEANU) 


Am adus întru îndeplinire tot ceea ce 
ne-ați poruncit. (ON CREANGĂ) 

Pe masca aceea bătută de lună, peste 
care şuvițele de păr negru şerpuiau, părea că o 
voință lăuntrică luptă contra cuiva [...] spre a 
aduce la îndeplinire un plan pus la cale înaintea 
somnului [...] (D. ANGHEL) 


A aduce la mijloc (Înv.) = A cita ceva în 
sprijinul unei afirmaţii: 
[...] şi 


biserici, şi împodobindu-le şi sfințindu-le, s-a 


zidind multe  dumnezeieşti 
mutat către Domnul, făcând multe minuni şi în 
viață şi după moarte. Din acestea vrednic lucru 
este a aduce la mijloc una sau două, spre semn 
de virtuțile bărbatului acestuia [...]. 
(http://www.calendar-ortodox.ro/) 


A aduce la potecă (pe cineva) (Reg.) = A 
îndrepta purtarea (cuiva): 


Dicţionar de expresii româneşti în contexte A — C 


Eu tot am să-l aduc la potecă. (POP.) 


A aduce la prochimen (pe cineva) (Înv.) = A 
aduce pe calea cea bună (pe cineva): 

Dac-ai vrea tu să-l aduci la prochimen... 
sara... când îţi despleteşti părul... ştii?... 
femeiesc. (VASILE ALECSANDRI) 


tertip 


A aduce mulțumire(a) (sau mulțumiri(le) 
(cuiva) = a) A mulțumi (cuiva): 

Aduc d-lui 
Pătârlăgeanu pentru solicitudinea generoasă ce 


arată. (1. L. CARAGIALE) 


mulțumirile mele 


b) A satisface, a produce plăcere: 

Dulcețurile, cafeaua (în felegene) şi 
ciubucul turcesc alcătuiesc o treime 
nedespărțită, care în toate întâmplările vieții 
aduce mulțumire trupului şi 


sufletului! (V ASILE ALECSANDRI) 


mângâiere 


A aduce pâra (Jur.; înv.) = A acuza în fața 
judecătorilor: 

Şi Petru şi-a adus aminte de vorba pe 
care i-o spusese Domnul: Înainte ca să cânte 
cocoşul te vei lepăda de ... Ce pâră aduceţi 
împotriva omului acestuia? (BIBLIA) 


A aduce pe cap = A deranja cu..., a inoportuna 
cu...: 

[...] femeile şi răzeşii pe care îi oropseşte îi 
aduc pe cap o mulțime de necazuri. (G. 
CĂLINESCU) 

I-a adus pe cap toți colegii. 


A aduce pe lume = A da naştere la..., a naşte: 

Iată pajuri năzdrăvane care vin din neagra 
lume „/ Aducând pe lumea albă feţi-frumoşi cu 
falnic nume. (V ASILE ALECSANDRI) 

Luna prin nouri înger pe lume blând 
veghează. / Somnul aduce-n lume copiii lui 
nătângi. (MIHAI EMINESCU) 

Când le-a venit pe lume un copil, s-a 
văicărit zile de-a rândul celor ce stăteau să-l 
asculte [...] (http://www.anidescoala.ro/) 

A aduce vorba de (sau despre) ceva = A 
îndrepta discuţia către un anumit subiect; a 
pomeni despre ceva: 

Nici până acum nu bănuia că Lică 
înadins aducea vorba de politică, că uneori 
n-avea poftă de femei şi de fleacuri. (H. 
PAPADAT-BENGESCU) 


Dacă se adunară la un loc, aduseră vorba 
iarăşi despre broasca fratelui lor. (P. ISPIRESCU) 


A(-i) aduce (sau a(-i) purta) ghinion (sau 
nenoroc)= A(-i) fi de rău augur (cuiva): 

Pisică neagră! Pftiu drace! Asta-ţi 
aduce ghinion! (TUDOR ARGHEZI) 

Această carte, în ciuda tristeţii 
fundamentale care a stârnit-o şi a austerității ei 
aproape totale, mi-a adus cel mai mare noroc 
literar, încât, uneori, mă gândesc surâzând amar: 
uite, domnule, ce noroc poate să-ți aducă un 


nenoroc bine exprimat! (NICHITA STĂNESCU) 


A o aduce (sau a o da, a o lua) pe după 
piersic/vişin (Pop.) = A spune (ceva) pe ocolite; 
a se eschiva, a căuta subterfugii: 

Spune repede de ce-ai venit, n-o mai da 
pe după piersic! (I. L. CARAGIALE) 

Haidi Vali, toată lumea ştie că ai fost 
securist, ce-o mai dai după piersic. 
(http://www.zoso.ro) 


A (0) aduce (bine) din condei sau a învârti 
condeiul = a) A vorbi sau a scrie cu talent, cu 
eleganță: 

Scrisoarea asta pe care o citesc... e bine 


adusă din condei. (http://www.scientia.ro). 


Deocamdată, e cel mai clar şi mai bine 
adus din condei articol despre Ilie Todorov. 
Incomplet, desigur. [...] 
(bttp://www.vipmagazin.md) 


b) A se dovedi abil, diplomat în exprimare: 

Ei, bravos! aici a adus-o bine! (l. L. 
CARAGIALE) 

Dumneavoastră învârtiți condeiul, şi, 
când vreți, faceţi din alb negru şi din negru alb. 
(ION CREANGĂ) 


Vasile ILINCAN 


Era în încurcătură, dar a adus-o bine 


din condei. 


Ce-i aduce? = Ce-i pasă? Ce-i foloseşte?: 

De-oi petrece-ncă cu mâţe şi cu pureci şi cu 
luna, Ori de nu — cui ce-i aduce? (MIHAI 
EMINESCU) 


Ce vânt te-aduce? = Se spune cuiva care a venit 
pe neaşteptate: 

— Da ce vânt te-o adus pe la noi, soro 
dragă? (VASILE ALECSANDRI) 

— Mă rog... cum... ce vânt te aduce pe 
la noi? bâigui Apostol, în picioare, privindu-l 
mereu cu mirare. (LIVIU REBREANU) 


ADUNA 
A aduna pâinea (Îvr.) = A aşeza aluatul (sau 
mălaiul) în tăvi pentru coacere: 

După ce a frământat bine, femeia a 
adunat pâinea şi a dat-o în cuptor. 


A se aduna ca la urs (Pop.) = A se aduna în 
număr foarte mare: 

Începe lumea să s-adune / Din toate 
părțile-ntr-o clipă, / Aleargă ca la urs, grămadă, 
/ Se-ndeasă, se-mbrâncesc să vadă... (ŞI. O. 
IOSIF) 

Locuitorii urbei şi cei care tranzitau 
oraşul de pe malul Prutului s-au adunat ca la 
urs pentru urşii, căiuții, cerbii şi nuntaşii 
mascaţi din Conceşti... 
(http://Awww.darabaneni.ro) 


A (se) aduna de pe drumuri = A face să stea 
sau a sta acasă: 

[...] mie-mi trebuie o fată mai aşezată, 
care să ţină la casă,... ca să mă pot şi eu aduna 
de pe drumuri. (ION GHEȚIE) 

Copilul a avut un tată care l-a lăsat şi a 
plecat în lume. Noroc că mai trăiau bătrânii şi şi- 
au adunat de pe drumuri fata şi nepotul. (PAVEL 
DAN) 

Avramache stătu până la etatea de 
douăzeci şi unu de ani când, scutit de serviciul 


militar, se căsători cu fata aceluia care de două 

ori îl adunase de pe drumuri şi al cărui asociat 
deveni. (PANAIT ISTRATI) 


A-şi aduna gândurile (puterile) (Fig.) = A se 
concentra: 

Aci se instală Comăneşteanu, singur, 
fericit de a-şi putea aduna gândurile, fără a fi 
supărat de nimeni. (DUILIU ZAMFIRESCU) 

Preotul stinsese lumina şi se trântise pe 
pat să-şi adune gândurile şi să facă un plan nou, 
altă socoteală. (|. L. CARAGIALE) 

— Duce-mă-voi şi mă voi tot duce — grăi 
Lia — şi voi răzbi şi-mi voi aduna toate puterile 
dacă e vorba să scap un suflet. (OAN SLAVICI) 


A-şi aduna minţile = A se calma. A-şi pune 
ordine în gânduri: 

Băiatul se codeşte; se sileşte să-şi adune 
minţile risipite... (AL. BRĂTESCU-VOINEȘTI) 


Parcă a tunat şi i-a adunat (Pop.; d. persoane) 
= a) A pune la un loc persoane foarte deosebite 
una de alta: 

[...] căci, drept vorbind, şi moş Vasile 
era un cărpănos ş-un pui de zgârie-brânză, ca şi 
mătuşa Mărioara. Vorba ceea: „A tunat şi i-a 
adunat”. (ON CREANGĂ) 

[...] toti [musafirii] aveau figuri zbârcite, 
ochii  spălăciți, nasuri roşii sau vinete ca 
pătlăgelele; toți erau scurţi pe picioare, pântecoşi, 
plini de bere şi de cartofle; parcă a tunat şi i-a 


adunat, cum zice românul. (NICOLAE GANE) 


b) Se spune despre oameni cu aceleaşi trăsături 
rele strânşi împreună: 

Pentru întâia oară a tunat şi v-a adunat 
laolaltă aici, ca să faceți  giumbuşuri 


parlamentare. (|. L. CARAGIALE) 


ADUS, -Ă 
(A fi) adus(ă) din meşteşug (Pop.) = 
Meşteşugit, realizat cu dibăcie, cu artă: 

Baia era pardosită cu tot felul de 
marmură... şi adusă din meşteşug aşa încât 
închipuia tot felul de flori. (P. ISPIRESCU) 

A doua zi ziarul „Românul” spune că 


opoziția s-a unit cu străinii pentru a lua 


Dicţionar de expresii româneşti în contexte A — C 


administrația din mâna românilor şi a o da 
străinilor şi, ca dovadă, citează câteva vorbe 
alese cu meşteşug din jurnalele opoziţiei din 
ajun. (MIHAI EMINESCU) 


Adus de spate = Gârbovit: 

La o masă lungă [...] un tânăr [...] 
lungăreț la chip şi cam adus de spate făcea 
corecturi. (AL. VLAHUȚĂ) 

Alături, Rocneanu privea tăcut în fundul 
ceştei de cafea; un bătrâior, încă destul de îngrijit, 
mic, puțin adus de spate, cu mustață sură, cu 
fruntea dezgolită. (EUGEN LOVINESCU) 


ADVERSAR 
A nu avea adversar (sau potrivnic, rival) = A 
fi fără egal, a fi unic: 

Liderul liberalilor vâlceni, deputatul 
Cristian Buican, a declarat că actualul primar 
al Sibiului, Klaus lohannis, nu va avea adversar 
în competiția pentru şefia PNL. 
(http://www.obiectiv.info) 


La drept vorbind, păunul n-avea 
potrivnic de mândru. (POP.) 
Când materia-şi dă spiritul prin 


strivirea lui Pascal / Şi martirul triumfează, 
Cristos nu are rival. (CEZAR BOLLIAC) 


AER 
A avea aerul (că..., să..., de...)= A da impresia 
(că..., să...,de...): 
Despre Maria țiganca observă că avea 
aerul unei statui indiene. (G. CĂLINESCU) 
Foaia franceză ar avea un aer modest, 
dar cel puţin convenabil. (|. L. CARAGIALE) 
Urcai pentru întâia oară scara străjuită 
de sfincşi baroci şi fui purtat prin nişte încăperi 
şi mai ticsite de lucruri de preț decât cele de la 
catul de jos, având aerul de muzeu, nu de 


locuință. (MATEIU I. CARAGIALE) 


A da aer (de) = A da înfăţişare (de): 

După ce Păturică făcu tot ce putu ca să- 
şi dea aer de om cinstit şi cu durere de inimă de 
averea stăpânului său, el se înfățişă dinaintea 
lui şi-i dete socoteală de toate măsurile ce luase. 


(NICOLAE FILIMON) 

Leonora, de nouăsprezece, brunetă, 
subțire, suferind de un uşor strabism, care-i 
dădea veşnic un aer de îngândurare, de 
concentrare, de înfrânare a unui elan [...] (G. 
IBRĂILEANU) 

În încercarea de a da un aer nou, sofisticat, 
casei tale, nu trebuie să te lupţi din greu, ci trebuie 
să faci exact opusul, să te relaxezi. 


(http://xww.clickpentrufemei.ro) 


A fi (sau a rămâne) în aer = A se afla într-o 
situaţie critică; a nu avea nicio perspectivă: 

Clasele de sus stau în aer, fără atingere 
cu poporul de jos, care singur în ţara noastră 
este o clasă pozitivă şi a păstrat mai curat 
sufletul românesc. (OVID DENSUSIANU) 

Aceştia sunt o clasă cu o stare precară, 
cam în aer. (G. IBRĂILEANU) 

Dacă nu primesc banii la timp sunt în 


aer şi nu ştiu ce voi mai face. 


A fi (sau a se simţi) ceva în aer = A exista 
semne că se pregăteşte ceva (în ascuns): 

De-abia de la margine până la cvartirul 
generalului întâlneam când şi când câte un chip 
de om. Era ceva în aer şi pe ulite din pustietăţile 
de care vorbesc scripturile. (ALECU RUSSO) 

Era 
intelectuali de multe naţii ceva neliniştit, care 


în aerul acestei întâlniri dintre 
făcea să se deschidă cele mai întunecate 
perspective. (NICOLAE IORGA) 


Nu se întâmplase încă nimic, dar se 
simţea ceva în aer. (PETRU DUMITRIU) 


A-i trage (cuiva) una de se plictiseşte în aer 
(Arg.) = A lovi (pe cineva), a bate (pe cineva) rău: 
Individul furios l-a ameninţat că-i trage 


una de-o să se plictisească în aer. 


A lua aer = A ieşi din casă pentru a respira aer 
curat: 

[...] 
pregătim trăsura că vrea să iasă până în 
Herăstrău să ia aer [...] (EUGEN BARBU) 

După un dans care se prelungise cam 


ciuguleşte ceva şi spune să 


mult şi se dovedise cam excentric, cerui barişnei 


Vasile ILINCAN 


Ghenea favoarea de a o însoţi pe verandă, 
pentru a lua puţin aer. (GIB I. MIHĂESCU) 


A lua o gură de aer = A face o plimbare scurtă: 

Deseori întâlneai oameni cari alergau 
pe câmp după o gură de aer curat, sătui de 
duhoarea din casă, din curte, din sat. (PANAIT 
ISTRATI) 

Când simţi că nu te mai poţi concentra, 
plimbă-te 10-15 minute, de preferat în aer liber, 
pentru a lua o gură proaspătă de aer. 
(http://xww.clickpentrufemei.ro) 


A sări în aer = A distruge ceva cu ajutorul unui 
exploziv: 
La câteva minute 


după punerea 


explozivului, clădirea a sărit în aer. 


A schimba aerul (Arg.) = A ieşi la furat: 
Neavând parale, cei doi ieşiseră să 
schimbe aerul, dar nu le-a mers, fiindcă au fost 


surprinşi de un agent de poliție. 


A-şi da (sau a-şi lua) aere = A lua o atitudine 
de superioritate, a vrea să pară important; a se 
îngâmfa, a se încrede, a face pe grozavul: 

Pentru a-şi da aere față de lumea de la 
celelalte mese, domnul Marinică îi spunea... 
neamțului... Herr Frederic. (ION PAS) 

Mai frumos ca sfântul Gheorghe, îşi da 
aere viteje... / Ele — repede ghicindu-l, se- 


ncercau să-l prindă-n mreje [...] (AL. 
MACEDONSKI) 
AFACERE 


E o afacere să... sau nu e (nici) o afacere = E 
(sau nu este, nu e deloc) avantajos să...: 

Într-o dimineaţă mă pomenesc cu un 
bilețel de la Dame, cam aşa: «lubite amice, 
Treci îndată pe la mine. Este vorba de o afacere 
foarte importantă, care ne poate face norocul la 
amândoi». (I. L. CARAGIALE) 

La hotel iarăşi, nu e nicio afacere în ziua 
de astăzi: trei, patru zile de hotel e cât aş plăti aci 
(GIB I 


pe două luni, am calculat 


MIHĂESCU) 


eu... 


30 


AFARĂ 
A da afară = a) A scoate (cu forța) de undeva; a 
exclude, a concedia dintr-un post: 

— Apoi parcă s-au mai mulcomit, că 
stau pe-acasă, murmură Cârciumarul cu părere 
de rău. Numai Spiridon mi-a ţinut de urât până 
adineaori de l-am şi dat afară... (LIVIU 
REBREANU) 

Patronul, cum l-a văzut, l-a bătut până la 
umplut de sânge şi apoi l-a dat afară... Acum e pe 
drumuri, cerşetor! (ANTON BACALBAŞA) 

Nepedepsit însă tot n-a rămas: autoritatea 
bisericească numaidecât l-a dat afară din slujbă şi 
i-a ridicat darul — spre marea părere de rău a 
poporenilor lui. (I. L. CARAGIALE) 


b) (Fam.) A vomita: 
A dat afară tot ce-a mâncat. 


A da afară muştele din Cişmigiu (sau din 
Herăstrău) (Arg.) = A lenevi, a trândăvi: 

Şi când e în culmea vervei adaugă: 
—...detaşat cu serviciul în Cişmigiu: dă muştele 
afară! (|. L. CARAGIALE) 

A da pe-a afară de frumos (sau de 
frumoasă) (Irn.) = A fi urât (sau urâtă): 

Fata dă pe-a afară de frumoasă, dar 
este educată şi la locul ei. 


A da pe-afară de deşteptăciune (Irn.) = A fi 
prost: 

Sam este un adolescent englez obişnuit. 
Nu dă pe afară de deşteptăciune, nu e uimitor de 
chipeş [...] 
(http://furelise-oriceoriundeoricand.blogspot.ro) 


A fi afară din cale (sau a fi din cale-afară) 
(Fam.) = A fi peste măsură: 

Iată o stare de lucruri din cale afară de 
elocventă. (LUCIAN BLAGA) 

Era un vis misterios/ Şi blând din cale- 
afară. (MIHAI EMINESCU) 


A fi din afară de minte (Înv.) = A fi ieşit din minţi: 


Dicţionar de expresii româneşti în contexte A — C 


Lucrurile nefăcute sunt în afară de 
minte; dar ea primeşte înlăuntrul ei vederea lor. 


(TEODOSIE PARASCHIV) 


A fi în afară de (orice) pericol = A scăpa cu bine: 

În momentul când aşternem aceste 
rânduri, d-ra Porţia Popescu este în afară de 
orice pericol, precum era dealtminteri şi în 
momentele crampelor, prea puţin serioase ca să 
poată compromite o sănătate aşa de robustă. (|. 
L. CARAGIALE) 

Cu toate acestea, deputatul PNICD este în 
afară de orice pericol. (http://www.ziuanews.ro) 


A fi în afară de orice îndoială (sau discuţie)= 
A fi evident, a fi clar: 

Faptul în sine este exact, desigur, e în 
afară de orice îndoială; dar, ca o cauză 
explicatoare a revoltelor, el reprezintă un 
adevăr dublat de o greşeală sau o greşeală 
dublată de un adevăr [...] (C. DOBROGEANU- 
GHEREA) 

Meritul este în afară de orice discuţie. 
(G. CĂLINESCU) 


A ieşi afară = A părăsi un loc închis. (Spc.) A 
defeca: 

— Leapădă puşca, Anico, şi ieşi afară 
din umbrar dacă vrei să mă mai vezi în viaţă! 
(RADU ROSETTI) 

Cu siguranță, mama ta te-a avertizat să 
nu ieşi niciodată afară cu părul ud pentru că 
rişti ori să răceşti rău de tot, ori să faci 


pneumonie. (Www.romaniatv.net) 


Pacientul i-a spus doctorului că n-a mai 
ieşit afară de câteva zile. 


A (se) judeca pe din afară (Pop.) = A (se) 
judeca în libertate: 
Pentru faptă o să te judece pe din afară. 


A-şi ieşi afară din fire (sau din sine, din pepeni, 
din ţâţâni, din papuci) (Pfm.) = A-şi pierde 
cumpătul: 

Căci, dacă ne-am ieşit din fire, este 
pentru Dumnezeu, iar dacă suntem cu mintea 


întreagă, este pentru voi. (BIBLIA) 

Oh ! Era de o mie de ori mai bine aşa... 
Trebuie făcut totul ca s-o scoată din nou din 
pepeni.... (GIB I. MIHĂESCU) 


A-şi ieşi afară din răbuş (Pop.) = A-şi pierde 
socotelile: 

Dar tu curat că ai dat peste un stăpân 
ca pâinea cea bună; numai să avem vorba 
dinainte, să nu fii rău de gură, c-apoi mi-i să nu 
mă scoţi din sărite şi să mă faci câteodată să-mi 


ies din răbuş afară. (ON CREANGĂ) 


AFIRMATIV, -Ă 
În caz afirmativ = Dacă se va întâmpla aceasta: 
[...] decide dacă unele dintre statele membre 
fac obiectul unei derogări, astfel cum este aceasta 
definită la alineatul (3) al prezentului articol şi, în caz 
afirmativ, care sunt aceste state. (TRATATUL 
PRIVIND UNIUNEA EUROPEANĂ) 
În caz afirmativ, indicaţi, dacă ştiţi, 
instanța la care se află dosarul şi numărul 


acestuia. (www.lexplus.ro) 


AFIŞ 
A face afiş (pe cineva sau ceva) (Arg.) = A 
accidenta grav pe cineva; a distruge ceva: 

Un polițist este făcut afiş de o maşină în 
timp ce amendează un şofer. 
(http://www.cancan.ro) 

Un Mercedes-Benz CLK este făcut afiş 
de un excavator uriaş (http://www.4tuning.ro/) 


A rămâne afiş (Arg.) = A rămâne încremenit: 
Ca student la Politehnica din Cluj, l-am 
ascultat la o conferință unde am rămas afiş şi nu 
era decât student în anul 4 de facultate. 
(http://www.ebihoreanul.ro/) 


A se face afiş (Arg.) = A fi într-o stare avansată 
de ebrietate: 
După numai câteva pahare s-a făcut afiş 


şi nimeni nu se mai putea înţelege cu el. 


AFLA 

A afla casa pustie = A nu găsi pe nimeni în casă: 
Băiatul, ...când se întoarce îndărăt, află 

casa pustie. (POP.) 


Vasile ILINCAN 


A afla chip (sau chip şi cale, chip de cale) 
(Pop.) = A găsi mijlocul de a...: 

Cât s-au gândit ei încolo şi-ncoace, tot 
n-au aflat chip şi cale. (|. G. SBIERA) 

Aflase chip a se dezlega pe nesimţite 
dintr-un lanț ce nu era potrivit cu uşurătatea 
inimii sale. (C. NEGRUZZI) 


A afla o codiţă cuiva = A-i găsi sau a-i inventa 
defecte cuiva: 

Ba unul nu-i place, ba altul e prea urât, 
ba că altuia altă ceva îi lipseşte ... ; mai în scurt, 
fiecăruia îi afla câte-o codiță. (POP.) 


A afla pricină (sau a-şi afla prilej, a afla 
vreme) (Înv.) = A găsi un pretext, un moment 
oportun (spre a îndeplini ceva plănuit de mult): 

Ea numai pentru brâu se teme, / Că vor 
afla duşmanii vreme / Să-i fure-ntr-asta brâul ei. 
(G. COŞBUC) 


A afla târgul şi ţara = A afla, a şti toată lumea: 
Am iubit-o numai seara/ Ş-au aflat 
târgul şi țara. (POP.) 


A nu-şi (mai) afla locul sau a nu-l (mai) ţine 
locul (pe cineva) = A nu (mai) avea astâmpăr, 
odihnă; a fi nerăbdător: 

De-amar năvalnic n-o mai ţine locul. 


(G. COŞBUC) 


A nu-şi afla loc(ul) (Pop.) = A nu putea sta 
liniştit (de mare bucurie, de emoție etc.): 

Atât era ea de bucuroasă şi de veselă, 
cât nu-şi afla loc. (|. G. SBIERA) 

În piața dintre cele două muzee 
naționale ale Vienei, pe o bancă, şase tineri nu- 


şi aflau locul. (EUGEN LOVINESCU) 


A nu-şi afla rost sau a nu (mai) avea (niciun) 
rost = a) A nu-şi găsi locul, a nu avea astâmpăr: 

Măi  fârtați, aflu rost. (G. 
COŞBUC) 


Inviorătorul unor timpuri veştede a 


nu-mi 


rămas totdeauna dascăl sărac, precum plecase, 


şi într-o zi, după tulburările de la 1821, în care 

nu şi-a putut afla rostul, o căruță ţărănească îl 
aducea bolnav de moarte în locul umil de unde 
plecase la drumul lui de apostol. (IORGA) 


b) A fi lipsit de sens; a fi inutil: 
N-are rost să te frămânţi atâta, că tot nu 


rezolvi nimic! 


A se afla (sau a fi) sub tipar= A se afla (sau a 
fi) în curs de tipărire; a se afla (sau a fi) în curs 
de apariţie: 

Trei mari scrieri ale lui Bolliac... sunt 
sub tipar. (NICOLAE BĂLCESCU) 

În Italia am cele mai multe cărți. Am 
zece. Sau, dacă le adaug pe cele care sunt acum 
sub tipar, am vreo cincisprezece. (GABRIELA 
ADAMEȘTEANU) 


A se afla de faţă (Fam.) = A fi prezent: 

Toți se aflau de faţă la această şedinţă. 
Din Bucureşti era de față tânărul Sergiu Cujbă, 
un basarabean şi el, care a vorbit răspicat şi 
frumos despre foloasele culturii. (NICOLAE 
IORGA) 


A se afla în afară din sine-şi (Înv.) = A fi 
bolnav psihic: 

Aflându-se afară din sine-şi pentru 
multă întristare şi-au cerut mazilia. (ALECU 
VĂCĂRESCU) 


A se afla în fonduri (Fam.) = A avea bani: 
Sediul 

săptămâni cât ne-am aflat în fonduri a fost... 

restaurantul Darvas. (ION GHEŢIE) 


nostru în timpul acelor 


A se afla în sălaş Înv.) = A sălăşlui: 
Prenumăraţia se face la d. Fotila, carele 
se află în sălaş în casele d. marelui vornic 


Gheorghe Filipescu. (MOSES GASTER) 


A se afla în treabă sau a-şi face (de) treabă (cu 
ceva) (Fam.) = A interveni într-o discuție sau 
într-o acțiune numai de formă, fără a aduce vreo 
contribuție; a simula efectuarea unei acţiuni, a se 
preface că munceşte: 


Dicţionar de expresii româneşti în contexte A — C 


Cu pipa treabă-şi face şi pe mini-mă 
lasă-n pace. (POP.) 

Că bine zici! deschise şi el gura, numai 
ca să se afle în treabă. (IDEM) 

Vorbeşte numai ca să se afle în treabă. 


A se afla la cheremul cuiva = A fi la bunul plac 
al cuiva: 

Ha, ha, ha... bine că i-am prins portretul 
la mână... de-acum îi la cheremul meu... 


(VASILE ALECSANDRI) 


A-şi afla (sau a afla de bine ori de cuviinţă) cu 
cale (Pop.) = A găsi potrivit, nimerit: 

Mişelul de poştaş găsise de cuviință să mă 
iscălească cu mâna lui. (MATEIU I. CARAGIALE) 


A-şi afla moartea = A muri: 

[...] unul zicea că popa cel bătrân e înger 
care-i îndeamnă să meargă să se pocăiască că în 
groapa aceea şi-or afla moartea şi să nu-i afle 
nepocăiți; (I. POP-RETEGANUL) 

Tătâne-său a plecat cu oastea şi şi-a 
aflat moartea pe meleaguri străine. (POP.) 


A-şi afla/găsi omul (Pop.) = A da peste 

persoana pe care nu poți s-o înşeli, s-o învingi: 
Ei căutau să le spuie cineva altceva, ce nu 

ştiau ei, dară nu-şi găsiră omul. (P. ISPIRESCU) 


Cum te afli? (Fam) = Cum te simți? Cum îţi 
merge?: 
— Cum te afli? Nu mai ştiu nimic de tine. 


Cum (sau, popular, care) nu se (mai) află (Cu 


sens superlativ) = Care iese din comun, 
nemaipomenit, extraordinar: 

O zână... cum nu se mai află sub soare. 
(P. ISPIRESCU) 

Te-oi face eu să iei un drăguţ de femeie 
care nu se mai află! (ION CREANGĂ) 
Nu se (sau unde se) află! (Pop.) = Nu-i 
adevărat! Nu e exact!: 

S-a plâns boierului că l-ai batjocorit. 

— Nu se află, domnule epistat. (VASILE 
ALECSANDRI) 

Să nu se afle (ca) să...= Nu cumva să...: 
El i-au zis să nu se afle ca să vie acasă 
fără o sută de lei. (|. G. SBIERA) 


Şi-a aflat (sau şi-a găsit) sacul peticul (sau şi-a 
aflat tingirea capacul) (Fam.; irn.; mls. d. soți) 
= A-şi găsi perechea potrivită: 

Ci / Să-ţi |ilei nevastă de potriva ta. / 
Precum am mai zis, adică: Cum e sacul, şi 
peticul. / Și / Cum e tingirea, şi capacul. / Că / 
Ce nu-ţi este de potrivă, /Îți va fi tot împotrivă. 
(ANTON PANN) 

Cine să îl înțeleagă pe un director de 
ziar dacă nu un psiholog ? Dacă se întâmplă ca 
acest psiholog să fie şi o femeie interesantă, 
chiar că 


atunci sacul şi-a găsit peticul. 


(http://ziaruldevalcea.ro) 


AFUND, -À 
A (se) da afund (Pfm.) = a) A (se) cufunda într-o 
apă: 

Leşițele speriate se da afund. (AL. 
ODOBESCU) 

Toţi s-au înecat, afund s-au dat. (POP.) 


b) A (se) ascunde: 

Unii plănuiau să se dea afund în 
pădurile mai depărtate. (GALA GALACTION) 

Și dacă dragostea curată e păcat 
neiertat, cum de atâtea fete mari fug cu flăcăii, 
şi unele neveste să dau afund cu târgoveții, şi tot 
bine, tot vesele, tot zile albe duc? (BARBU 
DELAVRANCEA) 


A adormi afund (Reg.) = A adormi adânc, 
profund: 


Toţi ai casei adormiseră afund. 


AGHEASMĂ 
Vrei, nu vrei (sau de voie, de nevoie), bea, 
Grigore, agheasmă = Se spune celui care e 
constrâns să facă ceva: 

Ei, dar din păcate lucrul nu se mai 
putea întoarce. Vorba ceea: Vrei, nu vrei, bea 


Grigori agheasmă! (NICOLAE GANE) 


Vasile ILINCAN 


Ştii că şi eu am fost totdeauna pentru 
neutralitate şi împotriva aventurilor războinice, 
dar de acum înainte n-avem încotro; vrei nu vrei, 
bea, Grigore, agheasmă. (C. DOBROGEANU- 
GHEREA) 

De voie, de nevoie, n-am încotro, mă 
lepăd de Hristos, măcar de formă şi numai cu 
vorba. (N. STEINHARDT) 


AGHIOS 
A trage (la) aghioase = a) A cânta monoton şi 
tărăgănat: 

De veselie, trage nişte aghioase c-un 
glas târât, de amuţi gălăgia şezătoarei. 
(BARBU DELAVRANCEA) 


b) (Gmţ.) A dormi profund; a sforăi: 

Dormi, ce-ţi mai pasă! Tutun ai tras 
destul, acum te-ai pus să tragi la aghioase. (|. L. 
CARAGIALE) 

— Bine, mă puşlama, că n-am să-ţi zic 
mai frumos!... după ce te-am găzduit, te-am 
ospătat şi cinstit boiereşte, tu, gogeamite flăcău 
în putere, să-i tragi la aghioase, şi eu, o biata 
neputincioasă, să moțăi deşteaptă, să-ți spui 
basme şi să te apăr de muşte... ai? (IDEM) 


I-a cântat popa aghiosul = A murit, i-a cântat 
veşnica pomenire: 

O să-i plângă urma, / Că i-a cântat 
popa aghiosul. (ANTON PANN) 

Nu ne mai facem griji pentru el, că i-a 
cântat popa aghiosul. (www.scientia.ro) 


AGHIUŢĂ 
L-a furat aghiuţă = A adormit: 

[...] cum bău, îl şi fură Aghiuţă. (P. 
ISPIRESCU) 


L-a luat aghiuţă = A pățit-o, i s-a înfundat, 
murit: 

Pe urmă am aflat că popa nu a murit, ci l-a 
luat Aghiuţă mai târziu şi va da socoteală pentru 
prealumeştile păcate făcute faţă de nişte drept- 
credincioşi cinstiți. 
(http://ww.gazetademaramures.ro) 

AGITA 

A agita o idee (sau chestiune, problemă) = A 
discuta public o idee (chestiune, problemă) în 
vederea rezolvării ei: 

Și în privința literaturii observăm două 
faze în ideile lui Eminescu: înainte de a veni în 
Iaşi, Eminescu a mai avut ocazia să vorbească 
de teatru, ca colaborator al unor gazete din 
Ardeal, unde se agita ideea unui teatru 
românesc ardelean.(G. IBRĂILEANU) 

Sunt imprudenți politicii de la „Românul ” 
de a tot agita nişte cestiuni care apasă asupra lor 
cu cea mai strivitoare greutate. (MIHAI 
EMINESCU) 


AGURIDĂ 
S-a făcut agurida miere = a) Se zice când 
cineva s-a îmbunat: 

S-a făcut agurida miere! e constatarea 
niţel amuzantă, niţel sceptică, despre cineva ştiut 
ca rău şi acru, care devine mieros şi cumsecade pe 
neaşteptate. (OVIDIU PAPADIMA) 

Încetul cu încetul se face agurida miere 


şi parcă acum e alt om. 


b) S-au schimbat lucrurile din rău în bine: 

Dar ce e şi mai drept este că, îndată ce 
marele om de stat a făcut la dreapta 'mprejur şi 
a trecut la stânga, bugetul a primit cu căldură în 
braţele sale părinteşti pe marele partid şi 
agurida s-a făcut miere. (MIHAI EMINESCU) 


AICI 
(A fi) cât p-aci (Fam.) = A fi aproape să... gata- 
gata să...: 

Şi cine şi-ar închipui că această 
inestricabilă armonie a lor era cât p-aci să se 
strice odată. (|. L. CARAGIALE) 

Din cel ce sunt acum o jumătate / E cât p- 
aci să zboare către stele... (MIHAI CODREANU) 

Era cât pe-aici să cadă, dar l-am prins. 


A se duce (sau a pleca, a o tuli etc.) pe-aici încolo 

= A pleca fără urmă, a se face nevăzut, a dispărea: 
Ceilalţi ofițeri mai fac rondul de-a 

scăpării: vin o dată în 24 de ceasuri, nu te 


inspectează cu de-amănuntul, îți trec în raport 


Dicţionar de expresii româneşti în contexte A — C 


„bine” şi pleacă pe aici încolo. (ANTON 
BACALBAȘA) 

— Să vă ajute Dumnezeu, zic călătorii, şi 
se duc pe aici încolo, iar oamenii rămân 
mângâiaţi că putură face bine bieților drumari. 
(I. POP-RETEGANUL) 


Aici i-aici sau aci-i aci (Fam.) = Acum e 
momentul hotărâtor: 

— Apoi domnule judecător ce mai la 
deal la vale, vița asta eu am adus-o de prin 
străinătăţi. Grecu de colo: „din care 
strainatăţile mă rogu” (moşneagul îşi prefăcu 
vorba ca grecu) „din care strainatăţile?” Aici-i- 
aici! din care străinătăţi ? (EM. GÎRLEANU) 

Sărim peste celelalte glande de pe 
verticala omenească şi ne oprim puţin la cele 
sexuale. Aci-i aci... 


(http://www.credinta-adevarata.ro/) 


Aici... aici... = Când şi când: 
S-a dedicat... aci în serios, aci în glumă, 
unei activități de gastronom şi oenolog luminat. 


(G. CĂLINESCU) 


De aici în acolo sau de aici înainte (Fam.) = De 
acum înainte, începând din acest moment: 

Nafl se uită câtva timp tremurând la ea, 
apoi îşi luă pălăria şi se depărtă, cuprins de 
simțământul că de aici înainte el stă singur în 
lume. (IOAN SLAVICI) 

Se feri de aici încolo de orice examen. 
(G. CĂLINESCU) 


Ici şi acolo sau ici-acolo = Din loc în loc: 
Ici-acolo se arcuieşte o boltă de nuci 

peste trecător. (MIHAIL SADOVEANU) 
Lipsind oamenii necesari pentru a 

de bărbaţi 


politici şi de miniştri, s-au primit toți bulgarii c- 


împlini funcțiunile de deputați, 


o instrucţie oarecare, risipiţi pe ici-acolo, mai în 
Turcia, mai în Austria, mai în Rusia (mai în 


România)... (MIHAI EMINESCU) 


Până aici! = a) (Fam.) Destul! Ajunge!: 
Acuma află că s-a legat şi de țăndăricea 
din crucea lui Hristos. Ei bine, până aici! Asta n- 

o să i-o mai treacă cu vederea. (LIVIU 
REBREANU) 


Nu mai suport atâtea mizerii. Până aici! 
Mă supăr! Până aici, te rog! 


b) Până acum, până acest moment: 
Până aici, nimic neobişnuit pentru un 
cunoscător al mănăstirilor italiene. (Al. ROSETTI) 


Pe-aci ţi-e drumul! (Fam.) = Şterge-o! Pleacă!: 
[...] şi, încet, încet se depărtă o bucată 
bună, ajunse la căruţă, se puse într-însa şi pe ici 
ti-e drumul. (P. ISPIRESCU) 
Dacă nu-ți convine, pe-aici ţi-e drumul! 


AIUREA 

A călca într-aiurea (Înv.) = A nu fi fidel: 
GAHIȚA: Te-am înțeles eu de mult că- 

mi calci într-aiurea... însă bun îi Dumnezeul... 

Mi-a veni prilejul să-mi răzbun... ş-atunci... 

cerul va fulgera, mările s-or clătina şi pământul 

s-a cutremura! (V ASILE ALECSANDRI) 


A vorbi (într-) aiurea (Fam.) = A vorbi fără 
rost, a delira: 

E cu chef, dar nu se cumpăneşte, nici nu 
vorbeşte într-aiurea. (MIHAIL SADOVEANU) 


A vorbi aiurea-n tramvai (sau ca să nu adoarmă) 
= A spune lucruri fără sens; a face afirmaţii 
nefondate: 

Tot ce fac ei este să vorbească aiurea-n 
tramvai. Asta este o justificare a expresiei, unii 
vorbesc în tramvai ca şi cum ar fi într-o căruță 
trasă de cai: trebuie să urle ca să acopere 
zgomotul făcut de copite şi de roţile căruţei. 
(http://www.teenpress.ro) 


În continuare, vă puteți convinge de 
starea gravă în care se află Domnul care 
vorbeşte aiurea-n tramvai, urmărindu-l cum 
reacționează la un monolog al unui cetățean 
încântat şi fascinat de darurile Naturii. 


(http://www.curaj.net) 


AJUNGE 
A ajunge (sau a fi, a se face, a ramâne etc.) de 
pomină (sau de pomina lumii) (Fam.) = A se 


Vasile ILINCAN 


face de râs, a ajunge de poveste, a deveni 
proverbial: 

Dacă mai repetă una la fel, ajunge de 
pomină. (CEZAR PETRESCU) 

Se făcu o petrecere câmpenească de 
pomină! (FLORENTIN SMARANDACHE) 

„Hai dar încalte să nu mor ca omul 
mişel şi netrebnic să izbândesc ceva mare, s- 
ajungă de pomina lumii”. (GH. CEAUŞESCU) 


A ajunge (sau a fi, a se face, a rămâne) de 
poveste sau a fi întru poveste (Pop.) = A ajunge 
(sau a fi, a se face, a deveni) cunoscut, renumit, 
vestit (mai ales prin fapte reprobabile); a-i 
merge vestea; a se face de râs: 

Nu era să se facă de poveste amândoi ca 
să-i râză. (ANTON PANN) 

După ce i-a şocat prin faptele sale, 


tânărul a ajuns de poveste în tot cartierul. 


A ajunge (sau a pârî) cu clevetiri (Înv.) = A 
țese intrigi: 

Era pizmaş şi pornit la fire şi plecat 
spre ură şi pică — doritor să facă rău altuia şi 
să pârască cu clevetiri [...] (E. HURMUZAKI) 

Unii dintre boieri ajungeau cu 


clevetirile până la domnitor. 


A ajunge (sau a se duce, a se trezi) în oțelele 
puştii = A ajunge, a ieşi în bătaia puştii: 

Te dau în oțelele puștii vrunui vânător. 
(P. ISPIRESCU) 


A ajunge (sau a veni) la putere (sau la guvern) 
= A prelua puterea (politică): 

Fiecare [partid] când vine la putere dă 
în judecată pe celălalt. (|. L. CARAGIALE) 

Lucrul de căpetenie pentru dânşii e să 
ajungă la putere. (MIHAI EMINESCU) 

— E în Târgul Jiului. L-a luat tat’ său, 
popa — au venit ai lor la putere... e secretar la 
comitetul permanent. (|. L. CARAGIALE) 


A ajunge bine (sau repede) = A parveni: 


El ajunsese bine şi ne privea de sus. 
A ajunge cal de poştă = A munci fără odihnă: 

Pe la două după miezul nopții, Ghiţă, 
obosit ca un cal de poştă şi tăcut ca un peşte, 
reîntră în stăpânirea apartamentelor sale [...] 
(B. P. HASDEU) 

Pe vremea diligențelor, caii de poştă 
străbăteau drumuri lungi şi anevoioase. De 
aceea, calul de poştă — sau de olac [...] — 
ajunsese termen de comparaţie pentru oamenii 
istoviți de muncă şi de alergătură. [...] 
Comparaţia s-a păstrat însă pentru cineva care 
e întrebuințat la toate, aleargă mult de colo 
până colo, fiind trimis în toate părțile. 
(http://Aistorie-edu.ro/) 


A ajunge cruce namiaz (Pop.) (D. soare) = A 

ajunge în punctul cel mai înalt al bolţii cereşti: 
Cât a ajuns cruce namiaz, cică [soarele] 

trei zile încheiate a rămas pe cer de-a privit-o. 


(POP.) 


A ajunge de clacă = A ajunge de batjocură: 

Sărmanu!  [bărbatu-meu] o ajuns de 
clacă, de când cu prefecăturile aceste nouă! 
(VASILE ALECSANDRI) 


A ajunge (sau a lăsa) de izbelişte (Reg.) = A 
ajunge în voia soartei: 

Acum e uşor, ei intră pe teren şi gazonul 
este foarte bun. Dacă seceta persistă două luni 
de zile, terenul ajunge de izbelişte. 

(http://www .darabaneni.ro/) 


Până la laşi, mai aveau de făcut tocmai 
şapte ore şi ei au staționat într-un câmp părăgint, 
lăsat de izbelişte. (DUMITRI CRUDU) 


A ajunge deasupra nevoilor (Pop.) = A ajunge 
la o stare materială mulțumitoare: 

Lua boierul din zece una şi aşa ne 
ajutam şi ieşeam deasupra nevoilor. Și pământ 
era destul, că şi oamenii erau mai puţini... 
(LIVIU REBREANU) 

Ca mai toți ţăranii ajunşi deasupra 
nevoilor, Gheorghe şi Raluca Eminovici au avut 
ambiția să-şi poarte copiii la învăţătură, printre 
odraslele oamenilor de vază, să-i vadă ridicați 
în societate. (http://w ww .ziarulromaniamare.ro) 


Dicţionar de expresii româneşti în contexte A — C 


A ajunge departe (Pfm.) = A reuşi în viață: 
C-un asemenea cap [ca al lui Dionis] 
omul nu ajunge departe. (MIHAI EMINESCU) 
[...]tot ce citeşti dumneata în ziarele 
acelea sînt prostii şi nu vei ajunge departe. 
(RADU COSAȘŞU) 


A ajunge din lac în puț (Pfm.) = A o păţi mai rău: 

[...] totuşi nu trebuie să exagerăm 
aceste greutăți şi, speriindu-ne de umbra 
noastră proprie şi de închipuiri deşerte hrănite 
de-o jurnalistică venală, să sărim din lac în put. 
(MIHAI EMINESCU) 

Mii de români care încearcă să se lase 
de fumat riscă să ajungă din lac în puț! 
(http://www.timesnewroman.ro/) 


A ajunge din pod în glod (Pop.) = A decădea: 
Cine are prieten nărod ajunge din pod 
în glod. (TEODOR FLONTA) 


A ajunge în doaga (sau mintea) copiilor (Înv.) 
= A deveni senil: 

La bătrânețe, el ajunsese de batjocora 
lumii şi a oştirei care: [îi zicea fără de ruşinare 
că, fiindcă a ajuns bătrân şi în doaga copiilor, 
era bine să-şi lase tronul şi să se facă călugăr. 
(MIHAI EMINESCU) 


A ajunge în doaga morţii (Înv.) = A fi în 
pragul morţii: 

Domnii de la Cluj nu vin cu nici un 
program, ceea ce nu-i împiedică să vocifereze 
amarnic, ca din gura şarpelui, că ţara e în 
doaga morții din 
(OCTAVIAN GOGA) 

După o îndelungată suferință, bătrânul 


pricina constituţiei. 


ajunsese în doaga morții, părăsit de cei dragi. 


A ajunge la aman (Reg.) = A fi la mare strâmtoare: 

Filozof de-aş fi? simţirea-mi ar fi 
vecinic la aman! / În prelegeri populare idealele 
le apăr / Şi junimei generoase, domnişoarelor ce 
scapăr / Li arăt că lumea vis e — un vis sarbăd — 
de motan. (MIHAI EMINESCU) 

A ajunge la cuțite = A atinge gradul maxim de 
încordare: 

Sfada creşte, în sfârşit, ajung la cuțite, 
cum s-ar zice. (G. IBRĂILEANU) 

Din vecine de omenie, cu datini 
frumoase, acum, toată grânărimea ştie, de la 
fetişcane până la bunici, c-au ajuns la cuțite. 
(BARBU DELAVRANCEA) 


A ajunge la mal (sau la maidan) (Pfm.) = A 
scăpa de greutăţi şi a-şi atinge scopul dorit: 

Acuma ştia bine cum are să-l silească. 
Numai să nu-şi piardă răbdarea. Graba strică 
treaba. Fără dibăcie şi şiretenie nu ajungi la 
mal niciodată. (LIVIU REBREANU) 


A ajunge la salamet (Arg.) = a) A ajunge la 
închisoare: 

Pe de altă parte, văzându-se scos la 
selemet, l-a apucat pe kir lanulea un fel de groază... 
Ce are să facă el de-acuma, căzut în sărăcie, în 
necinste şi-n ocară?... (|. L. CARAGIALE) 


A ajunge la saturație = a) A satura: 
El mânca până ajungea la saturație. 


b) (Fig.) A nu mai putea suporta, a fi sătul până 

peste cap, a i se acri, a se sătura: 
Când dolarii pot 

dinaintea piciorului atâtea trupuri de ciocolată, 


să-ți aştearnă 
covor de sclave, întins până la saturare şi 
dezgust... (GIB I. MIHĂESCU) 

Gata! Taci din gură! Am ajuns la 
saturație! 


A ajunge la tibişir (Ljc.) =A rămâne fără bani; 
a ajunge să joace pe datorie: 

Ajunsesela tibişir, datora vreo două 
sute. (AL. VLAHUȚĂ) 


A ajunge la vreme = A nu întârzia: 
Ce-a făcut, ce-a dres, destul că a ajuns 
la vreme în sat. (LIVIU REBREANU) 


A ajunge obraz (Înv.) = A ajunge persoana 
însemnată: 


Vasile ILINCAN 


Multă sudoare îi scăldase mădularile 
(BARBU 


pân-ajunsese obraz cu ale lui. 


DELAVRANCEA) 


A ajunge pe drumuri sau la (ori în) sapă de 
lemn ori (reg.) la lulele sau la mucuri de țigări 
= A sărăci: 

— Irimio, mi-e răul... sunt jignit... sufăr 
de durerea omului care şi-a pierdut avutul la joc 
şi ajunge pe drumuri. (PANAIT ISTRATI) 

Ar fi fost în stare să jure că pierde cu 
pădurea şi ar ajunge în sapă de lemn dacă nu 
s-ar ajuta cu plutele, pe care le vinde cu preț bun 
după ce descarcă stânjenii. (OAN SLAVICI) 


A ajunge pe mâinile cuiva (Pop.) = A fi la 
discreţia cuiva: 

Cum se poate... să ajungă pe mâinile 
unora şi altora, pe care nu putea să-i vază de 
urâţi ce-i erau? (P. ISPIRESCU) 


A ajunge rău = A decădea, a se compromite: 
Ajunsese rău din pricina beţiei. (ION PAS) 


A ajunge rău = A decădea: 
De cu mine te luai, / Aşa rău nu 
ajungeai. (POP.) 


A ajunge slugă la dârloagă (Reg.) = A asculta 
de ordinele cuiva care îţi este inferior ca rang 
sau pregătire: 

Aşa-i că, dacă n-am ţinut seamă de 
vorbele lui, am ajuns slugă la dârloagă şi acum, 
vrând-nevrând, trebuie s-ascult, că mi-i capul în 


primejdie? (ON CREANGĂ) 


A ajunge treaba la... (Pop.) = A evolua spre...: 
[...] că acest foc nu s-a aprins din 
greşeala lui, ci din neastâmpărul şi răutatea a 
doi-trei nobili numai; că el nici a gândit vrodată 
să ajungă treaba la o bătălie între creştini, l-acea 
cruzime  d-a-şi vărsa sângele între dânşii. 


(NICOLAE BĂLCESCU) 


A ajunge varză (Arg.) = a) A se degrada: 

Ați ajuns varză din cauză că vă tot 
ghidaţi după nişte oameni pierduţi la minte, nu 
le mai merg busola. (http://www.zf.ro/) 


b) A ajunge dependent de droguri; a avea o stare 
de euforie provocată de consumul de droguri: 
— Nu vezi c-ai ajuns varză? 


A ajuns funia la par (Pfm.) = A sosit ora 
prânzului: 

Când s-apropie, drăguță / Fată! — funia 
de par, / Atunci chin! Moşneagu-ntr-una / 
Scârţieşte ca un car. (MIHAI EMINESCU) 


A-i ajunge (cuiva) cuțitul la os (sau la ciolan) sau 
(focul la unghii ori mucul la deget) (Pop.) = A 
ajunge la capătul puterilor; a fi într-o situație limită, 
disperată: 

A ajuns cuțitul la os bieţilor oameni. 
(POP.) 

— Na, bine măria ta! făcu Horia, 
mulțumit. Dumnezeu să-ți dea sănătate şi viață 
lungă!... Ei, şi cum Zic, măria ta, ne-a ajuns 
cuțitul la os. (LIVIU REBREANU) 

— Cât despre una ca aceasta să ne 
ferească sfinţii, căci doară nu suntem noi epuri să 
ne spăriem de toată nemica, ci români şi-apoi 
românul, mai ales când îi vine mucul la deget, nu 
se lasă cu una cu două! (S. FLOREA MARIAN) 


A-l ajunge (pe cineva) zilele (sau anii de pe 
urmă) = A îmbâtrâni, a-i fi trecut vremea, a fi în 
pragul morții: 

Spune craiului viteaz, din parte-mi, că e 
(BARBU 


bătrân, că l-au zilele. 


DELAVRANCEA) 


ajuns 


A-l ajunge (pe cineva) mintea (sau capul) = A şti, 
a se pricepe (într-un moment dat) ce e de făcut: 
Acu nu mă mai ajunge capu ce-i de 


făcut. (MIHAIL SADOVEANU) 


A-l ajunge oboseala (pe cineva) = A fi peste 
măsură de obosit, a fi epuizat: 

Ce vrei? După trei zile de nesomn, l-a 
ajuns şi pe el oboseala. (AL. VLAHUȚĂ) 


Dicţionar de expresii româneşti în contexte A — C 


A-l ajunge pe cineva băutura sau vinul (Pop.) 
= A (se) îmbăta: 

Și nu mai ştia ce face şi ce cântă, căci îl 
ajunsese vinul. (|. GORJAN) 


A-l ajunge pe cineva mintea (sau capul) (Înv.) 
= A şti ce este de făcut într-o anumită 
împrejurare, a pricepe: 

Acu nu mă mai ajunge capu ce-i de 


făcut. (MIHAIL SADOVEANU) 


A nu-i ajunge (cuiva) cu prăjina (sau cu 
strămurarița) la nas = A fi înfumurat sau a fi 
ținut la distanță de cineva înfumurat: 

Multe capete a sucit [Sultănica]; mulți 
ochi au jinduit-o; ea, aş, n-aude, nu vede; nu 
doară c-ar fi fudulă să nu-i ajungi cu 
strămurarița la nas, dar inima, bat-o pustia: să 
fii şi cu stemă-n frunte, n-o frângi, tot degeaba. 
(BARBU DELAVRANCEA) 

Înfumuraţi de nu le mai ajunge cineva 
cu strămurarea la nas. (P. ISPIRESCU) 


A se ajunge (sau a ajunge pe cineva) cu târgul 
= A se învoi din preţ, a cădea la învoială: 

Ți-oi da treizeci; încă mai mult până mi- 
i ajunge cu târgul. (C. NEGRUZZI) 


Ce te-a ajuns? (Rar) = Ce ți s-a întâmplat?: 
Ce te-a ajuns, dragă Petre? Spune-mi să 
Ştiu, Că mi se rupe inima. (|. POP-RETEGANUL) 


AJUNS, -Ă 
Ajuns de (sau, mai rar, la) cap (Pop.) = 
Inteligent, deştept, isteţ: 

După ce-ai purtat ciubotele atâta amar de 
vreme, umblând toată ziua în pogheazuri, şi le-ai 
scrombăit pe la jocuri şi prin toate corhanele şi 
coclaurile, acum ai vrea să-ți dau şi banii înapoi, 
ori să-ţi fac pe loc altele nouă? Dar ştii că eşti 
ajuns de cap?! (ION CREANGĂ) 

Titirezul era mic de statură, dar ajuns la 
cap. (|. G. SBIERA) 


Bun-ajunsul! (sau, rar, bun-ajunsa) (Pop.) = 
Bine-ai venit! Bun sosit!: 

—Bun-ajunsul, vere! — Bună să-ţi fie 
inima! (|. POP-RETEGANUL) 


AJUTA 
A-i da tot cu Doamne-ajută = A sili pe cineva 
să facă un lucru: 

Îi tot da cu Doamne-ajută ca să 


isprăvim lucrarea mai repede. 


A-l ajuta pe cineva puterea (sau capul, mintea 
etc.) = A 
intelectuală) de a face un anumit lucru: 


avea capacitatea fizică (sau 
Să-mi dea ajutor la trebi, după cât îl 


ajută puterea. (ION CREANGĂ) 


Aşa să-mi ajute Dumnezeu! = Formulă cu care 
se încheie depunerea unui jurământ: 

Jur să-mi îndeplinesc cu onoare şi 
fidelitate mandatul încredințat de popor. Aşa să 
mă ajute Dumnezeu! (MONITORUL OFICIAL 
AL ROMÂNIEI, vol. 19) 

Amintim Situația mai recentă când 
expresia „Aşa să-mi ajute Dumnezeu”, a fost 
rostită jumătate de mileniu în urmă de Martin 
Luther în Dieta Germaniei cu ocazia despărțirii 
sale ideologice de Biserica Romano-Catolică. 
(http://www.clipa.com/) 


Doamne-ajută! (Pfm.) = Formulă de invocare a 
divinității, folosită la începutul unei acţiuni: 

Amu, într-una din zile, flăcăul se scoală 
de noapte, face mămăligă îmbrânzită şi ce-a mai 
dat Dumnezeu, pune mâncarea în traistă, înjugă 
boii la car, zice Doamne-ajută şi se duce la 
pădure, să-şi aducă un car de lemne. (ION 
CREANGĂ) 

De la o vreme spun şi eu Doamne-ajută! 
Spun Doamne ajută! în tot felul de situaţii, dar 
cel mai des la culcare, la plecări şi despărțiri. 
(http://jurnalul.ro) 


(Mai) de 
mulțumeşti în lipsă de ceva mai bun: 


Doamne-ajută = Cu care te 

N-apucase calul să se depărteze o 
bucată mai de Doamne-ajută, că iată zmeoaica 
iar îl ajunge. (P. ISPIRESCU) 


Vasile ILINCAN 


Cum vrei d-ta să iasă de la mine o 
lucrare mai de Doamne ajută, când nu mă ajută 
nici cunoştinţele, nici capacitatea? (IDEM) 

Nu mai vreau să văd miniştri plătiţi cu 
1.500 de euro pe lună şi care în patru ani de 
mandat au lâncezit şi nu au fost în stare să ducă 
la capăt un proiect mai de Doamne-ajută. 
(http://www.capital.ro) 


AJUTOR 
A avea ca (sau drept) ajutor (pe ...) = A fi 
ajutat (de ...): 

El are drept agiutor zece ţărani secui. 
(VASILE ALECSANDRI) 


A da (a cere, a pune) o mână de ajutor = A da 
(a cere, a pune) sprijin: 

Dădeam o mână de ajutor la 
inventarierea şi descrierea bogatei colecții. 
(ION GHEŢIE) 

[...] o slugă vrednică, ca să-ţi fie mână 
de ajutor la drum. (ION CREANGĂ) 

În ajunul alegerii trecură prin Pripas două 
companii de honvezi care aveau să dea o mână de 
ajutor jandarmilor concentrați din tot județul spre a 


păstra ordinea. (LIVIU REBREANU) 


A da (sau a pune ori a fi sau a sta) (0) mână de 
ajutor (Înv.) = A da (sau a fi de ori a sta) în ajutor: 

— Fiecine cată tronul domnitor / Şi străinu-i 
face mână d-ajutor. (D. BOLINTINEANU) 

De ce ar fi considerată ca o indiscreție 
condamnabilă — bunăvoința lui de a da, în 
marginile celor mai modeste mijloace, o mână 
de ajutor la nevoile dv. politice şi sociale?... (l. 
L. CARAGIALE) 


A fi (cuiva) de ajutor saua veni (cuiva) în 
ajutor = A fi de folos (cuiva): 

O hartă marină, atârnată pe un perete 
în fața lui, îi veni în ajutor. (JEAN BART) 

Murgule, murguțul meu,/ Datu-mi-te-a 
taică-tău / Ca să-mi fii de ajutor / La nevoie şi 
la zor. (POP.) 

Cu Victor se înțelegea, ca totdeauna, şi 
apoi găsea la ei o atmosferă care-i era necesară 


mai ales acuma, când tatăl său sta singur la ţară 

în primejdie, iar el aici fără nicio posibilitate de 
a-i sări în ajutor. (LIVIU REBREANU) 


A lua pe cineva (în, ca sau de) ajutor = A lua 
pe cineva să ajute: 
Te-am căutat ca să te iau de ajutor. 


A sări sau a veni cuiva în (ori într-)ajutor = A 
ajuta pe cineva: 

Mărinimosul moldovan, care venise cu 
aşa inimă călduroasă în ajutorul nostru şi ne 
primi cu atâta bunătate la dânsul, ne îndrepta 
încă până la leşi, capitala Moldovei [...] 


(ALECU RUSSO) 


(A fi) ajutor de băgător de seamă = (A fi) o 
persoană cu un rol insignifiant într-o instituţie: 
La ora asta, ajutorii de băgători de 
seamă sunt şefi peste tot — la guvern, la partid, 
la parlament, la poliție... 
(http://www.renasterea.ro) 


Cu ajutorul lui Dumnezeu =  Expresie 
stereotipă, caracteristică sentimentului religios al 
celui care o foloseşte: 

„Duceţi-vă, ne zise ea, că cu ajutorul lui 
Dumnezeu,  nădăjduiesc să  izbândiți, şi 
întorcându-vă, 


ISPIRESCU) 
Cele patruzeci ludescutelnici: pescari, 


luați-mă şi pe mine.” (P. 


răcari, vânători şi dărvari, i-am împrăştiat în tot 
județul şi cred că, cu ajutorul lui Dumnezeu şi 
iuşchiuzarlâcul |isteţime, pricepere] smeritului 
tău rob, curtea blagorodnicei tale în scurtă 
vreme se va umplea de toate cele trebuincioase. 
(NICOLAE FILIMON) 


AL, A, AL, ALE 
Ai săi = Cei ce sunt legaţi din el prin rudenie sau 
prin aceleaşi idei, principii: 

Printre-a serii umbră cu-ai săi scutieri / 
Domnu-atacă-ndată cinci  sute-ieniceri. (D. 


BOLINTINEANU) 


Al dracului = a) Îndrăcit: 


Dicţionar de expresii româneşti în contexte A — C 


— Mai încet, măi drace, nu te face al 
dracului, c-acu fac o cruce şi te duci opt şi cu a 
brânzii nouă până-n fundul iadului. (POP.) 

— Al dracului țigan, bine face pă mortu! 
Lasă, leat, c-am mai văzut eu d-astea! (ANTON 
BACALBAȘŞA) 


b) Răutăcios: 
Dar aici e un caz mai greu: bătrânul e 


al dracului... (1. L. CARAGIALE) 


Ale tale dintr-ale tale = Noi îți aducem din 
bunurile tale: 

Părintele d-sale n-a ştiut desigur să-i 
spună că pâne şi sare nu se cade a se oferi decât 
Domnului legiuit al ţării, zicându-i-se oarecum 
„din pânea şi sarea Ta mâncăm Doamne, în 
zilele Măriei Tale, ale Tale dintru ale Tale”, o 
străveche rămăşiţă din principiul juridic... 
(MIHAI EMINESCU) 

Dacă epigramele vor avea darul să 
placă şi să merite aprobare sonoră, atunci din 
aplauzele dv. dăruite voi face un buchet şi-l voi 
arunca cu un salut adânc de gratitudine şi de 
simpatie: ale tale dintru ale tale. (CINCINAT 
PAVELESCU) 


ALA-BALA 
Ce mai ala-bala? = a) Ce se mai petrece? Ce 
mai e nou? Ce se mai întâmplă?: 

Pasămite, bucătarul împăratului, un 
țigan negru şi buzat, se dusese d-a minune să 
vază ce mai ala, bala, pe la flăcăii ce stau la 
pândă. (P. ISPIRESCU) 

Stai colea pe laviță. Ce mai ala-bala pe 


la Hagiu? (MIHAIL SADOVEANU) 


b) Ce mai atâta discuţie? Ce mai încoace- 
încolo? Ce mai tura-vura?: 
Ei, ce mai ala-bala, facem târgul? 


ALAGEA 
A-şi căpăta alageaua sau a păţi vreo alagea 
Înv.) = A o păţi, a da de belea, a intra într-o 
încurcătură: 

Ce să facă ca el să iasă de acolo? Să 
întrebe nu îi venea la socoteală, ca să nu pață 
vreo alagea. (P. ISPIRESCU) 

Nimeni nu s-a putut atinge de împărăția 
mea cât am fost tânăr fără să-şi capete 
alageaua. (IDEM) 


ALAI 
A-i face cuiva alai = A primi sau a însoți pe 
cineva în mod zgomotos: 

Oprit-au pre măriia-sa de au mâncat 
bucate, şi după ospăț multă cinste domnului şi 
alai făcându-i, au purces măriia-sa de au mersu 
iar la Potlogi. (RADU GRECEANU) 

Tot satul: oameni, copii, câini fac alai 
după militari. (|. L. CARAGIALE) 


ALARMĂ 
A da (sau a suna) alarma = A anunţa o 
primejdie, a alarma: 
Dă alarma 
(OCTAVIAN GOGA) 
În liniştea universală, goarna pichetului 


de grăniceri sună alarma. (PANAIT ISTRATI) 


„poporul-împărat”. 


ALĂTURI 
A da pe-alături (Arg.) = A încălca fidelitatea 
conjugală: 

— Prea o dai pe-alături... Nu ştiu cum te 


mai suportă soția? 


A fi alături de cineva = A fi solidar cu cineva: 
În luptă era totdeauna alături cu 

domnul său şi nu voia niciodată să se lase mai 

prejos decît dânsul în vitejie. (P. ISPIRESCU) 


Prietenii adevăraţi ne sunt alături mereu. 


A nimeri (sau a fi, a merge, a călca) alături cu 
drumul = A greşi în comportare, în păreri etc.: 

Supărările profesionalilor oficiali ai 
literaturii şi obiecțiile lor sunt acum de mult 
alături cu drumul. (PAUL ZARIFOPOL) 

Erau şi unele aprecieri pe alături cu 
drumul. Aşa, de exemplu, mai toți vorbind de 
„Ovreiul cu gâsca” spuneau că e un admirabil 
tip de țăran român lucrat cu o mână de maestru. 


(AL. VLAHUȚĂ) 


Vasile ILINCAN 


ALB, -Ă 

A avea (sau a duce, a trăi) zile albe (Pop.) = A 
duce un trai tihnit, a duce o viaţă îmbelşugată, 
fericită: 

Sau este chipul blând unei iubite,/ Ce, 
dulce, pură, sântă şi frumoasă, / Să-mi facă zile 
albe, ore-aurite ? (MIHAI EMINESCU) 

Şi dacă dragostea curată e păcat neiertat, 
cum de atâtea fete mari fug cu flăcăii, şi unele 
neveste să dau afund cu târgoveţii, şi tot bine, tot 
vesele, tot zile albe duc? (BARBU 
DELAVRANCEA) 

Seara, când mergem cu plugurile acasă, 
hămisiți de foame, ea era după masă, cu 
drăguțul de după cap şi cu biciul ăsta de-a 
umăr; — trăia zile albe, cu mâncări şi băuturi 


alese. (I. POP-RETEGANUL) 


A da de alb (Irn.) = A se spăla (bine) pe față, pe 
mâini: 


L-a săpunit până a dat de alb... 


A duce (sau a trăi) lumea albă = A duce viața 
în petreceri: 

Auzi, să duci tu lume albă / P-un câmp 
cu oameni, ca-ntr-un crâng! (G. COŞBUC) 


A fi îmbrăcat în alb = A purta haine de culoare 
albă: 

[...] iar într-alt loc văzu o fată tânără 
îmbrăcată în alb, foarte, foarte palidă la faţă şi cu 
(MIHAI 


ochii pe jumătate deschişi numai. 


EMINESCU) 


A intrat alba-n sat (Pop.) = a) S-a făcut ziuă: 

Se puseră, deci, la masă şi se chefuiră, 
până ce cocoşii începură a vesti că vine alba în 
sat. (P. ISPIRESCU) 

Lumina e albă. De aceea dice [zice] 
Românul a intrat alba-n sat, adică diua. Şi 
iarăşi: e diua albă, adecă e diua-mare, s-a făcut 
de mult diuă. (www.vintageromania.com) 


b) A început să ningă: 
Când ne-am trezit totul era alb: intrase 


alba-n sat. 

A împleti coadă albă = A rămâne fată bătrână: 

[...] şi intrase la grije că o să-i 
îmbătrânească fetele în vatră şi o să împletească 
cosița albă, fără să puie pirostriile în cap. (P. 
ISPIRESCU) 

A mânca o pâine albă = A-şi câştiga uşor 
existenţa, a o duce bine, a avea o viaţă tihnită: 

În Timpul stă scris, într-un articolaş: 
„Oameni care niciodată n-au mâncat pâine 
albă, acum nu mai vor să ştie de neagră. Cred ei 
că guvernul a dat liberă pâinea albă pentru toți 
nesătuii?” (MARIA BANUŞ) 


A ridica (a scoate sau a lega) steag alb (D. o 
armată) = A se preda: 

Dacă-i aşa, apoi mâini dimineaţă, urcă- 
te pe poartă şi leagă în vârful săneții un ştergar 
alb; spune că închinăm cetatea, cu tocmală să 
ne lesă slobozi să ieşim şi să ne ducem unde vom 


voi. (C. NEGRUZZI) 


A se face ziua albă = A se lumina complet: 
Făcându-se ziua albă, vulpea iese la 
marginea drumului. (ION CREANGĂ) 


A semna în alb = a) A iscăli cu anticipație un 


act, acordând deplină încredere celui care 
urmează să-l completeze: 

[...] garanția partidului că traseiştii nu 
vor pleca este că fiecare candidat îşi va semna 


demisia în alb. (http://www.realitatea.net) 


b) (Fig.) A acorda cuiva încredere deplină: 

[...] am făcut prostia de a semna un 
contract de muncă în alb, fără salariu de 
încadrare trecut pe el şi alte [...] 

(http:// www.avocatnet.ro) 


A strânge bani albi pentru zile negre (Pop.) = 
A păstra o sumă de bani pentru situaţii dificile: 
Gustul de-a strânge bani albi pentru zile 
negre asemenea nu se află la toți țăranii; incuria, 
trăirea de pe-o zi pe alta e, din nenorocire, încă un 
semn caracteristic pentru o seamă de oameni de la 


țară. (MIHAI EMINESCU) 


Dicţionar de expresii româneşti în contexte A — C 


— Dar ce face cu banii, că nu te văd 
prea arătos? 

— Dumnezeu ştie... zice că-i strânge 
pentru zile negre. (http://www .anidescoala.ro/) 


A vedea alba în căpistere (Pop.) = a) A căpăta 
ceva ca hrană. b) A se însura: 

N-a văzut încă alba în căpistere. (P. 
ISPIRESCU) 

Alb în căpistere se vede? (MIHAI 
EMINESCU) 

Spuse şi Mitică toate necazurile cu 
ucenicia, cu una, cu alta, până ce se văzu cu 
alba în căpistere. (P. ISPIRESCU) 

Adună alb în căpistere = Face economii; 
strânge bani: 

Când valul se retrage ei se întorc, îşi 
ridică iar bordeiele din talpă, n-apucă însă bieții 
oameni a-şi încropi alb în căpistere, că iar vin 
pustiitorii şi-i gonesc la munte. (AL. VLAHUȚĂ) 


A-i ieşi cuiva peri albi = A îmbătrâni din cauza 
necazurilor, a greutăților, a supărărilor: 

Mi-o ieşit peri albi de când am fată 
mare. (VASILE ALECSANDRI) 


A-i scoate cuiva peri albi = A necăji mereu pe 
cineva, a-i face multe neajunsuri, supărări, 
îmbătrânindu-l: 

Duceţi-vă de pe capul meu că mi-aţi scos 
peri albi de când aţi venit. (ON CREANGĂ) 

Las' că nici la celelalte nu prea pot 
învăța cu slova asta nouă, care-a ieşit, însă 
afurisita de gramatică îmi scoate peri albi, 
frăsni-o-ar fi s-o trăsnească! (IDEM) 


Alb-coliliu (D. părul capului) = (Pex.)(D. 

oameni) (Cu părul) complet alb, foarte cărunt: 
Bătrân... rumen la față..., mustafa şi 

sprâncenele albe colilie. (ION GHICA) 


Ba e albă, ba e neagră = Se zice despre spusele 
cuiva care se contrazice: 

Ba e albă, ba e neagră: tâlharul de la 
Năvodari nu mai e pus sub control judiciar. 
(http://www.replicaonline.ro) 

De când lupii albi (Rar) = De foarte multă vreme: 
D-apoi nu ştiţi că mătuşa-i moartă de 
când lupii albi... ? (ON CREANGĂ) 


(E scris) negru pe alb = Nu poate fi contestat, 
este indiscutabil, clar: 

Stă scris negru pe alb: „Preţul locurilor: 
aplauze şi iubire”! (MIHAI EMINESCU) 

Au trecut trei luni de când avem pachet 
de bază în sistemul medical. Adică — e scris 
negru pe alb ce servicii gratuite putem să cerem 
de la medic. (http://observator.tv/) 


Nici albă, nici neagră = Nici aşa, nici aşa: 
Oancea nu zicea nici albă, nici neagră, 
ci zâmbea numai a om care nu crede. (IOAN 
SLAVICI) 
A luat, astfel, o decizie strategică, nici 
albă, nici neagră, deloc tranşantă. 
(http://inpolitics.ro) 


ALBASTRU, -À 
Cu (sau de) sânge albastru = De neam ales, 
nobil, de familie bună: 

Puşcăriaşul frumos din Cotroceni şi 
revoluționarul cu sânge... albastru se îmbrățişaseră 
şi plângeau. (G. M. ZAMFIRESCU) 


Este (cam) albastru (Fam.) = E (cam) rău, e 
(cam) neplăcut, situaţia e dificilă: 

[...] de nu l-ar fi răscumpărat de la 
comisie  cârciumarul, ar fi fost 


(MIHAIL SADOVEANU) 


albastru. 


Inimă-albastră = a) Suflet trist, îndurerat. 
(Pex.) Tristeţe, jale: 
Zeul se supără foc. Şi de ce atâta inimă- 


albastră? (P. ISPIRESCU) 


b) Necaz, mânie, ciudă, mâhnire, deprimare: 
—Îndată, răspunse țiganul: am să vă 
cânt un cântec de inimă albastră să vi se 
topească ochii în lacrimi... (NICOLAE GANE) 
Domnu Nae vrea să audă o cântare de 
inimă-albastră. (ION PAS) 


Vasile ILINCAN 


ALBI 
A albi pânza (Pop.) = A spăla şi a usca la soare 
pânza albă: 

Lucrul vostru să sporească, / Pânzele să 


se-nălbească / Cum e coala de hârtie / Și floarea 
de iasomie. (VASILE ALECSANDRI) 


A-i albi (cuiva) ochii după (sau la) (Pop.) = A 
privi cu intensitate pe cineva sau ceva: 

Aşa de frumoasă era, încât băiatului îi 
albeau ochii după ea. 


A se albi de ziuă (Pop.) = A se face ziuă: 

Când se albea de ziuă, el sări sprinten 
în picioare ca să adape caii şi să-i ţesele... 
(IOAN SLAVICI) 


ALBIE 
A face (pe cineva) albie (sau troacă) de porci 
(sau, rar, de câine) (Fam.) = A batjocori pe 
cineva, a-l ocări, a-l face de două parale: 

[...] 
Academia la [un] loc, deci face Academia albie 
de câine. (MIHAI EMINESCU) 


el e mai învățat decât toată 


Căpitanul, fireşte, a  tăbărât asupra 
plutonierului, l-a făcut albie de porci şi i-a pus 
în vedere că-l azvârle tocmai în fundul 


Dobrogei. (LIVIU REBREANU) 

Nu-mi bat capul să le răspund duduilor 
personal şi să le fac albie de porci, fiindcă ştiu 
singure ce jalnice şi proaste sunt, n-au nevoie de 


confirmări. (http://blitzmagazine.ro) 


ALDĂMAŞ 
A fi bun de aldămaş (Fam.) = a) Se spune 
cuiva care a reuşit într-o acțiune: 

Nu după multă vreme ieduța se născu. / 
De  aldămaş ţăranul la crâşmă  petrecu. 


(ALECU DONICI) 


b) A fi dator cu o cinste, cu prilejul cumpărării 
unui lucru sau al obţinerii unui succes: 

S-au hotărât împărații să-şi lase toate 
daraverile, să fie în Bucureşti, la fața locului ca 
portăreii, pentru a încheia procesul-verbal — şi 
după aia să-i şi bea aldămaşul chestiei 
Orientului. (1. L. CARAGIALE) 

ALEAN 
A avea (sau a face) alean pe cineva (Trs.) = A 
duşmăni pe cineva: 

Două fete fac alean / Pentr-un fir de 
măghiran. (OVIDIU BÂRLEA) 


M-a ajuns aleanul = Mi-e dor, m-a prins dorul: 

După atâtea luni de aşteptare, m-a 
ajuns şi pe mine aleanul şi te-am căutat. Şi ca să 
mai alunge aleanul din inima lor, s-au adunat şi 
ei acum cu toţi la crîşmă şi s-au aşternut pe 
băute o zi întreagă; (ION CREANGĂ) 


ALEGE 
A alege cărare = A despărți părul în două cu 
pieptenele: 

Acu mă uit în oglindă şi, cu pieptenele, 
îmi aleg o cărare dreaptă, foarte dreaptă. 
(MIHAIL SADOVEANU) 


A alege (sau a se uni) într-un sfat ori la sfat 
(Înv.) = A decide unanim: 

Şi unindu-se la sfat, / Toţi pe bou l-au 
osândit / Şi în tavă l-au trântit, / Măcar că făr’ 
să-l mai frigă, ei de crud l-au ospătat. 
(CONSTANTIN STAMATI) 


A alege pe (sau de pe) sprânceană = A selecta 
ce este mai bun, mai valoros dintr-un anumit 
punct de vedere: 

Rămânând de tânăr singur în Bucureşti, 
de capul meu, mă ferisem să intru-n cârd cu 
oricine, aşa că din restrânsul cerc al cunoştinţelor 
mele, alese toate pe sprânceană, Gorică Pirgu n- 
ar fi făcut niciodată parte [...] (MATEIU I. 
CARAGIALE) 

Mai întâi are să vie țarul rusesc — şi are 
să iasă la paradă ocolit de 600 de cavaleri 
închivăraţi  |chivără = coif  muscălesc] şi 
împintenaţi, tot unul şi unul, aleşi pe sprânceană 
din toată împărăţia lui [...] (1. L. CARAGIALE) 


A i se alege cuiva (din două una sau într-un 
fel sau altul sau la un fel) (Îvp.) = A se sfârşi 
într-un fel sau altul; a se decide ceva pentru 
cineva: 


Dicţionar de expresii româneşti în contexte A — C 


— Trebuie să alegi una din două: ori să 


fii cu copiii tăi, ori să fii cu mine. (P. 


ISPIRESCU) 


A nu se (mai) alege nimic (de ceva sau de 
cineva) = A nu se obține niciun rezultat, a se 
distruge; a se face una cu pământul; a nu realiza 
nimic în viaţă: 

Pe loc te-ar şi face turtă, că nimic nu s- 
ar alege din tine. (POP.) 

Nu s-a ales nimic de capul lui. 


A (nu) se alege (sau a nu rămâne) (decât) 
praf(ul) (sau praf(ul) şi pulbere(a), 
praf(ul) şi cenuşa, praf(ul) şi ţărâna) (de 


sau 


cineva sau de ceva) = A fi zdrobit, nimicit, ucis; 
a nu mai rămâne nimic (din cineva sau ceva): 

Nu se mai alese nici praful de dânsa. (P. 
ISPIRESCU) 

Praf şi țărână rămase şi din fata cea 
mai mare a zmeului. (IDEM) 

Dacă ne scapi, aleagă-se praful de casa 
mea, să vină armata să-i pună foc [...] 


(MIRCEA DANELIUC) 


A se alege (numai) scrumul (şi fumul) (sau 
scrumul şi cenuşa, fum şi scrum, scrum şi 
cenuşă) (din ceva sau din cineva) = A se 
distruge (prin foc), a nu mai rămâne nimic (din 
ceva sau din cineva): 

Mai bine le dăm foc, să se aleagă scrum şi 
cenuşă din tot neamul lor! (LIVIU REBREANU) 

Țigănie, biet sălaş, / se tot duc cei 
poteraşi; / pe ei îi înghite drumul, / de tine s-a 
ales scrumul. (M. R. PARASCHIVESCU) 

Un mitocan, mă rog! Zice că e negustor, 
alege-s-ar praful! (1. L. CARAGIALE) 


A se alege cu ceva (din...) = A rămâne cu ceva 
de pe urma unei acţiuni, a unei împrejurări; a 
profita de o ocazie: 

Dintr-o păreche de boi, m-am ales c-o 
pungă! (ION CREANGĂ) 

Nu m-am jurat? N-am plâns? Cu ce m- 
am ales? (|. L. CARAGIALE) 


45 


A se alege la un (sau într-un) fel = A ajunge 
într-o situație clară; a se clarifica, a se lămuri 
(lucrurile): 

Abia aştept să se aleagă într-un fel şi să 
se mântuie. (POP.) 


A se alege pricina asupra cuiva (Înv.) = A face 
pe cineva responsabil, vinovat de ceva: 

Întâi şi-ntâi, a pus înadins pe feciorii 
boiereşti să-mi caute pricină şi să mă aducă la 


sapă de lemn. (ION CREANGĂ) 


Aleagă-se! = Fie ce-o fi!: 
Aleagă-se! Nu mai suport, voi face cum 


ştiu eu că e mai bine. 


Alege-te! (Pop.) = Dă-te în lături!: 

Să nu te mai văd niciodată! Alege-te! 
A ales până a cules = Se spune despre 
persoanele pretențioase, care se decid greu (în 
alegerea unui lucru), iar în final optează pentru o 
soluţie proastă: 

Eu gândesc că tot om alege, om alege, pân- 
om culege. (ION CREANGĂ) 


Urma alege! (Pop.) = În final se decid lucrurile, 
sfârşitul este hotărâtor: 

Urma alege! Viitorul e al celor care ştiu 
să lupte şi nu se predau... (CEZAR 
PETRESCU) 

Auzind Fătul-babei cuvintele fetei, au 
Chitit în sine: Bine, bine! Om vedea! Urma va 


alege! (|. G. SBIERA) 


ALELUIA 
A-i cânta cuiva aleluia = a) A lua parte la 
înmormântarea cuiva, a înmormânta (pe cineva), 
a-l face prohodul cuiva: 

Îi puseră ca aripe d-a lungu-n ambe 
părțile / Stâlpări de palmifer, cântând toţi 
aleluia. (|. HELIADE RĂDULESCU) 


b) (Fam.) S-a sfârşit! s-a terminat! amin!: 
Mâine-poimâine o să-ți cânte preotul 


aleluia, dacă nu te linişteşti. De cumva nu te are 


Vasile ILINCAN 


la stomac vreun ciocoi de pe moşii, aleluia! 


(NICOLAE XENOPOL) 


ALEM 
Alem de el! = Ferice de el!: 


Alem de el că are aşa un noroc! 


Nu e de alem = Nu e de nicio pricopseală: 


Nu e de alem să mergi acolo. 


ALERGA 

A alerga (sau a umbla) cu limba scoasă (după 
ceva sau după cineva)= A dori foarte mult ceva, 
a căuta cu orice preț (să obțină ceva sau să 
găsească pe cineva): 

După ce umblase vreo trei luni cu limba 
scoasă să încapă pe la vreo gazetă, intrase 
conțopist la primărie. (|. L. CARAGIALE) 

Lighioanele pădurilor umblau cu limba 
scoasă, să găsească unde să-şi stâmpere setea. 
(EM. GÎRLEANU) 

— Dar la cumpărat cine te-a chemat? Şi 
ai umblat cu limba scoasă! sări din nou Toader. 
(LIVIU REBREANU) 


A alerga după treburi = A umbla din loc în loc 
pentru rezolvarea unor interese practice: 
Nu-i 


aceasta mai nesuferit decât jocul de cărţi; dar n- 


era  Persidei nimic în lumea 
avea încotro; acum aşa trebuia să fie: în vreme 
ce dânsa alerga în treburile cârciumii, el trebuia 
să intre în voile oaspeților. (UOAN SLAVICI) 


povestindu-le minunea şi cum, din ceasul acela, 


şi femeia nu se mai sătura 
fiu-său s-a făcut sănătos şi umblă după toate 
treburile, ca orice om. (|. AGÎRBICEANU) 


A alerga pe la toţi sfinţii pentru cineva = A recurge 
la cineva ca la o sursă de ajutor, de asistență: 
A alergat pe la toți sfiinţii, dar n-a găsit 


nicio înţelegere. 


A-şi alerga (sau a-şi juca) calul (Înv.) = A-şi permite 

multe libertăţi faţă de cineva, a-şi face mendrele: 
D-aia mi-am alergat caii aici înaintea 

D-voastră (= am cutezat să scriu acestea), 

fiindcă vă ştiu de români [...] şi Românul [...] e 
îngăduitor. (P. ISPIRESCU) 

Ştiu eu năzdrăvanii de-ale spânului; şi 
să fi vrut de demult i-aş fi făcut pe obraz, dar 
lasă-l să-şi mai joace calul. ION CREANGĂ) 


A-şi alerga gura (Pop.) = A vorbi repede; a 
pălăvrăgi: 

[...] scosei numaidecât cinci monete de 
aur şi, cu o manieră ce rămase neobservată de 
adunare, îi pusei în frumoasa mână a cantatriței, 
care mai întâi roşi, apoi lăsă să-i fugă din gură 
(NICOLAE 


oarecare fraze  neinteligibile... 


FILIMON) 


A-şi alerga ochii (Rar) = A-şi arunca privirile: 

[oşteanul] Numai ochii săi mişca, / 
Vultureşte-i alerga / Pe cea zare cenuşie. 
(VASILE ALECSANDRI) 


ALERGĂTURĂ 
Cal de alergătură = Cal (Fig. om) întrebuințat 
la toate corvezile: 

[...] e un ins aproape de bătrâneţe care 
o să crape într-o zi ca un cal, de alergătură, şi 
n-o să aibă la căpătâi nicio lumânare. (D. R. 
POPESCU) 

De când lucra acolo devenise un cal de 


alergătură, fiind trimis peste tot. 


O alergătură de cal = Distanţă pe care o poate 
străbate un cal fugind: 

Era între ambele tabere vrăjmaşe şi 
într-o depărtare numai de o alergătură de cal, 
atât de la una, cât şi de la alta, un deal mare. 
(NICOLAE BĂLCESCU) 


ALES, -EASĂ 
Ales pe (sau de pe ori după) sprânceană = 
Selecționat după criterii foarte stricte: 
[...] comandanți de grade superioare, 
alese pe sprânceană. (MIHAI EMINESCU) 
Când juraţii intrând în sală au adus 
verdictul lor de achitare, acest public ales pe 
sprânceană a început a aplauda [...] (ZAMFIR 
ARBORE) 


Dicţionar de expresii româneşti în contexte A — C 


ALFA 
(A fi) alfa şi omega = (A fi) începutul şi sfârşitul, 
(a fi) atotcunoscător, (a fi) elementul de bază sau 
factorul esențial de care depinde totul: 

Ei bine, 
cunoştinți despre raporturile juridice dintr-o 


această minimă sumă de 


țară străină e la noi alfa şi omega a întregei 
înțelepciuni politice. (MIHAI EMINESCU) 

Apoi a zis: S-a isprăvit! Eu sunt Alfa şi 
Omega, Începutul şi Sfârşitul. Celui ce îi este 
sete, îi voi da să bea fără plată din izvorul apei 
vieţii. (BIBLIA) 


De la alfa la omega = De la început până la sfârşit: 

Dar de cum alcoolul îi dezmorțea 
sângele, i se descleşta şi limba. Spunea toată 
povestea, de la alfa la omega, purta vorba de 
Ana la Caiafa. (DAN PERŞA) 

De la alfa la omega, vom explora cele mai 
ale limbii filosofiei, 
literaturii clasice şi a primelor traduceri ale Bibliei. 
(http://www.limbistraine.eu/) 


importante caracteristici 


ALIBI 
A (nu) avea (nici) un alibi = A (nu) avea (nici) 
o motivare: 

Eu urmam să fiu pus la adăpost de orice 
bănuială, datorită unui alibi perfect. (ION 
GHETȚIE) 

De fapt, îşi pregătea un alibi: El nu ştie 
nimic, a lipsit din Piteşti, eh! (LIVIU REBREANU) 

Individul n-a avut niciun alibi în acest 
caz. 


ALIŞVERIŞ 
A-i face cuiva alişveriş (Rar) = A cumpăra, a 
târgui (de la un negustor): 

Te simțeai parcă îndatorat să faci 
alişveriş brutarului acela. (ION PAS) 

Băcanul făcea astăzi alişveriş mai mare, 
lucruri 


fiindcă muşteriii se băgaseră în 


politiceşti. (IDEM) 


ALTUL, ALTA 
Alt(a) nimic(ă) sau nimic(ă) alt(ă)(Înv.) = 
Nimic altceva: 

Nu le dă platoşe..., nice altă nemică. 
(VARLAAM) 


Alta (acum)! = Exprimă dezaprobarea față de 
cele auzite sau de o veste neașteptată: 
Ei, alta acum! Îți schimbi părerea de la 


o zi la alta, încât nu ştiu ce să mai cred. 


Alte cele(a) (Pop.) = Altceva, alte treburi: 
Domnul nostru ne-a chemat ieri la 
lucru, iar eu, având alte cele pe acasă, mi-am 


trimes nevasta. (POP.) 


Ba din una, ba din alta sau din una-n alta = 
Din vorbă-n vorbă: 

Din vorbă-n vorbă, din una-n alta, ajung 
până acasă la cumătră. (ON CREANGĂ) 

Ba din una, ba din alta şi de cole până 
colea, şi-au plăcut unul altuia. (IDEM) 


Câte alte... (Pop.) = Multe: 
[...] începură... a vorbi... despre strigoi şi 
(ON 


câte alte  năzdrăvănii 


CREANGĂ) 


înfiorătoare. 


Nici una, nici alta = Cu orice preţ, fără a mai 
sta pe gânduri: 

Ei, nici una nici alta, voiau să vâneze tot 
lighioni sălbatice. (P. ISPIRESCU) 

Licheaua de stăpân al moşiei, nici una nici 
alta, voia cu dinadinsul să aibă pentru dânsul inelul 
lui Făt-Frumos şi mai multe nu. (IDEM) 


Nu de alta = Nu din alt motiv: 
Să ne aliem! Nu de alta, dar s-avem, 
apoi, ce destrăma! (http://www.tribuna.ro/) 


Nu de alta, dar o să crezi că am ceva cu 


tine. 


Până una-alta = Deocamdată: 

Până una alta, cotoşmanul se dete pe 
lângă stăpânul său, şi pe furiş îi dete ghiold şi-i 
şopti la ureche [...] (P. ISPIRESCU) 


Pe de o parte... pe de alta... (sau pe de altă 
parte...) Exprimă o alternanță: 


Vasile ILINCAN 


Credinciosul împăratului, auzind aceste, 
pe de o parte l-a cuprins spaima, iară pe de alta 
s-a îndrăcit de ciudă. (ION CREANGĂ) 


Unul una, altul alta = Fiecare câte ceva, în felul 
lui: 

Mai ziseră unii una, alții alta. (P. 
ISPIRESCU) 


ALUNECA 

A aluneca printre degete = A fi greu de prins, 
de găsit, de observat, de sezisat; a scăpa de sub 
control, de sub supraveghere: 

Şireată şi abilă, Nadina îi aluneca 
mereu printre degete ca argintul-viu. (LIVIU 
REBREANU) 

Niciodată nu spunea unde se duce şi ce 
face. Un fel de ruşine mă oprea să-i iau socoteala. 
Îmi aluneca printre degete.( JEAN BART) 


A se aluneca cu mintea (Reg.) = A-şi pierde 
judecata: 

O face pe femeie să se alunece cu 
mintea. (ION CREANGĂ) 


ALURĂ 
A avea alură = A părea, a semăna cu...: 

Alură de erou; dar intenția cu care 
intrase în casa boierului era de a fura, de unde 
se vede că şi hoţii potavea alură de erou. 
(LAURENȚIU ULICI) 

El are alură de licean. 


ALUZIE 
A face aluzie la cineva (sau la ceva) = A vorbi 
pe departe despre cineva (sau ceva), a da să se 
înţeleagă ceva: 

Mai mult, în banchetul dat d-lui de Rosny, 
doi oratori au făcut aluzie la teoria noastră, deşi 
poate ilustrul sinolog n-a cunoscut ascunsul înțeles 


al logosului lor. (MIHAI EMINESCU) 


AMAN 
A fi sau a ajunge la aman = A fi (sau a ajunge) 
la mare strâmtoare: 

Filosof de-aş fi — simţirea-mi ar fi 
vecinic la aman ! (MIHAI EMINESCU) 

Ungurii sunt la aman, ultimatum-ul nostru 
trebuie să fie: dacă nu independenţa aparte ori cu 
noi a românilor de aici, cel puţin recunoaşterea 
unei naționalități deosebite a Banatului, a 
Transilvaniei şi a românilor din Ungaria, care, 
toți, se ating prin teritoriu, cu limbă, instituţii, 


reprezentare. (ALECU RUSSO) 


A lăsa pe cineva (tocmai când e) la aman = A 
părăsi pe cineva când are cea mai mare nevoie de 
ajutor: 

Câţi dintre ei nu fug în toiul muncilor, 
lăsându-te la aman, când îți crapă buza? 
(CONSTATIN SANDU-ALDEA) 


A zice aman = A cere iertare: 

Umflaţi-l 
scrânciobul ista, de-l învârtiți pân ce-a zice 
aman. (V ASILE ALECSANDRI) 


Pesemne te mănâncă spinarea, cum văd 


pe sus şi-l puneţi în 


eu, măi fică, şi ia acuş te scarpin, dacă vrei, ba 
ş-un topor îți fac, dacă mă crezi, de-i zice 
„aman, puiule!“ când îi scăpa de mâna mea! 


(ION CREANGĂ) 


AMANET 

A pune ceva amanet = A lăsa garanţie, zălog: 
Bun la suflet şi prost la minte, am alergat 

degrab-acasă, am pus amanet tot ce-aveam, droşcă 

[birjă], hamuri, cai, şi-am adus suta cea de galbini... 

ca s-o ajut la nevoie. (VASILE ALECSANDRI) 


Și-a pus casa amanet. 


A scoate un amanet = A scoate un obiect lăsat 
în gaj: 

Am fost astăzi la amanet şi am băgat o 
brățară de aur, am luat banii pe ea şi în 7 zile o 
pot scoate din amanet. 
(http://www.extreames.com/) 


AMAR', -À 
A avea (a-şi simți, a-i fi) gura amară = A simți 
un gust amar în gură (fără a fi suferind): 

Când generalul rămase singur, se duse 
lângă fereastră şi privi afară. Trase îndelung 
aer în piept şi-şi pregăti pipa. Îşi simțea gura 
uscată şi amară. (BOGDAN SUCEAVĂ) 


Dicţionar de expresii româneşti în contexte A — C 


A face (cuiva) zile amare = A face (cuiva) 
necazuri: 

Nu era în lumea aceasta, pentru dânsul, 
om mai urgisit decât acel Hubăr, de care 
răposata lui mumă fugea înspăimântată, care-şi 
alungase feciorul şi-i făcuse Persidei atât de 
multe zile amare. (IOAN SLAVICI) 


A-i curge (cuiva) lacrimi amare = A plânge cu 
durere: 

lar poetul ei cel tânăr o privea cu 
îmbătare, / Şi din liră curgeau note şi din ochi 
lacrimi amare. (MIHAI EMINESCU) 
Pâine (sau, reg., pită) amară = Mijloace de 
existenţă câştigate prin trudă, prin muncă grea: 

Umbla moţul rătăcind pe țară... / Șargul 
rupea piatra cu copita. / Calea lungă, şi amară 
pita. (MIHAI BENIUC) 

Am mâncat însă pâinea amară a exilului ? 
Dar! am mâncat cu destulă veselie şi la restaurantele 
cele bune... (V ASILE ALECSANDRI) 


AMAR? 
A bea tot amarul = A simți toată amărăciunea 
unei întâmplări ori a unei vieţi dureroase: 

Cât d-amar este paharul ce-l bem în 
acest minut]... (C. NEGRUZZI) 


A fi vai şi amar de capul (sau de pielea, de 
viaţa) cuiva = A fi, ajunge într-o situație foarte 
grea, neplăcută: 
Noroc că era o fată robace şi 
răbdătoare, căci astfel vai ş-amar de pielea ei. 


(ION CREANGĂ) 


A-i fi amar = A suferi: 

De-ar fi fost el un viteaz / Nu mi-ar fi 
aşa necaz, / Dar a fost un biet tâlhar / Şi de 
aceea mi-e amar! (VASILE ALECSANDRI) 


A-şi alina amarul = A face orice pentru a (-şi) 
potoli, a(-şi) uşura durerea, suferința, necazul: 

Și amaru-şi alina,/ Şi din fluier el 
doinea. (POP.) 

A-şi înghiţi amarul = A răbda necazurile 
suferind în tăcere: 
Mult amar am 


ALECSANDRI) 
... pasul făcut înainte nu se mai poate 


înghițit. (VASILE 


face nefăcut, şi trebuie să ne-nghițim amarul şi 
să ne culcăm cum ne-am aşternut, toate astea de 


frică de mai rău. (MIHAI EMINESCU) 


A-şi mânca amarul cu cineva = A trăi (0 viaţă 
nefericită) alături de cineva: 

Ei se hotărâră ca să nu se despartă şi să 
rămâie să-şi mănânce amarul împreună. (P. 


ISPIRESCU) 


A-şi vărsa amarul = A-şi povesti necazurile, a- 
şi destăinui suferinţele: 

Într-o notiță, intitulată „„Buşea” d. 
Duiliu Zamfirescu îşi varsă amarul asupra unui 
țăran, care s'a făcut vinovat de neglijență [...]. 
(VIAŢA ROMÂNEASCĂ, vol. 15, 1909) 


AMĂNUNT 
A intra în amănunte = A detalia, a reda pe larg 
(cu multe detalii): 

Nu intru în amănunte pentru că tot n-aţi 
pricepe. (ION GHEŢIE) 

[...] vom intra în câteva amănunte ale 
producțiunilor adevărat poetice şi vom arăta 
cum o sumă de particularități esenţiale ale 
poeziilor frumoase se explică numai pe baza 


acelui adevăr. (TITU MAIORESCU) 


AMĂRI 
A-şi amări inima, zilele, traiul, viaţa = A-şi 
face inimă, trai, viaţă, zile amare din pricina 
cuiva sau a ceva: 

Și blestem pe aceia care, prin viclenie, / 
Mi-au amărât viaţa şi tot amorul meu. (CEZAR 
BOLLIAC) 


AMBIȚIE 
A pune pe cineva (sau a se pune) la ambiţie = 
A (se) ambiţiona: 

La vârsta de opt ani, mamă-sa o duce să 
vadă „Frumoasa din pădurea adormită“, în 


interpretarea Baletului Imperial Rus. Evenimentul 


Vasile ILINCAN 


îi trezeşte pofta de viaţă. În inimă îi încolțeşte o 
ambiţie de neînvins. (ARINA AVRAM) 

L-am asigurat că o s-o ajung din urmă 
şi am s-o şi întrec, dacă-mi pun ambiția. 


(OANA IONESCU) 


AMESTEC 
A (nu) avea (vreun) amestec = A (nu) avea 
(vreo) legătură cu cineva sau cu ceva: 

Nici vin cu apă n-am să mestec, / Nici 
dau un ban pe toată fala. / De-aceea n-am nici 
un amestec / Oriunde nu îmi fierbe oala. 
(MIHAI EMINESCU) 

N-am cu voi niciun amestec, căci în 
lume de-ați trăit, / Este o satiră-ntreagă faptul 
că v-aţi zămislit. (AL. MACEDONSKI) 


AMESTECA 
A amesteca vinul (sau laptele) cu apă = A 
subția punând apă: 

(Fig.) Nici vin cu apă n-am să mestec,/ 
Nici dau un ban pe toată fala. (MIHAI 


EMINESCU) 


A se amesteca (a se băga) acolo unde nu-i 
fierbe oala (Pop.) = A interveni nepoftit în 
discuție sau în soluţionarea unei chestiuni: 

Nici vin cu apă n-am să mestec, / Nici 
dau un ban pe toată fala. / De-aceea n-am nici 
un amestec / Oriunde nu îmi fierbe oala. 
(MIHAI EMINESCU) 

Problema preşedintelui este că se bagă 
unde nu îi fierbe oala. (http://www.antena3.ro) 


Între miere amestecă fiere (D. lucruri diferite) 
= Spune vorbe supărătoare între altele mai 
plăcute: 

Când inima e spre rele, apoi velințe de 
flori să-i semeni, că tot ciulini şi pălămidă dă şi, 
de n-o găsi în miere fiere, iepuri la biserică, câini 
cu covrigi în coadă şi apa Dunării prin curtea 
vecinului [...] (BARBU DELAVRANCEA) 

Când nici nu te aşteptai, ea amesteca 


între miere fiere. 


Se amestecă ca cimbrul (Pfm.) = Se amestecă 
în toate: 

Mereu s-a amestecat ca cimbrul în 


discuțiile noastre. 


AMEȚI 

A ameţi capul cuiva cu vorbe (Pfm.) = A vorbi 

mult şi repede pentru a convinge pe cineva: 
Lauda nu este decât o groasă tămâie ce 

amețeşte capul. (C. NEGRUZZI) 


A o ameţi (Pfm.) = A acţiona incomplet şi 
superficial, lăsând impresia că duce lucrul până 
la capăt: 

Dibaci el prinse una-n Cazemată / Şi-o- 
nghesui între pereții groși, / O amețţi cu proză şi 
gogoșşi [...] (GH. ISTRATE) 

Credeam că vei reuşi s-o repari, dar ai 


amețit-o rău de tot... 


AMIN 
A zice amin la toate = A primi fără a se gândi 
(sau fără nicio obiecție): 

În cele din urmă, el a zi amin la toate şi 


a plecat acasă. 


Cât(u-i) aminul sau nici la amin = Niciodată, 
nicidecum: 

Nu mai putea să-l desgroape nici la 
amin. (P. ISPIRESCU) 


AMINTE 
A lua aminte la ceva = a) A fi atent la ceva, a 
băga de seamă: 

El îşi căuta de drum în treaba lui, fără 
să ia aminte la cele ce tot spuneau fetele. (P. 
ISPIRESCU) 

Luaţi aminte, 


(OCTAVIAN GOGA) 


boieri dumneavoastră. 


b) A observa cu atenţie, a se uita bine, a cerceta: 
Dete câteva târcoale curții împărăteşti 
amănunturile. (P. 


şi luă aminte la toate 


ISPIRESCU) 


A lua aminte = A ține seamă de ceva, a lua în 
considerare, a nu trece cu vederea, a considera: 
Dar cum puteam, ochi având, să nu văz, 


văzând să nu iau aminte, luând aminte să nu 


Dicţionar de expresii româneşti în contexte A — C 


aseamăn, asemănând să nu judec binele şi să nu 
pohtesc a-l face arătat compatrioților mei? 


(DINICU GOLESCU) 


A(-şi) aduce aminte = A (şi) aminti: 

Aducându-mi... aminte de petrecerile 
mele la bunicul... am rostit o vorbă care îmi 
plăcea. (MIHAIL SADOVEANU) 

Ia adu-ți aminte ce ţi-am spus odată. 
(ION CREANGĂ) 

Ea trebui de el în somn / Aminte să-şi 
aducă. (MIHAI EMINESCU) 

Aduc aminte românilor una din faptele 
cele mai strălucite ale luptei părinţilor lor 
pentru libertate. (NICOLAE BĂLCESCU) 


A-i fi (cuiva) aminte (de ceva) (Mai ales în 
construcții negative) = A avea chef (de ceva): 


Nu mi-e aminte de petreceri. 


AMINTIRE 
A face amintire = A aminti, a menţiona: 

[...] apologeții creştini... fac amintire 
despre câteva duzine de sisteme gnostice de 
nuanță creştină. (LUCIAN BLAGA) 


A păstra amintirea cuiva (sau a ceva) = A nu 
uita niciodată (pe cineva sau ceva): 

M-atrăgea o simpatie tainică spre a-l 
cunoaşte, / Şi păstrându-i amintirea printre alte 
scumpe moaşte, / Întâmplarea vru odată să 
cunosc pe viorist, / Să-i strâng mâna de artist! 


(AL. MACEDONSKI) 


AMNAR 

Cât ai scăpăra din amnar sau cât ai da (sau ai 
bate, ai zbate) în amnar = Cât ai clipi din ochi, 
repede: 

În acest timp, Traian Mânecuţă... cât ai 
zbate în amnar, se îmbrăcase cu straiele dăruite. 
(MIHAI SADOVEANU) 

Să nu se dezlipească de stăpânul său 
nici cât ai da din amnar. (P. ISPIRESCU) 


Cine ştie amnarul = Se spune despre lucrurile 
care nu se pot şti: 


Cine amnarul mai ştie cum a fost... 

AMOI 
A pune (sau a băga) amoi (Îrg.) = A băga ceva 
într-un lichid, pentru a muia (sau a mura): 

Deci să le pui în apă amoi, să stea 4 zile 
şi 4 nopţi, premenind apa de 2 ori ziua, apoi le 
scoate dintr-acea apă şi le pune în apă când 
fierbi, fierbându-le până ce se vor muia. 
(http://www.scritub.com/) 


AMOREZA 
A se amoreza lulea = A se îndrăgosti la nebunie: 
Într-un rând Leuştean căzu amorezat, 
dar amorezat lulea, cea dintăi şi cea din urmă 
dată în viaţa lui. (NICOLAE GANE) 
Băgaţi de seamă să nu care cumva sa 
încercați a întoarce capul băiatului, că-i 
amorezat lulea. (JEAN BART) 


AMORȚI 
A amorti gura = A înceta cu gălăgia: 
Când l-au văzut, imediat le-a amorțit 


gura... 


AMURG 
A da în amurg = A amurgi, a se însera: 

[Fata] până seara nu jucă cu altul decât 
numai şi numai cu dânsul. Când dete în amurg... 


ea pieri. (P. ISPIRESCU) 


AN 
A intra în al doilea (al treilea etc.) sau a merge 
pe doi (trei etc.) ani = A împlini vârsta de doi (trei 
etc.) ani, a fi în al doilea (treilea etc.) an al vieţii: 
Ar fi fost, la vârsta lui, mergea pe 
şaptezeci şi şapte de ani, al doilea după albeaţa 
strălucitoare a părului tuns scurt şi a lungilor 
mustăți. (MATEIU I. CARAGIALE) 


An cu an = Cu fiecare an ce trece: 
Iară flamura cea verde se înalță an cu 
an, / Neam cu neam urmându-i sborul şi sultan 


după sultan. (MIHAI EMINESCU) 


An de an = În fiecare an: 
Tu-ți plângi mărirea îngropată, / Eu 
jalea veche an de an. (OCTAVIAN GOGA) 


Vasile ILINCAN 


Are... ani = Trăieşte (sau funcţionează) de... ani: 
Are mai bine de zece ani, dar motorul 


merge foarte bine. 


Din an în Paşti = La intervale mari de timp: 
Fără să ştiu de când, venea din an în 
paşti, să se odihnească două-trei zile la noi, un 
moşneag, cu barba încâlcită. (GH. BRĂESCU) 
De spovedanie fugi ca dracul de tămâie. 
La biserică mergi din Paşti în Paşti. Aşa cauţi tu 
de suflet? (ON CREANGĂ) 


(Azi) e anul, de când... (Înv.) = S-a împlinit un 
an (sau) anul, de când...: 

— Am avut un om al casei,/ — Zise 
dânsul — un ciocoi,/ A murit, şi anul azi-i / S-a 
făcut din el moroi. (MIHAI EMINESCU) 


În (sau la) anul mântuirii sau anul Domnului 
(Bis.) = În anul de la (naşterea lui) Hristos: 

Pe un molitvenic, rămas din moşi 
strămoşi în neamul Buhteştilor, boierul Iorgu 
mâna părintelui său, 
Azi în 23 
dechemvrie, în anul de la Hristos 1821, am 
trecut patru ani peste sută. (EM. GÎRLEANU) 

(rn.) Această crâşmă a fost zidită în 
anul mântuirii 1858 de boierul Paharnic 
Cremene. (VASILE ALECSANDRI) 


găsi însemnat, de 


postelnicul Mihai, următoarele: 


La un an (sau doi ani etc.) după... = Când a 
(sau va fi) trecut un an (sau doi ani etc.): 

În anul 1928, la un an după ce Emile 
Borel [...] studiază jocurile de noroc, John von 
Neumann a publicat o amplă lucrare care a 


marcat integrarea teoriei 


(ANTON MUREŞAN) 


jocurilor [...]. 


ANAFURĂ 
A-şi da (sau a-şi cheltui) paraua (sau leţcaia) 
de anafură = A-şi cheltui şi ultimul ban: 

Şi-a dat şi ultima lețcaie de anafură şi 
tot n-a fost bine. 


ANALIZĂ 
În ultimă analiză = În concluzie, în cele din urmă: 

Desigur că normele sunt o adaptare a 
speciei, au de scop, în ultimă analiză, să 
prezerve viața în lungime, să împingă termenul 
fatal cât mai departe [...] (G. IBRĂILEANU) 

În ultimă analiză, soluția propusă a fost 
acceptată. 


ANANGHIE 

A ajunge la ananghie (Pfm.; irn.) = A da de necaz: 
Eşti la ananghie, Ahile... Eu am un plan 

care te poate scăpa, adăogă Leca, răsucindu-şi 

falnic mustăţile lui războinice. (JEAN BART) 


ANAPODA 

A se uita anapoda (peste câmp) = A se uita cruciş: 
S-a uitat anapoda peste câmp şi a luat-o 

la fugă. 


A umbla anapoda (D. femei) = A umbla cu vorba 
din casă-n casă şi a nu-şi vedea de rostul casei: 

Ea umblă anapoda toată ziua şi numai 
de bârfe se ține. 


Treburile merg anapoda =La întâmplare, altfel 
decât trebuie, orbeşte sau pe dos: 

Apoi dă! cum n-or merge trebile anapoda, 
dacă nime n-a voit să m-asculte? (VASILE 
ALECSANDRI) 

În cele mai de pe urmă chemă un cetitor 
de stele să-i spuie ce e pricina de-i merg 
lucrurile anapodaşi nu poate să dea înainte. (P. 
ISPIRESCU) 

— Țăranii nu stau pe roze tocmai pentru 


că şi proprietarii stau prost şi pentru că toată 


agricultura românească merge anapoda! 
(LIVIU REBREANU) 
ANASÂNA 


A lua, a duce, a aduce sau a trimite etc.(pe 
cineva sau ceva) cu anasâna (cu de-a sila, pe 
sus) (pe cineva) (Pop.; Mol.; Mun.) = A lua, a 
duce, a aduce etc. cu sila, cu forța, fără voia 
celui implicat: 

Se duce iar la ostrovul nostru să mai 
prindă o ştiucă, poate şi mai mare decât aceea 
pe care i-o luase cu anasâna domnul căpitan. 


(MIHAIL SADOVEANU) 


Dicţionar de expresii româneşti în contexte A — C 


L-au prins în munți şi l-au adus pe sus. 


(DEM) 


ANATEMĂ 

A arunca (sau a rosti) anatemă împotriva (sau 
asupra) cuiva, a lovi cu anatemă pe cineva = 
A afurisi: 

Nici însuşi sfântul papa n-a fulgerat 
atâta, / Din culmea Vaticanului, urgie şi- 
anateme / Gând Luther ereticul se puse să 
proteste. (1. HELIADE RĂDULESCU) 

De aceea ne-am adunat noi, Comunitatea 
din Botoşani, în număr de 500 de bărbaţi, ca să 
afurisim şi să gonim din sânul nostru pe 
mizerabilul care se numeşte „Moise Bacal 
Weinstein” [...] să cadă asupra lui toată anatema 
care e scrisă în cartea legii lui Moise [...] 


(NICOLAE PAULESCU) 


ANCORĂ 
A arunca (sau a lăsa) ancora = A opri un vas 
într-un port, a ancora: 

O altă corabie, mult mai mare, arunca 


ancora şi strângea pânzele. (ION GHICA) 


A ridica ancora = a) A pleca cu vasul din port: 
Am ancorat de 5 zile şi aştept. Nu ştiu când 
(M. 


o să ridic ancora. Miroase a ciclon. 


SEBASTIAN) 


b) (Arg.) A porni la drum: 
Ridicați ancora! Vine poliția... 


ANGAJAMENT 

A-şi lua angajament (de a ... să) = A se lega; a- 

şi lua o obligație: 
Fie-ne permis a ne pune câteva 

întrebări, la care ne luăm angajamentul a 

răspunde cu raționamente necontestate. (AL. 

MACEDONSKI) 
Ce i-a Biden 


premierului Ponta de l-a determinat să se 


spus  vicepremierul 
repeadă după întrevedere la primul microfon 
pus la dispoziţie de moguli pentru a-şi lua 
angajamentul, ca la şcoală, că încetează cu 
prostiile? (http://www.hotnews.ro) 

ANTICAMERĂ 

A face anticameră = A aştepta (mult) până a fi 
primit în audienţă sau la o consultație (medicală, 
juridică etc.): 

Nimeni nu se anunţă, nimeni nu face 
anticameră. Tata le iese în întâmpinare cu 
braţele deschise. (TEODOR VÎRGOLICI) 

Un oaspete al fabricii de ciocolată Stettler 
face anticameră. (http://www.realitatea.net) 


APARENȚĂ 

A salva aparențele = A reuşi să dea unei 
situații, unui fapt etc. o înfăţişare care să 
ascundă un rău lăuntric: 

Cultura trage totul în sus, salvează — cu 
grație — aparențele. Expresia asta — „a salva 
aparențele” — a apărut în literatura platoniciană 
cu sensul de „a găsi justificarea aparenţelor.” 
(ANDREI PLEȘU) 

Madeleine ce anume ascundea... dacă 
ascundea ceva, în afara acelor lucruri pe care 
era de datoria „unei femei frumoase” să le 
ascundă pentru a salva aparențele ? (NICOLAE 
BREBAN) 

Are părul tuns periuță, este îmbrăcată şi 
tratată ca un băiat, iar acest rol trebuie să-l 
joace pentru ca familia să salveze aparențele. 
(www.historia.ro/) 


APARTE 
A face (o) figură aparte = A fi deosebit, a se 
distinge: 

Putem spune de toată literatura de la 
1880 că e subiectivă, dar el face o figură aparte. 
(G. IBRĂILEANU) 


APĂ 

A avea apă în vine = A fi insensibil, nepăsător: 
Tu crezi că eu am apă-n vine...că 

eu...că eu nu te iubesc? (MIHAI EMINESCU) 


A avea apă la cap (Pop.) = A fi prost, idiot: 
Învață tare greu, parcă are apă la cap. 


A bate apa în piuă = A spune mereu aceleaşi 
lucruri, a vorbi mult şi fără rost, plictisind pe cei din 
jur: 


Vasile ILINCAN 


Eu ştiu ce ştiu eu: degeaba mai bateți 
apa-n piuă să se-aleagă unt, că nu s-a alege 


niciodată. (ION CREANGĂ) 


A băga (pe cineva) la apă = A face (cuiva) un 
mare neajuns, o mare neplăcere, a băga pe 
cineva în bucluc: 

Dacă mai procedezi aşa, ne bagi pe toți 
la apă. Riscăm chiar să ajungem cu toții după 
gratii. 


A căra (sau a duce) apă cu ciurul (sau a căra 
apă la puț) = A face încercări zadarnice, a lucra 
fără spor, a face o muncă inutilă: 

Eram şi eu pe acolo şi dedeam o mână de 
ajutor la nuntă, căram apă cu ciurul. (P. 


ISPIRESCU) 


A cere pământ şi apă = A cere supunere 
deplină din partea duşmanului (la vechii perşi): 
Împărați pe care lumea nu putea să-i 
mai încapă / Au venit şi-n fara noastră de-au 
cerut pământ şi apă. (MIHAI EMINESCU) 


A da apă la şoareci = A plânge: 

Ei, da, asta ar mai lipsi, se înfuriase el, 
ia nu mai da aici apă la şoareci şi ieşi afară... 
(MARIN PREDA) 

Nu, nu te pârăsc! fiindcă mi-i milă de 
tine!.. .doar ştii că-ți dă bătaie soră cu 
moartea!... gata, nu mai da apă la șoareci! nu 
vezi că nici nu ştii să plângi ca lumea? 
(http://www.viata-libera.ro) 


A face apa unei lăuze = A duce o lăuză la preot 
ca să o sfințească: 

După naştere, femeia a mers la biserica 
din sat ca să-i facă apa. 


A face o apă (din toate) = A şterge toate 
deosebirile dintre...: 

A face a apă din toate acele popoare... 
iată ceea ce se frământase... în creierii lui losif 
al II-lea. (AL. ODOBESCU) 


A fi (numai) o apă (Pfm.) = A fi foarte transpirat: 
După meci, fotbaliştii erau numai o apă. 

A fi (toţi) o apă = A fi (toți) la fel: 

Sunt toți o apă şi un pământ, chiar şi 
după ce începi să consimţi că eşti şi tu asemenea 
lor. (RADU ALDULESCU) 

Individual, jucătorii sunt toți o apă şi un 
pământ. Este vorba de indolență şi poate şi lipsă 
de valoare. (www.gazetanoua.ro/) 


A fi (toţi) o apă şi un pământ (D. oameni) = A 
fi (toți) la fel, a fi egali: 

Îmi place egalitatea. Nu admit eu 
deosebiri şi distincțiuni d-alea între făpturile lui 
Dumnezeu. Cer să fim toţi o apă. (ION GHICA) 
A fierbe pe cineva fără apă = A chinui pe 
cineva fără milă: 

Cu o infinită plăcere, replică Dora, 
mulțumită că-şi fierbe fără apă berbanţii, începu 
să recite, spre uluirea celorlalți. (MARIUS 
ONICEANU) 

De mai bine de o oră mă fierbi fără apă 


şi nu cred că mai rezist mult. 


A intra la apă = A ajunge într-o situaţie grea, 
neplăcută: 

Și de-l prindeam viu, la Stoicovici, ori nu la 
el, nu intra Stoicovici la apă? Intra. (D. R. 
POPESCU) 


A îmbăta pe cineva cu apă rece = A încânta pe 
cineva cu vorbe goale, cu făgăduieli deşarte, cu 
promisiuni mincinoase: 

În zadar, marele om de stat caută să 
îmbete lumea cu apă rece. Publicul nostru în scurt 
timp a făcut de multe ori trista experienţă a acestui 
fel de îmbătare gratuită. (|. L. CARAGIALE) 


A închega apele = A face să îngheţe apele sau 
să stea pe loc: 

Mai umblară ei ce umblară şi, la urma 
urmelor, aflară despre un vrăjitor meşter carele 
închega şi apele. (P. ISPIRESCU) 

Vrăjitoarele au putere a închega apa, a 
lega ploile, a ghici soarta oamenilor trăgând în 41 
bobi de porumb, a vindeca de feluri de boale prin 


Dicţionar de expresii româneşti în contexte A — C 


descântece şi prin apă ne-ncepută. (VAILE 
ALECSANDRI) 


A lăsa apa (unui animal) (Pop.) = A sparge 
(sau a înţepa) o bubă, o umflătură ca să se 
scurgă lichidul din ea: 

Veterinarul a trebuit, până la urmă, să-i 


lase apa vițelului. 


A lăsa pe cineva (să se scalde) în apele sale = 
A lăsa pe cineva în voia lui: 

Orice mângâiere a mea era de prisos. L- 
am lăsat în apele lui. (MIHAIL SADOVEANU) 


A nu avea (nici) după ce bea apă = A fi extrem 
de sărac: 

A fost odată un om şi o femeie. Ei erau 
atât de săraci, încât n-aveau după ce bea apă. 
(P. ISPIRESCU) 

Ce are neica de nu i-a primit pețitul? Au nu 
e voinic? Or e beţiv, stricător de case, zurbagiu? Au 
n-are de pe ce bea apă? (BARBU 
DELAVRANCEA) 

Un beţiv de frunte era şi iepurele şi 
sărac de n-avea după ce bea apă. (POP.) 

Am ajuns de râs între megiaşi. Nu mai 
avem casă, nu mai avem masă. N-avem după ce 


bea apa. (P. ISPIRESCU) 


A nu fi (sau a nu călători) în apele sale = A nu 
se simţi bine, a fi abătut: 
Iorgule... ai ceva care-mi tăinuieşti... Nu 
eşti în apele dumitale. (V ASILE ALECSANDRI) 
— Omule, nu eşti în toate apele tale... 
Revino-ţi! 


A nu fi cu toată apa sau în toate apele sale = A 
nu fi în toate minţile: 

Hadley o observa atent pe Pauline, o 
studia, nu o întreba nimic despre Ernest, dar 
vedea că Pauline nu era în apele ei. (AURORA 
LIICEANU) 


A pescui în apă tulbure = A profita în urma 
unei situații confuze: 

Este mentalitatea defetiştilor şi a celor 
care pescuiesc în apă tulbure. Poporul şi 
soldatul nostru sunt de altă părere. 

(http://www ..historia.ro) 


A pluti în apele cuiva = A fi de aceeaşi părere 
cu cineva: 

Sper... că... îți voi fi intrat cu totul în 
plac şi că deocamdată mă pot răsfăța plutind pe 


deplin în apele tale. (AL. ODOBESCU) 


A scăpa căciula pe apă = A pierde ocazia: 
Credea că va reuşi, dar şi de data asta a 
scăpat căciula pe apă. 


A scoate apă (şi) din piatră (seacă) = A realiza 
un lucru aproape imposibil, a reuşi într-o acţiune 
foarte grea, a fi foarte ingenios: 

Cu una cu alta, mai cu ce avea de la 
părinţi, scoase apă din piatră şi ajunse a fi jinduit 
de multe fete în sat. (BARBU DELAVRANCEA) 


A scrie pe apă = A da uitării: 
Când cu sete cauţi forma ce să poată să 
te-ncapă, /Să le scrii cum cere lumea, vro istorie 


pe apă? (MIHAI EMINESCU) 


A se duce pe apa sâmbetei = A se distruge, a se 
pierde, a dispărea: 
Noi 


turburare, pe când [îli era omului mai greu, 


amenințam domnia şi ţara cu 


pentru că puţin ne pasă nouă daca merge şi țară 
şi domnie pe apa Sâmbetei, numai nouă să ne 
meargă bine. (MIHAI EMINESCU) 

Când să-şi deie puşca-n primire, îl chema 
la cancelarie majurul, şi toată bucuria i se ducea 
pe apa sâmbetei. (EUSEBIU CAMILAR) 

Dar dacă s-ar duce pe apa Dunării şi a 
sâmbetei toți ciocoii, poate că n-ar fi rău! (ON 
PAS) 


A sorbi (pe cineva) într-o lingură (sau într-un 
pahar) de apă = A plăcea pe cineva foarte mult: 

[...] fiindcă o vedea că era puțintică la 
trup încât ar fi băut-o într-un pahar de apă, şi 
aşa de subțirică de parcă era trasă prin inel. (P. 
ISPIRESCU) 


Vasile ILINCAN 


Aşa îi era de dragă, încât îi venea să o 


soarbă într-o lingură de apă. 


A spăla (sau a da) (ceva) în mai multe ape = A 
spăla în mai multe rânduri de apă: 

Se spală orezul în mai multe ape, până 
când apa este curată. Se pune orezul într-o oală, 
adăugăm apa şi se dă la foc. 
(www.oceanfish.ro/) 


A şti (sau a vedea) în ce apă (sau ape) se 
adapă (sau se scaldă) cineva = A cunoaşte 
gândurile, intențiile sau dispoziția cuiva: 

Să pleci de la Pandurii la Craiova, care nu 
ştii în ce ape se scaldă, nu ştiu ce să spun. 


(http://sptfm.ro/) 


A-i lăsa (cuiva) gura apă (după ceva) (Pfm.) = 
A avea poftă de ceva, a dori ceva foarte mult: 

Le lăsa gura apă la toți după aşa 
bucăţică. (P. ISPIRESCU) 

[...] iară când trecu pe la grădină, îi 
lăsa gura apă şi nu putu nici să se umbrească 
puțin de arşița soarelui. (IDEM) 


A-i lăsa gura apă = A dori mult ceva (mai ales 
o mâncare): 

Îi zâmbea mustaţa împăratului şi îi lăsa 
gura apă, când se gândea că a doua zi o să aibă 
la masa sa mere de aur, lucru ce nu se auzise 
până atunci... (P. ISPIRESCU) 

Argatul de la grădinărie şedea în colțul lui 
unde se aşezase şi privea, lăsându-i gura apă. 


(DEM) 


A-i lua (sau a-i tăia) cuiva apa (de la moară) = 
A împiedica pe cineva în acţiunile sale, a-i cauza 
greutăți, creându-i condiții nefavorabile: 

M-am zbătut cât am putut, da-mi luase 
apa. (|. L. CARAGIALE) 


A-i veni cuiva apa la moară = A se schimba 
împrejurările în favoarea cuiva: 

Îi venise acum şi lui Dănilă apa la 
moară. (ION CREANGĂ) 

Apă chioară = a) Apă curată. b) Băutură sau 
mâncare excesiv diluată: 
Asta nu-i borş, ci apă chioară. 


c) (Fig.) Vorbe goale: 


Miron luga n-asculta discursul 

prefectului. El dispreţuia mijloacele acestea de- 

a încurca pe săteni cu apă chioară bătută-n 

piuă. (LIVIU REBREANU) 

Apă de ploaie = Se spune despre ceva fără 

valoare, lipsit de conţinut, de temei, de seriozitate: 
Ordinul dat de dumneavoastră e apă de 


ploaie. (CAMIL PETRESCU) 


Are apă la picioare (Pop.) = Se spune despre 
cineva anume care alunecă şi cade mereu: 
Greu mai urci, parcă ai avea apă la 


picioare. 


Minte de încheagă (sau îngheaţă) apele = 
Spune minciuni mari: 

Textul îmboboceşte la recitire! lată, 
personajul principal minte, minte de îngheaţă 
apele; (VERONICA D. NICULESCU) 

S-o fi 
încheagă apele şi-i scoate din minţi şi pe 
boşorogi... (GIB I. MIHĂESCU) 

Ce nu e limpede? E clar cine minte de 


întâlnit cu vipera aia care 


îngheaţă apele. (http://www.revista22.ro) 


Sângele apă nu se face = Sentimentul înrudirii 
de sânge nu slăbeşte sau nu se pierde niciodată: 

din 
ambele Principate adevereau zicerea poporală: 


Pe plaiul  străinătăţii,  trimişii 
Sângele apă nu se face! Ei se legau împreună de 
la cea întâi vedere, ca nişte frați buni ce s-ar 
întâlni după ani mulți de despărțire; (VASILE 
ALECSANDRI) 

Vezi că, măre, sângele apă nu se face, şi 
rubedenia la rubedenie trage ca acul la magnet. 
(P. ISPIRESCU) 


Te-a trecut apa sub limbă sau îţi îngheaţă apa 
sub limbă (Reg.) = E ger mare: 
E o vreme de-ţi îngheaţă apa sub limbă. 


Dicţionar de expresii româneşti în contexte A — C 


Toţi se scaldă într-o apă = Toţi sunt deopotrivă: 
Oricât ai încerca să mă convingi, cred 


că toți se scaldă într-o apă. 


APĂRA 
Doamne-apără! (Pfm.) = Cu niciun preţ, în 
niciun caz. (Euf.) Dracul: 

Eu, de-aş fi femeie, nu l-aş lua, doamne- 
apără! (C. NEGRUZZI) 

Unii ziceau: Doamne apără! lar alţii: 
D-apoi cum păcatele de nu s-a ştiut păzi, să nu-l 
prindă? (|. POP-RETEGANUL) 


APĂRARE 
A lua apărarea cuiva = A apăra pe cineva: 
Nimeni nu-i lua apărarea, aşa că ideea că 
regele Carol I, ar fi omul periculos, avea mari 
şanse să se încetățenească în minţile Românilor. 
(ALEXANDRU GABRIEL FILOTTI) 
Toţi i-am luat apărarea, deoarece era 


nevinovat. 


A se găti de apărare (Jur.; îvp.) = A se pregăti 
să se apere: 

Avocatul s-a gătit de apărare şi a 
adunat toate probele. 


APĂRAT 

E bun de apărat şi depărat (Reg.) = Se spune 

despre cineva cu care te poţi ajuta la orice lucru: 
Vecinul lui e bun de apărat şi depărat şi 


toată lumea îl caută. 


APARENȚĂ 

A salva aparențele = A da (unui lucru, unei 
situaţii) o înfăţişare care să ascundă o realiate 
neplăcută, un rău lăuntric: 

Astfel cel puţin aparențele prieteniei 
fiind salvate, popa nu va putea face nimic pe 
față şi toate se vor întoarce în bine... (LIVIU 
REBREANU) 


APEL 

A face apel (Jur.) = A apela, a intenta recurs 
(contra unei sentinţe date de o instanţă) la 
instanța superioară: 

Atletico Madrid a făcut 


sancţiunea primită de Diego Simeone, 8 etape 


apel la 


de suspendare, după ce antrenorul l-a agresat 
pe al patrulea oficial din returul Supercupei 
Spaniei. (http://www.digisport.ro) 


A se 
adresa cuiva cu o rugăminte, a cere ajutorul 


A face apel la cineva (sau la ceva) = 


cuiva, a recurge la cineva sau la ceva: 

[...] dar neci că facem aicea apel la 
simțăminte de cari noi nu suntem capabili, ci 
numai la simplul simţ de demnitate şi mândrie 
curat omenească. (MIHAI EMINESCU) 

A trebuit să facă apel şi la bărbatul ei. 
(LIVIU REBREANU) 

Să mă spele de insulte, nu mă-ncerc să 
fac apel la un veac ce nu cuprinde decât patimă 
în el. (AL. MACEDONSKI) 


APLA 
A rămas întâmplarea apla (Pop.) = A rămas 
baltă, nerezolvată: 

Nici acum n-o să rezolvi nimic şi parcă 


văd că totul o să rămână apla. 


APLECA 
A i se apleca (cuiva) = A căpăta o indigestie; ai 
se face greață: 

Vezi să nu ţi se aplece, dacă mai 


mănânci atâta. 


Se apleacă ziua (Pop.) = Se face seară: 

Şi parcă glas de clopot înfiorează sara;/ 
Pe-a stâncilor lungi colțuri apusul se coboară, / 
Stau aurite "n aer... şi-a serii rumenire / Se- 
apleacă şi 'nroşeşte a mării încrețire. (MIHAI 
EMINESCU) 


APLICA 
A aplica (sau a suferi) rigorile legii = A 
pedepsi (sau a fi pedepsit) potrivit legii: 

Prins asupra faptului, a fost judecat în 
regim de urgenţă, suferind neîntârziat rigorile 
legii. (GALA GALACTION) 


A aplica o corecție cuiva = A pedepsi cu bătaia 
(pe cineva): 


Vasile ILINCAN 


Tata nu ar fi fost în stare să-mi aplice... o 
corecție binemeritată. (MIHAIL SADOVEANU) 


APLICARE 
A pune în aplicare = A folosi, a întrebuința: 

Am avut ocaziunea de a pune în 
aplicare învățăturile şi povețile ce se găsesc în 
cartea ta. (AL. ODOBESCU) 


APOI 
Apoi (sau păi) cum? = Desigur, se înţelege de la 
sine: 

Şi ăl plug îşi are-a lui; păi cum? fireşte! 
(POP.) 


De joi până mai (de-)apoi = Se întrebuinţează 
ironic pentru a arăta că ceva ce trebuia să fie 
trainic (sau de durată) n-a ţinut decât puţin timp; 
(prin exagerare) la nesfârşit, fără termen fix: 

Ținură şi ei prietenie, de joi până mai 
apoi.Amâna din zi în zi şi de joi până mai de- 
apoi. (ION CREANGĂ) 


APOLOGIE 
A face apologia (unei persoane, unei epoci, unei 
concepţii etc.) = A lăuda (foarte mult): 

[...] ceva mai târziu, cutare monarh e 
însărcinat să facă apologia domnului. (G. 
CĂLINESCU) 

Apologia spiritului o fac oamenii 
sănătoşi şi graşi, care n-au nici presentimentul a 
ceea ce înseamnă spirit, care n-au simțit ... Este 
un semn de mare inconştienţă în a face apologia 


spiritului [...]. (EMIL CIORAN) 


APOSTOLEŞTE 
A merge apostoleşte = A merge pe jos (ca 
apostolii): 

Atunci demagogul lasă automobilul în 
marginea satului şi merge  apostoleşte să 
vorbească cu oamenii şi să mănânce cu ei în 
cârciumă. (CEZAR PETRESCU) 

57 de ani e 


va porni 


Scriitorul de însă mai 


hotărât ca oricând: la drum 
apostoleşte, îmbrăcat într-un tricou cu chipul 


sculptorului de la Hobița... 


(http://www.renasterea.ro/) 

APOSTOLICEŞTE 
A se plimba apostoliceşte = A se plimba pe jos: 
De două ceasuri de când ne primblam 
apostoliceşte prin dealuri şi prin văi, nu ne 
hrănisem decât cu privelişti poetice şi cu aer 
curat. (VASILE ALECSANDRI) 
De două ceasuri de când ne primblam 
apostoliceşte prin dealuri şi prin văi, nu ne 
hrănisem decât cu privelişti poetice şi cu aer 


curat. (CALISTRAT HOGAŞ) 


APRECIERE 
A face aprecieri = A formula, a emite anumite 
păreri asupra valorilor sau calităţilor unei 
persoane sau ale unui lucru: 

Nu ştiu ce aprecieri a făcut şi despre ce 
aprecieri a putut vorbi Cârloman. (MIHAIL 
SADOVEANU) 


A lăsa (ceva) la aprecierea cuiva = A supune 
(ceva) părerii, judecății sau opiniei cuiva: 

[...] cât despre loc, pe care el i-l lăsase 
asemeni la apreciere, ea nu avea nicio obiecţie 
de făcut asupra grădinii în care se întâlniseră 
acum trei ani. (GIB I. MIHĂESCU) 

Las la aprecierea d-voastră faptele 


acestui om. 


APRINDE 
A i se aprinde călcâiele (sau inima) (după 
cineva) (Fam.) = A se îndrăgosti tare de cineva: 

Când ţi s-or aprinde călcâiele, însoară-te 
până a nu îmbătrâni. (C. NEGRUZZI) 

Şi tropai, tropai, ropai, ropai! i se 
aprind lui Ipate al nostru călcăiele. (ION 
CREANGĂ) 

MIRON: Ce Nu 
cumva ţi s-au aprins călcăile după vro lelică? 
(C. NEGRUZZI) 


spui? Dragostea! 


A se aprinde foc = A se înfuria foarte tare: 

Și le voi trimite cu vrăjmaşii tăi într-o 
țară pe care tu n-o cunoşti, că s-a aprins focul 
mâniei Mele şi va arde peste voi. (BIBLIA) 

Când l-a văzut venind, s-a aprins foc şi 


a început să-l batjocorească. 


Dicţionar de expresii româneşti în contexte A — C 


A se aprinde focul dragostei = A se îndrăgosti 
(de cineva): 

Printre crăcile lui întinse se giugiuleau 
pasărelele şi-şi făceau cuiburi: numai ascultând 
cineva ciripirile lor se aprindea într-însul focul 
dragostei. (P. ISPIRESCU) 


A se aprinde lesne = A se înfuria uşor: 

Un amestec de timiditate şi de orgoliu, 
de susceptibilitate excesivă şi de impulsivitate 
care se aprinde lesne, mă făcea să nu fiu cel mai 
plăcut partener de joacă ori de escapade. 
(OCTAVIAN PALER) 


A-şi aprinde paie (sau (reg.) scaii) în cap = A 
provoca iritarea neaşteptată a cuiva, printr-o 
vorbă spusă (sau o faptă făcută) fără intenție rea; 
a-şi pricinui singur neplăceri: 

Văzând eu că mi-am aprins paie-n cap 
cu asta, am  şterpelit-o de-acasă. (ION 
CREANGĂ) 

Vrei să ne-aprindem paie în cap? să ne 
zvârlă baba pe drum? UDEM) 


A-şi aprinde poalele (Înv.) = A se face foc şi 
pară: 
Şi-S 


Duca-Voda... să tulbură tare 


aprinsă poaleli. JON NECULCE) 


APROAPE 

A avea pe cineva aproape (Înv.) = A-l avea 

lângă sine, a-şi pune (toată) încrederea în cineva: 
Stătuse  Vistiernic mare Gheorghiță 

Apostol Păharnicul, pre carele îl avea Nicolai- 


Vodă aproape. (MIRON COSTIN) 


A cunoaşte (pe cineva) de aproape = A 
cunoaşte foarte bine: 

La Berna am avut prilejul nevisat de 
a cunoaşte mai de aproape vreo câţiva dintre acei 
oameni foarte rari care s-au bucurat cândva de 
prietenia lui Rainer Maria Rilke. (LUCIAN 
BLAGA) 

În sfârşit, cine l-a cunoscut mai de 
aproape pe Părintele Serafim ştie că a fost un 
om vesel. (http://www.teognost.ro) 

Aproape de mintea omului (Îvr.; fig.) = Uşor 
de înţeles: 

Era aproape de mintea omului: durerea 
devine din măsea, măseaua devine din răceală, 
răceala devine din frig [...] (|. L. CARAGIALE) 


APROPIA 
A apropia mălaiul din traistă = A cheltui 
(aproape) tot: 

După atâtea petreceri, simțea că i se 


apropie mălaiul de traistă. 


A i se apropia ziua sfârşitului sau a i se 
apropia vremea = A fi aproape de moarte: 

De acum şi până în ziua sfârşitului său 
fericit Starețul s-a împărtăşit cu Sfintele lui 
Hristos Taine aproape în fiecare zi şi nu a 
primit nici mâncare şi nici băutură. (TEOCTIST 
CAIA) 

Când a văzut că i se apropie vremea, şi- 
a făcut testamentul. 


A se apropia funia (de sau la) par = A se 
apropia deznodământul: 

Se vede că mi s-a apropiet funia la par... 
Cu spânul tot am dus-o cum am dus-o... Dar cu 
omul roş nu ştiu, zău, la cât mi-a sta capul. 


(ION CREANGĂ) 


A se apropia cu târgul (Înv.) = A cădea la 
învoială: 

— Nu ştiu, Zău, eu ce voi face, zise popa. 
Parcă m-oi lăsa cu târgul până după Rusalii. 
(IOAN SLAVICI) 

Încet-încet, cei doi reușeau să se apropie 


cu târgul şi s-au hotărât asupra prețului. 


A se apropia de ziuă = A se face ziuă: 
Se apropie de ziuă când tânărul se 
(|. L. 


hotărăşte să se-ntoarcă-n dormitor... 


CARAGIALE) 


Nu te poţi apropia de (ceva) = A nu putea să 
cumperi din cauza scumpetei: 


Vasile ILINCAN 


De acea moşie nimeni nu s-a putut 
apropia şi a rămas şi până în ziua de astăzi a 


oraşului. (ION GHICA) 


Nu te poţi apropia de (cineva) = A nu reuşi să 
vorbeşti sau să te înţelegi cu cineva: 

Îți spun numai atât, că am aflat multe, 
dar încă nu destule, căci de Lică cu una, cu 
două nu te poți apropia. (IOAN SLAVICI) 


APROPO 
A face ceva la apropont (Înv.; fam.) = A face 
ceva la momentul oportun: 

Dacă nu era cocoana să sară pentru 
mine tocmai la apropont, mă rupea, că nu-ş! ce- 
[esse] OE IL 


avea, era turbat rău de tot 


CARAGIALE) 


A face un apropou (sau apropouri) ori a bate 
apropouri = A face aluzii (uneori la adresa 
vieţii intime): 

[...] făcu omul un apropou la meseria de 
rotar. (ION BRAD) 

De menţionat ar fi că în discuțiile 
noastre mai făcea unelea propouri cu tentă 
sexuală [...]. (http://artafeminina.ro/) 


APUCA 
A apuca armele = A începe lupta, războiul: 
Împăratul se puse la sfat cu bătrânii 
țării şi, când văzură cum că nu e încotro, 
porunci voinicilor să încalece pe armăsari, să-şi 
apuce armele şi să se pregătească de bataia cea 
grozavă ce-avea să se facă şi să fie. (IOAN 
SLAVICI) 


A apuca (sau a prinde, a cuprinde, a ține) de 
mijloc (pe cineva) = A trece brațul în jurul taliei 
cuiva: 

Haide, prinde-mă mai bine de mijloc. 
(G. COŞBUC) 


A apuca (sau a prinde, a strânge) (ca) în(tr- 
un) cleşte (pe cineva) = a) A strânge foarte tare, 
foarte bine (pe cineva): 

De-odată se auzi: clamp! Capcana se 
închise şi prinse laba lupului ca într-un cleşte. 
(POP.) 

Îl pune pe picioare, îl lasă să se 
dezmeticească, să-ncerce să fugă, şi iar vrea să- 
l prindă în cleştele labelor. (EM. GÎRLEANU) 


b) A pune sula în coaste (cuiva), a prinde la 
strâmtoare, a încolți (pe cineva): 

Fiul craiului, văzându-se prins în cleşte... 
îi jură credinţă şi supunere. (ION CREANGĂ) 


A apuca care încotro = A merge fiecare în altă 
direcție: 

În acea zi, Scaraoschi, căpetenia 
dracilor, voind a-şi face mendrele cum ştie el, a 
dat poruncă tuturor slugilor sale ca să apuce 
care încotro a vedea cu ochii, şi pretutindene, pe 
mare şi pe uscat, să vâre vrajbă între oameni şi 
să le facă pacoste. (ION CREANGĂ) 

A apuca câmpii = A ajunge la disperare, 
plecând fără a şti încotro; a o lua razna: 

Căci, dac-ai sta să faci voie rea de 
toate, zău, ar trebui de la o vreme s-apuci 


câmpii! (ION CREANGĂ) 


A apuca cu mintea = A pricepe: 

Taina avem de sărbăm şi prăznuim şi 
vom să ne suim sus nu cu trupul, sau în munte ca 
Moisi, ci cu mintea, la mari şi la înalte gânduri; 
ci numai Câț sunt credincioş să se apropie cu 
mintea ca să priceapă taina prăznicului de 
astăzi. (ANTIM IVIREANUL) 


A apuca cu ochii (sau cu căutătura) = A 
cuprinde cu privirea: 
Am apucat cu ochii câmpiile înverzite şi 


nu mă mai săturam să le privesc. 


A apuca foc cu gura (Îppl.) = A se expune 
pericolului pentru cineva: 

Viteazul era în stare să apuce foc cu 
gura numai s-o salveze pe fată. 


A apuca fuga (sau la fugă) sau a o apuca la 
goană = A fugi: 


Dicţionar de expresii româneşti în contexte A — C 


Copiii au apucat-o la goană ca 
tăciunele, fără a mai întoarce capul. (MIHAIL 
SADOVEANU) 

Zărise printr-o spărtură de frunziş pe 
sfinții Mochie şi Farnachie trecând în goană, 
unul după altul, vânt. (G. 


TOPÂRCEANU) 


cu pletele-n 


A apuca înainte= A merge mai iute decât 
altcineva, a i-o lua înainte, a-l întrece. (Fig.) A 
anticipa cu o acțiune față de cineva: 

Iar calul său falnic, uşoară nălucă... ce 
la săgeată nainte apucă, în dar o să-l ducă 
sultanului lor! (AL. MACEDONSKI) 

Eu de mult aveam de gând să sfătuiesc 
pre  măria-ta la aceasta, dar văd că 
înțelepciunea măriei-tale a apucat mai nainte. 


(C. NEGRUZZI) 


A apuca la (bine, avere) (Pop; indicând starea 
materială) = A ajunge la...: 

Parcă prea repede a apucat la bine, 
ştiindu-l de unde a pornit. 


A apuca loc= A reuşi să ocupe un loc (când 
este aglomeraţie): 

[...] şi dădeau iarăşi năvală, cu fețele 
schimonosite de încrustarea aceluiaşi gând, şi 
stăpânit fiecare de o singură pornire instinctivă: 
să scape el cu orice preţ, să-şi apuce un loc pe 
puntea vasului. (G. TOPÂRCEANU) 


A apuca lumea-n cap = A-şi lua lumea-n cap, a 
pleca departe, părăsindu-şi casa, locul de origine 
(mai ales din cauza unei supărări mari): 

— Greu! oftă străinul, clătinând din cap. 
Parcă şi mai greu ca pe aici, de-ţi vine să-ţi iei 
lumea-n cap. (LIVIU REBREANU) 

Aşadară, preuteasă, — zise popa — să 
pui toate cărţile mele într-un sac şi, mâine de 
noapte, până nu se va scula încă Pepelea, să 
apucăm lumea-n cap şi să-l lăsăm pe dânsul aici 
cu toate|...]. (|. G. SBIERA) 


A apuca pe cineva cu cuvintele (sau vorba) 
(Îvr.) = A ademeni cu vorba: 

L-a apucat cu vorba şi l-a convins să 
renunțe. 

A apuca pe cineva din scurt = A-i cere 
socoteală (pe neaşteptate): 

— Ce facem, măi oameni? Stăm aşa cu 
braţele încrucişate şi ne uităm cum o ia grecul? 
[moşia]... Cucoana ne prosteşte cu vorba, ba ne 
şi ocărăşte când o luăm mai de scurt. (LIVIU 
REBREANU) 

Nici bine nu a intrat în casă şi l-a 
apucat din scurt. 


A apuca pe cineva foamea (setea, somnul etc.) 
= A i se face foame (sete, somn): 

— Ai 
batjocoritoare. Te-o fi apucat foamea? 


venit? îl întrebă  Todorica 
— Da, sunt flămând. Ce ai făcut azi de 


mâncare ? (PAVEL DAN) 


A apuca pe cineva pe-a-mânele (Înv.; Mol.) = 
A avea (mare) căutare: 

Pe vremea aceea era bine să fii 
harabagiu în Târgul Neamţului; că te apucau 
pe-a mânile... aveai muşterei, de nu erai 


bucuros. (ION CREANGĂ) 


A apuca pe Dumnezeu de (un) picior = A se 
bucura (ca) de o mare reuşită sau un mare noroc: 

— Fireşte că moft, că nu poate pentru ca 
să dea nici patruzeci de milioane, şi dumnealor, 
mă-nfelegi, lucru mare! parc-a apucat pe 
Dumnezeu de-un picior cu rapița, care o să 
poată dumnealor pentru ca să ia două chile la 
pogon... (|. L. CARAGIALE) 

Socotea că a apucat pe Dumnezeu de un 
picior şi se îngâmfa; căci socotea că 
procopseala lui l-a făcut să dobândească un 


asemenea har. (P. ISPIRESCU) 


A apuca peste câmp = A traversa un câmp: 
Caii au apucat peste câmp şi acum era 
greu Să-i ajungem. 


A apuca prilejul = A profita de o ocazie: 
Apuc prilejul de a-ți arăta recunoştinţa mea 
la începerea unui nou an. (M. KOGĂLNICEANU) 


Vasile ILINCAN 


A-l apuca (sau a-l cuprinde, a-l prinde) 
ameteala (pe cineva) sau a-i veni ameţeala (sau 
cu amețeală) (cuiva) = a) A ameti: 

Picioarele îi sunt amorțite, nu le mai simte, 
îl cuprinde ameţeala. (LIVIU REBREANU) 

Dar şi pe cei din curte, mai ales pe Tic 
şi pe Ursu care nu-şi mai aminteau nimic despre 
apucă 


frânghie, îi amețeala la vederea 


înspăimântătoarei galerii. (CONSTANTIN 


CHIRIŢĂ) 


b) (Fig.) A nu mai putea accepta, suporta, tolera 
ceva; a fi foarte afectat de ceva: 

Copleşit de avalanşa insultelor, simţea 
că-l apucă amețeala. (CEZAR PETRESCU) 

Ies însă din când în când şi eu ca să-mi 
caut de treburi, şi câteodată parcă mă cuprinde 
amețeala în fața celor ce au să-mi vadă ochii. 


(IOAN SLAVICI) 


A-l apuca (sau a-l găsi, a-l trece) neputinţa (pe 
cineva) = A se scăpa pe el: 
Vărsase pe ea şi o trecuse neputința. 


(MATEIU I. CARAGIALE) 


A-l apuca bâţul (Arg.) = A fi agitat, surescitat: 

Căpitanul intră în cazarmă şi vede un 
soldat culcat în pat. Îl apucă bâțul. 
(FLORENTIN SMARANDACHE) 

Dacă ar vedea cum gâlgâie sosul de 
tomate dintr-un muşteriu, le-ar apuca bâțul şi s- 
ar da de-a rostogolul cu ochii peste cap. 
(http://literaturadeazi.ro) 


A (0) apuca cu gura înainte (Pfm.) = A se 
grăbi să răspundă, fără a lăsa pe altul să 
sfârşească vorba sau să deschidă măcar gura: 

— Pot să am nădejde în voi? 

— Să n-ai nicio grijă, mămucă, apucară 
cu gura înainte cei mai mari. Noi suntem o dată 
băieţi şi ce-am vorbit o dată vorbit rămâne. 


(ION CREANGĂ) 


A (0) apuca pe drumiul) (cel) bun (sau pe 
calea cea bună) = A se cuminţi, a se îndrepta: 

Vreau să mă-mpac cu măria ta, că văd 
că n-apucasem pe drumul cel bun.(POP.) 

Este de 
Societatea dramatică, cât şi publicul să continue 


dorit şi sperăm că atât 
pe calea cea bună pe care în fine au apucat. (|. 
L. CARAGIALE) 


A o apuca/lua la picior = a) A pleca repede: 

Ce Dumnezeu sfântul, doar nu s-o fi 
ținând casa după el! Ş-o luă la picior, iute, mai 
(BARBU 


iute, până la curtea ciocoiului. 


DELAVRANCEA) 


b) A se pregăti de drum lung: 
De mâine o apuc la picior, dar nu ştiu 


când mă voi întoarce. 


A se apuca de capul cuiva = A nu-l (mai) lăsa 
în pace: 
S-a apucat de capul lui şi l-a convins că 


trebuie să învețe mult mai serios. 


A se apuca la (sau în) coli (D. câini) = A se 
muşca: 
Câinii s-au apucat în colți şi toți copiii 


S-au speriat. 


A se apuca la luptă (la joc etc.) (Îppl.) = A 
porni la luptă (joc etc.): 

Domnul mi-a zis: „Nu face război cu 
Moab şi nu te apuca la luptă cu el; căci nu-ţi voi 
da nimic să stăpâneşti în țara lui.” (BIBLIA) 


A se apuca la (sau în) rămăşag = A se prinde, a 
face prinsoare: 

Mulţi se apucau în rămăşag c-or gâci. 
(. G. SBIERA) 

El s-apucă la rămăşag... că are să 
scoată apă din piatră. (POP.) 


A se apuca pe jurământ = A se jura, a se 
angaja, a se prinde, a se lega (cu jurământ): 

Pe giurământ s-apuca, / Stăpânii să 
hărăţească / Și slugile să-i privească! (VASILE 
ALECSANDRI) 


(Care) pe unde apucă = (Care) pe unde nimereşte: 


Dicţionar de expresii româneşti în contexte A — C 


Dormeau vara în şoproane, pe unde 
apucau. (ION PAS) 

Pe când ai noştri deschid pârtii prin 
nămeți, leşii să cocoloşesc la Halici, la Lew, care pe 
unde apucă. (BARBU DELAVRANCEA) 

Cătanele erau culcate pe jos, care pe 
unde apucase. (|. POP-RETEGANUL) 


Ce te-a apucat? = Ce ai?: 

Nu merită! —Ce te-a apucat? (RODICA 
OJOG-BRAȘŞOVEANU) 

— Ce te-a apucat, de-mi vorbeşti aşa? 


De când (m)-am apucat (Pop.) = De când pot 
să-mi amintesc: 
De când am apucat, obiceiul acela a 


rămas neschimbat. Aşa am apucat de la părinți. 


Îi apucă mâna la toate (Pop.) = Se pricepe 
(câte puţin) la toate: 
Pe mulţi îi apucă mâna la toate, dar nu 


le reuşeşte nimic. 


Mult te ţine, când te-apucă (sau când te- 
apucă, mult te ţine)? = N-ai de gând să mai 
isprăveşti odată?: 

Bârzoi: Sărmana copilă! Mult o ţine, 
când o apucă? (VASILE ALECSANDRI) 


apucatele = În mod 
superficial, la întâmplare, în fugă; când şi când, 


Pe apucate sau pe 


în grabă, când are timp: 

Totdeauna era unul [un copil] în leagăn, 
în dreptul patului mamei, şi mama dormea pe 
apucate. (ION PAS) 

Ce viaţă-l aştepta pe el?... Un copist avizat 
a se cultiva pe apucate. (MIHAI EMINESCU) 

Cetele lui 


organizațiune; ele erau armate numai cu sulițe, 


Horia abia aveau o 
cu săbii, cu ceva puşti şi pistoale, strânse pe 


apucatele. (AL. ODOBESCU) 


APUNE 

A(-i) apune steaua (cuiva) (Fam.) = A-şi pierde 

poziția, faima; a decădea: 
În chipul acesta, anarhia noastră 


literară de astăzi îşi va lua sfârşit; şi cu ea 

odată va apune şi steaua acelora care i-au dat 
sprijin şi ajutor. (OVID DENSUSIANU) 

Când ai intrat în atenţia celor mai buni 
soldați din lume, fiecare nanosecundă a vieții 
tale se scurge cu greutatea unui an de zile. 
Steaua ta a apus subit. 
(http://www.descopera.ro/) 


APUS 
A sta cu un picior la răsărit şi altul la apus = 
A nu avea domiciliu stabil, a fi nestatornic: 

Nu ştiu ce să mai cred: stai mereu cu un 


picior la răsărit şi altul la apus. 


A vorbi una de la răsărit şi alta de la apus = A 


vorbi confuz, cu analogii şi legături prea 
îndepărtate: 
De ceva vreme bătrânul vorbea una de 


la răsărit şi alta de la apus. 


ARA 
Boii ară şi caii mănâncă = Unii muncesc, iar 
alții profită de pe munca lor: 

Bine-a mai zis cine-a zis că: „Boii ară şi 
caii mănâncă”. (ION CREANGĂ) 

Doar în cazul în care guvernanţii „ar fi 
corecți şi nu ar politiza totul, descentralizarea 
ar avea efecte pozitive”, din păcate, „la noi, de 
când e lumea, boii ară şi caii mănâncă”. 
(http://www.desteptarea.ro) 


ARAMĂ 
A bate (la cineva) ca la aramă (Pfm.) = A bate 
zdravăn: 

În cele din urmă l-au prins şi au bătut la 


el ca la aramă. 


A-şi arăta (sau a-şi da) arama pe față (Pfm.) = 
A-şi dezvălui adevăratul caracter prin fapte 
urâte, nedemne: 

Prea v-aţi arătat arama,  sfâşiind 
această țară, / Prea făcurăţi neamul nostru de 
ruşine şi ocară. (MIHAI EMINESCU) 

Printr-un discurs memorabil d. 
Maiorescu sileşte pe guvern de a-şi arăta arama 


şi de-a o rupe cu tradițiile demagogice. (IDEM) 


Vasile ILINCAN 


dat 


demonstrând românilor că 


față, 
lipsit de 


Ponta şi-a arama pe 
este 


educație. (http://epochtimes-romania.com) 


ARANJA 
A aranja mutra cuiva (Arg.) = A desfigura pe 
cineva: 

l-a aranjat mutra, că nici nu-l mai 
recunoşti, e de-a dreptul desfigurat. 

A aranja ploile (Arg.) = A face atmosferă 
favorabilă, a pregăti terenul în vederea unei acțiuni: 

Caută şi aranjează-ți singur ploile, 
băiete! (ZAHARIA STANCU) 

Conştientă de efemeritatea postului de 
şefă a învățământului buzoian, Florina Stoian 
şi-a aranjat ploile încă de acum doi ani, când și- 
a asigurat un post de metodist la Casa Corpului 
Didactic [...]. (http://www.stradadebuzau.ro) 


Se aranjează! (Fam.) = Se rezolvă: 

— Vorbesc cu părintele Gheorghiţă, 
ştiţi, de la parohia de lângă clinică, şi se 
aranjează. (TATIANA NICULESCU BRAN) 

— Nu-ţi face griji! Se aranjează! 


ARĂTA 
A arăta bine (sau rău) = A avea o înfăţişare 
sănătoasă (sau bolnăvicioasă): 

Mult se mai mira baba, nu numai de 
hărnicia fetei, dar mai cu samă cum de arată ea 


aşa de bine. (|. G. SBIERA) 


A arăta ca dracul (Pfm.) = A arăta prost: 
Margareta este neagră şi urâtă ca 
dracul. (ION MINULESCU) 
S-a tatuat singură pe tot corpul şi arată 


ca dracul! (http://www.agentia.org/) 


A arăta coada cuiva = A fugi: 

[...] când vre, se face pasere măiastră, îţi 
arată coada şi ie-i urma dacă poți! (ION 
CREANGĂ) 


A arăta cu (sau a pune în) scriptură (Inv.) = 
A scrie: 

Minunile ce s-au fapt de dânsul fiind 
multe, nefiind putință a le pune în scriptură. 


(DOSOFTEI) 


A arăta cuiva uşa (Pfm.) = A da afară: 
După cum ţi-a vorbit, merita să-i arăţi 


uşa, dar n-ar fi fost frumos. 


A arăta drumul (cuiva) = a) A îndruma (pe 
cineva): 

A dăruit fata cu o gresie şi i-a arătat 
drumul pe unde ar putea să se ducă. (POP.) 

Şi porni, luminat, spre casa preotului 
Belciug, împins de o încredere mare. Numai popa 
poate să-i arate calea, precum tot dânsul l-a dat pe 
brazdă odinioară. (LIVIU REBREANU) 


b) A alunga, a izgoni (pe cineva): 
Şi l-a urecheat bine, arătându-i apoi 
drumul. (POP.) 


A arăta pe cineva cu degetul = A supune pe 
cineva oprobriului public pentru faptele sale: 

Iar pe cei slugarnici, mândri şi luxoşi îi 
arăta cu degetul, zicând: 

— Fățarnice, a zis Hristos, curăță mai 
întâi partea cea dinlăuntru a paharului şi a 
blidului, ca să fie şi cea dinafară curată! (ION 


CREANGĂ) 

Satul întreg îi trecea pe dinaintea 
ochilor ei orbi ş-o arăta cu degetul. (BARBU 
DELAVRANCEA) 

Sau Ion lasă înadins să treacă vremea, 
s-o arate satul cu degetul? (LIVIU 
REBREANU) 


A arăta pricină (Înv.) = A învinui: 

E ciudat s-auzi o gură-mbătrânită că 
insultă. / E ciudat să vezi moşneagul hărțăgos 
cătând pricină / Lumii şi batjocorind-o, chiar 
când ea ar fi de vină. (AL. VLAHUȚĂ) 


A se arăta cu ponos (Reg.) = A fi supărat: 
Sede badea mânios / Şi s-arată cu 
ponos. (POP.) 


Dicţionar de expresii româneşti în contexte A — C 


A se arăta doctorului = A se duce la un consult 
medical: 

După câteva zile de stat la pat, s-a 
arătat doctorului. 


A-şi arăta ghearele (Fam.) = a) A-şi dezvălui 
adevăratul caracter: 
Abia azi şi-a arătat ghearele şi ne-a 


convins pe toți ce fel de om este. 


b) A avea o atitudine amenințătoare: 
Credeam că n-o să-şi arate ghearele 


tocmai acum, dar m-am convins ce fel de om este. 


A-şi arăta obrajii (Înv.) = A-şi cere scuze: 
Văzând el dracul că nici aici n-a izbutit 

nimica, crâşcă din măsele şi crapă de ciudă, pentru 

că era îngrijit cu ce obraz să se înfăţişeze înaintea 


lui Scaraoschi. (ON CREANGĂ) 


A-şi arăta părerea = A spune ceea ce gândeşte: 
Şi-a arătat şi el părerea, dar cei 


prezenţi păreau neîncrezători. 


Îţi arăt eu ţie! (Fam.) = Exprimă ameninţare: îţi 
arăt eu ţie de ce sunt în stare: 

Lasă că-i arăt eu lui! striga Bucşan, 
bătându-se cu pumnul (MIHAIL 


SADOVEANU) 


în piept. 


Pe (sau după) cât se arată = După cum pare, pe 
cât se poate vedea: 
Pe cât se arată, copilul pare a avea 


aproximativ zece ani. 


ARĂTARE 
A face arătare (Înv.) = A reclama: 

Bărbatul tău o căldare / Arată c-ar fi 
găsit / Şi alţii fac arătare / Că două sunt 
negreşit. (ANTON PANN) 

Și cu toate acestea, nici la fata aceia, nici 
la acest fecior n-au făcut norodul vreo arătare, 
nici au eşit cu stâlpări şi cu ramuri întru 
întâmpinarea lui Hristos, precum au făcut astăzi, 
la înviiarea lui Lazar. (ANTIM IVIREANUL) 

A fi de arătare (Înv.) = A fi bun de exemplu, 
de model: 

Decii fiind leşii coprinşi de atâta nevoie, 
începură a grăi rău de craiul său, întăi cu taină, 
iară mai apoi în gura mare îl vinuia c-au venit 
fără cale, de i-au adus ca să-i piarză pre toți şi 
socotiia toate semnile câte să făcuse rele, că au 
fostu lor de arătare ca să fie conceniia [concenie 
= prăpădire, exterminare] lor. (GR. URECHE) 


A fi la arătare (Pop.) = A fi aproape: 
El era la arătare de casă. 


A pune la arătare (Pop.) = A pune ceva în 
lumina adevărată: 

Abia mult mai târziu, felul lui de a fi a 
fost pus la arătare de cei apropiați. 


A scoate la arătare (Pop.) = A dovedi: 

Cine va putea să scoață la arătare 
creştinătatea lui cea desăvârşit şi cugetul lui 
creştinesc, pentru ca să se învrednicească 
dumnezeeştilor făgădueli, pentru ca să se 
împărtăşască bucuriei cei nespuse a împărăției 
ceriului ? (ANTIM IVIREANUL) 


A veni la arătare (Pop.) = A ieşi la iveală: 

Cine iaste, dară, acela acum, carele să 
poată spune mărirea zilii aceştiia, desăvârşit şi 
precum să cade? Că tot ce au fost mai Slăvit în 
legia veche şi în cea noao, în ceriu şi pre pământ, 
la arătare a eşit, căci acolo au fost mai marii 
prorocilor, ai legii vechi şi mai marii apostolilor 
ai legii noao. (ANTIM IVIREANUL) 


ARC 
A avea mai multe (sau alte) coarde la arc (Rar) = 
A dispune de mai multe mijloace pentru atingerea 
scopului: 

Când i se părea că punga nu se umplea 
destul de repede, avea şi alte coarde la arc. (ION 
GHICA) 


Parc-ar fi pe arcuri (Fam.) = Se spune despre o 
persoană sprintenă (şi suplă) sau (foarte) activă: 
din centrul 


Alerga în jurul mesei 


camerei, se băga pe sub scaune. La un moment 


Vasile ILINCAN 


dat, după ce a făcut vreo două schimbări de 
direcție stânga-dreapta, a sărit de parcă ar fi 
fost pe nişte arcuri direct pe masă. 
(http://www.papen.ro) 


ARCAN 

A prinde (a duce) cu arcanul (Pop.) = A aduce, 
a lua pe cineva cu forța. (Înv.; d. tineri) A duce 
cu forța la armată: 

Pe bădița Vasile îl prinsese la oaste cu 
arcanul, îl cetluiau acum zdravăn şi-l puneau în 
câtuşi, să-l trimeată la Piatra. QON CREANGĂ) 

Umblam şi eu, ca tot ciobanul, / Cu 
fluierul pe lângă oi, / Când ne ochiră cu arcanul 
/ Pe mine şi-ncă pe vreo doi. (ŞI. O. IOSIF) 


ARCEŞTE 
A merge arceşte = A face un înconjur în formă 
de arc: 

Copilul mergea arceşte prin curte. 
ARCUŞ 


A trage din arcuş sau (cu) arcuşul (Pop.) = A 
cânta din vioară: 

Trăgea Dinică cu arcuşul de te ardea la 
inimă. (ION GHICA) 


ARDE 
A arde cu fierul roşu (D. animale) = A însemna 
cu un fier înroşit în foc: 

[...] fi-era frică să nu-ți turbeze un 
câine: ţi-l ardea cu feru’ roşu între ochi, şi gata. 
(PANAIT ISTRATI) 


A arde de curat ce e (Pfm.; d. obiecte) = A fi 
foarte curat: 
În casa bunicilor ardea de curat ce era 


întotdeauna. 


A arde de dor = 
puternică: 


A fi stăpânit de o dorință 


Și inima aceea, ce geme de durere, / Şi 
sufletul acela, ce cântă amorţit, / E inima mea 
tristă, ce n-are mângâiere, / E sufletu-mi, ce 
arde de dor nemărginit. (MIHAI EMINESCU) 


A arde de... (Fam.; fig.) = A fi cuprins de...: 

Atât de sus ne-nalțăm câteodată... / 
Sufletu-mi arde de-o flacără 
(MAGDA ISANOS) 

Copiii ardeau de nerăbdarea de a-şi 


înfricoşată. 


revedea părinții. 


A arde gazul (de pomană sau degeaba) (Pfm.) 
= A pierde timpul: 

De ce nu dormi, măi bărbate, şi arzi 
gazul degeaba? îl întrebă Profira, întorcându-se 
spre el şi punându-i brațul pe piept. (D. 
MATCIN) 

Întrucât parlamentarii şi-au făcut 
singuri legile şi le-au aprobat cu mâna lor, este 
normal ca parlamentarul care arde gazul de 
pomană sau taie frunze la câini să nu dea 
socoteală nimănui. 


(http://m.ziare.com/) 


A arde la cineva (Pop.) = A fi incendiu la o 
casă, într-o gospodărie: 

În miez de noapte ardea la alde Boştiog 
şi nu se ştie nici azi cine i-a pus foc. 


A arde la inimă (Pop.; fig.) = A provoca cuiva 
o emoție puternică: 

leşind în calea celor sosiți, el trecu o 
dată cu privirea peste oameni şi ochii lui se 
opriră la dânsa. Îl ardea parcă la inimă. (IOAN 
SLAVICI) 

Afurisit să fie câinerul de vornic, şi cum 
a ars el inima unei mame, aşa să-i ardă inima 
Sfântul Foca de astăzi, lui şi tuturor părtaşilor 
săi! (ON CREANGĂ) 


A arde pe cineva (cu vorba) (Pop.; fig) =a) A 
critica aspru: 
A regretat că l-a ars cu vorba, dar acum 


era prea târziu ca să-şi mai ceară scuze. 


b) (Pop.; fig.) A ironiza: 
Degeaba îl ardeau colegii cu vorba; el 
nu reacționa nici într-un fel, prefăcându-se că 


nu înțelege nimic. 


A arde (pe cineva) soarele la cap (Pfm.) = A 
face insolație: 


Dicţionar de expresii româneşti în contexte A — C 


Toată ziua l-a ars soarele în cap şi 


acum are frisoane. 


A-i arde buza după... (Pfm.; fig.) = A avea mare 
nevoie de ceva; a fi foarte curios, nerăbdător: 

Îmi ardea buza s-o întreb pe mama, dar 
nu îndrăzneam. (ION GHEŢIE) 


A-i arde calcâiele sau tălpile (după ceva) = A fi 
mânat de o dorinţă mare: 

Aici poți vedea povestea de dragoste a 
vecinei lui Marian, dar şi cum îi ard călcâiele 
acestuia pentru a sări gardul la aceasta. 
(http://yww.emisiuni-online.ro/) 


A-i arde calcâiele sau tălpile (după cineva) 
(Pfm.; fig.) = A fi îndrăgostit: 

El îndrăgostit, ea pe interes! Lui Dodel i 
s-au aprins călcâiele după Daniela Crudu. 
(http://observator.ro/) 


A-i arde câteva (Pfm.; fig.) = A-i da cu lovituri 
puternice şi iuți: 
A ameninţat-o că-i arde câteva şi a 


plecat nervos. 


A-i arde ghiocul (Arg.; d. femei) = A fi excitată: 
Uneori se spune astfel despre o femeie 

foarte excitată. În cuprinsul expresiei, prin 

ghioc se înțeleg organele sexuale ale femeii sau 


vaginul. (https://imagique.wordpress.com/) 


Se citea pe chipul ei că-i arde ghiocul... 


A-i arde pipota (Fam.) = A avea neapărată 
nevoie de ceva: 

Taţii ieșeau după ele şi le ocărau. 
Fiecare pe-a lui: 

— Îşi arde pipota, ai? Îți dau eu tie! 

— Te omor dacă te mai prind! Îţi 
miroase a bărbat? (EUGEN BARBU) 


A-i 
interlopă) = A dori să plece: 


arde placheul în flec (Arg.; lumea 


Îi ardea placheul în flec, dar nu era 


momentul să iasă din casă. 

A-i arde (cuiva) de ceva= A simţi o dorință 
arzătoare după ceva, a fi preocupat de ceva, a 
avea chef de ceva: 
Lui 
ISPIRESCU) 
Pleacă, mă]... Nu ne arde de tine. (ION 


nu-i arde de mâncare. (P. 


PAS) 


A-i se arde inima (sau sufletul) (Pop.; fig.) = A 
muri de dragoste: 

Simţea că ceva îl arde la inimă. (PAUL 
BUJOR) 

Când gândesc, mândră, la tine, / Nu mai 
am inimă-n mine... / Puţintică ce-a rămas / Mi s- 
a fript şi mi s-a ars! JARNIK-BÎRSEANU) 

Vai, vai, vai, inima mea... / Mult se arde 
şi se frige / Și n-are gură să strige. (IDEM) 


A-l arde (pe cineva) instalaţia (Arg.) = A-i fi 
foarte foame sau sete (cuiva): 

Vă mai aduceţi aminte de individu’ care 
avea un desfăcător de bere în talpa papuculu? 
Eh, o nimica toată ... când te arde pe instalaţie 
de o bere şi nu ai la îndemână niciun desfăcător 
dedicat, o simplă coală A4 îţi poate fi de folos. 
(http://www.douaberi.ro/) 


A-l arde (pe cineva) plămânul (Arg.) = A dori 
să fumeze: 
Tare-l mai ardea plămânul, după ce 


terminase ţigările. 


A nu-i arde (cuiva) tăciunii în vatră (Pfm.) = 
A fi necăjit: 

Nu-mi ard în vatră tăciunii, / dar în 
suflet iubirea îmi cântă. 
(http://poetul-de-portelan.blogspot.ro/) 


De săraci ce erau, nici tăciunii în vatră 


nu le mai ardeau. 


A(nu)-i arde (cuiva) de ceva = A (nu) simţi o 
dorinţă arzătoare după ceva, a (nu) fi preocupat 
de ceva, a (nu) avea chef de ceva: 

Uf, ce anost! Cine-i ăsta? într-un colț 
se-ntreabă două. «De, închipuie-ţi săracul!... de 
poveşti ne arde nouă?» (AL. VLAHUȚĂ) 

Lui 
ISPIRESCU) 
— Nu, nu, răspunse Trubadurul, cătaţi 


nu-i arde de mâncare. (P. 


în ochii mei şi veţi vedea dacă-mi arde de 
basme. (BARBU DELAVRANCEA) 

Tie-ți arde de vin şi eu nu-mi văd capul 
de sărăcie [...] (LIVIU REBREANU) 


A o arde aiurea (Arg.) = A vorbi mult şi fără 
rost; a pierde timpul, a face lucruri în dezacord 
cu starea de spirit a celorlalți: 

— Ce faci? — Uite, prin casă, o ard 
aiurea. (http://dictionarurban.ro/) 


Hai să plecăm, că o ardem aiurea rău 


aici. (http://dictionarurban.ro/) 


Frate, ăsta nu-i în filmul nostru, o arde 
aiurea. (http://dictionarurban.ro/) 


A o arde cu tupeu (Arg.) = A fi foarte îndrăzneț: 

În toată lumea preşedinţii, până şi regii 
diminuează la maximum deplasările din motive 
de securitate şi financiare, cel puţin să scoată 
ochii stupizilor, adică alegătorilor, numai la 
români preşedintele o arde cu tupeu de la 
Bucureşti la Sibiu cu tot alaiul spp după el să-şi 
pupe nevasta. (http://m.ziare.com/) 


A o arde în terţe (Arg.) = A minți: 
Simțea o adevărată plăcere de a o arde 


în terțe în fața prietenilor. 


A o arde la fugă = A fugi (foarte repede): 
Când am văzut că nu este de glumit, am 
ars-o la fugă cât am putut de repede. 


Arde-l-ar focul (Pfm.) = A blestema să moară 
(să ardă) de foc: 

Frunză verde, mărăcine, / Arză-te focul, 
pădure! (POP.) 

Istoria se repetă: şi atunci şi acum între 
demnitate şi funcţie, Hadârcă a ales funcția 
(bat-o vina)... mama lui de KGB, arde-l-ar focul 
Siberiei!, se spune în postare. 
(http://moldova?24.info) 


Arde să (sau de a) ... (Fam.; fig.) = A aştepta cu 
nerăbdare să... : 

Ea de dorință ardea să-l vadă pe 
Erasmus / Şi să discute cu el, sacre cuvinte 
schimbând [...] (NICOLAUS OLAHUS) 

Încă de la sosirea de pe aeroport ardea 


să-şi revadă iubitul. 


ARDEI 
A fi iute ca ardeiul (Pfm.) = a) A fi fără 
astâmpăr: 

Mai întâi alergă după trăsura lui 


Dositei, cancelar la Mitropolie, pe care toată 
lumea îl striga Deli Zorzo, din cauză că era iute 
ca un ardei. (DOINA RUŞTI) 


b) A fi iute din fire, supărăcios: 
Greu se poate înţelege cineva cu el, este 


iute ca ardeiul. 


A fi tăios ca ardeiul (Fam.) = A fi usturător: 
Băgă în logosul lui şi câteva dojeniri, 
tăioase ca ardeiul. (ION PAS) 
Vorbele lui sunt tăioase ca ardeiul. 


A-i da cuiva cu ardei pe la nas (Pfm.) = A 
întărâta, a aţâţa, a irita (pe cineva): 

Nu te puteai înțelege cu el, parcă-i 
dădeai cu ardei pe la nas. 


A pune ardei pe (sau, rar, peste) rană (Fam.) = 
A înrăutăți şi mai mult o situație: 

Era oare un moment potrivit pentru a 
pune sare şi ardei pe rănile lor? 
(http://reteaualiterara.ning.com) 


ARENĂ 
A intra (sau a apărea) pe (sau în) arenă (Fig.) 
= A se manifesta activ într-un domeniu: 
Când făcusem abia primii paşi în arena 
literară, aveam un prieten. (AL. MACEDONSKI) 
Trebuie chiar să relevăm cu recunoştinţă 
în dl. Grădişteanu că înainte de a intra în arena 
luptelor critice ne arată pregătirile d-sale pentru 
acest scop [...] (TITU MAIORESCU) 


ARESTA 
A aresta locotenenţi (sau sergenţi) (Arg.; 
lumea interlopă) = A fuma chiştoace: 


Dicţionar de expresii româneşti în contexte A — C 


Fără bani şi fără niciun sprijin din 
afară, individul aresta locotenţii de pe caldarâm 


şi pufăia mereu. 


ARGINT 
A fi iute ca argintul (D. oameni) = A fi plin de 
energie: 

[Fetişcana] E mică şi iute ca argintul- 
viu. (GIB I. MIHĂESCU) 

De mic, băiatul era iute ca argintul şi 


trebuia supravegheat de bunici. 


ARGINȚEL 

A bate-n arginţel Înv.) = A fi aproape argintiu: 
Porumb alb, cu guşa verde... / Ciocu-i 

bate-n arginţel. (POP.) 


ARICI 

A-i spune ariciul la ureche = A presimti, a bănui: 
Flăcăiandrul... se furişă şi de astă dată 

de intră în cămara fetelor, ca să asculte la sfatul 

lor. Pare că-i spusese ariciul la ureche că are să 


se petreacă între ele ceva pentru dânsul. (P. 


ISPIRESCU) 


Barbă de arici = Barbă ţepoasă: 

Mai întâi am văzut două chipuri de 
bărbaţi, unul spânatic şi uscat, altul c-o barbă 
de arici cărunt. (MIHAIL SADOVEANU) 


L-a îndemnat ariciul (Pop.) = Se spune despre 
cineva care a luat o hotărâre greşită: 

Parcă l-ar fi îndemnat aricul să se ducă 
în acea seară în vizită. 

Parcă i-a spus (sau i-a şoptit) ariciul la ureche 
(Pop.) = Se spune despre cineva care a luat o 
hotărâre înţeleaptă: 

Pare că-i spusese ariciul la ureche că 
are să se petreacă între ele ceva pentru dânsul. 
(P. ISPIRESCU) 

Nu se aştepta să-l întâlnească, dar 
parcă i-a şoptit ariciul la ureche şi a mai făcut o 
încercare. 

Zbârlit ca un arici = Supărăcios, ursuz, 
morocănos: 

Mustaţa colonelului s-a zbârlit ca ţepii 
unui arici. M-a trecut un fior. Cum era să uit? 
(. M. PACEPA) 

Toată ziua umblă zbârlit ca un arici, 


parcă îi plouă şi îi ninge. 


ARIE 
A începe la arie (Pop.) = A treiera: De când s-a 
făcut vreme bună, țăranii începuseră la arie şi-şi 


treierau grâul. 


ARIPĂ 
A bate din aripi = A lovi aerul cu aripile, a da 
din aripi: 

Cocoşul se umflă atunci în pene şi 
începe să bată din aripi. (POP.) 

Pe gard, bate din aripi un cocoş şi 
trâmbiţă vesel: cucurigu! (ION GRĂMADĂ) 


A căpăta (sau a prinde, a face, a-i creşte) aripi 
(D. oameni) = a) A căpăta independență, curaj: 

Sentimentul interconfesional prinde aripi 
şi ecumenismul devine altceva decât o bunăvoință 
şi o intenție nobilă, devine o comuniune şi o 
înflăcărare. (N. STEINHARDT) 

Toţi copiii din lume ar trebui să crească 
şi să prindă aripi în familia aceea tradițională, 
pe care cu toții o ştim... 
(http://www.cetatea-crestina.org) 


b) (D. oameni; fig.) A se înflăcăra, a se 
entuziasma: 

Vei vedea cât de fatală-i duşmănia 
celorlalți, / Când deasupra lor talentul ţi-a dat 
aripi să te-nalţi / Şi când leneşa lor minte, dată 
pe gândiri uşoare, / Se împiedică de-o muncă 
ce-o cutremură ş-o doare. (AL. VLAHUȚĂ) 

Simt că viața mea prinde aripi, azi am 
vrut să-i pup pe toți internaţii de la sanatoriu cu 
sentimentul că mă despart definitiv de această 


lume [...] (ADRIAN ALUI GHEORGHE) 


A face (sau a prinde) aripi (D. puiul de pasăre) 
= A fi suficient de dezvoltat ca să zboare: 
Încet-încet, puii au prins aripi şi în 


fiecare dimineaţă făceau exerciții de zbor. 


Vasile ILINCAN 


A fi sub aripa (cuiva) (Fig.) = A fi protejat (de 
cineva): 

Sai degrabă din car şi mulțămeşte 
cucoanei, că te-a scăpat de la moarte şi-ai dat 
peste belşug, luându-te sub aripa dumisale. 
(ION CREANGĂ) 


A-i tăia (sau a frânge) aripile (D. oameni) = A 
descuraja (pe cineva): 

Dezvoltarea ideilor şi purificarea 
gustului literar se resimțeau dar foarte amar de 
sistemul apăsător al guvernului, şi avântul 
scriitorilor îşi frângea aripile, lovindu-se de 
indiferența publică ca de o stâncă. (VASILE 
ALECSANDRI) 

Mi-am dorit de când mă ştiu să devin 
jurnalist, însă situația financiară din familie şi 
sistemul românesc mi-au tăiat aripile mereu. 


(http://putna.ro/) 


A sta la aripă (Reg.) = A păzi oile pe câmp: 
Unul din ciobani trebuia să stea la 
aripă, ca să nu le scape şi să distrugă recolta. 


ARMA 
A arma barca = A da echipajului dispoziţii 
pentru a intra în barcă şi a fi gata de a primi 
ordine: 

În câteva minute comandantul va arma 


barca. 


ARMĂ 

A bate (pe cineva) cu propriile arme = A 
învinge pe cineva cu propriile argumente (sau 
mijloace): 

N. Iorga s-a văzut atunci combătut pe 
propriul său câmp de luptă şi cu propriile sale 
arme [|...] (EUGEN LOVINESCU) 

Argumentul cel mai puternic împotriva 
adversarului este acela de a-l bate cu propriile 


lui arme. 


A depune armele = A se preda, a se declara 
învins. (Fig.) A ceda într-o confruntare: 

Şi le-au dat, s-au săturat şi au depus 
armele. (MARIN PREDA) 

O coloană de militari ucraineni blocată 
de manifestanți proruşi la Kramatorsk, în estul 
Ucrainei, a început miercuri să depună armele 
înainte de a face cale întoarsă... 

(http://iww infoziare.ro) 


A fi sub arme = A face serviciul militar: 

Cât sub arme dalbe popolul a stat, / 
Chiar la zile rele fost-a 
BOLINTINEANU) 


A fost sub arme, vreme de un an, la o 


respectat. (D. 


unitate de artilerie. 


A ridica armele asupra cuiva = A ataca pe 
cineva: 

Zilele acestea principele va adresa 
albanejilor un manifest prin care-i va invita să 
se folosească de momentul favorabil şi să apuce 
armele. (MIHAI EMINESCU) 


A veni la arme (Înv.) = A se înrola pentru a 
începe un război: 

O telegramă de la Semlin cu data 31 
iulie arată că miniştrii Ristici şi Gruici au plecat 
la Cartierul central în scop să propuie un 
armistițiu pentru 4 săptămâni, în care răstimp 
nădăjduiesc a putea chema toate rezervele sub 
arme. (MIHAI EMINESCU) 

Cei din urmă montenegrini cari mai 
îngrijeau de gospodărie au fost chemaţi sub 
arme. (IDEM) 


ARMĂSAR 
A (se) face din ţânţar armăsar = A exagera: 

— Să nu bănuieşti, măria-ta, zise Moţoc, 
țara este liniştită şi poate că măria-ta ai auzit 
lucrurile precum nu sunt; căci aşa este obiceiul 
norodului nostru, să facă din fânțar armăsar. 
(C. NEGRUZZI) 

Ştiţi cum e — din lipsă de evenimente 
adevărate, făceau din ţânţar armăsar. (EUGEN 
URICARIU) 

Deputatul UDMR, Marton Arpad, 
susține că în problema steagului secuiesc se face 
din țânțar armăsar [...] 
(http://www.gandul.info/) 


Dicţionar de expresii româneşti în contexte A — C 


Fierbe oala cu harmasar (Pop.) = Fierbe în clocot: 
Femeia a mai potolit focul, văzând că 


oala fierbe cu harmasar. 


L-a făcut mama armăsar (Pop.) = Se spune 
despre cineva care are fire iute, se supără repede: 
Tare greu e să te înţelegi cu el de parcă 


l-a făcut maică-sa armăsar. 


ARMONICĂ 
A (se) face (ceva) armonică = A (se) turti: 

La ora 3 noaptea, câteva vagoane s-au 
răsturnat şi s-au făcut armonică, un vagon 
închis a sărit de pe şasiu. (CONSTANTIN 
STOICIU) 


ARS, -Ă 
A avea o lampă arsă (Arg.) = A fi nebun: 
Pe măsură ce îmi povestea, eram tot mai 


convins că are o lampă arsă. 


A-i trece (sau a-i da) un fier ars prin inimă = 
A-i pricinui cuiva pe nepregătite o mare durere, 
o mare spaimă: 

Fata, cum văzu furca, îi trecu un fier ars 
prin inimă. (P. ISPIRESCU) 

Auzind însă de faima celor doi împărați 
înţelepţi, îi dete un fier ars prin inimă, şi-şi puse 
în gând a merge la dânşii să vază, oare n-or fi 
frații lui? (IDEM) 


A mirosi a ars = A avea un miros specific 
materiilor arse: 

Sărmana nevastă a fiului de împărat 
cum îi mirosi a ars, începu să tipe cu glas tare 
(PERICLE PAPAHAGI) 

De la intrare mirosea a ars. Uitase 


mâncarea pe sobă. 


A mirosi a creier ars (Gmţ.) = Atmosfera 
denotă o intensă activitate intelectuală: 

În sala de antrenament de la Școala 
gimnazială „Cireşarii““ miroase a creier ars, iar 
micii  şahişti 


ascultă cu atenție indicaţiile 


antrenorului. http://www.monitoruldemedias.ro) 


A sări (ca) ars= A sări repede, sub impulsul 

surprinderii sau al spaimei: 

Hamură sări ars din pat. (MIHAIL 
SADOVEANU) 

Da ce-i acolo? strigă baba... Nurorile 
atunci sar arse în picioare, şi cele mari încep a 
tremura ca varga, de frică. (ION CREANGĂ) 
A sări (sau a striga ca) ars = A reacționa 
instantaneu (sau a tipa): 

Și, ajungând într-o clipă, se vâră, el ştie 
cum şi pe unde în odaie la Ivan şi-i şterge o 
palmă prin somn, cât ce poate. Ivan, atunci, sare 
ars şi odată strigă: 

— Paşol na turbinca! (ION CREANGĂ) 


A trece ca ars = A trece repede, ca fulgerul: 


A trecut ca ars pe lângă noi. 


ARSENE 
Arsene te cheamă (Fam.) = Te-ai ars!: 

De data asta ai încurcat-o, Arsene te 
cheamă. Să te vedem ce-o să faci? 


ARTĂ 
De amorul (sau de dragul) artei = În mod 
dezinteresat: 

Giovanni se oploşise pe lângă casa 
Marinei mai întâi aşa, de amorul artei, de 
dragul unui nou experiment [...] (NICHITA 
DANILOV) 

Pescuieşte doar de amorul artei, însă 
păsările pe care le observă se hrănesc cu peştii 
din lacurile industriale. 
(http://www.ebihoreanul.ro/) 


ARTICULA 
A articula o palmă (Fam.) = A plesni: 

Individul i-a articulat o palmă zdravănă 
şi a dispărut. 


ARŢAG 
A avea (sau a fi pus pe) arțag = A fi pus pe 
ceartă: 

— Doamne, zise atunci Sfântul Petre, 
speriat: ori hai să ne grăbim, ori să ne dăm într-o 
parte, nu cumva ostaşul cela să aibă harțag, şi să 
ne găsim beleaua cu dânsul. (ION CREANGĂ) 


Vasile ILINCAN 


Se vedea cât de colo că-i pus pe arțag. 


A-şi găsi arțagul cu cineva (Rar) = A se trezi 
într-o dispută cu cineva cu chef de ceartă: 

Vai de mămulica mea!... De-acum mi-am 
găsit arțagu cu cucoana. (V ASILE ALECSANDRI) 


Tot arţagul îşi găseşte pârțagul (Pfm.) = Orice 

naş îşi are naşul: 
Se dă 

tânjală, / Ş-apoi vine singură la ham. Și / Trage 


încoaci-încolo, se loveşte de 
ca calul la grăunțe, / Că toate îşi au leacul. Și / 
Arțagul îşi găseşte pârțagul. (ANTON PANN) 
Una peste alta, ultimatumul rusesc din 
septembrie 2013, spre deosebire de cel din iunie 
1940, deşi deranjează, nu sperie acum pe 
nimeni. De data aceasta arțagul rusesc îşi 
găseşte pârțagul. 
(http://bogatu.voceabasarabiei.net) 


ARUNCA 
A arunca (pe cineva) pe drumuri sau pradă 
mizeriei ori foamei = a) A lipsi pe cineva de 
cele necesare traiului: 

Căpitanul ar fi căzut în cea mai neagră 
mizerie, dacă nu găsea pe prietinul tatălui său, 
a. L. 


pe Psaridi, mare om de afaceri... 


CARAGIALE) 


b) A da pe cineva afară din serviciu: 

Or, expropierea i-ar atinge grozav pe 
aceşti modeşti proprietari, cărora le-ar lua 
pâinea de la gură, şi în plus le-ar arunca 
familiile pe drumuri. (http://www.cocoon.ro) 


A arunca anatema = A anatemiza: 

La Ploieşti, ca şi la Galaţi, burghezimea 
cosmopolită de nevoie şi şovinistă din interes 
ne-a aruncat anatema ei şi s-a zburlit de 
atitudinea noastră. (ANTON BACALBAŞA) 


A arunca banii pe fereastră (Pfm.) = A cheltui 
fără socoteală: 

Și nici măcar nu era vorba despre 
remuşcarea de a arunca banii pe fereastră. 


(CRISTIAN ARDELEAN) 

Este milionar, dar nu aruncă banii pe 
fereastră: Nunta lui George Clooney va fi 
plătită de familia miresei. 
(http://iww.ziarelive.ro/) 


A arunca bobii (Pfm.) = A ghici în bobi: 


Ai căzut geniu mândru, plin de 
'ndărătnicie / În spaţii făr de margini, în evi de 
veșnicie! / Vai, soarte blăstemată, ce oarbă 
aruncii bobii, / La ori cine în lume dai ceia ce 
nu-i trebue, / Te rog soarte mă scapă, de alții nu 


— de mine. (MIHAI EMINESCU) 


A arunca cărunteaţă (Nob.) = A încărunți: 
Arde-mi-te-ai, codre des! / Văd bine că 

s-a ales / Din tine să nu mai ies! / Am intrat făr’ 

de  musteață / Ș-acum arunc  cărunteaţă. 


(VASILE ALECSANDRI) 


A arunca ceva în aer = A distruge ceva cu 
explozibil: 
Pirotehniştii au aruncat clădirea în aer. 


A arunca cu funia (Înv.) = A măsura în lungime: 
A durat ceva timp până să arunce cu 
funia pe suprafața ţăranului, dar i-a ieşit 


socoteala exactă. 


A arunca jargoane (Arg.) = a) A încerca să 
convingă pe cineva: 
Individul arunca jargoane în stânga şi-n 


dreapta, dar nimeni nu se uita la el. 


b) A minți: 

E bună apa aici. Degeaba aruncă ei 
jargoane că apa nu e bună, apa e bună. Sunt 
96 de ani. 


oameni trăit la 


(http://rra.srr.ro) 


care au 


A arunca literele = A scrie în grabă, neîngrijit: 
Mereu arunci literele şi de aceea nu 


înțeleg întotdeauna ce mi-ai scris. 


A arunca lumină (într-o problemă) = A lămuri 
(o problemă): 
Investigaţiile repetate n-au putut să 


arunce lumină asupra cazului în discuţie. 


Dicţionar de expresii româneşti în contexte A — C 


[sistema filozofică] aruncă o puternică 
lumină asupra teoriei evoluţiunii, atavismului, 
personalităţii etc. (|. L. CARAGIALE) 


A arunca o ochire = A cerceta sumar: 


Să aruncăm dar o ochire asupra 


trecutului acestei naţii. (NICOLAE BĂLCESCU) 


A arunca o pastilă (sau pastila) (Fam.) = A 
face o aluzie, a aduce vorba: 

Cel cu reclamele mai aruncă câte o 
pastilă: „Avem pantofi pentru bărbaţi cu botul 
lat... Avem ciorapi pentru femei cu găuri” [...] 
(M. CĂRTĂRESCU) 


A arunca o vorbă (sau un cuvânt) = A spune 
ceva în treacăt: 

Aruncase o vorbă unul dintre ţărani. 
(ION PAS) 

Un cuvânt aruncat la vreme pregăteşte 
ochiul pentru un tablou. (G. CĂLINESCU) 

În sfârşit, fiindcă trebuia să hotărască 
ceva, îşi zise că dis-de-dimineaţă se va abate pe 
la Toma, să zvârle o vorbă în treacăt, aşa ca din 
întâmplare, să ştiricească gândurile lui şi pe-ale 
flăcăului. (LIVIU REBREANU) 


A arunca ochii(şorii) (Pop.) = A trage ocheade: 
Băiatul arunca mereu ochii asupra fetei 


şi, în cele din urmă, se hotărî să-i vorbească. 


A arunca pe cineva la închisoare (sau în 
temniţă) = A băga pe cineva la închisoare, a 
întemnița: 

[...] o vorbă imprudentă descoperă totul 
şi conspiratorii sunt aruncaţi în temniță. (G. 
CĂLINESCU) 

Să nu se întâmple ceva şi să piardă tot. 
Avocaţii câte şuruburi nu învârtesc. Te bagă în 
mână. (LIVIU 


temniță cu dreptatea în 


REBREANU) 


A arunca pe uşă afară (Fam.) = A goni din casă: 

Tipul pe care tocmai l-ai aruncat pe uşă 
afară, pe motiv că eu sunt prea mică pentru un 
prieten, este fiul şefului tău!. (FLORENTIN 
SMARANDACHE) 

L-am aruncat pe uşă afară şi a fost 
ultima oară când l-am văzut în viaţă... 
(http://www.alcohelp.ro) 


A arunca pisica (moartă) în ograda altcuiva = A 
da vina pe altcineva, a pasa răspunderea altcuiva: 
Roman şi Băsescu renunță la imunitatea 
parlamentară, demascând în acest fel manevra 
guvernului de a arunca pisica moartă în ograda 


vecinului. (ON LAZU) 


A arunca prosopul (În box) = a) A solicita 


oprirea meciului, recunoscând superioritatea 
netă a adversarului: 

Când un antrenor aruncă prosopul, în 
box înseamnă un singur lucru: sportivul nu mai 


poate continua lupta. (http://www.sport.ro/) 


b) (Fig) A 
recunoaşte înfrângerea: 


abandona o competiție, a-şi 

În fotbal, prosopul aruncat este un gest 
care a intrat în istorie şi are un singur înţeles: 
Rapid, învinsă de Dinamo cu 4-1 în Giuleşti, 
acum ll ani, când Cornel Dinu i-a aruncat 
ostentativ prosopul lui George Copos, care trăia 
cea mai aspră înfrângere. (bhttp://www.sport.ro/) 


A arunca sorții Înv.) = A trage la sorți: 

Din marea unitate etnică a tracilor 
romanizați care ocupa în veacul de mijloc 
aproape întreg teritoriul Peninsulei Balcanice 
[...] n-a mai rămas decât mâna aceasta de 
popor românesc liber pe petecul de pământ 
dintre Prut, Dunăre şi Carpaţi, şi pentru 
posesiunea acestui petec se vor arunca sorții ca 
asupra cămăşii lui Hristos, de astădată nu în 
străinătate, ci în chiar Camerele României. 


(MIHAI EMINESCU) 


A arunca vina asupra cuiva (sau pe cineva) 
(Pfm.) = A învinovăţi: 

Acolo — în maturul Corp — onorabilul 
stâlpnic nu a contestat doar adevărul 
d-lui 


confirmat, ridicând un colțuleț al vălului de pe 


denunţărilor Moldoveanu, nu, le-a 


scabroasa afacere, voind însă a arunca vina pe 


altul. (MIHAI EMINESCU) 


Vasile ILINCAN 


A arunca vorbe (D. retori, oratori) = A vorbi 
pompos şi fără conţinut: 

Stimabile, nu vezi că arunci vorbe. Treci la 
subiect! Mai sorbi repede din paharul cu vin şi, 
mirându-se parcă de el însuşi, aruncă aceste vorbe: 

— Cine este el? [...] (EUGEN BARBU) 


A arunca vorbe-n vânt = A promite şi a nu se 
ține de cuvânt: 

Se ştia că românii nu aruncă vorbe în 
vânt. (PAUL NICULESCU-MIZIL) 

lar pentru a demonstra că nu aruncă 
vorbe-n vânt, Hagicalil Erghin a demarat deja 
discuţiile pentru a ridica un spital în Capitală. 
(http://w ww .forbes.ro) 


A fi aruncat cu sortii (Pop.) = A fi tras la sorți: 

El a aruncat sorții pentru ele şi mâna Sa 
le-a împărțit pământul cu funia de măsurat;ele îl 
vor stăpâni pentru totdeauna şi-l vor locui din 
generaţie în generație. 


(https://www.biblegateway.com/) 


Apoi au aruncat sorții, iar sorțul a căzut 
pe Matia care a fost adăugat la numărul celor 
unsprezece apostoli. (http://www.bible.is/) 


A (i) se arunca în brațe (sau în braţele) cuiva 
= A se îndrăgosti de cineva: 

[...] e fascinată subit de el şi la sfârşitul 
actului i se aruncă în braţe. (G. CĂLINESCU) 

În visările lui, Titu întrezărise o zi când 
Eugenia, pe care la Sângeorz o văzuse ca o rară 
frumusețe, îi va cădea în braţe, cucerită de versurile 
lui devenite celebre. (LIVIU REBREANU) 


A (i) se arunca la picioare (sau la picioarele) 
cuiva = A se umili în faţa cuiva: 
Aruncându-i-se la picioare, îi destăinuie 


cine e. (G. CĂLINESCU) 


A-i (sau a-l) arunca cuiva în spinare (Fam.) = 
A încerca să te descotoroseşti de cineva, dându-l 
în răspunderea altuia: 

Apoi, orice ar face dânsul şi oricâte 
fantazii ar arunca el în spinarea dobitoacelor, îi 


e indiferent să ştie că dobitoacele nu vor putea 

protesta, deoarece le-a luat de la început 
cuvântul. (D. ANGHEL) 


A-i arunca cuiva sare (sau praf) în ochi (Pfm.) 
= A încerca să-l faci pe cineva să nu vadă starea 
adevărată a lucrurilor: 

[...] pe lângă proprietatea şi posesiunea 
liniştită a Basarabiei şi a Hotinului, acei tătari n-au 
trecere, ci sunt pure invenţiuni pentru a arunca praf 
în ochi Europei, neştiutoare de lucrurile noastre de 
la Dunăre. (MIHAI EMINESCU) 

Ne aruncă praf în ochi la tv-urile lor, că 
uite fraţilor stârpim corupția. 
(http://comunicarepersonala.com/) 


A se arunca în partea (sau în sămânţa) cuiva 
= A semăna la chip sau la fire cu cineva: 

S-a aruncat în partea mâne-sa. (ION 
CREANGĂ) 

Nu-mi Sameni tu mie, te-ai aruncat în 
sămânţa cea ră [rea] a mâne-ta. (A. MATEEVICI) 


A se arunca la (sau de) gâtul (cuiva) = A 
îmbrăţişa (pe cineva): 

Dan s-aruncă la gâtul lui plângând ca 
un fiu ce n-are să mai vadă pe tatăl său. 


(MIHAI EMINESCU) 


A se arunca pe cal = A încăleca dintr-o săritură: 
Flăcăul s-a aruncat pe cal şi i-a dat 


pinteni. 


A(-şi) arunca ochii (sau o ochire, o privire, o 
căutătură) la (ori asupra, pe, prin, spre, peste 
etc.) (Pfm.) = a) A privi repede, în treacăt: 

Baba, care simţise de unde venise piatra 
îşi aruncă ochii la fereastra împăratului şi vede 
pe fiul de împărat făcând haz; (P. ISPIRESCU) 

Moş Hau... a aruncat o privire pripită în 
juru-i. (MIHAIL SADOVEANU) 


b) A examina, a cerceta sumar: 

Măcar din deal, aşa ca-n zbor, / S- 
arunce ochii-n jos spre văi, / Spre sat, spre casa 
lor. (G. COŞBUC) 

Când îşi aruncă ochii spre poartă, ce să 


vadă!... ION CREANGĂ) 


Dicţionar de expresii româneşti în contexte A — C 


Castelmare ieşi nemulțumit, aruncându- 
i o ultimă privire de ură neîmpăcată. (MIHAI 
EMINESCU) 


A(-şi) arunca retina peste umăr (Arg.) = A 
observa ce se întâmplă în jur, a se asigura că nu 
este urmărit: 

Şi-a aruncat retina peste umăr şi s-a 


îndreptat în direcția opusă. 


A-şi arunca (ca buhaiul) ţărâna după (sau în) 
cap (ori pe spinare) (Pop.) = A se păgubi prin 
acțiuni necugetate, făcute la mânie: 

După aceea începe a-şi arunca ţărnă 
după cap, ca buhaiul, şi apoi, scurmând de trei 
ori cu piciorul în pământ, se tologeşte jos pe 
pajiște [...] GON CREANGĂ) 

Oşlobanu, prost-prost, dar să nu-l 
atingă cineva cu cât e negru sub unghie, că-şi 


azvârle ţărnă după cap, ca buhaiul. (IDEM) 


A-şi arunca viaţa în şanţ Înv.) = A-şi risca 
viața: 

Trebuie să ne mirăm şi astăzi de orbul 
curagiu tineresc cu care acei tineri, prin ținuta 


lor, îşi aruncau viaţa în şant. (G. BARIȚ) 


Arză-te-ar focul! (În blesteme) = Să dea 
Dumnezeu să te mistuie flăcările (iadului)!: 

Frunză verde, mărăcine, / Arză-te focul, 
pădure! (POP.) 


Parcă arunci în Olt (Pop.) = Lucrezi fără spor, 
cu pierdere de mult timp, material: 

Orice ar fi făcut, parc-ar fi aruncat în 
Olt. 


ARUNCĂTURĂ 
(Dintr-o) aruncătură de ochi = (Dintr-o) 
privire (dintr-o) ochire (rapidă): 

[...] vom citi c-o singură ochire de ochi 


toață opera istoriei. (MIHAI EMINESCU) 


(A fi) la o aruncătură de băț = A fi foarte aproape: 
Am stat o noapte în tranzit, după care, 


în urma unui zbor lung, dar liniştit, am ajuns în 

Istanbul, la o aruncătură de bă de casă. 
(ADELIN PETRIŞOR) 


ASALT 
A da asalt = A asalta, a ataca cu forțe militare, a 
năvăli: 

În cinci zile, patru asalturi a dat 
cetăţii. (VASILE ALECSANDRI) 

Spre seară veni ştirea că o parte din 
trupele brigadei Cantili luaseră cu asalt un 
redan turcesc din fața Griviței. (DUILIU 
ZAMFIRESCU) 


A lua cu asalt = A ataca violent (şi a cuceri) o 
poziție întărită; a pune stăpânire pe ceva: 
Prefectura județului e luată cu asalt, 
bombardată cu pietre. (G. CĂLINESCU) 
(Fig.) Se văzu luat cu asalt de creditori. 


(IDEM) 


ASCULTA 
A asculta la cineva (Pfm.) = A da crezare cuiva: 
Acesta asculta la Pavel când vorbea. lar 
Pavel, căutând spre el şi văzând că are credință 
ca să se mântuiască, a zis cu glas puternic [|...] 
(BIBLIA) 
A asculta liturghia = A participa la slujba 
bisericească: 
Apoi publicul intră în biserică, pentru a 
asculta sfânta liturgie. (MIHAI EMINESCU) 
De cu seară se făcuse de ştire tuturor 
boierilor să se adune a doua zi, fiind sărbătoare, 
la mitropolie, unde era să fie şi domnul, ca să 
asculte liturghia [...] (C. NEGRUZZI) 


A asculta martorii (sau un martor) = A audia 
martorii: 
chiar la 


Martorii ascultați 


pot fi 
termenul la care proba a fost încuviinţată. 


(http://www.codproceduracivila.ro/) 


A-şi asculta inima = A se supune pasiunii: 
Mi-am ascultat inima şi-am venit să te 
îmbrăţişez. (GALA GALACTION) 
De data asta, el nu şi-a mai ascultat 


inima şi a acționat corect. 


Vasile ILINCAN 


ASCULTARE 
A da cuiva o clipă de ascultare = A da cuiva 
atenție, importanţă: 

Nu e cine să-ţi dea o clipă ascultare. 


(MIHAI BENIUC) 


A fi (încă, tot) sub ascultarea părinţilor (Înv.) 
= A fi minor: 

— Măria ta, am un fecior, care mă căuta 
când era acasă la mine sub ascultarea mea; dar 
acum, de când este sub ascultarea Măriei tale, 
nu mai vrea să ştie de mine. (P. ISPIRESCU) 


A fi (sau a rămâne, a sta etc.) sub ascultarea 
cuiva = A face voia cuiva: 

Numai când eşti sub ascultare ai motiv 
binecuvântat să lipseşti de la rugăciuni, căci 
ascultarea este mai mare decât rugăciunea. 


(ILIE CLEOPA) 


A fi sub ascultarea cuiva (Mil.; înv.) = A fi sub 
comanda sau autoritatea cuiva, a fi subordonat 
cuiva: 

Aceştia [călăraşii de ţară] stau subt 
ascultarea hatmanului. (NICOLAE BĂLCESCU) 


A fi(saua se afla, a rămâne, a sta etc.) sub 
ascultarea cuiva (Înv.) = A fi (sau a se afla etc.) 
în slujba, sub autoritatea, în stăpânirea cuiva, a fi 
dependent de cineva, a asculta de cineva: 

Fiul de împărat rămase sub ascultarea 
hoțului, ca să înveţe meşteşugul de la dânsul. (P. 
ISPIRESCU) 


Dat de (sau spre, la) ascultare (Bis.; înv.) = 
Orânduit (ca o pedeapsă) să slujească în cinul 
călugăresc: 

Tânărul a fost dat la ascultare la o 


mănăstire din apropiere. 


ASCUNDE 

A se ascunde după deget (Pfm.) = A încerca să 

se dezvinovăţească cu argumente nevalabile: 
Mihail n-avea decât să se burzuluiască 

împotriva realității, să se ascundă după deget şi să 

se lepede de sine însuşi [...] (PANAIT ISTRATI) 

Citesc, bunăoară, pe hârtia care 
înfăşura caşcavalul meu: „Ar fi, credem noi, a 
ne ascunde după degete, dacă n-am recunoaşte 
că administraţia e foarte populară în ţara 
românească [...] şi că are o mare trecere şi 


influență” [...] I. L. CARAGIALE) 


ASCUNS, -À 
A se da ascuns (Înv.) = A se retrage în 
ascunzişuri, a se ascunde: 

Românii se dădură ascuns şi le pândeau 


trecerea. (NICOLAE BĂLCESCU) 


De-a ascunsul sau de-a (v-aţi) ascunselea (sau, 
mai rar, ascunsele) = Numele unui joc de copii, 
în care toți jucătorii se ascund, afară de unul, 
care îi caută pe ceilalți: 

De-a «v-aţi ascunsele» în fine / Ne-am 


mai jucat prin văi şi lunci. (ŞI. O. IOSIF) 


În ascunsul inimii (sau sufletului) = În partea 
cea mai ascunsă a conştiinţei cuiva, în cuget: 

El era împăcat cu cugetul său şi se 
bucura în ascunsul sufletului său de izbândele 
sale. (P. ISPIRESCU) 


ASCUȚI 
A i se (sau a-şi) ascuţi (cuiva) dinţii după ceva 
(Pop.) = A pofti cu lăcomie ceva: 

Nu i s-a mai întâmplat să-şi ascute dinţii 


după asemenea delicatesuri. 


A se ascuţi la faţă (Pfm.) = A slăbi foarte tare: 

De când nu l-am văzut, parcă s-a mai 
ascuţit la faţă şi i-a mai scăzut burta. Ce slab şi 
palid te-au făcut la faţă! / Ca un drumeț din văi 
pierdu-te-n ceață (ŞT. O. IOSIF) 


A(-şi) ascuţi cuvântul (Pfm.; fig.) = A-şi şlefui 
felul de a vorbi: 

Strădania mea... [ca] să ascut cuvântul 
şi să stilizez îmi aducea destule neajunsuri 


şcolăreşti. (GALA GALACTION) 


A-şi ascuţi colții (sau dinţii) (Pfm.; fig.; d. 
oameni) = A se obrăznici: 


Dicţionar de expresii româneşti în contexte A — C 


Moartea tânguieşte / ascuțindu-şi colții / 
în creierul meu (GELU VLAŞIN) 
În ultima vreme prea ţi-ai ascuţit colții 


şi m-ai supărat din cale afară. 


A-şi ascuţi glasul (sau vocea) (Pfm.; fig.) = A 
ridica tonul la cineva: 

Dar încet-încet începu să se întărite. Şi- 
şi ascuţiglasul înspre procuror şi porni să strige 
la domnii juraţi, — nu numai cu supărare, dar şi 
cu mare durere. (MIHAIL SADOVEANU) 


A-şi ascuţi inima sau a se ascuţi la inimă ori a 
i se ascuţi inima (Pfm.; fig.) = A căpăta curaj: 
Încurajat de prietenii săi, el îşi ascuți 


inima şi prinse să vorbească în cele din urmă. 


A-şi ascuţi limba (sau condeiul ori pana) 
(Ptm.; fig.) = A se pregăti pentru a împunge cu 
vorba: 

lată de ce Dimitrie Vaida, devotatul 
episcopului, îi va aminti că „de multe ori în 
cugete nu să nărăvea cu Excelenţia-sa” şi că 
„răspunsul îl scria cu prea ascuţit condei şi, 
câteodată, vorbind, deschidea gura prea tare”. 
(MARIA PROTASE) 


A-şi ascuţi mintea sau a se ascuţi la minte ori 
a i se ascuţi mintea (Pfm.; fig.) = A deveni mai 
isteţ: 

Bravo, lorgule! se vede că ţi-ai ascuţit 
mintea pe tocila civilizaţiei din Sadagura... 
(VASILE ALECSANDRI) 

Dară văzu că începe a judeca altfel de 
cum judeca el până acum. Pasămite se ascuţise 
la minte. (P. ISPIRESCU) 

Ce e drept, băiatul învățase carte până 
din sus de brâu, şi dascălii îl lăudau că este 
ascuţit la minte. (IDEM) 


A-şi ascuţi ochii (sau văzul, privirea) (Pfm.; 
fig.) = A privi cu atenție: 

Apoi îşi ascuţi privirea şi începu să 
urmărească pe omul aşezat pe bancheta de 
lângă uşă. (C. BUZINSCHI) 

El sta cu ochii ascuţiţi şi îşi nota orice 


amănunt. 


77 


A-şi ascuţi picioarele (Reg.; fig.) = A se pregăti 
s-o ia la fugă: 

A simțit pericolul şi de îndată el şi-a 
ascuțit picioarele şi dus a fost. 


A-şi ascuţi urechile (sau auzul) (Pfm.; fig.) = A 
asculta ceva cu atenție: 

Se minunează până şi copiii [...] furişează 
câte-o privire, şi-ascut urechile, doar d-or prinde 
ceva, să alerge apoi să spuie că „ce e nu e bine”, 
„S-a făcut lumea rea”, „se dă răilor şi umblă cu 
şoalda”. (BARBU DELAVRANCEA) 

Chiar şi doamna Herdelea îşi ascuţi 
urechile de lângă sobă, unde se ostenea cu 
gătirea  bucatelor pentru  amiazi. (LIVIU 
REBREANU) 

Atent... îşi ascuți auzul, aplecând capul 
să prindă cu urechea cadenţa slabă a paşilor 
din depărtare. JEAN BART) 


ASCUŢIŞ 
A trece prin (sau sub) ascuţişul (ascuţitul) 
fierului (sau sabiei) (Înv.) = A ucide un număr 
mare de oameni (într-un conflict armat): 

Cetatea se va cotropi şi garnizoana se 
va trece sub ascuțitul sabiei. (C. NEGRUZZI) 


ASCUȚIT, -Ă 
A avea limba ascuţită (Fig.) = A fi tăios în 
aprecieri: 

Codreanu nu se supăra de glume, dar 
nici el nu-şi cruța prietenii; avea limbă ascuţită 
şi se pricepea să lovească pe om la cusur. 
(NICOLAE GANE) 

Alo, doctore, ai limba cam ascuţită şi 
dacă nu-ți vezi de treabă s-ar putea să [i-o 
înțepăm noi, să ţii minte. (DAN DAVID) 


A fi ascuţit ca lupta de clasă (Gmţ.) = A fi 
foarte slab: 

De pildă, cuiva care făcuse remarca 
nepoliticoasă că a slăbit prea mult, ea i-a 
replicat: „M-am ascuţit ca lupta de clasă... Asta 
ca să fiu în ton cu politica vremii.” (RADU 
MĂRCULESCU) 


Vasile ILINCAN 


ASEMĂNA 
A asemăna cu pământul (Înv.) = A distruge cu 
desăvârşire, a face asemenea (sau una) cu 
pământul: 

Era atunci Târgoviştea oraş foarte 
mare... Ale lui măreţe ziduri vremea le-a ruinai 
şi le-a asemănat cu pământul. (NICOLAE 


BĂLCESCU) 


ASEMĂNARE 
A face o asemănare între...= A stabili o 
paralelă între..., a compara: 

[...] tânărul călător se puse a gândi la 
țările civilizate de unde venea şi a face o tristă 
asemănare între starea de înflorire a acelor 
părți ale Europei şi starea de mizerie a patriei 


sale. (VASILE ALECSANDRI) 


După chipul şi asemănarea cuiva sau după chip 
şi asemănare = Intocmai, leit, la fel cu cineva: 
Şi-şi ia un suflet de noră întocmai după 


Chipul şi asemănarea celei dintâi. (JON 
CREANGĂ) 

ASENTIMENT 

A fi în asentimentul cuiva = A proceda 
conform dorințelor cuiva: 

Cred că sun în asentimentul 
dumneavoastră al tuturora. (MIHAIL 
SADOVEANU) 

ASFINȚI 


A-i asfinți (cuiva) ochii (Pfm.; fig.) = A i se 
închide ochii de somn: 

[Judecătorul] picura de somn şi din când 
(MIHAIL 


în când îi ochii. 


SADOVEANU) 


asfințeau 


ASTÂMPĂR 
A nu (mai) avea astâmpăr = A fi în mişcare 
continuă, a fi neliniștit, a nu-şi găsi locul; a nu se 
astâmpăra: 

Vă _trudiţi alergând mereu după oile 
acestea care nu mai au astâmpăr. (POP.) 

Mara nu mai avea astâmpăr. (IOAN 
SLAVICI) 

A nu da (cuiva) astâmpăr = A nu da (cuiva) 
pace: 

Dragostea mea cătră maică-mea nu-mi 
dă niciun astâmpăr. (|. G. SBIERA) 


A nu-şi (mai) găsi (sau afla) astâmpăr = A nu 
avea linişte: 

Din nou nu-şi găsi astâmpăr. Oglinda îi 
atrăgea tiranic privirea [...] (CEZAR PETRESCU) 


ASTÂMPĂRA 
A(-şi) astâmpăra (sau a(-şi) potoli) foamea 
(sau setea)= A mânca (sau a bea); a se sătura (de 
mâncare sau de băutură): 

lar oamenii, crezând că plouă cu apă, 


vor alerga acolo ca să-şi potolească setea. 


(POP.) 


ASTUPA 
A astupa (sau a închide) gura cuiva = A face 
pe cineva să tacă, a tăia vorba cuiva: 

Zicerea „pardon”, care închide gura 
ghiontiților şi călcaților. (C. NEGRUZZI) 

Celor ce spuneau că nu o ia fiindcă nu 
se învoieşte de zestre cu Vasile Baciu, le astupau 
gura cei ce ştiau că flăcăul nici nu vrea să stea 
de vorbă cu tatăl fetei [...] (LIVIU 
REBREANU) 

Poate e luni şi luni de când n-am mai 
pus carne în gură... Aşa le-a închis gura de 
fiecare dată. (GABRIELA ADAMEȘŞTEANU) 


A astupa cuiva ochii = A face pe cineva să nu 
vadă ceva (rău) ce se vrea să rămână ascuns: 

Magdian (dându-i punga): Na cu ce să-ţi 
astupi ochii. (VASILE ALECSANDRI) 


A astupa găuri (Fig.) = A-şi plăti datoriile: 
Pierdea cel puţin douăsprezece mii de lei, 
sumă cu care, la situaţia cam încurcată în care se 
găsea de vreo câtăva vreme, ar fi putut astupa 
multe găuri. (|. BRĂTESCU-VOINEŞTI) 
Prea multe datorii, prea multe găuri de 
astupat... (RODICA 0OJOG-BRAŞOVEANU) 


Dicţionar de expresii româneşti în contexte A — C 


A-şi astupa urechile (sau urechea) = A pune 
mâinile la urechi pentru a nu auzi; a nu voi să 
audă, să ştie, să cunoască ceva: 

De-auzi vorbe rele / Tu surd să te faci/ 
Astupă-ți urechea, / Te culcă şi taci. (VASILE 
ALECSANDRI) 


ASUDA 
A asuda sub limbă (Irn.) = a) A-i fi foarte frig: 
E o căldură, de o să asuzi sub limbă... 


b) A se lăuda că a muncit foarte mult, fără să fi 
făcut mare lucru: 
Ai asudat sub limbă de-atâta muncă, 


săracul de tine! 


A-i asuda cuiva urechea pentru ceva = A 
aştepta cu nerăbdare o veste: 
I-a cam asudat urechea până ce au venit 


părinţii şi i-au spus că a reuşit. 


A nu asuda de vorba cuiva = A nu-i păsa de 
vorba cuiva: 

Copilul nu asuda de vorbele mamei şi 
făcea alte obrăznicii, încât i se duse vestea prin 


vecini. 


ASUPRA 
A avea (ceva) asupra sa = a) A purta (ceva) cu 
sine: 


Are toate documentele asupra sa. 


b) (Înv.) A avea ceva pe conştiinţă: 
De 


Dumnezeului tău, să nu întârzii a o împlini, căci 


vei da  făgăduință Domnului 
Domnul Dumnezeul tău o va cere de la tine şi 


păcat vei avea asupra ta. (BIBLIA) 


A lua (sau a avea) asupra sa sau asupră-şi (o 
sarcină) = A se însărcina (sau a fi însărcinat) cu 
săvârşirea unei acţiuni, a-şi lua (sau a avea) o 
răspundere; a răspunde de un obiect încredințat: 
Aveam asupra mea un depozit, a urmat 


lucrătorul. (MIHAIL SADOVEANU) 

A prinde (pe cineva) asupra faptului = A 
surprinde (pe cineva) în momentul când comite 
ceva (rău): 

Au zis Lui: Învăţătorule, această femeie 
a fost prinsă asupra faptului de adulter; 
(BIBLIA) 

Niciun hoț nu mărturiseşte de bunăvoie 
când n-a fost prins asupra faptului. (LIVIU 
REBREANU) 


A se scula asupra cuiva (Înv.) = a) A ataca pe 
cineva: 

Vrăjmaşul s-a sculat cu oaste mare 
asupra noastră. (P. ISPIRESCU) 


b) A se revolta împotriva cuiva: 

Acesta au fost frate cu Mircea Vodă 
Bătrânul, şi au domnit împreună amândoi câtăva 
vreme în pace, apoi să învrăjbiră şi începură a se 
scula unul asupra altuia. (GR. TOCILESCU) 


A sta asupra unui lucru = A stărui să se 
vorbească despre un lucru sau să se facă: 

Sta mereu aţintit asupra problemei 
pâmântului său şi cu greu îl puteai clinti. 


Cu asupra de măsură sau (înv., eliptic) cu 
asupra = Mai mult (decât era de aşteptat sau 
decât se cuvenea), cu prisosință, cu vârf, peste 
măsură: 

Fericit mă simt atuncea cu asupra de 
măsură. (MIHAI EMINESCU) 

Comandanții porunceau oștilor război fără 
pic de omenie, război cu asupra de măsură mai 
crud decât al hoardelor. (MIHAIL SADOVEANU) 

Ginerele se supără mai cu asupra decât 


toți. (P. ISPIRESCU) 


AŞA 
A fi aşa ceva! = A fi într-un mod care supără, 
care depăşeşte măsura: 

O fi aşa ceva! Mă îndoiesc şi refuz să cred. 


A zice că este aşa (Pop.) = A afirma: 
Toţi au zis că e aşa, numai ea se împotrivea. 


A zice că nu este (sau nu-i) aşa (Pop.) = A nega: 


Vasile ILINCAN 


Copilul zicea că nu-i aşa cum spun colegii. 


Aşa (e)? sau nu-i aşa? = Am dreptate sau nu am?: 
— Nu-i aşa, jupâneşică? Mai zi, dacă ai ce! 
— Poate să fie ş-aşa, moş Nichifor. ION 
CREANGĂ) 
Aşa e că se însoară? strigă ea cu glas 
spăriet. (C. NEGRUZZI) 
Aşa ceva = Un lucru ca acesta, o faptă ca 
aceasta: 
Am auzit de aşa ceva. (P. ISPIRESCU) 
— A, nu, bineînţeles, nu viața noastră 
socială, nu, ci viața... aşa, în esența ei... mă 
urmăreşti? 
— Oare... există aşa ceva? (NICOLAE 
BREBAN) 


Aşa îţi (îmi etc.) trebuie! = Aşa meriţi (merit 
etc.), asta ţi (mi etc.) se cuvine: 

Aşa i-a trebuit, dacă a lunecat pe 
nesimţite, tot mai adânc, în robie. (ION VINEA) 


Aşa să ştii (sau să ştiţi)! = Să-ţi (sau să vă) fie 
clar, limpede!: 

Aşa să ştiţi; nu mai dau pe datorie. 
(ZAHARIA STANCU) 


Aşa şi aşa = Nu prea bine; potrivit, oarecum: 

A venit un tânăr îmbrăcat aşa şi aşa. 
Tânăru... a făcut aşa şi aşa, şi numaidecât a 
plecat. (P. ISPIRESCU) 


Aşa zău = Se întrebuinţează ca afirmaţie a unui 
lucru de necrezut, de mirare: 

Aşa Zăul... după ce m-o strâns vârtos în 
chingi... apoi m-o scos la muştru. (VASILE 
ALECSANDRI) 


Aşa... aşa... = După cum... astfel...: 

Aşa mi-a spus, aşa am făcut. 
Aşa?! Sau aşa stă treaba?! = Va să zică astfel 
stau lucrurile?!: 

—Aşa?! În loc să-ţi dai osteneală ca să 
afli şi gândul oamenilor, tu nu ştii nici măcar 
ceea ce vorbesc ei? (ON CREANGĂ) 

Azi aşa, mâine aşa sau tot aşa şi iar aşa = 
Continuând mereu în acest fel: 

Tot aşa şi iar aşa, au rămas... casele... 
neînchiriate. (I. L. CARAGIALE) 

Azi aşa, mâine aşa, el făcu cunoştinţă cu 
toți fiii de domni şi de boieri. (P. ISPIRESCU) 

Azi aşa, mâine aşa, trecea zilele ca 
păcatele de iute. (IDEM) 


Cam aşa = Exact, după cum zici: 

— Care va să zică, tu te-ai ținut după noi 
şi ştii unde mergem noi noaptea. — Cam aşa. (P. 
ISPIRESCU) 


Cum aşa? = Exprimă îndoiala, surprinderea, 
uimirea: 

Și cum aşa, tovarăşe Dorca, făcu 
maiorul cu un aer teatral, nu-ți mai aduci 


aminte? (BOGDAN SUCEAVĂ) 
Cum aşa ?Nu mai vii cu mine? 


Ia (sau iacă) aşa sau uite-aşa = a) (demonstrativ) 
Exact, astfel: 

Of, crăişorule! crede-mă că, să aibi tu 
puterea mea... lumea aceasta ai purta-o, uite- 
aşa, pe degete. (ION CREANGĂ) 


b) (Demonstrativ vag, folosit de vorbitor ca un 
fel de introducere la cele ce urmează) Oarecum: 
Privind cu nedomirire, ia aşa, numai ca 
să zică şi el că face ceva, bălăcea cu nuiaua 
prin apă. P. ISPIRESCU) 
Parcă eşti nu ştiu cum... vorbeşti şi tu, 
ia aşa, în dodii cîte odată. ION CREANGĂ) 


c) În felul acesta, cum am spus: 
Și iaca aşa, oameni buni, s-a izbăvit 
Ipate şi de dracul şi de babă. (IDEM) 


d) (Exclamativ, indică încăpățânare, capriciu, 
arătând că nu se mai admite nicio replică): 

Eu nu dau ostrovul pentru asemenea 
faptă. lac-aşa! (V. EM. GALAN) 

— Am să v-o dau, fireşte, dar numai 
Pentru dumneata, 


pentru dumneata... 


înțelegi?... Căci pentru părinții dumitale n-aş 


Dicţionar de expresii româneşti în contexte A — C 


da-o, mai bine s-o ardă focul... Uite aşa! Ţi-o 
spun verde: n-aş da-o... (LIVIU REBREANU) 


e) (Pop.; în strigături): 
Foaie verde, iac-aşa! Dragu-mi-i de 
dumneata. JARNIK-BÎRSEANU) 


Mai aşa = a) Desigur, fireşte: 
— Aşa-i c-a venit rândul meu? 


— Mai aşa! (ION CREANGĂ) 


b) Nu prea tare: 
Tu s-o joci, dar mai aşa, / Liniştit, cum 
joci pe-o soră. (G. COŞBUC) 


Nici aşa = Oricum (ar fi): 
Nu-i dau sfaturi, căci nici aşa nu mă 
ascultă. 


Ori aşa, ori aşa = Sau într-un fel, sau într-altul: 
— Să nu plecaţi până ce nu veți avea 
cuvânt de la mine — ori aşa, ori aşa. (GALA 
GALACTION) 
— Hai dă răspuns... ori aşa, ori aşa. 
(ION CREANGĂ) 


Şi aşa, şi aşa = Şi într-un fel, şi într-altul: 
Lucrul se poate face şi aşa, şi aşa. 


Şi-aşa mai departe = Et caetera: 
In „Oceanografie” vom  întâni deci: 
trăire, tragic, autentic, 


tragism, organic, 


esențial, substanțial, paradoxal, dramatic, 
catastrofic, neant, carnal, luciferic şi aşa mai 
departe. (N. STEINHARDT) 

După ce corectezi o pagină, o corectezi 


pe următoarea şi aşa mai departe. 


AŞEZA 
A aşeza (sau a da) geană pe geană = A închide 
ochii; a adormi, a ațipi: 

Cafeaua o beau cel mai târziu la unu, 
altfel risc să nu mai pot aşeza geană pe geană. 
(ON GHEŢIE) 

— De când s-a mutat pârțotina asta de 
Safta la noi [...] nu mai avem clipă de odihnă şi 
de voie bună. [...] a-ncercat să ne fure bărbaţii, 

ne-a bălăcărit fetele şi nu ne-a lăsat, noaptea să 
dăm geană-n geană, cu chilomanele şi 


desfrâurile ei [...] (G. M. ZAMFIRESCU) 


A aşeza la loc = A pune pe locul de unde a fost luat: 
La sfârşit, ei au aşezat la loc toate 
cărțile şi au făcut ordine în cameră. 


A aşeza logodna = A fixa logodna: 
Părinţii celor doi au aşezat logodna în 


prima duminică după sărbători. 


A aşeza masa = A pregăti masa şi cele necesare 
mâncării: 

Se sună semnalul de masă; ne scoboram 
în careu. Masa e aşezată ca pentru posturile de 
mare [...] (JEAN BART) 

Mama așeza masa la ora prânzului şi se 
supăra dacă nu eram toți. 


A aşeza oile pe brânză (Pop.) = A începe să 
facă brânză: 

Între înțărcare şi mârlire oaia [...] e pe 
brânză. (ANDREI PANDREA) 

Ciobanii au aşezat oile pe brânză, după 
ce iarba a înverzilt. 


A aşeza oile pe lapte (Pop.) = A începe mulsul: 
De la sfârşitul lui aprilie, păstorii au 
aşezat oile pe lapte. 


A aşeza sub... (Înv; fig; d. o ţară, un popor) = A 
pune sub dominaţia cuiva (o ţară, un popor): 

Mulţi din membrii ei, şi boieri mari, au 
trecut Prutul pentru a se așeza supt oblăduirea 
împăratului creştin fără a-şi da seamă că 
rosturile de căpetenie ale unui stat [...] 
(NICOLAE IORGA) 


A aşeza un loc (cu oşti) Înv.) = A pune 
garnizoană: 

[...] căci iară el au zis că din mai suşii 
ai ce atâtea războaie între ei s-au făcut, ei s-au 
sorbit şi s-au stins: pentru cari Traianu au adus 
nesocotită romani du 


apoi mulțime de 


pretutindenea, de i-au aşezat aici lăcuitori 


Vasile ILINCAN 


cetăților şi pământurilor stăpânitori. 


(CONSTANTIN CANTACUZINO) 


A se aşeza cu cineva pentru ceva (Pop.) = A 
discuta împreună cu altcineva şi a fixa de comun 
acord ceva; a fixa logodna: 

Noi ce umblăm, ce căutăm, / Seama-n 
grabă nu ne dăm. / Că tânărul nostru-mpărat / 
Pe aici a mai umblat / Şi cu cei bătrâni au 


aşezat. (M. SEVASTOS) 


A se aşeza de (sau pe) mas sau a cădea la mas 
sau a rămâne cu masul (Înv.) = A petrece 
noaptea, a rămâne peste noapte: 
S-au aşezat acolo de mas. (GR. URECHE) 
Iară Timus, după aceia goană, n-au vrut 
să să întoarcă la oaste [...] ce au rămas cu 
masul la unu satu, anume Cocoreştii la nişte 


case boiereşti. (MIRON COSTIN) 


A se aşeza în pat = A (se) întinde în pat, a (se) 
culca: 
Maică-sa [...] s-au aşezat în pat şi 


începu a geme şi a se văiera. (|. G. SBIERA) 


A se aşeza la lucru = A începe lucrul cu mult zel: 
Când se aşază la lucru, nu-i chip să-l 
deranjezi. 


A se aşeza la masă = A lua loc la masă (pentru 
a mânca): 

Aşeza-ţi-vă la masă, că nu vă muşcă şi 
nici nu cer parale! (LIVIU REBREANU) 

El se aşază la masă, hotărât mai mult să 
fac-o poezie decât să-şi descarce o anumită 
emoție. (AL. VLAHUȚĂ) 

Şi s-aşază toți la masă, cum li-s anii, 
cum li-i rangul. (MIHAI EMINESCU) 


A se aşeza pe (sau la) ceva = A începe să facă 
ceva cu multă sârguință: 

S-au aşezat pe dezbateri interminabile, dar 
au găsit, în cele din urmă, şi soluţii pe măsură. 


A-l (sau a o) aşeza (Trs.; gmt.) = A-i veni de hac: 
L-a aşezat bine ca să-l sature pentru 
totdeauna. 

A-şi aşeza scaunul (Înv.) = A-şi stabili reşedinţa 
domnească, clericală: 

Un arhiereu născut la Limoges a fost 
papă. 
numaidecât o deputaţiune cătră Sf. Părinte spre 


cândva ales Limuzinii au trimis 
a-i arăta bucuria acelei părți de fară pentru 
fericita împrejurare că unul dintr-ai lor s-a 
învrednicit a se aşeza în scaunul Sflântului] 


Petru. (MIHAI EMINESCU) 


AŞEZAT 
A vorbi aşezat = A vorbi fără patimă, calm, 
cumpănit: 

Ş-apoi lua cuvântul Tămădueanu, şi mi- 
ti vorbea aşezat şi îndesat, că lingurile nu se mai 
mişcau de pe buzele străchinilor. (BARBU 
DELAVRANCEA) 

Bătrânul vorbea aşezat şi se vedea că 


trecuse prin multe încercări. 


AŞTEPTA 
A aştepta cu sufletul la gură = A aştepta cu 
mare nerăbdare: 

Toţi aşteptau cu sufletul la gură. Zăvorul 
uşei țăcăni scurt. În sfârşit. JEAN BART) 
sufletul 


Ei aşteptau cu la gură 


rezultatele concursului. 


A aştepta să-i pice mură-n gură (Pop.) = A nu 
acționa pentru atingerea unui scop; a rămâne 
impasibil într-o situaţie în care s-ar impune o 
acțiune imediată: 

[...] de ce nu încearcă să facă ceva? 
Aşteaptă să-i pice mură-n gură? Albuleţ a 
rămas  îngândurat, nu l-a mai prins somnul 
câteva nopți. (ON BĂIEȘU) 


A se aştepta la una ca asta = A fi pregătit 
pentru ceva: 

Izbită fără veste drept în creştet, când s- 
aştepta mai puţin la una ca asta, scroafa se 
răsuci o dată în loc şi-şi pierdu graiul câteva 
clipe. (G. TOPÂRCEANU) 

Chiar nu se aştepta la una ca asta din 
partea lui. 


Dicţionar de expresii româneşti în contexte A — C 


La sfântul-(sau la moş-)aşteaptă (Irn.) = 
Niciodată, la paştele cailor: 

Cum văd eu, frate-meu se poate culca pe 
o ureche din partea voastră, la sfântul Aşteaptă 
s-a împlini dorința lui. (ON CREANGĂ) 


AȘTEPTARE 
A fi în aşteptare = A aştepta cu nerăbdare: 
lar poporul fiind în aşteptare şi 
întrebându-se toți despre loan în cugetele lor: 
Nu cumva el este Hristosul? (BIBLIA) 
Dar a nopții neagră mantă peste dealuri 
se lățeşte... / Tot e groază şi tăcere... umbra 
intră în mormânt. / Lumea e în aşteptare. (GR. 


ALEXANDRESCU) 


Peste aşteptarea cuiva sau peste aşteptări = Mai 
mult decât şi-ar fi putut închipui cineva, mai mult 
decât ar fi putut prevedea sau spera cineva: 

Sculându-se de la masă, se duse... şi se 
întoarse numaidecât, peste aşteptarea tuturor... 
aducând nişte scânduri, stinghii, odgoane şi 
pânze. (P. ISPIRESCU) 


AŞTERNE 
A aşterne (sau a trânti, a culca, a da) la pământ 
(sau pământului) = A dărâma, a doborî. (Pex.) A 
omori: 

O trânteşte la pământ şi-o ţine bine. 
(ION CREANGĂ) 


A aşterne la cai = A pregăti grajdul cailor: 
În fiecare seară, gospodarul aşternea la 


cai. 


A aşterne masa = A pune masa: 

În sufrageria frumos şi simplu mobilată 
s-au aprins lumini prietenoase, se aşterne masa 
mare, rotundă; Zahar [...] pune masa, aşează 
[sic!] paharele de cristal c-un zăngănit uşor [...] 
(ANTOANETA OLTEANU) 


A aşterne pe hârtie (ceva) = A scrie, a compune: 
Dumnealui trebuie să fi aşternut pe 
hârtie această hazlie (MIHAI 


EMINESCU) 


telegramă. 

Se vede că d. Crăciunescu crede că a 
rupe şase cuvinte dintr-un paragraf şi a le 
aşterne pe hârtie este a produce argumente? 


(IDEM) 


A aşterne pe pânză Înv.) = A picta: 

Timp de cinci-şase ani, urmărit ca de-un 
vis fioros, [Grigorescu] aşterne pe pânză o parte 
din schițele războiului [...] (AL. VLAHUȚĂ) 

Pictorul aşterne pe pânză mai mult 
sugestii de obiecte decât obiecte. (MARIN 


SORESCU) 


A aşterne pe portativ = A compune muzică: 


Repertoriul serii se va încheia cu 
Simfonia a IV-a în mi minor, ultima lucrare de 
acest tip aşternută pe portativ de Brahms. 


(www .orchestreradio.ro/) 


A aşterne sau a întinde (pe cineva) la scară 
(Înv.) = A întinde (pe cineva) pe jos pentru a-l 
bate: 

Jeluitorii au umblat fugari prin pădure, 
de frică, că-i căuta să-i aducă la curte şi să-i 
aştearnă la scară. (POP.) 

Ba încă m-a şi ameninţat că altă dată, 
de mi-a mai călca piciorul în ograda 
boierească, are să poruncească să mă întindă la 


scară şi să mă bată cu biciul! (ON CREANGĂ) 


A aşterne un drum = A pietrui un drum: 

Sătenii au aşternut un drum pe care îl 
plănuiseră încă din iarnă. 

(Fig.) Pe luciul Dunării luna aşterne un 
drum de argint, în sclipirea căruia ai crede că 
[...] (DUILIU 


tremură toate stelele cerului 


ZAMFIRESCU) 


A se aşterne cu burta pe carte = A începe să 
înveţe serios: 

Să vă aşterneţi cu burta pe carte, la 
mine nu merge trândăvia. (ION GHEȚIE) 


A se aşterne drumului (sau vântului) (D. cai) 
= A fugi atât de repede, de parcă ar atinge 
pământul cu pântecele; a alerga foarte repede: 


Vasile ILINCAN 


Alei, murgul meu voinic! / Aşterne-te 
drumului / Ca şi iarba câmpului / La suflarea 
vântului! (V ASILE ALECSANDRI) 

Fug caii duşi de spaimă şi vântului s- 
aştern. (MIHAI EMINESCU) 


A se aşterne pe o treabă (Fig.) = A se apuca 
serios de o treabă: 

Tânărul cronicar foiletonist... se aşterne 
din zi în zi mai fervent pe lucru. (AL. VLAHUȚĂ) 


A se aşterne ţărânii = A se culca la pământ; a 
cădea lat: 
Cât e de lung... s-aşterne ţărânii. (G. 


COŞBUC) 


Cum îţi vei aşterne, aşa vei dormi = Ce acţiuni 
vei întreprinde, aşa rezultate vei obţine: 

— Bagă-ţi minţile în cap, măi băiete, 
vezi că eu sunt bătrân şi sărac, să n-ai de la 
mine nicio nădejde. Cum îți vei aşterne, aşa vei 
dormi, auzitu-m-ai? (NICOLAE FILIMON) 

Dacă ai fi mititel, ţi-aş da una-două... şi 
te-aş linişti; însă acum eşti de capul tău om ca 
toți oamenii şi cum îți vei aşterne, aşa vei dormi. 
(http://www.e-calauza.ro/) 


AŞTERNUT 

A cădea la aşternut (sau a pica) la aşternut 
(La ghicitul în cărți) = A prevesti venirea cuiva 
(străin) în casă: 

Aparent bărbații în săgetator sunt sfioşi, 
nişte şoricei de bibliotecă studioşi şi în banca 
lor. Dar dacă accepți invitația lor de a le cădea 
la aşternut la drum de seară, ai parte de o mare 


revelație. (http://www.121.ro/) 


ATACA 
A ataca (prin înscriere) în fals (Jur.) = A 
reclama (în justiție) că actul e fals şi a cere să se 
tragă consecințele legale: 
Actul poate fi atacat numai prin 
înscriere în fals. De asemenea, actul autentic 
poate fi investit cu formulă executorie, având 
astfel aceeasi putere [...]. 


(https://www.google.ro/) 

A ataca în justiţie (Jur.) = A cere în justiţie 
anularea sau modificarea unui act sau a unei 
hotărâri: 

— Dar dacă a făcut un testament pe care 
eu nu-l cunosc? îl vom ataca în justiție. (PETRU 
DUMITRIU) 


A se ataca/atinge la plămâni (Pop.) = A fi atins 
de tuberculoză: 

Pe Bibița o cheamă nişte rude la Corfu, 
ca să-şi caute sănătate, căci, „fie zis între noi, 
mi se pare că e deja atinsă la plămâni”. (JEAN 
BART) 


ATÂRNA 
A atârna (sau a ridica, a pune) în furci (pe 
cineva) = A spânzura (pe cineva): 

Tatăl miresei... a poroncit să-l rădice 
degrabă din capul cinstei şi să-l puie în furci. 
(POP.) 

A atârna de azi până mâine = a) A fi 
nehotărât: 

Soarta lui atârna de azi pe mâine, 


pentru că nu putea să ia încă o decizie. 


b) A fi leneş: 

Se vedea că viața lui atârna de azi pe 
mâine, dar el nici nu încerca să iasă din această 
situație. 


A atârna la (sau de) mâna (ori voia, mila etc.) 
altuia = A fi la cheremul altuia: 
Soarta cerşetorului era atârnată la voia 


trecătorilor, care-i puneau un ban în palmă. 


A-i atârna cuiva belciugul (sau reg. cinghelu, ori, 
rar, iabaşaua) de nas (Îrg.) = A supune pe cineva: 
Puterea seculară ne poartă cu belciugul 
în nas, ca pe un urs nenorocit şi neputincios. 
(ANALE de ISTORIE, vol. 35) 
Dacă-i pui belciugul în nas, vei avea 
linişte cu el. 


A-i atârna cuiva lingura (sau lingurile) de gât 
= A nu da cuiva (care a întârziat) de mâncare: 


Dicţionar de expresii româneşti în contexte A — C 


Când să ne deie bucate, giupânu 
bucătar ne spânzură lingurile la brâu şi să duce 
la primblare... Ei, apoi să nu-l bați?... (V ASILE 


ALECSANDRI) 


ATÂT 
Atâta (sau mare) pagubă! sau (atâta) pagubă 
(sau jaf) în ciuperci! = Nu-i nicio pagubă!, ce- 
am avut şi ce-am pierdut!: 

De m-o răpune şi pe mine, atâta jaf în 


ciuperci! (P. ISPIRESCU) 


Atâta grijă! = Nu-mi pasă: 

— Ba, răspunse leneşul. Trageţi mai 
bine tot înainte! Ce mai atâta grijă pentru astă 
pustie de gură! (ION CREANGĂ) 


Atâta i-a fost! = S-a terminat cu...: 

Până acuma ne-a fost şi nouă! D-aici 
înainte numai Dumnezeu să-şi facă milă de noi 
şi d-ai noştri. (P. ISPIRESCU) 

Atâta i-a fost şcoala baiatului; de-atunci 
/ El n-a venit la mine, căci tată-său pesemne / 
Tinea c-aceste versuri sunt oarecum nedemne 


[...] (G. COŞBUC) 


Atâta mi-a (ti-a etc.) fost = Se spune pentru a arăta 
ivirea de neînlăturat a unei neplăceri, a unui pericol 
etc.: 

Zi că-i dragoste, şi pace! / Te-a vrăjit? 
atât ţi-a fost: / Din pocit, frumos îți face, / Şi 
deştept din ăl mai prost. (|. L. CARAGIALE) 

Când văzu fiul împăratului că zâna 
la boală. (P. 


lipseşte,  atâta-i fu.  Căzu 


ISPIRESCU) 


Atâta mi-a (ţi-a etc.) trebuit = Asta o aşteptam 
(o aşteptai etc.) (pentru a îndrăzni să fac, să faci 
etc. ceva): 

Lui Harap-Alb atâta i-a trebuit: îndată 
face câțiva paşi spre dânsa. (ION CREANGĂ) 


Atâta pagubă! (sau atâta rău!) = Nu-i nimic: 
Am uitat însă a spune, că mult regretatul 

Abdul-Kerim a fost 

başabuzucilor, cu un fin şi rubedenie de departe al 


înlocuit la comanda 


Sultanului, anume beiul Hagi-Caimac. Să-i fie de 

bine, şi la mai mari! Atâta pagubă!!.. (|. L. 
CARAGIALE) 


Atâta tot = a) Nicio şansă de mai mult: 

Nu ştiu nici eu... / Nu ştiu decât că sunt 
un matelot, / Şi-atâta tot... / Şi-acelaşi matelot 
voi fi mereu... (ION MINULESCU) 


b) Cu asta am încheiat: 

Şi nu mai ştiu... atâta-i tot, / Ba, taică, 
stai! E cu vecinul. / Pe palme m-alinta creştinul / 
Şi drag m-avea ca pe-un nepot... (G. COŞBUC) 


Atâta-i trebuie! Sau Atât(a) i-a trebuit = Atât 
aşteaptă (a aşteptat): 

Lui Harap Alb atâta i-a trebuit; îndată 
face câțiva paşi spre dânsa. (ION CREANGĂ) 


Ce mai atâta? = Prea multă vorbă pentru nimic: 

În Sfârşit, ce mai atâta vorbă pentru 
nimica toată? Ia, am fost şi eu, în lumea asta, un 
boț cu ochi, o bucată de humă însuflețită din 
Humuleşti [...] GON CREANGĂ) 


Cu atât mai bine = Este convenabil: 

— Cu cât mai mulți, cu atât mai bine. 
Numai prin concurență şi valoare poți avea 
rezultate, a declarat Niculae. (www.click.ro/) 


Cu atât mai rău = Este dezavantajos: 

Despre acest rezultat publicul acestui 
scriitor nu prinde de veste niciodată, ceea ce-i 
cu atât mai bine pentru reputaţia scriitorului, 
deşi cu atât mai rău pentru artă ca atare. 


(PAUL ZARIFOPOL) 


Pentru atâta lucru = Pentru un lucru sau un 
motiv neînsemnat: 

Te-am prins de mână / Şi-am vrut să te 
cuprind — şi pentru atâta lucru / Ai plâns şi n-ai 
venit la noi o săptămână. (G. COŞBUC) 


ATELIER 

A nu fi ieşit din atelier = A fi în faza 

proiectării, experimentării, anterioară finalizării: 
Produsul nu este ieşit din atelier, dar, 


cu siguranță, va fi un succes. 


Vasile ILINCAN 


Glume (sau farse) de atelier = Glume specifice 
unui grup profesional, în special artistic: 

O causerie între artişti care fac glume 
într-un atelier, o fată frumoasă care se apleacă 
la teatru pe lojei [...] (G. 


IBRĂILEANU) 


marginea 


Secrete de atelier = Secrete ce țin de creația 
artistică, de fabricaţia unui produs etc.: 

L-a ales pe el, pe copilul acesta bun, care 
spunea unui critic de artă ce-l tot întreba de 
tehnică, de procedeuri, de secrete: „Nici un secret, 
dragă domnule. Privesc lucrul cu ochii mei, şi caut 
să-l fac aşa cum îl văd.” (AL. VLAHUȚĂ) 


ATENȚIE 
A da (sau a acorda) atentie (unei probleme) = 
A considera ca important, a pune în centrul 
preocupărilor: 

Scoala ar trebui să acorde cea mai mare 
atenție formării şi educării elevilor. (DORIN ŞTEF) 


A da atenție (unei persoane) = A fi amabil, 
prevenitor, curtenitor (față de cineva): 
Bineînţeles, acum puteam da atenţie şi 


altora! (CORNELIU LEU) 


A fi în centrul atenţiei = A fi considerat ca 
important, a trezi un interes general: 

Titu Herdelea, care se strecurase într- 
un colț, intimidat de sanhedrinul redacțional, 
deveni centrul interesului când Roşu îl întrebă 
ce-a văzut la țară? (LIVIU REBREANU) 


A nu da atenţie = A nu lua în seamă: 
A miza exclusiv pe „caracter”, pe 
„închisoare” şi a nu da atenţie, ba mai mult a 
minimaliza alte calităţi, este o gravă eroare, 
profund contraproductivă. (ADRIAN MARINO) 
Ea a încetat să mai dea atenţie tuturor 


discuţiilor din anturajul ei. 


Atenţie la... ! = Fii atent! Ia seama!: 
Atenţie la trepte! 

ATINGE 
A atinge (sau a lovi) la mir = A bate, a lovi, a 
izbi (cu violenţă): 

Dacă faci o mişcare, să ştii că te ating 
la mir. (RADU TUDORAN) 

Casa ta, şi ei stăpâni! / Prindeţi ce vă 
cade-n mâni,/Și-i loviți la mir, români,/ Că-i la 


voi acasă. (G. COŞBUC) 


A atinge cerul = A fi foarte înalt: 
Sfidase forfa 
devenind, chiar după ce fusese înfrânt şi pribeag 


Puterii  opresoare, 
în America, el însuşi un simbol, muntele ce 
atinge cerul. 

(http://www.ziarulevenimentul.ro/) 


A atinge la abataj (Arg.) = A ucide cu o 
singură lovitură în stomac: 

Ştiaţi că alvițar înseamnă profitor, că a 
atinge la abataj este un pumn la stomac, că 
aperitivele sunt numite „aşternuturi ” [...]. 
(http://jurnalul.ro/) 

De nu-l atingea la abataj, poate că trăia şi 


azi. 


A atinge pe cineva la pungă = A obliga pe 
cineva să plătească o sumă de bani: 

Fiindcă offshore-ul ăsta înseamnă: a 
băga mâna în punga săracului, căci taxele sunt 
tocmai ceea ce se pune în acea pungă. (ILIE 
BĂDESCU) 


Creşterea impozitelor ne atinge la pungă. 


A nu atinge pământul = A dansa atât de 
sprinten şi grațios, că nu se vede contactul cu 
pământul: 

Femeia era mirată că nu auzise până 
atunci de acel locaş ce exercita o anume fascinaţie 
asupra ei. Părea cănu atinge pământul, îşi zise 
Diana, de cum femeia o luă din loc. (AURA 
CHRISTI) 

Este o dansatoare talentată şi când o 
priveşti ai impresia că nici nu atinge pământul. 


A-şi atinge (sau a-şi ajunge) scopul = A realiza 
ceea ce şi-a propus: 


Dicţionar de expresii româneşti în contexte A — C 


însă când vorbă să-şi 


[...] 


ademenească soțul la 


era 
îndeplinirea vreunei 
dorinţi a ei [...] se pricepea, spre a-şi atinge 
scopul, să întoarcă feli de feli de şuruburi 
minunate. (RADU ROSETTI) 

Dacă te vei putea sui pe vârful acelui 
deal, apoi poţi să zici ca ţi-ai ajuns scopul. 
(POP.) 


ATINGERE 
A intra (sau a fi, a veni, a ajunge) în atingere 
cu... = A intra (a fi, a veni etc.) în contact cu..., 
în relații cu...: 

Copiii domnului Arghiropol [...] nu 
veneau în atingere cu copiii din mahala. (ION 
PAS) 


ATITUDINE 
A lua atitudine = A-şi afirma cu hotărâre, prin 
vorbe sau fapte, punctul de vedere față de cineva 
sau ceva. A critica: 

Scriitorul ia atitudine împotriva acestei 
teorii. (LUCIAN BLAGA) 

A nu 


incompetenţei, conştient fiind, înseamnă a te 


lua atitudine împotriva 


solidariza cu ea. (http://subiecte.citatepedia.ro/) 


ATMOSFERĂ 
A face atmosferă (Fig.) = A crea o anumită 
dispoziție celor din jur: 

Ce spune acum Cristi Borcea este felul 
lui de a face puțină atmosferă şi de a pune 
puțină presiune, dar nu s-a pus problema de aşa 


ceva. (http://www.prosport.ro/) 


ATRAGE 

A atrage atenţia (sau luarea-aminte) a cuiva = 
a) A face ca atenția cuiva să se îndrepte într-o 
anumită direcție, a face pe cineva atent: 

Acest tip exotic, de o înfăţişare foarte 
hotărâtă şi energică, atrage fireşte atenţia de 
argus a celor trei tineri confrați, cari-şi 
schimbă, ca nişte fulgere, priviri arzătoare de 


mirare şi curiozitate. (|. L. CARAGIALE) 


b) A avertiza, a preveni: 

Numai după ce n-a mai rămas nimic pe 
fundul de lemn... lelea Ileana a crezut că a venit 
momentul să atragă luarea-aminte a lui Moş 
Vasile. (MIHAIL SADOVEANU) 

Tu îmi vei răspunde că e bine... Să-mi 
atrag  luare-aminte a bărbaţilor din ţară. 
(MIHAI EMINESCU) 

Am atras atenția asupra unui pericol 
iminent ce amenință omenirea. (ION GHEŢIE) 


A atrage după sine = A avea drept consecinţă: 
Scăderea cursului leului atrage după 


sine creşterea preţurilor. 


AŢĂ 
A atârna de un fir de aţă = A fi într-o stare 
rezista, pentru a se menţine: 

Viaţa ei atârna de un fir de aţă. (ION 
GHEŢIE) 


A (nu) întinde aţa (să nu se rupă) = A (nu) 
întrece măsura (căci nu ţi se va permite): 

Nu 
NEGRUZZI) 


întinde aţa să se rupă. (C. 


A fi cu şerpar de aţă = A fi foarte sărac: 
[...] el e cu şerpar de aţă. (B. P. 
HASDEU) 


A i se tăia aţa vieţii = A muri: 

Dar Parcele au hotărât să nu-mi taie 
aţa vieţii atunci, mi-au îngăduit să trăiesc, poate 
doar cu scopul de a scrie acel roman 
pornografic neruşinat numit Viaţa lui Kostas 
Venetis sau încurajându-mi, oricum tendinţele 
evidente spre grafomanie |...]. 
(http://www.memoria.ro/) 


A-l trage (pe cineva) aţa spre (sau la) ceva = A 
se îndrepta către ceva, a fi atras irezistibil, ca de 
o forță tainică a destinului: 

Du-te, băiete, dacă te trage aţa la 
moarte. (P. ISPIRESCU) 

Gazda se sili în toate chipurile să-l 
oprească de la această hotărâre... Fu peste 
putință. Îl trăgea aţa la rele. (P. ISPIRESCU) 


Vasile ILINCAN 


Unde-l trage pe el aţa / Ca să-şi 
petreacă viaţa. (ANTON PANN) 


A merge aţă = A merge direct, fără ocolişuri: 
Dar nu e cazul, Cristian Diaconescu a 
mers aţă la Ambasada SUA. Cum ce înseamnă 
asta? Înseamnă că americanii îl agreează [...] 
(http://www.catavencii.ro/) 


A rămâne cu (sau a găsi în pungă) aţa mămăligii 
= A rămâne sărac lipit, a nu mai avea nimic: 

Băgai mâna-n punga chingii, / Găsii aţa 
mămăligii. (POP.) 


A se ţine (sau a sta) numai într-un fir de (sau 
numai într-o) aţă = a) (D. țesături) A fi gata să 
se rupă. b) A fi în mare primejdie: 

Văzu ăla că nu e glumă, că-i sta viața 
numai într-un fir de aţă, şi ca să scape de 
moarte, spuse că la el este inelul [...] (P. 


ISPIRESCU) 


c) (D. viaţă) A fi aproape de sfârşit: 

Cu antereu de canavaţă, / Ce se ţine 
numa-n aţă, / Şi cu nădragi de anglie, / Petece 
pe el o mie. (ION CREANGĂ) 


A spune (sau a povesti) din fir până-n aţă (sau 
din fir în păr) = A povesti cu toate amănuntele: 

Iacă, iacă ce mi s-a întâmplat. Şi-i spuse 
tot, din fir până-n aţă. (p. ISPIRESCU) 

— Spune, muiere, din fir în păr, că nu te 
mănâncă nimeni! o îndemnă Ignat cu blândeţe. 
Vrem să ştim şi noi poruncile şi să nu greşim! 
(LIVIU REBREANU) 
Cusut cu aţă albă = Se spune despre ceva 
evident fals; care îți sare în ochi, de care îţi dai 
seama imediat: 

Preaosebita stimă de care mă bucuram 
la Arnoteni nu mă scutea de dajdia în natură 
către Mima; de aceea întrebuințam şi eu tot 
soiul de tertipuri, unele cusute cu aţă albă, ca să 
capăt păsuiri. (MATEIU I. CARAGIALE) 

Acest «unde eşti?» prea e cusut cu aţă 
albă. (BARBU DELAVRANCEA) 


Povestea aceasta e cusută cu aţă albă. 

Din fir până-n aţă = În întregime, în totalitate: 
lacă ce mi s-a întâmplat, şi-i spune tot, 
din fir până-n aţă. (P. ISPIRESCU) 
Ajungând  unchiaşul acasă -— abia 
târându-şi piciorul — spuse babei tot, din fir 
până în aţă. (BARBU DELAVRANCEA) 


Mai mult aţă decât faţă (D. haine) = Ros, dei 
se vede urzeala stofei: 

Din călcâie până la cap, haina lui mai 
mult aţă decât față. (ANTON PANN) 


Mai scumpă aţa decât faţa = E mai scumpă 
execuția decât materia primă: 

Mai scumpă aţa decât faţa. Procesul de 
recalculare a sutelor de mii de dosare de pensii 
s-a dovedit a fi unul destul de păgubos. 
(http://www.oradeainfo.com/) 


Niciun capăt (sau fir) de aţă = Nimic, nici cel 
mai mic lucru: 

Numai văru-meu... fecior de gospodar 
cinstit, nu luase niciun capăt de aţă. (ION 
CREANGĂ) 


Nu face aţa cât faţa = Folos puţin şi trudă 
multă: 
Ceea ce lucrau ei de câteva zile era o 


muncă migăloasă; aşa că nu făcea aţa cât faţa. 


Până într-un (sau la un) capăt de aţă = Până la 
cel mai mic rest: 
Au luat tot, până-ntr-un capăt de aţă. 


AȚINE 
A aţine calea (sau căile, drumul) cuiva = A 
pândi venirea cuiva spre a-l ataca, a-l jefui etc.: 
Cele din urmă fiare... se înmulțeau şi 
ațineau omului calea în văile apelor nouă. 
(MIHAIL SADOVEANU) 
Petre, cu cât îi ațineau drumul oamenii 
şi-l opreau şi cu cât Busuioc îşi înmuia glasul, 
răcnea. (LIVIU 


cu atât se înverşuna şi 


REBREANU) 


Aţine-te! = Fii gata! Ține-te bine!: 


Dicţionar de expresii româneşti în contexte A — C 


Când auzeam noi de masă, tăbăram pe 
dânsa, ş-apoi aține-te gură! (ION CREANGĂ) 


AŢÂȚA 
A aţâţa focul = a) A aprinde focul: 

Ațâţă focul şi pune ceaunul de 
mămăligă. (MIHAIL SADOVEANU) 


b) A face ca o acțiune, un sentiment să devină 
mai intens (având urmări serioase): 
Decât 


răzbunăm. 


să mori, mai bine să ne 
— Nu ațâța focul, Petcule; nu vorbi de 


răzbunare. (VASILE ALECSANDRI) 


AUDIENȚĂ 

A avea audienţă = A trezi interesul unui public 
numeros, a avea influență asupra unui mare 
număr de persoane: 

Nişte actori buni ar avea audienţă zero, 
să ştiţi! Pe când pe voi, iată, vă mai ascultă 
lumea. (LUCIAN DAN TEODOROVICI) 

Conferinţa a avut o mare audienţă şi s- 
a bucurat de aprecieri. 


AUGUR 
A fi de bun (sau de rău) augur = A fi un semn 
bun (sau rău); a exista premise ca ceva să aibă 
un final favorabil (sau nefavorabil): 

Aplauzele, admiraţia adolatră a mulțimii 
erau de cel mai prost augur. (G. CĂLINESCU) 


AUR 
A avea mâini de aur = A fi îndemânatic, dibaci: 
Dr. 


medicul cu mâini de aur, cum îi spun pacienții, 


chirurg Cristian Postolache, 
este invitat să opereze alături de alți medici 
renumiți ai chirurgiei oftalmologice româneşti 


[...]. (http://www.desteptarea.ro/) 


A cântări cu aur = A plăti foarte scump pentru 
un lucru: 

Dar nu e deputat roşu să nu aibă câte 
două-trei funcții deghizate sau fățişe, nu e unul 
care să nu fie legat de guvern prin interese 


materiale şi personale, încât fiecare ridicare de 

mână în adunări e cântărită cu aur. (MIHAI 
EMINESCU) 


A făgădui munţi de aur (Frm.) = A făgădui 
lucruri imposibile: 
liberali în 


Suntem deci puterea 


cuvântului, dar nu înțelegem ca cineva, 
exploatând ideile liberale, amăgind mulțimea, 
promițându-i munţi de aur şi râuri de lapte fără 
muncă, să ajungă în fine a exploata acea 
mulțime chiar şi a o conduce din rău în mai rău. 


(MIHAI EMINESCU) 


A înota în aur = A fi foarte bogat: 

Numaidecât hainele de pe dânsul, patul, 
aşternutul, păreții caselor, armele şi toate 
lucrurile, până şi florile pe care puse mâna se 
făcură de aur. Inota, cum se zice, numai în aur. 


(P. ISPIRESCU) 


A plăti în aur (Frm.) = A plăti foarte scump: 

Și [împărăteasa] a poruncit să i se 
plătească meşterului aurul din două hărăbăli 
pline, că să fi trăit meşterul zece veacuri de om 
[...] (EM. GÎRLEANU) 

Fă-mi dar şi mie ce te rog,/ Te voi plăti 
cu aur, / Posterităţii să lăsăm / Un magnum, un 
tezaur. (I. L. CARAGIALE) 


A tăia găina care face ouăle de aur= A 
sacrifica o sursă de câştiguri mici, dar constante, 
în speranța unui câştig mai mare: 

Nu are sens să aşteptăm până când 
cineva va face asta, deoarece corupția este o 
afacere extrem de profitabilă! Cine va tăia 
găina care aduce ouă de aur? (http://m.noi.md/) 

Soluţia găsită [...] a fost numirea de 
administratori pe care Românii continuau să-i 
numească Domnitori, iar Turcii îi numeau Bey-i |...] 
şi care mai cu seamă să aplice şi să menţină linia 
impusă de Imperiul Otoman: maximum de venituri 
pentru visterie cu minimum de abuzuri posibile, 
pentru a nu omorî găina care producea ouăle de 


aur. (ALEXANDRU GABRIEL FILOTTI) 


Aur bătut la faur = Metal ordinar care imită 
aurul: 


Vasile ILINCAN 


— Rigă, te opreşte! / Coroana ta nu e de 
aur, / e fier bătut de meşter faur. (DOMINIC 
STANCA) 


Cruce de aur (la noi) în casă! (Mol.; Buc.) = 
Exclamaţie de apărare împotriva diavolului, 
când se rosteşte numele lui: 

Vezi că-i blestemase biata Aniţa, şi 
blestemul se prinde, că-i al necuratului. Cruce 
de aur în casă! (EM. GÎRLEANU) 


Epocă (sau zile, veac) de aur = Perioadă de 
înflorire a vieţii materiale şi culturale: 

Când privesc zilele  de-aur a 
scripturelor române, / Mă cufund ca într'o mare 
de visări dulci şi senine (MIHAI EMINESCU) 

Aţi luptat luptă deşartă, aţi vânat ţintă 
nebună, / Aţi visat zile de aur pe-astă lume de 
amar. (IDEM) 

Fie-ţi gura de aur! = Să se împlinească 
prevestirea ta favorabilă: 

Să dea Dumnezeu să-ți fie gura de aur! 


Gură de aur (Fig.) = Persoană care vorbeşte 
mult şi frumos, convingător: 

Văd poeți ce-au scris o limbă, ca un 
fagure de miere: Cichindeal sură de aur, 
Mumulean glas cu durere (MIHAI EMINESCU) 

— Ai gură de aur, surată Catrină, răspunse 
încet Mira. (BARBU DELAVRANCEA) 


Sete de aur = Lăcomie de bani; avariţie: 

[...] în 1456, mărețul Sultan Mohammed, 
pe care, ca pe întregul său neam, îl ardea o 
nestinsă sete de aur, străbătea, prădând 


Serbia. (NICOLAE IORGA) 


AURIT, -Ă 
A-i fi gura aurită = A face o prevestire 
favorabilă (şi împlinită): 

— Grai de aur grăieşti, vere! replică 
(ON 


Sorcovăţ, ciocnind amândoi  ulcelele. 


GRĂMADĂ) 


Fie-ţi (sau să-ţi fie etc.) gura aurită! = Să se 
realizeze ceea ce spui!: 

— Dacă nu pierzi rămăşagul, ai s-ajungi 
bogat! 

— 107]... Aurită să-ți fie gura, coane 
Mihăiţă. (PAUL ANGHEL) 


AUSPICIU 

Sub auspiciile cuiva = Sub patronajul cuiva: 
Patru ani mai târziu, aceleaşi colinde, 

într-o 


însoțite de un studiu, sunt tipărite 


broşură, sub auspiciile Asociaţiunii pentru 
cultura poporului român din Maramureș. 
(DORIN ȘTEF) 

Toate aceste manifestări ştiinţifice au 


loc sub auspiciile Academiei. 


Sub cele mai bune auspicii = În împrejurări 
extrem de favorabile: 

[...] voi preciza că o dezbatere a avut 
loc, la 30 octombrie 2000, sub cele mai bune 
auspicii [...] (GH. BUZATU) 

Relaţiile dintre Franţa şi China se află 
sub cele mai bune auspicii, iar bilanțul 
schimburilor pe anul trecut este considerat chiar 
de către specialişti ca fiind unul „excepțional ”. 


(http://www.rfi.ro/) 


AUTOGRAF 

A da (sau a împărți) autografe = A-şi pune 

semnătura (la cererea) admiratorilor pe o 

fotografie, o operă proprie, un afiş, un album: 
Julio Cesar a împărțit mingi cu 

autografe fanilor dinamovişti... însoțit de Johnny 

Culina, a oferit spectatorilor câteva mingi cu 


autograful său. (www .prosport.ro/) 


AUTOR 

După unii autori (Fam.) = Potrivit părerilor unora: 
După unii autori, această sărbătoare a 

fost statornicită, la anul 138 al erei noastre, de 

către episcopul Telesfor... (|. L. CARAGIALE) 
Istoria Bulgariei nu este întru nimic 

inferioară istoriei noastre, după unii autori este 

chiar mult superioară. (EMIL CIORAN) 


AUZ 
A ajunge la auzul cuiva Înv.) = A i se aduce la 
cunoştinţă: 


Dicţionar de expresii româneşti în contexte A — C 


Când la auzul meu nu vor mai ajunge 
vorbele oamenilor şi sunetele de pe pământ: 


Doamne, miluieşte-mă. (http://www.dervent.ro/) 


A ascuți (sau, înv. a tinde) auzul = A-şi încorda 
atenția pentru a percepe sunete de intensitate 
slabă: 

Atent... îşi ascuţi auzul, aplecând capul 
să prindă cu urechea cadenţa slabă a paşilor 
din depărtare. JEAN BART) 


A gâdila în mod plăcut auzul (cuiva) = a) A da 
o veste bună (cuiva); a se bucura de ceva: 
Dulcea armonie a orchestrei, ce cânta 
un vals fermecător, îmi gâdilea auzul şi, când 
am intrat în salonul de bal al cazinei de la Spaa, 
dansul era în cea mai mare înfocare. (C. 


STAMATI-CIUREA) 


b) A linguşi (pe cineva): 

În acelaşi timp, ei aproape că se înfurie 
asupra arhiereilor şi preoţilor care îşi fac 
datoria lor pastorală şi aleargă să-şi caute alți 
învăţători „care le-ar gâdili auzul”. 
(http://ortodox.md/) 


A-i lua cuiva auzul (Înv.) = A surzi pe cineva 
(printr-un zgomot puternic): 
Nichifor avea o biciuşcă... cu care 
pocnea de-ţi lua auzul. (ON CREANGĂ) 
Stropşitul de Ion, cu talanca de la oi, cu 
cleştele şi cu vătrarul, face o hodorogeală şi un 
tărăboi de-ți ia auzul. (IDEM) 


A-i veni cuiva auzul = A-şi recăpăta auzul după 
o perioadă de surzenie: 
l-a venit auzul la loc şi pacientul se simte 


bine. 


Întru auzul tuturor (oamenilor) (Înv.) = În 
mod public: 

Iară chipul sunt cuvintele carele 
amândoi zic în besérică înaintea preotului în 
auzul tuturor (adecă): Voieşti-mă? Voescu-te. 


(ANTIM IVIREANUL) 

AUZI 
A auzi câinii în Giurgiu = A fi năucit (de o 
lovitură): 

Dracul tot drac, îi mai lipeşte o palmă 
de-a auzit câinii în Giurgiu. (POP.) 

Zmeul trase fetei şi de astă dată o 
calcavură [bătaie, palmă] de auzi câinii în 
Giurgiu. (P. ISPIRESCU) 


A auzi cu coada urechii (ceva) (Înv.) = A auzi 
în treacăt, a prinde din zbor (ceva): 

Măcar cu coada urechii lucru ca acesta 
să auză nu priimea. (DIMITRIE CANTEMIR) 


A auzi de cineva (sau de ceva) = A cunoaşte pe 
cineva (sau ceva) din reputaţie, din cele ce se 
spun despre el: 

Numai în grădina ursului, dacă-i fi auzit 
de dânsa, se află sălăți de aceste. (ION 
CREANGĂ) 

Am auzit de tine, da de văzut nu te-am 


văzut. (MIHAI EMINESCU) 


A auzi de numele cuiva = A cunoaşte pe cineva 
din auzite, din reputaţie: 

De nume ţi-am auzit, dar de văzut nu te- 
am văzut. (ON CREANGĂ) 


A auzi din (sau de la) moşi-strămoşi (sau din 
oameni, de la strămoşi, din bătrâni) = A 
cunoaşte tradiţiile orale: 

lar alții spuneau că fin minte de a fi 
auzit din bătrâni că s-ar fi bătut odinioară 
împăratul cu vecinii săi [...] JOAN SLAVICI) 


A nu (mai) voi să audă de cineva sau de ceva 
= A rupe orice relaţii cu cineva: 

Tată-său nu mai voia să audă de el. 
(AL. VLAHUȚĂ) 

Nu ştim ce va fi răspuns Ștefan la aceste 
tânguiri aprige. În unele lucruri el va fi fost gata 
să îndrepte, dar de Pocuția nici nu voi să audă. 
(NICOLAE IORGA) 


A nu fi bucuros (sau a nu voi) să audă de 
numele cuiva (Inv.) = A rupe orice legătură cu 


cineva: 


Vasile ILINCAN 


— Să-ţi spun curat, nici că vrea să audă 
de numele domniei tale. (NICOLAE FILIMON) 


A nu mai auzi de numele cuiva = A-i pierde 
urma, a nu mai şti despre cineva: 
Şi de atuncea nu li s-au mai auzit nimică 


de nume. (|. G. SBIERA) 


A se auzi (sau a ieşi) ca din pivniță (D. voce) = 
A se auzi de departe: 

Strigă... cu o voce groasă ce ieşea ca 
dintr-o pivniţă. (BARBU DELAVRANCEA) 


A-şi auzi (multe) vorbe = A afla ce vorbeşte 
lumea despre sine: 

Aaah... iar dacă refuzi un bărbat pentru 
că pur şi simplu nu te atrage, poţi să te aştepţi 
să nu primească vestea prea bine şi să îţi auzi 
vorbe mai târziu |...] 
(https://journalulevei.wordpress.com/) 


A-şi auzi vorbe (sau rău, multe etc.) = A-i 
ajunge (cuiva) la cunoştinţă lucruri (de obicei 
neplăcute) pe care le spun alţii despre el: 

Și apoi! vorba ceea: fă bine să-ţi auzi 
rău! (ION CREANGĂ) 


Auzi, măi! (sau frate, nene, soro, ori colo, 
vorbă etc. sau, repetat, auzi! auzi!) = Exprimă 
mirarea: 

LEONIDA: Aşa, cum îți spusei, mă scol 
într-o diminează, şi, ştii obiceiul meu, pui mâna 
întâi şi-ntâi pe "Aurora Democratică”, să văz 
cum mai merge țara. O deschiz... şi ce citesc? 
Uite, țiu minte ca acuma: '11/23 Făurar... a 
căzut tirania! Vivat Republica!" EFIMIŢA: Auzi 
colo! (|. L. CARAGIALE) 


Auzind aşa... = Aflând acestea: 
Ipate, auzind aşa, se dă după Chirică şi 
se întoarnă ei seara acasă tot cum s-au dus. 


(ION CREANGĂ) 


Auzi-tu-m-ai? = Ai înțeles?: 
Se întoarse cu greu şi ridică mâna, mare 
cât un mai, cu frânghioarele albăstrii ale 


venelor puternic reliefate: Ai de grijă, măi 


92 


Popăscule, că când mi-oi băga mânurile în 
coama ta, te las fără de păr, auzi-tu-m-ai? 


(TITUS POPOVICI) 


Eu spun, eu aud = Nimeni nu mă bagă în 
seamă: 

Pun, pentru conformitate, şi câteva 
sugestii de înlocuire a ticului verbal cu expresii 
care sună natural, mult mai firesc în română 
decât prost traduse din engleză sau alte limbi (şi 
tare mi-e teamă că eu spun, eu aud, ba o să îmi 
mai iau şi înjurăturile de rigoare de la cei ce se 
vor simţi cu musca pe căciulă). 
(http://www.dorupanaitescu.ro/) 


I-auzi! = Fii atent la...: 

I-auzi, draga mea păpuşă, / Zgârie mâţa 
la uşă! / Dar eu nu-i deschid deloc, / Că sunt 
supărată foc. (ELENA FARAGO) 


N-aude, na vede (na greul pământului şi 
uşorul vântului) = a) Nume cu care eroul din 
basme îşi strigă ajutoarele animale, lupul, vulpea 
(ursul şi iepurele), astfel încât interjecția na! să 
se confunde cu negația nu: 

El cântă: Uu! N-aude, /N-a vede/ Na 
greul pământului, / Și uşorul vântului, / Căţeluşii 
mei, / Că vă piere stăpânul. (P. ISPIRESCU) 


b) (Pex.) Nu vrea să audă şi să ştie nimic; este 
complet insensibil la impresii din exterior: 

Niţă... se uita într-o parte, chipurile n- 
aude şi n-a vede. (ION PAS) 

S-auzim de bine! = Formulă de salut, la 
despărțire: 

— Acuma, rămâi sănătoasă, cocoană! S- 
auzim de bine! (1. L. CARAGIALE) 

Fie postând ba una, ba alta, motiv de 
supărare pentru mulți dintre prietenii mei 
virtuali, fie citind ce postează unii dintre 
aceştia, motiv de supărare pentru mine. Până 
atunci, s-auzim numai de bine! 
(https://borceablog.wordpress.com/) 


Să se audă musca (zburând)! = Să fie linişte 
perfectă!: 


Dicţionar de expresii româneşti în contexte A — C 


— Parcă ziseşi că dumneata, cucoană, 
nu vorbeşti şi că eşti aşa de liniştită la jocul 
lotoului, că se aude şi musca, observă domnu 
Săpunescu fixând pe bătrâna Bărzoaie. (|. M. 
BUJOREANU) 

Până atunci, du-i spre Arman pe ăştia, 
(VALENTIN 


şi să nu se audă musca. 


BERBECARU) 
Să te-audă Dumnezeu! = Să se împlinească 
ceea ce ai zis! Să ți se împlinească dorințele: 

— Să ne vedem sănătoşi! 

— Să 
răspunse fata, şi să te găsesc sănătos! (P. 
ISPIRESCU) 


te-audă Dumnezeu, tată, îi 


AUZIRE 
Mărturie din auzire (sau din auzite) (Jur.; 
înv.) = Mărturie întemeiată pe spusele altora: 
Izvorul mărturiei „din auzite” / „din 
zvon public” sau „după cum spune lumea”, 
derivă dintr-o sursă nedeterminată şi 
indeterminabilă, constând în simple referiri ale 
martorului la fapte auzite [...] 


(http://www.slideshare.net/) 


AVANS 
A face cuiva avansuri = a) A încerca să obțină 
prietenia sau dragostea cuiva făcând primul pas: 
Logofeteasa aruncase ochii, spre a şi-l 
face ginere, pe moşu-meu Lascar [...] şi-i făcea 
feli de feli de avansuri, la care, moşu-meu, 
confident al  amânduror  îndrăgostiților, 
răspundea, bineînţeles, cu cea mai 


răceală. (RADU ROSETTI) 


mare 


b) A face cuiva concesii (de ordin etic), a face 
compromisuri spre a-i câştiga dragostea sau 
prietenia: 

Mi-e teamă că la un moment dat el va 
face şi altceva. Poate îmi va face avansuri. 
(http://www.eva.ro/) 


AVANSA 
A avansa în vârstă = A îmbătrâni: 

Cu cât avansează în vârstă, cu atât mai 
mult Cantemir pare un rod al acestui câmp 


stilistic. (LUCIAN BLAGA) 


AVÂNT 

A da avânt = A impulsiona: 
El încercă să dea avânt producției 

agricole în sensul doctrinei 


(LUCIAN BLAGA) 


fiziocratice. 


A-i 
mişcarea plină de elan. A-i opri cuiva tendința 


tăia cuiva avântul = A-i opri cuiva 
spre progres. A-i tăia cuiva entuziasmul pentru 
ceva: 

Cei îndrăzneți şi entuziaşti te împing de 
la spate să continui ce ai început, ba chiar să 
extinzi şi mai mult aria acțiunilor, în timp ce 
alții, conservatori din fire, îți pun bețe în roate 
şi încearcă să-ți taie avântul cu predicții 
sumbre. (bttp://www.publika.md/) 


A lua avânt = A creşte, a progresa repede: 
Ştiinţele specializate au luat, după 
Aristotel, un avânt mai mult în sens descriptiv, 
clasificator. (BLAGA) 
Mişcarea economică şi politică va lua 
un avânt nepomenit, şi „Națiunea română” va fi 
primul jurnal în țară. (| L. 


CARAGIALE) 


european 


A-şi da avânt (Îvr.) = A se lansa: 

Dar ce nor alb departe-n drum s-arată? 
/ Tot vine, creşte, parcă vijelia / I-ar da avânt şi 
i-ar spori tăria / Cum trece vâjâind ca o 
săgeată! (ŞT. O. IOSIF) 


A-şi lua avânt = A se avânta, a-şi lua elan: 
Păsările negre Jâlfâiră pe capetele lor, 
până îşi luară avânt. (GALA GALACTION) 


AVEA 
A avea (a)plecare (sau plecăciune) = A avea 
înclinație spre...: 

Familia Corbenilor era una din cele mai 
însemnate sub domnia acestui prinţ, şi soția 
marelui logofăt Corbeanu [...] avea acea aplecare 
la faceri de bine (GR. ALEXANDRESCU) 


Vasile ILINCAN 


A avea (ceva) la îndemână = A avea (ceva) în 
imediata sa apropiere. A se putea folosi uşor (de 
ceva): 

...a avea la îndemână cupeaua unui tren, 
roatele unei trăsuri sau picioarele unui cal 
înseamnă a merge şezând şi a vedea numai ceea ce 
ți se dă, nu însă şi tot ce ai voi. (CALISTRAT 
HOGAŞ) 


A avea (ceva) pe mână = A dispune de...: 

Avea pe mână toate facilităţile posibile 
şi tot nu era mulțumit. Aşa fiind, acestora nu li 
se poate da niciun suflet de creştin pe mână. (G. 
TOPÂRCEANU) 


A avea (de) gând sau a-i fi (cuiva) gândul să... 
= A avea intenția, a voi să...: 
Prin martie, Cănuţă îşi vesti părinţii că are 
de gând să se-nsoare. (|. A. BASSARABESCU) 
Făt-Frumos îi spuse ce avea de gând să 


facă. (P. ISPIRESCU) 


A avea (h)arțag = A fi certăreţ: 

Că vor zice toți: „Să nu mergem să stăm să 
dorim la cel domn, că deaca să îmbată, el îşi 
piiarde mintea şi are arțag, ci ne va înfrunta şi încă 
de nu ne va şi piiarde”. (NEAGOE BASARAB) 

Femeia nu se lăsă; avea harțag; nu 
înțelegea de ce le trebuia crâşmă, când stăteau 
liniştiţi în cerdacul bojdeucei şi nu duceau lipsă 
de nimic. (EUGEN LOVINESCU) 

Omul avea arțag cu toată lumea. 


A avea (sau a prinde) orbul-găinilor = A nu 
vedea lucrurile clare, evidente: 
Ian ascultă, lorguşorule, nu cumva ai 
prins orbul găinilor? (VASILE ALECSANDRI) 
PEPELEA: Ce să-i găsesc, că-i ai pe nas. 
ARVINTE: Oare?... Se vede că de mult 
ce-am strănutat... 
PEPELEA: Ai prins orbu găinilor... (IDEM) 


A avea (sau a simţi) fluturi la (sau în) stomac 
(Arg.) = A fi îndrăgostit: 

Chiar dacă nu o spun — probabil şi 
pentru că ar părea ciudat după doar câteva 

întâlniri, bărbaţii se îndrăgostesc şi ei şi au 


„fluturi în stomac”, la fel ca femeile. 


(http://www.ele.ro/) 


A avea (sau a-şi face treabă) cu cineva = a) A 
avea de rezolvat ceva cu cineva; a se ocupa de 
cineva: 

Du-te până acolo că are treabă cu tine! 


(MARIN PREDA) 


b) (Reg.) A avea relaţii de dragoste cu cineva: 
Ruşine mi-e şi de iarbă, / Cu cine mi-am 
făcut treabă. (POP.) 


A avea (un) vis = A visa: 
Vis frumos avut-am noaptea. (MIHAI 
EMINESCU) 


A avea a face cu ... = a) (D. persoane) A avea 
de lucru, de furcă (cu cineva); a trebui să suporte 
consecinţele: 

Ai înşelat o femeie, dar ai a face acuma 
cu un bărbat. (|. L. CARAGIALE) 


b) (Despre lucruri) A avea legătură cu ceva: 

Ziarul radical vine însă cu vecinica 
minciună în gură: reprezentanții națiunii vor 
războiul. Spună mai bine dreptul şi verde: 
reprezentanţii oraşelor, ş-atunci vom şti cu cine 
avem a face. (MIHAI EMINESCU) 

Acele învățături înalte n-au a face cu o 
bună şi frumoasă educaţiune. (|. L. CARAGIALE) 


A avea ac de cojocul cuiva = A şti cu ce arme 
să învingi pe cineva. A şti să înveți minte pe 
cineva: 

Într-un rând, crede cânele că i-a găsit 


ac de cojoc: să nu-i mai dea mâncare. (POP.) 


A avea academie (sau acioală, capital, cearşaf, 
jurnal, listă, patalama, salbă) (Arg.) = A avea 
multe condamnări penale, a avea un cazier bogat: 
Nu bine a intrat în inchisoare şi a 
început să se laude că el are academie multă... 


A avea aplecare spre... = A avea înclinaţie 
spre... 


Dicţionar de expresii româneşti în contexte A — C 


Cu divizibilitatea actuală ţăranul se 
simte legat de sforicica lui de pământ şi nu are 
nici cea mai mică aplecare de a lua pământ de 
la stat. (MIHAI EMINESCU) 

Avea aplecare spre ştiinţele exacte. 


A avea băşini sau muci în cap (Arg.) = a) A 
avea idei ciudate, extravagante: 

Cea mai fițoasă femeie din lume!! Are 
atâtea băşini în cap încât... te uimeşte, pe 


bune... (http://xmix.ro/) 


b) A fi extrem de încrezut. 


A avea belciug (Arg.; d. femei) = A fi serioasă, 
a-şi păstra bunul nume: 

Spre deosebire de celelalte din grupul 
lor, tipa avea belciug şi era chiar frumoasă. 


A avea beteşug (D. oameni) = A fi infirm: 

[...] deşi era voinic [Pălăgieşul, spătos 
şi doar la mers avea puţin beteşug, călcând prea 
în afară şi aruncând picioarele din genunchi în 
jos, ca un cal împărătesc la paradă. (LIVIU 
REBREANU) 


A avea o jenă (Arg.; irn.) = A invoca un pretext 
imaginar pentru a se eschiva de la îndeplinirea 
unei sarcini: 

La începutul mandatului, premierul nu 
avea nicio jenă să îmi scrie să-l rezolv pe 
Patriciu. (https://www.google.ro/) 


A avea bube-n cap (Arg.) = A avea antecedente 
penale. A avea un trecut dubios: 

Jean Avramescu, care se ştia, cum zicea 
Caterina, „cu bube-n cap”, se cuminţise ca un 
vițeluş abia fătat, avea şi el habar de proverbul 
cu ulciorul. (PAVEL PEREȘŞ) 


A avea bucurie = A se bucura: 
Stiai 


stărilor personale şi a circumstanțelor prin care 


că poțiavea bucurie în ciuda 


treci? (https://www.google.ro/) 


A avea bunătate = A fi bun: 

Am auzit că aţi avea bunătate a traduce 
câteva din poveştile scrise de mine. (ION 
CREANGĂ) 

Mama avea bunătate şi ne oferea tot 


ceea ce era mai bun pe lume. 


A avea cale (Înv.) = A se pregăti să parcurgă un 
drum lung: 
Nu credea să aibă cale atât de lungă. 


A avea cale (pe undeva) = A avea drum (pe 
undeva): 

La cine mi-e mie drag, / N-am cale, şi 
tot îmi fac. (POP.) 


A avea cap (sau minte) = A fi deştept: 

— Îți mai dau o dată, acum cumpără-ți 
măcar şi ştreang pe ei, că nu-mi pasă, că de trei 
ori te-am dăruit, încât de aveai cap... puteai să 
te faci ca un grof. (|. POP-RETEGANUL) 

lar pricina era: / Că-n zeul cel deşert un 
jertfitor intra / Şi, de avea el minte, / Apoi oracolul 
rostea cereşti cuvinte. (ALECU DONICI) 


A avea capăt (sau cap) = A se sfârşi, a se termina: 
Toată boala are leac, / Da urâtu' n-are 
cap. (POP.) 


A avea căderea să... = A avea calitatea de a...: 
[...] el [Ion I. C. Brătianu] nu mai avea 
căderea de a fi reprezentantul României în fața 
acelora care  hotărau chestiunea pe un 
asemenea teren; (GH. BUZATU) 
Numai el are căderea de a decide. 


A avea căutare (D. o marfă) = A fi cerut de 
clienți: 

Nu e nevoie de o capacitate de 
previziune prea mare pentru a şti ce fel de 
dispozitive nu vor mai avea căutare în anul 
2020, în condițiile în care industria IT se află 
într-o dezvoltare continuă. (http://www.tion.ro/) 


A avea ceva (de împărțit) cu cineva = A 
antipatiza pe cineva: 


Vasile ILINCAN 


Totul a culminat în luna februarie, când 
elevul-problemă a aruncat cu un scaun într-un 
coleg cu care avea ceva de împărțit [...] 
(http://www.obiectivbr.ro/) 


A avea ceva cu cineva =a) A dori, a pretinde, 
a vrea ceva de la cineva: 

Eu nu ştiu ce are cu mine. (|. POP- 
RETEGANUL) 


Ce ai, domnule, cu mine? 


b) A avea motive (nemărturisite) pentru a căuta 
nod în papură, a persecuta, a paşte (pe cineva): 


Să ştii că are ceva cu tine! 


A avea ceva în gând (sau în cuget, în minte) = 
a) A avea o anumită intenţie: 

[...] nici n-au avut în minte ca să ne 
înşale pre noi. (D. ȚICHINDEAL) 

— Or rămâi schilod, or păcălesc pe 
dracu şi mă îmbogăţesc. Că vezi că avea el în 
gând ce avea. (POP.) 


b) A fi preocupat (de cineva sau de ceva): 

Faptul cert este că mita s-a dat, s-a luat 
şi şi-a făcut efectul toxic aducând în sistemul de 
sănătate persoane care nu vor avea în minte 
decât calea prin care să-şi recupereze cât mai 
repede şi îndoit suma dată drept mită. 
(http://www.gds.ro/) 


A avea ceva pe suflet (sau pe conştiinţă) = A 
suferi mustrări de conştiinţă pentru ceva: 

Parcă avea ochii deschişi şi se uita la 
mine cu frică. [...] Am aşezat Sfintele Daruri şi 
am întrebat-o dacă avea ceva pe suflet ca să se 


spovedească. (www .sfaturiortodoxe.ro/) 

Nu-i aveți pe conştiinţă pe bebeluşii 
care au murit la Giuleşti? 
(http://www.monitorulcj.ro/) 


A avea ciudă (sau, înv. mânie) (pe cineva) = A 

urî pe cineva: 
Explicație halucinantă pentru 

incendierea pisicilor în cimitir: „Avea ciudă pe 


ele şi a vrut să le omoare. ” (http://adevarul.ro/) 

Cucule, pasăre mândră,/ Du-te-n pădure 
şi cântă. / Pe cine-i avea mânie, / Blastămă-l, 
străin să fie. (POP.) 


A avea clonţar la ghebă (Arg.; d. o casă) = A 
avea câine de pază: 

Greu de intrat înăuntru... Nu vezi că are 
clonțar la ghebă! 


A avea curaj (sau îndrăzneală) = A fi curajos: 
Astăzi, când sper că s-a prescris vina 
mea contra monarhiei, am curajul s-o spun cu 


mândrie. (I. L. CARAGIALE) 


A avea dar (sau talent) = A fi talentat: 
Modestia este decorul talentelor tinere. 
O primadonă plătită foarte scump, chiar dacă ar 
avea talent, ar însemna că nu e modestă [...] (. 
L. CARAGIALE) 
Are dar, ca şi sora lui, pentru muzică. 


A avea darul să... = A fi înzestrat cu puterea de 
asi 

Am văzut în viața mea atâtea sprâncene 
îmbinate şi totuşi nici unele din ele n-au avut 
darul de a-mi strânge ființa atât de puternic în 
arcul lor fermecat, după cum găsiră cu cale s-o 
facă, într-o clipă, sprâncenele jupânesei Zamfira. 
(CALISTRAT HOGAȘ) 

Avea darul de a citi gândurile în ochii 
oamenilor şi radia, cu surâsul ei pur, numai 
bunătate şi simpatie. (JEAN BART) 


A avea datină (Inv. şi pop.) = A avea obiceiul: 
Ospătăria aceea era a unui om foarte 
mare de statură... care avea datină să cumpere 


pre oamenii ce i se aducea de vândut. (POP.) 


A avea de fală = A se mândri cu ceva: 

Ismail paşa îl avea de mare fală 
[Catargiu Iani] şi-l ținea liber în conacul său, ca 
un trofeu, ca un lanț subțire de piciorul său. 
(ION GHICA) 


A avea de furcă cu cineva = A avea dificultăți. 
A avea mult de luptat împotriva cuiva: 


Dicţionar de expresii româneşti în contexte A — C 


— Ehe, negustoreasă, nu glumă! Zise 
bătrânul Iuga. Vom avea de furcă cu tine! 
(LIVIU REBREANU) 


A avea de gând să... = A intenţiona să...: 
Atunci Făt-Frumos îi spuse ce avea de 
gând să facă şi calul îi zise [...] (P. ISPIRESCU) 


A avea de grijă = A fi atent la ceva: 
[...] acum să ai grije, că maica-ta 
mearge la o nuntă! (|. BARAC) 


A avea de plătit o poliţă cuiva (Arg.) = A 
urmări să se răzbune pe cineva: 

— Pe Marțian de ce l-ai asasinat? Cu ce 
te incomoda? Marcel Istodor râse din gât: 

— A plătit o poliţă mai veche. (RODICA 
OJOG-BRAŞOVEANU) 

Și mai halucinant este însă zvonul 
conform căruia unul din apropiații lui Zsolt [...] 
l-ar fi dat pe mâna presei, după ce Zsolt i-ar fi 
plătit o poliţă destul de serioasă [...]. 
(http://www.ziarulring.ro/) 


A avea de ştire = A şti: 

Unde avându Ştefan vodă ştire şi 
prinzându limbă, marţi noaptea, dichemwvrie 15, 
au aprinsu târgul asupra lor, cându ei era fără 


de nicio grijă. (GR. URECHE) 


A avea de-a face cu... = A avea ceva comun 
cu... A intra în relaţii cu...: 

Avem de-a face cu aceeaşi tentativă de 
fraudă morală masivă, tentativă de deghizare 
politică a unei forțe politice cu aspirație 
totalitară. (http://yww mediafax.ro) 


A avea dor = A-i fi dor: 

De 
călătorul. / Cine n-are dor pe vale / Nu-mi 
cunoaşte dorul. (G. TOPÂRCEANU) 


trei nopți aceeaşi cale / Bate 


A avea dreptate = A fi îndreptăţit: 

Fata avea dreptate de nu vrea să-l 
asculte. / Cine-a făcut o crimă poate face mai 
multe. (GR. ALEXANDRESCU) 

A avea dureri de cap = a) A-l durea capul: 

Nu poți şti exact dacă vei avea sau 
nu dureri de cap în timpul sarcinii şi nici dacă 
acestea se vor rări sau, dimpotrivă, îndesi pe 
parcursul acestei perioade. (www .attct.ro/) 


b) A fi îngrijorat pentru ceva: 
A procedat legal şi de data aceasta, ca 
să nu aibă dureri de cap mai târziu. 


A avea farurile ciupite (Gmţ.; d. o persoană în 
stare de ebrietate) = A vedea ca prin ceață: 
Se pare că iar ai farurile ciupite... 


A avea fericirea să... (sau de a...) = A avea 
onoarea, plăcerea să... (sau de a...): 

Pe d. Brănişteanu nu avem fericirea să-l 
cunoaştem. (|. L. CARAGIALE) 


A avea ființă (pe lume)= A se naşte; a exista, a 
ființa: 

Atunci lumea cea gândită pentru noi 
avea fiinţă, / Şi, din contra, cea aievea ne părea 
cu neputinţă. (MIHAI EMINESCU) 

[...] de unde să-l iei, dacă n-are fiinţă 
pe lume? (ION CREANGĂ) 


A avea folos (sau câştig ori, înv. dobândă) = A 
profita: 

Când s-a face mai mărişor, are să 
înceapă a-i mirosi a catrință, şi cu astă 
rânduială n-am să am folos de el niciodată. 
(ION CREANGĂ) 


A avea friguri = a) A suferi de malarie: 

Mâinile mi-erau reci, gura amară şi 
uscată ca de friguri. (AL. VLAHUȚĂ) 

Sunt toți bolnavi, şi el şi femeia şi 
copilul frigurile de baltă. (|. L. CARAGIALE) 

Nici tu junghi, nici tu friguri, nici o altă 
boală nu s-a lipit de noi. (ON CREANGĂ) 


b) A fi foarte nerăbdător şi emoționat: 
Înainte de a trage biletul de examen, 
tremura ca varga de parcă ar fi avut friguri. 


Vasile ILINCAN 


A avea gărgăuni în cap = A fi înfumurat, a avea 
pretenţii nejustificate; a avea idei extravagante: 

Ne-am făcut închipuire / C-o să dăm de 
supărare, / Omul, oricum îi din fire, / Gărgăuni 
în cap tot are. (VASILE ALECSANDRI) 


A avea grijă = a) A fi neliniştit pentru ceva: 
Tatăl copilului avea grijă să nu i se 
întâmple iar vreun necaz. 


b) A nu uita să... 
Titu avusese grijă să oprească masa cea 
mai bună în bufet. (LIVIU REBREANU) 


A avea gură (mare) = A fi certăreţ: 


Soacra nu trebuie să fie cu gura mare. 


(ION CREANGĂ) 


A avea gură rea = A prevesti evenimente rele 
care se împlinesc: 


Să nu mai Spui nimic, Că mereu ai gură rea! 


A avea inimă = a) A fi curajos: 

Dacă nici el nu avea inimă, cine altul 
din capitală, din ţară, din lume, avea? 
(CONSTANTIN STOICIU) 


b) A fi milos: 

Se zbătea femeia, căci om era şi avea 
inimă de părinte. (IOAN SLAVICI) 

Păcală se învoi pentru că avea inimă 


miloasă. Luă vaca şi plecă. (POP.) 


A avea iubire = A iubi: 

Chiar dacă aş muta nişte munţi, prin 
credința mea, dacă nu am şi iubire la credinţă, 
dacă credința mea nu e lucrătoare în iubire, 
dacă la credința mea nu se adaugă iubirea, 
credința mea n-are nicio valoare. 
(http://www.crestinortodox.ro/) 


A avea în cinste = A cinsti: 
Ciocnesc un pahar cu cazacii, a căror 


sabie şi galoane roşii le au în mai mare cinste. 


(ALECU RUSSO) 


A avea în pântece (D. femei; înv.) = A fi 
însărcinată: 
Dar vai celor care vor avea în pântece 
şi celor care vor alăpta în acele zile. (BIBLIA) 
Drama neştiută a Gabrielei Cristea. 
„Am suportat lucruri foarte grele pentru a avea 
un suflet în pântece” (http://www.romaniatv.net) 


A avea la (sau în) degetul (cel) mic = A 
domina clar; a cunoaşte foarte bine: 

Uscăţiv, aşa cum este, gârbovit şi de 
nimic, / Universul fără margini e în degetul lui 
mic. (MIHAI EMINESCU) 


A avea la nazar (pe cineva) (Înv.) = A proteja 
(pe cineva), a fi binevoitor (cu cineva): 

Ministrul mă are la nazar. (VASILE 
ALECSANDRI) 


A avea milă (de...) = a) (Înv.) A avea parte de...: 
Tu l-ai măritu-l pe-mpăratul, s-aibă 
milă de izbândă. (DOSOFTEI 


b) A fi milos, a se îndura: 

Privi-te-voiu cu ochii în lacrime 
fierbinți... / O marmură, aibi milă de-a mele 
rugăminţi! (MIHAI EMINESCU) 


A avea nas = a) A avea miros fin: 
Distinge orice miros, aşa că bucătăresele 
i-au spus că are nas. 


b) A fi (prea) îndrăzneț: 

Când se găsea cafea pe toate drumurile, 
putea s-o cumpere oricine, acum o dibuia numai 
cine avea nas. (CRISTIAN TEODORESCU) 

Doamna Friţ, îi trecu prin cap, iar în 
clipa următoare alungă gândul: n-ar mai avea 
nas Să-i ceară, îi e datoare două milioane... 
(RADU ALDULESCU) 

El a cam început să aibă nas şi se 
amestecă în toate. 


A avea năcăfale = A avea neajunsuri, pretenţii: 
— Nu-i rău, măi Ștefane, să ştie şi băiatul 
tău oleacă de carte, nu numaidecât pentru popie, 


Dicţionar de expresii româneşti în contexte A — C 


cum chiteşte Smaranda, că şi popia are multe 
năcăfale, e greu de purtat. (ION CREANGĂ) 


A avea nădejde = A nădăjdui: 
Pot 
CREANGĂ) 


să am nădejde în voi? (ION 


A avea nărav = a) (D. cai) A fi nărăvaş: 

— Are vrun nărav iapa ta, mă ţigane? 

— N-are, zu, nene geambaş, nici un 
nărav, mînca-ţi-aş iaca ce. (P. ISPIRESCU) 


b) (D. oameni) A avea un viciu: 

[...] al cincilea [păcat] iaste sămânarea de 
vrajbă între fraţ şi între priiateni, care păcat l-au 
aflat singur satana; şi cine are acel nărav iaste 
asemenea diavolului; (ANTIM IVIREANUL) 

Năravul pe care-l are este tutunul. 


A avea nevoie (sau, înv. lipsă, trebuinţă) de... 
= A-i fi necesar ceva: 

Timid la început, când abia ridicase capul 
din cărți şi avea nevoie de tot ajutorul diavolului 
[...] întreprinzătorul profesor sfârşeşte cu 
imperialism de stil mare. (PAUL ZARIFOPOL) 


A avea noroc (sau şansă) = A fi favorizat de 
întâmplări: 

Eu firea nu mi-o prefac / D-oi avea 
noroc să-i plac. (ALECU VĂCĂRESCU) 


A avea o (sau de) vorbă cu cineva = A trebui să 
discute cu cineva: 

Aveam o vorbă cu tine, dar eşti greu de 
găsit. 


A avea o ceartă = A se certa: 
Se vede că a avut vreo ceartă cu soră- 


sa. (P. ISPIRESCU) 


A avea obicei (sau deprindere) = A obişnui 
să...: 

Acest boier avea obicei, când spunea 
câte ceva, de-şi da drumul gurei, astfel încât nici 
el nu-şi mai putea da seama de ceea ce spunea. 


(P. ISPIRESCU) 

[...] a scrie este a avea deprinderea de a 
grupa elementele psihice în jurul ideii sau 
tendinței dominante (tema, subiectul), 
deprindere pe care n-o are necărturarul. (G. 


IBRĂILEANU) 


A avea ocazia (sau, înv. prilejul) = A i se da 
posibilitatea: 

Mulți ani trecură la mijloc de când 
aceşti frați nu mai avură prilej a se întâlni 
amândoi. (ION CREANGĂ) 


A avea ochi = a) A vedea bine: 
Copilul avea ochi, spre deosebire de 


mama sa care purta ochelari. 


b) A distinge esenţialul: 
El este inteligent; are ochi şi găseşte 
cele mai bune soluţii. 


A avea oftică (pe cineva) = A avea resentimente 
(față de cineva): 

Dar dacă Mimi avea oftică pe el, sărea 
după aceea primul şi striga: „Căderea ursului 
din lună!” (M. CĂRTĂRESCU) 


A avea parte (de ceva) = A fi predestinat să...: 

Ocolii țările toate / Şi de bine n-avui 
parte, / Că de mic am pribegit / Tot în străini am 
trăit. (MIHAI EMINESCU) 


A avea pâră (cu cineva) (Jur.; înv.) = A fi în 
proces cu cineva: 

Înţelegându Iancul vodă că l-au mazilit 
împăratul şi domniia o au dat-o iarăşi lui Pătru 
vodă Șchiopul [...] gândi că de va merge la 
turci, va avea pâră multă şi mai apoi să nu care 
cumva să şi piară. (GR. URECHE) 


A avea pe capul său = A avea o responsabilitate 
(nedorită): 

De mâine vei avea pe capul tău şi 
întocmirea referatelor, chiar dacă nu intră în 
atribuţiile tale. 

A avea pe cineva de aproape = A avea 
simpatie sau dragoste pentru cineva: 


Vasile ILINCAN 


Mi s-a părut că aceste cuvinte redau 
foarte clar importanța de a avea măcar un suflet 
aproape de noi, care să tresalte, la unison cu al 
nostru [...] (http://www.ileanaandrei.ro/) 


A avea pe cineva drag = A iubi pe cineva: 

Ei, acum ghiceşte singur / De te am eu 
drag ori nu? (G. COŞBUC) 

El o avea foarte dragă, ca ochii din 
cap. (|. G. SBIERA) 


A avea pe cineva la (sau în) inima sa = A iubi 
pe cineva: 

În momentele de cumpănă ale vieții 
simțim nevoia de a avea pe cineva în inima 
noastră şi pe care să ne putem baza. 

A avea pe dracul = a) A avea un rău 
inexplicabil. b) A nu avea nimic: 

— Ce tot te lauzi? Nu te cred... Ai pe 
dracul... 


c) A fi foarte rău: 

„Îl avea pe Dracu' în el”. Un bărbat gol 
puşcă a muşcat de față un adolescent şi a atacat 
mai mulți oameni, pe stradă. (spynews.ro/) 


A avea pe vino-ncoace = A fi atractiv: 
[...] perişorul supțire şi stufos îi cădea 
pe umeri, în unde, fața-i are pe vino-ncoace. (P. 


ISPIRESCU) 


A avea peri răi (Îvp.) = A avea o boală de ochi 
provocată de genele prea lungi, care irită globul 
ocular: 

Precum vremea închisă zămisleşte visuri 
spăimântoase, aşa poate că voi fi având şi eu 
peri răi, şi te înşeală părerile. (P. ISPIRESCU) 


A avea pitici pe creier (Arg.) = a) A fi nervos, 
nesatisfăcut, ofticat; a avea draci: 

Am avut o perioadă grea. Am suferit din 
dragoste sau din nedragoste. Am pitici pe creier, 
mi-am făcut eu singur rău. 
(http://www.wowbiz.ro/) 


A avea putere = A fi puternic: 

Voința de putere este egală cu a avea 
destin; a avea destin înseamnă a avea putere. 
(GEO VASILE) 

Nu ştii dacă vei avea putere să alegi 
când să mori. Dar ai puterea să alegi când să 
trăieşti [...] (http://www.cabral.ro/) 


Creierul este special construit pentru a 
avea putere şi a ne ajuta în situaţii dificile. 
(www.citatepedia.ro/) 


A avea răutate = A fi rău: 

„Jurnal numai pentru mine” conţine tot 
pe data de 29 X ultima însemnare: „Numai de n- 
aş păcătui. Şi de n-aş avea răutate. Acum n- 
am.” (ION IANOȘI) 

Duhul Sfânt ne va ajuta atâta timp cât 
nu vom avea răutate pe nimeni. (ortodox.md/) 


A avea scăpare = A scăpa: 
Nu mai ai scăpare din mâna mea! (P. 
ISPIRESCU) 


A avea semne (sau presimțiri) = A presimți ceva: 
Chiar şi cei ce au accidente mortale au 

presimțiri, dar nu le iau în seamă. 

(http://www.lovendal.ro/) 


A avea seu la rărunchi (sau a avea cheag) = A 
fi bogat: 

Nu cumva ai trebuință de slugă, 
voinice? Cum te văd, sameni a avea seu la 


rărunchi. (ION CREANGĂ) 


A avea socoteală (sau, înv. rânduială) = A se 
desfăşura potrivit unei ordini şi rațiuni: 

Deci oricarea între fapte în lucruri are 
socoteală, aceiaşi şi a sfârşitului socoteală [..] 
(DIMITRIE CANTEMIR) 


A avea teamă (sau groază) = A se înspăimânta: 
Vreme trece, vreme vine, / Toate-s vechi 
şi nouă toate; / Ce e rău şi ce e bine / Tu te- 
ntreabă şi socoate; / Nu spera şi nu ai teamă, / 
Ce e val ca valul trece. (MIHAI EMINESCU) 


A avea trebuinţă = A-i trebui: 


Dicţionar de expresii româneşti în contexte A — C 


Nu am  trebuință să mai descriu 
mulțămirea ce ne-a pricinuit acest concert original 


la miezul nopții. (V ASILE ALECSANDRI) 


A avea ţinere-de-minte (sau memorie) = A 
putea să-şi amintească multe lucruri: 

S-a împământenit ideea greşită că „a 
avea o memorie de elefant” e de bine. Cei care 
o utilizează ca laudă cred că expresia înseamnă 
„a avea o finere de minte foarte bună”, ceea ce 
nu este adevărat. (http://www.avocatnet.ro/) 


Avea spirit de observaţie şi finere de 


minte. 


A avea un cârlig la cineva (Pop.) = A aveao 
taină, un secret: Ion are el un cârlig pe undeva, 
de vine întotdeauna târziu acasă. (POP.) 


A avea un of = A fi necăjit: 

Nu din dragoste față de SUA sau din ură 
față de Moscova, avea el un of la inimă cu 
„foştii” (deşi erau de-ai lui) şi a vrut să le-arate 
că nu mai mor caii când vor câinii roşii (hrăniți 
ruseşte). (http://www.nasul.tv/) 


A avea voie (sau permisiunea) să... = A-i fi 
permis să...: 

Soția mea avea voie să stea cu mine tot 
timpul cât nu eram închis în iatac. (IOAN 
SLAVICI) 

[...] luam baia într-un colț al țărmului 
mai departe, numit „ Paradis”, unde eram numai 
între bărbaţi şi aveam permisiunea de a ne 
scălda fără costum. (NICOLAE GANE) 

Dacă aş avea voie să revăd lucrarea, ar 
fi nemaipomenit. 


A avea vreme (sau timp) = A dispune de timp 
pentru a face ceva. A fi liber, a dispune de timp 
pentru a se ocupa de cineva: 
Avem vreme să aducem alte răsaduri, 
am murmurat eu. (MIHAIL SADOVEANU) 
Împăratul nici n-avea vreme să se 


minuneze. (P. ISPIRESCU) 


A avea (pe cineva) în de bine (Înv.) = A privi 
(pe cineva) cu ochi buni: 

Mihai... chemă la sine pe Grigore Mako, 
fratele lui George, ostaş curajos şi acesta, dar 
mai dulce la caracter decât frate-său şi pe care-l 
avea în de bine, fiindu-i foarte credincios. 
(NICOLAE BĂLCESCU) 


A avea... ani = A fi în vârstă de...ani: 
Peste câteva zile ar avea 79 de ani. 


A (nu) (mai) avea gură (sau obraz, tupeu) 
să... = A (nu) (mai) avea curajul, îndrăzneala 
să..., a nu mai cuteza să...: 

Ai băut cât şăpte şi mai ai obraz să te 
jăluieşt! (VASILE ALECSANDRI) 


A (nu) (mai) avea zile bune (cu cineva) = A 
(nu) (mai) trăi în pace (cu cineva): 

Cu amar şi cu necaz / les rujile din 
obraz! / De-aş mai avea zile bune / Rujile iară s- 
ar pune. (|. POP-RETEGANUL) 

Deşi ne-ar plăcea, nu putem avea numai 
zile bune pe parcursul unui an. 
(www.publika.md/) 


A (nu) avea (mare sau desăvârşită) cunoştinţă 
(de ceva) = A (nu) şti, a (nu) fi (bine) informat (de 
sau despre cineva sau ceva), a (nu) cunoaşte (bine): 

Aveau smeii cunoştinţă de vitejia lui. (P. 
ISPIRESCU) 


A (nu) avea (sau a (nu) da) greş (sau greşeală) 
= A (nu) greşi: 

Steaua te şi poate ajuta, dar dacă dai 
greş la Steaua, nu ştiu dacă mai poți ajunge 
fotbalistul pe care îl visează unii. (www.evz.ro/) 


A(nu) avea (un sau niciun) înțeles (sau sens)= 
A (nu) avea noimă; a (nu) avea logică: 

Cuvântu-mi pentru tine nu avea înţeles, 
/ Cuvântul tău pe mine mă înciuda adânc. 
(MIHAI EMINESCU) 


A (nu) avea cap (şi Dumnezeu sau şi chip) 
să... (sau de a...) = A (nu) fi în stare să ...,a 
(nu) putea să...: 

Rea bucată-i dragostea; / Cine prinde-a 


o gusta, / N-are cap de-a o lăsa. (POP.) 


Vasile ILINCAN 


A (nu) avea loc de întors sau de manevră 
(Arg.) = A (nu) avea condiţii favorabile pentru 
desfăşurarea unei activităţi: 

Nimic nu mai putea face, că nu avea loc 
de întors din cauza celor curioşi. 


A (nu) avea milă = A (nu) stârni mila cuiva; a 
(nu) simţi milă pentru cineva: 

De-ţi va da Domnul Dumnezeu putere şi 
tărie, să nu cruţi, să n-aibi milă, că nici de tine 
nimeni nu va avea milă, când te vor vedea 
înfrânt şi ticăit. (AL. ODOBESCU) 

Femeia avea milă de toți nevoiaşii şi-i 
ajuta cu ce putea. 


A (nu) avea obraz = A (nu) avea bun simţ: 

Noroc că unul a uitat, iar celălalt n-are 
obraz, astfel că acum sunt prieteni la cataramă 
[...] 


(http://www.monitorulcj.ro/) 


A (nu) avea odihnă = 
neliniștit: 


A fi mereu activ; a fi 


Ocolii țările toate / Şi de bine n-avui parte, 
/ Că de mic am pribegit / Tot în străini am trăit / Şi 
odihnă n-am avut... (MIHAI EMINESCU) 


A (nu) avea pe cineva la stomac = A (nu) putea 
suporta pe cineva: 

Ea n-a avut-o niciodată la stomac pe 
vecina de peste drum şi nu-şi putea explica de ce. 


A (nu) avea rost să... = A (nu) fi potrivit să...: 
Antrenorul Răzvan Lucescu a declarat, 
luni, în conferința de presă în care a fost 
prezentat oficial, că nu avea rost să semneze cu 
FC Rapid un contract pe următorii zece ani 
având în vedere că este posibil să nu fie o 


colaborare fericită. (http://www.mediafax.ro) 


A (nu) avea somn = A (nu) putea dormi: 

Mai ales la patru el totdeauna mânca 
bine, serile adormea curând, avea somn bun, ba 
peste câtva timp a început să mănânce bine şi la 
masă. (IOAN SLAVICI) 

N-a avut somn toată noaptea. 

A (nu) avea treabă = A (nu) fi ocupat: 

— Dacă n-am treabă, ce să fac în târg? 
— Treabă, ne-treabă, du-te de te mai întâlneşte 
cu bărbaţi, poate să dai de vreo treabă [...] (|. 
L. CARAGIALE) 

Mereu are treabă şi nu-l găsesc acasă 


decât duminica. 


A (nu) avea zile (sau zilişoare) = A (nu) mai 
trăi; a (nu) se mai bucura de viaţă: 

Este cu putință însă, dacă voi mai avea 
zile, să vă întrețin despre dânsul în chip îndelungat, 
când voi publica, dacă îl voi publica, un vraf de 
amintiri [...] (RADU ROSETTI) 

— N-oi mai veni, Ivane, câte zilişoare-oi 
avea eu, zicea Ucigă-l-crucea, cuprins de usturime, 
şi se tot ducea împuşcat. (LON CREANGĂ) 


A nu (mai) avea ce face = A nu (mai) putea...: 
fata 
mămucuţei şi ale tătucuţei de ciudă şi de ruşine, 
dar n-avea ce face. (ION CREANGĂ) 


Îşi muşca acum  degețelele 


A nu (mai) avea ce zice = A nu (mai) şti. A 
rămâne fără replică: 

După toată discuţia chiar nu mai aveam 
ce zice, pentru că totul era confuz. 


A nu (mai) avea margini = a) A fi foarte întins, 
peste măsură de mare: 
Cât vedeai cu ochii, câmpia parcă nu 


mai avea margini. 


b) A întrece orice măsură: 
Supărarea acum nu avea margini. (|. 


POP-RETEGANUL) 


A nu avea (sau a nu ști) cum (să...)= A nu 
avea posibilitatea, mijloacele (să...), a-i fi 
imposibil (să...): 

Pentru atâta încredere, nu am cum să-ți 


mulțumesc. (AL. ODOBESCU) 


A nu avea când = A nu mai avea timpul necesar 


sa...: 


Dicţionar de expresii româneşti în contexte A — C 


Nu mai avea când să rezolve şi ultima 


cerință şi a predat lucrarea. 


A nu avea chip să... = A nu reuşi să...: 
Azi n-ai chip, în toată voia, în privirea-i 
să te pierzi. (MIHAI EMINESCU) 


A nu avea nici cenușă în vatră (sau în casă) 
sau a nu-i arde nici focul în vatră = A nu avea 
absolut nimic, a fi sărac lipit pământului: 

Nu-i casa lor, în care stau, şi-n casă nici 


cenuşă n-au. (G. COŞBUC) 


A nu avea nici în clin, nici în mânecă (cu 
cineva) = A nu cunoaşte pe cineva. A nu avea 
nicio legătură cu...: 

[...] tata mi-a dat în grijă, când am 
pornit de-acasă, ca să mă feresc de omul ro, 
iară mai ales de cel spân, cât oi putea; să n-am 
de a face cu dânşii nici în clin, nici în mânecă. 
(ION CREANGĂ) 

Mai ştia iară că de omul dracului, să 
dai şi să scapi. Să n-ai nici în clin, nici în 
mânecă cu dânsul. (P. ISPIRESCU) 

TRAHANACHE: Zic: ce are a face 
Caţavencu cu mine şi eu cu Caţavencu, nici în 
clin, nici în mâneci, ba chiar putem zice, dacă 
considerăm după prințipuri, dinpotrivă. (l. L. 
CARAGIALE) 


A nu avea niciun chichirez = A nu avea nicio 
logică; a nu avea niciun haz: 

De vreme ce toată lumea râde, grăi 
Ghervasie cu îndrăzneală, se cheamă că toată 
lumea ştie cum a fost, aşa că n-ar avea niciun 
Chichirez s-o mai spun, mai ales că e şi destul de 
veche. (VALERIU ANANIA) 

Încă un eşec îi va fi fatal lui Ungureanu. 


Iar platforma nu va mai avea, nici ea, niciun 


chichirez. (http://www.gandul.into) 


A nu avea niciun sfânt = A fi necredincios: 
N-au nimic sfânt în ei; n-au decât o 
credință şi un zeu: avuția materiala şi banul! 
De-asta spun că ceea ce a făcut Netanayahu ieri 
întrece orice măsură. (http:/hwww.ziare.com/) 

A nu avea ochi decât pentru... = A fi îndrăgostit 
de...: 

El nu avea ochi şi suflet decât pentru 
pădurile, dealurile şi câmpiile în care trăise în 
larg în copilărie. (NICOLAE GANE) 


A nu avea pentru ce (sau de ce) = A nu avea 
niciun motiv: 
Nu avea de ce să nu vină; a fost 


anunțată la vreme de data aceasta. 


A nu avea unde = A nu exista spațiu disponibil: 
Se plânge în fiecare zi că nu mai are 
unde să lucreze, că este prea multă lume şi nu se 


poate concentra. 


A se avea bine (sau rău) (cu cineva) =A fi în relații 
bune (sau rele) (cu cineva); a (nu) se înţelege (cu 
cineva); a fi prieten (sau a se duşmăni) (cu cineva): 

Vezi că-şi căta de munculița lui, îşi 
plătea dajdia, [Neagoe] se avea bine cu toți din 
sat [...] (P. ISPIRESCU) 

Frați, fraţi erau ei, dar unul cu altul nu 
se avea bine. (POP.) 


A se avea bine (sau rău) cu cineva = A fi în 
raporturi de prietenie (sau de duşmănie); a trăi în 
armonie, a se înțelege (sau a fi în relații 
duşmănoase, a fi certat): 

Se avea bine, ca fraţii. (P. ISPIRESCU) 

Cu nimenea-n lume nu se aveau bine. 
(ANTON PANN) 

Vezi că-şi căta de munculița lui, îşi 
plătea dajdia, se avea bine cu toți din sat, şi cum 
făcea el, ce dregea el, se chivernisea omul [...] 
(P. ISPIRESCU) 


A se avea dragi = A se iubi: 
Fata şi flăcăul se aveau dragi de mici. 
Crescuseră, oarecum, în vecinătate. (AL. MITRU) 


A se avea rău (cu cineva) = A se certa; a fi 
duşmani: 
De când s-au mutat, cei doi vecini se 


aveau rău. 


Vasile ILINCAN 


Atâta bine (sau folos ori câştig) să am! = 
Formulă prin care se garantează adevărul celor 
exprimate: 


— Atâta bine să am, dacă nu mă crezi! 


Ce-am avut şi ce-am pierdut = a) N-am ce pierde: 

Dumnealor, că sunt mai tineri şi, vorba 
aia, ce-am avut şi ce-am pierdut! dumnealor o 
să-şi puie, doamne fereşte! viaţa în primejdie: 
(I. L. CARAGIALE) 


b) Sărac am fost, sărac am rămas. ¢) Puțin îmi pasă: 
Aşa am interpretat eu, acum poate 
exista o altă interpretare a regizorului, adică 0- 
0, pe ideea „ce-am avut şi ce-am pierdut”, la un 
nivel mult mai profund. 
(http://www.mediafax.ro/) 


N-ai decât! = a) Eşti liber să...: 
Zi şi noapte stam la drum / Şi cântam 


pentru oricine... / Ai cântat? Îmi pare bine! / N-ai 
decât să joci acum! (CINCINAT PAVELESCU) 


b) Încearcă numai, dacă îndrăzneşti. c) Nu-mi pasă: 


Faci cum crezi, n-ai decât să mergi singur! 


N-are a face = Nu se potriveşte, nu are nimic 
comun cu...: 

N-are a face dacă sunt cretini au ba, nu 
sunt români şi eu cred că nu e normal ca 
România să fie condusă de alogeni [...] 


(http://activenews.ro) 


N-are cine să... = Nu există cineva care să...: 
„La cum ne-am pregătit în acest 
cantonament, am crescut de la meci la meci, nu 


are cine să ne pună probleme în România. ”, a 


spus Lucian Filip. (http://www.digisport.ro/) 


N-are cum (Impersonal) = Nu este posibil. Nu 
există modalitatea de a...: 

În felul ăsta, Johannis nu are cum să 
câştige aceste alegeri, dar Ponta le poate 
pierde... (http://ww w.gazetadambovitei.ro/) 


N-are decât să... şi... = E suficient să... pentru 
aa 

Dacă domnul Boc se simte atras de un 
alt partid, nu are decât să-şi dea demisia din 
PDL şi să se înscrie într-un alt partid şi nu are 
decât să susțină pe cine vrea! 

(http://ww .mediafax.ro/) 


N-are nimic! = Nu are nicio importanță; nu s-a 
întâmplat niciun rău: 

Mă gândeam: s-a supărat Miai pe mine, 
dar n-are nimic, acuma are să mă cheme să-i tai 


şi porcul lui şi gata, are să-i treacă supărarea. 


(MARIN PREDA) 


Nici acasă n-am de coasă = Nu mă grăbesc; nu 
am Nicio treabă: 

— Mă... 
nici acasă n-am de coasă... ia să mai odihnesc 
oleaca aste bătrâneţe! (ION CREANGĂ) 


că mare minune-i asta... dar 


AVERE 
A avea avere = A fi bogat: 

Surse din cadrul AJFP BN, spun ca pe lista 
trimisă de județul nostru, pe care se regăsesc 50 de 
nume, se află persoane care ar avea averi mari, 
însă nu au plătit taxe aferente la finanțe. 
(http://w ww .bistriteanul.ro/) 


A face avere = a) A agonisi: 
În Marsilia are cineva prilej şi de-a face 
avere prin comerţ, şi de a o cheltui în petreceri 


[...] (VASILE ALECSANDRI) 


b) A parveni: 
Din salariul de ministru nu se pot face 
averi, mari colecţii de artă, mari afaceri pe 


picior de milionar... nu se poate! 


(http://vreaupresedinte.gandul.info) 


A pierde averea = A deveni sărac: 

Oameni de afaceri aflați în topul celor 
mai bogaţi români ar putea pierde o mare parte 
din avere, dacă justiția îi va condamna în 
dosarele în care sunt cercetaţi. 
(http://www.digi24.ro) 


A se bucura la avere (Pop.) = A fi lacom de bani: 


Dicţionar de expresii româneşti în contexte A — C 


Mă-nsurai să iau muiere. / Mă bucurai la 
avere, / Lăcomit-am, lăcomit, / Lăcomii la şese boi / 
Şi-am luat hâda de săzdoi. JARNIK-BÎRSEANU) 


Asta-i toată averea mea (sau a ta, a lui etc.) 
(Irn.) = Asta-i tot ce posed (sau posezi etc.): 
Cocioaba de pe malul stâng al Bistriţei, 
bărbatul, fata şi boii din pădure, un fap şi două 
capre slabe şi râioase ce dormeau pururea în 
tindă era toată averea Irinucăi. (ION CREANGĂ) 


AVERTISMENT 
A da cuiva un avertisment = A atrage atenția 
cuiva să nu repete o greşeală: 

Soarta ţi-a dat un avertisment atunci... 

— Da, atunci soarta m-a duşmănit, 
fiindcă, drept să-ți spun, nici sufletul meu n-a 
fost pregătit îndeajuns! (LIVIU REBREANU) 

Femeilor le place să dea avertismente 
bărbaţilor. (www ..fiibarbat.ro/) 


AVIZ 
A-şi da avizul = A-şi exprima punctul de vedere: 
Această caracterizare va fi confirmată 
de şeful de Serviciu şi prezentată şefului 
Direcţiei pentru a-şi da avizul. (MIHALI ALBU) 
Principalele scopuri ale Academiei 
sunt: [...] de a studia şi a discuta obiectivele 
ştiinţifice ale organizării sanitare, asistenţei şi 
asigurărilor sociale şi a-şi da avizul pe baza 


concluziilor stabilite. (http://ro.wikipedia.org/) 


Aviz amatorilor (Gmţ.) = Se spune pentru a 
atrage atenţia cuiva care pare să aibă un interes 
în problema discutată: 

[...] Ana Pauker s-a prăbuşit cu mult 
înaintea sistemului, trăgând după ea o mulțime 
de tovarăşi de nădejde: aviz amatorilor. (ZOE 
PETRE) 

Aviz amatorilor! Olteanul Marin Tulus, 
condamnat la 10 luni de închisoare pentru 
exercitarea fără drept a profesiei de avocat. 
(http://www.avocatura.com/) 


AVIZA 
A aviza la... = a) A se gândi la ceva ce urmează 
a fi făcut. b) A recurge la ceva: 

Este vorba despre un apel al ziarului 
Lupta, din Budapesta, „către presa română din 
Ungaria, spre a se întruni întrun congres şi a aviza 
la mijloace noi, mai practice, mai eficiente, mai 
raționale” [...] (MARIAN PETCU) 


AZBUCHE 

A fi la azbuche = A fi abia la începutul învățăturii: 
Literele,  puiuțul abia de era la 

azbuche... Ce îndreptare să-mi dea un 


repetențel ca el? 
(bttp://i ww .liviuioanstoiciu.ro/) 


Sistemul lui de pedagogie era însă puţin 
interesant pentru un tânăr cititor al lui Homer şi 
Euripide; el consta în a începe de la az, buche, 
în a împărți slovele în glasnice, neglasnice şi 
glasnico-neglasnice... (EUGEN LOVINESCU) 


AZI 
A lăsa de azi pe mâine = A amâna la nesfârşit 
finalizarea sau efectuarea unui proiect a unei acțiuni 
etc.: 

Nu lăsa lucrurile de azi pe mâine! 
Scapă de această problemă! Iar pentru aceasta, 
munceşte cu propria personalitate. 
(http://www.antreprenor.su/) 


A trăi de azi pe mâine =A avea o situație 
materială precară, a fi sărac: 

Datele mai dezvăluie faptul că, în 2007, 
aproape jumătate dintre români trăiau de azi pe 
mâine, iar în ultimii ani, traiul lor nu s-a 
îmbunătățit semnificativ. (http://www.digi24.ro/) 


AZVÂRLI 
A azvârli banii pe fereastră = A fi foarte 
cheltuitor: 

Aşa a aflat cum se pricep aleşii să 
azvârle bani pe fereastră, apoi i-a dat în 
judecată, că nu i-au făcut drumul, şi a şi 
câştigat. (www.bitpress.ro/) 


A azvârli cu barda-n Dumnezeu (sau în lună) 
= A se răzvrăti contra tuturor: 

Și atunci să te mai minunezi dacă 
poporul azvârle cu barda în lună, imitând pe 


părintele lor, pe prinții Bisericii, nu numai a 


Vasile ILINCAN 


huli sfântul nostru calendar bisericesc ortodox, 
ci nici să nu voiască a mai auzi de Biserică, 
îndrăznind şi la altele...! 
(http://Awww.manastirea-amd.ro/) 


A azvârli cu piatra în şatră = A lovi cu vorba 
de departe. A face aluzie la ceva sau la cineva: 
Oricât încerca el să azvârlă cu piatra-n 


şatră, ei erau surzi la asemenea vorbe. 


AZVÂRLIT, -Ă 
A da de-a azvârlita = A arunca: 

În vreme ce dă cu banii de-a azvârlita, 
baba românească umblă în zdrențe şi galoşi 
găuriți, legaţi cu sârmă de la bec, că zice că nici 
bec nu mai are, că i-a tăiat şi lumina, da’ noroc 
că s-a schimbat ora. (http://www.zf.ro/) 

Ă 


ĂLA, AIA 
Altă aia = Ciudăţenie, monstru: 
Se minuna ca de altă aia. (P. ISPIRESCU) 


Câte alea toate = Fel de fel de lucruri: 
Îi toacă la ureche câte alea toate. 


De ce..., de aia... = Cu cât..., cu atât... : 
De ce joc, d-aia-aş juca. (JARNIK- 
BÎRSEANU) 


Un ăla (Substantivat, cu sens peiorativ) = Un 
oarecare: 
Un ăla... un prăpădit de amploiat. (|. L. 
CARAGIALE) 
Să-şi 
ăla. UDEM) 


mănânce ea  tinerețile cu un 


ĂSTA, ASTA 
Asta e sau asta-i = a) Iată care e cauza: 

Tu eşti copilă, asta e! / Hai, ş-om fugi în 
lume... / Vei pierde dorul de părinți / Şi visul de 
luceferi. (MIHAI EMINESCU) 


b) Se foloseşte ca replică la o comunicare sau la 
o scuză pe care nu o admitem, care nu ni se pare 
potrivită: 

Nu pot să merg la teatru, pentru că nu 
am haine noi. 

— Asta-i! parcă numai cu haine noi poți 
merge la teatru! 


c) Asta-i asta; aşa stau lucrurile, aceasta e 
situația: 

Asta-i asta! Din ceaslov şi psaltire...să 
treci la gramatică, şi încă ce gramatică! (ION 
CREANGĂ) 


Asta-i încă (sau asta încă-i) una! = Tare mă mir: 
Vai de mine şi de mine, zise Catrina, cu 


mâna la ochi, de ruşine, asta-i încă una: parcă 

vorbeşti de pe ceea lume, bărbate. (ION 


CREANGĂ) 


Asta-i tot sau atâta(-i) tot = Atât şi nimic mai mult: 
O azvârliți cu despreţ, zicând: mă doare 
puţin capul, atâta tot. (G. CĂLINESCU) 


Asta-i asta! = Iată ce este important! acum e 
momentul decisiv!: 

Să se astâmpere, uşor de zis; dar 
caşcavalul? Vezi, asta-i asta: caşcavalul. (EM. 


GÎRLEANU) 


Ce-i asta (de)? = Cum se poate aşa ceva? Ce 
înseamnă lucrul acesta? Cum se explică: 

Dar ce-i asta, codru des? / ... Vara verde 
şi frumos, / larna putrezeşti pe jos. (POP.) 


Ei, asta-i! = a) Nu cred: 


— Ce spui, Toadere! Le ai încă? 
[hamurile] — Ei, asta-i/... Aveai de vizitiu pe 


tiganul, pe Balmuş. (EM. GÎRLEANU) 
b) Nu sunt de acord. 


Una ca asta = Un astfel de lucru, aşa ceva: 

Se poate una ca asta? a întrebat fata cu 
mirare. (MIHAIL SADOVEANU) 

ZOE: [...] Te-ai gândit bine la ce ai 
făcut? Cum ţi-a venit să faci una ca asta? (|. L. 
CARAGIALE) 


BA 
A nu zice nici da, nici ba = A nu se pronunța 
într-o problemă; a se abţine: 

Nevoind a le strica inima, nu le spune 


nici da nici ba. (ION CREANGĂ) 


A zice ba = A se împotrivi, a refuza: 

Părul tău ţi se desprinde / Şi frumos ți 
se mai şede, / Nu zi ba, de te-oi cuprinde, / 
Nime-n lume nu ne vede. (MIHAI EMINESCU) 

Pentru dumneata, / Eu n-aş zice ba; / 
Dar zic şi zic ba / Pentru maică-ta. (POP.) 


Au (sau, ori) ba? (În interogative, urmează după 
un verb afirmativ) = Pune în faţa celui chestionat 
o alternativă: 

— Mai stai ori ba? 


Ba bine (că nu)! (Irn.) = Sigur că da! Evident că 
da, se-nţelege, desigur: 

— Ştii ce pericol mă ameninţă ?... 

— Ba bine că nu! dacă n-oi şti eu! 

— Ce-ai zis, cutează să facă aceasta? 

— Ba bine că nu, şi încă chiar în prezența 
scriitorilor mei! (NICOLAE FILIMON) 

Și-au venit toate neamurile? Ba bine că 
nu! (POP.) 


Ba că bine zici! = E o idee bună. Ai dreptate: 

—  Dumnealui îi cuconaşu d-tale? 
Nicuşoru? 

— Dar... nu-l cunoşti ?... 

— Ba că bine zici, cucoane Grigori... la 
priveşte-l cum o crescut de mare! S-o făcut 


holtei! (V ASILE ALECSANDRI) 


Ba că chiar! sau ba aia-i vorbă! = Nicidecum! 
de loc! nici nu mă gândesc!: 

— leşi afară... 

— Ba aia-i vorbă! Mai pune-ți pofta-n 
cui. (P. ISPIRESCU) 


Ba n-ai frică, soro, că eşti cu mine. 

— Ba că chiar! (V ASILE ALECSANDRI) 

MIRON: Nevasta mea, ba că chiar! N- 
ai văzut bine, cumetre. Nevasta mea au fost fată 
în curte, nu-i de acele care socoți tu. (C. 


NEGRUZZI) 


Ba da sau ba zău = Într-adevăr: 
Ba zu, încă mă mir c-am avut răbdare să 
fin casă cu baba pân-acum. (ION CREANGĂ) 


Ba e albă, ba e neagră (sau ba e laie, ba e 
bălaie) = Nu ştii ce să mai crezi. Se contrazice 
singur: 

„Despre ce ghinion e vorba? Hai spune- 
ne odată... Nu ne mai îmbrobodi ba cu una, ba cu 
alta. Ori e albă, ori e neagră...” (NICHITA 
DANILOV) 

Ba nu! sau ba (nu) zău! = Se spune pentru a 
întări adevărul celor afirmate: 

Ce-ţi trebuie mai bună vorbă decât 
asta? Ba zău, încă mă mir c-am avut răbdare să 
țin casă cu baba. (ION CREANGĂ) 

— Stii, nici tocma funcţionari; dar... cam 
aşa. 

— Am înțeles: vorba vine, umblaţi la 
inspecții. 

— Ba nu! (|. L. CARAGIALE) 


Ba să (mai) zici! = Aşa se pare: 
— Ba ca să zici, măi neavere, / Vesel 
eşti, or am părere? (ANTON PANN) 


Ba una, ba alta = Multe şi de toate: 
Hâţ în sus, hâţ în jos. Ba că o fi una, ba 
că o fi alta, nimic. Rămaseră măgari ca toți 


măgarii. (P. ISPIRESCU) 


Ca mai ba! sau nici (cam) mai ba! ori nici ba! 
= Nici nu poate fi vorba! Nici pomeneală!: 

Ca mai ba, măi băiete, ...nu ţi-ai găsit 
omu. (VASILE ALECSANDRI) 

Și de-atunci, ca? mai ba să-l vadă 
cineva bădădăind pe  uliţile Iaşilor. (JON 
CREANGĂ) 


Dar nici cam mai ba să audă el ceva de 


dânşii. (I. G. SBIERA) 


Vasile ILINCAN 


Fătul-babei 
cobitoare, îşi cugeta în sine: Hehei! nici mai ba! Ţi- 
ai dat tu acuma peste om! (IDEM) 

A doua zi, Nică Oșlobanu ca mai ba să 
deie pe la şcoală. (ION CREANGĂ) 


însă, auzind cuvintele ei 


Da sau ba? = Răspunde clar!: 
— Mai stai sau pleci? Da sau ba? Nu 


mai înțeleg nimic... 


La soare te puteai uita, dar la ... ba! (Cu sens de 

hiperbolă) = a) E foarte frumos; e plin de calități: 
Era frumoasă de mama focului; la soare te 

puteai uita, iar la dânsa ba. (ION CREANGĂ) 


b) (Irn.) E foarte înfumurat: 

La soare te puteai uita, dar la costumul 
de baie al lui Cati Minune — ba! 
(http://turism.bzi.ro/) 


Nici da, nici ba = Nu e hotărât: 


În acest moment, nu există nicio 
promisiune, nici da, nici ba, a subliniat 
Kelemen, subliniind că UDMR aşteaptă 


concluziile comisiei parlamentare de control 
SRI [...] (bttp:/www.eazi.ro/) 


Vodă vrea şi Hâncu ba! = A apărut o piedică 
de la cine nu te-ai fi aşteptat: 

Nicăieri pe aici n-am întâlnit altă populaţie 
decât populaţia românească, aceea care a dat 
seminția şi apucăturile Hânceştilor, cari au lăsat 
vorba cea mare de opoziție, de alt fel de opoziție: 
„ Vodă vrea şi Hâncu ba”. (NICOLAE IORGA) 

Zice-se că de câte ori Vodă, adică 
Gheorghe Duca, o ţinea pe-a lui, Hâncu 
(Mihalcea) se punea împotrivă. De aici ne-a 
rămas vorba „Vodă vrea şi Hâncu ba!” 


(http://www.got-blogger.com/) 


BABACĂ 
Trai, neneaco, pe banii babachii = Viață fără 
griji datorită părinților. (Pex.) Viață îndestulată 
pe banii altuia: 

De-o pildă, conul Fănică: moşia moşie, 
Joncția foncție, coana Joițica coana Joițica: trai, 
neneaco, cu banii babachii. (1. L. CARAGIALE) 

BABADAM 
De când Adam babadam = Din vremea lui 
Adam; de multă vreme: 

[...] ş-apoi, huştiuliuc! şi eu în ştioalnă, 
de-a cufundul, să prind pe dracul de un picior, 
căci aşa ne era obiceiul să facem la scăldat, de 
pe când Adam-Babadam. (ION CREANGĂ) 


BABĂ 
Baba şi elicopterul sau baba şi mitraliera = Se 
spune în legătură cu două lucruri care nu au 
nimic în comun: 

Baba şi mitraliera: Victor Socaciu, 
mare vătaf peste revoluționari [Titlu] 


(http://ww.curentul.info/) 


Ce mi-e baba Rada, ce mi-e Rada baba= 
Oricum aş lua lucrurile, mi-e totuna: 

Despre aceasta din urmă, n-ar fi, 
probabil, o problemă, Laurette fiind, ca să zic 
aşa, vaccinată şi hârşită în sensul ăsta. Că doar 
a mai văzut — şi a participat şi efectiv la ele — 
bălăcăreli la viaţa ei. Cum ar veni, ce mi-e baba 
Rada, ce mi-e Rada baba... 


(http://www.expresspress.ro/) 


De unde chilu” babei (sau pălăria mea)? (Arg.) 
= De unde naiba: 
De unde pălăria mea să-ți dau acum 


banii? 


Popa nu toacă de două ori pentru o babă 
surdă = Se zice celui care nu este atent când se 
spune ceva şi cere să i se repete cele spuse: 
Pescarul: „Pe câți i-am prins, nu îi am, 
pe câți nu i-am prins, îi am.” (El vorbea de 
păduchi). Sultanul: „Ce ai zis?” Pescarul: „Popa 
babă 


nu toacă de două ori 


surdă. "(ANTON PANN) 


pentru o 


Satul arde şi baba se piaptănă = Se spune 
despre cineva care e preocupat de lucruri 
neînsemnate, în timp ce în jurul lui au loc 
evenimente importante: 

Adică satul arde şi baba se piaptănă. M- 


am gândit însă întotdeauna că baba aia care se 


Dicţionar de expresii româneşti în contexte A — C 


piaptănă în timp ce satul arde dă o superbă 
lecţie de ţinută. Nu-i un motiv să nu te piepteni 
fiindcă arde satul. (AL. PALEOLOGU) 

Gospodăria să-ți fie măsurată, căci la 
gospodina bună, mulţi voinici s-adună; [...] şi 
măcar că găina bătrână face zeama bună, 
fereşte-te de babe. Baba bătrână nu se teme de 
vorba groasă. Lumea piere, baba se peaptănă. 
(C. NEGRUZZI) 


Ştie cât baba mea (Fam.; irn.) = Nu ştie nimic: 
Ştie sfătuiri să dea / Cât ştie şi baba 
mea. (ANTON PANN) 


BACĂU 
A arăta bacăul cuiva = A ameninţa pe cineva 
cu bătaia: 

I-a spus că pe loc îi arată bacăul şi i l-a 
arătat de n-a fost bucuros. 


A-şi găsi bacăul = A-şi găsi omul care să-l 
înveţe minte; a-şi găsi beleaua: 

Un bătăuş trebuie să-şi găsească şi el 
bacăul; o să capete şi el odată una, s-auză câinii 
în Giurgiu! (|. L. CARAGIALE) 

Ian ascultă, măi badeo... Nu-mi umbla cu 
mâța-n sac şi-mi răspunde curat, cum te-ntreb, 
c-apoi îți găseşti bacău cu mine.(VASILE 
ALECSANDRI) 

A fost odată un snovos. El speriase o 
lume cu glumele lui cele nesăbuite. În cele din 
urmă îşi găsi băcăul. (P. ISPIRESCU) 


BAGAJ 
A da la bagaje = A preda bagajele la serviciul 
special al stației de cale ferată pentru a fi 
transportate la destinaţia specială: 

A dat la biroul de bagaje cele două valize. 


A-i face cuiva bagajele (Fam.) = A goni din casă: 
I-a spus femeii să-şi facă bagajele şi să 
plece din casa lui. 


A-şi face bagajele = A se pregăti de plecare. 
(Pex.) A pleca: 
— Fă-ţi bagajele! 

— Vreau să ies la raportul d-lui 
comandant, spun eu. 
— Lasă vorba şi fă-ţi 


(CONSTANTIN NOICA) 


bagajele! 


BAI 
A avea bai (cu cineva) = A avea o afacere cu cineva: 
El avea un bai cu fratele său şi nu 


găseau timp să se întâlnească. 


A avea bai cu... = A avea greutăţi cu...: 
Aoleo, măi hoț de dor, / N-am topor să 
te omor, / Nici secure să te tai, / Să nu mai am 


nici un bai. JARNIK-BÎRSEANU) 


A da bai (cuiva) = A face vinovat (pe cineva de 
ceva): 

De frumoasă, nu-i dau bai, / Că-i cu dinţii 
ca la cai, / De-o sută cinzeci de ai, / Nu poate 
roade mălai. (SIMION FLOREA MARIAN) 


A nu-i da bai = A nu învinovăţi: 
Bărbatului nu-i dau niciun bai; mai 
degrabă ea a stricat totul. 


A zice baiu (Reg.) = A zice nu; a se împotrivi: 

Dară pe cea mijlocie — mi-o căzut dragă 
de foc. / Şi nici eu nu zice baiu, bat-o hâtrul de 
noroc! (MIHAI EMINESCU) 


Am bai cu... = Mă doare (ceva): 
Ea avea bai cu stomacul şi cu inima. 


Ce bai ai? = Ce-i lipseşte?: 


— Ce bai mai ai acum? 


N-are bai (de) = Este indiferent: 
N-are bai de cei de acasă şi toată ziua e 


vesel. 


Nu-i (niciun) bai (că ...) de asta nu (mi-i) bai 
= Nu face nimic: 

Lasă, nu-i bai, mândrior, / Că m-ai lăsat 
să trag dor. (T. PAPAHAGI) 

Ai început anul fără a avea o persoană 
specială în viața ta? Nu-i niciun bai, la fel s-a 


Vasile ILINCAN 


întâmplat şi cu alte sute şi mii de femei din 
lumea întreagă. (http://www.mayra.ro/) 


BAIERĂ 
A avea nouă băieri la (gura de la) pungă = A 
fi foarte zgârcit: 

Nu vezi că ăştia au fost buni, milostivi şi 
n-au râvnit la ale altuia... şi n-au avut nouă 
baieri la pungă ca în ziua de azi. (BARBU 
DELAVRANCEA) 


A i (se) rupe cuiva băierile inimii = A simţi 
(sau a produce cuiva) o mare durere (fizică sau) 
morală: 

Biata fată îşi plângea nevinovăția cu nişte 
graiuri de-ți rupea băierile inimei, iară bietul 
băiat [...] o mângâia şi nu o lăsa să-şi piarză 
nădejdea de la Dumnezeu. (P. ISPIRESCU) 

Mi se rupe, uite, băierile inimii de milă 
pentru dumneata, bobocelul mamei, şi mă 
căiesc, mă căiesc, cum de să nu aflu mai 


dinainte, ca să-ți viu întru ajutor. (IDEM) 


A-i tăia (cuiva) băierile pungii = A face (pe 
cineva) să-ţi dea banii: 

Până la urmă i s-au tăiat băierile pungii 
şi a fost bun de plată. 


A ofta (sau râde ori a striga) din băierile 
inimii = A ofta (a râde) sau a striga foarte tare, 
cu toate puterile, din toată inima: 

Sărăcuf de  maica-mea — strigă din 
băierile inimei Bisoceanul. (AL. ODOBESCU) 

— Aşa o fi, Neghiniţă, mai zise împăratul, 
oftând tocmai din băierile inimii, aşa o fi, se 
potriveşte ş-aşa [...] (BARBU DELAVRANCEA) 


A strânge (sau a lega) băierile pungii = A face 
economii, a deveni (mai) econom, a fi (mai) 
strâns la pungă: 

N-ai decât să strângi băierile pungii. 
(VASILE ALECSANDRI) 

Bietul Tudor şi cinstitele domnii de boieri 
mari cari au urmat după el, reacţiunea în contra 
fanarioților n-a durat decât 30-40 de ani, timp prea 
scurt pentru ca, prin părinteasca oblăduire, cum se 


zicea, şi prin bugetele cu baierele pungii legate cu 

şapte noduri, să poată îndrepta o țară a cărei inimă 


era stricată. (MIHAI EMINESCU) 


A-şi dezlega băierile inimii = A se destăinui cuiva; 
a-şi descărca inima, a face confidenţe cuiva: 

S-aşeză mai bine pe prispă, ...cu 
simțământul că omul e gata să-şi dezlege 
baierile inimii. (P. ISPIRESCU) 

Frunză, văzându-l cum vrea să-şi ascundă 
oftatul, s-aşeză mai bine pe prispă, îşi răsuci o 
țigară, cu simțământul că omul e gata să-şi 
dezlege baierile inimii. (EUSEBIU CAMILAR) 


BAL 
Dacă-i bal, bal să fie (Pop.) = Petrecere fără 
restricții. (Pex.) Acţiune fără restricții: 

Acuma, dacă-i bal, bal să fie. Din 
momentul ce ştiu că nătăfleții ăştia au nevoie de 
mine [...] (ANTON BACALBAȘŞA) 

N-au fost uitaţi nici profesorii, şi-i vom 
invita pe toți să ne fie alături încă o dată, în 
număr cât mai mare.Dacă-i bal, bal să fie!!! Vă 
aşteptăm! (http://metropotam.ro/) 


BALAMA 
A ieşi (sau a sări) din balamale = A-şi pierde 
firea: 

Iacă, îți spun, cât încă nu-mi sai din 
balamale; nu ieşi de aicea pân’ nu-mi iscăleşti 
colea hârtioară [...] (GIB MIHĂESCU) 

Greu îşi iese din balamale, dar să-l fi 
văzut atunci te speriai. 


A scoate (pe cineva) din balamale = A enerva: 
M-am pripit, ce să fac, asta mi-a venit, asta 
e! Literatură ieftină; Manole, Emanuil, o prostie. 
Dar dacă te scoate din balamale... (MIRCEA 
DANELIUC) 
Mă scoţi din balamale cu un asemenea 


comportament. Nu crezi? 


A strânge (pe cineva) în balamale = A 
constrânge: 
Până la urmă infractorul a mărturist, 


fiind strâns în balamale de anchetator. 


Dicţionar de expresii româneşti în contexte A — C 


A-i (sau a i se) slăbi ori a i se (în)muia (cuiva) 
sau a nu-l (mai) ajuta (sau ţine) pe cineva 
balamalele = A-şi pierde vigoarea (din cauza 
bătrâneţii, a oboselii, a fricii): 

Când hoțul îi opri trăsura în drum, el 
deodată puse mâna pe pistol să se apere, dar, 
zărind la lumina lunei ochii fioroşi şi mustăţile 
țapoşe ale haiducului, îşi simţi balamalele slăbind 
şi pistolul îi căzu din mâni. (NICOLAE GANE) 

Grecul, îngrozit, dă să se repează pe 
scenă, dar nu-l ajută balamalele. (|. L. 
CARAGIALE) 

Lasă, bine ai făcut de nu te-ai potrivit 
lui, e om bătrân, ş-apoi i s-au cam slăbit 
balamalele capului. (ION GHICA) 

Şi d-abia mai ținându-l balamalele, a 
păşit pârleazul înăuntru şi zise [...] (|. L. 
CARAGIALE) 


A-i tremura (cuiva) balamalele = A se teme, a-i 
fi frică: 

De bine ce se poartă cu noi, [arnăuţilor] 
le cam tremură balamalele. (ION PAS) 


BALAMUC 
A fi bun de dus la balamuc = A fi nebun: 

Un mare tărăboi urmează dup-aceea: / 
Toţi zbiară că-s nebun, şi țup! aici m-aduc... / Că-i 
vis, O ştiu, aşa-i, dar nostimă-i ideea / Pe cetăţeni 
flămânzi să-i duci la balamuc! (B. P. HASDEU) 


BALANȚĂ 
A apleca balanţa (în favoarea cuiva) = A fi 
părtinitor: 

La fel ca în cazul altor demnitari ai 
Statului, judecătorii de acolo sunt gata să aplece 
balanța în favoarea libertăţii de exprimare mai 
degrabă decât a protejării demnității şi 
reputației, şi protejează astfel chiar exagerări în 
exprimările publice. 
(http://www.contributors.ro/) 


A pune în balanță = A compara două lucruri, 
două fapte sau argumente, idei diferite pentru a 
lua o hotărâre: 

Peste aproape patru decenii, lon Ionescu 
de la Brad, când pune în balanță munca ţăranului şi 

hrana Sa, se minunează şi se îngrozeşte în acelaşi 
timp. (CONSTANTIN BĂRBULESCU) 

Până la urmă, judecătorul cel mare este 
timpul. Juriile pot să greşească, dar timpul este 
judecătorul care pune în balanţă valoarea unei 


cărți. (http://revista.md/) 


A ţine balanţa dreaptă (Fig.) = A fi nepărtinitor: 

Justiția trebuie să ţină balanța dreaptă, 
dar există o concentrare şi o intensitate a 
aplicării actului de justiție în aceste săptămâni, 
care oricât am crede noi în imparțialitatea ei... 
(http://www.digi24.ro/) 

Şi numai moartea putea tine dreaptă 
balanța vieții şi a lumii. (OCTAVIAN PALER) 


BALE 
A lăsa pe cineva în balele lui = A lăsa să-şi 
facă voia: 

Lasă-l în balele lui măcar o dată! 


A-i curge balele (după ceva sau cineva) = A 
dori mult ceva sau pe cineva: 

Sunt obligat să-l ascult pe Alain şi să-l 
încurajez, deşi mi s-ar părea mult mai normal 
să-l trag de mânecă şi să-i spun: uite, îți curg 
balele şi nu e frumos. (GH. CRĂCIUN) 

Parlamentarii au de toate şi tot le mai 
curg balele... (http://mioritice.libertatea.ro/) 


BALERCĂ 
A face gâtul leică şi pântecele balercă = A bea 
peste măsură: 

Moş Mitriţă din deal aman mai ştia să-şi 
facă gura leică şi pântecele balercă. (RADU 
PĂRPĂUŢĂ) 

Făcea gâtul leică şi pântecele balercă, 
încât o vreme uita să vorbească. 


(www.scritub.com/) 


BALIGĂ 
A face sânge în baligă (Fam.) = A se lăuda cu 
ceva grozav, pe care nu este în stare să-l facă: 

— Zău, nu şuguieşti, măi Buzilă? Da’ 
amarnic mai eşti la viaţă; când te mânii, faci sânge- 
n baligă, zise Flămânzilă. (ON CREANGĂ) 


Vasile ILINCAN 


(A o trânti) ca baliga în gard (Pop.) = (A 
spune) vorbă nepotrivită: 

Ce ai mai trântit-o şi tu — ca baliga de 
gard, de-o sărit stropi în cealaltă parte... Ha- 
ha... Prostule... (http://www.noi.md/) 


La baligă moale puţină apă (sau ploaie) 
trebuie (Pop.) = Pe cei slabi de tot îi dau gata 
mici întâmplări: 

[...] Evident, tot asfaltul s-a scurs din 
raba mea direct... pe asfalt. [...] Vaaaai, cât ne- 
am mai chinuit să-l curățăm. Ştii, e o vorbă în 
popor, «la balega moale, puțină apă-i trebuie». 
La noi pe şantier, e adaptată zicala asta, cu 


«asfalt» în loc de «balegă». (http://guagal.ro/) 


S-a aprins baliga în el (Fam.) = A se supăra: 
Atunci i s-a aprins lui baliga şi s-a 

aruncat asupra mea, trăgându-mi un picior în 

fund, iar eu i-am sfârâit o palmă în obraz. 


(DUMITRU CRUDU) 


Viţelul după baligă se cunoaşte ce bou o să 
(se) facă (Fam.) = Omul se cunoaște din 
copilărie cât va fi de prost: 

Kakistocratul îți dă la fiecare cinci 
minute ordine scrise pe care tu eşti obligat să le 
semnezi. Aşa cum viţelul după balegă se 
cunoaşte ce bou mare o să fie, kakistocratul 
după cei doi de K se bănuieşte ce şef o să 
ajungă. (GEORGE MANOLE) 


BALON 
A lua (pe cineva) în balon (Fam.) = A ironiza 
pe cineva: 

„Bravo, dom'le!... spuse el încet, cu 
regret nedisimulat. [...] Până la urmă trebuia să 
mi-o plăteşti, că prea te-am luat în balon!” 
(MARCEL SECUI) 

Doru Isac, luat în balon la Academia 


Hagi (http://observator.ro/) 


BALTĂ 
A da cu bâta (sau cu băţul) în baltă (Pop.) = A 
face o muncă zadarnică, fără folos: 

Când are să afle cum călcați în 


străchini voi p-acilea, cum daţi cu bâta-n baltă, 

cum, în loc să astupaţi gropile ruşinoase ale 
trecutului glorios, le adânciţi într-un mod 
subiectivist, sectarist. (ION D. SÎRBU) 

Prostul n-ar fi atât de cunoscut dacă 
n-ar da cu bâta-n baltă (GEORGE TUICĂ) 


A lăsa (a rămâne) baltă (pe cineva sau ceva) 
(Pfm.) = A nu (se mai interesa sau a nu) se mai 
ocupa (de cineva sau ceva): 

Ai fi în stare să laşi totul baltă, să 
trânteşti uşa şi să pleci. (AUREL BARANGA) 


A râde vârşa de baltă (Pop.) = A râde de 
cusururile altora, fără să le vadă pe ale sale: 

Apropos de Titu. Da! Vorba ceea; râde 
vârşa de baltă şi baba de fată. Cine s-a găsit să- 
ți facă morală în privinţa relaţiei cu mine? 
Maiorescu. (MIHAI EMINESCU) 


A sta (sau a rămâne, rar, a zăcea) baltă (Pfm.) 
= A lăsa ceva în părăsire. A stagna: 

Și, ba s-a însura la toamnă, ba la iarnă, 
ba la primăvară, ba la vară, ba iar la toamnă, 
ba vremea trece, flăcăul începe şi el a se trece, 
mergând tot înainte cu burlăcia, şi însurătoarea 


rămâne baltă. (ON CREANGĂ) 


A vinde peştele din baltă = A face un lucru 
prematur. A conta pe ceva nesigur: 

Mai întâi, dorim să vedem dacă poți 
face ceva. Degeaba încerci să vinzi peştele din 
baltă, că nu te credem... 

— Acum dar, ascultă-mă şi tu, ca să-ți 
arăt altă socoteală, căci socoteala ta seamănă 
cu zicala: „Vinzi peştele care înoată în baltă”. 
lar după ce îți voi arăta şi eu socoteala mea, să 
vadă şi alți oameni cuminţi, şi care vor zice ei 
că e mai bună [...]. (DIMITRIE CANTEMIR) 


Are balta peşte (Pfm.; d. persoane) = a) Are de 
unde să dea (sau să plătească): 

„Are balta peşte”! Prin urmare şi 
parlamentarii au bani pentru afacerile din 


piscicultură... (http://www.ziarulstirea.ro/) 


Dicţionar de expresii româneşti în contexte A — C 


b) (Arg.) Se spune pentru a consola un 
îndrăgostit abandonat de partener: 

Lasă! Nu fi supărat! Are balta peşte 
destul! 


BAN 

A avea bani (strânşi) la ciorap = A fi econom: 
Soacra melița, că Raveica are bani la 

ciorap că ar putea să-i deschidă lui bărbatu-său 

un magazin de bijuterii în centru. (MARIA 

BANUŞ) 


A avea bani sau a se culca pe bani, a mânca 
banii cu lingura, a se juca cu banii, a fi 
doldora (sau plin) de bani = A fi foarte bogat, 
a dispune de parale multe: 

— Iordache, zice, am auzit că ai bani. — 
Am, domnule Ivanceo, zic. Am, cum să n-am. 
Sunt plin de bani, că şi de la tata ce-am mai 
moştenit. (PETRU DUMITRIU) 

Mie mi-a dat boierul ăl bătrân brevet de 
cârciumar să înşel oamenii şi să mă umplu de bani 
şi de toate, ori matale ?... (LIVIU REBREANU) 


A face bani= A agonisi, a strânge bani; a 
câştiga parale: 

Am vrut să-mi fac şi bani de drum. 
(MIHAI DAVIDOGLU) 

Înțelege-te cu moş Alexe baciul şi vindeți 
cât trebuie din oile canarale [= îngrăşate], ca să 
faceți bani. (MIHAIL SADOVEANU) 


A fi (sau a lăsa) (pe cineva) în banii săi (Fig.) = 
A fi liber (sau a lăsa) să facă ce vrea: 

Aşa îl urâse ele de tare acum, că, dacă 
ar fi fost în banii lor, s-ar fi lepădat de Spân ca 
de Ucigă-l-crucea. (ION CREANGĂ) 

[...] Aici au fost lăsaţi oamenii fără nicio 
Ba li 
minciuni şi fiecare a fost lăsat în banii lui, cu 


cunoştinţă exactă. s-au spus multe 


greşelile şi ereziile sale. 
(http://www.credinta-adevarata.ro/) 


A fi doldora de bani = A fi foarte bogat, a avea 
mulți bani: 

Chiar dacă era doldora de bani, omul 
era chibzuit în felul său. Cu ajutorul unei sume de 

bani, Hayym a căpătat de la directorul ziarului 
cantonal informațiile pe care le dorea: în primul 
rând, de când au început aparițiile ... aluzie clară 
la portofelul lui Hayym, doldora de bani graţie 
armatei Marelui Imperiu. (|. P. CULIANU) 


A fi în banii lui (Reg.) = A nu fi în pagubă: 
Nu ştiu cum făcea, dar mai tot timpul 


era în banii lui. 


A înota în bani (sau în aur) = A fi foarte bogat: 
Unii trăiesc de pe o zi pe alta, iar alții 
înoată în bani şi nu mai pot de bine. [...] 
armele şi toate lucrurile, până şi florile pe care 
puse mâna se făcură de aur. Înota, cum se zice, 


numai în aur. (P. ISPIRESCU) 


A nu face (sau a nu plăti) un ban (chior) (sau 
doi bani) (Pfm.) = A nu valora nimic. A avea o 
părere proastă (despre cineva sau ceva): 

Tăcu din gură şi înghiți ruşinea ce-i făcură 
fraţii înaintea tatălui său. Se gândi el, acum o mie 
de vorbe un ban nu face. (P. ISPIRESCU) 

Mândra când e rumenită / Cu cinci sute 
nu-i plătită, / Dar când se desrumeneşte / Nici doi 
bani nu mai plăteşte! (|ARNIK-BÎRSEANU) 

Toate planurile şi hotărârile nu fac doi bani 
dacă rămân neîmplinite. (LIVIU REBREANU) 


A plăti în bani gata (sau bani gheaţă, peşin, în 
naht sau numărați) (Pfm.) = A plăti imediat 
suma întreagă: 

— Nu te teme despre preţ, adaose 
postelnicul, cam atins la mândrie. Scoate tot ce 
ai mai bun şi voi plăti cu bani peşin (gata). 
(NICOLAE FILIMON) 

Eu n-am jucat pe credit, ci-n bani 
numărați pe masă, şi dac-am făcut-o, trebuie să 
am şi curajul de a o mărturisi. (IOAN 
SLAVICI) 

După ce s-au târguit puţin, el a plătit cu 
bani gheaţă. 


A strânge (sau a pune) bani la ciorap (Pfm.) = 
A economisi; a fi zgârcit: 
De mic strângea bani la ciorap şi ne 


certa când eram nechibzuiţi. 


Vasile ILINCAN 


Sunt convins că pune bani la ciorap, că 
are cecuri de care eu n-am habar şi pe care le 
ține ascunse pe la rude. (TRAIAN TANDIN) 


A strânge bani albi pentru zile negre (Pfm.) = 
A economisi: 

Iustin nu strângea bani albi pentru zile 
negre. Mânca zilnic la cantina profesorilor din 
Institut, împreună cu cei mai mulți dintre 
noi. (VALERIU ANANIA) 

Dacă ar fi să ne luăm după declarația 
de avere a directorului general al Agenţiei 
Naţionale Apele Române, Vasile Pintilie, am 
putea spune că în fruntea acestei instituţii este o 
furnicuţă care strânge bani albi pentru zile 
negre. (http://m.ziuanews.ro/) 


A trăi (pe lângă cineva) ca banul cel bun 
(Pfm.) = A fi foarte prețuit: 

Am să te ieu cu mine şi-i trăi pe lângă 
noi ca banul cel bun. (ON CREANGĂ) 


A umbla cu doi bani în trei pungi (Pfm.) = a) 
A încerca să înşeli (pe cineva cu ceva): 

[...] cei mai mulți generali şi colonei din 
cetățile şi garnizoanele Ungariei şi ale 
Transilvaniei, care până atunci umblau cu doi bani 
în trei pungi şi nu cutezau să arunce masca, O 
aruncară acum departe |...] 


(http://www.casajarda.com/) 


b) (Reg.; d. femei) A avea mai mulţi iubiți. 


A umbla în banii lui (Reg.) = A umbla în voie, 
cu aroganță: 
Bărbatul umbla în banii lui şi nu se 


sinchisea de ce spune lumea. 


A-şi spune banii Înv.) = A se lăuda cu averea: 

[...] să vedzi ispravă; îndată au dat de au 
jăcuit toate chervăsăriile, şi pe turci îi purta tot 
legați pre uliţă bătându-i să-ş[i] spunelă] banii pe 
la cine sântu. (BOGDAN MURGESCU) 


Ban roşu = Monedă care valora 1/4 dintr-un ban 
vechi: 

Îndatorirea românilor către turci sta 
într-un uşor tribut anual de 3000 bani roşii. 
(NICOLAE BĂLCESCU) 

Subt Mircea cel Bătrân tot soldatul 
primea pe zi câte doi bani roşii, care fac 13 
parale. Matei Basarab mări leafa şi o făcu de 
opt bani roşii. (IDEM) 


Bani gata (sau buni, lichizi, gheaţă, peşin, 
bătuţi sau numărați) = Bani în numerar, dispo- 
nibili, cu care poți plăti imediat: 

Când a auzit că ginerele are douăzeci 
de mii de lei bani gheaţă, bătrânul s-a bucurat 
la bani. (MARIN PREDA) 


Fecior (sau băiat) de bani gata = Fiu de 
oameni avuţi care iroseşte banii primiți sau 
moşteniţi de la părinți: 

În ochii tânărului se vedea dorința 
sinceră de a auzi, de a sorbi cuvintele lui Dan... 
Nimic din fumurile şi strâmbăturile feciorilor de 
bani gata! (AL. VLAHUȚĂ) 

Fecior de bani gata... trecuse prin 
şcoală şi prin lume dus de mână, ca un copil, de 
averea şi influenţa lui tată-său. (IDEM) 

N-are nevoie să muncească, deoarece e 
(C. DOBROGEANU- 


fecior de bani 


GHEREA) 


gata. 


Nu-l dau banii afară din casă = Se spune 
despre cel căruia nu-i prisosesc banii, care are 
(doar) un minimum de existenţă asigurat: 

Și pleacă. Aşa mănâncă şi se răcoreşte, 
şi pe el îl dau banii afară din casă. (BARBU 
DELAVRANCEA) 


Oameni cu hrana în bani (Îlsd.) = Soldaţi care 
primesc bani pentru hrană: 

Amândoi luptară având hrana în bani şi 
cu foarte mult eroism, însă în cele din urmă 
Gayk [...] renunță de a se mai bate şi ceru 
pace. (URMUZ) 


BANCĂ! 

A sta (sau a rămâne) în banca sa = A rămâne 
la locul său (fiind pasiv). A fi docil. A nu se 
implica într-o acţiune, într-o discuţie: 


Dicţionar de expresii româneşti în contexte A — C 


Cel mai bun lucru pentru tine este 
să stai în banca ta, să taci şi să-ți vezi de 
copil. (EUGEN URICARU) 

Convins de modul cum se petreceau 


evenimentele, el a preferat să rămână în banca sa. 


Banca acuzaților = Banca pe care stau, într-o 
sală de judecată, acuzaţii: 

Mă apropiai de banca acuzaților, unde 
puseseră pe condamnat, şi-l întrebai cu 
compătimire: 

— Ce împrejurare te aduse pe această 


fatală bancă? (ANTON BACALBAŞA) 


Banca apărării = Banca pe care stau avocaţii 
apărării: 

— Straşnic temperament! comentă banca 
apărării, apreciind temperamentul feminin, nu 
cel oratoric. (IONEL TEODOREANU) 

Pe banca apărării se aflau: profesorul 
Paulescu, Paul Iliescu, Nelu Ionescu, Teodorescu, 
Donca Manea, Tache Policrat, Naum etc. Se trag 
juraţii la sorţi. (C. ZELEA CODREANU) 


De pe băncile şcolii= Din timpul petrecut în 
şcoală: 

Când recunoscu pe Bologa, începu să 
zâmbească atât de vesel, parcă nu l-ar mai fi văzut 
de pe băncile şcolii [...] (LIVIU REBREANU) 

S-a remarcat încă de pe băncile şcolii. 


Stai în banca ta! = Fii cuminte!: 

Am încercat şi eu, am avut o dată o 
situație, n-a durat, dar era o situaţie, da, mai 
bine stai în banca ta, aştepţi. (G. BĂLĂIŢĂ) 

Stai 


amesteca! 


mai bine în banca ta! Nu te 


BANCĂ? 
A sări (sau a face să sară) banca (în aer) (Ljc.) 
= A câştiga un pot egal cu întreaga sumă pusă de 
bancher în joc: 

În seara aceea el a avut un noroc chior: 


de două ori a sărit banca în aer... 


A sparge banca (Ljc.) = A câştiga dintr-o dată 
toţi banii puşi în joc: 

În rândul acesta nimeni nu se gândeşte 
a pune vreo carte. Toţi sunt în nerăbdare ca să 
vază dacă se sparge bancul sau se îndoiește. 
Domnu Turanov începe să tragă cărţile. (|. M. 
BUJOREANU) 


BANCO 
A face banco (sau bancul) (Ljc.) = A susține 
singur miza jocului împotriva băncii: 

— Cine face bancul? întreabă domnu 
Negreanu. 

— Eu îl fac, răspunse domnu Turanov, 
care, îndată ce văzu pe acest domn, băgă lirele 
în buzunar. (|. M. BUJOREANU) 


BANIȚĂ 
A avea capul cât baniţa (Pfm.) = a) A avea un 
cap mare: 

Pe zăblăul verde al platoului Bughea 
[...] Zobie 
ticălosul şi batjocora oraşului. Capul lui mare 


merge  de-a-nboulea guşatul, 
ca o baniță se rezemă pe-un gât înfundat în 


umeri. (BARBU DELAVRANCEA) 


b) A avea dureri de cap: 

Coconul Drăgan e în slujbă acum şi e 
numai foc [...] când îl cauţi, se face că e 
zăpăcit, capul îi e cât o baniţă, tot cu duşii după 
lume are d-a face. (1. HELIADE RĂDULESCU) 


A da cu baniţa şi a scoate cu ciurul (sau cu 
lingura) (Reg.) = A da mulți bani împrumut şi 
a-i primi foarte greu înapoi: 

Proverbele constată cinic situaţia: „Dai, n- 
ai”, „Dai cu baniţa, scoţi cu lingura”, „Dai cu 
mâna şi alergi cu picioarele”, [...] iar Apostolul, de 
fapt, nu gândeşte altfel când scrie (Rom, 7: 15, 18, 
19) că nu fac binele pe care-l voieşte, ci răul pe 
care nu-l voieşte. (N. STEINHARDT) 


Baniţa cu care dai, cu aceea primeşti (Reg.) = 
După faptă şi răsplată: 

Cu ce măsură vei măsura, cu aceea fi 
se va măsura. Banița cu care dai, cu aceea 


primeşti. (TEODOR FLONTA) 


Vasile ILINCAN 


BARABOI 
A nu plăti un baraboi (Trs.) = A nu valora 
nimic: 

Câte fete-n sat la noi, / Nu plătesc un 
baraboi. (POP.) 


BARĂ 
A o da în bară (Arg.) = A comite o greşeală, a 
face o gafă: 

A dat-o în bară cu actoria şi-atunci ce s- 
a gândit ea? Hai să fac o chestie să mă ţină 
lumea minte. (RADU PAVEL GHEO) 

FMI, una dintre cele mai influente 
instituții financiare internaţionale, o dă foarte 
des în bară cu prognozele economice, dar 


anticipează bine trendurile. (http://www.zf.ro/) 


BARBĂ 
A avea barbă (Pfm.; d. o anecdotă) = A fi veche 
şi cunoscută: 

Ea n-avea niciun haz; ne povestea fel de 


fel de istorioare, care n-aveau nicio barbă... 


A da banii prin barbă (Pop.) = A freca de 
bărbie banii încasați într-o zi sau la o afacere, 
pentru a avea noroc: 
Paralele luate întâi de la cineva, 
safteaua cum am zice, să le dai prin păr 


şi barbă, să ai noroc. (IRINA NICOLAU) 


A face dâră (drum) prin barbă (Pfm.) = A 
deschide calea: 

Convenţia cea afurisită, nu mai sunt pri... 
pri... privilegiuri; după ce-ţi ieu copiii la oaste cu 
sorții, ca pe proşti; după ce, vorba ceea, îţi fac 
drum pin barbă, pe de-a-ntregu, apoi te mai şi 
poreclesc retrograd!... vinograd!... tureatcăl... 


strigoi!... (VASILE ALECSANDRI) 


A merge pe barba lui (Arg.) = A urma o 
strategie personală: 

Bute merge pe barba lui! Fostul «Mister 
KO» nu se retrage, însă nu a stabilit cu cine va 
boxa la toamnă. (http://www.presaonline.com/) 

A o lua în barbă (Arg.) = a) A fi bătut, a fi învins. 
b) A da de necaz, a avea neplăceri; a suferi o 
decepție: 

Barba este o podoabă a bărbatului [...] 
şi semnifică putere, vitalitate, forță. Pe când d-l 
Năstase, atunci când a luat-o în barbă de la 
justiție, nu prea a manifestat însuşirile 
bărbăteşti sus amintite. 


(http://www.ziaruldeiasi.ro/) 


A pune (sau a trage) bărbi (Pfm.) = A minți. A 
spune verzi şi uscate: 

Altădată 
barbă, dar trăgea bărbi statului român cât 


însă d-l Năstase nu avea 


încape. (http://hwww.ziaruldeiasi.ro/) 


A pune o barbă cuiva (Pfm.) = A înşela; 

A tras bărbi despre plagiat, trage bărbi 
la Comisia Europeană despre schimbarea 
procurorului general şi a directorului DNA (ca 
să nu mai vorbim despre bărbile mai vechi cu 
suspendarea lui Băsescu), a pus bărbi despre 
performanțele economice ale guvernului său, a 
pus bărbi despre privatizarea Oltchim sau 
despre cum l-a votat el pe Raţiu în 1990 [...] 
(http://www.ziaruldeiasi.ro/) 


A râde în barbă (Pfm.)=A râde în sine (cu 
răutate): 

Poate-avea el oaste cât frunză şi iarbă, / 
Eu ridic din umeri şi îmi râz în barbă. (|. L. 
CARAGIALE) 

Destrămarea lugoslaviei îşi râde niţel în 
barbă. Dacă aş fi un pic de cetnik [cetnic = 
membru al unor organizaţii naționaliste din fosta 
Iugoslavie, care, în timpul celui de-al Doilea 
Război Mondial, a luptat alături de germani 
împotriva forţelor de eliberare națională.] mi-aş 
barbă, 


(http://fugitdeacasa.blogspot.ro/) 


râde  uşurel în zilele astea... 


A se trage de barbă (cu cineva) (Pfm.) = A fi 

bun prieten: 
Altădată 

barbă, dar trăgea bărbi statului român cât 


însă d-l Năstase nu avea 


încape. lar acum se trage de barbă cu o armie 


Dicţionar de expresii româneşti în contexte A — C 


de avocaţi, se consideră nevinovat ca Sfânta 


Vergură [...] (http://www.ziaruldeiasi.ro/) 


A şopti în barbă (Pfm.) = A spune ceva numai 
pentru sine, încet: 

Când văzui a lor mulțime, câtă frunză, 
câtă iarbă, / Cu o ură neîmpăcată mi-am şoptit 
atunci în barbă, | Am jurat ca peste dânşii să 
trec falnic, fără păs, / Din pristolul de la Roma 
să dau calului ovăz... (MIHAI EMINESCU) 


A trage nădejde ca spânul de barbă (Pfm.) = 
A nădăjdui (la) ceva ce nu se poate realiza 
niciodată: 

Suferă de galantomia ereditară despre 
partea unchiului. Semne cazone: trage nădejde 
că are să guverneze în țara românească — cum 
trage nădejde spânul de barbă. (ANTON 
BACALBAŞA) 

S-a dus şi toamna, şi iarna acelui prim 
an când te-ai întors şi tragi nădejde ca spânul 
de barbă! încai, în primăvara următoare ai găsit 
o scuză mai ca lumea [|...] (EUGEN BARBU) 


A-şi da barba pe mâna altuia = A se lăsa la 
discreţia altuia: 
Bărbatul s-a convins acum că nu e bine să- 


şi dea barba pe mâna necunoscuţilor. 


BARDĂ 

A da (sau a azvârli) cu barda (ori cu securea, 
cu puşca) în Dumnezeu = A se răzvrăti. A nu 
avea respect față de nimeni: 

Zahek este convins că „axa lumii e 
tocmai inversată”, că „oamenii se îndoapă cu 
ură, obsesii şi lăcomii”, că individul „pentru un 
metru în plus dă cu barda în Dumnezeu”. 
(ADA-MICHAELA CIOBANU) 


A da (sau a azvârli, a arunca) cu barda în 
lună = A fi nesocotit: 

Nicolae mă suporta, cu toate limitele mele, 
cu patetismul meu nesuferit, stângaci, cu acest stil 
excesiv, stângaci, ridicol, da, ridicol aici, pe 
malurile tabietul acesta de 


dâmboviţene, cu 


neînțeles [...] de a da uneori-adeseori cu barda-n 

lună, cu un alt tabiet, şi anume: de a mă 
autodenigra [...] (AURA CHRISTI) 

[cneazul Mîşkin] e un sparge blide, un 
defazat ce dă, câteodată, cu barda în lună. 


(IDEM) 


A fi cioplit numai din (sau neluat în) bardă = 
A fi bădăran: 

Sau îi place vreun altul mai apatic şi 
mai plavăn / Şi cuminte ca vițeii, dar cioplit din 
bardă zdravăn. (MIHAI EMINESCU) 

[Om] neluat în bardă, cioplit numai cu 
securea. (B. P. HASDEU) 


BARICADĂ 

A fi de cealaltă parte a baricadei = A fi în 

tabără opusă: 
Nici 

lucrurile nu stau prea bine, pentru că redactorul- 


de cealaltă parte a baricadei 


şef al Gazetei de Maramureş, Nicolae Teremtuş, a 
fost spitalizat |...] (DORIN ŞTEF) 

Adică profesorul voia ca Angelo, de 
bunăvoie şi nesilit de nimeni, să treacă singur de 
cealaltă parte a baricadei. (DUMITRU CRUDU) 


A fi pe baricadă = A fi la datorie; a fi combativ: 


Dimpotrivă, vedea în toate acestea 
motive în plus de a rămâne pe baricade şi de a- 
şi asuma cu maximă responsabilitate şi cu 
nedisimulat orgoliu statutul de scriitor român. 


(http://www.evz.ro/) 


A muri pe baricade = A muri luptând pentru o 
idee: 

Vorbeşte cu emoție şi cu admiraţie 
despre cei care, atunci când au murit pe 
baricade, aveau vârsta lui. (stirileprotv.ro/) 

Mi-a spus din prima zi când te-a văzut 
că te ştie de undeva. Tatăl ei a murit la 
baricadă. (DAN CHIŞU) 


BARIŞ 

A-şi da barişul pe ceafă (Reg.) = a) A se face de 

râs. b) (Reg.) A încălca regulile bunei-cuviinţe: 
Vecinii şi vecinii vecinilor începuseră a 

şopăi: că bătrânele prea sunt de tot, prea se 


ocolesc, prea se uită chiondorâş, prea-şi dau, la 


Vasile ILINCAN 


vreme de bătrâneţe, barişul pe ceafă şi poalele 
peste cap. (BARBU DELAVRANCEA) 


BAROS 
(A fi) între baros şi nicovală = (A fi) în mare 
strâmtoare: 

Demoralizaţi, destabilizați şi aflaţi, de 
ceva vreme, în criză, românii se situează în 
ingrata ipostază definită drept între baros şi 
nicovală. (www.ziarulevenimentul.ro/) 


BASM 

A se face de basm (Fam.) = A se face de râs: 
C-am băut tot ce avui / Şi de basm mă 

făcui. (POP.) 


BASMA 
A ieşi (sau a scăpa) basma curată (Pfm.) = A 
scăpa cu bine dintr-o încurcătură: 

Dorința mea fermă este ca să scape 
basma curată... Să-şi dovedească 
nevinovăția... Altfel, să ştii, îl aşteaptă pedeapsă 
grea de tot... (GIB MIHĂESCU) 

Apropierea eliberării din armată se 
traducea printrun potop de inspecții şi de verificări, 
la care plutonul nostru de cercetași, considerat unul 
de elită, trebuia să iasă nu numai basma curată, ci 


cu rezultate maxime [...] (MIHAI CANTUNIARI) 


A scoate (pe cineva) basma curată (Pfm.) = A 
scoate (pe cineva) nevinovat: 

Pe Iuda nu se cade însă a-l scoate 
basma curată, deoarece este efectiv culpabil şi 
(N. 


nu există motive pentru a-l achita. 


STEINHARDT) 


BASTA 
Şi cu asta basta! = Am încheiat discuția!: 

Iar El, singur se luptă cu ălălalt ca să 
nu-i ia sufletul omului. ... Şi-au pus soarta în 
mâinile divinității şi cu asta, basta... (DANIELA 


LUNGU) 


BATĂ 

A da pe bete (pe cineva sau faptele cuiva) = a) 
A da de gol. b) A râde de cineva sau de faptele 
cuiva: 

Vai, bietele fete!/ Că le-am prăpădit / Şi 
le-am dat pe bete... / De-acum m-am 
topit! (V ASILE ALECSANDRI) 


A da pe cineva pe bete afară = A goni pe 
cineva cu ocară dintr-un loc, dintr-o casă: 

Atunci ea îi dete ceva de bău, iar el dete 
dintr-însul afară inima găinei. Ea o luă, apoi îi 
dete pe bete din ostrov. (P. ISPIRESCU) 

Vizirul vorbe d-aceste nevrând nici a 
auzi, / L-a dat [pe pescar] pe bete afară ca ş-în 
cealaltă zi. (ANTON PANN) 

Şi de la o împărțeală de colaci, dascălul 
avea ciudă pe popă, l-a dat pe bete. (ON 
CREANGĂ) 


BATE 

A bate (cu vorba) = A face aluzie la...: 
Întotdeauna femeia bătea departe cu 

vorba, prefăcându-se că nu înţelege. 


A bate (h)alviţa = A muşca dintr-o bucată de 
alviță atârnată c-o sfoară de tavan, de Lăsata 
Secului: 

În ziua de Lăsata Secului familia se 
reunea la părinți sau la un frate mai mare ca să 
bată halvița. Ordinea în care se bătea halvița 
era de la cel mai tânăr la cel mai bătrân. 
(https://dhyeata.wordpress.com/) 


A bate (pasul) pe loc = A nu progresa: 
A nu tăcea înseamnă acum a tautologiza, 
a bate pasul pe loc, a muri în neprimenirea 
propriei tale substanţe. (GABRIEL LIICEANU) 
Au plătit 
accident, disperaţi că ancheta bate pasul pe loc. 


autopsia fiului mort în 


(www.vremeanoua.ro/) 


A bate (sau a da) mâna (sau palma) (cu 
cineva) = a) A se învoi din preț, a încheia un 
târg (cu cineva): 

Termenul licitaţiei îl vom fixa atunci... 
Aşa! Aide, dă mâna! Ne-am înţeles, vasăzică... 
(LIVIU REBREANU) 

Mă duc şi viu îndată să batem mâna 
împreună. (VASILE ALECSANDRI) 


Dicţionar de expresii româneşti în contexte A — C 


b) A promite, a se lega cu jurământ: 
Eu ţi l-oi omori, draga mea, dacă mi-i 


da mâna că-i merge după mine. (POP.) 


A bate (sau a freca, a lăsa) la trei (sau la 
patru) coaste (pe cineva) (Pop.) = A bate 
zdravăn (pe cineva): 

Nu departe de Nistru îi întâlni [Ştefan] 
[pe tătari] şi începu a le da pe foi şi a-i freca la 
trei coaste. (P. ISPIRESCU) 


A bate apa să se aleagă unt(ul) (Pex.) = A face 
o muncă zadarnică: 

— Ia lasă-mă, jupâneasă, cu cărțile cele 
a d-voastre în pace, că eu ştiu ce ştiu eu, 
degeaba mai baţi apa-n chiuă să s-aleagă unt, 
că nu s-a alege niciodată! (ON CREANGĂ) 

După cum se vede, baţi apa ca să se 
aleagă untul, dar nu se vede nimic în urma ta. 
A bate bani (sau monedă) = a) A fabrica 
monede din metal: 

Fiecare stat a trecut la baterea proprie 
sale monede, în virtutea dreptului de a bate 
monedă. (NADIA CERASELA ANIŢEI) 


b) (D. domnitori) A înfiinţa monede proprii: 
Cetatea Albă este singurul oraş din 
Moldova care bate monedă, acest drept aparținând 
exclusiv domniei. (LAURENŢIU RĂDVAN) 
Că de mult ce eşti avut, / Bani de aur ai 
bătut. (VASILE ALECSANDRI) 


A bate capul (cuiva) sau a bate la cap (pe 
cineva) = A insista (pe lângă cineva); a sâcâi, a 
cicăli, a plictisi (pe cineva); a nu-i da pace 
(cuiva): 

Era însă sigur că a făcut-o în credinţa 
de-a asculta porunca lui, care mereu i-a bătut 
capul cu feciorul Tomii. (LIVIU REBREANU) 

[...] şi-atâra l-a bătut la cap, că până la 
urmă i s-a făcut lehamite bietului om să se tot 
împotrivească şi a făcut precum zicea dracul. 
(POP.) 


A bate cărţile (Mol.) = A lovi (mereu) de masă 
cărțile de joc; a amesteca cărțile: 

Comportă-te matur, ai treizeci de ani, te-ai 
mai întâlnit cu femei, nu trebuie să-i dai ei toți aşii 
chiar înainte de a bate cărțile... (RODICA OJOG- 
BRAŞOVEANU) 

Acum era rândul lui să bată cărţile de 
joc şi o făcea repede. 


A bate cîmpii = a) A se abate de la subiect, a 
divaga: 

Autorul... bate câmpii cu grație. (G. 
CĂLINESCU) 


b) A vorbi aiurea, a spune prostii: 

Vorbeai de bandiți, aş jura că ai folosit 
pluralul, ori cuvântul nu ţi-l puteau sugera decât 
mai multe voci. 

— la nu mai bate câmpii! se enervă 
femeia. (RODICA OJOG-BRAŞOVEANU) 

— No, amu’ ce să facem, să cerem 
Facultăţii de Drept din Bucureşti să-i retragă 
Monicăi Macovei diploma de absolvent pentru 
că bate câmpii? (www.paginaeuropeana.ro) 


A bate cu... = A avea simpatie pentru...: 
Luluţa nu bate nicidecum cu Guliţă. 
(VASILE ALECSANDRI) 


A bate cu fruntea în nori (Olt.) = a) A fi înalt. 
b) A fi mândru: 
Oricât te-ai înălța în vânt, / Cu fruntea-n 


o es 


şi mine, în pământ. (CINCINAT PAVELESCU) 


A bate cuiva obrazul (Fig.: pfm.) = A-i face 
cuiva imputări: 

Scrisoarea prin care Gabriel Liiceanu îi 
bate obrazul lui Victor Ponta [...] (GABRIEL 
LIICEANU) 


A bate cuiva perele (Trs.; rar) = A repeta 
neîncetat un sfat: 

Până nu plecă de-acasă, bătutu-i-a 
muierea perele cum să se poarte de s-ar întâlni 
cu omul cel bun, cum să se roage de iertare şi, 
de i-ar mai da ceva, cum să vină sfoară acasă. 


(I. POP-RETEGANUL) 


Vasile ILINCAN 


A bate din buze (Arg.) = A informa poliția: 
Bătea din buze la secţie şi hoțul nu 


pățea nimic. 


A bate din palme = A aplauda: 

La fiecare articol, toate cocoanele bat 
în palme cu bucurie, strigând într-un glas: 
bravo guvern! (|. L. CARAGIALE) 


A bate din picior = A lovi cu piciorul în pământ 

ca reacție, ca intimidare sau ca amenințare: 
Scaraoschi... mânios grozav, chemă 

înaintea sa toată drăcimea şi bătu din picior, 


strigând [...] ION CREANGĂ) 


A bate drumul sau drumurile (căile, ulițele, 
țările, codrii) = A umbla mult. A face mereu 
acelaşi drum pentru afaceri: 

Și aşa, în loc să cerceteze la obârşie 
unde ar fi putut găsi tot ce-l rodea, bătea 
adeseori drumul Armadiei iscodind mereu pe 
Ghiţă Pop de la care ştia că nu poate culege 
nimic sigur. (LIVIU REBREANU) 

Înainte de a merge la doctor, bătrânii 
sunt nevoiți să bată drumul la Direcţia 
Finanţelor, pentru un certificat fiscal care să 
demonstreze că unicul lor venit e pensia 


modestă. (http://www. .jurnaluldearges.ro/) 


A bate în pumni (Fam.) = A lovi pumnii unul 
de altul, făcând necaz cuiva: 

Ca să ne facă şi mai mult în ciudă, a 
început să bată în pumni, fără să-i pese de 


necazul nostru. 


A bate în retragere (Fig.) = a) A retracta cele 
spuse înainte: 

de 
hotărârea Aglaii, să bată în retragere. (|. L. 
CARAGIALE) 


Şi căpitanul a trebuit, uimit 


b) A se retrage din luptă: 
Zdrobiţi de 

inamicii bat în retragere. Goana ce li se dă e 

pentru ei cumplită. (AL. MACEDONSKI) 


toată artileria noastră, 

A bate în sită şi în covată = A face orice pentru 
realizarea unui lucru: 

Ș-a bătut în Sâtă, şî-n covată, / Ș-a făcut 
colacu-ndată. (POP.) 

— Măi babă, bate în sită şi covată şi fă- 
mi o turtă în vatră, să mă duc în lume după 


copil. (http://www.piticipenet.ro/) 


A bate la ochi (rar, la urechi sau la auz) (Fig.; 
pfm.) = A atrage atenţia, bănuiala prin 
neobişnuitul situaţiei: 

Străluceşte şi bate la ochi de departe, 
hi! hi! tocmai de un sfert de poşte boierească 
[...] (LL. CARAGIALE) 

Astea băteau la ochi, toată lumea 
credea că popa găsise vreo comoară. (IDEM) 

[Lipsurile] băreau prea tare la ochi ca 
să nu le fi putut îndată constata. (AL. 
ODOBESCU) 

Înființase o societate secretă cu numele 
Eterie (tovărăşie), nume modest, care nu bătea 


la auz. (ION GHICA) 


A bate la palmă = A lovi peste palmă (pedeapsă 
obişnuită în şcoala din trecut): 
Domnişoara Victoria... vă bătea la 


palmă. (ION PAS) 


A bate la tălpi (Înv.) = A pedepsi lovind cu un 
baston, o vargă etc. la tălpi: 

La o răspântie călăul cu căciula înaltă 
bate la tălpi pe un vinovat. (NICOLAE IORGA) 


A bate la uşa sau ușile oamenilor = A cere 
pomană: 

Da, a bătut la mai multe uşi, a vrut şi ea 
să fie protejată, să fie găzduită într-un pat mai 
puţin singur decât al ei, dar nimeni nu a lăsat-o 
să intre. (MATEI VIŞNIEC) 

Din când în când omul era nevoit să 


bată la uşa vecinilor pentru a putea supraviețui. 


A bate laturile = a) A rătăci. b) A greşi: 

Dar şi eu iute mi-am alcătuit o faţă pre cât 
am putut de nepăsătoare [...] făcându-mi socoteală 
că nu se cuvine să-mi arăt ruşinea şi să bat laturile 


ca un becisnic. (NICOLAE GANE) 


Dicţionar de expresii româneşti în contexte A — C 


A bate mingea, ţurcea etc. = A (se) juca cu 
mingea, cu ţurca etc.: 
Să nu-mi spui că vom bate mingea 
împreună! a glumit Grasu”. (ADELIN PETRIŞOR) 
Toată ziua bate mingea în faţa casei, 


încât s-au săturat şi părinţii. 


A bate monedă pe... (Fam.) = A insista pe...: 

Specificitatea etnică şi cea culturală nu 
sunt încurajate. Se bate monedă pe integrarea 
totală a minoritarilor ca cetățeni francezi. (C. T. 
POPESCU) 


A bate palma (sau, mâna) (emţ.,laba) cu 
cineva = a) A da mâna cu cineva; a ajunge la o 
înţelegere, a se învoi, a-şi da asentimentul pentru 
o convenţie stabilită: 

Uncheşul Haralambie... după ce a bătut 
palma cu tinichigiul... s-a coborât din cerdac şi 
s-a dus. (MIHAIL SADOVEANU) 

Poftesc să vii aicea, să baţi cu mine 
laba şi să ne împăcăm. (IDEM) 


b) A promite, a se lega cu jurământ: 
Eu ţi l-oi omori, draga mea, dacă mi-i 
da mâna că-i merge după mine. (POP.) 


A bate prundurile sau podurile ori lela, treta, 
brambura, geamburec = A hoinări: 

Cât îi mic, prinde muşte cu ceaslovul şi 
toată ziulica bate prundurile după scăldat, în loc 
să pască cei cârlani şi să-mi dea ajutor la trebi, 
după cât îl ajută puterea. (ON CREANGĂ) 


A bate putineiul (Pex.) = A obţine unt din lapte 
sau smântână: 

Laptele bătut e acela care rămâne după 
ce se bate putineiul şi se alege untul. 
(http://iww.culinar.ro/) 


A bate război (Înv.) = A se război: 

Dar ei păzesc tăcere, nu vor să-şi bată 
capul; / De ce dar noi cu lumea să batem tot 
război? (G. COŞBUC) 


A bate satu-n vergi = A cerşi: 

Zi de zi, sărmana femeie bătea satu-n 


vergi. 


A bate stupii = A muta albinele în alt stup: 

Şi mai vârtos căuta pe un grec, pre 
nume  Sarâieni, carele au fost de au fost 
bătut stupii lui Gavriliţă [...] (ON NECULCE) 


A bate şaua (Fig.; pmf.) = A da de înţeles, fără 
a se adresa direct: 

Fii român verde şi rupe mâţa în două. 
Bate şeaua, să-nțeleagă iapa, căci femeia-i 
dracul; şede în deal şi prăvale carul în vale; (C. 
NEGRUZZI) 

Victoria Nuland bate şaua lui Viktor Orban, 
să priceapă Victor Ponta. (bttp://www.gandul.info/) 


A bate tactul sau măsura = A marca prin 
mişcări regulate, cu mâna sau bagheta, tactul 
unei bucăți muzicale sau al unui vers: 

Cântecul e altul: sprinten, săltăreț. Piciorul 
îi bate nervos tactul; apoi porneşte cu paşi mărunți 
şi măsuraţi înapoi [...] (GIB MIHĂESCU) 

Profesorul bătea măsura şi toți erau 
atenți la el. 


A bate toba = A spune peste tot un secret (intim): 
De regulă nu zicea nimica; dar aşa, 
uneori, cam în glumă, se-ntâmpla să-i scape şi 
lui câte o vorbă, bunioară: 
— Numa de nu ne-ar bate odată toba cu 
atâtea cacialmale! (. L. CARAGIALE) 


A bate un record (sportiv) = A depăşi un 
record (sportiv): 
Pecanha, portarul brazilian al 
Petrolului, a bătut un record vechi de peste 20 
de ani în fotbalul românesc, reuşind să nu 
primească gol timp de aproape 800 de minute. 


(http://www.digisport.ro/) 


A i se bate coliva în piept (Pop.) = A fi pe moarte: 
în dealul 
Titi Aripă. 


Lipsea numai Oacă, dus 
Filaretului, cu coliva-n piept, şi 


(EUGEN BARBU) 


Vasile ILINCAN 


Bătrânei i se bătea coliva în piept de o 
jumătate de an şi nu mai putea să se deplaseze 


nicăieri. 


A se bate calicii la gura cuiva = A mânca 
foarte repede sau a vorbi mult şi repede: 

Prinde mutul limbă, de parcă i se bat 
calicii la sură ca la pomană. (MIHAIL 
SADOVEANU) 

[...] turna în el bucate şi udătură, de 


ziceai că se bat calicii la gura lui. (POP.) 


A se bate cap în cap (sau în cap cu...) = a) 
(Fig.; d. hotar) A se mărgini cu...: 

Cele două suprafețe revendicate de 
petent se bat cap în cap. 


b) A se contrazice: 
Venea să se intereseze care este 
adevărul în vălmăşagul de ştiri ce circulau şi se 


băteau cap în cap. (LIVIU REBREANU) 


A se bate cu cărămida în piept (Arg.) = A se 
lăuda: 

Nicolae Robu se bate cu cărămida în 
piept: Stoia m-a sfidat, dacă i-aş fi dat extemporal, 
nu ştia nici 5% din ceea ce e făcut în Timişoara! 
(http://www.opiniatimisoarei.ro/) 


A se bate cu mâna (sau palma) peste gură (Fig.; 
pfm.) = a) A se lovi peste gură pentru vorbe 
nesocotite: 

Bate-te mai bine cu mâna peste gură şi 
zi ca vameşul: Doamne, milostiv fii mie, 
păcătoasei [...] (ON CREANGĂ) 

Mai bine tăceam, zise baba bătându-se 
cu palma peste gură. (POP.) 


b) A duce mâna la gură înaintea unei întâmplări 
neaşteptate; a dori ca cele spuse să nu se 
împlinească: 

Nu mai face şi tu atâta vorbă ca fariseul 
cel fățarnic. Bate-te mai bine cu mâna peste 
gură. (ION CREANGĂ) 

Doamne fereşte! Bate-te cu palma peste 
gură! (POP.) 

A se bate cu moartea = A fi în agonie: 
A văzut o cioară bătându-se 
moartea. (1. POP-RETEGANUL) 


cu 


A se bate cu pumnii în (sau peste) cap = A fi 
foarte supărat; a-şi da lovituri peste cap în semn 
de supărare mare, de disperare: 

O dată încep ele a se boci înăbuşit şi a 
se bate cu pumnii peste cap. (ION CREANGĂ) 


A se bate cu pumnii în piept (Pfm.; fig.) = a) A 
se căi; a fi supărat: 

Niciun orator nu se bate cu pumnul în 
piept. Niciunul nu răstoarnă sfeşnicele, nu 
sparge tribuna [...] (|. L. CARAGIALE) 

Împărăteasa... începu a suspina şi a 
în pept şi 
smulgându-şi şi părul de supărare. (|. POP- 
RETEGANUL) 


plânge, bătându-se cu pumnii 


b) A se mândri, a se mândri, a se fuduli: 
Sfaturile lui paşnice însă mai mult 
întărâtau pe lon care se bătea mereu cu pumnii 
în piept: 
— lau eu toate răspunderile! (LIVIU 
REBREANU) 


A se bate de muscă (Fig.) = A sta degeaba: 
Ar fi potrivit să te apuci de ceva şi nu să 
te baţi de muscă cât îi ziua de mare. 


A se bate după (rar, la sau pe) ceva (Pop.) = A 
căuta cu tot dinadinsul să ajungă la ceva: 


Fata se bătea mereu după note mari. 


A se bate în parte = A se lupta, fără ca nimeni 
să iasă învingător: 

Simion de altfel nu cerea decât brazdele 
pe care i le tăgăduia flăcăul, căci de bătut s-au 
bătut în parte. (LIVIU REBREANU) 


A se bate pe (sau peste) burtă cu cineva (Fam.) 
= A fi foarte apropiat cu cineva: 

[...] şi ce mă deranjează aici nu sunt 
nici obiecțiile ca atare, nici faptul că se bate pe 
burtă cu mine în public [...] (GABRIEL 
LIICEANU) 


Dicţionar de expresii româneşti în contexte A — C 


Urmează o strângere de mână şi peste o 
oară amândoi sunt fraţi de cruce şi se bat peste 


burtă. (NICOLAE GANE) 


A(-i) bate capul cuiva sau a bate pe cineva la 
cap (Pfm.; fig.) = A sta de capul cuiva, a se ţine 
stăruitor de cineva, a nu-i da pace, a-l ameţi, a-l 
toca la cap: 

Anghelină, stinge lampa... Destul ai stat 
trează cât ne-a bătut capul cu poveştile acel cioban 
de la Păstrăveni. (MIHAIL SADOVEANU) 

De multă vreme Joe umbla după 
Junona, bătându-i capul şi spunându-i că moare 
de dragoste pentru dânsa. (P. ISPIRESCU) 


A(-i) bate în (sau din) pumni (cuiva) sau a juca 
pumnii = A necăji, a lua în râs (pe cineva) 
(lovindu-şi pumnii unul de altul), a-i face în 
ciudă (cuiva): 

Şi-atunci ea, când el glumeşte, joacă 
pumnii şi-l stropeşte pe obraz. (G. COŞBUC) 


A(-i) bate (cuiva) pontul (Arg.) = A face o 
aluzie (cuiva): 

Zadarnic îi tot bătea pontul, el vorbea 
de cu totul altceva. 


A fi 
înclinat, aplecat spre..., a-i merge gândul la...: 


A-i bate (cuiva) gândul (undeva) = 


S-a încercat de câteva ori să afle cam 
încotro i-ar bate gândul fetei. (AL. VLAHUȚĂ) 


A-i bate (sau a-i cânta) (cuiva) în strună (Pop.) 
= A vorbi astfel încât să-i facă plăcere cuiva: 

Sfaturile acestea îl înălțau şi-l încântau, 
mai ales că toți băteau în struna lui şi-l linguşeau 
ca pe un stăpân. (LIVIU REBREANU) 


A-l bate pe cineva gândul (Fig.) = A se gândi 
(insistent) la...: 

Gândul m-a bătut / Să mă 
(OCTAVIAN GOGA) 


Ş-apoi, în fiece zi revenea cu câte-un 


întorc. 


amănunt, cu câte o ştire nouă [...] încât Grigore 
începu să se ferească a da ochii cu ea şi-l bătea 
gândul să se mute mai bine la un hotel [...] (LIVIU 
REBREANU) 

Pe mine mă bate gândul să las crângul, 
/ Să iau câmpul. (POP.) Nu mă bate gândul să 
mă fac judecător al societății în care trăiesc, 
căci omului nevoieş nu-i rămâne decât să se 


retragă ... (IOAN SLAVICI) 


A-l bate (pe cineva) grija = A fi neliniștit sau 
muncit de o grijă, a fi îngrijorat: 

Când m-ar bate numai atâta grijă, măi 
femeie, ce mi-ar fi? Dar eu mă lupt cu gândul cum 
să-i port de cheltuială [băiatului la şcoală]. (ION 
CREANGĂ) 

Da pe noi nu ne bate grija de petrecerea 
lor [...] (POP.) 


A-şi bate (sau a-şi strica, a-şi răci, a-şi rupe) gura 
degeaba (sau de clacă, de pomană, de-a surda, în 
zadar) (Fig.) = A pleda fără rost, a nu găsi 
ascultare, a vorbi în vânt, la pereți; vorbi în zadar: 

Văzând că-şi răceşte gura degeaba, 
moşneagul îl lăsă într-ale lui. (POP.) 

[...] chiar dacă ţi-ai bate gura, tot nu ai 
avea nimic de câştigat. (DANIEL SUR) 

Nu-ţi răci gura degeaba. Tot nu-ți 
răspund... (OCTAVIAN PALER) 


A-şi bate capul = A se chinui: 

Ce rost nebun m-a aruncat / În valvârtejul 
lumii-ntregi / Şi boala, ce m-a pus la pat, / Nu-ţi 
bate capul s-o-nţelegi. (OCTAVIAN GOGA) 


A-şi bate capul (sau, rar, firea) cu ceva (Fig.) = 
A fi preocupat de...; a se frământa: 

Ce-şi bătea el capul cu idei cum le au d- 
alde gazetari de-ai noştri, ce ştia el de subțietura de 
minte din vremea de astăzi? (MIHAI EMINESCU) 

EI [îşi] bătuse capul mult şi bine să dea 
în cap pe fata împăratului, în lipsa fiului său, 
dară toate mrejele lui rămăseseră de râs. (P. 
ISPIRESCU) 

Dracul mă punea să-mi bat capul de 
gramatică ?... De ştiam asta, mai bine şedeam 
acasă. (ION CREANGĂ) 


A-şi bate capul sau (pop.) a se bate cu gândurile, 
cu mintea = A gândi intens (la ceva), a-şi frământa 
mintea (cu ceva), a fi preocupat (de ceva): 


Vasile ILINCAN 


[...] feciorul împăratului se pârjolea şi 
se bătea cu gândurile. (POP.) 

Căpitanul nu-şi bate capul cu noi. 
(NICOLAE GANE) 

Şi nu-ți mai bate capul, femeile vorbesc 
vrute şi nevrute.( CONSTANTIN ARCU) 

Cum stă aşa singur îşi bate capul, îşi 
reaminteşte tot trecutul şi la urmă, după trudă 
îndelungată, vede că nu are absolut nimic de 


spus [...] (OCTAVIAN GOGA) 


A-şi bate joc (de cineva sau de ceva) = a) A lua 
în derâdere. A lua în râs: 

[...] dacă până şi maghiarii, poporul cel 
mai decăzut al Europei moderne, au ajuns să fie 
stăpânii noştri şi să-şi bată joc de noi în 
şedinţele acelei adunăture ce se pretinde 
Cameră. (MIHAI EMINESCU) 


b) A necinsti, a viola o fată, o femeie: 

Dacă şi-a pus cumva în minte să- 
şi bată joc de cineva, a greşit persoana, şi dacă 
Mugur mai perseverează şi nu lasă fata în pace, 
va avea motive să fie trist! (RODICA OJOG- 


BRAŞOVEANU) 


c) A face (ceva) de mântuială, a lucra prost: 
Aşa a înțeles el să muncească, dar şi-a 
bătut joc de materiale. 


A-şi bate mendrele (Pfm.) = a) A râde de 
cineva sau ceva. b) A-şi face, neîmpiedicat, 
poftele: 

Îi ținură de rău tatăl lor, căci de, orice 
s-ar zice, fiu îi era şi ăl mic, şi îl durea la inimă 
când îl luau în râs, dară toate fură în deşert, 
căci, deşi nu mai vorbea de rău aievea în faţa 
împăratului, pe din dos, însă, îşi băteau 
mendrele, cum voiau |...) (P. ISPIRESCU) 


A-şi bate picioarele (Fig.; pfm.) = A umbla 
mult: 

De n-a fi şi unul ca mine pe-acolo, 
degeaba vă mai bateţi picioarele ducându-vă. 
(ION CREANGĂ) Poţi să le şi spui oamenilor, 
ca Să ştie şi să nu-şi mai bată picioarele de 
pomană pe la curte! (LIVIU REBREANU) 

Bătu-te-ar norocul, hazul, pustia, cucul etc. 
(Gmţ.) = Exprimă simpatia, mirarea, indignarea: 

— Cresc, bată-le norocul, ca din apă... 
Acuma numai bărbat îi lipseşte... (DUILIU 


ZAMFIRESCU) 

— Iar?... bată-te cucul să te bată... Hai, 
du-te de te pune la pândă. (VASILE 
ALECSANDRI) 


— Da că doar de lume am fugit; o ştiu 
eu cât e de dulce şi de amară, bat-o pustia s-o 
bată! ION CREANGĂ) 

— Ei! bată-te vina să te bată... Auzi 
dumneata, neiculiță, drăcia dracului! ce i-a dat 
lui Tartorul pân cap: zor-nevoie, la plimbare de- 
a călare!!... (|. L. CARAGIALE) 

[...] şi ne băgăm într-o cinstită crâşmă, 
la fata vornicului de la Rădășeni [...] căci era şi 
frumoasă, bat-o hazul bată! (ON 
CREANGĂ) 

— Bată-te norocul să te bată! N-ai 
titiun? îl cercetă Olguţa, imitându-l. (IONEL 
TEODOREANU) 


S-0 


Să mă bată Dumnezeu (sau crucea sau Maica- 
Precistă etc.) = Jurământ pentru a fi crezut: 

Să mă bată Dumnezeu dacă oi avea 
vreo motcă [jurubiță sau scul de lână], s-a juruit 
baba. Poţi să cauţi cât vrei. 
(http://ionmarinalmajan.blogspot.ro/) 


Se bate ziua cu noaptea (Pfm.) = Se luminează 
de ziuă. Amurgeşte: 
Când am ajuns se bătea ziua cu noaptea. 


Un pui de bate = O bătaie straşnică: 

Dându-mi şi părintele Isaia un pui de 
bate aşa din senin, chihăiam pe mama... că doar 
m-a da şi pe mine la catiheţ. UON CREANGĂ) 


BATJOCURĂ 
A fi (sau a ajunge, a se face) de batjocură = A 
fi (sau a ajunge, a se face) de râs, a deveni 
ridicol; a (se) compromite: 

Nu te mai face de batjocură! (l. L. 
CARAGIALE) 


Dicţionar de expresii româneşti în contexte A — C 


— Cum nu m-aş căina şi nu m-aş amâri, 
zână a frumuseţelor, se făcea că zise el, iată sunt 
olog, şi din această pricină am ajuns de batjocura 
tutulor băieţilor din sat. (P. ISPIRESCU) 


BAZĂ 
A avea (ceva) la bază = A se întemeia pe ceva 
(sigur): 

Creşterea francului elvețian are labază 
rațiuni politice determinate de alegerile din 
Grecia (www.caleaeuropeana.ro) 


Argumentele sale aveau la bază multe 
lecturi atente şi interpretări inedite. 


A avea la bază (Arg.) = A fi licenţiat într-un 
domeniu: 
Avea la bază studii de inginerie electrică. 


A fi luat la bază (Arg.) = A fi arestat de poliţie: 
Prins asupra faptului, individul a fost 
luat la bază de doi poliţişti şi a fost arestat. 


A pune bazele a ceva = A întemeia; 

Oricât de emancipat te-ai crede d-ta, omul, 
când pune bazele familiei, trebuie să ţină seamă şi 
de obiceiurile lumei. (LIVIU REBREANU) 


A sta (saua fi)la baza a ceva= A forma 
temelia, fundamentul a ceva: 

Prea puțin suntem informaţi în privința 
argumentelor care au stat la baza supoziţiei |...] 
cuprinse în volumului III al monografiei. 
(DORIN ŞTEF) 


BĂBEŞTE 
A socoti (sau a face socoteli, a o lua) băbeşte = 
A face calcule în mod simplist, empiric: 

Când a ajuns acasă, şi-a făcut de 
iznoavă socoteala, băbeşte, cum îl taie capul, s- 
a văzut că nu-i aşa. (AL. VLAHUȚĂ) 

Socotind aşa băbeşte, pentru a ajunge la 
acoperirea celor 100% şanse de câştig, ar trebui 
să nu-mi scape nicio tragere săptămânală în 
următorii cincizeci de mii de ani! 
(http://yfim.blogspot.ro/) 


Băbeşte, socotind pe cele douăzeci de 
degete ale sale [...] d-sa parvine să rezolve, în 

planul politic, operaţiuni simple de adunare şi 
scădere [...] (ION VINEA) 


BĂGA 
(Cum) bag seamă (sau seama) = După cât mi 
se pare, pare-mi-se, pasămite: 
Bag seamă, căpitanul a 
repertorul. (AL. VLAHUȚĂ) 
Frunză verde şi iar verde, / Ce mi-i dor 


isprăvit 


nu se mai vede, / Nu se vede, nu s-aude, /— Bag 
seamă n-are de unde; / Că s-au tare depărtat / 
Și de mine ş-a uitat. (POP.) 


A băga (ceva) în (sau la) buzunar = A fura: 

Vă place când cineva vă bagă mâna în 
buzunar în autobuz? Desigur că nu. 
(http://sturileprotv.ro/) 


A băga (ceva) zălog (Înv) = A zălogi: 

[...] să nu poată nimeni nici o vinde, 
nici zălog să nu o poată băga, iar cine ar vre(a) 
să o vândă sau să o fure de la biserică acela să 
fie blestemat. (VARLAAM) 


A băga (cuiva) vină sau (rar) a băga (pe cineva) 
în vină = A acuza, a învinovăţi pe cineva: 

Nimănui vină nu-i bag. / Fără prostului 
de cap. (POP.) 


A băga (pe cineva) în (sau la) închisoare (sau 
la) temniţă, puşcărie, ocnă, prinsoare, la gros 
(Fam.) = A întemniţa: 

Aci, alții mi-au rupt coastele, înainte de- 
a mă băga la închisoare. (PANAIT ISTRATI) 


A băga (pe cineva) în fabrica de pumni (Arg.) 
= A lua la bătaie (pe cineva): 

După ce s-a lăsat întunericul, indivizii l-au 
luat în primire şi l-au băgat în fabrica de pumni. 


A băga (pe cineva) în pâine = A da (cuiva) o 
slujbă: 

Dar, odată intraţi în pâne, ei au interes 
să fie mult guvernul liberal şi, fiindcă acesta 
atârnă de Camere, deci de alegeri, ei se fac 
luntre şi punte ca să-şi scoată prietenii deputați. 
(MIHAI EMINESCU) 


Vasile ILINCAN 


A băga (pe cineva) la mijloc = a) A înconjura. b) 
(Fam.) A pune pe cineva într-o situație dificilă: 
Du-te acolo, că e cineva 24 de ore în 
permanenţă. Afacerea nu poți ... Fiecare e băgat 
la mijloc, la rândul lui. (SORIN STOICA) 
L-au băgat la mijloc, fără să ştie nimic. 


A băga (pe cineva) sub covată (sub masă) 
(Fam.) = a) A îmbăta pe cineva mai puţin 
rezistent la o petrecere sau la băutură: 

Cică nu bea votcă! Dac-aţi şti voi cum 
le bea când era cu mine! Vă băga sub masă pe- 


amândoi, bă! (LUCIAN DAN TEODOROVICI) 


b) (Fam.) A lăsa în urmă într-o întrecere: 


Privighetoarea, prin cântecul ei, a 


băgat sub covată pe ceilalţi doi cântăreţi de mai 
inainte. (roxygirl.sunphoto.ro/) 


A băga (subînţeles «boii» sau «vitele») la (sau 
în) plug sau în cârd cu cineva = A se întovărăşi 
(cu cineva) spre a-şi face arătura sau a paşte 
vitele în comun. (Fig.) A se asocia, a-şi face de 
lucru cu cineva: 

Vei şti că vultureştenii nu S-au mai 
învoit anu ăsta la arendaşul de-aici, din pricină 
că le-a pus învoieli prea grele şi s-au dus la 
Căldăruşa. Tat'tău i-acum acolo, ară. A băgat 
la plug cu Petrea Mazâlu. (CONSTANTIN 
SANDU-ALDEA) 

Tine minte, în tot vacul,/ Şi nu-ţi băga-n 
cârd cu dracul. (ANTON PANN) 


A băga actele (de căsătorie) = A depune actele 
necesare pentru căsătoria civilă: 

[...] îi durea în cot, au băgat actele şi s- 
au dus la Ofițerul Stării Civile să facă 
formalităţile pe ascuns. (ION BĂIEŞU) 


A băga de seamă sau (rar) a băga seamă că... = 
A lua seama, a avea grijă (de ceva), a fi atent (la 
ceva), a remarca, a observa (ceva): 

Abia târziu am băgat de seamă neclintirea 
plutelor mele. (MIHAIL SADOVEANU) 

El, supărat, plecă înainte, fără a băga 
de seamă că barba şi părul îi albise. (P. 
ISPIRESCU) 

Cât pentru străinul brunet, el părea că 
nu bagă seamă că e lângă o frumuseță şi nu se 


uita. (C. NEGRUZZI) 


A băga în (sau la cap) = A ţine minte un lucru. 
A pricepe: 

Băiatul băgă la cap toate zisele calului 
şi, de câte ori avea câte ceva greu de făcut, 
chema calul şi-i da ajutor. (P. ISPIRESCU) 


A băga în (sau la) seamă (ceva sau pe cineva) = 
A da (deosebită) atenţie (la ceva sau cuiva): 

Stătea bosumflată că n-o băga nimeni în 
seamă. Pe cei mai mulți, ba, ce spun, pe toți, 
nici nu-i bagă în seamă. Se uită la ei şi parcă ar 
spune „aşa le trebuie, dacă nu-şi bagă mințile în 
cap!”. (EUGEN URICARU) 


A băga în gură sau (pe) sub nas, rar, sub nări 
(Fam.) = A mânca: 

Că doar nici eu nu-s fleandură, c-am 
fost şi primar în sat şi, slavă Domnului, am ce 
băga-n gură... (LIVIU REBREANU) 


A băga în seamă (pe cineva sau ceva) sau (îvp.) a 
băga seamă cuiva (sau de ori la ceva sau cineva) 
= A observa, a da atenţie (cuiva sau unui lucru); a 
lua în seamă (ceva sau pe cineva). (Pex.) A cinsti, 
a stima: 

[Zgripsorul] a trecut fâlfâind spre cuibul 
său fără a mă băga în samă. (MIHAIL 
SADOVEANU) 

O învăţă tot ce trebuia să ştie... ca să nu 
fie urâtă şi nebăgată în seamă de ceilalți fii de 
împărați. (P. ISPIRESCU) 

Și mai fost-au chemaţi încă: crai, crăiese 
şi-mpărați, oameni în samă  băgaţi. QON 
CREANGĂ) 

De mă-sa s-apropia, / Nimeni seamă nu- 
i băga. (POP.) 

De lacrămi n-aş băga seamă, / Că le şterg 
cu-a mea năframă, / Dar mi-i milă de obraz, / Că 


rămâne fript şi ars. (JARNIK-BÎRSEANU) 


Dicţionar de expresii româneşti în contexte A — C 


A băga nasoale (Arg.) = a) A calomnia: 
Costică: De asta ne bagă nasoale mereu! 
Crâşmarul: Când ne bagă nasoale? 
Costică: Mereu când ridicăm capu. Cum 
ridicăm capu, pac o nasoală! 
Crâşmarul: Ştii tu ce ştii, da n-ai 
nimerit-o. Nu francejii ne bagă nouă nasoale. 


(http://www.jupanu.ro/) 


b) A vorbi fără a fi bine informat (despre ceva 
sau cineva). 


A băga o sârmă (Arg.) = A da un telefon: 
Bagă o sârmă! Nu mai ştim nimic de el... 


A băga o ştangă (cuiva) (Arg.) = A influența pe 
cineva în luarea unei decizii; a vorbi de rău pe 
cineva: 

Ori nota informativă era prea subţire şi 
atunci se băga o ştangă alcoolică, ori vreo 
studentă de la filologie primise carboave de 
acasă. (GRIŞA GHERGHEL) 


A băga oile în lapte (Psr.) = A înţărca mieii: 

Bărbaţii ies la câmp, la stână. Astăzi se 
înțarcă mieii şi oile se bagă în lapte. (MIHAI 
EMINESCU) 


A băga pe cineva (de viu) în mormânt (sau în 
groapă ori în pământ) = A omorî pe cineva cu 
zile, a pricinui moartea cuiva. (Fig.) A cauza 
cuiva supărări mari: 

David al meu are de gând să mă bage de 
vie în mormânt cu lui. ION 


CREANGĂ) 
(Refl.) Că nimic nu ţi-am greşit, / 


apucăturile 


Mândruţă, nici c-un cuvânt, / Că dacă ţi-aş fi 
greşit, / De viu m-aş băga-n pământ. (POP.) 


A băga pe cineva în (sau la) buzunar (Pfm.; pan.) 
= A-şi dovedi superioritatea cuiva într-o discuție: 

La cât de inteligent este, sigur îi bagă în 
buzunar pe ceilalți. 


A băga pe cineva în draci (sau în toţi dracii) 
sau a băga dracii în cineva (Pop.) = A enerva 
(foarte rău): 

Orişicât ar ţinea țiganii unii la alții şi 
orişicât de înrădăcinată li-ar fi neîncrederea, el 
le ştia toate şi-i băga în draci când le şoptea 
câte ceva la ureche. (IOAN SLAVICI) 


A băga pe cineva în viteză (Fam.) = A sili pe 
cineva să acționeze sau să lucreze mai repede, 
cu promptitudine: 

[...] chiote şi chiar răcnete pentru a înteți 
ritmul, ceea ce băga în viteză mişcarea periculoasă 
a numeroaselor galerii de sub oraş. (DOINA 
RUȘTI) 

Dacă nu-l bagi în viteză, nu face nimic. 


A băga pe cineva la accize (Arg.) = A include 
pe cineva la plată: 
Nu mă băga la accize şi pe mine; bagă-i 


mai bine pe cei cu bani. 


A băga pe conductă (Arg.) = A mânca şi (sau) 
a bea: 
Băieţii au băgat pe conductă tot ce se 


găsea pe masă. 


A băga un fitil (sau fitile) (împotriva cuiva) 
(Fam.) = A calomnia, a provoca zâzanie, a fi 
intrigant: 

În toate zilele se adună împreună cu 
toții şi alta n-au de vorbit decât bârfeli şi 
răutăţi, ca să vâre fitiluri şi zâzanie în toată 
mahalaua. (|. L. CARAGIALE) 

D. Littmann, 


tumultului îl răsuceşte prin câteva cuvinte: 


lampist, în mijlocul 
Domnilor! să ne luminăm! nu sunt un intrigant 
să viu aici să bag fitiluri, să înflăcărez 
resentimentele. (IDEM) 


A băga zâzanie (sau zâzanii), intrigă (sau 
intrigi), vrajbă etc. = A provoca discordie, a 
semăna vrajbă, a face intrigi (între două sau mai 
multe persoane), a învrăjbi: 

Iuga [moşierul] a cerut revizorului 
şcolar să-i caute un om cu care să se poată 
înțelege şi care să nu-i mai bage zâzanie între 
țărani. (LIVIU REBREANU) 

Celelalte zeițe băgară zâzanie printre 


toți craii elenilor. (P. ISPIRESCU) 


Vasile ILINCAN 


Se ţine numai de minciuni şi intrigi, bagă 
zâzanie între ea şi bărbatu-său, umblă cu 


codoşlâcuri. (RODICA OJOG-BRAŞOVEANU) 


A băga (cuiva ceva)în cap=a)A face (pe 
cineva) să priceapă bine (ceva), să se convingă 
(de ceva): 

Arendaşul se arătă zorit să-i bage... în 
cap ce trebuia să facă. (ION PAS) 


b) A face (pe cineva) să creadă (ceva neadevărat): 

Cine ţi-a mai băgat în cap şi asta? Lui 
Euristeu... îi băgase în cap Iunona că Ercule... 
are să-l dea jos de pe scaunul împărăției. (P. 
ISPIRESCU) 


A băga (pe cineva) în boală (sau în boale sau în 
toate boalele) sau a(-i) băga (cuiva) boala în oase 
= a) A tulbura (pe cineva) sufleteşte, a-l face să-şi 
piardă cumpătul, a-l impresiona puternic: 

Când |zâna] se uita la cineva, cu ochii 
ei ceia mari şi negri ca murele, îl băga în 
boale. (P. ISPIRESCU) 

Mândră, mândruleana mea... / Ochii tăi 
mă bagă-n boală. (JARNIK-BÎRSEANU) 


b) A umple (pe cineva) de spaimă, a îngrozi: 

(Refl., rar) Cum l-au zărit popa, s-au 
băgat în toate boalele şi s-a temut să-i deschidă 
poarta. (|. G. SBIERA) 


A băga (pe cineva) în răcori (sau în toate 
răcorile), în sperieţi (sau în toţi sperieţii) în 
groază (sau în toate grozile mortii), în spaimă 
sau a-i băga (cuiva) frica sau fiori în oase sau a 
băga spaima în cineva = A umple (pe cineva) 
de spaimă, de groază, de frică; a speria, a 
îngrozi, a înfricoşa (pe cineva): 

Spaimă-n domni băga Chivără Roşie. 
(MIHAI BENIUC) 

Pe copii îi bagă-n sperieți. (ION PAS) 

De ce a băgat el în răcori, gândeşti, pe 
toți împărații şi pe papa de la Roma? (|. L. 
CARAGIALE) 

Se năpusti asupra ei un lup, cu nişte 
ochi turbaţi şi zgâiţi, de băga fiori în oase. (P. 
ISPIRESCU) 

A băga (pe cineva) în sân = A arăta (cuiva) 
dragoste mare: 

Nu-ncetezi de a-l ocări... 

— Ei, ba nu cumva ai vrea să-l bag în 
sân şi să-l cocolesc. (VASILE ALECSANDRI) 

Măi bădiță Gherasim, / Eu de drag te-aş 
băga-n sân. JARNIK-BÎRSEANU) 


A o băga pe mânecă (Fam.) = A se speria (de 
consecințele unei fapte săvârşite): 
El însă o cam băgase pe mânică, dară 
se prefăcea că nu-i pasă. (IOAN SLAVICI) 
Cum auziră ginerii împăratului, o băgară 
pe mânecă şi mărturisiră că aşa este. (P. 


ISPIRESCU) 


A (se) băga (de viu) în mormânt sau în 
groapă, (pex.) în pământ = A (se) omorî cu 
zilele: 

[...] şi pe urmă prietenele: „Cum a fost 
ea crescută, mititica, şi pe ce mâini a-ncăput.... 
o s-o bage-n pământ păgânul!” (I. L. 


CARAGIALE) 


A (se) băga după masă (Trs.) = A (se) aşeza la 
masă pentru a mânca: 
abia 


Trudiţi din cale-afară, ortacii 


aşteptau să se bage după masă. 


A (se) băga în datorii = A(-l) face (să facă) 
datorii: 

Nu că n-ar fi în faliment, dar le băgaţi în 
nişte datorii mult mai mari (MONITORUL 
OFICIAL AL ROMÂNIEI, Parteaa a I-a, nr. 
102.25. VI. 2010) 

Acum regretă că s-a băgat în datorii aşa 
mari. 


A se băga în cârd (cu cineva) (Fam.) = A se 
întovărăşi cu cineva (în vederea unor acţiuni 
reprobabile); a se înhăita: 

Copiii ţipă îngroziți să audă vecinii pentru 
a sări în ajutor; degeaba, nimeni nu-şi bagă în 
cârd cu nebunu” partidului. (GEORGE COLPIT) 


Dicţionar de expresii româneşti în contexte A — C 


A se băga în ochii cuiva (Fam.) = A fi îndrăzneţ 
cu cineva; a se vâri în cineva cu multă insistență 
(mai ales spre a-i dovedi ceva, spre a-l convinge 
despre ceva): 

— Ce gândeşti dumneata, moşule? Te 
joci cu marfa omului ?... Nu-ţi paie lucru de 
şagă! Și mă băgăm în ochii moşneagului şi 
făceam un tărăboi, de se strânsese lumea ca la 
comedie împrejurul nostru. (ION CREANGĂ) 


A se băga în sufletul sau (pe) sub pielea cuiva 
= A se face, cu insistență, observat de cineva 
(pentru a-i câştiga încrederea sau a-l descoase): 
A fost o fată urâţică, dar se băga în 
sufletul omului, dacă omul o interesa, ca o molie 
[...] (CORINA CRISTEA) 
Fii foarte atent la persoana care 
încearcă azi să ţi se bage pe sub piele cu 
linguşeli, cu vorbe dulci, cu minciuni frumoase, 
pentru că urmăreşte să te inducă în eroare şi să 
se folosească de tine. (http://ww.publika.md/) 


A se băga în vorbă = A intra în vorbă: 


Se băga iar în vorbă  Știulete 


Constandin. (ION PAS) 


A se băga la stăpân = a) A se tocmi ca slugă la 
cineva: 

(Eliptic) Bine, zise baba, eu am lipsă de 
slugă, să umble la capre; bagă-te la mine. (l. 
POP-RETEGANUL) 


b) (Fig.) A-şi lua angajamente care-l pun (pe 
cineva) la discreţia altuia (fără să-şi fi dat seama 
despre aceasta de la început): 

Pentru bani luai bătrân / Şi mă băgai la 
stăpân. (ANTON PANN) 


A se băga soldat (în soldăţie, cătană ori în 
cătănie) (Trs.) = A intra în armată: 

Teama ţăranului de a-i fi luat feciorul 
la cătănie [...] (MIHAI IACOBESCU) 


A(-şi) băga capul în foc (sau pentru cineva) = 
A-şi pune viaţa în primejdie (pentru cineva): 

Dar singur el a tot zorit / Să-şi bage 
capu-n foc;/ S-omoare p-un flăcău la joc. / Şi-i 
dus de-atunci fugit. (G. COŞBUC) 


A(-şi) băga în cap (sau în minte) (Fam.) = A-şi 
propune: 
Şi-a băgat în minte că va câştiga cu 


orice preț meciul. 


A(-şi) băga mâna în foc (pentru cineva) = A nu avea 
nici cea mai mică îndoială despre cinstea cuiva: 

Umbla vorba că ar avea un copil din flori, 
în satul vecin, dar nimeni n-ar fi putut băga mâna în 
foc pentru asta. (MARIUS CHIVU) 

Să-i spun domnului procuror că cineva 
mi-a cotrobăit prin cameră azi-noapte. [...] 
Dumnealui bagă mâna în foccă era ucigașul. 


(RODICA OJOG-BRAŞOVEANU) 


A(-şi) băga mâna în sânge (Înv.) = A omori, a 
face moarte de om: 

[Altădată] omul... nu-şi băga mâna în 
apărare. (COSTACHE 


sânge pentru 


CONACHI) 


Vreo 


A(-şi) băga minţile în cap (Fam.) = A se 
cuminţi: 

„Dihania are un ochi al mamii şi un 
ochi al tatii./ În pahar văd bine şi fără ochelari./ 
Citesc în ochiul mamei: „Măi, copile, când o să- 
ți bagi tu mințile în cap? ”/ Citesc în ochiul tatii: 
„Măi, copile, când o să-ţi bagi tu minţile în 
cap?”/ Paharul se strânge ca un cerc de fier în 
jurul frunţii mele.” (ION MUREŞAN) 

De nu-ţi bagi mințile-n cap, o să ne 
certăm iar. Deci bagă-ţi minţile în cap! Înţăleşi 
să fim, fără altă vorbă. (1. AGÎRBICEANU) 


A(-şi) băga nasul (undeva) sau în (ori la) ceva 
(Fam.) = A se amesteca într-o problemă, afacere, 
care nu-l priveşte: 

Nu-ţi mai băga nasul în treburile mele! 
Am început apoi să îmi bag nasul în computerele 
prietenilor. Prietenii mei au venit cu alți 
prieteni, să le repar şi lor calculatoarele, iar 
prietenii lor cu alții. Și tot aşa... 
(https://roblog.net/) 


Vasile ILINCAN 


A(-şi) băga (ceva)în cap= A pricepe bine 
(ceva), a se pătrunde (de ceva): 

Iară Mihai adună toate sfaturile lor şi le 
băgă în cap; 
ISPIRESCU) 

— Băgat-ai în cap vorbele mele? 

- Da, stăpâne! (ION CREANGĂ) 


apoi se puse pe lucru. (P. 


A-şi băga picioarele în ceva (Arg.; vlg.) = a) A 
manifesta o atitudine dispreţuitoare față de ceva. 
b) A fi indiferent față de ceva, a nu-i păsa de 
ceva: 

I-a spus în faţă că-şi bagă picioarele în 
toată afacerea şi nu mai face nimic. 


(Cum) bag seamă (sau seama) = După cât mi 
se pare, pare-mi-se, pasămite: 

Bag seamă, căpitanul a  isprăvit 
repertorul. (AL. VLAHUȚĂ) 

Frunză verde şi iar verde, / Ce mi-i dor 
nu se mai vede, / Nu se vede, nu s-aude, /— Bag 
seamă n-are de unde; / Că s-au tare depărtat / 


Și de mine ş-a uitat. (POP.) 


BĂIAT 
(A fi) odată băiat (sau un băiat şi jumătate) 
(Pop.) = (A fi) voinic, isteț, iscusit: 

Când eşti cuminte, eşti un băiat şi jumătate. 


Bun băiat sau băiat de treabă = Se spune, cu o 
nuanţă afectivă, despre o persoană, indiferent de 
vârstă: 

Bun băiat! / Când voi izbi o dată eu cu 
barda, / Această stâncă are să se crape / Şi va 
țâşni din ea şuvoi de ape! / Băieți, aceasta este 
arta! (MIHAI BENIUC) 

Femeile nu-l vor pe el pentru că e un 
băiat bun, un băiat drăguţ, un băiat de treabă. 
(http://roxanamchirila.com/) 


De-a băieţii (sau de-a păpuşile) (Reg.) = Joc de 
copii cu marionete (un băiat şi o fată) făcute din 
draniţă şi îmbrăcate ca păpuşi: 

Cine s-a jucat de-a culorile, / De-a 
mingea cât pumnul, / De-a cioplitul de arme, / 
De-a băieţii şi fetele (IOANA NICOLAE) 

BĂLAI, -AIE 
A intrat bălaia în sat (Pop.) = S-a luminat de ziuă: 
De cum intra bălaia-n sat, el mergea la 


câmp. 


A înţărcat bălaia (Fam.) = a) S-a terminat cu traiul 
în abundență şi fără multă osteneală din partea 
cuiva: 

MOGÂRDICI: Ba nu-mi dă de băut... 
A! a înțărcat bălaia!... Eu îi cer, şi el: „Tainul!” 
şi tainul e d-o jumătate de oca la prânz şi d-o 
jumătate la cină... (BARBU DELAVRANCEA) 

Foarte simplu: îi fluturi plicul sub nasul 
acestui Valentin Stănculescu şi-i spui doar atât: 
„Frate, a înțărcat bălaia!” (ION D. SÎRBU) 


b) S-a isprăvit cu ceva bun sau avantajos: 

Acum, nu mai există acest ce profit, s-a 
înțărcat bălaia, se protejează ursul care 
dispare... (RADU COSAŞU) 

E întâmpinat cu regrete că prin fuga lui a 
înțărcat bălaia venitului gras. Uzina din Deal nu 
mai angajează sub 18 ani. (GEORGE COLPIT) 


Că e laie, că-i bălaie sau ba e laie, ba-i bălaie 
(Pop.) = Ba una, ba alta; ba albă, ba neagră; aşa 
ŞI pe dincolo: 

Gura babei umbla cum umblă melița: că 
fata lui nu ascultă, că-i uşernică, că-i leneşă, 
laie, că-i bălaie. (ION 


că-i soi rău, că-i 


CREANGĂ) 


Nici laie, nici bălaie (În legătură cu luarea unei 
atitudini) = Nici aşa, nici aşa: 

D-apoi când or veni... ai noştri [bărbaţi] 
? Atunci voi să vă faceți moarte-n păpuşoi, să nu 
spuneți nici laie, nici bălaie. (ON CREANGĂ) 


Nici lupul pe bălaie, nici bălaia pe lup (Îrg; d. 
stabilirea unui preţ) = Nici una, nici alta, ci la 
mijloc: 

Nu te amesteca în intrigi. Nici pre 
dracul să vezi, nici cruce să-ţi faci. Nici lupul 
pre bălaia, nici bălaia pre lup. (C. NEGRUZZI) 


Dicţionar de expresii româneşti în contexte A — C 


BĂLȚAT, -Ă 

A fi cu matele bălțate = A fi (rău sau) făţarnic: 
Unii par ursuzi, Sau fudui, sau mafe- 

pestrițe, grobiani, răutăcioşi, îndărătnici şi, totuşi, 

trebuie să trăim cu dânşii şi să-i răbdăm, ba chiar 

să-i iubim, căci asta e floarea din sufletul omului: 

că poate iubi. (bttp:/hwww.ceruldinnoi.ro/) 


A umbla după boi bălțaţi = A umbla fără rost: 
Dacă vei mai umbla după boi bălțaţi, n- 


o să alegi nimic din viaţă. 


BĂNAT 
A-i fi bănat = A regreta, a-i părea rău: 

Mi-ar fi, nu mi-ar fi bănat, / Dacă s-ar fi 
măritat / De aci al treile sat; / Dar ea s-a făcut 
mireasă / De la noi a treia casă. (VASILE 
ALECSANDRI) 


A nu-i fi cuiva cu bănat (Frp.) = A nu lua în 
nume de rău (rugămintea sau) întrebarea cuiva: 

Într-un târziu... a-ntrebat, / Privind aşa pe 
deal, răzleț: / Departe-i până-n sat? / Să nu vă fie 
cu bănat: / Întreb, că sunt drumeț. (G. COŞBUC) 

Mă rog, să nu fie cu bănat, dar ia 
spune-mi cum te cheamă. (|. G. SBIERA) 

Nu-ţi fie cu bănat, om bun, că am şuguit 
şi eu! (ION CREANGĂ) 

— Ce vrei tu? 

— Noi? Bună pace! Și de n-o fi cu bănat, 
/ Domnul nostru ar vrea să vază pe măritul 


împărat. (MIHAI EMINESCU) 


BĂNUI 
Nu-mi bănuiesc = Nu-mi pasă: 

Uitându-se cu mulțemire la trecuta ei 
viață, în care nu are a-şi bănui nici de o 


greşeală. (C. NEGRUZZI) 


Să nu bănuieşti sau (să) nu bănuiţi = Să nu mi- 
o luaţi în nume de rău: 

Stăpâne, să nu bănuieşti, da am să zic şi 
eu o vorbă. (ION CREANGĂ) 

Adeluţa nu-i de obrazu d-voastră... Adică 
să nu bănuieşti. (V ASILE ALECSANDRI) 

Vă rog să nu bănuiți că vi le spun 
aceste. (C. NEGRUZZI) 

BĂNUIALĂ 

A avea bănuieli (că...) = A bănui pe cineva: 
CRĂCĂNEL: (acelaşi joc) Stăi! Stăi, 

Miţa? Miercuri? 

Ploeşti?  Mangafaua?... Dumnezeule! Am o 

bănuială...  Arată-mi biletul... Eu am fost 

miercuri la Ploeşti... (|. L. CARAGIALE) 


omule, pentru Dumnezeul... 


A băga pe cineva în (sau la) bănuieli = A face 
pe cineva să fie bănuit: 

Acum se vede treaba când sunt prieten 
iarăşi îmi vin asemenea vapori, care mă bagă în 
nişte bănuieli că nu mă iubeşte prietenul. (l. 
HELIADE RĂDULESCU) 


A intra (sau a cădea) la bănuială = A începe să 
bănuiască: 

FARFURIDI: Şi de... 
Lumea are pentru ce să intre la bănuieli. (|. L. 


CARAGIALE) 


Ce să zicem! 


A nu-i fi cu bănuială = În formule de politețe, 
exprimând o scuză sau o părere de rău: 

Am coborât fin în corlăți... Or avea până-n 
seară... Nu-ţi fie cu bănuială. (V. EM. GALAN) 


A scoate pe cineva din bănuieli = A face pe 
cineva să nu mai bănuiască ceva sau pe cineva: 

Auzind împăratul cele ce se vorbiră, 
ceru să fie căutat, ca să-şi iasă din bănuială, 
căci el nu se ştia vinovat. (P. ISPIRESCU) 


BĂRĂGAN 
A striga (sau a umbla, a se comporta) ca pe 
bărăgan = A fi lipsit de educație: 

De-acolo vine şi vorba, cunoscută în toate 
țările locuite de români, şi care se adresează 
aceluia ce-şi ingăduie prea multe libertăți în public: 

— la ascultă, mă! ce, 
Bărăgan... ? (PANAIT ISTRATI) 


fe crezi pe 


BĂSNI 
A-i băsni cuiva ceva = A-i da prin cap: 
Ce 


acesta acum câteva veacuri, ca să ne permitem 


dumnezeu! doar n-a trăit omul 


Vasile ILINCAN 


cu atâta uşurinţă a băsni despre trista lui 
viață! (I. L. CARAGIALE) 


BĂȘCĂLIE 
A face (de) băşcălie de cineva (sau pe cineva) 
(Arf.) = A-şi bate joc (de cineva): 

Eu cred că anecdotele sunt rugăciunile 
celor sărmani, care, când nu pot să mai plângă, 
preferă să facă haz, de necaz şi băşcălie de 
prostie. (ION D. SÎRBU) 

Adevăraţii prieteni nu fac băşcălie! Cei 
întemeiaţi în Adevăr, şi când sunt batjocoriţi, 
luați în râs, susțin Adevărul! 

(bttp://Aw ww .ortodoxiatinerilor.ro/) 


A lua (pe cineva) în băşcălie (Arf.) = A lua pe 
cineva peste picior: 

La început l-am privit mai toți cu milă, 
unii şi cu dispreț, luându-l în băşcălie rău de tot. 
(N. STEINHARDT) 

Acum puțină vreme a venit la mine un 
tânăr şi mi-a spus că tinerii pe lângă multele lor 
distracții nocive mai au un cusur, acela de a lua 
în băşcălie lucrurile serioase. 

(http://w ww .ortodoxiatinerilor.ro/) 


BĂTAIE 
(A cântări) cu bătaie = (A cântări) cu puţin 
peste greutatea exactă: 

Când cumpăram ceva din piaţă, femeia 


cântărea întotdeauna cu bătaie. 


A cocoşa în bătaie (pe cineva) = A bate foarte 
tare pe cineva: 

Bine, dup-aia şi bravii noştri ostaşi i-au 
cocoşat cu bătaia pe americani, dar mareşalul 
Antonescu se întreba de ce nu au fost împuşcaţi. 
(http://www.timesnewroman.ro/) 


A da bătaie (Fam.) = A se grăbi, a zori: 

Dă-i bătaie! Trebuie să termini treaba 
până la prânz. Soldatului mâncă-i hrana, leafa, 
nu-i da nici mondir; Dă-i de muncă, dă-i bătaie, 
de eşti zdravăn comandir. (CEZAR BOLLIAC) 


A mânca bătaie = a) A fi bătut: 


134 


Copilul a mâncat bătaie de la părinţi, 


deşi nu era vinovat. 


b) A fi învins într-o luptă, într-o întrecere, într- 
un joc: 

În şedinţa din 22 aprilie 1944, în 
vremea în care nemţii mâncau bătaie pe toate 
fronturile şi americanii bombardau Bucureştiul, 
Ion Antonescu era scos din sărite de mai multe 
chestiuni. (http://www.timesnewroman.ro/) 


Dacă domnii de mai sus şi prepuşii lor; 


dacă ziarele lor, „Ideea europeană”? şi 
„Aurora”, nu vor dovedi afirmațiile cuprinse în 
somafia de mai sus, — ei vor mânca bătaie, căci 
unei bănci internaționale nu poate să-i fie totul 


permis. (TUDOR ARGHEZI) 


A pune (ceva) la bătaie = a) A oferi (ceva) spre 
a fi cheltuit sau consumat: 

Preotul, care juca durac |nume bănăţean 
al unui joc de cărți] cu câțiva țărani fruntaşi, 
încântat de colindătorii neaşteptaţi şi distinşi, îi 
primi cu o bucurie rară, puse la bătaie o 
damigeană de vin, nu-i mai lăsă să plece până 


dimineaţa |...] (LIVIU REBREANU) 


b) A risca (ceva): 

Nu-ţi indiferent de 
fertipurile pe care le-aipune la bătaie [...] 
(CONSTANTIN ARCU) 

El a pus la bătaie toți banii pe care-i 


reuşeşte figura, 


avea şi a reuşit. 


A răzbi pe cineva cu bătaia = A bate pe cineva 
rău: 
Merita să-l răzbească şi cu bătaie, căci 


o merita. 


A stinge (sau a snopi, a zvânta) în bătaie (sau în 
bătăi) (pe cineva) = A bate (pe cineva) foarte rău: 

Noroc din cer până-n pământ că nu m-a 
prins melianul şi haramninul de Trăsnea, care avea 
mare ciudă pe mine, de cănd mă zăpsise în grădina 
lui la furat mere domneşti şi pere sântilieşti, căci m- 
ar fi snopit în bătaie. (ON CREANGĂ) 


Dicţionar de expresii româneşti în contexte A — C 


BĂTĂTURĂ 

A călca (pe cineva) pe bătătură (sau pe bătă- 
turi) (Fam.) = A atinge (pe cineva) unde-l doare 
mai tare; a enerva (pe cineva): 

Cu stăpânirea nu e de glumă dacă o 
calci pe bătătură. (ION PAS) 

A sărit împăratul, parcă l-ar fi călcat pe 
bătătură, a ieşit în foişor şi, când a văzut 
drumul, pomii şi palatul toate turnate din firul 
aurului, n-a mai avut ce zice |...]. 
(http://www.piticipenet.ro/) 


Bătătura vântului (Rar) = Bătaia vântului: 

tot 
bonzănea, lovindu-se la bătătura vântului. (|. G. 
SBIERA) 


Nişte lemne legate de copaci... 


BĂTEALĂ 
A sta cu şoarecele în băteală = A fi într-o 
situație incomodă, neplăcută: 

Bietul om ajunsese să stea acum ca 
şoarecele-n băteală şi se gândea cum o va 
scoate la capăt. 


BĂTUT, -Ă 

A fi bătut de brumă (D. oameni) = Încărunţit: 
Or bruma te-a brumuit, / Or vântur le 

te-a bătut? —Bruma nu m-a brumuit, Vântur le 

nu m-a bătut, / Ibomlv]nicu m-a lăsat. (POP.) 


A fi bătut de Dumnezeu = Pedepsit: 
M-a bătut Dumnezeu, mai rău nu se poate. 
Ti-am greşit, văd bine... (LIVIU REBREANU) 


A fi bătut în (la) cap (cu leuca) = Care pricepe 
greu: 

[Omul prost] e bătut la cap / Tocma ca 
un tap. (ANTON PANN) 


Bani bătuţi = Bani gata, bani gheață: 

Niculaie Dudescu... nu era în stare să 
găsească nicio mie de lei bani bătuți. ION 
GHICA) 

[...] însă, ca să nu se întâmple hoție, nu 
au bani bătuţi, ci doar toarnă argintul în chip de 
bucăţi mici. (N. MILESCU-SPĂTARU) 


135 


Brânză bună, bătută în foale de câine (Pop. d. 
oameni) = Care are calități, dar este lipsit de caracter: 

Nu te-ncrede în caracterul omului în 
slujbă. El este o brânză bună în burduh de 
câine. (C. NEGRUZZI) 


BĂŢ 

A da (ca câinele) prin băț (Reg.; pop.) = a) A fi 

foarte insistent. b) (Reg.) A fi foarte obraznic: 
Iedul cel mare şi cu cel mijlociu dau prin 

băț de obraznici ce erau. (ON CREANGĂ) 


A feşteli băţul (Reg.) = A se face de râs: 
Iar ai feştelit băţul ! Şi ţi-am zis să stai 


în banca ta. 


A pipăi vorba cu băţul (Reg.) = A căuta ceartă: 
Nu mai încerca să pipăi vorba cu băţul, 
că nu mai am chef de scandal. 


A pune (cuiva) bețe în roate (Pfm.) = A face 
(cuiva) dificultăți, spre a zădărnici o acțiune, un 
plan: 

Câteva ţări au deja o economie hibridă 
care merge prost din cauză că etica muncii în 
țările comuniste lasă mult de dorit, birocraţia 
pune continuu bețe în roate [|..] (I. P. 
CULIANU) 

Nu i se păruse că umbla cineva să-i 
bage bețe în roate. „Asta pentru că ați ştiut să 
vă feriți”, îl lăudă şeful Informaţiilor Externe. 
(CRISTIAN TEODORESCU) 


A rămâne cu traista-n băț (Reg.) = A sărăci: 
Că-ţi 


păianjeni şi erai amenințat să-ți trimită starețul 


stăteau  odăile mobilate cu 
cine ştie ce nespălat sosit cu traista-n băț, din 
cele patru vânturi. (DAMIAN STĂNOIU) 

[...] să nu uităm că Gherea, care a venit 
cu traista-n băț în România, a ajuns unul dintre 
cei mai bogaţi oameni din România, făcând pe 
cârciumarul. (CONSTANTIN STĂNESCU) 

Fii atent că o să rămâi iar cu traista-n 
băț. 


A se lua în bețe (sau în coarne) cu cineva 
(Arg.) = A se certa foarte tare: 


Vasile ILINCAN 


Profitai de consiliul bătrânului Berman 
şi bătui cu sfială la uşa acestui voinic taur al 
inteligenței, care se arăta pe orizontul Moldovei, 
gata a lua în coarne şi a răsturna stavilele cari 


se opuneau luminei şi progresului. (G. SION) 


A-şi lua traista-n băț = A porni la drum, a 
pleca: 

Moşneagul,  sătul şi el  de-atâta 
singurătate şi dorit să aibă copii, se scoală a 
doua zi dis-dimineaţă, îşi ia traista în băț şi face 
cum i-a zis baba... (ION CREANGĂ) 

Mergem neobosiţi, din loc în loc, cu 
traista în băț, în căutarea unei slujbe mai 


bănoase. (MARIANA NEȚ) 


A vorbi (sau a răspunde) de-a băţul = A vorbi 
(sau a răspunde) în răspăr, făcând pe stătosul: 

Numai cantonierul le răspundea de-a 
băţul, făcându-i să râdă mereu. (POP.) 


BĂUTURĂ 
A se da la băutură = A se da la beţie; a se 
apuca de băut: 
O dusesem într-o băutură... (MATEIU 
I. CARAGIALE) 
A (nu) ţine la băutură = A (nu) rezista la 
consumarea (exagerată) a lichidelor alcoolice: 
Unii chiar nu țin la băutură! Chiar dacă 
sunt bogați, frumoşi şi deştepţi nu arată bine în 
această ipostază. (www.realitatea.net/) 


BÂC 
A-i umbla cuiva în bâcuri = A căuta să facă 
cuiva pe plac: 

Prea i-ai umblat în bâcuri şi tot nu te-a 


ajutat cu nimic. 


BÂCA 
A da (sau a veni, a face) bâca = A cădea: 

AFIN: Ce este?... cine vine la bal de pe 
acum ?... de-abia a înserat şi nici măcar nu s-au 
aprins policandrele.(Se aude glasul Chiriței, 
zicând: „Carnacsîl... că era să fac bâca!”) 
(VASILE ALECSANDRI). 

BÂHĂ 
A prinde bâhă (sau bâha), a se apuca de bâhă 
(Înv.) = A persista în negarea unui fapt: 

Ci au ieşit la divan de faţă, apucându-se 
de bâhă, cum nu iaste el nimic vinovat de 
sângele acelui creştin. (CONSTANTIN 
CANTACUZINO) 

Și le-au văzut singur Stroe dvornicul, şi 
n-au mai putut prinde bâha, că era scrise de 


mâna lui. (IDEM) 


A se face de bâhă cu lumea (Reg.) = A se înjosi: 
Mama i-a zis flăcăului să nu se mai facă de 
bâhă cu lumea degeaba şi să-şi țină fruntea sus. 


BÂIGUI 

A se bâigui de cap = A deveni nebun: 
Cuprins de o furie neputincioasă, 

Klapka începu să se lovească cu pumnii în cap, 


bâiguind. (LIVIU REBREANU) 


BÂRÂI 
A bârâi pe cineva (la cap) = A bate la cap: 

Mă întreba cineva dacă vreunul dintre 
ei mă mai sună din când în când. Nu mă ... Asta 
e, pentru că e neplăcut să-i tot bârâi la cap: Ce- 
ai făcut, aşa? (MARIN 
MORARU) 


Imi spui ce-am de făcut, nu cum, îmi 


de ce ai făcut 


spui ce vrei, la ce vrei s-ajung, dacă ştii — dacă 
nu, întreabă-mă, că-ţi spun eu părerea mea, şi 
după aia mă laşi în pace, nu mă bârâi la cap, nu 
vreau să mă înveți. (http://blog.erudio.ro/) 


BÂRZĂU 
A da cuiva bârzău (Reg.) = A da foc casei sau 
nutrețului (cuiva): 

N-a ştiut nimeni până azi cine i-a dat 
bârzău vecinului. 


BÂRZOI 

A-şi face coada bârzoi = A o lua nebunește la fugă: 
Morăriţa, când / A văzut venind / Care 

scârțâind... / Şi-a făcut coada bârzoi / Şi-a fugit 

prin cele văi. (POP.) 


Cu coada bârzoi = Cu coada ridicată în sus: 


Dicţionar de expresii româneşti în contexte A — C 


Cu coada bârzoi, [pisica] făcu un salt şi- 
şi căută scăpare pe umărul lui Traian. (MIHAIL 
SADOVEANU) 

La jumătatea drumului se opri să mai 
privească o dată îndărăt, cu coada bârzoi. (G. 
TOPÂRCEANU) 


BÂTĂ 
A da cu bâta-n baltă = A face o gafă: 

[...] de foarte multe ori şantajistul nu 
depăşeşte stadiul amenințărilor şi că în fața 
împotrivirii se fâstâceşte şi dă cu bâta-n baltă. 
(N. STEINHARDT) 

Mircea Badea a dat din nou cu bâta-n 
baltă! S-a luat de religii. (http://www.bzi.ro/) 


A fi bâtă (Arg.) = A fi ignorant: 
Nu doar la mate e bâtă... 


BÂZ 
A face cuiva cu bâz = A face în ciudă: 

Iară daca văzură ele că le trecu otarele, 
începură cu binele a se ruga de el ca să-şi taie 
părul să li-l dea lor; dară băiatul le făcea cu 
bâz! (P. ISPIRESCU) 


BÂZĂ 
A dat bâza în el = E neastâmpărat, cuprins de 
porniri sexuale: 

De ceva vreme parc-a dat bâza în el... 


BÂZDÂC 
A avea bâzdâg (Arg.) = A avea farmec, grație: 
Fata era scundă, dar avea bâzdâg. [...] 
accesele unui comediante cu bâzdâg, al căruia 
nas bosumflat, luat la purtare, avea să fie tăiat. 
(EUGEN LOVINESCU) 
Fata era scundă, dar avea bâzdâg. 


A-i sări (cuiva) bâzdâcul = A se supăra din nimic: 
Să ştiţi că Niculăieş Mânecuţă s-a 

supărat... Aşa era şi în sat. îi sărea bâzdâcul 

dintr-o nimică. (MIHAIL SADOVEANU) 


A-i veni (cuiva) bâzdâcul = A-l apuca deodată 
pofta de ceva: 

Care aveți până în 25 de ani şi vă (mai) 
pasă de ţara asta puneţi mâna şi citiți înainte să 
vă apuce bâzdâcul cu ideile de stânga. 
(https://ro-ro.facebook.com/) 


BEA 

A bea în sănătatea (sau în cinstea, ori pentru 
succesul) cuiva (Fam.) = A sărbători pe cineva, 
consumând băuturi alcoolice în cinstea şi pe 
cheltuiala lui: 

[...] mărăhălosul fost diacon se urcă pe 
masă şi finu cu glas tare şi apăsat această 
mustrare: ‚Să-mi daţi voie să amintesc că 
numai în sănătatea aceluia care a făcut poezia 
[...] nu s-a băut. Beau deci în sănătatea lui 
Mihai Eminescu. ” (G. CĂLINESCU) 


A bea la metru (Arg.) = A bea mult şi fără a 
ține seama de calitatea băuturii: 

Când prietenii se adună, berea se bea la 
metru. la-ți gaşca şi vino la “The Flying Pig” 
pentru a savura 4 tipuri de bere, pentru toate 
gusturile! (https://www.zumzi.com/md/) 


A bea paharul până-n fund = A îndura un 
necaz, o durere până la capăt: 
Nae, foarte afectat, bea paharul lui de 
bere până-n fund, apoi, după ce oftează adânc: 
— Eu pot pentru ca să-ți spui pe parola 
mea de onoare că-mi pare foarte rău! dar ştii?... 
foarte rău!! foarte rău!!! [...] |. L. CARAGIALE) 


A bea tutun (Înv.) = A fuma: 

— Lovi-o-ar moartea de vorbă, de care 
nu te mai saturi, Ilie! Toată ziua stai de vorbă şi 
beai la tutun şi mie îmi arde cămaşa pe mine. 
Dacă alții n-au treabă şi au chef de vorbă... 
Copilul ăsta plânge aici şi el stă la poartă şi bea 
tutun. (MARIN PREDA) 

Fumatul este acțiunea de a aspira şi a 
trage fumul de tutun din ţigară sau din pipă, 
acțiune denumită regional şi a bea tutun sau a 
duhăni. (ro.wikipedia.org/) 


A-şi bea minţile (Pfm.) = A bea până la 
inconştiență sau până la nebunie: 


Vasile ILINCAN 


Eşti beat, observă Malevici, ţi-ai băut 
minţile, şi-am să chem poliția să te ia de- 
aici! (NICOLAE ŢIC) 

„Beţivul îşi bea minţile, iar poetul îşi 
bea opera”, spunea inspirat Şerban Foarţă, 
referindu-se la artistul boem. (GH. MOCUŢA) 


A-şi bea şi cămaşa (Pop.) = A cheltui totul pe 
băutură: 
Era în stare să-şi bea şi cămaşa de pe 


el. 


Doar n-am băut gaz (Fam.) =Se zice ca 
răspuns negativ la o propunere sau o invitație 
nepotrivită: 

Dar ce, am băut gaz? zice una dintre 
ele. Şi pleacă amândouă. Dar ce, îi zic Corinei, 
noi am băut gaz? şi plecăm râzând. (CORNEL 
MIHAI UNGUREANU) 


BEC 
A călca (sau a cădea) pe bec = a) A cădea în 
mâinile poliției: 

Prim-procurorul Parchetului de pe 
lângă Judecătoria Năsăud, în vârstă de 55 de 


g 


ani, având „o viaţă” petrecută în magistratură, 


a călcat pe bec. (http://gazetadecluj.ro/) 


b) A ajunge într-o situație neplăcută, fără ieşire; 
a i se înfunda, a o păţi: 

E periculos de trăit în această țară unde 
îți rişti libertatea zilnic, unde, de superi pe 
cineva, te poţi deştepta într-o dimineață după 
gratii şi unde zeci de zile nimeni nu-ţi spune 
dacă ai călcat pe bec şi în ce fel ai făcut-o. 
(DORIN ŞTEF) 

Din ce motiv, când ai probe clare ca el, 
măria-sa baronul, a călcat pe bec, nu îl 
cercetezi şi laşi să mai treacă câţiva ani, să mai 
săvârşească şi alte infracțiuni ? 
(http://www.ziarulatac.ro/) 


A călca pe bec (D. femeile necăsătorite) = A 
rămâne însărcinată: 
Ea a călcat pe bec şi acum regretă 


amarnic. 

BECHIU 
A nu şti (sau a nu zice, a nu pomeni, a nu 
pricepe nici) bechiu (Mol.) = A nu şti (sau a nu 
zice, a nu pomeni, a nu pricepe) nimic: 

În sfârşit, nu trece mult la mijloc, şi 
numai iaca li se aduc 12 harabale cu pâine, 12 
ialovițe [vacă mare şi grasă] fripte şi 12 buți 
pline cu vin de cel hrănit, de care, cum bei câte 
oleacă, pe loc ţi se taie picioarele, îți sclipesc 
ochii în cap, ţi se încleie limba în gură şi începi 
a bolborosi turceşte, fără să ştii bechiu măcar. 


(ION CREANGĂ) 


BEI 
A dormi cât un bei = A dormi bine, mult şi 
profund: 

Cerbul... se culca acolo pe loc şi 


dormea cât un bei. (ON CREANGĂ) 


BEILIC 
A fi de beilic (sau a lua de beilic) = A lua pe 
nedrept: 

Ce să faci, te lua şi te ducea. De acolo 
ne lua iarăşi de beilic [muncă gratuită în folosul 
unui bei] să încărcăm şi să ducem la Hanu 
Conachi porumbul. (PETRICĂ DANIEL) 


BELCI 
A lega belci = A lega straşnic: 
După ce l-au legat belci, l-au dat uitării. 


BELCIUG 
A avea belciug (Arg.)= (D.femei) A fi 
serioasă, a-şi păstra bunul nume: 

Spre deosebire de celelalte din grupul 


lor, tipa avea belciug şi era chiar frumoasă. 


A duce (pe cineva) cu belciugul (de nas) = A 
conduce (pe cineva) cum îţi place, cum ţi-e voia 
sau interesul, amăgindu-l, înşelându-l: 

[Vodă] bătea şaua că, dacă nu ne lăsăm 
duşi cu belciugul de el şi neamul lui, se 
duce. (ION PAS) 


A (nu) fi câştigat la belciuge (Fam.) = A (nu) 
fi considerat o persoană căreia i se poate cere 
orice fel de serviciu: 


Dicţionar de expresii româneşti în contexte A — C 


Da” ce-s, io, sclav câştigat la belciuge?! 
No, io, cu ăştia sunt a dracu’. Le dau imediat la 
bot. (CRISTINA NEMEROV SCHI) 

„Nu vă jucaţi cu mine. Nu vă jucaţi, că 
eu înghit multe, dar până la un punct (...) Nici 
nu m-aţi câştigat la belciuge, nici nu m-aţi 
aşezat voi în scaunul ăsta”, le-a spus primarul 
Străzilor. 


reprezentanților Administrației 


(http://jurnalul.ro/stiri/) 


A pune (sau a atârna) (cuiva) belciugul în nas 
(Pop.) = A avea (pe cineva) în mână. A pune 
stăpânire pe cineva: 

Şi ai mei încă n-au învățat să se lase 
purtaţi cu belciugul în nas. Peste o clipă adăugă 
încet, mai mult pentru sine: Nădăjduiesc să nici 
nu învețe vreodată. (RADU CIOBANU) 

Întărâtarea ta împotriva Mea, trufia ta au 
ajuns până la urechile Mele. De aceea voi pune 
belciug în nările tale şi frâul Meu buzelor tale şi te 
voi întoarce pe calea pe care ai venit! (BIBLIA) 


BELEA 
A da de belea = A avea o supărare, un necaz: 
Mai bine, pre legea mea! Ho! Încet! Vine 
vatavul! O să dăm de vreo belea... (B. P. 
HASDEU) 
[...] este suficient că suntem aici toți 
trei, că încă ne iubim, că am face chestia asta de 
fiecare dată când unul din noi ar da de belea. 


(CRISTINA NEMEROV SCHI) 


A fi de beleaua lumii (Arg.) = A fi comic, 
excentric: 

Despre critici [...] eu cred că sunt un fel 
de oameni, măcar atunci când nu sunt cu totul 
de beleaua lumii. (VIRGIL ARDELEANU) 

Dacă o să fii îmbrăcat ca data trecută, o 
să fii de beleaua lumii. 


A scăpa de belea (pe cineva) = A ieşi cu bine 
dintr-o situaţie delicată, a proteja pe cineva: 

Şi ca să mă scape de belea, m-au trimis 
la stână în dumbrava Agapiei, lângă podul 
Cărăgiţei [...] ION CREANGĂ) 

Iar tatarul care era îngrijat / Până să se 
vază de belea scăpat, / Păzind, găsi vreme pe 

căţel să-l ia / Prin salon în brațe spre a-l 
mângâia [...] (ANTON PANN) 


A se băga (sau vâri, intra) în (sau la) belea = A 
intra singur sau a face pe cineva să intre într-o 
încurcătură, într-un necaz: 

— Dragul meu căluț, la grea belea m-a 
vârât iar Spânul!... (ION CREANGĂ) 

— Apoi dar... dăă!... fă cum ştii; numai 
să nu ne bagi şi pe noi în belea. (IDEM) 

— Judecătorul e foarte supărat... Ai intrat 
în belea mare cu dânsul... (LIVIU REBREANU) 


A-şi găsi (sau, rar, a-şi căpăta) beleaua sau a 
da de belea sau a-i cădea (cuiva) beleaua pe 
cap = A o păţi, a da de necaz, a da de bucluc: 

Măi băiete, stai în ogradă şi nu te mai juca 
în uliţă, să te calce vreo căruță şi să-mi mai găsesc 
beleaua din pricina ta! (LIVIU REBREANU) 

Pe stradă să mă plimb, e foarte frig; şi, 
afară de asta, te pomeneşti că mă încurc în vreo 
discuţie şi-mi capăt beleaua. (|. L. CARAGIALE) 

Nu voi să-mi găsesc beleaua dându-ți 
drumul. (C. NEGRUZZI) 

— Hai, fato, nu dospi ca boierii, că nu-i 
vreme de dormit! o întâmpină tatăl său. Hai, c-am 
dat de mare belea, că numai astea ne mai lipseau! 
(LIVIU REBREANU) 


BELI 
A beli belengheru” (Arg.) = a) A o încurca, a 
avea probleme: 

Deci tăticu, când va pleca Arafat [...] şi 
va veni un român neaoş în locul lui, tu, eu, noi 
toți vom beli belengheru”. 
(http://www.biziday.ro/) 


b) A nu face nimic; a freca menta: 

Iar beleşti belengheru” mă? Te aşteaptă 
raboteza, şomează, plânge după tine. 
(http://www. 123urban.ro/) 


A beli dinţii (sau buzele, (fam.) fasolea) (Pop.) 
= A rânji (prosteşte): 

— Tu, Paraschive, ce stai acilea şi 
beleşti fasolele la mine? (MARIN PREDA) 


Vasile ILINCAN 


A beli ochii (Pop.) = A se holba: 

Paraschiv beli ochii: băiatu ăsta se 
schimbase de te apuca amețeala. (MARIN 
PREDA) 

Nici una, nici două, beli ochii la mine de 
ziceai că ori mă înghite, ori scuipă flăcări pe 
nări, şi fără nici un avertisment, se repezi, mă 
apucă de-o aripă cu o mână [...] (LIVIU 
BALAC) 

Nu mai beli ochii la Antene, ca ajungi 
orb! (http://www.ziare.com/) 


A beli ochii cât cepele (Vlg.) = A face ochii 
mari de mirare: 

Tânărul nu spune nimic, stă doar şi se 
uită la mine, cu ochii beliți cât cepele. Nu 
înțelege nimic. (RADU GĂVAN) 

— Tati, exclamă un copil, cu ochii cât 
cepele de mirare. (AURA CHRISTI) 


A beli stupul (Pop.) = A omori albinele dintr-un 
stup: 

Şoarecii şi nepăsarea i-au belit stupul 
apicultorului. 


A-i beli (cuiva) obrazul (Fam.) = A-l face de 
ruşine: 

Ba la un loc, mi-aduc aminte, ne-am 
grămădit aşa de tare şi am răsturnat masa omului, 
cu bucate cu tot, în mijlocul casei, de i-am dogorit 
obrazul părintelui de ruşine. (ON CREANGĂ) 

Nu era în apele lui, deoarece prietenii i- 


au cam belit obrazul. 


A se beli (la ceva) sau a-şi beli (ceva) (Pop.) = 
A se juli: 

Şi-a belit degetele de la picior într-un 
fier ruginit. 


A se beli (la cineva) = A se holba: 
[Stancu] 


emițând această ironie, în timp ce belea la mine 


care m-a  responsabilizat 
o pereche de ochi albaştri, limpezi, sticloşi, de 
vițel — din care ieşeau nişte fulgere de vițel. 
(ADRIAN BUZ) 


Individul se belea la toți trecătorii. 

A (sau a-şi) beli ochii = A deschide ochii mari, 
a căsca, a zgâi sau a holba ochii; a se uita cu 
mirare, prosteşte (la ceva): 
Omul... oricât ar beli ochii, tot nu poate 
spune că în recipisă e scris că a plătit. (ION PAS) 
Cine nu beleşte ochii, beleşte punga! 


Beleşte bine ochii! = Fii atent!: 

Beleşte bine ochii, ca să mă ţii minte şi 
să strigi după mine când mă mai vezi! (DOINA 
RUȘTI) 

Altă dată să beleşti bine ochii! 


BENEFICIU 
Sub beneficiu de inventar = În mod provizoriu, 
sub rezerva controlului ulterior: 

Acceptarea moştenirii sub beneficiu de 
inventar nu se mai regăseşte în reglementarea 
Noului Cod Civil. (https://www.google.ro/) 


BENGA 
A da benga în cineva (Arg.; în limbajul 
adolescenților) = a) A înnebuni: 

Tismăneanu, fostul editorialist de casă 
al lui Voiculescu şi Iliescu, a dat în benga: se 
auto-sado-linşează. (http://roncea.ro/) 


b) A se îmbolnăvi grav (de ceva): 
A muncit din greu şi acum a dat benga-n 
el şi mereu e prin spitale. 


A da în bengă (Arg.) = A înnebuni: 
A dat în bengă de atâta băutură, încât 


nu-l mai recunoşti. 


A-I lua benga (pe cineva) (Fam.) = a) A-l lua 
dracul, a o păţi: 

Nu te duc, Domnița noastră... că dacă te 
duci şi se dovedeşte, m-a luat benga. Mă ucide 
boierul. (RADU BOUREANU) 


De nu te astâmperi, o să te ia benga. 


b) A muri: 
Un prost a făcut-o, i s-au aprins 
plămânii şi l-a luat benga, cum zice mama 


Tudora. (FĂNUŞ NEAGU) 


Dicţionar de expresii româneşti în contexte A — C 


BERBELEAC 
A da pe cineva de-a berbeleacul (Fig.) = A-l 
face să cadă, cu ruşine: 

După repetate încercări de destituire a 
directorului, sindicaliştii au reuşit să-l dea de-a 
berbeleacul. 


A se da (sau a se duce) de-a berbeleacul = A se 
rostogoli peste cap: 

Chiuind, priveşte-n vale / Și s-ar da de-a 
berbeleacul. (MIHAI BENIUC) 

„Ai plecat?”, i-a tras un picior drept 
unde-ncepe să-i zică spatelui coadă. S-a dus de- 
a  berbeleacul puiul până la 
împărătească. (I. L. CARAGIALE) 


comoara 


BERE 
A face bere mâţii (Gmţ.; d. copii) = A plânge 
fără motiv: 

De data asta faci berea mâții şi nu te 


mai crede nimeni. 


Dat în bere (Trs.; Buc.) = Bun de însurat: 
Flăcăul era dat în bere, dar nu da 


semne că şi-ar fi găsit o mireasă. 


BEREGATĂ 
A lua pe cineva de beregată (Fam.) = a)A trage 
pe cineva la răspundere: 
Sărăcie este, c-o vedem, şi foame 
berechet, n-am ce zice. Dar aşa mâine ai să-mi 
pui mâna-n beregată, că ţi-e foame. (LIVIU 
REBREANU) 
Noi o îndulcim puţin cu perfidia, cu 
manierele elegante, noi punem la cale savante 
combinaţii, până să ne repezim la beregată. 


(NICOLAE ŢIC) 


b) A forţa pe cineva să accepte ceva: 

— Bine făcuşi, Trifonică!... Nu te lăsa... 
De ce să-l asuprească şi să-l batjocorească?... 
Trebuia să-i pui mâna-n beregată şi... (LIVIU 
REBREANU) 

— Ne-am tocmit, vezi bine, dacă mi-ai 
pus mâna-n beregată. Dar tu nu te gândeşti că 
nu-i drept? (IDEM) 

BEŢIE 

A da în darul beţiei (Pop.) = A deveni alcoolic: 
N-am chef să se spună că ai căzut în 

darul beţiei în casă alături de tac-tău. (MARIN 

PREDA) 


BEZ 
Bez Vlaşca şi Teleormanul = Afară de alte 
foloase (mai ales ilicite): 

„În adevăr, de când e ministru, nu cred 
ca d. Arion să fi mâncat de cincizeci de ori 
acasă. Şi coşnița merge! Leafa, bez Vlaşca şi 
Teleormanul, continuă!” 

(http://dilemaveche.ro/) 

[...] nazuri şi ifose cât Vlaşca şi 

Teleormanul! (RODICA OJOG-BRAŞOVEANU) 


BICI 
A face din căcat (sau rahat) bici (Pfm.; irn.) = 
Exprimă imposibilitatea de a face din nimic un 
lucru de calitate: 

Beau alcool şi bag marijuana doar când 
mi se face cinste! Deci tre să îţi placă aventura de a 
te descurca cu nimic, de a face din căcat bici, de a 


găsi soluţii în orice circumstanțe, supraviețuire 


ghivolească! (bttp://www.autostopmagellan.ro/) 


A face palma bici = A lovi; a bate pe cineva: 
Palma bici că mi-o făcea, / Peste ochi 
că mi-l isbâa [...] (POP.) 


A-i da bice (sau muci) (Arg.) = A lua viteză, a 
grăbi pasul; a accelera desfăşurarea unei acţiuni: 
— Dă-i bice de 
scrumiera şi las” că-ţi zic eu cum e cu Maricica. 
(EMIL MLADIN) 
Vrei să mergi cu 300 la oră? Dă-i bice, 


schimbă-le  ălora 


prietene? (http://torum.computergames.ro/) 


Cu o oră înainte de party, ia foc 
telefonul, vorba aia. [...] Şi toată lumea se 
urcă-n maşini sau în autobuz / tren şi dă-i bice. 


(http://opencube.ro/) 


BICICLETĂ 
A(-i) lua (cuiva) caii (sau boii) de la bicicletă 
(Pfm.) = A nu avea ce-i face: 


Vasile ILINCAN 


Mache se prefăcu calm: O să ne ia caii 
de la bicicletă... (RADU COSAȘU) 

Dar ce poate să-ți facă? Să-ţi ia boii de 
la bicicletă ? (DORU MĂRCULESCU) 

Păcat, domnule Wilson, că alţii ţi-au 
luat-o înainte şi nu mai am nicio 
responsabilitate în biserică. Aşa că te invit să 


îmi iei caii de la bicicletă. li vrei? ? 


(http://xww.adventomania.ro/) 


BIGĂ 
A-l durea în bigă (sau în şpiț) (Arg.) = A nu-i 
păsa, a-i fi indiferent: 

Nici nu i-a păsat, a lăsat să se-ntâmple, îl 
doare în şpiţ de ţară, de tot. (MIRCEA DANELIUC) 


BILANŢ 
A depune bilanţul = A se declara în faliment: 

Asociaţia va depune bilanțul contabil 
anual şi situația veniturilor şi cheltuielilor la 
administraţia financiară teritorială. 
(LEGISLAȚIA ROMÂNIEI, vol. 4, 2001) 

Am o firmă la care nu am depus bilanţul 
pe 2005 la registrul comerțului, drept urmare 
am primit o atenţionare că dacă nu îl depun în 
15 zile, se va proceda la dizolvarea societăţii. 
(http://xww.conta.ro/) 


A face bilanţul = A rezuma, caracterizând şi 
apreciind rezultatele: 

Miniştrii de Externe din statele membre 
NATO fac marți la Bruxelles bilanţul unui an 
„de crize şi conflicte” în vecinătatea imediată, 
în Ucraina, Siria şi Irak, relatează AFP. 
(http://www.antena3.ro/) 


BILĂ! 

Parcă ar fi ridicat la bile (Pfm) = Defineşte o 

persoană care se vaită de oboseală tot timpul: 
Ori de câte ori venea la noi, ea se văita 


mereu de parcă ar fi ridicat bile la birou. 


BILĂ? 
A atinge la bilă (Fam.) = A lovi în cap: 

L-a atins zdravăn la bilă, că nu s-a mai 
ridicat. 

A fi atins la bilă (Fam.) = A fi ţicnit: 
Vorbeşte de parcă-i atins la bilă. 


BIMBAŞĂ 
A trăi ca (un) bimbaşă (Fam.) = A trăi în 
belşug: 

La mine trăiţi ca bimbaşa, se lăuda 
jupân Moțatu. (ZAHARIA STANCU) 

lar aceşti beneficiari ai  grației 
stăpânirii n-au pregetat, vezi bine, să transfere 
capitalul regal de glorie în cont personal, 
devenind profesionişti celebri şi trăind ca 
bimbaşa din asta... 


(http://avp-online-six.blogspot.ro/) 


BINE 
A aranja bine (pe cineva) = A bate bine: 
Ei l-au pândit când era singur şi l-au 


aranjat bine, încât a trebuit să meargă la spital. 


A face (cuiva) bine cu ceva = A împrumuta (pe 
cineva) cu ceva: 
Mă duc la el: Cumătre-Gavrilă.. fă-mi 
bine c-o sută de lei. (MIHAIL SADOVEANU) 
M-am rugat de el şi mi-a făcut bine c-un 
gologan. (|. MIRONESCU) 


A face (cuiva) un mare bine sau a face (cuiva) 
bine (cu ceva) = A ajuta (pe cineva) la nevoie: 
de 
recomandaţie... te rog!... faci un mare bine pentru 
mine şi pentru familia mea... (|. L. CARAGIALE) 


Dă-mi o scrisoare călduroasă 


A face bine (că..., de...) = A proceda aşa cum e 
(mai) potrivit, (mai) de dorit: 

Bine ai făcut de ţi-ai luat calul ăsta. (P. 
ISPIRESCU) 

Vere, nu faci bine ceea ce faci! (ION 
CREANGĂ) 


A fi bine să...=a) (Adesea în sfaturi) A fi 
recomandabil, a fi spre binele cuiva: 

Nu-i bine să te pui vezeteu la cai albi. 
(ION CREANGĂ) 


b) (La comparativ, urmat de o negaţie, exprimă 
părerea de rău pentru un lucru întâmplat): 


Dicţionar de expresii româneşti în contexte A — C 


Şi fost-ar fi mai bine / Ca niciodată-n 
viață să nu te văd pe tine! (MIHAI EMINESCU) 


A fi (sau a face, a se simţi) bine sau a-i fi (sau 
a-i merge) bine (cu sănătatea) = A fi sănătos: 

— Uncheşule Haralambic, am întrebat 
eu... spune-mi ce mai face lelița Anica?... 

— Face bine, mi-a răspuns el. (MIHAIL 
SADOVEANU) 


A(-i) merge (treburile) bine = A reuşi, a avea 
succes, noroc; a prospera: 
Ai avut noroc în viața dumitale şi ți-au 
mers bine treburile. (MIHAIL SADOVEANU) 
Nu i-a mers bine în acea zi. (ION 
CREANGĂ) 


A(-i) prinde (cuiva) bine = A(-i) fi de folos, a(-i) 
prii: 

Păstreaz-o, că ţi-a prinde bine la 
nevoie. (ION CREANGĂ) 

De-am fost răi, tu ni-i ierta, căci şi răul 
câteodată prinde bine la ceva. (IDEM) 


A-i face (cuiva) bine = A da ajutor, a ajuta: 
L-am trimis, că-i om cu-nvăţătură Poate 
că va face bine ţării. (MIHAI BENIUC) 
Pune în vin roş de zece ori cincisprezece 
picături şi-i face bine. (MIHAIL SADOVEANU) 


Ploaia a făcut mult bine semănăturilor. 


A-i fi cuiva bine sau a fi bine de cineva = A 
avea parte de linişte, de mulțumire, de bunăstare 
etc.: 
El [Ştefan cel Mare] să trăiască şi 
Moldovei i-e bine! (BARBU DELAVRANCEA) 
Vai de biata fară când vom avea 
războaie între noi, şi poate şi măriei-tale nu-i va 


fi bine. (C. NEGRUZZI) 


A-i sta (sau a-i şedea) bine (D. haine) = A i se 
potrivi: 

Bine-i stă mândrei gătată / Cu veşminte 
de la şatră,/ Dar mai bine i-ar şedea / De-ar fi 
tesute de ea. (JARNIK-BÎRSEANU) 

A-i veni bine (să...) = A găsi momentul 
prielnic, potrivit (să...), a-i fi la îndemână (să...): 

Tin minte oamenii şi, când le vine bine, 
iar încep [răscoala]. (PETRU DUMITRIU) 

După ce se luptară de credeau că a să 
se scufunde pământul subt ei, nu ştiu cum îi veni 
bine fetei împăratului, aduse paloşul cam pieziş 
şi-i reteză capul. (P. ISPIRESCU) 


A lua (pe cineva sau cuiva ceva) în (nume de) 
bine (Înv.) = A se arăta mulțumit şi binevoitor cu 
cineva: 

Cățelul  [...] 


Dumnezeu; iară Dumnezeu îl luase în nume de 


se gudura pe lângă 
bine şi nu făcea un pas, fără să nu fie şi cățelul 
cu dânsul. (P. ISPIRESCU) 


A lua pe cineva (sau a-i lua cuiva ceva) în nume 
de bine= A se arăta binevoitor şi mulțumit cu 
cineva: 

Toată curtea împărătească lua în nume 
de bine pe această găinăreasă pentru vrednicia 


şi curăţenia ei. (P. ISPIRESCU) 


A lua (pe cineva) cu binele = A proceda cu 
blândeţe, cu înțelegere, cu bunăvoință faţă de 
cineva supărat, irascibil sau îndârţit: 

— Mie oamenii mi se par liniștiți, zise 
Titu. Dacă-i iei cu binele, te poți înțelege cu 
dânşii. Nu se ştie însă până când. [...] (LIVIU 
REBREANU) 


A mânca bine = A mânca mult, din lucruri bune: 
Și mănâncă fata la plăcinte, şi mănâncă 


hăt bine! (ON CREANGĂ) 


A nu fi (sau a nu face) a bine = A nu fi semn 
bun, a nu fi a bună: 

Nu-i a bine iarna asta. Nu-i semn bun. 
(MIHAI DAVIDOGLU) 

Dar nu mai tăceți, măi?... zise Lăți- 
Lungilă. Parcă nu faceți a bine, de nu vă mai 
astâmpără dracul nici la vremea asta! (ION 
CREANGĂ) 

Dar când s-apropie bine, ce să vadă ? 
Un fior rece ca gheața îi trece prin vine, 


picioarele i se taie, un tremur o cuprinde în tot 


Vasile ILINCAN 


trupul, şi ochii i se păinjinesc. şi ce era nu era a 
bine!.. (IDEM) 


A primi (pe cineva) bine = A primi (pe cineva) 
cu dragoste, bucuros, prieteneşte: 

Sfânta Duminică a primit-o...tot aşa de 
bine ca şi surorile sale. (ON CREANGĂ) 


A pune bine (D. obiecte) = A ascunde: 
Ai pus bine cele două cărţi, că nu le mai 


găseşte nimeni. 


A se avea bine cu cineva (Pop.) = A se iubi cu 
cineva: 

El cu fata împăratului se aveau foarte 
bine, că era frumos tâlhariul, şi din minutul 
când a furat-o trăiau la olaltă ca bărbatul cu 
muierea. (|. POP-RETEGANUL) 


A se face (sau a face pe cineva) bine = A (se) 
face sănătos, a (se) însănătoşi, a (se) vindeca: 

Se jura că într-un ceas îl va face 
bine. (AL. VLAHUȚĂ) 

Se gândea că s-ar putea face bine şi 
calea i s-ar limpezi. (IDEM) 


A se pune bine (cu cineva) = A face pe plac 
(cuiva): 

Era fără de margini dorinţa lui de a se 
pune bine cu Tănase, dar când era vorba de 
bani, el nu era în stare să se avânte. (IOAN 
SLAVICI) 


A sta bine = a) A fi bogat, avut: 
Fata stătea bine de acasă şi era 
frumoasă şi la locul ei. 


b) A fi într-o situaţie avantajoasă: 

Hai, e vântul! Uite-mi vine / Să văd oare 
cu cosiță / Sta-mi-ar bine? (G. COŞBUC) 

Fata sta bine cu pregătirea pentru examen. 


A şti (prea) bine (ceva) =a) A şti (ceva) mai 
dinainte, a fi (deja) informat exact (despre ceva); 
a avea (deja) cunoştinţă (de... ): 

Stii bine că n-o să mai fure. (MIHAI 
DAVIDOGLU) 

Până la urmă, ştiu bine,/ Doar tu mai 
rămâi. (MIHAI BENIUC) 

Tu, bade, 
frumoasă ca tine;/ Ce foc ai cătat la mine? 
(JARNIK-BÎRSEANU) 


ştiut-ai bine / Că nu-s 


b) A fi convins de ceva: 
Ti-am fost 
COŞBUC) 


dragă, ştiu eu bine! (G. 


A trăi (sau a se avea) bine cu cineva = A trăi în 
înţelegere: 

Ungureanul trăia bine cu tot satul — căci, 
precum am Spus, era om cuminte, credincios cătră 
cuvântul dat [...] (RADU ROSETTI 

Cei doi prieteni se aveau bine şi nu s-au 


certat niciodată. 


A trăi bine = A duce o viaţă plăcută, uşoară, 
fără lipsuri, fără griji, fără necazuri: 

Până codrul frunza-şi ţine, / Toţi 
voinicii trăiesc bine. U ARNIK-BÎRSEANU) 


A vedea bine = A observa: 

Tu vezi bine că abia pot să-mi duc părul 
de pe mine, şi tu mai ceri să te iau şi pe tine? (P. 
ISPIRESCU) 

El a fost singurul care a văzut foarte 
bine defecțiunea. 


A vedea bine = A-şi da seama (de ceva), a băga 
de seamă (ceva): 

Dar Harap-Alb vede el bine unde merge 
treaba... da neavând încotro iesă mâhnit. (ION 


CREANGĂ) 


A vorbi (sau a grăi) de bine = A lăuda (pe cineva): 
Prietenii te-au vorbit numai de bine. 


Ba bine că nu! = Se înţelege! Fireşte (că da)! 
Desigur!: 

Măi Buzilă, mi se pare că tu eşti toată 
pricina gâlcevei... 

— Ba bine că nu! zise Ochilă. (ION 
CREANGĂ) 


Bine că... = Noroc că (cel puţin)...: 


Dicţionar de expresii româneşti în contexte A — C 


Ducă-se şi cobe şi tot, numai bine c-am 


scăpat de belea! (ION CREANGĂ) 


Bine de bine = Exprimă aprobarea uneia din două 
alternative, cu o uşoară indiferenţă faţă de cealaltă: 

De-oi putea face ceva, bine de bine, iară de 
nu, mi-i crede şi dumneata. (ION CREANGĂ) 

— Cu putință ori cu neputinţă, asta e 
treaba ta; dacă vei împlini bine de bine, dacă 
nu, capul nu-ți va sta, unde-i stă acum, ci sub 
picioarele mele. (|. POP-RETEGANUL) 


Bine şi mişto de tine (Arg.) = Formulă folosită 
în replică la întrebarea „ce mai faci?”: 

— Ce faci ? 

— Bine şi mişto de tine... 


Bine ţi-a făcut! (Fam.) = Aşa se cuvenea să-ți facă: 
Bine ţi-a făcut şi mai bine ti-ar face 
dacă te-ar trăsni de tot, să te-nveţi minte. 


(CRISTEA SANDU TIMOC) 


Bine v-am găsit! = Formulă de salut pe care o 
spune un nou venit: 

— Bine v-am găsit, bădiță! — Bine-ai 
venit, frate Dănilă! (ON CREANGĂ) 


Bine-ai venit! = Formulă de salut la primirea 
unui musafir: 
Bine-ai venit, domnul inginer a nostru... 
l-a salutat bătrâna. (MIHAIL SADOVEANU) 
Orice gând ai, împărate, şi oricum vei fi 
sosit, / Cât suntem încă pe pace, eu îţi zic: Bine- 
ai venit! (MIHAI EMINESCU) 


Bine-rău = Mai mult sau mai puţin, după 

După ce ne-am pus bine-rău gura la 
cale, ne-am covrigit împrejurul focului. (ION 
CREANGĂ) 


(Că) bine zici = Aşa este, ai dreptate: 
Că bine zici, mamă; iaca, mie nu mi-a 
venit în cap de una ca asta. (ION CREANGĂ) 
Bine zici, aşa-i... Îşi uitasem numele, 
(LIVIU 


Fănică, uita-te-ar necazurile! 


REBREANU) 

— Că bine zici tu, babo, stăi dară [...] (P. 
ISPIRESCU) 


(Ce), nu ţi-e bine? = (Ce), nu eşti sănătos? (Ce), 
eşti nebun?: 

— Poate că nu ţi-e bine? — întrebă el şiret. 

— S-ar părea că totuşi e ceva rău. — a 
spus Margareta. (VLAD NEAGOE) 

— Ce, chiar nu ţi-e bine? 


Ce e bine nu e rău = Nu strică să-ţi iei măsurile 
de prevedere: 

Eu cred că ce-i bine nu-i rău: Dănilă face, 
Dănilă trebuie să desfacă! (ION CREANGĂ) 


Cu binele, (rar) în de bine = Cu blândeţe, cu 
vorbe bune: 

De-ai fi venit cu binele... poate m-aş fi 
înduplecat. (P. ISPIRESCU) 

Mai întâi îi rugai cu binele să ne lase să 
trecem înainte; (D. 


BOLINTINEANU) 


Dacă-l iei cu binele, te vei înţelege cu 


nu fu cu putință. 


el. 


Dacă (sau de)... e bine = Dacă (sau de)..., e 
mult, e mare lucru, poţi fi mulțumit: 
Dacă primeşti jumătate din cât ceri, e bine. 


De bine ce... = Abia că...: 


De bine ce-am venit trebuie să plec înapoi. 


De bine, de rău = După putință, şi mai bine şi 
mai rău, mai mult sau mai puţin, după posi- 
bilităţi, oarecum: 

Până prin postul mare uneori, de bine 
de rău se mai trăgea targa pe uscat. (ION PAS) 

De bine, de rău, strângând din dinţi, 
încearcă să nu-i dezamăgească pe ceilalți, dar 
nu-i vine nici să se distrugă pe sine. (MIRCEA 
MIHĂIEȘ) 


(Decât...) mai bine să... = (Decât...,) mai 
degrabă, prefer să...: 

Ceteşte ticălosule! sau — mai bine — las’ 
să ţi-l cetesc eu! (C. NEGRUZZI) 


Vasile ILINCAN 


Decât roabă turcilor, / Mai bine hrană 
peştilor! JARNIK-BÎRSEANU) 


E bine = E vreme bună, plăcută: 
Nu e soare, dar e bine, / Şi pe râu e numai 


fum. / Vântu-i liniştit acum. (G. COŞBUC) 


Ei bine... = După cum spuneam...: 

[...] dar nu ştiţi ce cuminte şi fidel este, 
şi deştept! Ei bine! e ca un om, frate! doar ca nu 
vorbeşte... (|. L. CARAGIALE) 


Fă bine şi... (sau de...) = Fii bun (şi...), te rog 
(să...), ai bunătatea (şi...): 

Faceţi bine şi-mi daţi puţină apă să 
beau, căci nu mai pot de sete. (|. POP- 
RETEGANUL) 

(Ameninţător) Fă bine şi pleacă de aici, 
c-o pățeşti! 


Îmi pare bine de cunoştinţă = Formulă folosită 
când faci cunoştinţă cu cineva: 

Mi-a întins o mână palidă şi mi-a zis: — 
Geo sunt, îmipare bine de cunoştinţă, 


domnişoară. (ANA MARIA SANDU) 


Mai bine (de...) = Mai mult (de... ): 

De atunci au trecut mai bine de doi 
ani. (AL. SAHIA) 

Doi coţi întocmai nu va fi fost [coada 
vulpii] — zise el asudând — dar pre legea mea că 
era de un cot şi mai bine! (AL. ODOBESCU) 


Mult şi bine! = Foarte mult: 
Dacă te-ai potrivi tu acestora, îi ținea mult 
şi bine pe mămuca afară. (ON CREANGĂ) 


Om de bine = Persoană care vrea binele celor din 
jur: 

Om de bine, de credință, ce Moldova fi- 
ai iubit [...] (VASILE ALECSANDRI) 


Să auzim de bine, dă, Doamne = Formule de 
salut sau de urat: 

Ei, atunci s-auzim de bine! D-ta rămâi 
cu Belcineanu, iar eu îmi urmez calea! (LIVIU 
REBREANU) 

Să-ţi (sau să vă) fie de bine! = a) Să-ţi fie de folos: 
Atunci iedul de sub cherşin, să nu tacă ? 
— Îl păştea păcatul şi-l mânca spinarea, 
sărăcuţul ! 
— Să-ţi fie de bine, nănaşule ! (ION 
CREANGĂ) 
GÂNGU (strănută): Aferim!... vrei tabac? 
DAMIAN (luând o priză): 
mulțumesc. (Strănută.) 
TOŢI: Să-i fie de bine! 
DAMIAN: Amin! (V ASILE ALECSANDRI) 


Foarte 


b) Se spune cuiva care a procedat (greşit), 
împotriva sfaturilor: 

— Să-ţi fie de bine! murmură iar 
Herdelea mai rece, amintindu-și că învoiala 
dintre Ion şi Vasile s-a făcut în urma intervenţiei 
lui Belciug. (LIVIU REBREANU) 


Şezi bine! = Astâmpără-te!: 

Ba păzeşte-ți treaba, giupâneşică,; şezi 
binişor unde şezi că bine şezi. QON CREANGĂ) 

— Șezi bine! 

— lar mă superi? 
Şi-apoi dă, bine! 
intercalată în text) = Şi-apoi numai să te ţii!: 


doamne, (Exclamaţie 
După aceasta se începe nunta, şi-apoi 
dă, doamne, bine! lumea de pe lume s-a strâns 


de privea. (ION CREANGĂ) 


Vezi bine (că...) = Fireşte, negreşit, natural: 

Eşti folositor, vezi bine, / Dar să nu 
crezi că pe lume nu se poate fără tine. (G. 
TOPÂRCEANU) 

— Vii cu noi? 

— Vezi bine (că vin) ! 


BINECUVÂNTARE 
A(-şi) da binecuvântarea = A încuviinţa, a 
consimţi, a fi de acord (cu ceva): 

Era lucru nemaipomenit ca o călugăriță 
să fie naşă, dar maica Aegidia îşi pusese toată 
stăruința să i se dea binecuvântarea, şi biserica 
era plină de lume adunată ca să vadă botezul 
neobişnuit şi pe Persida [...] (UOAN SLAVICI) 


Dicţionar de expresii româneşti în contexte A — C 


Băiatul şi fata au avut binecuvântarea 


părinţilor pentru a se căsători. 


Cu (sau sub) binecuvântarea cuiva = Cu 
încuviințarea, consimţământul, învoirea cuiva: 
Lui Lăpuşneanu-vodă i-a dat pocal de otravă 
chiar doamna sa, sub binecuvântarea părintelui 
mitropolit Teofan. (MIHAIL SADOVEANU) 


BINEŢE 
A-şi da (sau, rar, a face) bineţe (Pop.) = A (se) 
saluta: 

Pe afară, pe sub streşini, câțiva mai 
oropsiți se fereau de ploaie şi-şi spovedeau 
oftând nevoile. Chirilă dădu  binețe şi 
trecu înlăuntru. (LIVIU REBREANU) 


BINIŞOR 

A lua pe cineva (sau a o lua) cu binişorul = A 
proceda cu calm şi tact, cu blândețe, cu vorbe 
bune, cu binele: 

Prefectul şi procurorul se deteră mai 
aproape de ei ş-o luară cu binişorul, singurul mijloc 
de a se înţelege cu dânşii. (AL. VLAHUȚĂ) 

Împărăteasa îl luă cu binişorul şi-l mai 
domoli olecuţă. (P. ISPIRESCU) 

M-au luat ei cu binişorul şi m-au dus iar 
la şcoală. (ION CREANGĂ) 


Şezi binişor! = Astâmpără-te! Fii cuminte!: 
Sezi  binişor, zise ea zâmbind şi 
prefăcându-se a se apăra. (MIHAI EMINESCU) 
Vorba cântecului; Fugi de-acolo, vină- 
n- coace! Șezi binişor, nu-mi da pace! (ION 
CREANGĂ) 


BIR 
A da bir cu fugiţii (Pfm.) = A dispărea (în mod 
laş) dintr-un loc, pentru a scăpa de o răspundere 
sau de o pedeapsă: 

Prietenii tăi dăduseră în vremea asta bir 
cu fugiţii. (ION PAS) 

[...] o parte din „pătura cultă” 
socialistă a dat bir cu fugiţii, iar cei care au 
rămas sunt cele şapte-opt nume de care se aude 


întotdeauna. (ANTON BACALBAȘA) 


BIROU 
(A lucra, a rezolva etc.) din birou = (A lucra, a 
rezolva etc.) fără a cunoaşte realităţile: 

Şeful i-a atras atenţia funcţionarului să 
mai meargă pe teren şi să nu mai lucreze din 


birou... 


A depune (un proiect) pe biroul unei adunări 
(Înv.) = A prezenta un proiect: 

[...] zilele astea se va depune în Cameră 
un proiect de lege pentru reorganizarea 
teatrului național. (|. L. CARAGIALE) 


BISERICĂ 
A (nu) fi uşă (cruce sau lemn) de biserică = A 
(nu) respecta morala religioasă. (Pex.) A (nu) fi 
cinstit: 

— Fireşte, nici Vasile nu-i uşă de 
biserică... Nu, nu... Dar omul beat e neom şi-i 
mai ierți fărădelegile... (LIVIU REBREANU) 


A fi nedus la biserică (Arg.) = a) A vorbi şi a 
acționa fără menajamente: 
Era un biet om nedus la şcoală, nici la 


biserică, nici țăran, nici orăşean. (G. BĂLĂIŢĂ) 


b) (D. femei) A fi mahalagioaică: 

Fată de muncitor şi, nedusă la biserică, 
îndrăzneață ca la ea acasă în cabinetul unui 
comisar regal ? (NICOLAE D. COCEA) 

După cum vorbeşte şi se îmbracă îţi dai 
seama că e nedusă la biserică. 

A lua calea bisericii = A deveni evlavios: 

— Na, c-am brodit-o rău cu matale, 
bunico! Nu ştiam că ai luat calea bisericii.(G. 
M. ZAMFIRESCU) 

În ultimii ani, femeia luase calea bisericii şi 
era nelipsită de la slujba de duminică. 


A nu fi dus (de multe ori pe) la biserică = a) A 
nesocoti conveniențele sociale; a fi o persoană 
dificilă: 

Cu ei putea să dea drumul sarcasmului, 
căci nici ei nu erau duşi prea mult pe la biserici. 


(ION PAS) 


Vasile ILINCAN 


b) A nu se sfii să spună cuiva în față lucruri 
neplăcute: 

Cu toții ştiam că nu prea e dus la 
biserică de multe ori şi-ţi spune verde-n faţă... 


A veni de la biserică (Irn.) = A fi beat: 
Zilnic spune că vine... de la biserică şi 


abia merge de afumat ce este. 


BIŞCA 
A umbla (sau a călca) de-a bişca = A umbla 
încet şi cu atenţie: 

Femeia călca de-bişca, de parcă ducea ouă. 


BIU 
De sau în biu = Din belşug: 

Și se vor de biu vărsa câlcătorile de vin 
şi de undelemn. (DOSOFTEI) 


BLAGOSLOVI 
Blagosloveşte, (cinstite) părinte = Formulă de 
politeţe între preoți: 

Tot tata mai spunea că ar fi auzit de la 
bunicul bunicului meu că protopopul de la Neamţ, 
de pe vremea aceea, ar fi zis unor călugăriţe, care 
pribegeau în săptămâna mare prin târg: 

— Maicelor! 

— Blagosloveşte, cinstite părinte! (ION 
CREANGĂ) 

Atunci Îngerul a făcut închinăciune 
monahului şi a zis: „Blagosloveşte părinte”. 
(https://sfioaniacobhozevitul.wordpress.com/) 


BLANĂ 
A dormi blană (Pop.; reg.) = A dormi buştean: 
Nu am simțit niciun cutremur, am 


dormit blană!, a conchis Raluca Podea. 
(spynews.ro/) 


A-i da blană (Arg.) = A accelera, a lua viteză, a se 
grăbi: 

Aici, motorul de 3 litri te îmbie să-i dai 
blană, măcar pentru a scutura cumva praful de 
pe maşină. (bttp://www.promotor.ro/) 


A-i scutura blana (Pop.) = A bate: 

După ce i-a scuturat bine blana, băiatul 
a început să plângă în hohote. 


A zăcea blană (Îvr.; pop.) = A sta întins, 
nemișcat: 
După ce n-a mai putut merge, el a zăcut 


blană vreo câteva ceasuri în iarbă. 


BLAT 
A merge (a călători) pe blat sau a face blatul = 
A călători cu un mijloc de transport fără bilet 
sau abonament: 

Mi-e jenă să-i spun că n-am la mine 
bilete, aşa că fac blatul paisprezece staţii până 
acasă. (ALINA BEIU-DEŞLIU) 


Mergi pe blat = Fă-te că nu ştii. Fă-te că nu 
observi: 

Au dat circulară că toate salariatele 
trebuie să se prezinte periodic la control, 
adicătelea să se uite don’ doctor: „la să vedem, 
nu cumva ai rămas grea şi vrei să mergi pe 


blat?” (TUDOR CĂLIN ZAROJANU) 


BLAU 
A face blau (Rar) = A lipsi de la lucru a doua zi 
după o sărbătoare: 

— Eu — răspunde omul nostru — mă duc 
la atelier... După repausul dominical, începem 
la şapte... Sunt şef de echipă, nu pot să fac blau. 
(L L. CARAGIALE) 


BLÂND, -Ă 

A (se) face blând (Îvp.) = A se îmblânzi: 
Dragostea face bun pe cel înţelept, iar 

pe cineva, chiar de ar fi mai sălbatic decât orice 

fiară, îl face blând ca o oaie. (IOAN TEŞU) 


Şezi (sau stai) blând! = Stai liniştit!: 

Şezi blând, Nojiță-tată, încercă Doru 
să-l liniştească. N-am venit ca să-ți dăm în cap... 
(RADU ALDULESCU) 

Nea Cristoiu, şezi şi tu blând şi bea o 
cafea. Mâine e zi lungă şi ne trezim devreme! 
(http://ww w.stiripesurse.ro/) 


Dicţionar de expresii româneşti în contexte A — C 


BLÂNDEȚE 
Cu duhul blândeţii (sau blândeţelor) = Cu 
grijă şi calm: 

Cu duhul blândețelor să-i iertaţi / Şi să-i 
binecuvântaţi. (POP.) 

— Da’ ce faceţi, sfinţiile-voastre, aici? 
vorbi Pafnutie cu duhul blândeţii, oprindu-se la 
spatele lui Sisoe, în picioare. (G. TOPÂRCEANU) 


BLEANDĂ 

A da (sau a trage) o bleandă (cuiva) (Mol.) =A 
da sau a trage o palmă cuiva; a pălmui sau a 
îmbrânci (pe cineva): 

Nică, băiat mai mare şi înaintat în 
învățătură până la genunchiul broaştei, era 
sfădit cu mine din pricina Smărăndiţei popii, 
căreia, cu toată părerea mea de rău, i-am tras 
într-o zi o bleandă, pentru că nu-mi da pace să 
prind muşte... ION CREANGĂ) 

Mă, şi-i trage Rica o bleandă — am spus 
că era cam cărnoasă —, i-o proptit o carabă de l-o 
pus în cur pe scaun! (MIRCEA DANELIUC) 


BLEAU' 
A nu zice (nici) bleau (Reg.) = A nu scoate 
(nici) o vorbă: 

El se uita la amândoi împărații şi nu 
mai cuteză să zică nici bleau. (P. ISPIRESCU) 


BLEAU? 
A face cuie (sau piroane) de bleau = A tremura de 
frig: 

Şi despre acest drum, iarăşi n-am ce să 
vă spui, decât că furăm tescuiți, făcurăm la cuie 
de bleau şi la piroane, din pricina frigului ce se 
lăsase (P. ISPIRESCU) 


BLESTEM 
A dezlega de blestem = A face să i se ierte 
cuiva păcatele (prin rugăciuni): 

[...] că acum este dezlegat de blestem şi 
că de aceea va merge cu mine, şi nu mă va lăsa 
singur până ce nu voi ajunge la izbândă. (P. 
ISPIRESCU) 


A-şi face blestem cu (sau de) cineva (Pfm.; 
irn.) = A supăra; a-şi bate joc de cineva: 

Acum cred că nu ţi-i mai face blestem cu 
mine, mi-i da drumul să intru la Dumnezeu, că 
tare mare treabă mai am. (ION CREANGĂ) 


BLID 
A ajunge la blide = A ajunge sărac: 
O să ajungi la blide, dacă nu te gândeşti 


şi la ziua de mâine. 


A fi la blidul cuiva (Fam.) = A fi întreţinut de 
cineva: 

De cându-s la maică-ta / Bătută-s de 
Precista, / De când sunt la blidul tău / Bătută-s 
de Dumnezeu. (POP.) 

Bătrăna se întreține cum poate şi nu mai 
e la blidul nimănui. 

A intrat nora în blide = Se spune despre o 
persoană cu mişcări stângace, în special când 
aceasta face zgomot cu vasele sau le sparge: 

Când a intrat nora-n blide, soacra şi-a ieşit 
din pepeni. (GH. NICULESCU, FLORENTIN 
SMARANDACHE) 


A mânca dintr-un blid cu cineva (Fam.) = A fi 
în mare intimitate cu cineva: 

Am mâncat din acelaşi blid, oho, încă 
din copilărie... Prin lumea strâmbă am umblat 
cu tine, şarpe (NICHITA 
STĂNESCU) 

Mâncau dintr-un blid sarmale şi friptură 
ca să fie împreună toată viaţa. (LON GHINOIU) 


încălzit la sân. 


N-am mâncat din acelaşi blid (Irn.) = Expresie 


folosită pentru a critica comportamentul 
exagerat de familiar al unei persoane considerate 
inferioare ca statut social, profesional etc.: 

Eu zic că nu ai mâncat din acelaşi blid 
cu mine, deşteptule, ca să te tragi cu mine de 


şireturi! (http://forum.softpedia.com/) 


Pe sau pentru un blid de linte (Fam.) = Pentru 
o răsplată neînsemnată (primită ca preț al unei 
josnicii): 

Buruieni veninoase şi lături care sunt 
dispuse să facă orice pentru un blid de linte sau 
un sac de aur. (RUXANDRA CESEREANU) 


Vasile ILINCAN 


Cam în a treia zi, i-a dus un blid cu linte 
şi atunci Patriarhul s-a deschis spre confesiune 
şi i-a spus: „Oare mă vei vinde, preacuvioase, 
pentru un blid de linte, cum l-a vândut Esav pe 
fratele său, Iacov? Sigur, nu”. 
(http://hyperenergy.hypercomm.ro/) 


BOABĂ 
A avea o boabă (D. studenţi) = A avea o restanţă: 
Avea o boabă pentru sesiunea de 


reexaminări. 


A da o boabă (Arg.; spt.) = A înscrie un gol: 
Echipa gazdă a dat o boabă în prima 
repriză şi s-a apărat până la sfârşitul meciului. 


A nu şti (nicio) boabă (Pfm.) = A nu şti nimic: 
Astea mi le spunea franţuzeşte; născută, 
crescută şi trăită până la măritiş în străinătate, 
nu ştia, ca atâtea altele din lumea ei, boabă 
româneşte. (MATEIU I. CARAGIALE) 
Sărmane omule, dacă nu ştii boabă de 
carte, cum ai să mă înţelegi? (ION CREANGĂ) 


A nu zice (nicio) boabă (frântă) sau nici două 
boabe legănate = A nu spune absolut nimic, 
nici pâs: 

Se zăpăci până într-atâta, de nu ştiu 
deocamdată să zică nici două boabe legănate. 
(P. ISPIRESCU) 


BOACĂ 
A fi tare de boacă (Reg.) = a) A pricepe greu, a 
fi tare de cap, a fi prost: 

Dacă turcul e tare de boacă şi nu ne 
spune scurt unde sunt banii, atunci ne 
încurcăm... (GALA GALACTION) 

Îmi aduc aminte în anul 1990 ce tare în 


boacă era un maistru de la „Semănătoarea” [...] 


(http://www.avocatnet.ro/) 


b) A rămâne indiferent, a nu-şi pierde cumpătul: 
Se vede că bătrânul e tare de boacă şi nu a scos 
niciun cuvânt. 

A nu şti (sau a nu pricepe) (nici) boacă (Reg.) 
= A nu şti (sau a nu pricepe) nimic: 

Tănase nu pricepea boacă. (NICOLAE 
D. COCEA) 


BOACĂN, -Ă 
A făcut una boacănă (de tot sau a făcut-o 
boacănă) = A făcut ceva nepotrivit, prostesc: 
Ei! 
Ti-am spus că l-am prins pe onorabilul 
cu alta mai boacănă... (|. L. CARAGIALE) 
Câte-ai făcut boacăne de când m-ai luat 
şi până acum, toate au fost cum au fost, dar asta 
le-a făcut vârf. (POP.) 


BOALĂ 
A avea boală la cineva (Pop.) = A plăcea mult 
pe cineva: 

Flăcăul avea boală la fata vecinului. 

A avea boală pe cineva = A avea ciudă pe 
cineva; a invidia pe cineva: 

Avea boală pe mine. Venea acasă punea 
un scaun în mijlocul curţii şi mă trântea acolo şi 
se apuca să mă tundă. (SORIN STOICA) 

Mareşalul Antonescu avea boală pe 
ciori. (http://www.timesnewroman.ro/) 


Şi totuşi, cât de mult să deteşti o 
persoană, încât să poți spune că „ai boală pe 


ea”? (http://tvdece.ro/) 


A băga (sau a vâri) pe cineva în (toate) 
boale(le) (Pfm.) = 
enerva; a face să sufere: 


a) A supăra pe cineva, a 


Avea nişte ochi, neiculiță, de băgase pe 
toate fetele în boale. (P. ISPIRESCU) 


b) A face să se simtă prost: 

Pe neghiobi îi bagă-n boală, / Schimbă- 
n robi pe cască-guri. / Istovite târâturi / Trec 
aproape-n pielea goală. (AL. MACEDONSKI) 


c) A înspăimânta pe cineva, a-l îngrozi: 

Şi-mi aduc aminte că odată, noaptea, la 
o clacă de dezghiocat păpuşoi, i-am scos 
Măriucăi un şoarec din sân, care era s-o bage în 
boale pe biata copilă, de n-aş fi fost eu acolo. 


(ION CREANGĂ) 


Dicţionar de expresii româneşti în contexte A — C 


A băga (ceva) în boale (Arg.) = A murdări un 
obiect în aşa fel încât să nu mai poată fi curățat 
perfect: 

— Băiete, ai băgat hainele-n boale! 


A da în boale (Arg.) = A se enerva, a se înfuria: 
Nimeni nu-l mai văzuse aşa: parcă a dat 


în boale de furios ce era. 


A scoate rufele din boală = A spăla rufele bine, 
după ce înainte au fost spălate prost: 

— Ferfeniţă ai făcut toate înfloriturile şi 
mărgeluţele, şi ai înnegrit-o de nu ştiu zău cum 
am s-o scot din boală!... Ba ai mai umplut-o şi 


de sânge... (LIVIU REBREANU) 


BOB 
A da (a trage sau a întinde) în bobi = A 
prevesti cu ajutorul bobilor: 

A trage în 41 de bobi este un obicei foarte 
răspândit la români. Bobii prevestesc viitorul 
fetelor şi al flăcăilor, şi când [...] rămâne unul pe 
dinafară, bobul sositor, atunci negreşit persoana 
dorită vine, dorul se împlineşte. (VASILE 
ALECSANDRI) 

Trage, mândro, cu bobii, / Nu-ţi mai 
lăcrima ochii. / De-or cădea bobii în zece, / Să 
ştii că dorul nu-mi trece. (IDEM) 

Dar poate da ea bobi cu sâta, / O fierbe 
ciuda pe urâta, / Că-s mai frumoasă decât ea, / 
Şi-atâta! (G. COŞBUC) 


A-i fi (cuiva) bobii numărați = A-l aştepta (pe 
cineva) o primejdie: 

Număraţi îmi sunt de-acuma bobii vieții, 
numărați! | Astăzi, mâine, întâlni-voi pe 
strămoşii împărați! (VICTOR EFTIMIU) 


A mânca bob (Pop.; d. femei) = A rămâne 
însărcinată: 

Se vedea c-a mâncat bob şi-şi aştepta cu 
nerăbdare ziua când va naşte. 


A nu zice bob = A nu zice nimic: 
Aşteaptă şi să nu zici bob! 


A o lua bob cu bob = A cerceta în detaliu: 

— Dacă nu ştii, ți-aş arăta / Din bob în 
bob amorul, / Ci numai nu te mânia, / Ci stai cu 
binişorul. (MIHAI EMINESCU) 

Bob numărat = Exact, întocmai; lămurit, 
amănunțit: 

Dovedeşte, bob numărat, că arenzile au 
scăzut. (BARBU DELAVRANCEA) 

Tara Românească exista ca stat 
autonom de la 1260-70, va să zică bob numărat 


de şase secole [...] (MIHAI EMINESCU) 


Parcă) a da(t) cu bobii (Pop.) = S-a întâmplat 
întocmai (ŞI în scurt timp): 

Nadina era cu bărbatul ei şi cu Raul 
Brumaru, şi îl întâmpină cu o drăgălăşie care 
nu-i prevestea nicio bucurie: 

— Tocmai despre dumneata vorbeam... 
Parcă-ai dat cu bobii! (LIVIU REBREANU) 


BOBÂRNAC 

A da (a lua, a dobândi etc.) un bobârnac (sau 

bobârnace) (Fig.; şi pasiv) =a) A (fi) certa(t): 
Nu că i-ar fi frică. Fiindcă vorba ceea: 

corb la corb nu scoate ochii. Dar ruşinea pe el 


să se pomenească cu asemenea bobârnac. 


(LIVIU REBREANU) 


b) A (fi) ironiza(t). c) A face o aluzie 
răutăcioasă la adresa cuiva: 
Grădinarul... dobândise până atunci 


câteva bobârnace de la fetele împăratului, că bagă 
argați tot ce este mai urâcios. (P. ISPIRESCU) 


BOBOC 
A da (mâncare) la boboci (sau la rațe) (Arg.) = 
A vomita: 

Cum îl atingeai, cum dădea la boboci. 
(SORIN STOICA) 

Acum e cu Petru, are grijă de el, că dă 
la rațe. (CORINA OZON) 


A paşte (sau a păzi) bobocii = A-şi pierde 
vremea degeaba; a fi naiv: 

D-voastră, cinstiți oaspeţi, se vede că 
paşteți boboci, de nu vă pricepeți al cui fapt e 
acesta. (ION CREANGĂ) 


Vasile ILINCAN 


Toamna se numără bobocii = Rezultatul unei 
munci se apreciază la sfârşit: 

E-un timp frumos de toamnă ruginie, / 
Sunt strânse roadele de pe câmpie, / Dar, după 
cum au tot prezis prorocii, / Un alt guvern va 
număra bobocii! (SORIN COTLARCIUC) 


BOBOT 
A umbla (sau a merge) în bobote (Îrg.) = A 
umbla fără rost: 

A zăcut vreo două ceasuri fără suflare, 
apoi, mergând în bobote, s-a dus unde îl puteau 
duce picioarele. (ION PAS) 

Ai umblat în bobote ca şi mine; ne 
trebuie dar un călăuz. Stolnice, un călăuz cât oi 
bate-n palme. (VASILE ALECSANDRI) 


A vorbi în bobote = A vorbi aiurea. (Mol.) A 
vorbi în necunoştinţă de cauză: 

— Taci, măi, zic eu, ce mai vorbeşti în 
bobote, că s-a mânia omul şi s-a duce şi el 


acasă. (ION CREANGĂ) 


BOCNĂ 
A fi (sau a se face, a îngheţa) bocnă (Pfm.) = A 
îngheţa tare: 

[...] şi iute mi-a scos ciubotele din 
picioare, că se făcuse bocnă. (ION CREANGĂ) 


BOGDAPROSTE 

A se încărca de bogdaproste = A da de necaz: 
Se cam încărca aiurea de bogdaproste 

aşa — or să sune mulți să solicite deschiderea 

porturilor. (http://forum.softpedia.com/) 


A umple de bogdaproste (Fam.) = A ocări pe 
cineva: 

Ia să-l fi pus păcatul să se întreacă cu 
dedeochiul, căci baba şi cu fiica-sa îl umplea de 
bogdaprosti. (ON CREANGĂ) 


A zice bogdaproste= A mulțumi pentru ceva: 

Şi după ce a mâncat cât a trebuit, i-a 
mai rămas o bucăţică de mămăligă îmbrânzită 
şi, făcând-o boț, a zis: „Ce s-o mai duc acasă? 


ia s-o pun ici pe teşitura asta, că poate-a găsi-o 

vreo lighioaie ceva, a mânca-o şi ea ş-a zice-o 


bodaproste”. (ION CREANGĂ) 


Ca un pui de bogdaproste = Prăpădit. Ca vai de el: 

Și când m-a văzut bunica în ce hal mă 
aflam,  ghemuit în desagă, ca un pui de 
bogdaproste, cât pe ce să se prăpădească 


plângând. (ION CREANGĂ) 


BOGDĂŞIE 
A sta (sau a fi bun) de bogdăşii (Reg.; rar) = A 
fi neastâmpărat: 

Dracul nu face biserici; el stă tot de 
bogdăşii, îi pune piedică, îi împiedică mânile şi 
picioarele ca să se înnece. (POP.) 

Copilul era numai bun de bogdăşii. 


BOIER 
A face pe boierul = a) A se feri de munca 
fizică; a aştepta să fie servit: 

M-am cumpănit puţin şi nu am avut inima 
de aface pe boierul. Oficiul de grefier-secretar, 
pentru treburile administrative curente, îl făcea un 
deținut. (VALERIU ANANIA) 

— N-o mai face pe boierul, băiete! La 


muncă! 


b) A se fuduli, a se grozăvi: 
Îi plăcea s-o facă pe boierul ori de câte 


ori era înconjurat de femei frumoase. 


c) A fi generos în mod ostentativ: 
Îi plăcea s-o facă pe boierul şi împărțea 


bani în stânga şi-n dreapta. 


A trăi ca un boier = A trăi fără griji: 

Acolo, luând un apartament mare, la cel 
mai însemnat |h]otel, s-a pus pe trai ca un boier 
mare (G. SION) 

Pentru aceasta şi stăpânul meu, 
ascultându-mă, s-a hotărât să o ia fără voia 
părinților şi să se tragă la moşiile lui, să trăiască 


acolo ca un boier mare. (P. ISPIRESCU) 


BOIŞTE 
A bate boişte (Reg.; d. peşti) = A se împerechea: 


Dicţionar de expresii româneşti în contexte A — C 


Păstrăvul indigen devine matur sexual mai 
devreme decât femela. Boiştea sau „bătaia ” are loc 
în octombrie-noiembrie. (http://art-zone.ro/) 

[...] au prins în total peste 35 de bucăți 
trecute de 10 kg., după calculele mele, în 
condițiile în care o mare parte din peşte era în 
boişte şi nu-i prea ardea de bilele noastre. 
(forum.revistalupeste.ro/) 


A merge în boişte = A fugi (împiedicându-se) 
îngrozit: 
De teamă să nu fie prins, hoțul mergea 


în boişte prin pădure. 


BOJOC 
A mânca bojocii (cuiva) = A exaspera: 

— Destul am răbdat şi-am suferit... Acu 
vreau să mă răcoresc!... Trebuie să beau sânge 
de  ciocoi, altfel (LIVIU 


REBREANU) 


îmi ard  bojocii! 


A-şi scuipa bojocii = a) A muri de ftizie: 

O vorbă rea de tine să n-aud! Deşi trei 
frați de-ai tatii şi-au scuipat bojocii pe la Gherla şi 
Aiud. E adevărat, eu n-am mâncat ca voi. 
(babelink.us/) 


b) (D. fumători) A tuşi mult şi zgomotos: 

Că era în vorbă cu o fată dîn Găeşti, şi 
a fost care va să zică fugar, da’ acum îşi scuipă 
bojocii în bordei. (CAMIL PETRESCU) 

Încep a tuşi să-mi scot bojocii nu alta, 
simţii că mi s-a rupt ceva în beregată [...] 


(NORA IUGA) 


A-şi umfla bojocii = A face scandal: 

Îşi țin suflarea, îşi umflă bojocii şi iute- 
iute, să nu-i zdrobească ce e-n spate, să nu se 
rupă ce-i dedesubt. (ION LAZU) 

De când primăraşul Ovidiu  lulică 
Portariuc îi face ochi dulci, promițându-i postul 
de viceprimar, îşi umflă bojocii dându-se un fel 
de culturist politic. 
(http://www.botosaneanul.ro/) 


A-şi vărsa bojocii = A vomita mult: 

Omul din fața lui căzuse în genunchi şi 
îşi vărsa bojocii tuşind. (ŞTEFAN AGOPIAN) 


BOLD 
A da cuiva bold(uri) = A îndemna, a înțepa; a 
face aluzie la cineva: 

N-a fost zi să nu deie cu boldul în 


cinstiții  caimacani, ca să-i facă harnici. 
(MIHAIL SADOVEANU) 
BOLOVĂNI 


A bolovăni ochii = A se holba: 

Îşi bolovăni ochii de-a dreapta şi de-a 
stângă şi se trase cu necaz de mustăți. (ION 
PAS) 

Auzind şi de acestea, sultanul Mohamet 
unde bolovăni nişte ochi ca de năbădăios. (P. 
ISPIRESCU) 


BOMBEU 
A călca (pe cineva) pe bombeu sau a turti 
bombeul (cuiva) = A deranja; a ofensa: 

El e vesel că există [...] gata să încerce 
rezistența lumii pentru a constata că, oricât l-ar 


călca ea pe bombeu sau pe creier, el există. 


(RADU COSAȘU) 


BOMBOANĂ 

(Ultima) bomboană (de) pe colivă (Fig.) = 
Ştire proastă; element negativ care se adaugă 
unei situaţii dificile: 

Ca o bomboană pe colivă, articolul 4 din 
legea amintită mai sus acordă Tiraspolului dreptul 
[del a purta o politică externă. (VICTOR 
RONCEA) 

Această nominalizare riscă să devină 
bomboana pe coliva TVR, aflată într-o situaţie 
dezastruoasă [|...]. 
(http://www.paginademedia.ro/) 


BORD 
A arunca peste bord = A renunța la ceva 
considerat nefolositor: 

Cu viața, vom renunța la toate, le vom 
arunca peste bord. Da: o să avem întotdeauna 
cam atât. (ANDREI 


bagajul de inimă şi 


CRĂCIUN) 


Vasile ILINCAN 


A îmbătrâni înseamnă a arunca peste bord 
toate ideile preconcepute. (www.citatepedia.ro/) 


A lua (ceva) la bord (Gmţ.) = A bea: 

Nu-i o idee bună să vorbeşti cu maică-ta 
la telefon [...] ai luat ceva la bord şi ai tras 3 
sferturi de joint. (G. MIHALCEA) 

E rău că a luat ceva la bord şi s-a urcat 
la volan. 


BORÎ 

A(-şi) borî sufletul (sau aburul) = A muri: 
Mihnea  Vodă...în Ardeal, 
unde şi-a borât sufletul curând în prăpăştile 
iadului. (MIRON COSTIN) 


Fugind... 


BORŞ 
A mânca borş (Fam.) = A minți: 
Să nu mai mănânce borş pe degeaba. 


(ION PAS) 


A pune de borş = A nu reuşi: 
— Ai pus-o de borş şi de data asta. 


A sufla în borş (Pfm.) = A sforăi: 
N-am închis un ochi toată noaptea, 


deoarece bâtrânul a suflat în borş până-n zori. 


A veni ca la borş (Pfm.) = A veni şi a pleca 
repede: 
Femeia avea obiceiul să vină ca la borş şi 


vecinele se bucurau că nu sta mult pe capul lor. 


A-i curge borşul (Arg.) = A avea o hemoragie, 
a sângera: 
L-a lovit cu putere şi i-a dat borşul imediat. 


A-i da (cuiva) borşul (Pfm.) = A-i ţâşni sângele 
(din nas): 

A, ai dat destul de bine... însă păcat că 
nu i-a dat borşul pe nas... Ba nu, ai dat bine, la 
copoi, ha, ha, ha, nu le curge borşul cu una cu 
două... (D. R. POPESCU) 


A-i da cuiva borşul în foc (Pfm.) = A-i sări 
țandăra: 

Când a auzit una ca asta, pe loc i-a dat 
borşul în foc şi s-a înroşit la față. 


A-i sufla (cuiva) în borş (sau a sufla în borşul 
cuiva) (Pfm.) = A se amesteca (nechemat) în 
treburile cuiva: 

Dar, la urma urmelor, de omorât n-a 
omorât pe nimeni... în borşul nimănui n-a suflat. 
(IOAN SLAVICI) 

Mie unuia ştiu că nu-mi suflă nimene în 
borş. (ION CREANGĂ) 

GÂNGU: Aud?... să se-mpuşte?... mai 
ştii ce?... Ea]... se poate... Tinerilor de astăzi nu 
le prea sufli-n borş... (VASILE ALECSANDRI) 


A se face borş (Pfm.) = A se înfuria: 

Ignat Cercel se făcu borş de cum deschise 
ochii, fiindcă muierea nu era mulțumită de loc că 
n-a luat şi un purcel. (LIVIU REBREANU) 


S-a iuţit tărâţa în borş (Pfm.) = S-a înfuriat: 


Prea ţi se iuțeşte tărâța-n borş... 


Calmează-te! 


S-a umplut de borş (Pfm.) = Nu a rezolvat 
nimic: 

A venit de la primărie şi le-a spus celor 
de acasă că iar s-a umplut de borş, dar nu se 
lasă până nu-şi obține toate drepturile. 


BORTĂ 
A umbla după borta vântului = A face eforturi 
zadarnice; a umbla degeaba: 

— Hai bată-mi-l Dumnezeu vânt şi 
moşneagul lua-l-ar dracu. Mă duc s-astup borta 
vântului şi să bat pe moşneag de ce m-o viclenit. 
(MIHAI EMINESCU) 

E timpul să nu mai umbli după borta 
vântului şi să-ți faci şi tu un rost. 


BOSTAN 
A prinde bostanul de coadă = A parveni: 

Prin fel de fel de manevre, el a reuşit să 
prindă bostanul de coadă şi acum se preface că 


nu ne mai cunoaşte. 


Dicţionar de expresii româneşti în contexte A — C 


BOŞCÂRŢĂ 
A-şi lua (sau a-şi aduna) boşcârțele = A-şi 
strânge boarfele: 

Îmi vine să-mi adun boscârţele şi să fug 


de aici. (IOAN SLAVICI) 


BOT 
A avea bot de mertan (Gmţ.; în limbajul 
adolescenților) = A avea dinții cariați: 

Nu vezi ce bot de merțan ai?! 


A avea caş la bot (sau la gură) (Pfm.) = A fi 
tânăr şi fără experienţă: 

Beţivi, cu caş la gură, se ţineau de gât, 
târându-şi vesta prin praf [...] (PANAIT 
ISTRATI) 


A bea la botul calului = A bea ultimul pahar, 
înainte de plecare, în picioare (lângă caii 
înhămaţi); a bea ceva la repezeală: 

[...] când fură să se scoale de la masă 
zăcaşul [om leneş] de proprietar ceru să le mai 
dea câte un pahar să bea, la botu calului, cum 
se zice. (P. ISPIRESCU) 


A da cuiva peste bot (Fam.) = A pune la punct 
pe cineva: 

Îți vine să-i dai peste bot. Vorbeşte 
[Ţuchi] la maxim, te întrerupe, nu poți să scoţi 
un cuvânt. (MIRCEA DANELIUC) 

Ea credea că dacă-i dă mereu peste bot, 


va reuşi în cele din urmă să-l mai potolească. 


A da în bot (Pfm.) = A cădea (de atâta muncă): 
El muncea zi de zi şi ne miram cum de 


n-a dat în bot încă. 


A face bot = A se supăra: 
Să nu faci bot! Ai greşit, taci acum! 


A pune pe cineva cu botul pe labe (Fam.) = A 
pune la punct pe cineva (făcându-l de ruşine): 
Ne-ai făcut marț pe toți, iar pe unii i-ai 
pus cu botul pe labe! (PANAIT ISTRATI) 
Lasă că-i seacă Pantiuşa, îipune cu 
botul pe labe şi pe ăştia. (RUXANDRA 


CESEREANU) 

Oamenii ăştia pot fi doar ienoraţi sau 
sesizaţi la cei de la relaţii cu clienții... Aia îi vor 
pune cu botul pe labe... (http://vienela.ro/) 


A se întâlni cu cineva bot în bot (sau la bot) 
(Fam.) = A se întâlni faţă-n față şi pe neaşteptate 
cu cineva: 

Într-o dimineaţă, mă întâlnesc bot la bot 
cu ursul ist (VASILE 


ALECSANDRI) 
Tot mai aproape se aud, şi tot / Mai 


de sub fereastră. 


harnici sapă vesel să s-ajungă, / Şi dup-atât ocol 
şi cale lungă / Se întâlnesc deodată bot în bot. 
(D. ANGHEL) 

Bărbații ajung să facă tot felul de chestii 
care-i încurcă doar pentru că societatea e rea şi nu 
le permite să-şi petreacă toată viaţa bot în bot cu 
aleasa inimii lor. (SIMONA TACHE) 


A se pupa (sau linge) în bot cu cineva (Pfm.) = 
A trăi (sau a fi) în mare intimitate (sau prietenie) 
cu cineva: 

[Procurorii] se pupă în bot cu tâlharul 
de director. (AL. VLAHUȚĂ) 

Şi ne-am aplecat amândoi odată după 
poşetă. Aşa că ne-am nimerit bot în bot. Ce vrei mai 
romantic de-atât? (VARUJAN VOSGANIAN) 


A se şterge (sau linge) pe bot (Fam.) = A fi silit 
să renunţe la ceva: 

Amin, neamin, ştergeţi-vă pe bot despre 
purcei, zise Mogorogea cu ciudă; înţeles-aţi? 
(ION CREANGĂ) 

— Ba am să-l zvârl de-acum; dar îţi 
spun dinainte, să te ştergi pe bot despre 
dânsul. IDEM) 


A-şi băga botul (peste tot sau unde nu-i fierbe 
oala) (Fam.) = A se amesteca în toate. A 
interveni inoportun într-o discuţie: 

El nu era de cei ce îşi bagă botul prin 
toate vasele. (P. ISPIRESCU) 


BOTĂ 
A nu şti botă (Pop.) = A nu şti nimic: 

Şi-au dat seama că femeia nu ştie botă 
şi-au lăsat-o în pace. 


Vasile ILINCAN 


BOTEZA 
A boteza laptele (sau vinul, rachiul) = A pune 
apă în lapte (sau în vin etc.); a falsifica: 

Vinurile şi rachiurile mele erau dintre 
cele mai bune şi pot să jur pe lumina ochilor că 
nu le-am  „botezat” niciodată (PANAIT 
ISTRATI) 

Vorbim de ţuică şi rachiuri botezate, 
falsificate, care pot reprezenta un pericol real 
pentru sănătatea celor care le consumă, spune 


Morariu. (http://www.dailybusiness.ro/) 


Să rămână câți am botezat eu = Ducă-se toți, 
să nu rămână niciunul: 

[el] nu are mustrări de conştiinţă, 
pentru că nenoroceşte oameni, a izbucnit în râs: 
Să rămână câți am botezat eu! mi-a spus. 
(RĂZVAN THEODORESCU) 

Slugile muşcă mâinile stăpânilor, se 
ceartă între ei, azi se scuipă, mâine se pupă. Să 
rămână câți am botezat eu. 


(http://www. stiripesurse.ro/) 


BOTNIȚĂ 
A-şi pune botniță la gură = A-şi ține gura; a-şi 
impune tăcere: 

Nu-şi punea botniță la gură. Şi a fost 
foarte curajos, foarte. A făcut mult bine. (N. 
STEINHARDT) 

Ce părere aveți despre inițiativa Puterii 
de a pune botniță presei? 


BOTOS, -OASĂ 
A rămâne botos = A nu reuşi în ceva; a rămâne 
cu buzele umflate: 

ÎI ajuţi şi-l vezi după aia botos la câteva 
zile, că mai are nevoie de aia, de aia [...] 
(MIRCEA DANELIUC) 

Scorpionul o să rămână botos şi mâhnit 
mult timp, încât până la urmă chiar şi cel mai 
neatent Geamăn o să se prindă că ceva nu-i în 
regulă. (http://www.despre-zodii.ro/) 


BOȚ 
A face (ceva) boț = A da (unui lucru, cu mâinile) 
formă rotundă; a strânge, a ghemui, a mototoli: 

I-a mai rămas o bucăţică de mămăligă 
îmbrânzită şi, făcând-o boț, a zis... (ION 


CREANGĂ) 


Bot cu ochi = Copil mic, prunc: 

Ia, am fost şi eu, în lumea asta, un bot 
cu ochi, o bucată de humă însuflețită, din 
Humuleşti. (ON CREANGĂ) 


BOŢI 
A boti (sau a stâlci) mutra (cuiva) (Arg.) = A 
desfigura (pe cineva) în bătaie: 

Cum s-o întreb cine i-a stâlcit mutra în 


halul ăla? (CONSTANTIN ARCU) 


BOU 
A căuta lapte de bou (sau de cuc) = A încerca 
imposibilul; a nu-şi da seama de absurditatea 
unei încercări: 

[...] să ia cămaşa bărbatului şi s-o ardă- 
n foc, că aşa e muierea nemernică, n-are de 
lucru, pofteşte şi la urdă de curcă şi la lapte de 
cuc. (CRISTEA SANDU TIMOC) 

Părinţii l-au sfătuit să nu mai caute 


lapte de cuc şi să se întoarcă acasă. 


A-i lua cuiva boii (de) dinainte (Pop.) = A 
sărăci pe cineva: 


A 


Încetul cu încetul îi luase boii de 


dinainte. 


A lăsa pe cineva în boii lui (Pfm.) = A-i da cuiva 
pace: 

Vrei să fii prieten cu mine? Lasă-mă-n 
boii mei. (AL. VLAHUȚĂ) 

La fel de greşit este sfatul pe care 
Virginia Woolf îl consideră drept singurul 
valabil, şi anume că cititorul trebuie lăsat în 
boii lui, să-şi urmeze adică instinctele proprii şi 
să-şi formuleze propriile concluzii. 
(http://www.romlit.ro/) 


A lucra ca un bou = A lucra mult şi din greu: 
[Vargas Llosa] când stă şi se uită şi nu 
se mai desprinde de manuscrisele lui Balzac, 


atât de intens lucrate, de truda acestui uriaş, de 

voința neomenească de a lucra ca un bou pe 
brazdă, fără pauze. (VASILE BAGHIU) 

De zece ani în Germania, şi ce am? 
Muncesc ca un bou la Quelle, vin acasă, două- 
trei beri, televizor. Mâine, iar o iau de la capăt. 
(http://www.hotnews.ro/) 


A merge (sau a se duce ca) (sau cu) boii (sau 
carul cu boi) (Pop.) = A merge foarte încet: 

Boala vine cu fuga şi se duce cu boii. 
(POP.) 


A nu face boi bălţaţi cu cineva = A nu se 
împăca mult timp cu cineva: 

El n-a făcut boi bălţaţi cu vecinul de 
peste drum şi iar s-au certat. 


A nu-i fi cuiva (toţi) boii acasă (Pfm.) = A nu 
se simți bine: 

Lui moş Nichifor acestea nu-i prea 
veneau la socoteală şi de aceea nu-i erau acum 
mai niciodată boii acasă. (ION CREANGĂ) 

Nu ştiu ce o fi având nea Chiriac... par'că 
nu-i sunt toți boii acasă. (|. L. CARAGIALE) 


A scoate (pe cineva) din boii lui = A enerva pe 
cineva: 

L-am scos repede din boii lui şi s-a 
înfuriat şi a început să tipe la noi. 


A-şi băga (sau pune) boii în jug cu cineva 
(Pfm.) = A se asocia, a se uni cu cineva: 

[Fata] de va lua în căsătorie pe flăcăul 
ce o peţeşte, să fie amândoi nedespărțiţi, ca doi 
boi într-un jug şi în viaţa lor să tragă deopotrivă 
în dreptate [...] (A. GOROVEI) 

În fiecare primăvară, el punea boii în 


jug cu vecinul lui. 


A-şi pune boii în plug cu cineva = A-i căuta 
ceartă cuiva: 

Cu mine ţi-ai pus boii in plug? (ION 
CREANGĂ) 


S-a dus bou şi a venit vacă (Pfm.) = A se întoarce 
nelămurit, fără să fi învăţat sau înţeles ceva: 

Dac-ar fi să iasă toți învăţaţi, după cum 
socoți tu, n-ar mai avea cine să ne tragă ciubotele. 
N-ai auzit că unul cică s-a dus odată bou la Paris, 
unde-a fi acolo, şi a venit vacă? (ION CREAN! GĂ) 

Din nefericire, aveam să constat că 
plecasem spre India bou şi mă întorsesem vacă 
nicidecum una Sfântă, ci una confuză, cu burta 
plină de tot felul de lucruri nerumegate. 
(http://www.realitatea.net) 


BOZ 
A tăia boji (sau frunze) la câini (Înv. şi pop.) = 
A nu face nicio treabă, pierzând vremea: 

Și niciun fel de vină că voi tăia frunze la 
câini. Puţină lene deliberată m-ar redresa. 


(AURA CHRISTI) 


BRAGĂ 
Ieftin ca braga (Fam.) = Foarte ieftin: 

Mai mult: la Truşeni, sat românesc de 
lângă Chişinău, veni un Ivan, cu căţel şi purcel, 
şi văzu că nu e rău: pâine cât pofteşti, carne, 
lapte, vin cât pofteşti! Cât pofteşti şi ieftin ca 
braga! (NICOLAE LUPAN) 

După un ciolan cu fasole ieftin ca 
braga, urmează un desert bun ca fraga. 


(http://observator.tv/social/) 


BRAŞOAVĂ 
A spune braşoave (Fam.; mpl.) = A pălăvrăgi: 
Siretul, înadins ne duce-aşa departe, ca 
să nu băgăm noide seamă că ne spune 
braşoave. (AL. VLAHUȚĂ) 
la tacă-ți gura, măi Gerilă... Acuş se 
face ziuă, şi tu nu mai stincheşti [(Mol.) a înceta, 
a conteni] cu braşoave de-ale tale. (ION 


CREANGĂ) 


BRAŢ 
A ajunge (sau a arunca pe cineva) în braţele 
cuiva = A ajunge (sau a lăsa pe cineva) la 
discreţia cuiva: 
E fascinată subit de el şi la sfârşitul 
actului i se aruncă în braţe. (G. CĂLINESCU) 
Poate doar mi-am aruncat singurătatea 
în braţele cuiva crezând că o va alunga. 


(http://viseefemere.blogspot.ro/) 


Vasile ILINCAN 


A da (sau a primi, a oferi, a lua (cuiva) brațul 
(spre a merge cu el la braţ): = A trece braţul sub 
braţul cuiva spre a-l conduce sau a fi condus: 

Vreo zece se repeziră la trăsură, 
ajutând fetelor să coboare şi oferindu-şi braţul 
cârligat. (LIVIU REBREANU) 

Dă-mi braţul să sui scările. (VASILE 
ALECSANDRI) 

Vara mea luă braţul bărbatului său. (C. 


NEGRUZZI) 


A duce pe cineva de braţ (sau la braţ) = A 
sprijini pe cineva, ducându-l de braţ: 

Bătrâna o duce pe fiică la braţ. lar trece 
mă-sa cu fata! Zenofie asta spune. (VIORICA 
RĂDUȚĂ) 

Era atât de obosită, încât a trebuit s-o 
ducă de braţ ca să poată urca scările. 


A fi braţul drept al cuiva = A fi sau a ajunge 
omul de încredere al cuiva: 

Gruie, vechiul meu tovarăș, pavăza şi 
brațul meu, / lacă zorile ce-n neguri le zăream 
doar tu şi eu. (AL. DAVILA) 


A fi cu braţele legate = A nu putea face nimic: 

Faceți ofrande pentru cumpărarea de 
arme şi muniții, căci fără ele avem braţele 
legate. (BORIS CRĂCIUN) 

Mereu am urât când cineva drag e 
cuprins de griji, iar eu tot ce pot să fac este să 
privesc neputincioasă. Urăsc asta! Îmi simt 
brațele legate şi ideea de neputinţă mă sufocă! 
(https://mbasic.facebook.com/) 


A primi (sau a aştepta) cu braţele deschise = A 
primi (Sau a aştepta pe cineva) cu mare plăcere: 

Mai bine haidem la culcare, că ne aşteaptă 
omul împăratului cu masa întinsă, făcliile aprinse şi 


cu braţele deschise. (ION CREANGĂ) 


A sta cu braţele încrucişate = A nu se implica; 
a nu face nimic: 

— Vezi dar că nu mai putem sta cu 
braţele încrucişate... (|. L. CARAGIALE) 

Liderul nord-coreean Kim Jong-un a 
declarat că Phenianul nu va sta cu brațele 
încrucişate în fața „câinilor turbați” [...]. 
(http://www.mediafax.ro/) 


A ţine (sau a lua ori a cuprinde) în brațe = A 
strânge pe cineva la piept, încrucişând braţele în 
jurul său: 

L-am luat în braţe de parcă ar fi fost 
pruncul meu. Am plecat pe alee, dar aleea 
devenise un patinoar. (BOGDAN SUCEAVĂ) 


A ţine pe cineva în braţe (Fig.) = A favoriza pe 
cineva: 

Mai tot timpul, el era ţinut în braţe de 
director şi era mereu lăudat chiar şi atunci când 


nu făcea mare lucru. 


(Braţ) la braţ (sau de braţ) = Cu braţul trecut 
pe sub braţul altuia: 

Braț de braț păşesc alături. (MIHAIL 
EMINESCU) 

Tata merge 
braț. (AL. SAHIA) 


înainte, cu mama la 


BRAȚETĂ 

A merge, a fi (cu cineva) sau a lua (pe cineva) 
la (sau de) braţetă (Fam.) = A merge, a fi (cu 
cineva) sau a lua (pe cineva) la (sau de) braţ: 

Demuazelă scumpă, în veci n-oi uita / 
C-astăzi, la brațetă merg cu dumneata! 
(VASILE ALECSANDRI) 

[...] în scară l-a-ntâmpinat tânăra prietină, 
care l-a luat repede la braţetă şi l-a dus înăuntru, 
într-o odaie din fundul 
CARAGIALE) 


caselor. (l. L. 


BRAZDĂ 
A (se) da sau a duce (pe cineva) la (sau pe) 
brazdă (Pfm.) = A aduce pe cineva pe drumul 
cel bun, a deveni harnic şi serios: 

N-a putut kir lanulea s-adoarmă toată 
noaptea de bucurie că s-a dat Acrivița lui pe 
brazdă... (|. L. CARAGIALE) 


A se da pe (sau la brazdă) = A se îndrepta; a se 
deprinde cu o nouă situaţie, a se acomoda: 

Atâta i-a trebuit lui Ionică cel prost, 
ş-apoi atunci las” pe dânsul că pe loc s-a dat la 
brazdă. (ION CREANGĂ) 


BRĂCINAR 
A fi tare în brăcinar (Pop.) = A fi bogat: 

O gazetă interesantă, apărută la Păuca, 
ne informează despre toate proiectele sociale, 
economice, culturale, ale primarului Nicolae 
Dancu (pe care-l felicităm pentru ziua de 
naştere şi pentru că se ţine tare în brăcinar!). 
(http://www.tribuna.ro/) 


A-l ţine brăcinarul (Pop.) = A avea curaj: 
— Să vedem dacă te mai ține brăcinarul 


să urci în vârful muntelui. 


BRÂNCĂ 
A cădea (sau a da) în (sau pe) brânci (Pfm.) = 
A cădea (cu faţa) la pământ (istovit de oboseală 
sau în semn de închinare): 

El vrea să se ridice şi cade-n brânci din 
nou. (ŞI. O. IOSIF) 

[...] deodată Stambulul cade-n brânci. 
(VASILE ALECSANDRI) 

În cămară, unde se dusese să caute 
panerul, o ceapă putredă pe care puse piciorul 
fu gata să-l dea în brânci. (PANAIT ISTRATI) 


A merge (sau a se târî) pe brânci = A merge 
(sau a se târî) pe mâini şi pe picioare: 

Se furişa printre trunchiurile rare, se 
târa pe brânci, ca o vulpe. (G. TOPÂRCEANU) 


A munci (sau a lucra) pe (sau în) brânci (Pfm.) 
= A munci până la istovire: 

Voia să fie cât mai punctual cu putință 
şi muncea pe brânci, dar mai niciodată n-a fost 
în Stare să respecte nici măcar termenele 
convenite. (GH. SCHWARTZ) 

Patruzeci şi opt de ani a muncit pe 
brânci. (AL. SAHIA) 

Și în alte țări se munceşte pe brânci, 
chiar mai mult decât la noi. 
(http://www.carmenalbisteanu.ro/) 


159 


A-i da inima brânci (Pfm.) = A simţi un imbold 
pentru (a face) ceva; a avea poftă să...; a fi 
predispus să...: 

Fata de împărat, tot uitându-se la el, i 
se scurgea ochii după frumuseţea şi după boiul 
lui. Inima îi dete brânci şi ea nu se putu opri, ci 
îl sărută. (P. ISPIRESCU) 

Englezul, pe semne, nu i-a dat inima 
brânci şi a ocolit cu dinadinsul prieteşugul cu 
care-l îmbiau. (|. L. CARAGIALE) 


Pe (sau în) brânci (În opoziţie cu în „picioare”) 
= (In legătură cu verbele „a fugi”, „a se urca”, „a 


MNI 


se târt”'etc.) Pe mâini şi pe picioare: 
Şi-au prăpădit papucii, fugind mai mult 


pe brânci decât în picioare. (ION CREANGĂ) 


BRÂNZĂ 
A nu face brânză cu cineva = A nu putea 
ajunge la vreo înţelegere cu cineva: 

Alt stăpân în locul meu nu mai face 
brânză cu Harap-Alb, cât îi lumea şi pământul. 


(ION CREANGĂ) 


A nu face nicio brânză (sau mare brânză) 
(Pfm.) = A nu face nicio ispravă: 

— N-am făcut nicio brânză! răspunse 
Adrian, cu o vădită nepăsare. (PANAIT ISTRATI) 

Pe gustul meu de acum, chiar nu-i mare 
brânză acolo, pentru că patosul dă prea des 
peste margini. (AURA CHRISTI) 

Sigur că nu toți suntem bine informaţi 
Cât priveşte situația reală, dar, dacă te apuci să- 
i faci tâmpiţi pe unii şi pe alţii, nu prea faci 
nicio brânză. (http://dojoblog.ro/) 


A nu fi de nicio brânză (Ivp.) = A nu fi bun de 
NIMIC; a nu realiza nimic: 
Mama îi spunea fetei că nu-i de nicio 


brânză. 


A strica brânza (cu cineva) = A rupe relațiile, a 
se certa (cu cineva): 
De mai bine de un an, el a stricat brânza 


cu vecinul. 


Asta e altă brânză = Asta e altceva: 


Vasile ILINCAN 


— Dar de 
scăpăm, frățiorilor? 
— Asta e altă brânză. (ION PAS) 


beleaua boierilor când 


Brânză bună în burduf de câine = Se spune 
despre o persoană care posedă multe calități, dar 
nu le foloseşte în scopuri bune: 

Nu te-ncrede în caracterul omului în 
slujbă. El este o brânză bună în burduh de 
câine. (C. NEGRUZZI) 


Ducă-se, du-te etc., (sau te duci etc.) opt cu-a 
brânzei sau opt şi cu a brânzei nouă (Pfm.) = Se 
zice când scapi (sau doreşti să scapi) de o persoană 
supărătoare, a cărei plecare nu o regreți: 

Te duci opt cu a brânzii! (ANTON 
PANN) 

— Mai încet, măi drace, nu te face al 
dracului, c-acu fac o cruce şi te duci opt şi cu a 
brânzii nouă până-n fundul iadului. (POP.) 


Frate, (ne)frate, dar brânza-i cu (sau pe) bani 
= În chestiuni de afaceri nu se ţine cont de 
relațiile de rudenie sau de prietenie: 

IORGU: Ițicule dragă! nu te mânia, ce 
dracul! doar suntem prieteni. 

IȚIC: Nu ştiu nimichi... Frate, frate... 
brânza-i pe bani. (VASILE ALECSANDRI) 


S-a împuţit brânza (Pop.) = S-a stricat prietenia: 
Brânza s-a împuţit de mult, iar acest 
onctuos oportunist este cu ai lui... (bttp://m.b 1.r0/) 


Unde-i brânză, nu-i bărbânţă (Îvp.) = Când ai 
una, îţi lipseşte alta: 

— Apoi dă!... bădiţă! pân-aici, toate-au fost 
cum au fost, da? de-acum am prins eu minte... 
Numai ce folos? Când e minte, nu-i ce vinde; când e 
brânză, nu-i bărbânţă. (ON CREANGĂ) 


BREAZ, -Ă 
A cunoaşte pe cineva ca pe un cal breaz = A-l 
cunoaşte bine: 

Tot tribunalul, de la preşedinte până la 
cel din urmă scriitor, îl cunoştea ca pe un cal 


breaz. (PAUL BUJOR) 

A (nu) fi mai breaz decât alţii= A nu se 
deosebi de alții. A (nu) fi mai presus decât alții: 

A doua zi pândi şi cel mijlociu; dară 
nici el nu fu mai breaz, ci se întoarse la tatăl său 
cu nasul în jos. (P. ISPIRESCU) 


BREBENEL 
A lăsa pe cineva brebenel = A despuia pe 
cineva, a-l lăsa gol-puşcă: 

Dar nu este vorba aici doar de Eva. 
Dalila l-a lăsat brebenel pe Samson şi i-a scos 
ochii. (http://noirsec.blogspot.ro/) 


A tunde pe cineva brebenel = A tunde chilug: 
— Te-au tuns brebenel? Ai fost pedepsit? 


BRIPTĂ 

A lua la briptă = A lua la bătaie; a tăia cu cuțitul: 
Atuncea au luat oamenii pe drăguţ la 

briptă, de l-au bătut până ce-au mărturisit toate. 

(. G. SBIERA) 


BROASCĂ 

A se face (a se lipi) broască la (pe) pământ 
(Pfm.) = A se ascunde întinzându-se pe pământ 
pentru a nu fi văzut: 

Unde văz ciocoi pe drum, / Şi mi-l văz 
mai albăstrând, / Mă fac broască pe pământ 
(POP.) Mă fac broască la pământ, / Îmi aşez 
durda spre vânt. (VASILE ALECSANDRI) 


(A fi) plin de noroc ca broasca de păr = Se 
spune despre cineva, căruia nu-i merge în viaţă: 
[...] femeile 


băgase mamei o mulțime de bazaconii în cap, 


bisericoase din sat îi 


care de care mai ciudate: ba că am să petrec 
între oameni mari, ba că-s plin de noroc, ca 
broasca de păr, ba că am un glas de înger, şi 
multe alte minunăţii [...] CON CREANGĂ) 


Ai să faci broaşte în pântece (sau în burtă) = 
Se spune, în glumă, celui care bea apă multă: 

— Hai şi tu cu noi, dacă vrei, zise Harap- 
Alb; de-abia nu te-ai mai linciuri atâta în cele ape, 
îi scăpa de blestemul broaştelor şi-i da răgaz 
morilor să umble, că destul ţi-ai făcut mendrele 

până acum. Ce, Doamne iartă-mă, îi face broaște în 
pântece de atâta apă! (ION CREAN GĂ) 


Lac să fie, că broaşte se-adună (sau sunt destule)! 
(Pfm.) = Numai prilej bun ori belşug să fie, că se 
adună întotdeauna cumpărători sau prieteni: 

Ei! dacă am văzut ş-am văzut, zic: Lasă, 
Ziţo, îți găseşti tu norocul, n-a intrat zilele-n 
sac! Acu e vremea ta! Lac să fie, că broaşte, 
destule [...] (1. L. CARAGIALE) 

Se vede lucru că nici tu nu eşti de împărat, 
nici împărăţia pentru tine; şi decât să încurci numai 
aşa lumea, mai bine să şezi departe, cum zici, căci, 
mila Domnului: „Lac de-ar fi, broaşte sunt 
destule.” (ON CREANGĂ) 


Ochi de broască = Ochi bulbucaţi: 

Şi deasupra tuturora, oastea să şi-o 
recunoască,/ Îşi aruncă pocitura bulbucaţii ochi 
de broască... (MIHAI EMINESCU) 


Plouă cu broaşte (Pfm.) = Plouă torențial: 

Putea să moară preşedintele Statelor 
Unite, 
cutremur, ea din faţa televizorului nu s-ar fi 


dezlipit. (DAN LUNGU) 


să plouă cu broaşte sau să anunţe 


BRODI 
A brodi cinstea cuiva (Înv.) = A-i da cuiva 
cinstea cuvenită: 

Cela ce cunoaşte că iaste datoriu să 
brodească cinstea altuia. (H. TIKTIN) 


A brodit-o (Irn.) = A făcut o gafă, a dat cu bâta-n 
baltă: 

— Na, c-am brodit-o rău cu matale, 
bunico! Nu ştiam că ai luat calea bisericii. (G. 
M. ZAMFIRESCU) 

Bată-l, doamne, om urât, / Nu ştiu cum 
naiba-am brodit / Să mâne cu el dintr-un blid! 
(JARNIK- BÎRSEANU) 


BRUMĂ 

A fi bătut de brumă = a) Înghețat în urma brumei: 
Lunca bătută de brumă acum pare 

ruginită. (V ASILE ALECSANDRI) 

Roşiile din grădină au fost bătute de 
brumă şi au înghețat. 


b) (D. oameni) A avea părul cărunt, a fi bătrân: 
Vlahuţă însuşi, care şi-a tuns aripile 

negre ale părului şi apare astfel, mic şi slab cum 

este, ca un tânăr cam bătut de brumă. 


(NICOLAE IORGA) 


Ce bruma... sau bruma ce... sau ce brumă de... 
= Puțin, nimica toată: 

Să staţi aici, să păziţi casa şi ce brumă 
mai avem. (|. L. CARAGIALE) 

Le-am plămădit cu ce brumă de ştiinţă 
am putut şi eu să adun, din studie şi călătorii. 
(AL. ODOBESCU) 


BUBĂ 

A avea bube-n cap = A avea un trecut dubios: 
[...] imediat după insuccesul racolării 

mele a şi fost scos din securitate — evident, nu 

din această cauză, probabil că avea bube-n 

cap — cel puţin aşa mi-am închipuit. (CASSIAN 

MARIA SPIRIDON) 


A sparge buba (Pfm.) = A da totul pe faţă: 

Aşa-i că s-a spart buba, drăguță? îi 
ştiam eu leacul ei. (|. L. CARAGIALE) 

Îi trebuia o pricină cât de mică, şi n-o 
găsea, căci George petrecea între tovarăşii săi 
şi nici nu se uita spre masa lui, parc-ar fi bănuit 
că-i caută gâlceava. Buba se sparse de-abia pe- 
aproape de miezul nopții. (LIVIU REBREANU) 


A umbla cu cineva ca cu o bubă coaptă (Pop.) 
= A menaja pe cineva: 

Eu umblu cu dânşii, cum umbli cu buba 
coaptă şi vedeți ce-am pățit. Darmite dacă i-aş 
lua cu răul...! (LIVIU REBREANU) 


Îi ştiu eu buba = Cunosc eu ce necaz sau ce 
punct slab are: 

Pot să admit eu la Amara o nemulțumire 
serioasă unde țăranii umblă forfota să cumpere 
moşia Nadinei, să facă concurenţă altora?... 
Buba e alta, dragii mei, orice mi-aţi spune. 


(LIVIU REBREANU) 


Vasile ILINCAN 


Vreau să văd ce părere ai. Ştii care e 
buba la mine, că eu nu cred în mine. (ŞTEFAN 
DUMITRESCU) 


BUBUI 
A-i bubui (cuiva) mintea (Arg.) = A avea idei 
sau propuneri extravagante, a vorbi prostii: 
Multe îți mai bubuie mintea... La 8 
eram cheaună... m-am ridicat din pat să o 
Schimb şi mi-a bubuit mintea, într-un final, să-i 
iau temperatura... 
(http://comunitate.desprecopii.com/) 


BUC 
A fi buc de foame (Pop.) = A fi lihnit: 
Cei doi de 


terminaseră banii. 


erau buc foame şi 


Într-un buc = Într-o clipă, în scurt timp, foarte 
repede: 

Şi într-un buc [furnicile] au şi ales 
năsipul de-o parte şi macul de altă parte. ION 


CREANGĂ) 


BUCATĂ 

A face bucăţi (sau bucățele, dărăburi, mii şi 
fărâme, grămadă, pământ, praf, pulbere, 
scrum, ţăndări) (pe cineva sau ceva) = a) A 
bate, a hăcui, a tăia, a zdrobi, a omorî, a nimici, 
a distruge (pe cineva sau ceva): 

De i-oi da drumul, te face mii şi fărâme. 
(ION CREANGĂ) 

Atunce craiul lor au poroncit s-aducă 
tunurile ca să spargă porțile, dar mai întăi au 
trimis răspuns călugărului, care şedea în 
clopotniță, să deschidă, ori face monăstirea praf 
şi pulbere. (C. NEGRUZZI) 

— Dacă eşti fată curată, intră să te 
dăruiesc cu ceva, iar de nu, du-te cât mai 
departe, că am o cățeluşă cu dinţii de fier, cu 
măselele de oțel, când i-oi da drumu, praf şi 
fărâme te face. (http://www..piticipenet.ro/) 


b) (Fig.) A combate cu argumente puternice, 
decisive; a reduce la zero, a anula, a desfiinţa: 
Critica a făcut praf ultima sa carte. 

A face ceva din bucăţi = A confecționa ceva 
din piese care provin din ansambluri diferite: 

A construit aparatul din bucăţi, pe care 
le-a cumpărat de la magazin. 
A face cuiva bucata (Pfm.) = A provoca cuiva, 
în mod deliberat, ceva neplăcut, un rău: 

De nu te linişteşti, îți fac eu bucata şi ai 


să pomeneşti! 


A face (sau a se rupe, a se sfâşia, a se tăia etc.) 
bucăţi (sau în bucăţi sau bucăţi-bucăţi) = A 
rupe (sau a sfâşia etc.) în părți mici de tot: 

Când se umfla o dată, rupea lanțul 
bucăţi. (ION PAS) 

Norii se rupeau bucăţi pe cer. (MIHAI 
EMINESCU) 

Întru o clipală îl făcu bucăți. (C. 
NEGRUZZI) 


A plăti (o muncă) cu bucata = A plăti munca 
după numărul de piese executate; a plăti în acord: 

Fiecare obiect făcut era plătit cu bucata. 
A vinde (cumpăra) cu bucata = A vinde 
(cumpăra) în detaliu (cu amănuntul): 

Poţi grupa mai multe produse într-un 
singur pachet şi să-l vinzi la un preț redus faţă 
de cât ar costa cumpărarea produselor bucată 
cu bucată. (http://hwww.afaceri-bani.com/) 


Doamne fereastră şi o bucat’ de uşă albastră 
(Gmţ; în limbajul adolescenților) = Doamne 
fereşte!: 

Mă şi 


aşteaptă la întoarcere. Doamne fereastră şi o 


gândeam ce  săpuneală ne 


bucat' de uşă albastră! 
(https://cititordeproza.wordpress.com/) 


Om dintr-o bucată = Om cu un caracter integru: 

Mihai Eminescu, cel despre care Caragiale 
scria că e „un om dintr-o bucată, şi nu dintr-una 
care se găseşte pe toate cărările” — în ADN-ul 
poporului român. (http://www.evz.ro/) 


Nu, Tincu nu e om dintr-o bucată, care 
să fie mare până şi în greşelile sale. (SILVIA 
CELAC) 


Dicţionar de expresii româneşti în contexte A — C 


BUCĂ 
A face buci= A se îngrăşa: 

După o lună de concediu, începu să facă 
buci. 


BUCĂŢICĂ 
A face (sau a tăia, a rupe) bucățele (-bucăţele) 
= A fărâmiţa, a mărunți: 

Colacul îl rupe vornicelul bucățele. (M. 
SEVASTOS) 

Îl făcu bucăţele-bucăţele, cu paloşul. (P. 
ISPIRESCU) 

Şarpele se zvârcolea... | Și d-a lungul se 
lungea. / Atunci el mi-l tăbăra, / Bucăţele că-l 
făcea. (POP.) 


A lua (cuiva) bucăţica de la gură = A lipsi pe 
cineva de strictul necesar traiului: 

Pe mine să nu mă scoată cineva din 
sărite... C-oi fi eu bună... Că dau şi bucăţica de la 
gură dacă văd că omu e cumsecade. (CAMIL 
PETRESCU) 

[Boierul] ca un om făr! de inimă, a tot 
căutat să ne gâtuie şi să ne ieie şi bucăţica 
copiilor din gură. (PAUL BUJOR) 


A-i 
îmbucăturile) (D. gazde, în raport cu oaspeţii) = 


număra cuiva  bucățelele (sau 
A fi zgârcit cu trataţia oferită unui musafir: 

Le număra îmbucăturile; regreta fiecare 
înghițitură a lor. Nu rămâne nicio îndoială asupra 
acestei stranii situații de dușmănie; omul acesta le 


dorea dispariţia. (MIHAIL SADOVEANU) 


A-şi da bucăţica de la gură = A fi foarte darnic 
sau altruist: 

Nu crede, nu-şi imaginează că oamenii 
din ziua de azi ar fi în stare să-şi împartă 
bucăţica de la gură cu nişte venetici, ce vorbeau 
o limbă necunoscută lor, şi încă declaraţi, de 
orânduirea sovietică, duşmani de moarte. 
(http://zorilebucovinei.com/) 


A-şi lua bucăţica de la gură = A cheltui şi 
ultimul ban pentru a veni în ajutorul cuiva: 
Şi-a luat şi ultima bucăţică de la gură 


ca să-i ajute pe cei sărmani. 

Bucăţică ruptă (sau tăiată) sau ruptă bucăţică 
= Se spune despre o persoană care seamănă 
perfect cu unul din membrii familiei sale: 

Îți samănă ţie, ruptă bucăţică! (ION 
CREANGĂ) 

Fețişoara lui... bucăţică ruptă tatâ-său 
în picioare. (IDEM) 

Îmi seamănă mie... 


(VASILE ALECSANDRI) 


bucăţică tăiată. 


BUCHE 
A fi (tot) la buchi = A fi (tot) începător (la 
învăţătură): 

Se vede că autorul vrea să-nceapă de la az 


buchi. Într-adevăr, lumea cum o vedem nu există 
decât în crierul nostru. (MIHAI EMINESCU) 


A fi cu buche = A se potrivi bine, a se nimeri 
cum trebuie, a fi cu tâlc, a avea un dedesubt: 

„Taci, că-i cu buche; l-am potcovit 
bine! De nu cumva s-ar răzgândi; dar parcă nu 
era țigan, să întoarcă.” (ON CREANGĂ) 


A nu şti buche (două buchi) (Pop.) = A nu şti 
nimic: 

Are... diplomă de la Italia, măcar că nu 
ştie două buchi. (H. TIKTIN) 


A se ține de buchea legii= A face totul în 
conformitate cu legea: 

Ceea ce ne aşteptăm să vedem este un 
mediu de afaceri bun, în care investitorii americani 
vor fi protejați de intervenții arbitrare, unde se fine 
cont de buchea legii. (http://www .europalibera.org/) 


BUCLUC 
A da de bucluc = A avea necazuri: 

— Poftim! După bucluc umbli, peste 
bucluc ai dat, măi jupâne Scaraoschi! Să te 


înveți tu de altădată a mai bântui oamenii. (ION 
CREANGĂ) 


A mânca bucluc (Reg.) = A spune minciuni: 
— Nu vezi că mănânci bucluc? Nu te cred... 


Vasile ILINCAN 


BUCURIE 
A nu mai putea de bucurie =A se bucura foarte 
mult: 

Când auzi fata că tată-său îi dă voie să 
meargă, nu mai putea de bucurie. (P. ISPIRESCU) 


BUCUROS, -OASĂ 
A fi mai bucuros să... (sau dacă..., când...) = A 
prefera să...: 

Am găsit de cuviință să te poftesc la 
praznic şi pe d-ta [...] Bucuros, dragă cumătră, 
dar mai bucuros eram când m-ai fi chemat la 


nuntă. (ION CREANGĂ) 


BUFNI 
A bufni (sau de) în râs (ori plâns) (Pfm.) = A 
începe să râdă (sau să plângă) brusc şi 
zgomotos, fără a se putea stăpâni: 

— Ei, apoi să nu bufneşti de râs? zise 
Harap-Alb. (ION CREANGĂ) 

Îi era ruşine că acuma se însoară cu alta şi 
de ruşine îl bufnea un râs prostesc şi nu-şi putea lua 


ochii de la Florica. (LIVIU REBREANU) 


BUFON 

A face pe bufonul (Fam.) = a) A se complăcea 

în ipostaza de obiect al batjocurii celor din jur: 
Cine maiface pe bufonulca mine? 

Dacă Ahoe se consolează cu metafora, de ce nu 

m-aş consola şi eu cu tehnica... dar Kafka? Cu 

ce s-o fi consolat Kafka? (NORA IUGA) 


b) A-i distra pe cei din jur cu glume: 

Vorbind de caracterul lui Balzac, Taine 
zice între altele: „Scrisorile sale atât de iubitoare 
au ceva trivial; gluma lui e greoaie. Gesticulează, 
cântă, loveşte oamenii peste pântece, face pe 


bufonul. ” (C. DOBROGEANU-GHEREA) 


BUH 
A-i merge (sau a i se duce cuiva) buhul (Pfm.) 
= A ajunge să fie foarte cunoscut (pentru faptele 
sale, de obicei reprobabile): 

Mă rog, mi se dusese buhul despre 
pozna ce făcusem, de n-aveai chip să scoţi 
obrazul în lume de ruşine. (ION CREANGĂ) 

BUHAI 
A fi buhaiul satului (Pfm.) = A fi un bărbat 
iubit de multe femei: 

Doar întotdeauna îl apărase, zicând că 
dacă e harnic şi gospodar, i se iartă meteahna 
de a fi buhaiul satului. Omului îi plăceau fustele, 
ce să-i facă ? (BORIS CRĂCIUN) 

Ș-acu, cică umblă moşneagul ca un 
buhai pe ulițile satului, cu mânile-n şolduri şi cu 
căciula pe-o sprânceană de nu mai poate trece 
nici o muiere de răul lui... (G. TOPÂRCEANU) 


A-şi arunca ţernă (în sau pe spate) ca buhaiul 
(Îvr.) = A se lăuda: 

[Cerbul] începe a-şi arunca fără după 
cap, ca buhaiul. (ON CREANGĂ) 


BUMBAC 
A avea bumbac în urechi (Pop.) = A nu auzi 
bine: 

Eu port bumbac în ureche. Ridică-ţi 
glasul mai tare... (B. P. HASDEU) 

Parcă ai avea bumbac în urechi de nu- 


mi răspunzi. 


BUMBEN 
A dormi bumben = A dormi adânc: 

Iară când fu cam după miezul nopții, când 
şi apele dorm, se sculă binişor, se uită pe la soţii 
săi, carii toți dormeau bumbeni, şi pâş! trecu în 
cămara fetei de împărat [...] (P. ISPIRESCU) 

Femeia lui, cum îl văzu că doarme, 
trânti cartea la o parte şi zise: — Dormi bumben 
acolo! (IDEM) 


A rămâne mort bumben = A rămâne mort, țeapăn: 
Se mai zvârcoli ce se mai zvârcoli dihania, 
dar rămase moartă bumbenă. (P. ISPIRESCU) 


BUN, -À 
A avea mână bună (sau a fi bun de mână) = a) 
A fi îndemânatic, priceput: 


Meşterul are mână bună. 


b) A purta noroc (cuiva): 


Dicţionar de expresii româneşti în contexte A — C 


laca o nuntă, adaugă Alexandru. Ai 
(D. 


mână bună, însoară-mă şi pe mine. 


BOLINTINEANU) 


c) (Ljc.) A da cărţi bune celor care joacă: 
Se vede că ai mână bună, căci numai 


cărți mari mi-ai dat. 


A (nu) fi a bună = A (nu) fi semn că este bine: 
Ehei, băiete, liniştea asta nu-i a bună, 
ascultă-mă pe mine! făcu Pravilă misterios. Câinele 
când muşcă nu mai latră! (LIVIU REBREANU) 
I-am şi spus zilele trecute neveste-mii: 
„Geto, porumbacele noastre şi-au pierdut pofta 
de mâncare, nu-i a bună! ”. (DAN LUNGU) 


A fi (sau a ajunge) în (ori pe) mâini bune = A 
fi (sau a ajunge) la o persoană de încredere: 

[...] singura consolare e că [Sena] este 
pe mâini bune; va face tratamentul, se va linişti. 
(AURA CHRISTI) 

Cel puţin schema funcționase şi Preda 
Goran, evadatul, era acum departe, pe mâini 
bune. (EUGEN PATRICHE) 

Eu ştiu că micuța se află pe mâini bune 
şi este crescută în cele mai bune condiții de 
bunica, mătuşa, sora lui Vicenzo şi Vicenzo. 
(http://www .libertatea.ro/) 


A fi în toane bune = A fi bine dispus, vesel: 

El căta acum vreme cu prilej să poată 
intra la vodă când o fi în toane bune. Nu trecu 
mult şi într-una din zile văzu pe vodă cu voie 
bună, intrând în Divan. (P. ISPIRESCU) 

Bun mai era şi părintele Duhu, când se 
afla în toane bune, Dumnezeu să-l ierte! (ON 
CREANGĂ) 


A i se prinde de bună = A trece de adevărat şi a 
fi crezut: 

Stăpânul văzând că i s-au prins minciunile 
de bune, chemă la sine pe Harap-Alb. (ON 
CREANGĂ) 


A i-o face bună sau a-i face (cuiva) una bună = 
A-i provoca cuiva o supărare: 

la, nu ştiu cine-a fost pe la mine pe- 
acasă în lipsa mea, că ştiu că mi-a făcut-o 


bună ! (ION CREANGĂ) 


A lua ceva de (sau drept) bani buni (Pfm.) = A 
considera ceva ca adevărat: 

Moşneagul încremeni, când auzi una ca 
asta; el numai glumise, şi copilul ia gluma de 
bani buni (|. POP-RETEGANUL) 


A nu-i fi de-a bună cuiva = A(-i) prevesti ceva 
neplăcut: 

— Ce să fie acolo? 

— Ce e, nu e d-a bună. (BARBU 
DELAVRANCEA) 


A o lua de(-a) (sau a o apuca, a o ţine) bună = 
A crede şi a ţine mortiş că ceva este adevărat: 

Și toți judecătorii aceste rele pâri / Le 
vor lua de bune, căci lor am scos o vorbă / Că 
numai când iau mită obicinuiesc dreptate. 


(ANTIOH CANTEMIR) 


A o păţi bună = A păți un necaz: 
Mai duceți-vă şi la altă casă, că eu una 
ştiu că am păţit-o bună. (ION CREANGĂ) 


A privi (pe cineva) cu ochi buni = A se uita (la 
cineva) cu plăcere, cu bunătate: 
O priveşte cu ochi buni, pentru că i-e dragă. 


A pune o vorbă bună pentru cineva = A 
interveni în favoarea cuiva: 

Mai pune-o vorbă bună, dacă vrei, / 
Pentru această vară, pe la zei, / Să nu ne-o ia de 
tot sau prea curând!/ Şi, dacă ne iubim de-o 
vreme-n gând [...] (GEORGE ŢĂRNEA) 

— Măi, îmi zice, ajută-l pe Doru, pune- 
io vorbă bună, ce te costă? 

— Pentru ce şi cui să pun această vorbă? 
mă interesez. (ION BĂIEŞU) 

A şti una şi bună = A se încăpățâna în 
susţinerea unui punct de vedere: 

Eu unul ştiu una şi bună: am o casă 
mare, ogradă întinsă în spate, trăiesc bine. 


(CEZAR GIOSAN) 


Vasile ILINCAN 


A umbla cu bună dimineaţa = A umbla cu 
Moş-Ajunul la Crăciun: 

Umbla în Ziua de Crăciun, nu în Noaptea 
de Ajun. Venea de „bună dimineaţa ” şi corinda un 
corind cu bradul şi teiul. (GR. LEŞE) 


A-şi face mână bună la (sau pe lângă) cineva 
(Pop.) = A şi-l face binevoitor pe cineva, a se 
pune bine (cu cineva): 

Îmbrăţişase legea lui Mahomet, numai 
şi numai ca să-şi facă mână bună la turci. (ION 
GHICA) 


Bun la inimă = Milos, milostiv, îndurător: 
Era bun la inimă [...] şi nu asuprea pe 
văduvă, nici pe sărman. (P. ISPIRESCU) 


Bună treabă! (Irn.) = Halal!: 

— Trebuie să-ți iasă zece mii de lei ca 
popa... cinci sute pe lună... Ehei... bună 
treabăl... (EM. GÎRLEANU) 

Voi [...] să huzuriți de căldură, iară eu 
(ON 


să crăp de frig. Buuuună treabă! 


CREANGĂ) 


Fii bun! = Te rog, ai bunătatea: 
Prea tare nu vă grăbiţi / Ci fiţi buni şi 
zăboviţi.(JARNIK-BÎRSEANU) 


Na-ţi-o bună că ţi-am dres-o (sau frânt-o) = Se 
spune într-o situaţie dificilă sau inoportună: 

Prin postul cel mare se răspândeşte vuiet 
printre dascăli despre desființarea catiheţilor şi 
trecerea celor mai tineri dintre noi la Socola. Na-ţi- 
o bună, că ţi-am frânt-o! zise Trăsnea; când la 
adică, nu-i nimică. QON CREANGĂ) 


Na-ţi-o bună! = Asta mai lipsea!: 

Ei, na-ți-o bună! Sunt şi două fete-n ceată! 

— Fugi de-aici! 

— Să mă bată Dumnezeu! Ei, nici acu’ 
nu le vezi pletele? Uite-te-le! (CONSTANTIN 
CHIRIŢĂ) 

Poamă bună (Pfm.) = Se spune despre un om 
de nimic, neserios, despre un derbedeu sau 
despre o femeie imorală: 

Ascultă, poamă bună ce eşti!... Şi îndată, 
figurile se luminau, ca la cine ştie ce fericită veste 
poveste: începeau râsete, toți se apropiau de el |...] 
(CEZAR PETRESCU) 

Salomia învățase din tinereţe, pe când era 
la Constantinopol — că nici ea, afirmau vecinele 
strânse la sfat, nu fusese o poamă mai bună ca 


sora de la Candia [...] (G. M. ZAMFIRESCU) 


Una bună = O întâmplare deosebită, spirituală, 
o nostimadă: 
Stai să-ți spun una bună... 


Voie bună = Veselie: 
Arald adesea călare pleacă în mândre 
nopți cu lună / Şi când se întoarce, ochii lucesc 


de voie bună. (MIHAI EMINESCU) 


BUNĂTATE 
A avea bunătatea să (sau de)... = A avea 
bunăvoința să...: 

Persoana asupra căreia aveţi bunătatea 
a face alusiuni, atât de delicate, Domnul meu, a 
încetat de mult de a mai fi numai o persoană 


simplă. (MIHAI EMINESCU) 


BURDUF 
A da pe cineva în burduful dracului (Reg.) = 
A nu se mai interesa de cineva: 

Şi aşa, de la o vreme, şi prietenii şi babele, 
lehămetindu-se, l-au dat în burduful dracului şi l-au 
lăsat pe seama lui, să facă de-acum înainte ce-a şti 


el cu dânsul [...] ION CREANGĂ) 


A face pe cineva burduf de bătaie = A-I bate tare: 
L-a făcut burduf de bătaie, că nu se mai 
putea ridica. 


A fi burduf de carte = A fi foarte învăţat, a 
avea multă carte; a fi tobă de carte: 

Doi prieteni de copilărie mersese pe la 
şcoli în străinătate şi învățase cartea până la brâu, 


adică se făcuse burduf de carte. (P. ISPIRESCU) 


Dicţionar de expresii româneşti în contexte A — C 


A lega (pe cineva) burduf = A lega strâns încât să 

nu poată face nicio mişcare. A imobiliza complet: 
Au hotărât să lege burduf bou cu bou şi 

să-i urce în vagon pe braţe. (V. EM. GALAN) 


A se face burduf (de mâncare) = A mânca 
foarte mult, a se ghiftui: 

Se puse deci la mâncare şi cum fu lipit 
de foame... se sătură de se făcu burduf. (|. POP- 
RETEGANUL) 


A-i face cuiva pielea burduf de cimpoi = A 
bate zdravăn pe cineva: 

Dă-mli] pielea după ciocoi / S-o fac burduf 
de cimpoi, / Ca să cânt cu el pe ploi / Şi pielea după 
picioare / S-o fac cuburi de pistoale. (POP.) 


BURETE 
A trece peste ceva cu buretele = A da ceva 
uitării; a ierta greşelile cuiva: 

[...] şi dac-aţi fost în stare să treceţi într-o 
bună dimineaţă cu buretele preste toată dezvoltarea 
istorică a ţărilor, cu cât mai mult veţi izbuti întru 
aceasta, neavând de risipit decât reparaturile făcute 
cu greu de conservatori. (MIHAI EMINESCU) 


A-i toca cuiva gura bureți = A flecări, a pălăvrăgi: 
Îi toca gura bureţi de dimineață până 


seara. 


Doar n-am mâncat bureţi nebuni! = Doar n-am 
înnebunit!: 

[Expresia românească „doar n-am mâncat 
bureţi” (cu sensul „doar n-am înnebunit”) se referă 
la consumul (in)voluntar de astfel de bureti pestriți. 
În cantităţi mari ciuperca este letală. Se pare că 
împăratul Tiberius Claudius a fost otrăvit de soția sa 
Agrippina cu muscariță, ca să îl aducă pe tron pe 
fiul ei Nero.] (A. OIŞTEANU)] 

Şi toată transformarea bruscă peste 
noapte, ca de-o otravă... ca şi când ai fi mâncat 
bureţi nebuni. (OCTAVIAN GOGA) 


BURIC 
A dansa din buric = A dansa mişcând din 


abdomen şi mijloc: 

Ea îşi reluă atunci dansul legănat, din 
buric, întorcându-se uneori ca să-şi miște bucile 
albe sub nasul celor din primele rânduri. (M. 
CĂRTĂRESCU) 


A se crede buricul pământului (Pfm.) = A se 
crede cel mai important dintre toți: 

Nu se poate să ţii pe ţăran în cele mai 
importante relaţii ale vieții lui în iobăgie, iară pe de 
altă parte mai în fiecare an, în timpul alegerilor 
[...] să-i vorbeşti că el e cetățean liber, e talpa ţării, 
e buricul pământului, e poporul suveran [...] (C. 
DOBROGEANU-GHEREA) 

— Te crezi buricul pământului? Și eu pot 
să fac ceea ce faci tu..., şi e mai mare casa mea 
decât a ta. (MIRCEA CRĂCIUN) 

Un bărbat care are o stimă de sine peste 
măsură şi care se crede buricul pământului este 


un egoist fără seamăn. (www.eva.ro/) 


Buricul pământului = Centrul pământului: 

Acolo era buricul pământului, pe-acolo 
intrase omul cât şchiopul, cu barba cât cotul. (|. 
POP-RETEGANUL) 

La buricu pământului e sorbu mărilor, 
care înghite toate apele din lume. Marginea 
pământului e departe tare şi niciun om n-a mers 
până acolo. (https://hroderic.wordpress.com/) 


Copilul cu multe moaşe rămâne cu buricul 
netăiat = Când se apucă prea mulţi de o treabă, 
nu se realizează nimic: 

Aşa-i când sunt multe slugi la stăpân. 
Se-ntâmplă ca şi cu copilul când are multe 
moaşe. (NICOLAE GANE) 

Dar cum copilul cu multe moaşe rămâne 
cu buricul netăiat, tot aşa şi cu justiția care 
încearcă să se pună pe picioare. 


(voxpublica.realitatea.net/) 


BURSĂ 
A juca la bursă = A cumpăra şi a revinde efecte 
de bursă, pentru a realiza un venit în urma 
urcării sau scăderii lor: 

Brokerul Cristian Sima, fugit din ţară după 
ce a pierdut banii mai multor investitori, a început 


din nou să joace la bursă. (www.wowbiz.ro/) 


Vasile ILINCAN 


BURTĂ 

A merge pe burtă (Arg.) = A acționa pe ascuns: 
Toată lumea caută o soluţie personală 

de supraviețuire, toată lumea merge pe burtă, de 

parcă am fi o specie de târâtori supraviețuitori! 

(ADINA DABIJA) 


A se lungi cu burta la pământ = A se umili 
peste măsură: 

Sluțenia de neom se topea de dragostea 
fetei, se lungea cu burta pe pământ şi umbla cu 
şoşele, cu moinele, să înduplece fata a-l lua de 
bărbat. (P. ISPIRESCU) 


A sta cu burta la soare (Pfm.) = A sta degeaba: 

Cei doi îi zâmbiră făcându-i semne cu 
mâna, apoi se priviră şi izbucniră într-un râs 
eliberator şi fericit. „Ne-am făcut pe luna asta! 
spuse taximetristul. Pot sta liniştit cu burta la 
soare!... Atâţia bani abia dacă fac în două 
săptămâni!” (MARCEL SECUI) 

Politiştii se chinuie de ani buni să-l 
prindă, însă Boerică stă cu burta la soare şi se 


crede Zorro. (www.infoziare.ro.) 


A-şi face burta tobă = A mânca mult, fără măsură: 
După două linguri de colivă bei apă cu 
cana până ţi se face burta tobă. (ZAHARIA 
STANCU) 
Cu cât se ținea mai mult şi burta era mai 
tobă, 


eliberării, încât uneori gemea încetişor şi i se 


cu atât mai plăcute erau momentele 


făcea ruşine până în creasta urechilor. (DAN 
LUNGU) 


A-şi pune burta la cale = A mânca pe săturate: 
După ce ne-am pus bine-rău gura la cale, 
focului. (ION 


ne-am  covrigit 


CREANGĂ) 


împrejurul 


BURZULUI 

A-şi burzului creasta = A fi arogant: 
Pân-acuma-n  țara-aceasta, / Noi 

[boierii] ne-am  burzuluit creasta. (VASILE 


ALECSANDRI) 

BUSOLĂ 
A-şi pierde busola (Pfm.) = A se zăpăci, a-şi 
pierde dreapta judecată, simțul măsurii: 

De aceea, când un gânditor rămâne 
singur şi se află în situația de a fi şi unic 
repetitor, el ajunge să-şi piardă busola. (|. P. 
CULIANU) 


BUSUIOC 

A drege busuiocul (Pop.) = a) A se strădui să 

schimbe (în bine) relațiile cu cineva; a se împrieteni: 
Nu trebuie să ţii în tine suferința, caută 

o cale de a o elibera, pentru că aşa îşi va da 

seama şi cel care te-a rănit ce a făcut şi poate 


va drege busuiocul. (radioveve.ro/) 


b) A repara o gafă; a salva aparențele: 

Pe 
primăria a făcut fel de fel de încercări, pentru a 
drege busuiocul armoniei edilitare. (CĂTĂLIN 
MIHULEAC) 


terenul rămas pradă  pustiului, 


BUȘI 

A buşi râsul pe cineva (Pfm.) = A izbucni în râs: 
Mă buşi un râs nebun şi, râzând, mă 

dusei lângă Floricica. (CALISTRAT HOGAȘ) 


BUȘTEAN 
A ajunge să bată buştenii (Pfm.) = A deveni orb: 
Sărmanul om nu mai vedea şi a ajuns 


acum să bată buştenii. 


A dormi (sau a fi, a sta, a rămâne etc. mort) (ca 
un) buştean (negru) (Pfm.) = A dormi neclintit: 

S-a uitat la Sorobetea, care dormea 
buştean, în lumina roşiatică a candelei îi vedea 
bine fața strâmbată de un sforăit tihnit. (LIVIU 
REBREANU) 

M-am retras şi am adormit buştean, 
fără să-mi dau seama că în cameră existau 


duşmani redutabili. (CONSTANTIN ARCU) 


A fi lămurit (de cineva) buştean (Pfm.) = A nu 
înţelege nimic din explicaţiile cuiva: 

Vedeam pe chipul lui că era lămurit 
buştean. lată aici motivarea, care m-a lămurit 


buştean. (www.catavencii.ro) 


Dicţionar de expresii româneşti în contexte A — C 


A lămuri (pe cineva) buştean (Pfm.) = A explica 
un lucru cuiva, aşa încât să nu înțeleagă nimic: 

M-ai lămurit buştean cu Isosică al tău. 
(MARIN PREDA) 

În rubrica respectivă, un text care- 
l lămuri  buştean: procedura obişnuită de 
observare, fără intervenții până la clarificarea 


pretențiilor tuturor părților. (LIVIU RADU) 


A (se) lămuri buştean = A lăsa (sau a rămâne) 
tot nedumerit, în urma unor explicații neclare: 

Lămurit buştean, o iau la pas pe lângă 
gard, pe gluma de trotuar care îl străjuieşte. 
(TONI BEGA) 


BUTE 
A dormi bute = A dormi buştean: 
Cotoşmanul... găsi pe Peneş dormind 
butie sub umbra crângului. (SP. POPESCU) 
Doarme bute de câteva ore şi mai şi 


sforăie de se cutremură pereții. 


A face burta butie şi gura pâlnie sau a fluiera 
în bute = A fi beţiv mare: 

O să mănânc de- o să zică burta c-a- 
nnebunit gura... Dumnezeu, ca bătrânu, ca tata, 
c-asta-i rugăciunea lui de toate zilele acum, 
zice: „dă doamne să pot să-mi fac şi-n sfânta zi 
de joi burta butie, gura pâlnie, gâtul leică şi 
burta balercă, amin! (CORNEL RUSU) 

— Vezi, avea dreptate răposatul — şi se 
spre fotografia  poştaşului 
prizonier pe perete într-un chenar de scoici: 
muieratic, fluieră-bute, da' prost nu! (RODICA 
OJOG-BRAȘOVEANU) 


uită instinctiv 


A fi bute de ceva = A fi tobă de ceva: 
HAZLIU: Negreșit... e bute de bani. 
PANGLICĂ: Nu mai încap în el... îi 
crapă pielea. (VASILE ALECSANDRI) 


A lega bute = A lega burduf sau cobză: 
Nu l-au putut linişti pe individ până ce 
nu l-au legat bute. 

A se duce ca vinul stricat din bute în bute = A 
merge din rău în mai rău: 

Și văzând c-acela i-a vorbit ei bune, / 
Tot cu „dragă, dragă”, pân-a o supune, / Lasă-l 
şi pe dânsul, la alt bărbat du-te, / Ca vinul cel 
stricat din bute în bute. (ANTON PANN) 


Vorbeşte ca din bute = Vorbeşte gros: 
Bărbatul vorbea ca din bute. 


BUTOI 
A aduce a butoi = A mirosi a butoi: 
De cum a deschis gura, simțeam că 


aducea a butoi. 


A aprinde butoiul cu pulbere = A dezlănţui un 
conflict: 

Cu tot armistițiul încheiat şi pacea 
umilitoare impusă, ai noştri aşteaptă mica scânteie 
care să aprindă butoiul cu pulbere al suferințelor 


noastre. (BEDROS HORASANGIAN) 


A fi butoi fără fund = Se spune despre cei care 
beau fără măsură: 

Într-o zi, l-am auzit pe un prieten 
spunând că eram un butoi fără fund, o expresie 
denigratoare folosită cu privire la o persoană 


care poate să bea mai mult decât alții. 
(http://wol.pw.org/) 


A vorbi ca din butoi (Pfm.) = A avea vocea 
răguşită: 

[...] Dar nu cunoştea, pesemne, decât 
unul singur, pe care-l mormăia sacadat, cu glas 
gros,ca din butoi. (G. TOPÂRCEANU) 

Și [dulăul] lăzra rar şi gros, ca din butoi 
— parcă trăgea cu tunul. (IDEM ) 


BUTUC 
A dormi butuc = A dormi adânc: 

Omul îşi încrucişă mânile pe biuroul 
său, îşi aşeză bine capul şi, gândind cu drag la 
viitorul tinerei Republice, adormi butuc. (I. L. 
CARAGIALE) 


A fi din butuc (sau ca butucul) (Pfm.) = A fi prost: 


Vasile ILINCAN 


Harap-Alb vede el bine unde merge treaba, 
că doar nu era din butuci. (ON CREANGĂ) 


A lega (pe cineva) butuc = A lega astfel încât să 
nu se mai poată mişca: 

Pe preot l-au găsit a doua zi într-un 
târziu legat butuc, cu muşchii curmaţi de 
strânsura frânghiilor, cu căluşu în gură, d-abia 
mai putând geme. (|. L. CARAGIALE) 

Polițaiul de oraş hărțuise revolianții şi... 
îi legase butuc. (VASILE ALECSANDRI) 


A pune pe butuci (D. o maşină, o întreprindere 
etc.) = A aduce în stare de nefuncționare; a 
strica, a falimenta: 

[...] relefonez lui IM şi îi spun că 
Polirom promite răspuns peste vreo săptămână. 
Şi că Albatrosul e pe butuci, deci nu avem cu 
cine trata... (ION LAZU) 

Toate combinatele sunt puse pe butuci 
cu toate că Mechel trebuia să investească sute 


de milioane de euro în ele. (yww.cotidianul.ro/) 


Neavând bani s-o repare, el a pus 
maşina pe butuci. 


A-i trage cuiva butucul (Pfm.) = A înşela: 

Măi, fetişoara împăratului ne-a tras 
butucul. A dracului zgâtie de fată! s-a prefăcut în 
păsărică, a zburat ca săgeata pe lângă ceilalți şi 
ei habar n-au despre asta. (QON CREANGĂ) 


BUZAT, -Ă 
A rămâne (sau a se întoarce) buzat = A 
rămâne (sau a se întoarce) păcălit, dezamăgit: 

Un om verde şi harnic, carele... nu se 
întoarce buzat de la slujba cu care îl însărcina 
cineva. (P. ISPIRESCU) 

Și mă întorsei buzat, / Că olteanca mi-a 
plecat. (POP.) 


BUZĂ 
A avea (sau a spune) (ceva) numai pe (sau din 
buză) buze (Fam.) = A vorbi altfel de cum 
gândeşti: 

Titu Herdelea avea pe buze un răspuns, 
dar tăcu văzând că Baloleanu şi Grecescu, cei 


chemaţi să vorbească, primesc fără obiecţie 

rodomontadele  [lăudoroşenie,  fanfaronadă] 


ofițerului. (LIVIU REBREANU) 


A bate (sau a da, a sufla) din (sau în) buze (sau 
buză) = a) A fi mânios. 

După ce s-a isprăvit nunta, toți flăcăii 
ceilalți au rămas ca opăriți şi bătând din buze. 
(ION CREANGĂ) 

b) A umbla fără niciun rost: c) A îndura o 
pierdere, fără a mai putea îndrepta ceva: 

Dar 
moarte, au zburat; toporul s-a cufundat, şi 


lişițele, nefiind  chioare, nici 


Prepeleac a rămas bătând în buze. (IDEM) 


A face buze de arap (Pop.) = A fi bosumflat: 
Copilul dumitale, soro, îmi face ruşine ! 
[...] Lasă de păr, strigă Maşotă, făcând nişte 
buze ca de arap. (C. MILLER) 
Făcea buze de arap, ori de câte ori îl 


certa cineva. 


A fi cu sufletul în (sau pe) buze = A trage să 
moară: 

Nu vedeţi că de câteva zile e cu sufletul 
în buze şi că abia mai vorbeşte? 


A fi în buza tunului= A fi expus în bătaia 
tunului. (Pex.) A se afla într-un loc primejdios: 

Pururea în buza tunului, siliți a bivuaca 
[(D. unităţi militare): a staţiona] sub un cort. (C. 
NEGRUZZI) 


A-i crăpa (sau a-i scăpăra, a-i arde) cuiva 
buza (de ceva) (Pfm.) = A avea mare nevoie de 
ceva: 

Ar fi vrut să fumeze. Îi crăpa buza ... 
(CEZAR PETRESCU) 

Bietului om îi ardea buza să cumpere şi 


el, dar n-avea bani. 


A întoarce buza pe dos = A se supăra tare, mai 
ales fără motiv; a se bosumfla: 
Degeaba ai întors buza pe dos, pentru 


că n-ai niciun motiv. 


Dicţionar de expresii româneşti în contexte A — C 


A rămâne (sau a se întoarce) cu buza umflată 
(sau buzele umflate) = A rămâne (sau a se 
întoarce) păcălit: 

Îi era să nu-şi piarză slujba şi să rămâie 


cu buzele umflate. (P. ISPIRESCU) 


A scoate din buza morţii = A scăpa (pe cineva) 
de la moarte: 
După ce l-a scos din buza morţii, acum 


se credea viteaz şi povestea ce erou a fost el. 


A se şterge (sau a se linge, a se spăla) pe buze 
(Pfm.) = A fi silit să renunţe la ceva: 
De data asta o să trebuiască să te lingi 


pe buze şi să mai faci şi ce spunem noi. 


A vorbi în buze = A bolborosi: 

Vorbea, vorbea şi vorbea... Clămpănea, 
surd, din buze. În ultimii nouă ani sunt văzuți tot 
mai numeroşi oameni din urbea noastră care 
vorbesc singuri. (VIRGIL RAŢIU) 


A-şi linge buzele după ceva (Pfm.) = A-şi dori 
foarte mult ceva: 

— Îşi dau eu o fată, domnişorule, de să 
te lingi pe buze. Uşoară ca pana şi frumoasă ca 
o domnişoară...( LIVIU REBREANU) 

Cu cât se apropiau sărbătorile, cu atât 
țăranii le doreau mai tare, lingându-şi buzele 
mai dinainte în vederea ospăţurilor obişnuite şi 
atât de mult aşteptate. (IDEM) 

Azi am întîrziat olecuță, dar avem nişte 
alta. 


bunătăți, să-ți lingi buzele, nu 


(CONSTANTIN CHIRIȚĂ) 


A-şi muşca buzele (Pfm.) = A regreta: 

Ştii că, atunci când minţi, ai obiceiul de 
a-ți muşca buzele pe interior? Faye lăsă să-i 
scape un oftat adânc. Ştii ce? Şi chiar dacă mi-a 
păsat atunci, nu-mi mai pasă acum, mai zise ea, 
coborându-şi genele şi având grijă să nu-şi mai 
muşte buzele. (MIHAELA GHEORGHE) 

Dar lişițele, nefiind chioare, nici moarte, 
au zburat; toporul s-a cufundat, şi Prepeleac a 
rămas bătând în buze. (ION CREANGĂ) 

BUZĂU 
A sta buzău [Derivat de la buză] = A sta 
bosumflat, îmbufnat: 

Stând el şi privind din uşă, zise: După 
ce zise el asfel, plecă ş-acolo mergând /Găsi pe 
muierea încă pe bărbatu-şi judecând. 

— Ba prea bine, zău! /Eşti bună de-l laşi să 
plângă  ş-îngădui să-ți stea buzău. (ANTON 
PANN) 


BUZIŞ 
A merge buziş (Pfm.) = A merge într-o parte: 

Şi o trăsură de târg, trasă de patru cai 
negri înhămaţi buziş, se vedea venind în goană, 
într-un nor de praf, pe şoseaua Bacăului. (JEAN 
BART) 


BUZIŞOARĂ 
A-şi strânge buzişoarele (Fam.) = A nu mai 
flecări: 

Te-aş vâri în sân, dar nu încapi de 
urechi... la mai bine ogoieşte-te oleacă şi mai 
strânge-ți buzişoarele acasă. (ION CREANGĂ) 


BUZNA 
A da (sau a intra) buzna = A năvăli (undeva) 
pe neaşteptate, a se repezi să intre sau să iasă: 

La cutremur mulțimea vitează a urmaşilor 
lui Avraam şi Isac a crezut să s-a rupt grinzile 
casei ş-a dat buzna la fereşti şi la uşă. (MIHAI 
EMINESCU) 

Primarul lon Pravilă dădu buzna la 
jandarmerie. (LIVIU REBREANU) 


BUZUNAR 
A avea (ceva) în buzunar (Pfm.) = A fi sigur, 
de mai înainte, că va dispune de ceva: 

Ea se lăuda că are examenul în 


buzunar. 


A avea pe cineva în (sau la) buzunar (Pfm.) = 
A dispune de cineva: 

Cum să se facă mai bine şi la ce s-ar 
face? Milionul de oaspeţi în hanul Americei 
dunărene îşi caută de afaceri şi-i au în buzunar 
pe patrioții de industrie. (MIHAI EMINESCU) 


Vasile ILINCAN 


A cunoaşte ca pe propriul buzunar (Fam.) = A 
cunoaşte foarte bine: 

Faptul că nu are nicio orientare îl 
excită la maximum. Încotro omule? Încotro? 
Cunoaşte Bucureştiul ca pe propriul buzunar. 
(DAN STANCA) 


A da din buzunar (Pfm.) = A plăti din banii 
proprii o pagubă (de care nu eşti răspunzător): 

Până la urmă şoferul a trebuit să dea 
din buzunar, chiar dacă n-a fost vinovat. 


A face (cuiva) buzunar (Arg.; d. frizeri) = A 
tăia clientul cu briciul pe un obraz: 
Frizerul i-a făcut un buzunar de toată 


frumusețea... 


A fi (tot) cu mâna în (sau la) buzunar (Pfm.) = 
a) A fi darnic; a fi cheltuitor; a fi obligat să 
cheltuiască mereu: 

Cum face, cum drege, că mereu e cu 


mâna la buzunar... 


b) (Trs.) A fi leneş: 
E tot cu mâna-n buzunar şi se plimbă de 


ici-acolo. 


A-i mânca (cuiva) rațele din buzunar (Pfm.) = 
A fi mic, pipernicit şi prost: 
Este-nalt şi cocorat şi-i mănâncă rațele 


din buzunar. (P. ISPIRESCU) 

CACEALMA 
A trage cuiva o cacealma = A înşela, a păcăli pe 
cineva: 

Mai rău decât orice cumătră care trage cu 
urechea, Nixon va iniția celebra afacere a ascultării 
telefoanelor [...] Cacealmaua cea mare o trage însă 
colegul său german, cancelarul Willy Brandt, cu dosar 
de activist KGB. (MIRUNA MUNTEANU) 


A umbla cu cacealmale = A umbla cu înşelăciuni, cu 
păcăleli: 

Umblaţi cu prafuri în ochi fără ruşine. Dar 
tu ce crezi că lumea-i chiar proastă, nu vede că 
umblaţi cu cacealmale. (http://m.b1.ro/) 


CADAVRU 
A călca sau (a trece) peste cadavre = A fi lipsit de 
orice scrupule în atingerea unui scop: 

Este tiparul din care fac parte oportuniştii 
[...] care se remarcă doar printr-o dorință 
arzătoare de a călca peste cadavre pentru orice le- 
ar putea aduce lor un beneficiu personal. 
(http://politicstand.com/) 


Într-o seară, după un miting la Oranki, ne 


strigase cu vocea ei spartă, de beţivă: „Vom trece 
peste cadavrele voastre şi nu ne vom lăsa până ce 
nu ne vom face stăpâni în România”. (DIMITRIE 
BEJAN) 

Nimic nu rezistă şi totul este călcat în 
picioare, în folosul celulei netrebnice care bate din 
picior, calcă peste cadavre de inimi, numai ca ea 
să fie ghiftuită, fericită în stil aşa zis modern. 
(MARIA COGĂLNICEANU) 


Cadavru viu (sau, fam. ambulant) = Om foarte 
slab şi palid: 

Dar deturnat el recăzu în caos / Cadavru 
viu, l-învăli într-o raclă / Albastră. (MIHAI 
EMINESCU) 

Bolile cu care a fost încărcat l-au determinat 
să se legitimeze el însuşi cu calificativul de „cadavru 
viu”. (VASILE MUSCĂ) 

CAFTAN 
A îmbrăca caftanul = A deveni domn sau boier: 
L-a îmbrăcat în caftan de boier cu 
barbă. (ION GHICA) 
Mâne dimineaţă să te înfățoşezi la curte 
în spătărie, spre a îmbrăca caftan de vornic 


mare. (C. NEGRUZZI) 


A lua un caftan (Fam.) = A căpăta bătaie: 
Ar avea haz să ieu un caftan. (VASILE 
ALECSANDRI) 


A umbla îmbrăcat (cu sau în) caftan = A se 
ridica la rangul de domn sau de boier: 

După ce dar au îmbrăcat caftan de 
domnie, au scris cărți în ţară, rânduindu 
caimacami ca să poarte grija de trebile ţării, 
scriindu-le cu blândeţe şi cu bune făgăduiale, că 
vor avea milă şi cinste. (RADU POPESCU) 


CAIAFĂ 
A fi caiafă = A fi fățarnic: 

Atunci era un moşneag cu chipul 
de Caiafă, cu barba albă ruginită. (OCTAVIAN 
GOGA) 

Te socotea şi-acum  „caiafă”, adică 
omul şefului, mai cu seamă că şeful nu te bătuse 
niciodată. (ION PAS) 


A trimite (sau a purta, a duce) de la Ana la 
Caiafa = A trimite un solicitator dintr-un loc în 
altul (purtându-l cu vorba): 

De douăzeci şi şase de ani românii 
bucovineni se plimbă de la Ana la Caiafa, pe la 
naltele scaune, cum zic ei, pentru a putea 
exercita un drept garantat de constituţie [...] 
(MIHAI EMINESCU) 

Până în ziua de astăzi birocraţia din 
România a trimis familia copilului de la Ana la 
Caiafa. (http://observator.tv/) 


CAID 
A face caid = A înregistra: 

Aşadar, sultanul, prin un firman adresat 
domnului Alexandru Mavrocordat din anul 
Egirei 1200 (1785) pe la sfârşitul lunii gemaziel 


Vasile ILINCAN 


ahir [iulie], arată că încredințându-se din caidurile 
[arhivele] împărăției de acest drept legiuit a 
Moldaviei, îl întăreşte şi poruncește a fi pururea 
nestrămutat. (C. NEGRUZZI) 


CAIMAC 
A lua caimacul (Fig.; fam.) = A-şi însuşi partea 
cea mai bună: 

Dacă ieşea bine, toată lumea era mulțumită 
şi colonelul lua caimacul. Dacă ieşea prost, numai 
căpitanul îşi frângea gâtul... (MARCEL SECUI) 

Unitatea militară de la Corbu va lua 
caimacul samsarilor imobiliari din zonă. 
(http://www.telegrafonline.ro/) 


CAL 
A avea ochelari de cal = A refuza perceperea realității 
în întreaga ei complexitate; a fi retrograd: 

Radu Călin Cristea are ochelari de cal: 
vede doar contractele Realităţii TV, nu şi pe cele 
ale Antenei 3. (http://cutiapandorei.net/) 


Un exemplu public sunt politicienii în 
campanie, care se comportă de parcă ar avea 
ochelari de cal şi ignoră totul în jur. 

(ww w.danielsima.ro/) 


Profesorul care nu permite şi nu 
încurajează diversitatea operațiilor în tratarea 
problemelor, pune „ochelari de cal” intelectului 
elevilor, restrângându-le viziunea doar în direcția 
în care mintea profesorului este întâmplător de 


acord. (IOAN CERGHIT) 


A fi (sau a ajunge) cal de poştă = A fi întrebuințat 
la toate; a alerga mult: 

Sărmane, biete Barbule! ai ajuns cal de poştă 
împregiurul horii. (V ASILE ALECSANDRI) 

Ambii părinți tresar, ridicându-şi speriaţi 
capetele, apoi tatăl lor, printre buzele întredeschise, 
rosteşte ironic: Da! Ai dreptate, tu nu mai eşti prințul 
Alexandru... Nu eşti prinţ, ci cal de poştă eşti acum, 
veşnic cal de poştă! Cal de poştă pribeag, colindând 
lumea, biciuit de soartă, cutreierând numai ţări străine 
şi nici o dată fara ta. Cal de poştă, fugar fără răgaz, 
fără odihnă, fără scop şi menire pentru a-ţi curma 
mersul vagabond [|...] (http://www.replicahd.ro/) 

A fi (sau a juca) pe cai mari (Arg.) = A avea o 
poziţie socială bună; a avea o funcţie importantă: 
În timp, l-a creat pe Sebastian Ghiţă: 
tânăr, ambițios, prieten cu serviciile, unul dintre 
cei mai mari abonaţi la banul public. Acum, 
Ghiţă joacă pe cai mari. 
(http://%ww.ziarulatac.ro/) 


A face (sau a ajunge) din cal măgar = A face 
să ajungă sau a ajunge într-o situaţie mai rea 
decât cea inițială; a decădea, a se compromite: 
Apoi nu mă faceţi din cal măgar, că vă 
veți găsi mantaua cu mine. (ION CREANGĂ) 
Cumătră, lasă-te păgubaşă, că niciodată 
n-ai să poți să faci din cal măgar. (POP.) 


A sări peste cal = A depăşi limita admisă, a 
exagera: 

Dacă-i vin şi pofte bărbăteşti, poți să-l 
mai laşi să pună mâna pe tine, dar vezi să nu 
sari tu peste cal... (EMIL MLADIN) 

Unii dintre aceştia, timoraţi că îşi vor 
pierde locul, s-au înregimentat imediat în opera 
de păstrare a dogmaticii comuniste, ba chiar au 
inventat noi metode de a sări peste cal. 
(http://www.zf.ro/) 


A visa(saua vedea, a spune)cai verzi (pe 
pereţi) = A-şi închipui (sau a spune) lucruri 
fantastice, imposibile, de necrezut: 

Cred că visezi cai verzi, prietene. 
(EUSEBIU CAMILAR) 

Ia păziţi-vă mai bine treaba şi nu-mi tot 
spuneți cai verzi pe păreţi, că eu sunt Stan 
păţitul. (ION CREANGĂ) 


A se băga ca musca-n curul calului (sau în 
lapte) (Arg.) = A fi inoportun: 

„Aşa, ține-i palma, Paganel, eu vreau 
să-l fac băiat de salon şi tu te bagi ca musca-n 
curul calului.” (DAN LUNGU) 

Responsabilitatea pentru  neplăcuta 
situaţie îi aparține însăşi, care s-a băgat aiurea 
(„ca musca-n fundul calului”, cum spune Titu 
Maiorescu), atacându-l pe Raed Arafat si 
fortându-i indirect demisia. 
(http://www.revista22.ro/) 


Dicţionar de expresii româneşti în contexte A — C 


A-şi juca calul = A-şi face mendrele: 

Știu eu năzdrăvănii de-ale spânului; şi să 
fi vrut, de demult i-aş fi făcut pe obraz, dar lasă-l 
să-şi mai joace calul. (ION CREANGĂ) 


(A fi) cal de bătaie = (A fi) persoană hărțuită, 
muncită de toți: 

Când Adam îşi aminti de el, nu-l mai găsi. 
Îi trebuia negreşit un cal de bătaie. (ION VINEA) 

El era calul de bătaie din primărie... de 
altfel pentru Dada întreaga artă şi întreaga 
civilizație umană au fost un „cal de bătaie”. 
(MATEI VIȘNIEC) 


Calul are patru picioare şi tot se poticneşte = Pot 
greşi şi cei deştepţi: 

Nu-i vorbă, m-am poticnit şi eu în viața 
asta. Fiecare om, o dată sau de două ori, se 
poticneşte în viaţă. Calul, că-i cu patru picioare, şi 
tot se poticneşte. Şi-i rău că se întâmplă una ca 
asta. (http://glasul.md/) 


Calul bun se vinde din grajd = Lucrul bun nu are 
nevoie de reclamă: 

Calul bun din grajd se vinde şi mai bun 
preț pe el prinde. (ANTON PANN) 

Calul bun se vinde din grajd, spune o 
vorbă veche. Ei, să nu credeţi că vi se oferă un 
bilet dus-întors până în Elveția. 
(http://Awww.baabel.ro/) 


Calul de dar nu se caută la dinţi (sau în gură) = 
Lucrurile primite în dar se iau aşa cum sunt, fără să 
se mai ţină seama de defecte: 

Primeşte orice-ţi vor da. Calul de dar nu 
se caută-n gură; şi cine n-are ochi negri, sărută şi 


albaştri. (C. NEGRUZZI) 


Calul râios găseşte copacul scorţos = Cine se 
aseamănă, se adună: 

[...] şi se potriveau amândoi aceşti boieri 
într-o fire, după cum se zice: „calul râios găseşte 
copacul scorțos”. (ON NECULCE) 


O fugă de cal = Distanţă nu prea mare: 

Aud, cucoane?... dacă-i lungă poşta de- 
nainte ?... Ba nu... ian cât cole, o palmă de loc, o 
fugă de cal... N-ai apucat a porni bine şi ai şi 
ajuns. (V ASILE ALECSANDRI) 


Vrei, calule, orz (sau ovăz)?= Nu e nevoie să 
mai întrebi când vrei să-i faci cuiva bine: 

După ce a plecat chelnerul, lăsând pe 
masă toate bunătăţile [...] m-a întrebat dacă mi- 
ar plăcea să joc tenis, să fac schi, să călăresc, 
să conduc maşina. Am Surâs trist. 

— Calule,vrei ovăz? (CELLA SERGHI) 

Li se promite în treacăt şi că „se dă 
ceva” de mâncat şi băut şi ca va fi şi o tombola. 
Vrei, calule, ovăz ?(http:/hwww.baabel.ro/) 


CALD, -Ă 

A fi nici caldă, nici rece = A fi aşa şi aşa: 
Pregătea tot, verifica tot, gusta tot, să 

nu fie nici prea cald, nici prea rece, nici prea 

sărat, nici prea dulce, nici crud, dar nici 

răscopt. (TATIANA NICULESCU BRAN) 
Încălzire climatică: Europa, nici caldă, 

nici rece. (http://www.voxeurop.eu/) 


A fi cald nemtesc (Gmţ.) = A fi frig: 

A veni gerul din Deutschland, acela de 
care se plângea Corina zilele trecute. Asta mi-a 
adus aminte de o expresie nostimă pe care o ştiu 
de la tatăl meu, care în tinerețe a făcut ucenicia 
ca ceasornicar la un meseriaş sa din Reghin: 
„cald” nemţesc! Adică frig! Şi într-adevăr, e 
frig de crapă pietrele. (http://medici89.ro/) 


A le spune calde = A spune minciuni, a spune 
braşoave: 

Ea avea darul de a le înflori sau de a le 
spune calde... 


A lua cu cald = A avea febră: 
Tuşea zgomotos şi îl lua cu cald. 


A nu-i fi (sau a nu-i ţine) nici de cald, nici de 
rece = A-i fi indiferent: 

Când eşti mort, în pământ nu-ți e nici 
cald, nici rece, nici bine nu-ţi este şi nici rău. 


(ZAHARIA STANCU) 


Vasile ILINCAN 


Voia ceva şi nu voia, dar ce voia, nici el 
nu-şi da cu mintea. .... da petreceri, mese cu 
muzici, doar l-a mai înveseli, da toate nu-i făceau 


nici cald, nici rece... (e-calauza.ro/) 


A-i ţine cuiva cald (sau de cald) = A-i fi de folos; 
a-l prinde bine: 

Acum ştiu: umbra lui Nichita — ucenicul lui 
Rilke şi al lui Blaga — îmi va ţine de cald. (AURA 
CHRISTI) 

Limba care ne ţine loc de patrie, atunci 
când patria nu ne mai ţine de cald. (LUCIAN 
MÎNDRUŢĂ) 

Ceea ce îmi povesteşti nu-mi ține de cald. 


Bun ca pâinea caldă = Bun la suflet, mărinimos: 

Era bun ca pâinea caldă, / moldovean cu 
stea în frunte, / om făcut dintr-o bucată, / răsturna 
cu pumnul munte; (DUMITRU MATCOVSCHI) 

În rugăciunea Tatăl nostru aşa ne rugăm: 
„Pâinea noastră cea spre ființă dă-ne-o nouă 
astăzi”. Noi spunem despre cineva că „este pâinea 
lui Dumnezeu”, sau „este bun ca o pâine caldă”. 
(http://www.actualmm.ro/) 


CALE 
A aduce la cale (sau la calea cea bună) (pe 
cineva) = A îndrepta purtarea cuiva, a cuminţi (pe 
cineva): 

Degeaba l-au luat cu binişorul, degeaba l- 
au bătut ca pe hoţii de cai, degeaba au dat slujbe 
la biserică; la calea cea bună tot nu l-au putut 
aduce. (MIHAIL SADOVEANU) 


A avea calea cuvintelor (Înv.) = A avea libertatea 
de a vorbi: 
Atunce având cale Grigorie-vodă 
cuvintelor sale, au spus vezirului cum au sfătuit 
pre Husain-paşa să iasă din şanţuri cu oastea. 


(ON NECULCE) 


A face cale (sau a da, a trage) calea (sau drum) 
(cuiva) = a) A lăsa să treacă (pe cineva); a da 
drumul (cuiva): 

Auzind aşa [ienicerii] le tot făcea cale. 
(ION NECULCE) 


176 


Cuza-vodă, înțelegând că trebuie să fie 
vrun Suflet necăjit, face semn să i se deschidă 


calea. (ION CREANGĂ) 


b) A ajuta să treacă, să se răspândească: 


Să face cale ceiialalte învățături. 


(VARLAAM) 


A face cale întoarsă = A se întoarce din drum: 
Ori vei vrea să faci întoarsă de pe- 
acuma a ta cale, / Să ne dai un semn şi nouă de 
mila Măriei-Tale ...(MIHAL EMINESCU) 
Acolo ne vom odihni puţin înainte de 
a face cale întoarsă. (GH. VÎRTOSU) 


A fi pe cale = A călători: 

De ani e pe cale... Se vede în fine / 
Cuprins de pustiuri, de negură pline [...] 
(MIHAI EMINESCU) 


A fi pe cale de a... (sau să...) = A fi pe punctul 
să...: 

Jucaţi pantomimă, lăsaţi-l să-şi dea cu 
părerea despre cum să mai aranjați lucrurile 
prin casă, ce aţi putea face cu obiectele vechi pe 
cale de a fi aruncate, dacă le mai putem găsi o 
destinaţie. (IRINA PETREA) 


A fi sau a sta, a se pune în calea cuiva ori a-i 
sta cuiva în cale = A se afla sau a ieşi înaintea 
cuiva, împiedicându-l (să înainteze, să facă un 
lucru etc.): 

O, tu nici visezi, bătrâne, câţi în cale mi 
s-au pus! / Toată floarea cea vestită a întregului 
Apus [...] (MIHAI EMINESCU) 


A găsi (sau a afla, a crede, a socoti etc.) cu 
(fără de) cale = A socoti că este (ne)potrivit: 
Mă-nroşeşte singur gândul / Că tu ai 
aflat cu cale / Tocmai azi să pui la probă / Inima 
nevestei tale. (G. COŞBUC) 
A găsit cu cale să deie fata după 
feciorul moşneagului. (ON CREANGĂ) 


A i se închide cuiva calea (în codru) = A nu putea 
merge mai departe; a fi silit să renunţe (la ceva 
plăcut): 


Dicţionar de expresii româneşti în contexte A — C 


Și merg ei o zi, merg două, şi merg 
patruzeci şi nouă, pănă ce de la o vreme le întră 
calea în codru şi atunci numai iaca ce le iesă 
înainte un om spân (ION CREANGĂ) 


A-i ţine (sau a-i aţine) calea cuiva = A urmări pe 
cineva în mod insistent pentru a-i câştiga 
bunăvoința; a pândi trecerea cuiva: 

Într-o duminică, după predică, Fănică i-a 
ținut calea preotului să i-l boteze pe Tudorică [...] 
(CRISTIAN TEODORESCU) 

Îi mână c-un harapnic ce-n urma lor 
pocneşte / Şi ca un şarpe negru prin aer se- 
nvârteşte. / Ursan le-aţine calea şi caii stau în loc. 
/ Apoi către voinicul ce poartă busuioc [...] 
(VASILE ALECSANDRI) 


A ieşi (sau a se duce) în calea cuiva = A 
întâmpina pe cineva: 

Şi ca la mândre nunţi de crai, / leşit-a-n 
cale-ales alai. (G. COŞBUC) 

Tugulea se duse mai întâi în calea zmeului 
celui mai mare. (P. ISPIRESCU) 


A merge cale de două (sau trei, patru etc.) zile 
(poşte etc.) = A merge o distanță foarte mare : 

Și merg ei, şi merg, cale lungă să le- 
ajungă, trecând peste nouă mări, peste nouă ţări şi 
peste nouă ape mari, şi într-o târzie vreme ajung la 
împărăție. (ION CREANGĂ) 


A o lua pe altă cale = A încerca prin altă metodă: 

În cele din urmă a trebuit s-o ia pe altă 
cale, mult mai simplă, şi a reuşit să rezolve 
problema. 


A pune la cale = a) (Cu privire la lucruri) A pregăti 
ceva, a se îngriji de ceva, a aranja, a hotărî: 

Apoi, după aceea, lucrurile s-au pus 
repede la cale. (MIHAIL SADOVEANU) 

Chiar în acea zi, cătră sară, baba începu 
să puie la cale viața nurori-sa. (ION CREANGĂ) 

Puse toate alea la cale pentru drum. (P. 
ISPIRESCU) 

Să punem la cale o cununie. (VASILE 
ALECSANDRI) 

b) (Cu privire la persoane) A sfătui, a îndruma, a 
povăţui, a îndemna (de obicei la rău): 

Baba pune la cale şi pe feciorul cel 
mijlociu, şi-şi ia un suflet de noră întocmai după 
chipul celei dintâi. (ON CREANGĂ) 


c) A aplica cuiva pedeapsa cuvenită, a învăţa 
minte pe cineva: 
Pe urs l-am pus eu la cale. (IDEM) 
Aşteaptă... Cocolitule... te-oi pune eu la 
cale şi pe tine acuşi. (VASILE ALECSANDRI) 


A pune ţara la cale = A discuta multe şi de toate: 
Ei pun țara la cale în ziua de astăzi, ei sunt 
şi numai ei adevăraţi români cu iubire de patrie, 
căci au luat patriotismul în otcup... [bun sau venit al 
statului dat în arendă] (VASILE ALECSANDRI) 


A(-şi) lua (saua apuca) calea= A pleca, a 
porni la drum: 

Și apucând calea către răsărit, s-a dus. 
(P. ISPIRESCU) 

El îşi luă calea iar spre pământ. 
(MIHAI EMINESCU) 


A-şi căuta (sau a-şi vedea) de cale ori a se duce 
în cale-şi = A nu se amesteca în treburile altuia: 
Femeia era o persoană retrasă şi îşi vedea 


de cale, fără să se amestece în treburile altora. 


A-şi face (sau a-şi tăia) cale = a) A-şi face drum 
de trecere: 

Sus la munte, jos la vale, şi-au făcut 
duşmanii cale. (MIHAI EMINESCU) 

Ca un vâslaş aprins îşi taie cale. 
(OCTAVIAN GOGA) 


b) A-şi căuta prilej; a-şi găsi de treabă undeva: 
Îşi face cale pân-la puț, ca să se 
întâlnească cu el. (POP.) 


Cale bună sau bună calea! = Urare făcută la 
plecarea cuiva. Călătorie plăcută!: 

— Noroc bun să dea Dumnezeu, nea 
Vântule. 

— Cale bună, dragul meu, îi răspunse 


Vântul. (P. ISPIRESCU) 


Vasile ILINCAN 


Calea-valea (Pfm.) = Treacă-meargă: 

Şi când ai avea încaltea un cal bun, calea- 
valea, dar cu smârțogul ista îți duc vergile. (ION 
CREANGĂ) 


Ce mai calea-valea (Pfm.) = Ce mai încolo şi încoace: 

— Eu, domnule părinte, spun drept, îs mare 
păcătos... [...] Aşa-s eu, ce mai calea-valea!... Ce-i 
drept nu-i păcat, aşa-i, domnule părinte? (LIVIU 
REBREANU) 


CALENDAR 
A face cuiva capul calendar (Pfm.) = A zăpăci pe 
cineva, spunându-i foarte multe lucruri: 

Al dracului lighioaie mai eşti! Destul 
acum, că ne-ai făcut capul călindar. Cine-a mai 
dori să facă tovărăşie cu tine aibă-şi parte şi 
poarte-ţi portul. (QON CREANGĂ) 


A se uita ca mâţa (sau pisica) în calendar (Pfm.) 
= A privi (la ceva) fără a pricepe nimic: 

Vizitatorii,  ademeniți de calificativul 
„celebru”, cereau un catalog, se uitau la 
tablouri ca pisica în calendar (H. PAPADAT- 
BENGESCU) 

Cineva-mi spunea că atunci când intră pe 
blogu-mi se uită ca mâţa la calendar. Nu înţeleg de 
unde expresia asta, pisica mea nu se uită la 
calendar (şi am vreo 2 calendare prin casă!) 


(http://www.lilisor.net/) 


A-şi face capul calendar (sau din cap) calendar 
(sau ceaslov) = A-şi încărca memoria cu fleacuri: 

Cu prostiile voastre îmi faceți capul 
călindar. (MIHAIL SADOVEANU) 

Destul acum că ne-ai făcut capul călindar. 
(ION CREANGĂ) 

Vorbesc puţin şi ascult mult, adecă îmi fac 
capul ceaslov, de havadişuri, fără ca alţii să poată 
afla de la mine ceva. (NICOLAE FILIMON) 

Eu o chem şi-i spui de toate, / Multe toate, 
/ Multe bune şi-n zadar, / Nu-mi faci capul 
călindar! (G. COŞBUC) 


A-şi pierde călindarul (Pop.) = A nu şti ce zi este; 
a se zăpăci: 

Dar ce să vezi? în loc să le sărute 
mânile şi să le mulțumească, ei se fac de către 
pădure şi încep cu libertatea, egalitate, 
fraternitatea şi suveranitatea, încât bătrânii-şi 


pierd cu totul călindarul. (MIHAI EMINESCU) 


CALIMERĂ 
A se schimba calimera (Fam.) = A se schimba 
situația: 

Ei, dar la „joia tineretului” se schimba 
calimera. Aici cei vârstnici nu erau admişi, nici 
măcar tinerii căsătoriți.  Participau numai 


adolescenți, în devălmăşie [...] COAN GROŞAN) 


A (se) strica calimera = A se strica prietenia: 

A, dacă ai fi de o teapă cu mine, s- 
ar strica calimera. Ți-aş face un carambol să 
mă tii minte. (ION VINEA) 

L-ai auzit vreodată pe amicul tău 
scriitor spunându-ți că nu-şi doreşte să strice 
calimera dintre voi doi? 
(http://hyperliteratura.ro/) 


CALUP 
A mânca (sau înghiţi) calupul = A fi sau a se 
lăsa înşelat: 

Până la urmă, ea a trebuit să înghită 


calupul, dar nu i-a mai vorbit mult timp. 


A pune (sau a trage) cuiva calupul = A păcăli 


pe cineva: 
L-am pus în calup pe ciubotar. 
(VASILE ALECSANDRI) 


CANON 
A pune la canon = A pedepsi: 

Dă-mi canon, sfințite părinte, ca să-mi 
aduc aminte în toate zilele vieții mele şi să nu 
mai păcătuiesc. (MIHAIL SADOVEANU) 

Andrei lasă pușca în strană, anină chimirul 
cu pistoalele şi canonul. (GALA 
GALACTION) 


De să va apuca acel om înaintea voastră, 


începe 


cu chezăşie bună, că nu va mai pârî pre nimeni, în 
viața lui, voi să faceţi ertăciune, dându-i şi canon, 
apoi să se şi cuminece. (ANTIM IVIREANUL) 


Dicţionar de expresii româneşti în contexte A — C 


CANTITATE 
Cantitate neglijabilă = Lucru (sau persoană) de mică 
importanţă, de care nu trebuie să se țină seamă: 

Dar „Amintirile căprarului Gheorghiţă” 
nu Sunt complete, căci căprarul ne spune foarte 
puțin despre relaţiile soldaţilor cu ofiţerii, pentru 
care el are un fel de dispreţ, tratându-i ca pe- 
o cantitate neglijabilă, ceea ce e greşit [...] (G. 
IBRĂILEANU) 


CAP 

A cădea (sau a veni, a se sparge etc.) pe (sau de, 
în) capul cuiva (D. o situaţie neprevăzută, un 
necaz etc.) = A veni asupra cuiva tot felul de 
neplăceri şi necazuri, a-l lovi o nenorocire: 

Iată vijelie sălbatică vine de la Domnul, 
vijelie groaznică şi va cădea pe capul 
necredincioşilor. (BIBLIA) 

[...] greutăți mari, primejdii poate, cari ar 
urma de aci, nu l-ar privi de loc pe acest patriotic 
şi naţional guvern; toate s-ar sparge în capul 
țării. (I.L. CARAGIALE) 


A cădea pe capul cuiva = A sosi pe neaşteptate la 
cineva (creându-i neplăceri, deranj): 

Când auzi fata cea mică a împăratului 
urgia tatălui său, ce cădea pe capul ei, intră în 
fundul pământului de mâhnire căci se supărase 


tată-său [...] (ION CREANGĂ) 


A da (ceva) peste cap = a) A schimba cu totul ordinea 
lucrurilor, a ideilor, a unui program stabilit etc.: 

Însă, deşi câteodată îmi treceau pe 
deasupra capului valuri mari şi mă făceau să 
înghit fără voie apă amară şi sărată, deşi altă dată 
ele, zdrobindu-se chiar în pieptul meu, îmi 
frângeau şalele şi mă dau peste cap, aceste mici 
întâmplări adăugau o nouă mulțumire petrecerii 
mele de înotător. (VASILE ALECSANDRI) 

„Când mergeam peste hotare, Ceauşescu 
schimba vizita: nu mai mergem încolo, să fie aia, 
să fie ailalta. Îi dădea peste cap, încât şeful 
protocolului din Egipt [...] primea concediu o 
săptămână, atat de mult îl năuceam”, îşi aminteşte 
fostul ministru de Externe [...]. 

(http://adevarul.ro/) 

b) A lucra repede, superficial, de mântuială: 
Dacă dai temele peste cap în fiecare zi, 


n-o să promovezisemestrul ăsta. 


A da (pe cineva) peste cap = a) A trânti (pe 
cineva) la pământ: 

Și fiindcă Sărăcia tot cam întârzia, o 
lovi o dată cu mițele de-i merse fulgii, şi o dete 
peste cap, mai către uşă. (P. ISPIRESCU) 


b) A da jos (pe cineva) dintr-o situaţie, a dobori, 
a învinge: 

Pe când trupele noastre, încredințate 
unui general cu nervii bolnavi, erau date peste 
cap în Dobrogea, până ce un ofițer superior în 
subordine, ca Rasoviceanu, a dat curaj de 
rezistență soldaților [...] (NICOLAE IORGA) 


A da cu capul de prag = A trage învățăminte 
dintr-o întâmplare neplăcută, dintr-un insucces: 

Până nu dai cu capul de pragul de sus, 
nu vezi pe cel de jos. (P. ISPIRESCU) 

Tu eşti un copil de ieri-de-alaltăieri, nu 
ştii nimic. Ascultă-mă pe mine, că sunt lup 
bătrân, am dat cu capul de pragul de sus şi am 
văzut pe cel de jos. (NICOLAE FILIMON) 


A da cuiva la cap = a) A lovi; a ataca cu 
violență pe cineva: 

Mă, cu indivizi de ăştia nu trebuie să fii 
milos. L-ai văzut tu pe ăsta? [...] E un 
triumfător. Azi îi dai la cap, şi mâine ţi se 
cocoțează în cap. (ANTON BACALBAŞA) 

Publicul țipa, făcea spirite, încuraja, se 
indigna când lupta nu era destul de aprinsă. 
«Dă-i la cap, Lucică!» (ANTON HOLBAN) 


b) A omorî. c) A distruge pe cineva (cu vorba 
sau cu scrisul): 

Păzea, că muza mi-i fecundă / Şi când 
te-oi prinde nu te scap: / Cu şapte rime pe 
secundă / Îţi dau la cap ! (G. TOPÂRCEANU) 


A da de cap (sau de căpătâi) = a) A ajunge la 
sfârşit: 

Nu-i mai dădeau de capăt lpoveştii] 
(MIHAI EMINESCU) 


Vasile ILINCAN 


b) A găsi ac de cojocul cuiva, a-i veni de hac 
cuiva, a o scoate la capăt: 

Şase argați nu le da de cap [vitelor], până 
(BARBU 


nu se  potoleau de bunăvoie. 


DELAVRANCEA) 


c) (Fig.) A descifra, a descâlci, a descurca, a 
înţelege, a lămuri, a tălmăci: 

Mulţi s-au ispitit a deslega cimilitura, 
nemini nu-i dă de căpătâi. (B. P. HASDEU) 


A da din cap = A clătina capul în semn de 
aprobare, de refuz etc.: 

Gentlemanul, rece, dă din cap în semn de 
afirmare... Impiegatul îi dă un peticel de hârtie cu 
un număr şi-i arată la ce guichet se face plata 
cecurilor... (|. L. CARAGIALE) 


A da peste cap (paharul, băutura etc.) = A înghiți 
dintr-o dată conţinutul unui pahar, al unei căni etc.: 

Preotul care citise toată dimineaţa, se 
repezise acasă să dea un păhărel de ţuică peste 
cap şi să mănânce... Vorba proverbului: „Morţii 
cu morţii”... (AL. MACEDONSKI) 

Preotul luă o ulcică de pe o policioară, 
bătută în peretele de lut, o puse la canea, apoi îi 
dădu să beie: — Dă-o peste cap!... Aşa! (EM. 
GÎRLEANU) 


A face (ceva) din (sau de) capul său = A face 
(ceva) fără a se consulta cu nimeni: 

— Fătul meu, bun tovarăș ţi-ai ales; de te-a 
învățat cineva, bine ţi-a priit, iară de-ai făcut-o din 
capul tău, bun cap ai avut. (ION CREANGĂ) 


A face cuiva de cap sau a pune capul cuiva (Îvp.) 
= A omori pe cineva: 
Hotărâră să-i facă de cap. (POP.) 


A face (cuiva) capul mare (Arg.) = A izbuti să 
convingă (pe cineva) de necesitatea unei acțiuni: 
Nu s-a lăsat până nu i-a făcut capul mare 


şi l-a convins că trebuie să dea examenul. 

A fi (sau a rămâne, a umbla) de capul său = A 
fi (sau a rămâne etc.) liber, independent, 
nesupravegheat: 

Are Să urmeze cum Ştim noi, nu cum vrea 
el, că doar nu-i de capul său. (ON CREANGĂ) 


A fi bun (sau uşor) la (sau de) cap sau a avea 
cap uşor = A fi deştept: 

Țăranul se uită în râpă, o văzu plină de 
bolovani şi se-nfricoşă: 

— Bun cap mai ai! Da dacă s-or lovi de 
chetri? (EM. GÎRLEANU) 


A fi cap tăiat (cu cineva) = A fi leit cu cineva, a 
avea o mare asemănare: 

Bietu bărba-su, îl văzuse-n poze, cu el 
seamănă Ivona, cap tăiat: slab şi nalt, şi cu 
nasul lung, nu prea vorbea de el madam loaniu. 


(GABRIELA ADAMEŞTEANU) 


A fi greu (sau tare) de cap sau a avea cap greu 
= A pricepe cu greutate, a fi prost: 

Cum văd, eşti cam greu de cap. (ION 
CREANGĂ) 


A homoti de cap (Reg.) = A cicăli (pe cineva), a 
bate la cap (pe cineva): 

Băiatul îl homotea de cap pe bunic cu 
fel de fel de rugăminți şi de năzdrăvănii. 


A-i da de cap = A rezolva; a învinge: 
A fost greu, dar i-au dat de cap 
problemei de geometrie. 


A-i deschide (cuiva) capul = A face pe cineva 
să înţeleagă ceva, a lămuri: 

Optimist spun toate lucrurile astea, 
poate i se deschide cuiva capul... 
(http://iww.cabral.ro/) 


A-i ieşi capul prin păr (Arg.) =A fi tuns zero: 
Te-a tuns şi acum parcă-ți iese capul 


prin păr. 


A-i ieşi (cuiva ceva) din cap = A nu-i mai sta 
gândul la...: 
Fetei îi cam ieşise din cap măritişul. 


Dicţionar de expresii româneşti în contexte A — C 


A-i sta capul la... = A se gândi la...: 

Oricum, ei nu-i putea sta capul la aşa 
ceva. Era prea amărâtă [Narcisa] ca să se mai 
încurce cu cineva.(DAN STANCA) 


Mereu îi sta capul la cei rămaşi acasă. 


A i se urca (sau sui, sări) cuiva în cap = A-şi lua 
o îndrăzneală prea mare: 
De când e director, i s-a urcat la cap şi 


parcă nu mai este prietenul bun de odinioară. 


A întoarce (a suci, a învârti etc.) capul cuiva = a) A 
face pe cineva să-şi piardă dreapta judecată; a zăpăci: 
Capitala le va suci capul celor doi amici şi 
va fi nevoie de intervenţia frumoasei Ilene 
(doamna E. Athanasescu) care, pornită în căutarea 
lor, îi va readuce în frumosul lor sat natal. 


(CĂLIN CĂLIMAN) 


b) A face pe cineva să se îndrăgostească: 

Aceste două atribute se aliază pentru a 
suci capul bărbaților şi pentru a-i asigura triumful 
în relațiile tumultuoase pe care le întreţine [...] 
(GEORGE BANU) 

Lumea vorbeşte că fata lui Andrei Mortu s- 
ar fi aciuat în sat pentru a suci capul bărbaţilor 
aşezaţi, cu dragostea ei păcătoasă. (CORINA 
CIOCÂRLIE) 


A-l duce (sau a-l tăia) pe cineva capul = A se pricepe: 

PETRU RAREȘ: Sfăpâne, n-am învățat 
ştiinţa ierburilor, dar, pe cât mă taie capul, socul n-a 
dat niciodată trandafiri. (BARBU DELAVRANCEA) 

Socotesc ca în primăvară să încep a le 
rândui după cum mă va duce capul mai bine, şi 
apoi mai consultând pe cineva, le voi tipări [...] (P. 
ISPIRESCU) 


A lua (sau a băga) în cap = A înţelege, a pricepe; 
a ţine minte: 

Făt-Frumos lua în cap tot ce-l învăța 
grădinarul. (P. ISPIRESCU) 


A nu-i intra cuiva în cap = A nu pricepe ceva: 
Aşa înțelegem că acestei clase nu-i poate 


intra în cap să caute ajutor şi consolare la 


181 


muncitorimea industrială, înțelegem şi rostul 
visurilor sale romantice. (PAUL ZARIFOPOL) 


A nu-i mai ieşi (cuiva ceva) din cap = A-l 
stăpâni mereu acelaşi gând, a nu putea uita: 
Nu-i ieşea din cap cum a putut să 


rostească asemenea vorbe. 


A (nu)-l durea capul = A (nu)-i păsa, a (nu) fi 
îngrijorat: 

Trecea prin pădure, fără să-l doară 
măcar capul. (P. ISPIRESCU) 

— De mine să nu vă doară capul! 
răspunse Naţi. Mă uit la voi, vă văd voioşi şi-mi 
trece timpul bine... (IOAN SLAVICI) 


A nu mai avea unde să-şi pună capul = A 
ajunge fără adăpost, pe drumuri, sărac: 

Acum nu se mai plângea Persida că n- 
are ce face. Lasă că fetele nu mai ştiau unde să- 
şi pună capul, dară Claici avea patru ucenici şi 
şapte calfe, dintre care numai două erau oameni 


de casă. (IOAN SLAVICI) 


A nu şti (sau a nu avea) ce-şi face capului 
(Reg.) = A nu mai şti ce să facă pentru a ieşi 
dintr-o situaţie grea: 

Şi neavând ce-şi face capului, tatăl îşi 
luă copiii şi plecă cu dânşii iarăşi în pădure. (P. 
ISPIRESCU) 


A nu-şi vedea capul de... sau a nu şti unde-i 
stă capul = A nu şti ce să facă, a fi copleşit 
de...: 

— Nică, dragul mamei! vezi că tată-tău e 
dus la coasă, căci se scutură ovăsul cela pe jos; 
şi eu asemene nu-mi văd capul de trebi. UON 
CREANGĂ) 


A o bate în cap(Arg.) = A pierde vremea, a 
trândăvi: 
Toată ziua o baţi în cap şi nu faci nimic. 


A o scoate la cap = A sfârşi (cu bine): 

Întâi, pentru aşe în grabă mutarea 
sfatului, a doa, pentru mai aievea, prepusul 
vicleşugului, a triia, că cu mijlocele ce începuse, 


Vasile ILINCAN 


lucrul de nu vor scoate la cap, altă nădejde toată 
încă de demult să curmasă [|...] (DIMITRIE 
CANTEMIR) 


A plăti cu capul = A plăti cu viaţa: 

Iară de nu, veţi plăti cu capul obrăznicia ce 
ați întrebuințat față cu mine, ca să prindă şi alții la 
minte văzând de patima voastră. ION CREANGĂ) 


A ridica capul (Înv.) = A se răscula: 

[...] iar azi reclamau vehement să fie rase cu 
tunul toate satele care s-au revoltat şi țăranii să fie 
bătuți până la sânge, toți, fără excepție, ca să 
servească de pildă şi să nu mai îndrăznească nici pe 
viitor să ridice capul niciodată. (LIVIU REBREANU) 


A scoate capul în lume = A ieşi printre oameni, în 
societate: 

N-avea să scoață capul în lume Sultănica, 
ea, care, de bună ce era, ş-ar fi dat şi dumicatul 
din gură, că începeau şuşuitul şi ponoasele. 
(BARBU DELAVRANCEA) 


A se apuca pe cap (Înv.)= A se jura pe viaţă: 
Se apucase pe cap înaintea divanului că-i 
este năpaste. (GR. URECHE) 


A se da (sau a se bate) cu capul de (toţi) pereţii = 
A fi cuprins de disperare sau de necaz; a regreta o 
greşeală făcută: 

Se bate cu capul de pereți şi nu ştie cum să 
facă (POP.) 

Că dacă nu ştii care le e stăpânul, poți să 
o paţi de să te căieşti şi să te dai cu capul de toți 
pereții. (CĂTĂLIN MIHULEAC) 

Îmi vine să mă izbesc cu capul de toți 
pereţii! se văită învățătorul, ros de remuşcări. 


(LIVIU REBREANU) 


A se da peste cap = a) A face tumbe: 

Capra-n deal, capra-i în vale, / Nici că vrea 
să-mi steie-n cale. / Azvârlii măciuca-n sete, / Capra 
peste cap se dete. (VASILE ALECSANDRI) 

Când fu la uşa bisericei, prefăcuta Zână se 
dete de trei ori peste cap şi se făcu iarăşi lup 
[...] (P. ISPIRESCU) 

b) A face eforturi deosebite pentru a realiza 
ceva, a face imposibilul: 

El goneşte pe preoți în picioarele goale 
şi dă peste cap pe cei puternici. (BIBLIA) 

Se va da peste cap [domnul Cristescu] 
să demonstreze că eu sau altcineva am pătruns 
în casă pentru a-i măslui dovezile. (RODICA 
OJOG-BRAŞOVEANU) 


A se duce de pe capul cuiva = A lăsa pe cineva 
în pace: 

Duceţi-vă de pe capul meu, că mi-aţi 
scos peri albi ! (ON CREANGĂ) 

Musafirul, în cele din urmă, s-a dus de 
pe capul nostru. 


A se pune-n cap (şi-n cur) = A face tot posibilul: 
De v-aţi pune-n cap cu toții, / Eu aş fi 
primar în sat ! (G. COŞBUC) 


A sta (sau a şedea, a se ţine) de capul cuiva 
sau a se pune pe capul cuiva = A stărui fără 
încetare pe lângă cineva: 

Nu vreau să stau pe capul cuiva şi nici 
nu umblu cu miloaga. Sunt pe cont propriu prin 
viața asta şi pot să mă descurc. (CONSTANTIN 
ARCU) 

Fata s-a ținut de capul părinţilor s-o 
lase şi pe ea afară. 


A sta (sau a şedea, a se ridica etc.) în capul 
oaselor = A se ridica stând în pat, a sta în şezut: 

— Da, da, îi duc, a spus hangiul, a 
turnat un pahar de secărică şi l-a dus babei 
celei moarte, care şedea în capul oaselor în 


căruță. (P. ISPIRESCU) 


A-şi bate (sau a-şi frământa, a-şi sparge, a-şi 
sfărâma etc.) capul = A se gândi, a se strădui 
spre a soluţiona o problemă: 

Mama ei muncea toată ziulica, cât e ziulica 
de mare, de mândră, de albă, luminoasă şi lungă şi 
blagoslovită de Dumnezeu, muncea şi lucra şi-şi 
bătea capul şi mintea şi gândul şi zicea în sufletul 
ei: „Helbet! [Se înţelege!, Fii fără grijă!] Dumnezeu 
o fi bun şi cu noi!” (|. L. CARAGIALE) 

Limbi străine, de alte familii decât 


Dicţionar de expresii româneşti în contexte A — C 


familia noastră romanică, au ajuns de mult să fie 
scrise perfect, logic şi sistematic, cu literele 
noastre — limbi slave şi limbi germanice, maghiara 
Chiar, atât de deosebită de toate limbile indo- 
europene!... iar limba noastră, de cinzeci de ani ne 
tot batem capul şi nu reuşim s-o scriem cu literele 
străbune cum se cade... (IDEM) 

Partizan al bătăii în armată, bate... apa în 
piuă, îşi bate capul să facă parale, bate toba 
despre binefacerile lui, e bătut de noroc şi bătut la 
cap. (ANTON BACALBAȘA) 


A-şi face de cap (sau de ciolane, de cap şi de ciolane) 
= A face ceva ce poate să-i primejduiască viaţa; a face 
nebunii, a se ţine de prostii, a face blestemații: 

[...] şi, fiindcă lanuloaia era mulțumită cu 
astfel de slugi, apoi şi ele-şi făceau de cap; furau 
de stingeau. (|. L. CARAGIALE) 

De cap şi-a făcut, de cap i-a fost! (POP.) 

Eşti un netot! Ți-e capul prost / Şi-ți faci 
de cap, loane! / Îmi fac de cap? Dar las să-mi fac! 
/ Cu traiul eu am să mă-mpac. (G. COŞBUC) 


A-şi lega capul de cineva = A se căsători: 

Ai o femeie după inima ta? Nu o lepăda, 
dar cu una pe care n-o iubeşti să nu-ţi legi capul. 
(BIBLIA) 


A-şi lua lumea în cap = A pleca departe, părăsindu-şi 
casa, locul de origine şi rătăcind prin lume: 

— Vezi dumneata, ceasul rău: de nu-i murea 
câinele, el nu-şi lua lumea în cap, zicea o țărancă din 
bucătărie. (DUILIU ZAMFIRESCU) 

Se vede că toţi sunteţi fraţi cu nărodul şi 
căpățânosul care şi-a luat lumea în cap! (CEZAR 
PETRESCU) 


A-şi pleca capul = A se da învins; a se simţi 
ruşinat, umilit: 

Astfel e românul şi român sunt eu / Și sub jugul 
barbar nu plec capul meu. (D. BOLINTINEANU) 


A-şi pierde capul = A se zăpăci: 

Cel puţin guvernul de-ar fi cuminte! Aş! 
Face mai rău decât opoziția, fiindcă nu face nimic. 
Şi-a pierdut capul sau încă nu-şi dă seama de 
situaţie. (LIVIU REBREANU) 

Trebuia să facă  sforțări să se 
stăpânească şi să nu-şi piardă capul cu totul. 


(IDEM) 


A-şi pune capul (la mijloc) (Înv.) = A-şi pune viața 
în primejdie; a garanta cu viața; a se prăpădi: 

— Să..ra! măi Chirică, ce spui tu? 
Parcă despre asta mi-aş pune capul la mijloc. 

— Ba nu fi aşa de darnic, stăpâne. Mai 
bine cruță-ţi capul, că poate ţi-a mai trebui. 
(ION CREANGĂ) 

— Vai, dragul tatii, dar nu ţi-ar fi milă 
să ştii, că pentru zburdălniciile tale mi-am pus 
capul? (|. POP-RETEGANUL) 


A-şi pune mâinile în cap = A se lua cu mâinile 
de păr (de necaz, de ciudă sau de deznădejde): 

Auzind vuiet tocmai din casă, iese afară 
şi, când vede aceste, îşi pune mâinile în cap de 
necaz. (ION CREANGĂ) 

A-şi vârî capul (teafăr-) sănătos sub 
Evanghelie = a) A se însura: 

Petrecerile, cărțile, mesele se mai rărise 
puțin, dar după şapte ani Dumnezeu strângând 
la sine pe scumpa lui soţie, el de atunci ca mai 
ba să-şi puie cap sănătos sub Evanghelie. 
Rămas liber şi nerăspunzător cătră nimeni, el 
luă iarăşi de coadă petrecerile, cărţile şi mesele. 


(NICOLAE GANE)b) 


b) A se pune sub ordinele altuia: 

— Păi bine, ce-ai căutat atunci la 
percepție, domnule? Păi dumneata eşti de 
percepție? Dumneata, cu talentele dumitale! 
Dumneata să-ți pui capul sănătos sub Evanghelie? 
(ŒM. GÎRLEANU) 


c) (Înv.) A se băga singur, fără a fi nevoie, într-o 
încurcătură: 

— Acuma ... Va să zică cauţi [Petru] încă 
o dată să pui cap sănătos sub Evanghelie. 
(NICOLAE GANE) 


A umbla cu capul în nori = A fi distrat, a fi 
visător, a fi rupt de realitatea înconjurătoare: 


Vasile ILINCAN 


Ion însă era atât de pătruns de încrederea 
mereu nelămurită ce i-o deşteptaseră lacrimile 
Anei, încât parcă veşnic umbla prin nouri. (LIVIU 
REBREANU) 


A umbla cu capul în traistă = A fi distrat, 
neatent: 

Autorii lor s-au gândit cu respect la tine, 
iubitorul de natură, dornic sau obişnuit a umbla pe 
munte cu toate simțurile treze, nu „cu capul în 


traistă”! (rw w.dinumititeanu.ro/) 


De bună seamă, erau cu capul în altă 
parte. Cu capul în traistă, cum zicea una dintre 


bunici. (DAN LUNGU) 


A umbla cu capul între urechi (sau în sac) = A 
nu fi atent: 

— Unde te duceai aşa iute şi cu capul între 
urechi? 

—- La 
FILIMON) 


cucoana Duduca. 


(NICOLAE 


A (nu) avea cap (şi chip sau şi Dumnezeu) să... 
sau de...= A (nu) fi în stare să..., a (nu) avea 
posibilitatea să...: 

Rea bucată-i dragostea;/ Cine prinde-a o 
gusta,/ N-are cap de-a o lăsa. (POP.) 

[...] a văzut că nu e chip să-l abată de la 
hotărârea lui şi a început să bată în palme. (IOAN 
SLAVICI) 


Capul face, capul trage = Se spune pentru a arăta 
că fiecare este răspunzător de faptele sale, că îşi 
ispăşeşte faptele rele: 

Capul face, capul trage, capul meu era 
încețoşat, încleiat, îmbibat de vise şi alcool, nu se 
mai putea recupera nicio granulă din prețiosul 
minereu, nimic. (DAN STANCA) 


Câte capete, atâtea păreri = Exprimă o mare 
divergență de opinii: 

În fine, câți muşterii, atâtea capete şi tot 
atâtea, fireşte, pretenţii şi exigențe. (|. L. 
CARAGIALE) 


E ceva de capul lui= Are unele calități: 
— E ceva de capul lui? 


184 


— Cred că da...îl angajăm. 


Nu-i un cap (sau capăt) de ţară = Nu-i nimic 
grav, nicio nenorocire: 

„Chiar dacă prețul gazelor se va majora 
cu 5-6%, pe familie lunar va înseamna 2 lei, iar pe 
gigacalorie va fi 5,7 lei pe familie, dar este decizia 
Autorităţii Naţionale de Reglementare în domeniul 
Energiei (ANRE). (...) Nu cred că este un capăt de 
țară pentru o familie (o sumă de - n.r.) 2 lei şi 5,7 
lei”, a afirmat Videanu [...] 

(http://www. gandul.info/) 


Vai de capul lui (sau haram) de capul lui = 
Vai de el: 

Cine crede tot ce-i spui / Este vai de 
capul lui. (G. TOPÂRCEANU) 

Talpa-iadului însă, mai ajunsă de cap 
decât toți dracii, zise atunci lui Scaraoschi: 

— Haram de capul vostru! de n-aş fi eu 
aici, ați păți şi mai rău de cât aşa. (ION 
CREANGĂ) 


CAPAC 
A găsi capac la toate = A da, întotdeauna, 
răspunsul potrivit, a dovedi prezență de spirit în 
orice situație : 

Ce sărbătorim de Crăciun? Întrebarea 
asta le-a pus capac românilor! „Nu ştiu eu, stau 


acasă, sunt pensionar...” (http://a1.ro/news/) 


A pune capacul cuiva = A închide gura cuiva 
printr-un răspuns potrivit: 
Bătrânul i-a pus capacul nepotului, care 


s-a ruşinat. 


A pune cuiva capac la gură = A face pe cineva 
să tacă: 

Mai bine ţi-ai pune capac la gură că 
numai idioțenii spui! 


Asta pune capac (la toate) = Asta e prea de tot: 

Nu pentru că aţi fi o femeie incitantă, ci 
pentru că vă ies atâtea prostii din gură. Asta 
pune capac la toate, nu vă permit aşa ceva, ţipă 


ea din nou. (http:/hwww.enational.ro/) 


Dicţionar de expresii româneşti în contexte A — C 


Te pomeneşti că mă mai suspendă şi din 
slujbă! gemu Herdelea, dar abia a treia zi. Asta ar 
mârşăviilor! (LIVIU 


pune capac tuturor 


REBREANU) 


Şi-a găsit tingirea capacul (şi lelea bărbatul) = A 
dat de unul după chipul şi asemănarea lui; a găsit 
pe cineva care să-l învețe minte: 

Nu-i plăcea trupul să-şi frângă,/ Să lucreze 
şi să strângă. / Amândoi se potrivise / Şi la toate se 
unise,/ Câţi îi vedea-n astă stare / Zicea de ei 
fiecare: „§-a găsit hârbul capacul, tigva dopul şi 
lelea bărbatul. ” (ANTON PANN) 


CAPĂT 
A da de capăt = A duce la bun sfârşit: 

Nu sta niciodată jos înaintea lui Matei, nu 
fuma față cu el, nu-l chema pe nume, — dar în 
schimb ţinea toate socotelile moşiei într-un hal de 
încurcătură de nu le mai da nimeni de capăt. 
(DUILIU ZAMFIRESCU) 

Locul însuşi era o poveste lungă şi-ncurcată... 
căreia nu-i mai dădeau de capăt până ce nu-ncetau, 
apăsaţi de somn. (MIHAI EMINESCU) 


A face capătul cuiva = A-i veni cuiva de hac: 

„Omu Nopţii sare într-un picior ca şi 
iepurele când merge. Și umblă pe dealuri şi pe 
păduri. Pe Fata Pădurii o ia şi o pune pe foc. i 
face capătul. Nu-i bine să te întâlneşti cu el.” (T. 
PAPAHAGI) 


A o scoate (sau a o duce) la capăt cu ceva = A 
termina cu bine ceva, a ieşi dintr-o situație 
neplăcută: 

Mulţi voinici se potricăliseră semeţindu-se 
cu uşurinţă că va scoate la capăt o asemenea 
însărcinare; şi când la treabă, hâț în sus, hâț în 
jos, da din colț în colț şi nu ştia de unde s-o 
înceapă şi unde s-o sfârşească, vezi că nu toate 
muştele fac miere. (P. ISPIRESCU) 

Manifestările acestui mit sunt atât de 
variate, atât de contradictorii, încât trebuie să fii 
motivat de foarte puternice presupuneri teoretice 
pentru a o scoate la capăt cu înfățişările sale 
pestrițe, schimbătoare [...] (1. P. CULIANU) 


185 


A o scoate la capăt cu cineva = A se înțelege 
cu cineva: 

N-am să leg eu pe fata mea de un om 
care n-a putut s-o scoată la capăt nici chiar cu 
tatăl său. (IOAN SLAVICI) 

Nu-i chip de a o scoate la capăt cu omul 
acesta. (C. NEGRUZZI) 


A pune (sau a da) capăt unui lucru = A 
termina, a face să înceteze un lucru: 

De aceea voi aduce pe cei mai răi dintre 
neamuri ca să pună stăpânire pe casele lor. Voi 
pune capăt trufiei celor puternici şi cele sfinte 
ale lor vor fi întinate. (BIBLIA) 

De-acum logodnei punem capăt, | Curând 
începem nuntă mare. (MIHAI BENIUC) 


A umbla fără niciun capăt = A umbla fără 
niciun rost: 

De câteva zile, fata umbla fără niciun 
capăt. 


CAPIU, -IE 
A umbla capiu = A umbla ca nebunii, fără nici 
un scop: 

Umbla capiu până-n seară. (ANTON 
PANN) 


CAPRĂ 
A împăca şi capra şi varza = A împăca două 
interese opuse: 

UEFA a împăcat şi capra şi varza. Dar 
ei sunt oameni corecți acolo, sunt jurişti de 
mare valoare internaţională şi greu greşesc. 


(http://www.mediafax.ro/) 


Abili mai sunt şi judecătorii Curții 
Constituționale, au împăcat şi capra şi varza, 
capra fiind formată din duetul pucist Victor 
Ponta şi Crin Antonescu, iar varza este 


reprezentată prin persoana lui Traian Băsescu. 


(http://www.botosaneanul.ro/) 

Dar, gândindu-mă la muzeu, mă întreb: 
oare, nu s-ar fi putut găsi o cale de „a împăca şi 
(FLORENTIN 


capra şi varza”... 


SMARANDACHE) 


Vasile ILINCAN 


A nu-i fi (cuiva) caprele acasă = A fi nemulțumit 
de ceva; a fi indispus: 

— D-apoi ori mă voi duce, ori mă vor duce, 
dar mai bine mă voi duce eu, şi de voi vedea că nu- 
i sunt caprele acasă, mă voi ruga de iertare; iar 
de-l voi vedea în voia cea bună, iar îi voi cere fata. 


(. POP-RETEGANUL) 


A merge capră = A umbla de-a buşilea: 


Copilul se chinuia să meargă capră. 


Capra râioasă poartă coada îmbârligată = Se 
zice despre un om sărac şi mândru: 

Iarăşi vor să omoare câinii şi tot ce mişcă 
viu pe faţa pământului. „Capre râioase cu coada 
îmbârligată” e o vorbă ţărănească. 
(https://ro-ro.facebook.com/) 


Capra sare masa şi iada sare casa = Copiii îşi 
întrec părinţii: 

Fă cunoştinţă cu fata. N-o lua numai pe 
auzite, pentru că nu se mănâncă tot ce zboară, şi se- 
ntâmplă de departe trandafir, şi de aproape borş cu 
ştir. Vezi cum a fost maică-sa, căci pe unde a sărit 
capra, mai presus a să sară iada. (C. NEGRUZZI) 

În general, senzualitatea se transmite ereditar 
de la mamă la fiu, de la tată la fiică. Un proverb 
românesc spune: „Capra sare masa, iada sare casa”. 
Mai exact, ar trebui spus: „Capra sare masa, iedul 
sare casa, țapul sare masa, iada sare casa”. 
(http://www.profamilia.ro/) 


CAPSĂ 
A fi cu capsa pusă (Fam.) = A fi gata de ceartă, 
pus pe ceartă, nervos: 

Cu siguranţă, visele cu pricina îi creau o 
stare de indispoziție, aşa că sosise la spital cu 
capsa pusă. (RODICA OJOG-BRAŞOVEANU) 

Şi atunci e obosit, câteodată cu capsa pusă 
şi mai trebuie să-i suport şi lui nervii. (CORINA 
OZON) 

Vecinii erau mereu cu capsa pusă şi se 


certau din orice. 


CAR 
A pune carul înaintea boilor = Se spune despre 
un om neîndemânatic, care face lucrurile pe dos: 

A reduce psihologist si dogmatic, aşa 
cum au făcut sămănătorismul şi poporanismul, 
specificul etnic, la anume note invariabile — 
înseamnă a judeca orice creaţie în raport cu o 
schema înțepenită, sau a pune carul înaintea 
boilor. (CONSTANTIN CIOPRAGA) 

A analizat bugetul? Nu, dar vine şi 
discută de comisioane. Pune carul înaintea 
boilor! (http://www.bursa.ro/) 


A-şi pune caru-n pietre = A-şi pune în gând 
ceva cu toată hotărârea; a persevera, a stărui: 
[...] deci se încercă a-l îndupleca să 
rămână acasă, începu să plângă, că doară l-ar 
putea opri, dar toate fură în zadar, feciorul şi-a 
fost pus caru-n pietre să nu se oprească până nu 


va da de soră-sa. (I. POP-RETEGANUL) 


Ajunge (sau e destul) o măciucă la un car de 
oale = Unui om sensibil (simțitor) ajunge să i se 
spună o dată ceva ca să înţeleagă: 

- Ei, 
Flămânzilă. Destul e o măciucă la un car de 
oale. (ION CREANGĂ) 


tacă-vă gura de-acum! zise 


Înjugă sacii la car şi hai la moară să măcinăm 
boii = Se spune pentru a sugera cuiva că 
vorbeşte prostii: 

La nunta tatii, ducându-mă la moară ca 
să macin porumb să-l fac mălai, am înjugat sacii 
la car, am pus porumbul şi am plecat. Acolo am 
măcinat, pe urmă am pus boii în car, am înjugat 
sacii şi am plecat acasă. (|. L. CARAGIALE) 


I s-a rupt caru-n drum = Se spune despre cineva 
care nu-şi poate continua lucrul (din cauza unei 
defecţiuni): 

Da'-i şoseaua rea, încât ţi se frânge 
caru-n drum? Libertate, egalitate şi fraternitate 
şi toate vor merge bine. (MIHAI EMINESCU) 

Un om la lemne mergând / Şi carul în 
drum frângând, / Ca şi alte dăţi l-a dres / Şi la 
casa sa a mers. (ANTON PANN) 


Nici în car, nici în căruţă = Se spune despre 
cineva nehotărât, care nu ştie ce vrea: 


Dicţionar de expresii româneşti în contexte A — C 


El / Nu să mulțămeşte nici în car, nici în 
căruță, nici în sanie, nici în teleguţă. / De multe ori 
însă, / Vrând să aibă armăsar, ajunge din cal la 
măgar. (ANTON PANN) 

În cea mai ciudată postură se află cei care 
nu Sunt nici în car, nici în căruță. Nu au nici 
familie, dar nu sunt nici singuri. 
(http://www.mirelaretegan.ro/) 


Şi-a pus sacii în car = Şi-a făcut interesul şi acum 
nu-l mai interesează nimic: 

Când şi-a văzut sacii în car, tânăra şi-a 
adus aminte că are şi inimă şi i-a spus belgianului 
că nu-l iubeşte, că nu mai vrea să se mărite cu el şi 


i-a cerut s-o lase în pace. (http://cititulnudoare.ro/) 


CARABĂ 
A trage (cuiva) o carabă = A lovi pe cineva: 

Te gândeai de două ori înainte: îţi rade o 
carabă de-ţi face guler volanul. (MIRCEA 
DANELIUC) 

Dacă mai baţi copilul jur că îți trag eu o 
carabă să simţi cum e [...]. (vindecatorul.com/) 


CARAGAȚĂ 
A face caragaţă = A face scandal: 
Lasă acum caragața şi apucă-te de treabă ! 


A face caragață de cineva = A face glume pe 
seama lui: 

Ponta face caragață pe tema impozitului 
diferențiat sau a taxei de solidaritate. 
(www.mediafax.ro/) 


Dar ştim că nu e jenat deloc, ba chiar face 
caragațţă de bucureşteni, în condiţiile în care ar 
trebui să fie înfricoşat. 
(http://www.stareapresei.ro/) 


CARAT 
(A fi) de optsprezece carate = (A fi) pur, curat: 

— Era apetisantă... Poate cam prea 
durdulie... dar nostimă ! Nicu l-a întrerupt: 

— Şi chiar fecioară ? 

— Optsprezece carate... (CELLA SERGHI) 


CARAULĂ 
A face caraul = A aştepta (nerăbdător) pe cineva: 

În zădar făcui caraul vreo două ceasuri pe 
piață; V. nu venea. (VASILE ALECSANDRI) 


A pune (pe cineva) caraul = A pedepsi (pe 
cineva) punându-l la colț: 

Poliția făcu cercetări, şi aflând că 
Cârjaliul era cu adevărat în Chişinău, îl prinsă 
în casa unui călugăr, fugit într-o seară, când 
cina în întunerec cu şapte camarazi ai săi. 
Cârjaliul fu pus subt caraul. (C. NEGRUZZI) 


CARDI 
A cardi o labă (Arg.) = A da o palmă: 

Individul l-a amenințat pe băiat că-i 
cardeşte o labă, dacă nu-şi vede de treabă. 


CARE 
Care (mai) de care = Unul mai mult (sau mai 
tare) decât altul: 
Ce să fie acolo, ziceau oamenii, alergând 
care de care din toate părțile. (ON CREANGĂ) 
Râd cu lacrimi, năpustindu-se în vorbă, 
care mai de care mai şiret la cuvânt. (BARBU 
DELAVRANCEA) 


Care pe care? = Care din cei doi e mai tare: 
Să se aleagă care pe care ? (MIHAIL 
SADOVEANU) 


Care va (sau vra) să zică sau (rar) care cum 
s-ar prinde = Ceea ce înseamnă, prin urmare, cu 
alte cuvinte: 

Care va să zică, unde nu înțelegeți 
d-voastră politica, hop! numaidecât trădare! 
Ne-am procopsit ! (|. L. CARAGIALE) 

Orizontul politic s-a posomorât 1... Care 
vra să zică, iar bejănie! (V ASILE ALECSANDRI) 

N-avea nici cai?... care cum S-ar 


prinde... te-ademenise... cu vorbe dulci. (IDEM) 


(Să) nu care cumva să... = Nu cumva să...: 

Îl rugai să se lase de a face călătoria 
aceasta, ca nu care cumva să meargă la pieirea 
capului său. (P. ISPIRESCU) 

Când îi intra la pasăre, s-o iei, dar să 
nu care cumva să te muşte. (POP.) 


Vasile ILINCAN 


Să nu care cumva să vorbiţi ceva! Este 
(BARBU 


sora unui bursier din clasa întâia. 


DELAVRANCEA) 


Nu care cumva? = (Oare) nu cumva?: 

Nu care cumva ai socotit că răpindu-mi 
tinerețile din închisoarea de la Centrală să le 
închizi, ca într-o ocnă, în aceste patru Ziduri 
mucigăiete? (BARBU DELAVRANCEA) 

Enciclopedia sufletului rus nu este oare 
ispitit să se autoanalizeze şi el, încercând a se dumeri 
dacă... nu care cumva a împrumutat ceva, în 
caracter, din cele ale rusului? (LEO BUTNARU) 


CARIERĂ 
A face carieră (Prt) = A avansa repede 
profesional (adesea nemeritat): 

Cei ce învaţă, învaţă iarăşi pentru că n-au 
încotro: trebuie să-şi facă o carieră, să ia o fată cu 
zestre şi pentru asta trebuie diplomă. (C. 
DOBROGEANU-GHEREA) 

Dedicând broşuri la dame a căror bărbaţi 
ei speră / C-ajungând cândva miniştri, le-a 
deschide carieră. (MIHAI EMINESCU) 


CARNE 
A creşte carnea pe cineva sau a prinde, a pune 
carne = a) A se îngrăşa: 

Sultănica... nu era d-alea tărtănețele ce 
pune carnea pe coaste cu lopata, şi trece prin 
toate. (BARBU DELAVRANCEA) 


b) A simți o satisfacție, o mulțumire; a fi bucuros: 
Făt-Frumos privea şi creştea carnea pe el 
de mulțumire. (P. ISPIRESCU) 


A fi carne rea sau rău de carne = a) A fi aplecat spre 
plăceri senzuale. b) A (i) se vindeca greu (rănile): 
Se vede că fata era rea de carne, căci nu i 


se mai vindecau zgârieturile de pe mâini. 


A fi rău (sau bun) de carne = A se vindeca greu 
(sau uşor) la o rană: 
Greu i se mai vindecă rana, pentru că e 


rău de carne. 


(A fi) în carne şi oase = În persoană, în realitate: 

Se deşteptă şi fata de unde dormea ea, şi 
cum îl văzu în carne şi oase îi zise: — Tu să fii 
soțul meu. (P. ISPIRESCU) 

Dincolo de „izgonirea de pe soclu a 
adevărului”, e întronat, cumva, purtătorul său 
viu, omul, ființa în carne şi oase. (NICOLAE 
BREBAN) 


(A fi) prieten unghie şi carne = A fi frate de 
cruce cu cineva: 

Aproape de Crăciun, Pavel făcu o 
pereche de ciubote de iuft [piele groasă de 
bovine tăbăcită vegetal cu coajă de stejar şi de 
mesteacăn] vărului meu loan, cu care era 
prieten unghie şi carne. (ION CREANGĂ) 


(A fi) cu carnea bălțată = A fi năzuros (răutăcios): 
Prietenul i-a spus să aibă grijă ce 
vorbeşte, fiindcă vecinul e dintre aceia cu 


carnea bălțată. 


(A fi) carne din carnea cuiva = (A fi) rudă de 
sânge: 

Bus e carne din carnea fiului meu şi fiul 
meu e carne din carnea mea. (ZAHARIA 
STANCU) 

După ieşirea din spital, bărbatul a pus 
ceva carne pe el. 


A pune (sau a prinde) carne = a) A se îngrăşa. 
b) A prospera: 

Apucăturile mele literare îmi cereau 
neapărat să pun ceva carne pe oase, şi astfel am 
creat un cadru cam larg pentru o aşa de strimtă 
figură, cu note asupra culturii şi obiceiurilor 
contemporane, ceea ce mi-a adus ca neuitată 
mângâiere laudele lui Jarry [...] (NICOLAE 
IORGA) 


A-şi pune (saua-şi băgajcarnea în(saula) 
saramură = A face eforturi mari, a-şi expune viața, 
a face tot posibilul; a risca foarte mult în vederea 
atingerii unui scop, a se face luntre şi punte: 

Când îi fi la vreun aman, să ne dai de 
ştire, că ne-om băga carnea în saramură şi nu 


te-om lăsa. (C. SANDU-ALDEA) 


Dicţionar de expresii româneşti în contexte A — C 


A tăia (sau a da, a trage) în carne vie = a) A tăia 
(sau a da, a trage) în plin, direct (în cineva): 

Apoi se lăsă asupra vrăjmaşului şi tăia în 
carne vie cu nemilostivire, întocmai ca un muncitor 
vrednic când trage cu coasa nemiluit. (P. ISPIRESCU) 

Şi paloşu-i ce luce ca fulger de urgie / Tot 
cade-n dreapta,-n stânga şi taie-n carne vie... 


(VASILE ALECSANDRI) 


b) A încerca să curme un rău prin măsuri foarte 
drastice: 

— Mă băieți, la rivuluţie soldatu nu trebuie 
să aibă nici tată, nici frate. Când ţi să dă orden să 
te baţi, trebuie să uiţi de neamuri şi să dai în carne 


vie. (ANTON BACALBAȘA) 


A tremura carnea pe cineva = A tremura de frică, 
de emoție etc.: 

Asemene cel mijlociu, țuştiu! iute sub un 
chersin [albie adâncă, folosită de obicei pentru 
frământarea aluatului]; se-nghemuieşte acolo cum 
poate, tace ca pământul şi-i tremură carnea 


pe dânsul de frică [...] ION CREANGĂ) 


Carne de tun = Militari trimişi în prima linie a 
unui conflict armat: 

Vreo douăzeci şi cinci de inşi au fost aleşi 
buni pentru carne de tun. Împreună cu dânşii am intrat 
iarăşi în biroul comisiunii. (LIVIU REBREANU) 


Carne din carnea cuiva = Descendent direct din 
cineva, legat prin sânge de cineva : 
Carne sunt din carnea voastră ruptă. 


(MIHAI BENIUC) 


În carne şi oase = În persoană: 

Ca o lupoaică, Jeny ar fi devorat tot, dacă 
în zarea ei cea mai apropiată n-ar fi stat Călin în 
carne şi oase. (ION VINEA) 


CARTE 
A da cărţile pe faţă = A-şi arăta gândurile sau 
planurile; a spune adevărul (după ce mai întâi a 
încercat să-l ascundă): 

FARFURIDI: Ştii ce, venerabile neică 
Zahario, ia să dăm noi mai bine cărţile pe față. 


(LL. CARAGIALE) 

A da în cărţi = A încerca să ghiceşti viitorul cu 
ajutorul cărților de joc: 

Face mereu pasienţe şi dă în cărți. (G. 
IBRĂILEANU) 

Îmi da şi mie în cărţi, uneori. (MIHIAL 
SADOVEANU) 


A fi tobă de carte = A fi foarte învăţat, erudit: 
La Socola să mergem dacă voim să 
ieşim tobă de carte. (ION CREANGĂ) 
În care se vede cum oamenii tobă de 
carte pot fi la fel de bine puşi în încurcătură ca 
şi cei ignoranti. (MATEI VIŞNIEC) 


A juca cartea cea mare = a) A depune toate 
eforturile şi a se avânta, cu toate riscurile, într-o 
confruntare (disperată) în scopul atingerii unui ideal: 

Mihai Ghimpu: Duminică Europa joacă 
o carte mare în Republica Moldova. 


(http://www.romanialibera.ro/) 


b) A profita de o şansă care poate modifica 
radical viața cuiva: 

Dan Deşliu, g-ral Militaru şi Dumitru 
Mazilu, primii trei dormind probabil acasă, iar 
ultimii doi în CC, unde au rămas crezând că 
acolo se vajuca cartea cea mare. (SERGIU 
NICOLAESCU) 


A juca cu cărţile pe faţă = A acţiona cinstit, a fi 
corect în relaţiile cu alții: 

Melas juca tare. Cu cărţile pe faţă. 
(PETRU DEMETRU POPESCU) 

Dacă Sir Alex a preferat să nu ţină 
antrenamentul oficial la Cluj din cauza 
„spionilor”, Andone joacă cu cărțile pe faţă. 
(http://www.prosport.ro/) 


A(-şi) juca ultima carte = A face o ultimă 
încercare (riscând) în vederea obținerii unui scop: 

De aici şi până la a-şijuca ultima 
carte ca militar şi om de stat n-a mai fost decât 
un pas, care a fost făcut la 23 august 1944. (GH. 
BUZATU) 


Vasile ILINCAN 


A lega cartea de gard = A renunţa la învățătură: 

Dar, numiți printr-un concurs la care 
întâmplarea joacă rolul de căpetenie, inamovibili cu 
toate acestea, cum au ajuns să aibă o catedră leagă 
cartea de gard şi nu se mai ocupă cu ştiinţa ce au a o 
preda, ci cu... politica. (MIHAI EMINESCU) 


A (nu) intra în cărţi = A (nu) se ţine seama de 
cineva; a (nu) fi luat în calcul: 

Liviu Dragnea nu intră în cărţi, nu poate 
concura cu Victor Ponta, deşi se pare că îl 
tentează şefia partidului. (http://www.jupanu.ro/) 


A nu şti boabă de carte = A nu şti să scrie şi să 
citească: 

— Sărmane omule! Dacă nu ştii boabă de 
carte, cum ai să mă înţelegi? (ON CREANGĂ) 


A se pune (cu burta) pe carte = A se apuca 
(serios) de învăţat: 

Spune că atunci când timpul îi va permite, 
se va pune cu burta pe carte şi va da examen de 
admitere la Universitatea Naţională de Artă 
Teatrală şi Cinematografică. 

(http://www .libertatea.ro/) 


[...] Dorina e deşteaptă, o să stea cu burta pe 
carteşi o să înveţe, mai ales că i s-a aprobat mutarea 


în secția lui Olaru! (GABRIELA ADAMEȘŞTEANU) 


A şti carte = a) A şti să scrie şi să citească: 

Ciubuc  Clopotarul tot din Ardeal ştia 
puțină carte, ca şi mine; (ION CREANGĂ) 

ARVINTE (în parte): Ghidi, obraznic!... 
(Tare.) Pepelaş dragă, ştii carte? 

PEPELEA: Știu. (V ASILE ALECSANDRI) 


b) A fi om cu carte, învăţat, erudit: 

Măi, măi, măi... să nu-mi fi pus opinca, 
berbantu cel de Pepelea?... lan să merg să mă 
sfătuiesc cu popa Macovei din sat... El, om cu 
carte... ştie multe... poate să mă dezlege de 
giurământ... (V ASILE ALECSANDRI) 


A vorbi (sau a spune) ca la (sau ca din) carte = A 
vorbi ca un om învățat; a vorbi aşa cum trebuie, 
cum se cuvine; a face caz de erudiţia sa, a fi 
pedant: 

— De ce râzi? întrebă ea. 
—  Vorbeşti ca o carte. (DUILIU 


ZAMFIRESCU) 


Ai carte, ai parte (Îvp.) = a) Dacă ai act de 
proprietate asupra unui bun, ţi se recunoaşte 
dreptul de stăpân: 

—  Chestiune de apreciere, răspunse 
advocatul. Dară eu nu-ţi voi recunoaşte dreptul 
ăsta până nu voi vedea negru pe alb: „Ai carte, 
ai parte”. (P. ISPIRESCU) 


b) (Pex.) Ai învățătură, cunoştinţe, poţi reuşi în 
viaţă: 

Alții, în sfârşit, îl povățuiau [pe ţăran] să 
înveţe, să se cultive, să studieze neîncetat, că 
numai aşa va scăpa de toate nevoile, căci nu 
degeaba zice românul: „Ai carte, ai parte”. (C. 
DOBROGEANU-GHEREA) 


Cum scrie la carte = Aşa cum trebuie, aşa cum 
se cere: 

— Apoi da, că inginerul, dacă nu-s boieri, 
împarte drept şi cum scrie la carte! adăugă Ignat 
foarte mulțumit. (LIVIU REBREANU) 


CARTOF 
A da o cartoafă la ureche (Gmţ.) = A da o 
palmă: 

Săpăligă, dă-i lui Niculescu o cartoafă 
după ceafa aia inestetică şi gelatinoasă că râde 
ca un scelerat şi se scarpină în zona inghinală 


atunci când perorez eu. (http://www.9am.ro/) 


CASĂ! 

A avea casă şi masă = a) A nu duce lipsă de ceva: 
Chiar ar fi o idee, dacă reuşeşti să o aduci 

înapoi pe mama ta, noi o primim cu drag la moşie, 


va avea casă, masă, nu-i va lipsi nimic. 


b) A fi căsătorit, având gospodărie proprie (şi 
oarecare avere): 
Familia acesta avea doi copii frumoşi, 


aveau casă şi masă şi trăiau în armonie. 


A face (sau a duce) casă (bună) cu cineva = A 
trăi (în bună înțelegere): 


Dicţionar de expresii româneşti în contexte A — C 


Dusese casă bună cu Stana vreme de mai 
bine de patru ani. Ea era o femeie harnică şi 
gospodină şi-i hărăzise doi băieţi de gemeni, 
voinici şi frumoşi, după care Vlad se prăpădea. 
(RADU ROSETTI) 

De când sunt regi, de când minciună este. / 
Duc laolaltă cea mai bună casă. (AL. VLAHUȚĂ) 

N-a vrut să 
(VASILE ALECSANDRI) 


facem  casă-mpreună. 


A face o casă = a) A construi o casă: 
A făcut o casă confortabilă. 


b) (Înv.; fig.) A se căsători: 

Au făcut nunta Vasile-vodă fiicei sale... 
după cneazul Ragivil...; numai cu ce inimă şi sfat 
au făcut acea casă după om de lege calvinească? 
(MIRON COSTIN) 


A-i fi cuiva casa casă, şi masa masă = A duce o 
viaţă ordonată şi liniştită: 

De aceea / Taci, să-ți fie casa casă şi masa 
masă / Glumele să-ți fie ca sarea-n bucate. / Ca să 
nu-ți zică cineva: / Vorbe bune dar nesărate. 
(ANTON PANN) 

S-ajungi mireasă, s-ajungi crăiasă! / Calea 
să-ți fie numai cu flori, / Şi casa casă şi masa 
masă... (VASILE ALECSANDRI) 


A nu avea (nici) casă şi (nici) masă = A duce o 
viață neregulată, plină de griji şi frământări: 

Simţea că nu mai rezistă: nici tu casă, nici 
fu masă; şi toate îi mergeau pe dos.— Poftim: nu tu 
casă, nu tu masă, nu tu sărbătoare. Nici un pic de 
odihnă, de linişte! lar a plecat, săracu' Puişor- 
mare, nemâncat. (G. M. ZAMFIRESCU) 


A nu-l da afară din casă (Arg.) = A nu fi înzestrat cu 
o anumită calitate; a duce lipsă de ceva: 

Uite îți dau 500 de lei, ce te dau banii 
afară din casă? (DORIN TUDORAN) 

Mai în glumă, mai în serios, el spunea că 


deşteptăciunea nu-l dă afară din casă. 


A (nu) duce casă bună cu ceva = A (nu) se 
împăca bine cu ceva: 

Cu matematica n-am dus niciodată casă 


bună. 


A strica casa cuiva = A strica armonia dintre 
soţi (determinându-i să divorţeze): 
Când află 


Constantinescu că, în sfârşit, divorțul a pornit, 


doamna Mariuca 
lăsă la o parte discreția şi se apucă să-i 
povestească nepotului câte a ştiut despre Nadina 
şi nu i le-a spuspână acuma, ca să nu-l 
întristeze sau să-şi închipuie că vrea să-i strice 
casa. (LIVIU REBREANU) 

Ș-aşa, cam tot singur la țară, mi se şi 
mai urăşte, om vorbi de cele trecute, de pe când 
eram holtei, de pe când îmblam să stricăm 
casele oamenilor, adaose el râzând, şi uită şi tu 
ce-i pe capul tău ... ştii, vorba ceea ... capu să 
trăiască, belelele curg. (MIHAI EMINESCU) 


A ţine casă cu cineva = A fi căsătorit; (pex.) a 
se înţelege cu cineva bine: 

Ba zău, încă mă mir c-am avut răbdare 
să fin casă cu baba pân-acum. (ION 
CREANGĂ) 

De altfeli, cei doi fii ai Moldovei cari, în 
veacul următor, au întrecut în agerime de minte 
pe toți contimporanii lor, nu au putut ținea timp 
mai îndelungat casă bună împreună. (RADU 
ROSETTI) 

El a ținut casă cu Ana şi au avut doi 


băieți. 


A ţine (sau a fi) de casa cuiva = A ține de familia 
cuiva; a fi dintre oamenii apropiați ai cuiva: 

Bine Ioane, du-te; nu ţi-i oprită calea. 
De-a  putere-a fi, acum eşti de casa 
noastră. (ION CREANGĂ) 


(A avea) o casă de copii = (A avea) copii mulți: 

Dacă mă vede că-s o văduvă sărmană şi 
c-o casă de copii, mai trebuie să-şi bată joc de 
casa mea? (ION CREANGĂ) 


N-are casă, n-are masă = Se spune despre 
cineva foarte sărac: 
Prostia-i la rang de mare vedetă eu 


dorm pe-o mochetă / n-am casă / n-am masă / n- 


Vasile ILINCAN 


am lucru / n-am scop / n-am viață / n-am nume / n- 
am stare de loc / sunt omul hip-hop. (GELU 
VLAŞIN) 

N-are casă, n-are masă. / Unde înserează, 
acolo doarme. (ANTON PANN) 


CASĂ? 
A face casa = A întocmi bilanţul încasărilor unei zile: 
După ce a făcut casa, femeia a observat că 


lipsea o sumă importantă, pe care n-o înregistrase. 


CASTANĂ 
A chema la castane (pe cineva) (Arg.) = A chema 
un subaltern la ordin: 

Șeful îi chemase dis de dimineaţă pe ai săi 


la castane şi asta nu prea le convenea lor. 


A scoate castanele din foc cu mâna altuia = A se 
folosi de cineva într-o întreprindere primejdioasă, 
pentru interese personale: 

Marea masă țărănească merge condusă şi 
împinsă de această burghezime, merge să scoată 
castanele din foc pentru alții, căci pentru ea însăşi, 
în orice caz şi în orice fel numai pacoste şi 
nenorocire poate să iasă din aceste revolte. (C. 
DOBROGEANU-GHEREA) 

E maestru în a scoate castanele din foc cu 
mâna altuia. Dincolo de falnica-i robusteţe, Taurul 
ascunde o abominabilă laşitate. 
(http://anotimpurilevietii.blogspot.ro/) 


CASTRAVETE 

A vinde castraveți = A spune fleacuri sau minciuni: 
Ce tot vinzi castraveți ? bombăni el. Au mai 

trecut şi alții pe-aici şi tot aşa băteau câmpii. (ION 

PAS) 


A vinde castraveți la grădinar = A da explicații 
într-o problemă cuiva mai bine informat decât cel 
ce vrea să-l lămurească: 

Şi mai vârtos / Minciuna are şi ea pe unde 
să trece. / Povestea ăluia: / Umblă la grădinar 
crastaveți să vânză, / Şi lui de dânşii îi este acră 
rânza. (ANTON PANN) 


CAȘŞ 
A deşerta caşul (Pop.) = A fugi: 

Mai bine ai deşerta caşul mai repede şi 


te-ai duce în treaba ta, că eşti în pericol aici. 


A fi cu caşul la gură sau încă nu i-a picat caşul de 
la gură (Irn) = Se spune despre un tânăr 
nepriceput, lipsit de experienţă, dar cu pretenții: 

Precum spune şi titlul acestui blog post, 
încă ai caş la gură. Eşti prea verde. Cu 
siguranță vă întrebaţi cei care mă citiți (şi nu 
mă cunoaşteţi personal) ce vârstă am eu. 
(http://tudorgalos.ro/) 

Hoţi cu caş la gură, din cartierul Henri 


Coandă, au spart zeci de maşini. 
(http://www.cugetliber.ro/) 


A fi pâine şi caş (cu cineva) = A fi prieten bun: 
De când îi ştiu, ei erau numai pâine şi caş. 


CAŞCAVAL 

A fura din caşcaval (Arg.; spt.)=a) A nu păstra 

distanța dictată de arbitru.b) A muta locul de 

execuție a unei lovituri libere acordate de arbitru: 
Arbitrul l-a atenționat că fură din caşcaval 

şi fotbalistul se prefăcea că nu înţelege. 


c) A fura startul: 
Deşi a cam furat din caşcaval, atleta a 
ieşit pe ultimul loc la proba de viteză. 


A se da la caşcaval (Fam.) = A fi moale, prost: 
Îţi sărea în ochi faptul că era o 
persoană care se da la caşcaval. 


A se întinde ca caşcavalul prăjit (Fam.) = A se 
întinde (exagerat de) mult: Zice d. Nae: 
biletul 


scamatorie; ia să-l ținem noi de scurt: ori că ne-a 


„Iordache, spițerului e cu 
luat bilete, ori că ne-a furat pecetia, ori că şi-a 
făcut el alta pe model, că prea se-ntinde 
abonamentul lui ca caşcavalul prăjit...” (l. L. 
CARAGIALE) 


A se întinde la caşcaval (Fam.) = A avea 
pretenţii exagerate: 

L.C. Kovesi se întinde la caşcaval... 
(http://i ww .ziartricolorul.ro/) 


Dicţionar de expresii româneşti în contexte A — C 


CATASTIF 
A avea catastif (Arg.) = A avea multe condamnări 
penale, a avea un cazier bogat: 

Băieții sunt clienţi vechi ai închisorilor şi 


au catastif cunoscut. 


A avea (pe cineva) însemnat la catastif = A 
urmări cu atenție faptele cuiva, spre a se răzbuna 
împotriva lui, spre a-l prigoni, spre a-i putea dovedi 
incorectitudinea: 

Ala-i de-al ciocoilor, îl ştiu eu; cât a 
umblat dânsul fel şi chip, să scape de gardă... — Și 
eu îl am însemnat pe musiu Tache la catastiful 
meu. (|. L. CARAGIALE) 

(Fig.) Ciobanul ia legătura de răbuşuri şi 
înşiră de pe acest catastif al său care câte oi are şi 
de ce fel are. (MIHAI EMINESCU) 

SLUJITORUL: Aşa ştiu şi eu... d-apoi 
vezi, cucoană, că trebuie să te trecem la catastiful 
barierei. 

CHIRIȚA: Să mă treci la catastif pe 
mine ?... da ce sunt eu, să mă treci la izvod?... Auzi 
vorbă]... (VASILE ALECSANDRI) 


A avea la catastif (sau la mână) (pe cineva) (Arg.) 
= a) A deţine informații compromițătoare (despre 
cineva): 

Polițistul nu-i avea la catastif cu nimic şi 
le-a dat drumul. 


b) A şantaja (pe cineva): 
Dacă l-ar fi avut la catastif cu ceva, 
probabil că l-ar fi denunţat. 


A trece pe cineva la catastif = A ţine evidența 
faptelor cuiva având intenţii rele: 
Bărbatul i-a ameninţat pe cei doi că-i trece 


imediat la catastif dacă mai întârzie. 


A ţine catastifele = A ține contabilitatea unei afaceri: 
De ani buni, doamna Popescu ţinea 


catastifele fabricii. 


CATARAMĂ 
A fi prieten la cataramă (cu cineva) = A fi prieten 
foarte bun, intim, nedespărțit (cu cineva): 

[eroul] pare de condiție modestă, s-a 
împrietenit la  cataramă cu un mare boier 
(Pantazi) şi cu o mare personalitate politică şi 
culturală (Paşadia); (N. STEINHARDT) 


CATEDRĂ 
A vorbi (ca) de la catedră = A vorbi savant, 
livresc, afectat: 

Dd. Tache Ionescu şi Disescu vorbesc la 
tribună ca de pe catedră, cu cărţi şi citate din 
autorii străini, cu teorii moderne, cu desbateri 
academice. (|. L. CARAGIALE) 

L-a rugat pe domnul acela să le 
vorbească pe înţelesul lor, nu ca de la catedră. 


CATERINCĂ 
A face caterincă (Fam.) = A-şi bate joc: 

Ne jucăm şi noi, facem caterincă, așa, 
de animație. (SORIN STOICA) 

Marius Șumudică face caterincă pe 
tema poziției de secund al lui Ionuţ Chirilă. 
(http://www.replicaonline.ro/) 


CATOLIC, -Ă 
A fi mai catolic decât papa = A fi exagerat (în 
ceea ce spune, crede sau face): TIPĂTESCU 
(după ce s-a întors când la unul când la altul, 
supărat cătră Farfuridi) 

Amice, d-le Farfuride, nu ţi se pare d- 
tale că te faci mai catolic decât Papa? (|. L. 
CARAGIALE) 

Îmi pare bine că sunt mai catolic decât 
papa, în această cestiune. (TITU MAIORESCU) 


CATRAFUSE 

A-şi lua (rar, a-şi strânge) catrafusele = A-şi 
împacheta tot şi a pleca. A pleca repede (şi pe 
furiş) dintr-un loc: 

lară de nu, luaţi-vă catrafusele şi 
începeţi a vă cărăbăni de la casa mea, căci nu 
vă mai pot suferi! (ON CREANGĂ) 

[...] aşadar... nu-ți uita vorba... într-o 
dimineață, pe la toacă, după ce m-am cotorosit 
de  Aristița şi de 
catrafusele şi am spălat putina... (VASILE 
ALECSANDRI) 


Calipsița, mi-am luat 


Vasile ILINCAN 


CATRAN 
A se face catran (de mânie) = A se mânia tare. A 
se înfuria, a se cătrăni, a se face foc: 

Văzură în cele din urmă că sunt păcăliți, 
se cătrăniră de mânie, însă înghițiră găluşca. (P. 


ISPIRESCU) 


CATRINŢĂ 
A-i mirosi cuiva a catrinţă (Reg.) = A începe să 
se intereseze de femei: 

Romeo, Romeo — alintă el golul din braţe, 
unde ai umblat, vagabondule, până acum? Îţi 
miroase deja a catrință? râse el şi-i făcu lui Pavel 


cu ochiul. (MARIANA CODRU) 


CAŢĂ! 
A prinde (sau a umbla) cu caţa = A minți pe cineva: 
Să nu mai umbli cu caţa şi să-mi amărăşti 


vieața. (ANTON PANN) 


A sta caţă înaintea cuiva = A sta drept, smirnă 
înaintea cuiva: 

Recrutul sta caţă în fața sergentului şi nici 
nu clipea. 


CAȚĂ? 
A se pune caţă pe capul cuiva = A stărui mult pe 
lângă cineva: 

Degeaba s-a pus copilul cață pe capul 
mamei, că n-a înduplecat-o. 


CAUDINE 

A trece pe sub furcile caudine = A impune 
condiții umilitoare (după o înfrângere totală). 
(Pex.) A umili. (Pex.) A supune unei critici severe: 

Vom face pe-ai voştri părinți / S-ascundă 
trufaşul lor chip / În togă, plângând de ruşine, / I- 
om trece sub furci caudine, / l-om pune cu fruntea- 
n nisip. (G. COŞBUC) 

De jos erau cam greu de văzut inscripțiile la 
ferestre şi de aceea mai toți au renunțat la ele şi cei 
interesaţi se vedeau obligați de a trece pe sub furcile 
caudine ale cerberilor [paznic sever, exigent] casei. 
(IOSIF CONSTANTIN DRĂGAN) 

CAUZĂ 
A avea câştig de cauză = A i se da cuiva 
dreptate (într-o dispută); a câştiga: 

Profesorii care au înaintat acțiuni în 
instanță, privind creşterile salariale, stabilite 
conform Legii nr. 221/2008 vor avea câştig de 
cauză, în urma deciziei Secţiilor Unite ale 
Înaltei Curți de Casaţie şi Justiţie (ÎCCI) [...] 
(http://www.impactingorj.com/) 


A da (cuiva) câştig de cauză = A se pronunţa în 
favoarea uneia din părțile aflate în proces: 

[...] până la încheierea noului contract 
sunt valabile vechile contracte, potrivit hotărârii 
de consiliu; din momentul în care rămâne 
definitivă hotărârea instanței, dacă se dă câştig 
de cauză cuiva, în termen de 30 de zile trebuie 
semnat contractul. 


(http://www.primariaclujnapoca.ro/) 


A face cauză comună (cu cineva) = A-şi uni 
interesele (cu ale altuia): 

Se vede treaba că şi ceferiştii fac cauză 
comună cu eil[cu țăranii răsculați]. (PETRU 
DUMITRIU) 


A fi afară din cauză = A fi în afară de urmărire. 
A nu fi implicat. A fi afară din discuţie: 
Este evident că tânărul este afară din 


cauză şi nu mai poate fi pus sub urmărire. 


A (fi) în cauză = (A fi) interesat într-o chestiune 
(judiciară): 

Pentru că adineauri m-ai pus în cauză 
pe mine, țin să precizăm lucrurile... (LIVIU 
REBREANU) 

Cei în cauză s-au prezentat să-şi spună 
cuvântul. 


A pleda cauza cuiva = A apăra interesele cuiva: 

Tot din dorința de a pleda cauza județului 
şi de a convinge oficialul italian de avantajele pe 
care Clujul le are din punct de vedere 
investiţional, domnul Vákár István a menţionat pe 
parcursul întâlnirii faptul că acest județ găzduieşte 
cel de-al doilea centru universitar al țării [...]. 
(http://eclujeanul.ro/) 

În (ne)cunoştinţă de cauză = (Ne)cunoscând bine 
chestiunile despre care este vorba: 

[...] el îşi dă porecla de sentinelă 
neadormită a principiilor eterne înscrise solemn în 
pactul fundamental;... în sfârşit şi mai presus de 
toate, nu în necunoştință de cauză el se pronunţă, 
categoric, sus şi tare de nenumărate ori pe zi în 
gazeta lui. (I. L. CARAGIALE) 


CAZ 
A face (mare) caz de ceva = A considera ceva ca 
un fapt sau ca un lucru important: 

Prea face mare caz, prea se repetă, prea... 
Oricum... trebuie s-o recunoască, e şi ceva-ceva 
cam puţin teatral în toată atitudinea lui. Mă ros, în 
ce constă, la urma urmei, toată afacerea ? (GIB I. 
MIHĂESCU) 


A face (mare) caz de cineva = A prețui mult pe 
cineva, scoţându-i la iveală calitățile, meritele: 
Toată seara femeia a făcut caz de numele şi 


meritele invitatului, încât a reuşit să ne plictiseacă. 


A pune (sau a admite) cazul că... = A presupune 
că...: 
Am admis cazul că ei vor câştiga procesul, 


deşi dreptatea este de partea noastră. 


CAZNĂ 
A pune (sau a supune) la cazne (pe cineva) = A 
pedepsi, a asupri; a tortura pe cineva: 

Fără judecată, fără nimic, îl băgară la 
puşcărie, spre a fi pus la cazne şi apoi să-l piarză 
pre el. (P. ISPIRESCU) 

Mai întâi, era să vă poruncesc a supune la 
cazne fioroase pe toate femeile, doar de-om putea 
afla de la dânsele un crâmpei de adevăr. (|. L. 
CARAGIALE) 

Dar toți cetaşii sunt prinşi... Or să-i pună 
la cazne.. ei au să spună tot... tot... Or să pună 
mâna şi pe el. (IDEM) 


CĂCA 
A avea muci la cur şi căcat la nas (Arg.) = A fi 
sărac: 

Uite la bulangiu acesta are doar muci la 
cur şi căcat la nas! (http://www.123urban.ro/) 


A căca băţul (Arg.) = A da de necaz, a intra în 
belea: 

Dacă ne prinde proprietarul că îi furăm 
din casă, am căcat băţul! (http://w ww. 123urban.ro/) 


A căca steagul (Arg.) = A fi în încurcătură: 

Ca să spun în ton cu ce auziți şi citiți 
frumos pe lângă voi, aş spune că datorită 
conjuncturii economice în care ne aflăm atât în 
plan intern, cât şi extern, situația financiară a 
familiei întâmpină dificultăţi în a-şi menţine 
traiul zilnic. Mai pe româneşte adică, am căcat 
steagul. (http://www.mixy.ro/) 


Ai căcat steagul, dacă te găsesc ăia prin 
cartierul lor. (http://www.123urban.ro/) 


A se căca împrăștiat (Arg.; vlg.) = a) A avea 
diaree. b) A minți, a susţine lucruri neadevărate: 

Mătăsaru ar fi fost anchetat, apoi 
eventual pedepsit şi în cazul în care susținea 
despre cineva că a căcat steagul ori că s-a căcat 
împrăștiat sau pe el, de frică? 
(http://www.curaj.net/) 


Are cine te căca, are cine te spăla = Cine te 
bate, te şi mângâie: 
Soacra e mulțumită de când are noră-n 


casă: are cine s-o cace, are cine s-o spele. 


CĂCAT 
A (se) face de căcat (Vlg) = A (se) 
compromite; a se face de râs: 

Acum putem spune că Badea nu se face 
de căcat. (www.arhiblog.ro/) 


A mânca căcat = A minți: 
Autorule, nu mai mânca căcat că şi tu ai 


greşit titlul! (gurnalul.ro/) 


CĂCIULĂ 
A chiui în căciulă = A-şi manifesta bucuria, 
veselia pe ascuns, pe înfundate: 

Noi, cei deprinşi a chiui-n căciulă, / Azi, 


liberi, ne simțim ca-n haină nouă; / Umblăm de 


Vasile ILINCAN 


parcă am păşi pe ouă / Şi minuim cuvântul ca pe-o 
străină sculă. (MIHAI BENIUC) 


A da cu căciula în câini (sau în grindă) (Pop.) = 
A fi cu chef sau a fi beat: 

Li se aduse o duzină de ouă, jumări, 
slănină, brânză şi un vin „să dai cu căciula în 
câini.” (PANAIT ISTRATI) 

Plus cu ţuică din aia de Banat, de când o 
bei dai cu căciula în câini, nu alta. 


(https://www.facebook.com/dan.cojocaru.writter/) 


A fi prieten de căciulă = A fi simplu cunoscut, de 
bună ziua: 

Nu-şi făcuse niciun prieten de copilărie, şi de 
aceea, văzându-l pe podurile Bucureştilor, 
cunoştinţele de căciulă ce avea, nu puteau să ştie nici 
dacă e din Bucureşti, nici dacă e fecior de boier, nici 


dacă e fecior de parvenit. (AL. MACEDONSKI) 


A-i ieşi cuiva părul prin căciulă = a) A munci din 
greu: 

[...] de ce-l muia şi-l trăgea, de-aia firul 
se-ncârlionța şi mai tare; şi aşa şi iar aşa, până i-a 
ieşit dracului părul pân căciulă; s-a lipsit şi de 
simbrie şi de tot, ş-a fugit de la stăpână. (l. L. 
CARAGIALE) 


b) A i se urî cuiva aşteptând. c) A o duce greu. 
(Pex.) A sărăci: 

Cum am zice, mai mult risipea decât se 
îndestula pe sine. Din pricina asta ajunsese hainele 
pe dânsul de se hărtănise cu desăvârşire, ba încă îi 
ieşise şi părul prin căciulă. (P. ISPIRESCU) 


A îndesa căciula pe urechi = A se preface că nu 
ştie nimic: 
Când auzi una ca asta, începu să-şi îndese 


căciula pe urechi, ca şi cum n-ar fi auzit nimic. 


(A nu avea decât) sula şi căciula = A fi sărac 
pământului; a nu avea decât meritul său personal: 

Bine, să mă însor, răspunse flăcăiaşul, 
dară eu n-am de nici unele; sunt golan, precum mă 
vezi: sula şi căciula. (P. ISPIRESCU) 


A pune căciula pe-o sprânceană = A se fuduli: 

Ș-acu, cică umblă moşneagul ca un buhai 
pe ulițile satului, cu mânile-n şolduri şi cu căciula 
pe-o sprânceană, de nu mai poate trece nici o 


muiere de răul lui... (G. TOPÂRCEANU) 


A scăpa căciula pe apă = A pierde prilejul: 
Ai grijă să nu mai scapi şi acum căciula 
pe apă! Ai toate şansele să reuşeşti. 


A se simți cu musca pe căciulă = A se simţi 
vinovat: 

Dar când le zicem noi d-nealor că sunt 
rămăşiţe şi pui de fanarioți atunci îi ustură rău, 
pentru că e adevărat şi se ştiu cu musca pe 
căciulă. (MIHAI EMINESCU) 


A-şi fura singur căciula (Arg.) = A-şi face rău 
sieşi crezând că obţine un avantaj: 

Statul îşi fură singur căciula! Ministerul 
Agriculturii îl răsplăteşte pe datornicul Culiţă 
Tărâță. (http://www.evz.ro/) 


A-şi lua (sau a-şi scoate) căciula de pe cap = 
A-şi descoperi capul în semn de salut sau de 
respect: 

Pe marginea, şoselei doi oameni s- 
arătară... Şi dricul ajungându-i, căciulile îşi 
luară. (AL. MACEDONSKI) 


Asta-i altă căciulă! = E altceva, altă socoteală: 

Să fie d. X sănătos, împreună cu toată 
casa, dar de se potriveşte, e altă căciulă! 
(MIHAI EMINESCU) 

Las-o p-aia! Aia-i altă căciulă! (I. L. 
CARAGIALE) 

Despre schimbarea căciulilor vorbesc şi 
nişte tradiţii despre o nuntă de pe vremea lui 
Constantin- Vodă Ipsilant. „De acolo, adaugă Al. 
Odobescu, a ieşit vorba românească: altă căciulă, 
când vrea omul să arate că s-a schimbat starea de 
mai nainte a unui lucru.” (http://www.crispedia.ro/) 


(Bun de) să dai cu căciula-n câini= Foarte 
gustos: 

De acolo plecam să încercăm alt vinaţ; și- 
aducea el aminte de nişte... sânge-de-iepure, să dai 
cu căciula-n câini. (MATEIU I. CARAGIALE) 

Bună ziua căciulă (că stăpânul n-are gură) = Se 
spune în bătaie de joc unei persoane care nu salută: 
După încă nişte minute, pasagerul pleacă 
triumfător. Vine rândul meu. Bună ziua căciulă, că 
stăpânul n-are gură. Simpaticul îşi continuă 
conversaţia palpitantă, râde, se lasă pe spate, îşi 
freacă burtica. (http://smartwoman.hotnews.ro/) 


E numai burtă şi căciulă = Se spune despre un 
om scund şi gras: 

Mulţumesc neamului meu, / Ce voinic m- 
am făcut eu, / Că mă duc în bătătură / Numai burtă 
şi căciulă! (POP.) 


La aşa cap, aşa căciulă = Cum este omul, aşa este 
ŞI purtarea lui: 

Şi dacă se acordă peste 4 miliarde vechi pe 
cap de ales (la aşa cap,aşa căciulă), de ce 
scriitorul profesionist n-ar primi şi el o alocaţie de 
zece milioane. (MAGDA URSACHE) 

Am scăpat de Ceauşescu, dar ne-am trezit 
cu Dracu’ pe cap şi cu toate odraslele sale, care 
devorează ţara. În ritmul acesta, România va 
ajunge o amintire în istorie, după care nu va mai fi 
nimic. La aşa cap, aşa căciulă! 
(http://%ww.romaniacurata.ro/) 


Păcat de căciula pe care o porţi sau degeaba mai 
porţi căciulă = Se spune despre un om laş, fricos, 
prost: 

Degeaba te-a lăsat Dumnezeu cu căciulă, 
că n-ai ştiut cum să ţi-o porţi, Stane! (JEAN 
BĂILEŞTEANU) 


CĂDEA 
A cădea (sau a se dărâma, a pica) cerul pe cineva 
(Fam.) = a) A se înfuria. b) A primi o veste 
copleşitoare, cutremurătoare, zguitoare; a fi surprins, 
uluit, năucit: 

Citi primele cuvinte ale telegramei şi simţi 
că se dărâmă cerul pe ea. (CEZAR PETRESCU) 


c) A fi foarte ruşinat: 
Cerul de-ar fi căzut pe ea, nu s-ar fi simţit 
aşa de jenată. 

Cădea cerul pe ea, numai la gândul că ar fi 
putut rămâne fără cuvinte în mijlocul discursului. 


A cădea cu vorba = A spune ceva pe neaşteptate: 
Aşa, soro, căzu cu vorba Ceauşanca, ca 
din senin. (BARBU DELAVRANCEA) 


A cădea cuiva (cu) drag (la inimă) = A stârni 
dragostea cuiva: 

El iar privind de săptămâni, îi cade 
dragă fata. (MIHAI EMINESCU) 


A cădea în genunchi = A se aşeza în genunchi în 
față cuiva, pentru a cere ceva; a manifesta umilință. 
M-am urcat în tren imaginîndu-mi cum 
voi cădea în genunchiîn faţa ei şi îi voi cere 
mîna în gara din P. (CONSTANTIN ARCU) 


A cădea în picioare (Fam.) = A ieşi cu abilitate 
dintr-o situaţie grea: 

Micuța ex-baschetbalistă tot în picioare 
va cădea că stă bine cu formele fizice... 
(http://www.luju.ro/) 


A cădea în sarcina (sau în competenţa, în 
atribuţiile, în grija) cuiva = A reveni cuiva: 
Măsura cădea în sarcina unor comisii 
regionale, formate din secretarul de partid, şeful 
Regiunii de Securitate şi comandantul Miliției, 
care vor studia dosarele. (MARIUS OPREA) 


Grija gospodăriei cade în sarcina mea. 


A cădea în spinarea cuiva (Fam.) = A cădea în 
grija, în sarcina cuiva: 

Ion, îmbufnat cum rămăsese toată ziua 
după ce plesnise pe Ana, nu zise nimic, ci se uita 
doar uneori cu ură la noul mâncău care-i cade 
în spinare din senin. (LIVIU REBREANU) 


A cădea la învoială (sau de acord) = A ajunge 
la un acord, la o înţelegere: 

Căzuse la învoială cu un arhitect din 
Bistrița, care avea gata un plan foarte frumos. 
(LIVIU REBREANU) 


A cădea la pace = A se împăca: 


Vasile ILINCAN 


La fel cu mine. / Cred că rău n-am face, / 
Bătrâni cum suntem să cădem la pace... (ŞI. O. 
IOSIF) 


A cădea la pat (bolnav) = A se îmbolnăvi: 

Ajunse acasă istovită, tremurând. Căzu 
bolnavă la pat. (JEAN BART) 

[Baba] căzu la pat bolnavă de moarte. 
(ION CREANGĂ) 


A cădea pe capul cuiva sau a-i cădea (cuiva) belea 
(pe cap) = A veni nedorit, pe neaşteptate la cineva: 

Nu e frumos să cazi pe capul oamenilor. 
(ION PAS) 

Viu, fără Luchi... să vă cad belea pe două- 
trei zile. (. L. CARAGIALE) 


A cădea pe gânduri = A deveni îngândurat: 
Căzură toți pe gânduri. Un lemn ars şi 
destrămat de jăratec bufni în soba înaltă. (PETRU 
DUMITRIU) 
Cu perdelele lăsate / Şed la masa mea de 
brad/ Focul pâlpâie în sobă, / Iară eu pe gânduri 
cad. (MIHAI EMINESCU) 


A cădea pe mâna (sau în mâinile) cuiva = A 
ajunge la discreţia cuiva: 

Ei! las”, Pepelea, că mi-i cădea tu la 
mână. (VASILE ALECSANDRI) 

Care rămânea pe urmă cădea în mânile 


moldovenilor. (C. NEGRUZZI) 


A cădea (sau a intra, a băga) mesa = A ajunge 
(sau a face pe cineva să ajungă) într-o situaţie 
neplăcută, a intra (sau a băga pe cineva) într-o 
încurcătură, într-un bucluc: 

A căzut mesa şi acum nu mai ştie ce să facă. 


A cădea la aşternut (Arg.) = A face dragoste, a 
avea contact sexual cu o persoană de sex opus: 

Se presupune că unei vedete, mai ales de 
talie internaţională, îi poate cădea la aşternut 
absolut orice domnişoară. 


(www.click.ro/news/) 


A-i cădea nasul (Fam.) = a) A-şi pierde îndrăzneala 
sau îngâmfarea; a rămâne ruşinat, umil: 

Știindu-mă în stare şi de efort, şi de 
realizări, relative, desigur, ştiind şi că, în urma 
educației uneori spartane pe care o primisem, nu- 
mi cădea nasul în fața niciunui fel de munci, n- 
aveam, în ce mă privea personal, nicio teamă. 


(ANNIE BENTOIU) 


b) A-şi pierde privilegiile. 


A-i cădea ochii în gură (Arg.) = a) A fi foarte 
obosit; a-i fi foarte somn: 

Pe cel de dimineaţă l-a acceptat bine, de 
îndată ce m-am prins eu că punctul critic la care-i 
cădeau ochii în gură era cam la 1h 30”, după ce ne 
trezeam prima oară. (http://easypeasy.ro/) 


b) A fi surprins, uluit: 
El mi-a spus că dac-o vezi pe femeie îţi 


cad ochii-n gură. 


A-i cădea plombele (Arg.) = A fi surprins, uluit: 

S-a auzit de multă vreme că arătarea 
aceasta de bloc va fi ceva la care, uitându-te, îţi 
vor cădea plombele. (www.zyj.ro/) 


A-i cădea (cuiva) în vatră (Pop.) = A fi oaspetele 
nepoftit şi nesuferit al cuiva: 
Vecinul ne căzu în vatră când nu ne 


aşteptamşi nici n-aveam timp de el. 


A-i cădea (cuiva) rău = A nu-i conveni; a nu-i 
plăcea; a se întîmpla ceva rău: 

Râzi tu, râzi... dar unde te duci, fără de 
mine rău are să-ți cadă. (ION CREANGĂ) 


Aşa mi se cade = Aşa-mi trebuie: 
Fă bine să-ți auzi rău, zise Gerilă. Dacă 
nu v-am lăsat să intraţi aici înaintea mea, aşa mi 


se cade; ba încă şi mai rău. (ION CREANGĂ) 


CĂDERE 
A avea cădere = A fi în drept (să facă sau să 
spună ceva); a fi competent: 

[Ion I. C. Brătianu] el nu maiavea 
căderea de a fi reprezentantul României în fața 
hotărau 


acelora care Chestiunea pe un 


asemenea teren; el nu mai avea decât o cădere, 

pe care o revendica întreagă şi la care este hotărât 
să nu renunțe [...] (GH. BUZATU) 
Nu e în căderea ta să-l judeci. 


CĂLARE 

A fi călare pe situaţie = A fi stăpân pe situaţie: 
Vadim Tudor anunță că „doar o parte 

dintre protagonişti au ajuns la închisoare, iar 

ceilalți sunt călare pe situaţie, taie şi spânzură”. 

(www.enational.ro) 


A sta (sau a şedea) călare în inima cuiva = A 
cunoaşte toate gândurile cuiva: 

Eu şăd călare în inima lor şi, nu că mă 
laud, dar ştiu toate măruntaiele dintr-însele. (ION 
CREANGĂ) 


Nici călare, nici pe jos = Nici aşa, nici aşa: 

Atunci boierul, mirându-se în sine de 
iscusința fetei săracului, îi porunci ca a doua zi să 
vie cu fata la curtea boierească. Ea să fie nici 
îmbrăcată, nici dezbrăcată, nici călare, nici pe jos, 
nici pe drum, nici pe lângă drum. (P. ISPIRESCU) 


CĂLCA 

A călca (pe cineva sau ceva) în picioare = a) A 
distruge, călcând cu picioarele. b) A desconsidera, 
a dispreţui: 

Pe când Luca Talabă spunea într-un grup că 
în alte părți oamenii nu se lasă aşa călcaţi în 
picioare, Trifon Guju răbufni cu glasu-i pătrunzător: 

— Aidem, măi oameni, că-i mai mare ruşinea 
să ne tot ciorovăim ca babele! (LIVIU REBREANU) 


A călca (pe cineva) pe coadă = A provoca o 
supărare cuiva: 

Șarpele, până nu-l calci pe coadă, nu să- 
ntoarce să te muşce. (ANTON PANN) 

Hai, lasă-te de figuri nespirituale, că iar 
mă calci pe coadă, mai bine serveşte. (GEORGE 
COLPIT) 


A călca apa = A se menţine la suprafața apei în 
poziţie verticală, fără a înainta: 

Fana călca apa şi ştia să facă pluta, înota 
voiniceşte, cu o mână sau cu amândouă. (G. M. 


ZAMFIRESCU) 

A călca ca din pod (sau de sus) = A umbla, trufaş: 

Cum o să-şi răsucească mustaţa de 
grozav printre tineret, o să calce din pod. 
(BARBU DELAVRANCEA) 

Alţii, în urma acestora, mai de curând 
veniți de pe pământ, cu obrazul stafidit de 
postiri îndelungate şi cu genunchii înțepeniți de 
mătănii, se îmbulzeau călcând de sus, ca-n 
străchini, gata să se poticnească la fiecare pas. 
(G. TOPÂRCEANU) 


A călca cu dreptul (sau cu stângul) = A porni 
bine (prost) la o acțiune. A (nu) izbuti: 

Fii atent ! De data asta calcă cu dreptul 
şi vom izbuti să ducem la bun sfârşit proiectul. 


A călca în străchini = A umbla neatent; a fi 
stângaci, a face gafe: 

Blondina care calcă în străchini cu 
cizme lungi, din piele — aşa o caracterizează 
publicația germană Die Welt pe ministrul 
Turismului, Elena Udrea, după ce aceasta a 
apărut într-un pictorial din ultimul număr al 
revistei TABU. (http://www.ziare.com/) 


A călca pe alături (Arg.) = A comite infidelități 
conjugale: 
De nu vei mai călca pe alături, va fi 


bine din nou pentru voi. 


A călca pe cineva pe picior (sau pe bătătură, 
în picioare) = A face sau a spune cuiva ceva 
supărător: 

[...] şi de teamă că mâine-poimâine se 
vor întoarce lucrurile cum au fost, rămase 
nezdruncinat, declarând chiar că mai bine se 
lipseşte de pământdecât să fie călcat în 
picioare. (LIVIU REBREANU) 

Dar el de ce e ticălos? Pentru că nu se 
lasă călcat în picioare, pentru că vrea să fie în 
rândul oamenilor? (IDEM) 


A călca pe iarbă verde = A întreprinde ceva 
fiind sigur de reuşită: 
În sfârşit, ai reuşit să calci şi pe iarbă 


verde. 


Vasile ILINCAN 


A călca pe urmele cuiva = A avea apucăturile, 
comportamentul cuiva: 

Calcă pe urmele tatălui-său. [...] şi 
Maximin a fost foarte rău de-a lucra asa ca Sever, 
căci le lipseau virtuțile necesare pentru a călca pe 
urmele lui. (MIHAI EMINESCU) 


A călca pragul = A ieşi din casă: 
Dar nici pragul n-am călcat / Şi altul mi- 
am căpătat. (JARNIK-BÎRSEANU) 


A călca strâmb = A fi necinstit: 
Ne-am dat seama abia peste o lună că el 
începuse să calce strâmb, din moment ce ieşeam în 


pierdere. 


A călca strâmb (sau într-aiurea sau alături cu 
drumul) = A se abate de la linia bunei conduite, a 
face o faptă nepermisă, a urma o cale greşită: 

lubeşti pe alta... Te-am înţeles eu de mult 
că-mi calci într-aiurea. (VASILE ALECSANDRI) 

Când bărbatul şi femeia se iubesc şi ţin în 
dreptate, viața lor curge dulce întocmai ca apele 
unui râu liniştit; dar când muierea începe să calce 
strâmb şi o simte bărbatul, inima lui arde, ştii, ca 
peştele pe cărbuni. (NICOLAE FILIMON) 


A nu mai călca iarbă verde = A nu mai trăi, a fi 
mort: 

Până când va călca el... iarbă verde, noi n- 
om fi... în ticnă. (|. G. SBIERA) 


A nu-i (mai) călca pragul cuiva = A nu (mai) veni 
pe la cineva: 

Cocoana s-a pornit atunci cu ocări pe 
slugi, că-i mănâncă pâinea, ca nişte „păcătoase, 
ticăloase şi necredincioase”; frățiorului i-a strigat 
că ori e halpe, ori „pes... semne altceva”, şi i-a 
poruncit să nu-i mai calce pragul, că-i rupe 
picioarele. (|. L. CARAGIALE) 

De atunci încoace George n-a mai călcat 
pragul casei lui Baciu, deşi față de Ana se purta parcă 
nu S-ar fi întâmplat nimic. (LIVIU REBREANU) 


A o călca la blană (Arg.; d. maşini) = A accelera 
la maximum: 

Ca să ieşi din nămeți, calc-o la blană! 


A-şi călca pe inimă = A se hotărî la o acțiune 
învingând anumite sentimente care îl opreau: 

Şi-a călcat totuşi pe inimă şi i-a spus: 
Să ne ajuţi la gospodărie, fată. (ZAHARIA 
STANCU) 


CĂLCÂI 
A da călcâie calului (D. călăreți) = A lovi calul 
cu călcâiele ca să pornească sau să meargă mai 
repede: 

Astfel fiind, într-una din zile ce-i vine 
drăcosului de copilaş, că numai încălecă pe mânzul 
lui, şi mi ţi-i dete călcâie. (P. ISPIRESCU) 


A fugi (sau a merge) de-i pârâie (sau sfârâie) 
călcâiele = A fugi (sau a merge) foarte repede: 
Abia mă arătam înaintea vrăjmaşului şi, 
să te ţii pârleo! îi sfârâiau călcâiele dinaintea 
feței mele. (P. ISPIRESCU) 
Mergea, de-i pârâiau călcâiele. (ION 
CREANGĂ) 


A i se aprinde (sau a-i sfârâi) călcâiele (după 
cineva) = a) A fi foarte îndrăgostit de cineva: 

MIRON: Ce spui? Dragostea! Nu 
cumva ţi s-au aprins călcăile după vro lelică? 
(C. NEGRUZZI) 

După despărțirea de Robert Pattinson, 
lui Kristen Stewart i s-ar fi aprins călcâiele 
după actorul Michael Pitt, conform cotidianului 
The Sun, citat de Agerpres. 
(http://www.gandul.info/) 


b) A fi zorit, nerăbdător. 


A nu ajunge (nici) la călcâie pe cineva sau a 
nu ajunge (nici) la degetul mic al cuiva = A fi 
inferior cuiva: 

Încât se atinge de dreapta judecată... nu 
(VASILE 


mă ajungi nici la călcâie. 


ALECSANDRI) 


A se afla (sau a fi, a trăi) sub călcâi = a) A se 
afla (sau a fi, a trăi) sub totala dominație a cuiva: 


Dicţionar de expresii româneşti în contexte A — C 


El s-a aflat sub călcâiul soției chiar din 


prima lună de la căsătorie. 


b) A fi exploatat, subordonat, împilat: 

Când eşti sub călcâi, nu ţi-e îngăduit nici 
să te zvârcoleşti, altminteri îţi stârneşti singur 
strivirea zadarnică... (LIVIU REBREANU) 


A se învârti (sau a se întoarce, a sări) într-un 
călcâi = a) A se mişca repede, a fi iute la treabă: 
Se întorcea numai într-un călcâi, când 


poruncea şi aşeza lucrurile de călătorie. (P. 


ISPIRESCU) 


b) (Fig.) A se bucura: 


De bucurie, fetița sărea într-un călcâi.. 


A-i juca cuiva şoarecii în călcâie (D. oameni) = A 
fi neastâmpărat: 

La Ilie-n prăvălie, joacă  şoarecii-n 
călcâie, joacă şi mărturisesc că nici mălai nu 


găsesc. (http://www.citatepedia.ro/) 


A-l durea (pe cineva) în călcâie = A nu-i păsa: 
Pe băiat îl durea-n călcâie de vorbele 


părinților. 


A-şi bate călcâiele (sau a bate din călcâie) = A 
sări în sus de bucurie: 

Un şef de gară din România îşi bate călcâiele, 
prezentând un fel de onor ceferist ministrului venit în 
vizită. (http://www.ziare.com/) 


A-şi lua călcâiele de-a umere = A fugi repede: 
[...] mi-am luat călcăile de-a umere şi m-am 
dus, m-am dus, m-am dus, pân' ce m-am văzut 
departe de capitalie, şi de Ițic, şi de agie, şi mai ales 
de stahia cea de Gahiţă. (VASILE ALECSANDRI) 


A-şi lua rămas-bun de la călcâie = A pleca fără a 
spune nimănui: 

Şi îndată ce m-am sculat de la masă, 
luându-mi rămas bun de la călcâie, fuga la scăldat. 
(ION CREANGĂ) 

Dă-ţi, popo, pintenii şi bate iapa cu călcâiele = 
Se spune când cineva împrumută un lucru de 
care el însuşi are mare nevoie: 

Tu ai boi, de ce nu-ţi închipuieşti ş-un 
car? Al meu l-ai hârbuit de tot. Hodorog! 
încolo, hodorog! pe dincolo, carul se strică. 
Ş-apoi, ştii vorba ceea: „Dă-ţi, popă, pintenii şi 
bate iapa cu călcâiele”. (ION CREANGĂ) 


Din creştet până în tălpi (sau până în călcâie 
ori până în tălpi) = De sus până jos: 

Fără îndoială oamenii ce alcătuiesc 
acest partid sunt liberali; acest merit, această 
virtute, această calitate patriotică nimeni nu le- 
o poate disputa. Da, liberali sunt din creştet 
până în călcâie, liberali însă în înţelesul 
cuvântului românesc. (|. L. CARAGIALE) 


CĂLDURĂ 
A avea căldură la cap = A aiura: 

De la distanţă parcă era transfigurată; 
când m-am apropiat şi am văzut-o aşa, întinsă 


în pat, mi-am dat seama că avea căldură la cap. 


A fi (sau a intra) în călduri (Pop) = a) (D. 
mamiferele femele) A fi în perioada propice rutului: 

Oficialii din parcul natural thailandez au 
afirmat că au în grijă peste 300 de elefanţi sălbatici, 


care în această perioadă intră în călduri şi pot fi 


foarte periculoși. (http://www.reporterntv.ro/) 


b) (D. oameni) A se excita, a dori să facă dragoste: 
Dar când vor fi în călduri, le voi pregăti 
un ospățşi-i voi îmbăta, ca să salte de veselieşi 
să adoarmă apoi somnul cel de veci şi să nu se 
mai trezească, zice DOMNUL. (BIBLIA) 
Victoria Lungu, în călduri de ziua ei! De 
ziua ei, Victoria Lungu a avut parte de un cadou 
fierbinte! 


cântăreaţă la un test de rezistență, ca să vedem 


Paparazzi au  provocat-o pe 


cum se descurcă atunci când îi apare în față un 
bărbat... dezgolit. (http://jurnaltv.md/ro/) 


A intra în căldură = A fi apucat: 
Când intră în căldură nu-l mai poate 


opri nimeni. 


Vasile ILINCAN 


CĂLDURICĂ 

A sta la căldurică = A se feri de eforturi, de muncă: 
Astfel, Otilia va sta la căldurică şi va 

câştiga un sac de bani fără să se streseze foarte 

tare şi fără să fugă prin pieţe şi prin cluburi, aşa 

cum fac unele soliste de la noi. 


(http://suceavanews.ro/) 


Vă invidiez — mai adaugă el — că vă duceţi 
acasă la căldurică; nu ca mine, care la noapte am 


de lucru. (ION CĂLUGĂRU) 


CĂLUGĂR 
A se ţine (după cineva) ca dracul după călugăr = 
A se ţine insistent după cineva: 

Băiatul se ţinea după dânsele, ca dracul 
după călugăr. (P. ISPIRESCU) 

Se ţine scai de oameni (mai ales de preoți 
şi de călugări), ca să-i atragă în cursă sau să le 
câştige sufletul (nu pot scăpa de el ca de dracul; se 
ține de mine ca dracul după călugăr sau după 
popă). (http://www.crestinortodox.ro/) 


CĂLUŞ 
A pune cuiva căluşul în gură = A împiedica pe 
cineva să vorbească: 

În timpul emisiunii l-au întrerupt. E clar că 


i-au pus caluşul în gură. 


CĂMAȘĂ 
A lăsa (pe cineva) în cămaşă sau a-i lua (cuiva) şi 
cămaşa de pe el = A-i lua cuiva tot ce are, a-l lăsa 
sărac: 

După divorţ, femeia era în stare să-i ia şi 


cămaşa de pe el. 


A nu avea (sau a nu mai şti) pe unde scoate 
cămaşa = A fi într-o mare încurcătură (din care nu 
se ştie cum scapi): 

— Ei, domnule şef, acu să te vedem pe unde 
scoatem cămaşa!  răbufni primarul cu fafa 
strâmbată de îngrijorare. (LIVIU REBREANU) 

Un profesor ne-a chemat să cântăm la 
balul liceului şi, când am ajuns să cântăm pe scule 
adevărate şi m-am auzit pe scenă, într-o engleză 
inventată, nu mai ştiam pe unde să scot cămaşa. 
(http://www.formula-as.ro/) 

A nu avea cămaşă pe sine = A fi foarte sărac: 
De amărâtă ce era, nu mai avea nici 


cămaşă pe sine. 


A nu avea nici cămaşă pe el = A fi foarte sărac: 
De sărac ce era n-avea nici cămaşă pe 
el, încât se îmbrăca într-o rogojină atunci când 


ieşea prin lume. (SANDU CRISTEA TIMOC) 


A nu se încrede nici în cămaşa lui = A nu mai 
avea încredere în nimeni. A fi precaut: 
După cele întâmplate, nu se mai încrede 


nici în cămaşa lui şi e mereu cu ochii-n patru. 


A nu-l încăpea cămaşa = A fi grăbit, nerăbdător: 
Nu-l mai încăpea cămaşa ca să ajungă 


mai repede acasă. 


A nu-l mai încăpea cămaşa = a) A fi înfumurat: 
Crin e genial, are replică la orice. Naşu 
franspirase şi nu-l mai încăpea cămaşa. Aşa 
ceva nu am mai văzut, a şters Crin cu el pe jos 
din toate punctele de vedere. 
(http://www.mircea-badea.ro/) 


b) A-i merge cuiva foarte bine: 
De când fusese ales consilier, nu-l mai 


încăpea cămaşa de atâta bine. 


A rămâne în cămaşă = A rămâne sărac, 
pierzând tot: 
Din tot ce-a agonisit într-o viaţă, acum, 


după acest incendiu, el a rămas în cămaşă. 


A scăpa ca pe mâneca cămăşii = A scăpa 
foarte uşor: 
In cele din urmă, el reuşise să scape ca 


pe mâneca cămăşii şi să ajungă acasă teafăr. 


A se îmbrăca cu cămaşă de gheaţă = A-i fi 
foarte frică: 

lar  Duca-vodă, dacă auzi că şed 
Cantemireştii cu pace, îndată se îmbrăcă 
cucămaşă de gheaţă. (ION NECULCE) 

[...] în aceeaşi clipă, un şuierat străbătu 
platoul şi cei doi asasini încremeniră prinşi într-o 


cămaşă de gheațăcare le opri iureşul ucigaș, 


Dicţionar de expresii româneşti în contexte A — C 


lăsându-l pe necromant singur în fața buzduganelor 
preoților. (TEODOR MATEI ROTARU) 


A-şi bea şi cămaşa de pe el = A cheltui totul pe 
băutură: 
Avea zile când era în stare să-şi bea şi 


cămaşa de el. 


A-şi schimba părerile (sau convingerile etc.) cum 
schimbi cămăşile = A-şi schimba părerile (sau 
convingerile etc.) cu foarte mare uşurinţă: 

Am schimbat disperările cum schimbi 
cămăşile. (EMIL CIORAN) 

Politicianul care ne-a vorbit îşi schimbă 


părerile aşa cum ne schimbăm noi cămăşile. 


A usca cămăşile la acelaşi soare (sau pe acelaşi 
gard) cu cineva = A se trage de şireturi cu cineva: 
— Fii mai atent cum îmi vorbeşti ! Nu ne 


uscăm cămăşile la acelaşi soare. 


A zice (sau a spune) ca prin gaura (gura) 
cămăşii = A minţi; a vorbi cu sfială, cu frică: 
După o asemenea poznă, fata zicea ca prin 


gura cămăşii că nu e adevărat. 


A făcut cămaşa izmene = Se zice când cineva şi-a 
greşit planul, n-a izbutit: 
Socoteala de acasă nu le-a ieşit nici acum 


şi au făcut cămaşa izmene. 


Arde cămaşa pe cineva = Este în mare nevoie de 
ceva. Este în mare zor, în criză de timp: 

— Lovi-o-ar moartea de vorbă, de care nu 
te mai saturi, Ilie! Toată ziua stai de vorbă şi beai 
la tutun şi mie îmi arde cămaşa pe mine. (MARIN 
PREDA) 


E mai aproape cămaşa decât tundra (sau pielea 
decât cămaşa) = Interesul personal este mai 
important decât cel al altora sau cel general: 

Cu rudele bea şi benchetuieşte, dar 
neguțitorii nu face, căci deşi sângele apă nu se 
face şi cămeşa e mai aproape decât anteriul, dar 
nepotul e salba dracului. (C. NEGRUZZI) 

Îşi dă cămaşa de pe el = Se spune despre un om 
exagerat de milos şi de darnic: 

[...] iar bătrânii povestesc şi azi, celor 
care vor să-i asculte, de omul acela zgârcit cum 
nu mai fusese altul în lume care, după pățania 
de pomină eu cloşca ce-i înghițise toți banii, a 
devenit cu totul altul, fiind în stare, cât a mai 
trăit să-şi dea şi cămaşa de pe el, dacă era 
cineva la ananghie. (http://www.anidescoala.ro/) 


Îşi dă şi cămaşa de pe el = Se spune despre 
cineva foarte milos şi darnic: 
Ea era în stare să-şi dea şi cămaşa de 


pe ea numai să-i poată ajuta pe cei sărmani. 


CĂPĂTAT 
A trăi din căpătat (Pfm.) = A trăi din pomana 
altora: 

[...] trebăluieşte din zori până în noapte 
pe la unul şi altul pentru a trăi din căpătat. 
(STAN VELEA) 

Bătrânul era nevoit să trăiască numai 


din căpătat şi le mulțumea vecinilor. 


A umbla (sau a se duce, a pleca) după căpătat 
(Pfm.) = A umbla să ceară de la alții cele 
necesare traiului: 

Tată-său... umbla după căpătat. (ION 
CREANGĂ) 


CĂPĂTÂI 
A (nu) avea căpătâi = A (nu) avea niciun rost în 
viaţă; a (nu) fi aşezat la casa lui: 

Geaba mă mai duc acasă, / Că-s flăcău 
şi n-am nevastă, / Nici nevastă, nici copii, / Nici 
un fel de căpătâi. (POP.) 


A da (sau a face de) căpătâi (Îvp.) = a) A se 
căsători: 

Am trei feciori, Măria ta...— Apoi să le 
facem de căpătâi, să-i însurăm. (AL. ODOBESCU) 


b) A-şi asigura existenţa: 

Iară după ce trecu câteva zile, în care 
băiatul se mai deprinse cu lumea, calul îi zise că 
trebuie să-şi facă şi dânsul un căpătâi. (P. 
ISPIRESCU) 


Vasile ILINCAN 


A da de căpătâi = A da de capăt, a descurca: 

Și se făcu o tulburare şi o răscoală între 
dânşii, de nu-i putea da nimeni de căpătâi. (P. 
ISPIRESCU) 

Mulţi s-au ispitit a deslega cimilitura, 
nemini nu-i dă de căpătâi. (B. P. HASDEU) 


A nu avea nici coadă, nici căpătâi (Pfm.) = A nu 
avea nici început, nici sfârşit: 
Ceea ce ne-a povestit n-avea nici coadă, 


nici căpătâi. 


A nu şti de căpătâiul cuiva = A nu cunoaște 
rostul, situaţia, soarta cuiva: 

Îşi aduse aminte de tatăl său şi de mumă- 
sa şi se întristă că nu ştia nimic de căpătâiul 
lor. (P. ISPIRESCU) 


A o scoate (sau a ieşi) la căpătâi (Pfm.) = A ieşi la 
capăt; a se înțelege cu cineva: 
Cu toate că am încercat toate mijloacele 


de convingere, tot n-am scos-o la căpătâi cu el. 


A scoate ceva la căpătâi sau a o scoate la căpătâi 
(cu ceva) = A termina ceva cu succes, a o scoate la 
capăt: 

Câte slujbe, le fac toate / Şi le scot la 
căpătâi. (ALECU VĂCĂRESCU) 

— Ai dreptate, nevastă. Văd şi eu că am 
apucat drumuri rele. Am să mă pui pe muncă, şi în 
două, trei săptămâni, o scot eu la căpătâi. (P. 


ISPIRESCU) 


A sta la căpătâiul cuiva = A veghea lângă o 
persoană bolnavă: 

(Fig.) Iar țara dormea-n pace pe timpii cei 
mai răi / Cât Dan veghea-n picioare la căpătâiul 
ei. (VASILE ALECSANDRI) 

În noaptea de pe urmă am stat până târziu 
la căpătâiul tatii. (|. PĂUN-PINCIO) 


CĂPENEAG 
După ploaie, căpeneag (Trs.; Ban.) = Prea târziu!: 
Este ca şi cum ai face din materie ceva, un 


acel ceva util şi ai observa că-i prea târzie 


204 


zămislirea mâinilor tale. Utilitatea obiectului a 
devenit inutilă. Căpeneag după ploaie! 
(https://revistacititordeproza.wordpress.com/) 


Şi-a întors căpeneagul pe dos (Trs.; Ban.) = Şi- 
a schimbat părerea pe neaşteptate: 

El nu se aştepta să-şi întoarcă aşa 
repede căpeneagul pe dos. 


CĂPITAN 
A fi fata banului, sora căpitanului (Pop.) = Se 
spune despre fetele cu pretenţii (de nobleţe): 

Ea se crede fata banului, sora căpitanului 
şi e tot cu nasul pe Sus. 


Ori Stan, ori căpitan (Pop.) = Se spune când 
cineva pune totul în joc, riscând tot ce are în 
vederea unui câştig important: 

Joacă pe-o singură carte: Ori Stan, ori 


căpitan ! 


CĂPRIOR 
A-i muta (sau a-i strămuta) cuiva căpriorii = 
A da cuiva o palmă zdravănă: 

Se scoală-n sfârşit Mihăileanu turbat... şi- 
i arde lui Iorgu cu sete câteva perechi de palme 
de-i strămută căpriorii. (|. L. CARAGIALE) 


CĂPTUŞEALĂ 
Mai scumpă căptuşeala decât blana (Pfm.) = 
Se spune despre un lucru care costă mai mult 
decât merită: 

La un aşa preț nu cumpăr: mai scumpă- 


i căptuşela decât blana... 


CĂPUŞĂ 
A fi ca o căpuşă (Pop.) = A fi umflat: 
Era să nu-l mai recunosc de gras ce e, 


s-a făcut ca o căpuşă. 


A mânca ca o căpuşă (Pop.) = A mânca mult: — 
Mănânci ca o căpuşă, dar parcă te bate vântul 
de uscat ce eşti. 


A se face căpuşă (Pop.) = A fi sătul peste măsură: 
Nu se scoală de la masă până ce nu se 


face căpuşă. 


Dicţionar de expresii româneşti în contexte A — C 


A suge (pe cineva) ca o căpuşă (Arg.) = A tapa de 
bani (pe cineva): 

[...] clasa superpusă nu a fost altceva decât o 
căpuşă care a supt permanent din trupului poporului 
daco-român. (ŞTEFAN DUMITRESCU) 

Orice sumă de bani i-ai fi dat, ea îi sugea 
ca o căpuşă. 


Ce-i în guşă, şi-n căpuşă (Pop.) = Se spune despre 
un om sincer, care spune tot ce gândeşte: 

Epoca lui „ce-i în guşă şi-n căpuşă” s-a 
încheiat brusc. Ce-i în guşă rămânea de acum 
încolo în guşă, încuiat cu şapte lacăte. (VALERIU 
CRISTEA) 

În schimb, ori pentru că s-a „naturalizat” de 
ceva timp oltean, Artimon e tipul pentru care „ce e-n 
uşă, şi-n căpuşă! ”. Adică spune lucrurilor pe nume, 
deşi e convins că astfel deranjează. 
(http://w ww .viatavalcii.ro/) 


CĂRA 
A căra apa cu ciurul (Pop.) = A munci în gol, fără 
rezultat: 

Căram apă cu ciurul, din lipsă de resurse, 
lipsă de înţelegere şi formalism managerial ridicat 
la rang de virtute. (http://www.fsanp.ro/) 


A căra cuiva (la) pumni (sau palme, gârbace 
etc.) (Pfm.) = A da cuiva mai multe lovituri cu 
pumnul (sau cu palma, cu biciul etc.): 

În sfârşit, cu paşi grei şi rari, se apropie 
de ea, îşi înfipse mâna în părul ei şi, cu o 
smucitură setoasă, o trânti jos. Apoi porni să-i 
care pumni în cap, în coaste, în burtă, cu o iuțeală 
fulgerătoare, gîfâind şi mugind [...] (LIVIU 
REBREANU) 

Pentru că nu îndrăzneau să se certe cu 
învățătorul, potirvnicii schimbară între dânşii 
câteva sudălmi şi apoi, uitând orice omenie, se 
luară de piept şi începură să-şi care la pumni peste 
cap, cu sete, grohăind ca nişte mistreți prinşi în 
capcană... (IDEM) 


A căra mereu la gură (Pfm.) = A bea (sau a 
mânca) prea mult: 

Când se aşeza la masă, el căra mereu la 


gură că abia se mai putea ridica. 


A-l căra păcatele (Pop.) = A se lăsa dus, târât 
fără voie: 

Cine ştie pe unde l-or mai căra 
păcatele! (AL. VLAHUȚĂ) 


CĂRARE 
A umbla pe două (sau pe şapte, nouă) cărări 
(Pfm.) = A se clătina în mers. A fi beat: 
Adineaori a trecut p-aici vreo câţiva, se 
duceau acasă pe două cărări; era şi Nae 
Ipingescu, ipistatul, beat frânt; chiuia şi trăgea la 
pistoale... obicei mitocănesc. (|. L. CARAGIALE) 
[...] încât şi popa era mai câştigat, 
pentru că la nunți şi cumetrii mai mult chef se 
face decât la prohoade, şi toate erau cu spor, 
până şi cărările, pentru că părintele când se- 
ntorcea de la vrun botez, în loc de a umbla pe 
una, umbla pe cinci. (MIHAI EMINESCU) 


A-i scurta cuiva cărările (Pfm.) = A omori: 

Prin locurile iestea e cam greu de 
călătorit singur; nu cumva Să-ţi iasă vro dihanie 
ceva înainte şi să-ți scurteze cărările. (JON 
CREANGĂ) 


A-i tăia (sau a-i închide) cuiva cărarea (sau 
cărările) (Pfm.) = A opri pe cineva să facă sau 
să continue un drum: 

— Ai toată voia de la mine, fătul meu, 
dar mare lucru să fie de nu ţi s-or tăia şi fie 
cărările. ION CREANGĂ) 


A-şi îndrepta cărările (Pfm.) = A apuca într-o 
direcție: 

Într-acolo deci şi dânsul îşi îndreptă 
cărările pentru care se ostenise atâta mare de 


vreme. (P. ISPIRESCU) 


Pe toate cărările = În tot locul, pretutindeni, la 
tot pasul: 

Dac-ar sta cineva să-şi facă samă de toate 
cele... apoi atunci ar trebui să vezi tot oameni morți, 
pe toate cărările. ION CREANGĂ) 


Vasile ILINCAN 


CĂRĂBĂNI 
A cărăbăni cuiva (la) pumni (sau palme, 
ciomege etc.) sau a cărăbăni cu pumnii (sau cu 
palmele, cu ciomegele etc.) = A da cuiva lovituri 
multe şi îndesate cu pumnul (sau cu palma, cu 
ciomagul etc.). A bate tare pe cineva: 

Brel... da ce l-o apucat de cărăbăneşte cu 
pumnii în oameni? (VASILE ALECSANDRI) 


CĂRBUNE 
A băga cărbuni sau gaz (Arg.) = A se grăbi, a 
acționa în viteză: 

Nu sta cu brațele încrucişate! Da-i 


cărbuni, că nu mai terminăm treaba! 


A se face cărbune (Pfm.; d. alimente) = A se arde 
la gătit: 

Pâinea s-a făcut cărbune. 

(Fig.) Câtă boală e sub soare, / Nu-i ca 
doru arzătoare; / Că doru unde se pune / Face 
inima cărbune! (POP.) 


Pâinea s-a făcut cărbune. 


A sta (ca) pe cărbuni (aprinşi) (Pfm.) = A fi 
foarte nerăbdător: 

Eşti nesuferit!... Spune-mi vestea, că stau 
pe cărbuni! (V ASILE ALECSANDRI) 


A-l bate (pe cineva) cărbunii la cap = A căpăta 
fenomene de intoxicație (din cauza gazelor 
emanate de cărbunii aprinşi). (Fig.) A fi beat: 

[Pe beţiv] l-au bătut cărbunii la cap. 
(ANTON PANN) 


CĂRUŢĂ 
A rămâne cu căruţa în drum = A întrerupe o 
treabă începută: 

Pentru a-l plăti pe lacobson, hoțul de 
avocat, care o lăsă, cum se spune, până la urmă, 
cu căruța ruptă în drum. (ION LAZU) 


A rămâne de căruță = a) A nu ţine pasul cu 
ceilalți; a pierde ocazia: 

Am scris apoi la „Viaţa” lui Vlăhuţă.../ 
Dar „Viaţa” a murit, că n-avea zile / Şi am rămas 
şi-acolo de căruță /  — /Nu-nvie „Viaţa”, e-n 
zadar, copile! (D. ANGHEL) 


206 


b) A se face de râs (în urma neîndeplinirii unui 
angajament): 

Înfrăţire pe faţă între Udrea şi lohannis, 
Blaga rămâne de căruţă. 
(http://iww.obiectiv.info/) 


A se lăsa de căruţă = A renunța la un lucru sau 
la o treabă începută: 

După ce a muncit atâtea zile la 
construcţia casei, el a început să se lase de 


căruţă şi nu mai făcea nimic. 


A strica căruţa = A strica prietenia sau înţelegerea: 
Vezi, îl amenință bătrânul, n-o lua 
razna, că iar stricăm căruța. (FĂNUŞ NEAGU) 


CĂSĂTORIE 

A da (pe fiul sau, pe fiica sa etc. cuiva) în 
căsătorie = A căsători pe fiul, pe fiica sa etc. cu 
cineva, cu voia (sau fără voia) celui dintâi. A 
consimțţi căsătoria fiului, fiicei etc.: 

Pentru că ea fusese măritată după şapte 
bărbaţi. Şi Asmodeu, duhul cel rău, îi ucisese 
înainte de a trăi ea cu ei! Și-i zicea slujnica: 
„Da, tu eşti cea care ţi-ai ucis bărbaţii? Căci, 
iată, ai fost dată în căsătorie la şapte, şi n-ai 
avut noroc de nici unul!” (BIBLIA) 


A lua (pe cineva) în căsătorie = A se căsători 
(cu cineva): 

Aici a rămas, luând în căsătorie o 
româncă şi întemeind o familie care, prin 


vicisitudinile curioase ale soartei, a ajuns să se 


cufunde şi să rămâie în viața satelor. 
(NICOLAE IORGA) 
CĂSCA 


A căsca gura = a) A privi cu interes (sau cu 
mirare, cu o curiozitate naivă): 

Eram şi eu p-acolo şi căscam gura pe 
dinafară, pe la toate sărbările, căci nici pomeneală 
nu era să fiu şi eu poftit [...] (P. ISPIRESCU) 

Cât s-au tot certat mai mult s- 
au întărâtat, încât acuma toți erau înfierbântați. 
La gălăgie se adunaseră şi copiii să caşte gura. 
(LIVIU REBREANU) 


Dicţionar de expresii româneşti în contexte A — C 


b) (Pex.) A umbla pe ici, pe colo, pierzând vremea: 

[...] dacă ț-a fost de dânsa, când era fată 
mare la părinţi acasă, de ce-ai șezut deoparte ca un 
feteleu ş-ai căscat gura? (ION CREANGĂ) 


c) A dezvălui un secret (fără a avea o intenţie rea): 
Fetele căscară gura să răspundă, dar muma 
lor le luă vorba din gură. (|. POP-RETEGANUL) 


A căsca ochii = A deschide ochii tare, mai ales de 
mirare: 

Căscai ochii ca la un spectacol cum nu 
mai văzuseşi până atunci. (ION PAS) 

Brâncovene Constantin... | Cască ochii-a 
te uita / De-ți cunoşti tu pielea ta. (VASILE 
ALECSANDRI) 


(Pex.) A fi foarte atent: 
— Eu atât îți spun: cască ochii, şi gata. 
Mult noroc! (D. LUPU) 


A se căsca o prăpastie (între două persoane sau 
grupuri) (Fig.) = A se produce o dezbinare: 

Iubirea ţine oamenii împreună, între ei şi 
cu Dumnezeu. Neiubirea cască o prăpastie între 
mine şi celălalt. Prăpastia asta se mai numeşte şi 
iad. (www.crestinortodox.ro/) 


Cască-gură (sau gură-cască) = Persoană care (stă 
absentă şi) nu înţelege ce se întâmplă (sau ce se 
discută) în jurul ei. Persoană dezinteresată: 

Moşneagul, fiind un gură-cască, sau cum 
îți vrea să-i ziceţi, se uita în coarnele ei, şi ce-i 
spunea ea sfânt era. (ION CREANGĂ) 

Eu stric, dacă a umblat gură-cască şi n-a 
mers şi el la-mpărțeală?... Poate să mijlocim pe 
pământ pentru vreo slujbă... (|. L. CARAGIALE) 


CĂSCAT, -Ă 
A rămâne (sau a sta, a privi etc.) cu gura căscată 
= A fi mirat, buimăcit sau înşelat în aşteptările sale. 
A fi uluit: 

Sofron, când o văzu pe Simina, se uita la 
ea aşa din întâmplare, apoi se uita mai cu 


dinadins, apoi rămase cu gura căscată şi în cele 

din urmă simţi parcă i s-ar fi stricat toată viața 
câtă-i mai rămăsese....(IOAN SLAVICI) 


CĂTANĂ 
A fi cătană bătrână = A fi greu de înşelat în 
urma experienței acumulate: 

Deh, cătană bătrână! Rezervistul, sărit 
de 60 de ani, povesteşte cu glas aspru, sacadat, 
voce obişnuită să comande soldați. 


(http://xww.revistapentrupatrie.ro/) 


— Aşa o fi, că prea o zici cu foc, zâmbi 
subțire pe sub mustaţa stufoasă celălalt poliţist. 
Copii, ce să le ceri? parcă spune glasul lui de 
cătană bătrână. (http://povesti-absurde.ro/) 


A fi cât cătana= A fi beat turtă: 
Nu-i zi lăsată de la Dumnezeu ca bărbatul 
să nu fie cât cătana şi să nu mai ştie ce face. 


CĂTRE 
A se duce către Domnul (Înv.) = A muri: 

Ei, mititeii, S-au dus cătră Domnul, şi 
datoria ne face să le căutam de suflet. De aceea 
am făcut şi eu un praznic, după puterea mea, şi 
am găsit de cuviință să te poftesc şi pe d-ta, 
cumătre.( LON CREANGĂ) 


CĂŢȚEA 
A da pe cineva căţeaua = A bate pe cineva 
zdravăn, apucându-l de păr şi învârtindu-l: 
JUPÂN DUMITRACHE:  Porunca? 
Vino să-ți dau poruncă. (îl ia de păr.) 
IPINGESCU: Hahahaha! Dă-l, dă-l 
cățeaua! 
JUPÂN DUMITRACHE: Apoi parcă 
ne-a fost vorba, musiu Spiridoane băiete, să nu 
te mai găsesc dormind când mă-ntorc acasă! (|. 


L. CARAGIALE) 


Căţea de vreme = Vreme rea: 

Biata Bălaşa!... Săracă lipită, bolnavă că 
nu se mai poate târî, văduvă, cu copilul gol-puşcă, 
pe aşa cățea de vreme nu ştiu, zu, de şi-o mai 
înnoda zilele. (BARBU DELAVRANCEA) 


CĂŢEL 
A asculta la cățelul-pământului = A dormi adânc: 


Vasile ILINCAN 


În noapte aceeea, după nenumărate zile şi 
nopți rătăcite prin deşert, au găsit în sfârşit o oază, 
şi-au întins corturile şi au ascultat la cățelul- 


pământului. 


A-i face cuiva căţei pe inimă = A-l supăra rău: 
Bărbatul nu şi da seama că-i face din nou 


căţei pe inimă femeii şi continua să glumească. 


(A pleca) cu căţel cu purcel (Înv.) = (A pleca) cu 
întreaga familie şi cu tot ce are: 

— Văd că într-adevăr aţi venit tot satul, cu 
căţel, cu purcel! zise Miron calm, cercetând feţele, 
parc-ar fi vrut să vadă cine lipseşte. (LIVIU 
REBREANU) 


CĂUŞ 
A face mâna căuş = A da mâinii forma unui 
recipient, apropiind degetele şi adâncind palma: 

Îmi duc mâna căuş la gură şi sug lichidul 
cald şi gustul lui sărat îmi aminteşte gustul 
lacrimilor şi pe cel al oceanului. (MAX BLECHER) 

Cerşetorul de la marginea drumului face 
mâna căuş, o întinde către trecător, şi parcă vrea 
să spună: „Fie-ţi milă, şi dă-mi şi mie ceva.” 
(http://www.profamilia.ro/) 


A lua cu căuşul de la inimă = A alina durerile, 
necazurile cuiva deodată: 
Dacă aş putea, ţi-aş lua cu căuşul de la 


inima toată supărarea ta. 


A veni sau a cădea (cuiva) drăguş la căuş = A fi 
nevoit să ceri ajutorul cuiva (care nu-ți este binevoitor): 

C-apoi atunci iarăşi mi-ţi ajunge drăguş la 
căuş, şi soră-mea nicovala vă va ţine în spate, iar 
eu vă voiu bate pe rudă pe sămânță, ca să prindeți 
la minte. (ION CREANGĂ) 

O mai veni iar roata la ştirbină şi drăguş 
la căuş. (ww w.grai.ro/) 


CĂUTA 
A căuta (cuiva) ceartă (sau pricină, vrajbă) cu 
lumânarea = A urmări motiv de ceartă: 

Și de astă dată se alegară de dânsul şi-i 
cătau cearta cu lumânarea. (P. ISPIRESCU) 

Aşa sunteți dumneavoastră, căutați 
cearta cu lumânarea şi pe urmă mai ziceţi că 
alții se ceartă. (LIVIU REBREANU) 

Dumneata, moşule... cauţi pricină, ziua- 


namiaza mare, cu lumânare. (ON CREANGĂ) 


A căuta (cuiva) nod în papură = A se strădui să 
găsească vinovat pe cel fără vină, să-i găsească 
cusururi pe care nu le are, ca să-l poată certa, 
pedepsi: 

Alţii iarăşi găseau nod în papură că: 
cojocarul îşi scoate ochii toată ziua şi noaptea, 
şi când colo nu se alege cu nimic; croitorul 
munceşte toată viaţa şi agoniseala lui este cât o 


umbră de ac. (P. ISPIRESCU) 


A căuta ceva cu lumânarea = A urmări cu tot 
dinadinsul: 

Omul care ştie să aleagă bucuria nu 
caută răul cu lumânarea, nu se văicăreşte cât e 
ziua de lungă, nu caută la fleacuri, priveşte 
lucrurile cu îngăduință şi cu zâmbet, nu face din 
țânțar armăsar. (PETRU CREŢIA) 


Ea căuta mereu cu lumânarea să se certe. 


A căuta cu gândul = A se sili sa-şi aducă aminte: 
Veta: De la Iunion? (caută cu gândul). 
(. L. CARAGIALE) 


A căuta în coarnele cuiva (sau a-i căuta cuiva 
în coarne) = A asculta cu supunere pe cineva, 
făcându-i toate voile: 
Bărbatul  [...] 
coarnele femeii sale [...] 


FLOREA MARIAN) 


silit să caute şi-n 
se duse iarăşi. (S. 


A căuta la cineva cu ochi buni = A privi cu 
bunăvoință, cu dragoste pe cineva: 
Caută mai bine la ea cu ochi buni şi 


poate c-o să înţeleagă că îi vrei binele. 


A căuta o pasăre de ou = A examina, spre a 
vedea dacă are ou în ea: 

Găinile bătrâne se ghemuiau sfioase când 
stăpâna se apropia şi le căuta de ou, pe rând, spre 
marele necaz al cocoșului, care zbârlea creasta 
amenințător [...] (LIVIU REBREANU) 


Dicţionar de expresii româneşti în contexte A — C 


A căuta ouăle = A examina ouăle, spre a vedea 
dacă sunt proaspete (sau au plod): 
Gospodina căuta ouăle ca să vadă dacă 


sunt bune. 


A căuta pe cineva cu legea (sau la judecată) = A 
da pe cineva în judecată: 

— E o tâlhărie! Strigă Grue. Îl chemăm la 
judecată. Vornicul Toma Neagu urlă, furios: — Legaţi- 
I la butuc! Vai şi-amar... (DUMITRU ALMAȘŞ) 


A căuta rău cuiva = A se uita urât, cu duşmănie la 
cineva: 
Oricine i-ar ieşi în cale, femeia îi caută 


rău şi are o privire care te înspăimântă uneori. 


A căuta unui mort de suflet = A face cele 


recomandate de credința religioasă pentru 
mântuirea sufletului mortului: 

Ei, mititeii, s-au dus cătră Domnul, şi 
datoria ne face să le căutam de suflet. De aceea 
am făcut şi eu un praznic, după puterea mea, şi am 
găsit de cuviință să te poftesc şi pe d-ta, cumătre; 


(ION CREANGĂ) 


A căuta ziua de ieri = A căuta inutil ceva ce nu se 
mai poate găsi: 

Degeaba mai cauţi ziua de ieri, trăieşte în 
prezent şi fii cu picioarele pe pământ! Trei seimeni 
şi un câine-lup, făcându-se că îşi caută ziua de 
ieri,o păzeau de departe, ca nu cumva s-o calce 
cineva pe bătătură [...] (ON D. SÎRBU) 


A căuta (pe cineva sau ceva) cu ochii = A încerca 
să descoperi (pe cineva sau ceva) într-un grup, într- 
o mulțime etc.: 

Căută cu ochii şi văzu pendula scumpă. 
(PETRU DUMITRIU) 


A-i căuta (cuiva) prin cap = A vedea dacă nu are 
păduchi: 

Și aşa, într-o zi arăpoaica o puse Să-i caute 
în cap, căci, zice-se că arapii cât de curaţi să fie, tot 
se găsesc condrănței în capul lor [...] (P. 
ISPIRESCU) 

A-i căuta cuiva de dreptate = A se interesa de 
cauza cuiva, ajutându-l să i se facă dreptate. 


A-l căuta moartea pe acasă (Arg.) = A fi 
decrepit, ramolit: 

Dar nici “inculpaţii” nu se lasă mai 
prejos în acest joc de cuvinte, replicile lor fiind 
întotdeauna pe măsură: „Te caută moartea pe 


acasă şi tu te plimbi cu metroul! ”. 


(http://enmv.ro/) 


A o căuta cu lumânarea = a) A se comporta 
imprudent. A se expune accidentărilor: 

— Uite ce-ai pățit! Ai căutat-o cu 
lumânarea şi doar ţi-am spus să fii mai atent 


când mergi cu bicicleta. 


b) A căuta ceartă cu orice preț: 
Ori de câte ori venea la ei, femeia o 


căuta cu lumânarea şi era mereu arțăgoasă. 


c) (D. copii) A se purta astfel încât să atragă 
asupra sa o pedeapsă: 
— Băiete, ia vezi! lar o cauţi cu 


lumânarea şi nu e prima oară... 


A-şi căuta (cu) judecata cu cineva = A se răfui 
cu cineva la judecată: 
El n-a vrut să-şi caute judecata cu cel 


mai bun vecin al său. 


A-şi căuta calea (sau de cale, de drum, de ducă) = 
A se ocupa numai de drumul său (fără a se interesa 
de altceva). A-şi continua drumul. A pleca: 

El îşi căuta de drum în treaba lui, fără 
să ia aminte la cele ce tot spuneau fetele. (P. 
ISPIRESCU) 


A-şi căuta de obiele = A-şi vedea de interese 
(descurcându-se fără ajutor): 

— Mai bine ţi-ai căuta de obiele şi i-ai 
lăsa pe alţii în pace! 


A-şi căuta de sănătate = A se trata: 
Femeia muncea prea mult şi nu s-a 


gândit să-şi caute de sănătate. 


Vasile ILINCAN 


A-şi căuta de suflet = A fi cu gândul la cele 
recomandate de biserică pentru viaţa sufletească: 

De spovedanie fugi ca dracul de tămâie. 
La biserică mergi din Paşti în Paşti. Aşa cauţi tu 
de suflet? (ON CREANGĂ) 


A-şi căuta în ochi = A se privi reciproc: 

Când focul privirii tale îşi va uita flăcările, 
pierdute în pustiul ploii amintirii ce trosnesc sub 
paşii morții unor vreascuri de cenuşă care erau 
odată ochii noştrii ce secăutau, regăsind acum 
zădărnicia lumii unei iubiri [...] (SORIN CERIN) 

Cei doi îşi căutau în ochi şi tăceau. 


A-şi căuta treaba (sau de treabă) = A-şi vedea de 
treburile sale (fără a se interesa de ale altora): 

Copiii aleargă şi îşi caută treabă, vin când 
sunt flămânzi şi iar se duc după ce s-au săturat, 
mai se joacă voioşi, mai se bat, fie între dânşii, fie 
cu alții, şi ziua trece pe nesimţite. (IOAN 
SLAVICI) 

Şi eu te-aş sfătui mai bine să-ţi cauţi de 
treabă şi să laşi la naiba şi zmeu şi tot, că poate 
să-ți răpuie viața. (P. ISPIRESCU) 


Caută a ... = Are înfăţişarea, expresia, ca şi când ar 
fi...: Adeseori Radu, cu ochii aiurit pironiţi în 
deşert, parc-ar fi cătat a drum, rămânea... dus pe 
gânduri. (AL. VLAHUȚĂ) 


N-ai ce căuta (undeva) = N-ai motiv să mergi sau 
să te afli undeva; n-ai voie, nu-ţi este permis să 
mergi undeva: 

Nu mai ai ce căuta la casa mea. (ION 
CREANGĂ) 


CĂUTARE 
A avea căutare = a) A se bucura de consideraţie; a 
avea trecere: 

El avea acuma la împăratul mult mai mare 
trecere şi căutare. (|. G. SBIERA) 


b) (D. mărfuri) A fi solicitat: 


Au mare căutare alimentele ecologice. 


A lua pușca la (sau în) cătare = A duce arma la 
ochi (pentru a trage): 

Luă puşca în cătare, finti capul ce se 
pleca spre raclă. (GALA GALACTION) 

Ca într-un fulger el ia pușca la cătare şi 
trage! (AL. ODOBESCU) 


A lua (pe cineva) la cătare = A ochi (pe cineva) 
cu arma: 

Cu trei poteri se-ntâlnea, / Care ni-l 
înconjura, / Şi ti-i lua la cătare / Când cu puşti, 
când cu pistoale. (POP.) 

Tugulea, de unde şedea şi începuse a 
ațipi lângă foc, o dată sări drept în sus, puse 
mâna pe arc şi pe paloş; cum văzu ursul, îl luă 
la cătare cu o săgeată. (P. ISPIRESCU) 


CÂINE 
A duce câinii la apă = A trândăvi, a pierde 
vremea: 

De vei duce mereu câini la apă, n-o să 


faci mare lucru. 


A-i fi (cuiva de ceva) cum îi este câinelui a 
linge sare= A nu dori deloc să se facă un 
anumit lucru: 

Şi ne punem, dragă Doamne, la învăţat. 
Însă, fie vorba între noi, nu ne era a învăţa, cum 
nu i-e câinelui a linge sare. (ION CREANGĂ) 


A nu scoate un câine din casă = A fi vreme rea, 
a fi foarte frig: 

Şi cum a pornit el din pădure, pe loc s-a 
şi stârnit un vifor cumplit, cu lapoviţă în două, 
de nu vedeai nici înainte, nici înapoi. Mânia lui 
Dumnezeu ce era afară! să nu scoţi câine din 
casă, dar încă om! (ION CREANGĂ) 

E ger şi ceaţă... ceață-ngheţată... o vreme, 
să nu scoţi un câine afară. (|. L. CARAGIALE) 


A petrece ca câinele în car = A o duce rău: 
Cu soacră-sa, nora petrecea ca câinele 


în car. 


A trăi (sau a se înţelege, a se iubi etc.) ca 
câinele(sau ca câinii) cu porcii (sau cu mâţa, 
cu pisica) (ori a se mânca ca câinii) (Irn.) = Se 
spune despre două sau mai multe persoane care 
nu se înțeleg deloc şi se ceartă întruna: 


Dicţionar de expresii româneşti în contexte A — C 


Vai de ei! Trăiesc ca câinii cu porcii, / Că 
/ Se ceartă de-şi mănâncă capetele. (ANTON 
PANN) 

Cei doi se înțeleg ca câinele cu pisica şi nu 
au zile bune de când se ştiu. 


A trăi ca câinele la stână = A trăi bine: 
Trăia ca câinele la stână şi nu-i păsa de ce 


se petrece în jur. 


Câinele care latră, nu muşcă = Cel care face 
multă gălăgie nu e primejdios: 

— Ehei, băiete, liniştea asta nu-i a bună, 
ascultă-mă pe mine! făcu Pravilă misterios. Câinele 
când muşcă nu mai latră! (LIVIU REBREANU) 

Şi-apoi zice: — Nu te teme! / Ţine-ţi inima, 
jupâne! / Nu ştii vorba românească / De la moşi- 
strămoşi lăsată, / Că un câine care latră / Nu te 
muşcă niciodată? (G. TOPÂRCEANU) 


Nu e nici câine, nici ogar = Nu are o situaţie clară; 
nu aparține unei categorii determinate: 

Prin toate aceste întâmplări el păstrează 
undeva pecetea capitaliei; el nu-i încă iaşan, dar 
nu mai este provincial; prin urmare, cum s-ar zice, 
nu-i nici copou, nici ogar. (N. KOGĂLNICEANU) 

Şi felul acesta de a fi: nici câine, nici ogar, 
nici lebădă, nici cuc, nici vultur, nici mireasmă. 
Trebuie să pun ordine în existența mea. (AURA 
CHRISTI) 


Nu-i numai un câine ciunt (sau scurt) de coadă = 
Aspectul în discuție este comun şi altora: 

Toţi junii când auzeau asemenea vorbe, 
fugeau opt cu a brânzei nouă. Dar vorba aceea, nu 
toți câinii sunt scurți de coadă; se găsi printre 
aceşti juni unul care se hotărî să îi joace renghiul 
cu orice preț. (BOBÂRNACUL, 1878) 


Umblă câinii cu covrigi (sau colaci) în coadă 
(rn.) = E mare belşug: 

Pentru o clipă, imediat după istoricul 
decembrie '89, o lume întreagă a crezut că, în 
peisajul cotidian, vor apărea „câinii cu covrigi în 
coadă”. (bhttp://w ww .istoriafilmuluiromanesc.ro/) 


211 


Nicăieri în lume nu umblă câinii cu 
colaci în coadă, omul fiind cel care sfințeşte 
locul. (http://www.evz.ro/) 


Viaţă de câine = Viaţă grea, plină de lipsuri: 

Acolo în pustietatea ceea am făcut 
cheag umplând un săculeț cu praf galben. Dar 
ce încordare, ce viață de câine încolțit de lupi, 
gata să sfâşie la fiecare clipă în care nu te-ar 
simţi treaz. (JEAN BART) 


CÂINEŞTE 
Câine-câineşte = Cu multă greutate, cu chiu cu 
vai: 

Odată venise lui Oşlobanu rândul să 
cumpere lemne, şi aşa, cu toată cărpănoşia lui, 
iese câine-câineşte în medean, aproape de 
gazda noastră, şi găseşte un țăran de la Sasca, 
pare-mi-se, ori de la Baia, cu un car încărcat cu 


lodbe de fag. (ION CREANGĂ) 


CÂLȚI 
A face câlţi (pe cineva sau ceva) (Reg.) = A 
face fărâme: 

L-a ameninţat că-l face câlţi, de nu se 


astâmpără. 


A-şi vedea de câlţii săi = A-şi vedea de treaba sa: 
Tu vezi-ți de câlții tăi, răspunse el 
repede, uitându-se la ea. (MARIN PREDA) 


CÂMP 

A bate câmpii = A o lua razna. A spune lucruri 

neverosimile. A se abate de la chestiunea discutată: 
Cum că aceeaşi idee bate câmpii în o 

seamă de capete nu e vina noastră, mai cu 

seamă nu a celora cari au protestat pururea 

contra esperimentelor periculoase cari s-au 


încercat până acuma cu această idee. (MIHAI 
EMINESCU) 


A lăsa (cuiva) câmp liber = A lăsa pe cineva să 
acționeze, să se desfăşoare: 
Îți lăsăm câmp liber, numai să ne 


demonstrezi că ai dreptate. 


A nu da cuiva câmp = A tăia drumul cuiva: 


Vasile ILINCAN 


leşind deodată, nu le da leşilor câmp. 
(NICOLAE COSTIN) 


A o lua peste câmp= A merge de-a dreptul, 
părăsind drumul: 

Ca să ajungă mai repede acasă, femeia a 
luat-o peste câmp şi a mai scurtat drumul. 


A-şi lua (sau a apuca) câmpii = A pleca orbeşte, 
fără a şti încotro (de disperare, de durere, de mânie 
etc). A ajunge la disperare: 

Să nu vă fi dus Dumnezeu vrodată să fiţi 
față când venea omul de la muncă, că v-aţi fi luat 
câmpii. (P. ISPIRESCU) 

Căci, dac-ai sta să faci voie rea de toate, 
zău, ar trebui de la o vreme s-apuci câmpii! (ION 
CREANGĂ) 


A-şi pierde câmpul = A nu mai şti drumul sau 
direcția: 

Din cauza întunericului, drumeţul şi-a 
pierdut câmpul şi s-a rătăcit. 


CÂND 
A nu avea când = A nu avea timpul necesar pentru 
asi 

Nu mai avea când să se mai pregătească şi 


pentru acest examen. 


CÂNTA 
A cânta de inimă albastră (Arg.)= A cânta 
melodii triste, melancolice: 

Într-un colț mai petreceau trei negustori cu 
lăutarii. Se hitrofoniseră şi moțăiau cu ochii în 
gura guristului, care cânta de inimă albastră. 


(EUGEN BARBU) 


A-i cânta popa la cap = A fi mort: 

De ziua ta să îțicânte popa la cap şi 
familia ta să nu mai aibă lacrimi. 
(www.cancan.ro/) 


A-i cânta sticleţii în cap (Arg.) = a) A avea idei 
bizare. b) A fi nebun: 

Dacă s-ar da o lege să se confişte toate 
celularele ar fi ca şi cum ne-ar rade câte-o 


sprânceană şi ne-ar astupa câte-o nară. Am fi o 

specie dubioasă de buimaci şi ne-ar cânta 
sticleții-n cap. (http://www .libertatea.ro/) 


A-i cânta (cuiva) prohodul (Arg.) = a) A complota 
împotriva cuiva: 

De o lună şi mai bine, cei doi îi cântau 
prohodul individului, dar nu reuşeau să-l prindă 


cu ceva. 


b) A pune la cale asasinarea cuiva; a omorî (pe 
cineva): 

Hotărârea am luat-o în momentul în 
care sportului românesc i s-a cântat prohodul. 
(http://www.digi24.ro/) 

Cei doi i-au spus taximetristului că o să- 


i cânte prohodul dacă nu-şi vede de treabă. 


Cântă cocoşul = Bărbatul îşi impune părerile 
(într-o familie, într-o gospodărie): 

— Eu te voi lua, dacă tu mă alegi, 
răspunse Făt-Frumos; dară să ştii că în casa 
noastră voi ca să cânte cocoşul, iară nu găina. 
(P. ISPIRESCU) 

Aflând slugile că în casa asta nu cântă 
cocoşul, se dedeau bine cu găina; (|. L. 
CARAGIALE) 


Cântă la altă masă! (Arg.) = Pleacă de-aici!: 
Justiția îi trimite pe Bahmu şi Prigoană 
să cânte la altă masă. (http://www.enational.ro/) 


Aia, bagaboanta, Violeta, bă, nu fi 
fraier, pune botu’ şi îi cardeşte semese la 
papagalu ei că s-o ardă la altă masă că acolo s- 
a plătit consumația. (bhttp://moshemordechai.ro/) 


Joacă cum îi cântă = Face întocmai cum îi 
spune altul: 

Gigi joacă după cum îi cântă Diana. 
(https://daimadeadun.wordpress.com/) [Ea este 


indignată de posibilitatea de a fi nevoită să 
circule (Doamne fereşte!) cu taxiul, este 
indignată că parlamentarii ar putea fi obigaţi să 
joace după cum cântă electoratul, este indignată 
că diaspora are drept de vot şi încurcă socotelile 
pesedisto-pecisto-securiste] 
(http://politicstand.com/) 


Dicţionar de expresii româneşti în contexte A — C 


CÂNTAR 
A trage la cântar = a) A avea greutate mare: 

Ål buzdugan / Care-mi trage la cântar... / 
Peste cinci mii de ocale. (POP.) 


b) A avea importanţă: 
Declaraţiile ei au tras greu la cântar în 


luarea deciziei de achitare a individului. 


CÂNTĂRI 
A cântări din ochi = a) (D. lucruri) a aprecia cu 
aproximaţie greutatea unui obiect: 

Dar când noi vedem lucrurile clar şi 
cumpănim toate acestea cu mintea cu aceeaşi lămurire 
cu care am cântări o greutate materială, atunci suntem 


răi români, se-nţelege, şi combatem tot ce e românesc. 


(MIHAI EMINESCU) 


b) (Fig.) (D. oameni) A aprecia de la prima vedere 
caracterul, valoarea unei persoane: 

Se uita lung la ea, cântărind-o din ochi. 
(GALA GALACTION) 

Şi copleşindu-l cu întrebări, încât el abia 
biruia cu răspunsurile, toți îl cântăreau din ochi cu 
o curiozitate pe care nici măcar nu încercau s-o 


ascundă. (LIVIU REBREANU) 


A-şi cântări (bine) vorbele = A-şi alege (cu grijă) 
cuvintele: 

Se şi cuvine însă unui om din oameni, ca 
dânsul, să fie de bună chibzuială, să cumpănească 
vorbele şi să umble mai mult călare decât pe jos. 
(IOAN SLAVICI) 

Că de ne-om cântări cuvântul cu cântarul 
şi ne-om măsura privirea cu cotul, ori să numeri 
câte pahare de vin a băut omul la masa ta ca să 
nu-l înşeli la a lui, s-a dus prietenia pe copcă [...] 
(BARBU DELAVRANCEA) 


CÂNTEC 
A fi cu cântec sau a-și avea cântecul său = A 
avea istoria, tâlcul său (complicat, plin de aspecte 
dubioase, neclare): 

Chestia asta îşi are cântecul ei. (MIHAIL 
SADOVEANU) 

A-i scoate cuiva cântec = A spune despre 
cineva vorbe rele: 

În sat, lumea i-a scos cântec fetei, dar 
ea nu se mai sinchisea. [...] în Pravila lui Vasile 
Lupul, publicată în 1643 [...] se prevede deja 
pedeapsa pentru «cela ce va scrieversurisau 
vascoate  cânteceîntru ocaracuiva...» (B. P. 


HASDEU) 


A o duce într-un cântec = A fi fără griji, a fi veseli: 

Eu cu Dumitru însă o duceam într-un 
cântec, strângând viorele şi toporaşi de pe lângă 
plai, şi mergeam tot zburdând şi hârjonindu-ne 
[...] ION CREANGĂ) 


Aşa-i cântecul = Asta-i situaţia: 
Nu se mai poate face nimic. Aşa-i cântecul! 


Vorba (sau povestea) cântecului = Cum se 
zice; vorba aceea: 

Maica... a ieşit afară să-şi vadă 
harabagiul. Și-apoi povestea cântecului: las'că 
era de la Piatră de locul ei, dar era şi îmbojorată 
Maica... că se despărțeşte de socri. (ION 
CREANGĂ) 


CÂR 
A face câr-mâr = A face obiecţii, a găsi pretexte: 
Strimbă-Lemne au început a face câr- 
mâr, ba una, ba alta, şi s-au trecut astă dată 
aşa. (I. G. SBIERA) 
Ce să mai zică puiul? Nu mai încăpea 
câr-mâr; că Dardarot, cât îi vorbise, nu-l 
slăbise din gheară. (|. L. CARAGIALE) 


Că-i câr, că-i mâr = Se zice când cineva se încurcă 
în explicații neconvingătoare, contradictorii: 

Chiar de-a doua zi începu să facă 
nazuri: că câr, că mâr, c-aia-i chioară, c- 
ailaltă-i şchioapă. (POP.) 

— Ce cauţi, măi, prin sat? 

— Că-i câr, că-i mâr... (MIHAIL 
SADOVEANU) 
CÂRĂ 
A se ţine de câra cuiva = A stărui pe lângă 
cineva, pentru a-l determina să facă un lucru: 


Vasile ILINCAN 


Mai trecu, ce mai trecu, şi strigoaica de 
vitregă iară se finu de câra bărbatului său ca să-şi 
prăpădească copiii. (P. ISPIRESCU) 

Sfatul 


împărătesei, lăsată cu grai de moarte, se tot ținea 


împărăției, ştiind hotărârea 
de câra împăratului ca să se însoare, şi mai multe 
nu. (IDEM) 


CÂRC 
A nu zice nici cârc = A nu spune nicio vorbă: 

[...] dară voinicul îndată puse mâna pe un 
tăciune şi-l azvârli drept în ochiul bătrânului, îl 
orbi, şi apoi fără să-i dea răgaz a zice nici cârc! îi 
puse o piedică şi-i făcu vânt în cazan. (IOAN 
SLAVICI) 

[...] apoi îi scoate limba afară, i-o 
străpunge cu acul şi i-o presură cu sare şi cu 
piper, aşa că limba îndată se umflă, şi biata soacră 
nu mai putu zice nici cârc! (ION CREANGĂ) 


Ba cârc, ba mâre = Ba un pretext, ba altul: 

Popa tot se codea: că-i câr, că-i mâr, în 
sfârşit rămâne ca... a doua zi să-mi dea banii. (AL. 
VLAHUȚĂ) 


CÂRCĂ 

A avea pe cineva în cârcă = A o păţi cu cineva: 
Să-ţi iei tălpăşița, că cu mine ai în cârcă. 

(POP.) 


A avea potera-n cârcă (Arg; lumea interlopă) = A 
fi căutat de poliţie, a fi dat în urmărire: 
Fugiţi! Avem potera-n cârcă... 


A-i cădea (cuiva) în cârcă = A lua prin 
surprindere (pe cineva): 

Stai să vezi că poate e bine că n-am 
câştigat, că cine ştie ce năpastă îmi cădea în 
cârcă. (https://aberisme.wordpress.com/) 


A lua pe cineva în cârcă = a) A lua pe cineva sub 
protecția sa: 

Și numai întru târziu Thalassa luă 
realitatea în cârcă şi o duse s-o aşeze dinaintea 
vetrei din odaia pe care flăcările din sufletul lui o 
lărgiseră odinioară într-o nemărginită împărăție. 


(AL. MACEDONSKI) 

b) A râde de cineva: 
El îi lua mereu în cârcă pe vecinii de 


vizavi, dar ei nu se supărau. 


CÂRCOTĂ 
A intra (sau a se băga, a pune, a umbla) în 
cârcotă (cu cineva) = A se certa (cu cineva): — 

Ascultă-mă, kir Ianulea; ce sunt 
duşmanii dumitale ?... n-or fi boieri?... că de! 
drept să-ți spun, cu boieri în cârcotă nu mă 
bag... (|. L. CARAGIALE) 

S-a încărcat Muşat de Doamne-ajută, a 
intrat în cârcotă cu avocatul, începe să spuie şi 
el una-două: „Măi neiculiță-n sus, mai omule-n 
jos, aşa să trăieşti, mai socoteşte o dată că nu 


face atâta...” (MIHAI EMINESCU) 


CÂRD 

A se pune (sau a intra, a-şi pune, a-şi băga) 
(boii) în cârd cu cineva (sau cu dracul) = A se 
asocia cu cineva (în vederea unor acțiuni 
reprobabile): 

— Aşa gândesc şi eu, zise Flămânzilă; 
şi-a pus el, împăratul Roş, boii în cârd cu 
dracul, dar are să-i scoată fără coarne. (ION 
CREANGĂ) 

— Ei, ei! Acum scoate, lupe, ce-ai 
mâncat ! Cu capra ţi-ai pus în cârd ? Capra ţi-a 
venit de hac ! (IDEM) 


CÂRLIG 
A avea cârlig la (sau pentru) cineva = A simpatiza 
pe cineva. A se simți atras, sedus de cineva: 

Se pare că fata avea cârlig pentru colegul 
ei de bancă şi mereu îl privea cu insistență. 


A avea un cârlig = A avea o taină, un secret: 
Ion are el un cârlig pe undeva, de vine 


întotdeauna târziu acasă. (POP.) 
A fi în cârlige cu cineva = A fi în strânsă 
prietenie cu cineva: 


Cei doi erau în cârlige de ceva vreme. 


A pune cârlig într-o acţiune = A încurca treaba: 


Dicţionar de expresii româneşti în contexte A — C 


De când ai început să pui cârlig în 


treburile noastre, nu mai merge nimic. 


A se face cârlig (sau covrig) (Pop.) = a) A se ghemui, 
a se încovăi, a se strânge covrig, a se covrigi: 

Fierul se încovăia de se făcea covrig. (P. 
ISPIRESCU) 


b) A se zgribuli de frig: 
Se stârciseră de se făcură covrig de ger. 


(IDEM) 


c) A se încovăia de bătrâneţe: 
Moartea se uscase, de se făcuse cârlig. 


(DEM) 


A se pune în cârlige = A face cauză comună: 
Până la urmă a trebuit să ne punem în 


cârlige cu toţii şi am isprăvit lucrarea. 


CÂRMI 
A cârmi roata morii = A da drumul apei pe scoc: 


Morarul a cârmit roata morii cu greu. 


CÂRNAT 
A fi sătul cârnat (Pop.) = A fi foarte sătul: 

După ce-a mâncat bărbatul abia s-a mai 
putut ridica de la masă fiind sătul cârnat. 


A lungi cârnatul (Pop.) = A trage de timp: 
Nu mai lungi cârnatul, că n-avem timp de 


pierdut! 


A ploua cu cârnaţi = A fi belşug mare, ca-n basme: 

Acum, nici dacă ar ploua cu cârnaţi n- aş 
ieşi cu maică ta să ne plimbăm prin zăpadă! De ce 
oare puteam atunci şi acum nu pot? (PETRE 
BARBU) 


CÂRNI 
A-şi cârni nasul sau a cârni din nas = A strâmba 
din nas (de nemulţumire): 

Soțul meu, paharnicu Bârzoi, cam cârnea din 
nas, dar l-am sărutat între sprâncene, după obicei, şi l- 
am lăsat cu buza umflată... (V ASILE ALECSANDRI) 


Îţi cârneşte nasul din loc = Miroase urât: 

De câte ori treceam pe lângă ferma de 


porci, ni se cârnea nasul din loc. 


CÂRPĂ 
A avea gură de cârpă = A nu putea păstra o taină: 
l-am spus să nu se mai încreadă 


niciodată în ea, că are gură de cârpă. 


A avea urechi de cârpă = A nu auzi bine: 

— Auziţi, fraților, se prăpădeşte stăpânul 
nostru. — Taci, urechi de cârpă, îi zise vulpea şi- 
i trase o palmă, tu să gândeşti stăpânului nostru 


aşa? (P. ISPIRESCU) 


A face pe cineva cârpă de şters = A vorbi de 
rău pe cineva; a batjocori pe cineva: 

Tu nici nu ştii, nu vrei Să ştii, nu simți, 
nu te interesează. Contează să stai alături de el. 
Te ţine, dacă îi eşti de folos. Te face zob, cârpa 
de şters pe jos. (http://www.ziuaconstanta.ro/) 


„Au făcut din mine o cârpă de şters pe 
jos”, a declarat Vadim, joi, în emisiunea „Un 
show păcătos” de la Antena 1. (spynews.ro/) 


A fi muiere (sau nevastă) cu cârpa în cap 
(Reg.; d. bărbaţi) = A fi frumos (fricos sau slab) 
ca o femeie: 

Ba eu prins că nu m-oi da, că nu-s nevastă 


cu cârpă, de unguri să-mi fie frică. (POP.) 


CÂRPĂTOR 
A mâncat turta, dar a rămas cârpătorul = Se 
spune despre cineva care neagă un fapt, în ciuda 
evidenţei: 

— Nu vezi că mănânci turta, dar rămâne 


cârpătorul... Dacă ai fi sincer, am înţelege. 


CÂRPI 
A cârpi (de-a) fuga sau a o cârpi de fugă = A fugi: 
Pe loc a cârpit-o la fugă, de nu-l mai 


țineau picioarele. 


A(-i) cârpi o minciună = A născoci, a inventa; a 
spune o minciună: 

Ca să scape, cârpi la repezeală o 
minciună. (CEZAR PETRESCU). 


Vasile ILINCAN 


Apoi o ia la papuc şi hai, hai! hai, hai! 
ajunge în sat, la frate-său, şi pe loc cârpeşte o 
minciună, care se potrivea ca nuca în perete. (ION 


CREANGĂ) 


A(-i) cârpi una cuiva = A lovi cu palma pe cineva: 

S-a apropiat de Miai şi i-a cârpit o palmă 
peste urechi. (MARIN PREDA) 

[...] la urmă, învinşi de zgomot, muţi de 
bucurie, dădeau scumpei lor fața Minca o supremă 
dovadă de iubire, cârpindu-şi fiecare câte-o 
pereche de palme țepene. (PANAIT ISTRATI) 


A-şi cârpi viaţa, traiul = A-şi duce traiul de pe o 
zi pe alta, cu greutate: 

[...] vatra în jurul căreia şi-au cârpit zi cu 
zi traiul, îndrugând poveşti şi basme. (BARBU 
DELAVRANCEA) 


CÂRPIT, -Ă 
A avea ochii cârpiţi (de somn, de boală etc.) = a) 
A nu putea ține ochii deschişi din cauza somnului, 
a bolii etc.: 

Copiii, cu ochii cârpiți de somn, se duceau 
la culcare. (ION PAS) 

Ea se sfieşte să-i iasă înainte, cu ochii 
cârpiţi de somn. (AL. VLAHUȚĂ) 


b) A fi prost: 
[...] clipea numai din ochişorii lui cârpiți, 
ca un broscoi în pierzare. (|. L. CARAGIALE) 


CÂŞTIG 
A avea câştig de cauză = A ieşi biruitor într-un 
conflict, într-o confruntare de idei etc.: 

Deşi regimul comunist iugoslav era mult 
mai apropiat din punct de vedere ideologic celui 
sovietic, totuşi acesta nu a avut câştig de cauză. 
(http://adevarul.ro/) 


A da vitele în câştig (Trs.) = A da vitele în 
îngrijirea cuiva: 
De când venea primăvara, omul dădea 


vitele în câştig văcarului din sat. 


A fi în câştig (asupra cuiva) = A avea avantaj (faţă 
de cineva): 


216 


El era în câştig față de prietenul său, 
fiindcă era mai chibzuit. 


CÂT 
A tipa sau a striga cât îl ţine gura = A striga 
cât se poate de tare: 

Dregătorul intră în turn şi, când vede 
turnul gol, închipuindu-şi că numai motanul a 
făcut una ca asta, strigă cât îl ține gura către 
gardă să-i urmărească pe fugari şi pe motan. 


(http://www.operanb.ro/) 


Cât (e) lumea şi pământul = a) Totdeauna: 

De când e lumea şi pământul, există o 
categorie sufletească de oameni puşi pe 
căpătuială, pentru care banul e mai presus de 
orice, e singura valoare în care cred şi căreia i 


se închină [...] ILEANA VULPESCU) 


b) (În construcţii negative) Niciodată: 
N-o să ne impună el nimic, câtu-i lumea 


şi pământul. 


Câtă frunză, câtă iarbă sau câtă frunză şi 
iarbă = Într-o cantitate foarte mare. O mulţime 
nenumărată: 

Și atunci, minune mare! Numai iaca au 
şi început a curge furnicile cu droaia, câtă 
pulbere şi spuză, câtă frunză şi iarbă; unele pe 
sub pământ, altele pe deasupra pământului şi 
altele în zbor, de nu se mai curmau venind. 
(ION CREANGĂ) 

Alți oameni, sosiți din comunele de sus, 
povestiră că împrejurul Costeştilor e armată câtă 
frunză şi iarbă, gata să pornească încoace, să 
aducă înapoi pe boieri |...] (LIVIU REBREANU) 


Câte-n lună şi-n soare sau câte-n lună şi-n 
stele, câte şi mai câte = De toate, de tot soiul, 
tot felul de lucruri, tot ce se poate închipui: 

Aşa crescu fata până se făcu mare. Că 
„tata vultur” îi aducea câte-n lună şi-n soare, 
sângele murelor, mustul strugurilor, mierea 
albinelor şi  miresmele florilor. (BARBU 
DELAVRANCEA) 

Rugăciuni şi câte în lună şi în soare se 


făcuseră, ca să scape Dumnezeu pe biata 


Dicţionar de expresii româneşti în contexte A — C 


omenire de acest nesăţios balaur, dară în deşert. 


(P. ISPIRESCU) 


CE 
A (nu) avea de ce = A (nu) exista motiv întemeiat 
pentru...: 

Nu ai de ce fi supărat. ION CREANGĂ) 


Cât pe ce = Aproape: 
Cât pe ce, ziceam, era să rămânem în off-side. 


(MONITORUL OFICIAL AL ROMÂNIEI) 


Ce de(-a) sau ce mai de sau ce de mai = Cât (de 
mult): 

Ce de lume pleca din Bucureşti! (AL. 
VLAHUȚĂ) 

D-apoi acolo, aoleo! ce de păzitori mai 
sunt. (P. ISPIRESCU) 


Ce face? = Cum?! Se poate?! Cum îndrăzneşti?! 
(ca ameninţare): 

— Să mă împuşc! 

— Ce face ?... săraca de minel... ai nebunit? 


(VASILE ALECSANDRI) 


Ce-i drept = Într-adevăr. De fapt: 
Trăiesc, ce-i drept, mult mai greu, dar fără 
nici pic de huzur. (V ASILE ALECSANDRI) 


Ce-o da târgul şi norocul = Nu contează rezultatul: 

— Apoi dă, tată, cum a dat târgul şi 
norocul; am de trecut prin multe locuri şi nu vreau 
să mă ia oamenii la ochi. (ION CREANGĂ) 


Cu mare ce (Rar) = Cu mare greutate, cu multă 
osteneală: 

Cu mare ce scăpând din labele lui [ale 
ursului], am găsit cu cale să mă întorc la d-ta 


acasă. (ION CREANGĂ) 


De ce nu? (Ca răspuns afirmativ în formă 
interogativă) = Cum să nu, desigur: 

Ia, să mă laşi să stau într-o noapte în 
odaia unde doarme împăratul. 

— De ce nu? Dă furca-ncoace şi rămâi aici 
până la noapte. (ION CREANGĂ) 

De ce, de nece = Se spune cuiva căruia nu voim 
să-i răspundem la întrebarea «de ce»; nu mai 
discutăm despre asta: 

Fătul meu, zice împăratul supărat, asta 
nu se poate. 

— De ce, măria-ta? 

— De ce, de nece... Uite, pentru că nu 
vreau eu! (|. L. CARAGIALE) 


Din ce în ce = Tot mai mult: 
Din ce în ce cântarea în valuri ea tot 


creşte. (MIHAI EMINESCU) 


N-ai (sau n-aveţi) pentru ce = Formulă de politeţe 
prin care se răspunde cuiva care mulţumeşte: 

— Tata doarme, drăguță!  murmură 
Ghighi cu ochii la scrisoarea care era o 
telegramă, şi apoi fugind într-un suflet în casă, 
tocmai din cerdac adăugă: Mulţumim, drăguță! 

— N-aveţi pentru ce, n-aveţi pentru ce! 
vorbi săsoaica singură, mângâind cu biciul 
şoldurile cailor care poriră îndată la pas. 
(LIVIU REBREANU) 


Pe ce ne prindem? = Care este miza pariului?: 
— Ai să vezi că am dreptate. Pe ce ne 
prindem? 


Pe zi (sau de) ce trece (sau merge) = Pe măsură 
ce trece timpul, tot mai mult: 


Pe zi ce trece, ea devine tot mai harnică. 


Te miri ce = Nimica toată: 

Într-una din zile, neavând el cu ce să-şi 
cumpere pâne, le-a luat cu vravul şi le-a vândut 
directoraşului unei şcoale primare cu te mieri 
ce. (ION CREANGĂ) 

Acest sfânt preaînvățat avea slăbiciune 
să alcătuiască, pentru trecere de vreme în rai, 
fel de fel de bucoavne mărunte, despre te miri ce 
şi mai nimic. (G. TOPÂRCEANU) 


CEAFĂ 
A făcut ceafă = S-a îngrăşat: 
De când nu te-am văzut ai făcut ceafă şi 


mă îngrijorezi. 


Vasile ILINCAN 


A-i creşte ceafa (Arg.) = a) A se îngrăşa: 
— Ţi-a cam crescut ceafa şi era cât pe ce să 


nu te recunosc... 


b) A prospera; a parveni: 
Se vede că le creşte ceafa, de când sunt la 
conducerea județului. 


A-i da cuiva la ceafă = A-l bate pe cineva: 

„Se hlizeşte. Da eu am să-ți dau una după 
ceafă, că te hlizeşti şi calci pe mormintele eroilor 
noştri, omule”, îi striga veteranul lui Grozavu. 
(http://www.timpul.md/) 


A pune la ceafă = A da uitării: 
— Stai fără grijă! Am pus la ceafă tot ce 


mi-ai Spus... 


A strica (sau a scărpina) (pe cineva) la ceafă = A- 
i da câteva palme: 

După ce l-a scărpinat la ceafă, individul 
s-a făcut nevăzut. 


A se strica (cu cineva) la ceafă = A strica o 
învoială, o înţelegere (cu cineva): 

— N-am năravu să pun mâna. 

— Bun, înseamnă că n-o să ne stricăm la 


ceafă. (FĂNUŞ NEAGU) 


(Să te văd) când mi-oi vedea ceafa = (Să nu te 
mai văd) niciodată: 
Rămânere-aş păgubaş de dânsul... şi să-l 
văd când mi-oi vedea ceafa. (ION CREANGĂ) 
Pleacă sănătos şi să ne vedem când ne-om 


vedea ceafa! (LIVIU REBREANU) 


Să nu ne stricăm la ceafă = Să nu ne certăm: 

— Nu-i treaba ta, băiete, ia vezi, caprele 
alea, nu le auzi cum behăie? Hai, tunde-o cu ele pă 
coastă, ca să nu ne stricăm la ceafă. 
(http://www.europeea.ro/) 


CEAMBUR 

A bate ceamburul (sau ceambura), ori a umbla 
ceambura (sau ceamburul),ori a umbla în 
geamburii = A hoinări, nu face nimic, pierzând 
vremea: 

[...] în care anarhia luptelor 


individualismului  desfrânat îşi poate bate 
ceamburul, toate părțile, tăiate de hotare sau 
risipite în depărtări ale neamului românesc, 
urmărind instinctiv o unitate ruptă de nenorocirile 
seculare, erau străbătute de aceste idei ale 


«filosofiei» occidentale. (NICOLAE IORGA) 


CEAPĂ 
A mânca ceapa-ciorii = A fi nebun: 

Tipa şi alerga prin curtea casei de 
parc-ar fi mâncat ceapa-ciorii. 


A mânca o ceapă degerată (Pop.) = A nu reuşi: 
Nu te duce acum la el, c-ai să mănânci o 


ceapă degerată şi-ai să ajungi la vorba mea. 


Cu ochii cât ceapa (cât cepele) = Cu ochii larg 

deschişi (de mirare); cu ochii umflați (de plâns): 
Femeia  holbă întâi nişte ochi cât 

cepele, apoi, venindu-şi în fire, bolborosi lacom 


[...] (LIVIU REBREANU) 


L-a făcut ceapă cu apă = L-a făcut de râs: 
Femeia era în stare să-l facă ceapă cu 


apă, dacă nu spune adevărul. 


Nu plăteşte (sau nu face, rar, nu ajunge) nici 
(cât) o ceapă degerată (rar, coaptă) = Nu are 
nicio valoare: 

— Nu pricepeți voi, urmă el înghițind un 
al doilea pahar, că fleacul ist de lume nu 
plăteşte o ceapă degerată...(NICOLAE GANE) 

Una fără alta, aceste bulendre nu fac 
nici două cepe degerate. (P. ISPIRESCU) 

— Taci, mă! i-o reteză dascălul cu aer de 
superioritate. Nu ştii nici măcar măsura. 
Puneţi-vă în rând cu toții, apoi o să cântăm. Eu 
voi conduce. Muzica fără dirijor nu face o ceapă 
degerată. (PAVEL DAN) 


CEARĂ 

A fi cu nasul de ceară = A fi extrem de susceptibil: 
După cele întâmplate, ea are nasul de 

ceară, de aceea nimeni nu îndrzneşte să-i mai 


spună ceva. 


Dicţionar de expresii româneşti în contexte A — C 


A fi galben ca ceara = A fi palid (de boală, de 
emoție etc.): 

La început era galben ca ceara şi abia 
îngâna cuvintele [...] (IOAN SLAVICI) 

La ieşirea din spital era galben ca ceara. 


CEARTĂ 
A căuta ceartă cu lumânarea = A face tot 
posibilul să provoace o ceartă: 

Aşa sunteți dumneavoastră, căutaţi cearta 
cu lumânarea şi pe urmă mai ziceți că alții se 
ceartă. (LIVIU REBREANU) 

Scrisoarea lui insultător onctuoasă arată 
voluptatea de a muşca prostia, gustul de ceartă cu 
lumânarea, înclinarea la pamflet a unui protestant 


iute la mânie. (G. CĂLINESCU) 


CEAS 
A face un ceas bun (sau bunicel sau bunişor) 
până... = A avea nevoie de o oră întreagă (sau mai 
bine de o oră) până...: 

A făcut un ceas bun până acasă. 


A-i sosi cuiva ceasul = A fi pe punctul de a muri: 
Tovarăşul său de lanț începu să plângă, sigur 
căi-a sosit ceasulmorţii. (LIVIU REBREANU) 
E prea slăbit bunicul şi credem că-i va sosi 


ceasul cât de curând. 


A închiria cu ceasul = A plăti o sumă fixată pentru 
a dispune de obiectul închiriat timp de o oră: 
Contra unei sume modice, bicicletele erau 


închiriate cu ceasul. 


A merge ca ceasul (D. maşini, aparate etc.) = A 
funcționa perfect: 
Nimic de zis; motorul merge ca ceasul. 


A se da de ceasul morţii = A se agita, a se frământa: 
Ea se da de ceasul morţii, căci îl simţea, i 
se arăta ei a fi p-aci prin preajmă, dară de văzut 
nu-l vedea. (P. ISPIRESCU) 
Să se dea fiul împăratului de ceasul morţii, 
de ciudă, când auzi una ca aceasta! (IDEM) 


Cât e ceasul? (sau, înv. câte ceasuri sunt?) = Ce 
oră (arată ceasul sau) este?: 

— Spune-mi, te rog, cât e ceasul? 


Ceas bun (sau rău) (În superstiții) = Moment 
norocos (sau nenorocos): 

Oh! dragu mieu! ce ceas rău te-au adus 
pe tine pe-aice. (|. G. SBIERA) 

Se vede c-am pornit într-un ceas rău. 
(ION CREANGĂ) 

Vărguță de alun, | Adă-l într-un ceas 
bun. (VASILE ALECSANDRI) 


Cu un ceas mai devreme (sau mai curând) = 
Cât mai repede cu putinţă. Până nu e prea târziu: 
Cere ce mai ai de cerut, cu un ceas mai 


curând. (P. ISPIRESCU) 


În ceasul ai doisprezecelea = a) În ultima clipă, 
înainte de a fi prea târziu: 

În ceasul al doisprezecelea studenţii şi 
profesorii se unesc pentru a stopa distrugerea 


învățământului. (rw w.almamater.ro/) 


b) În ultimul moment: 

A înţărcat bălaia, Petre! Să-ţi fie ruşine, 
că nici măcar acum în ceasul al 12-lea, nu ai 
demnitatea să taci atunci când vine vorba 
despre Oltchim şi Roibu! 

(bttp://i ww .criterii.ro/index.php/) 


Să fie într-un ceas bun! = Formulă prin care se 
urează cuiva succes într-o întreprindere: 

— În ceas bun să fie zis, grăi bătrâna, şi 
gând bun să ne dea Dumnezeu în tot ceasul! 
(IOAN SLAVICI) 

— Uite, Ionică! Mâine dimineaţă o dai 
recomandată la poşta din Armadia, şi să fie 
într-un ceas bun! zise învățătorul mişcat. 
(LIVIU REBREANU) 

ARVINTE: Nici vorbă nu-i... dar mai 
întâi să ciocnim câteva pahare! 

PEPELEA: Să ciocnim, giupâne! Noroc 
şi într-un ceas bun. (VASILE ALECSANDRI) 


CEASLOV 
A-şi face capul ceaslov (Îvr.) = A-şi încărca 
memoria cu multe cunoştinţe: 


Vasile ILINCAN 


Vorbesc puţin şi ascult mult, adică îmi fac 
capul ceaslov. (NICOLAE FILIMON) 


CEATĂ 
A face (sau a sta în) ceată cu cineva = A intra 
într-o tagmă oarecare, a se alia cu cineva: 

A făcut ceată cu toți mai marii. (DOSOFTEI) 


CEAȚĂ 
A avea ceaţă în creieri (Fig.) = A fi beat: 
Nu te poți înțelege niciodată cu el, pentru 


că are mai tot timpul ceaţă-n creieri. 


A avea ceaţă în stomac (Arg.) = A-i fi foame: 
Mi-a spus că vrea să ajungă mai repede 


acasă, că are ceaţă-n stomac... 


A băga în ceață = A induce în eroare: 

Accentul domnului Băsescu mă bagă 
întotdeauna în ceață. Ştiam foarte bine care sunt 
obligaţiile asumate de România prin tratatul pe 
care domnul Băsescu l-a semnat, după părerea 


mea, împotriva intereselor României. 


(http://www.evz.ro/) 


A mirosi a ceață (Arg.) = A fi beat: 
— Iar miroşi a ceață... Fugi! 


A vedea ca prin ceață = A vedea nedesluşit: 
El vedea ca prin ceață şi de aceea 
conducea maşina prudent. 


CENUŞĂ 

A bate para în cenuşă (Pfm.) = A se stinge focul: 
— Nu vedeţi că bate para-n cenuşă?! Mai 

puneţi două-trei lemne pe foc! 


A-i da (cuiva) luleaua prin cenuşă (Pfm.) = A-l 
face de râs: 

Cine n-a băut din vreme, să nu se apuce să 
bea, că dă de ruşine, cum am dat eu aseară. — Da’ 
de ce, kir Savule ? Dacă n-oi mai da şi tu, uneori, 
luleaua prin cenuşă [...] (GALA GALACTION) 

Până nu-i dă ea cu luleaua prin cenuşă, nu 


se lasă. 

A lua (sau a-i vinde) cuiva şi cenuşa din vatră 
(Pfm.) = A-i lua (sau a-i vinde) absolut tot: 
Oamenii îşi vedeau copiii înfometați, 
secerați de boli şi de nevoi, birurile de tot felul 
apăsau pe umerii lor, perceptorii şi tot felul de 
slugoi ai stăpânirii le luau şi cenuşa din vatră, îi 
băteau şi-i schingiuiau, ca să stoarcă de la ei şi 
ultima lețcaie. (bhttp://www.napocanews.ro/) 


A nu avea nici cenușă în vatră (Pfm.) = A fi 
sărac lipit pământului: 

O ceată de bătrâni vin de se jeluiesc 
generalului Kutuzoff de cruzimile oştirii lui, şi 
când îi spun cu durere de bieţii români că nu 
le-a mai rămas nimic, nici cenuşa din vatră, 
acesta le răspunde aspru: „le voi lăsa lor ochii 
spre a plânge”. (AL. VLAHUȚĂ) 


A preface în cenuşă (Pfm.) = A arde: 

Pojarul de la 20 iulie [1827] prefăcuse 
în cenuşă mai mult de jumătate a oraşului Iaşii. 
(C. NEGRUZZI) 


A ridica din cenuşă = a) A reface, a reconstrui 
după o distrugere: 

Nu-şi mai propune nimeni azi să preia 
cu bani puţini o fabrică de la stat pentru a ridica 
din cenuşă propria afacere, luată chiar aşa, prin 
rapt. (m.hotnews.ro/) 


b) A-şi crea o situaţie bună, pornind de la una 
foarte rea: 

Ridică-te din cenuşă şi devino un 
luptător de elită! (http://alinailioi.ro/) 


A se alege (sau a nu rămâne decât) praf şi 
cenuşă (din ceva) (Pfm.) = A nu se alege nimic: 
Deci, răscolind cenuşa deasupra locului 
unde se arătase lumina, au găsit cinstitele 
moaşte ale Sfintului Mucenic Gheorghe cel Nou, 
nevătămate de foc; iar oasele câinilor toate se 
prefăcuseră în praf şi cenuşă. 
(http://paginiortodoxe.tripod.com/) 


A-şi pune cenuşă în cap (Pfm.) = A se pocăi; 
a-şi recunoaşte vina sau greşeala: 


Dicţionar de expresii româneşti în contexte A — C 


[...] şi el se afla acum în situația de a-şi 
pune cenuşă pe cap, recunoscând că a comis o 
gravă eroare. (ION PAPUC) 

Nu-ţi rămâne decât să-ți pui cenuşă-n cap 
şi să pleci din fața noastră chiar acum. 


A trage cenuşa (sau spuza) pe (sau sub) turta sa 
(Pfm.) = A-şi îngriji interesul propriu: 
Boierii trăgeau mereu cenuşa pe turta lor şi 
chinuiau şi despuiau poporul. (NICOLAE BĂLCESCU) 
Ai cercat să mă strici cu Florica, pentru ca să 
tragi cenuşa pe turta ta? (V ASILE ALECSANDRI) 


CEP 
A da (sau a pune) cep unei buţi = A începe o bute 
plină: 

De bucurie că avea un oaspe aşa ca 
Ercule, el dete cep la o butie cu vin foarte vechi. 
(P. ISPIRESCU) 


A da cep (Arg.) = A înjunghia (pe cineva): 
După ce i-a dat cep în braţul drept, 
individul a aruncat cuțitul şi a luat-o la fugă. 


CER 

A cădea (sau a pica) cerul pe cineva = A fi foarte 
surprins (de un mare necaz); a fi surprins într-o 
postură dezonorantă: 

Și boierul, în loc de un cuvânt bun, m-a 
scuipat drept în obraz, de față cu slugile sale şi cu alți 
oameni ce se aflau atunci la curte, încât am crezut că 
a căzut cerul pe mine de ruşine! (ION CREANGĂ) 


A făgădui cuiva cerul şi pământul = A promite 
lucruri nerealizabile: 

Îi făgăduise cerul şi pământul, dar ea s-a 
convins că sunt doar vorbe-n vânt. 


A fi departe ca cerul de pământ (sau ca cerul şi 
pământul) = A constitui un contrast izbitor, a se 
deosebi foarte mult; a contrasta: 

Şi ce viață tihnită aveau moldovenii 
odinioară! Ca de la cer la pământ este distanța 
dintre „obicinuinţele ” ieşenilor trăitori la sfârşitul 
veacului al XIX-lea şi cele ale urmaşilor lor de azi. 
(http://iww .monitorulsv.ro/) 

A fi picat din cer (sau din lună) = a) A fi 
dezorientat, a nu şti ce să facă: 

Toţi rămaseră ca căzuți din cer de 
spaimă, dar unchiaşul şi baba, mai cu asupra. 
(P. ISPIRESCU) 


b) A fi rupt de realitatea imediată: Amu cică era 
odată într-un sat un băetan, care n-avea nici 
tată, nici mamă şi nicio rudă; aşa era de strein, 
de parcă era căzut din ceriu. (ION CREANGĂ) 


A pica din cer = a) A sosi pe neaşteptate în mod 
fericit: 
Nu credeam c-o să ajungi chiar azi. Parcă 


ai picat din cer, că mare nevoie mai aveam de tine. 


b) A nu fi la curent cu datele situaţiei în care a 
nimerit: 

Fata parcă picată din cer şi nu spunea 
nimic. [...] se uitau la tovarășul Omar Omarovici, 
de parcă acesta ar fi fost nici mai mult, nici mai 
puțin decât un ambasador picat din cer în 
dormitorul meu. (ION D. SÎRBU) 


A răscoli cerul şi pământul = A face tot 
posibilul pentru a găsi un lucru pierdut: 

Norocul ne-a venit din partea unei colege, 
care a răscolit cerul şi pământul, până a găsit un 


mijloc motorizat, cu care am urcat până la refugiul 


Căşeriei. (http://dinuboghez.blogspot.ro/) 


A ridica pe cineva în slava cerului sau a înălța pe 
cineva (până) la cer = A lăuda pe cineva peste 
măsură: 

Prea l-au ridicat în Slava cerului colegii; 
nu merita asemenea laude. Se înturnaseră acelea 
pe pământ fără nicio vătămare, iar acum Zvonul 
povestea că nemţii aveau să ridice în slava cerului 
un om care urma Să se arăte prostimii de sus, cum 


numai păsările o fac. (BOGDAN SUCEAVĂ) 


A se crede în al şaptelea (sau al nouălea) cer = 
A fi extrem de fericit: 
După câştigarea premiului, concurenta 


se credea în al şaptelea cer. 


Vasile ILINCAN 


(A se ruga de cineva) cu cerul şi cu pământul = 
(A se ruga) cu cea mai mare stăruință: 

Se rugase cu cerul şi cu pământul de mă- 
sa, s-o lase să culce vițelul plăpând cu ea în casă. 
(I. L. CARAGIALE) 

Mama se ruga de mine cu cerul şi cu 
pământul să mă întorc la Teatrul din laşi [...] (AL. 
ARŞINEL) 


(Departe) ca cerul de pământ (sau ca de la cer la 
pământ) = E o mare distanță sau diferență între 
două obiecte: 

Diferenţă ca de la cer la pământ: 
produsele fast food în reclame şi în realitate. 
(http://www.vremeanoua.ro/) 


Nu pică din cer = Nu vine de-a gata: 
Nimic nu pică din cer, aşa că trebuie să te 


apuci de muncă. 


Nu se va face gaură (sau bortă) în cer = N-are să fie 

cine ştie ce pagubă, n-are să se întâmple niciun rău: 
Tată, spune-ne şi nouă, că doar nu s-o face 

gaură în cer dacă vom şti şi noi ce lucru te 


amărăşte. (P. ISPIRESCU) 


Parcă a căzut cerul pe mine = a) Am rămas uimit: 
De parcă îmi luase cineva mințile sau 
fusesem orbit. Parcă ar fi căzut cerul peste mine. 
Am rămas lipsit de gânduri, holbându-mă la 
salteaua de deasupra în care Benone se agita. 


(CONSTANTIN ARCU) 


b) M-am simţit foarte ruşinat: 
După ce-am aflat vestea, parcă ar fi căzut 


cerul pe mine. 


Până-i cerul (Rar) = Niciodată: 

Eu mă duc, mândruţă, duc, / Unde-nfloare 
piperiul / Și nu vin până-i ceriul. (JARNIK- 
BÎRSEANU) 


Ştie şi toaca-n cer = Ştie tot: 

La urmă a găsit o sgripțoroaică, care ştia şi 
toaca’n cer, o învăţă ce să facă, ca fiică-sa să poată 
să-şi vadă bărbatul. (SĂMĂNĂTORUL, vol. 7-8) 


Vecina noastră ştie şi toaca-n cer. 

CERBICE 
A avea cerbice ţeapănă Înv.) = A fi dârz: 
Cela ce avea cerbice ţapănă ... se muie. 


(MIHAIL MOXA) 


A cădea pe cerbicea cuiva = A lua pe cineva de 
după gât: 
El a căzut încet pe cerbicea fetei şi nu i- 


a mai dat drumul. 


A fi tare (sau vârtos) la (sau în, de) cerbice sau 
a fi cu cerbicea tare = A fi rezistent, 
neînduplecat, dârz, încăpățânat; a fi neînfluenţat, 
a nu ceda: 

Fiindcă Eu ştiu că tu eşti tare la cerbice 
ca un drug de fier şi fruntea îţi este de aramă. 
(BIBLIA) 


A pleca (a frânge, a rupe, a asupri sau a muia, 
a tăia) cerbicea cuiva = A supune pe cineva; a 
umili mândria cuiva: 

Supuneţi cerbicea voastră sub jug, şi să 
primească sufletul vostru învățătură; aproape 
este de cei care o caută. (BIBLIA) 

Trebuia să frângă  cerbicea unui 
ispravnic necinstit. (MIHAIL SADOVEANU) 

Să muiem cerbicea nelegiuitului. (P. 
ISPIRESCU) 

Boierii sunt răi... ca să le plece cerbicea şi 
să le smerească trufia, le trimitea... ocârmuitori, 
oameni de acei însemnați cu pecetea păcatului. (C. 


NEGRUZZI) 


CERCA 
A cerca o moşie = A merge de jur-împrejurul 
moşiei spre a o delimita: 

Cei doi au stabilit prețul şi acum nu le 


mai rămânea decât să cerce moşia. 


A cerca semnele = A controla, de jur împrejur, 
semnele prin care este delimitată o proprietate: 
Noul proprietar venise să cerce semnele 


moşiei. 


A-şi cerca norocul = A-şi pune norocul la 
încercare: 


Dicţionar de expresii româneşti în contexte A — C 


Și-a cercat şi el norocul, dar n-a reuşit 
mare lucru.[...] trebuie a lua armele pentru patriă 
şi pentru libertatea copiilor sei şi a cerca 
noroculrăzboiului. (NICOLAE BĂLCESCU) 


CERE 
A cere cât dracu” pe tată-său (Arg.; d. comercianți) = 
A practica prețuri exagerat de mari: 

Bine zice românu, că iarna n-o mănâncă 
lupu... Am fost să cumpăr un car de lemne; dar 
mi-o cerut cât dracu pe tată-său şi n-am luat nicio 


dispicătură, ca să-i viu de hac celui cu lemnu... 
(VASILE ALECSANDRI) 


A cere la judecată (Înv.) = A da în judecată: 

Au! cum nu cad pe tine, sălbatico, păreţii! / 
Tu mergi să furi; eşti prinsă! / În numele dreptăţii / Te 
cer să vii, femeie, la casa judecății! (G. COŞBUC) 


A cere mâna, a cere de soţie, a cere de nevastă = 
A face unei fete sau părinţilor ori tutorelui ei o 
propunere de căsătorie: 

În apropiere de Jidovița, ca din senin, 
Laura îi zise: 

— Știi că Pintea mi-a cerut mâna? (LIVIU 
REBREANU) 

Atunci se întreba spăimântată, cum are să 
se sfârșească nenorocirea aceasta? De ce nu mai 
încearcă Ion s-o ceară de nevastă, s-o scape din 
ghearele grijilor? (IDEM) 


A cere seamă (sau socoteală) (cuiva de sau de la 
ceva) = A trage pe cineva la răspundere: 

Istoria, lumea are drept a-i cere această 
seamă: căci nu trebuie a uita că, cu toată sfințenia 
dreptului său, astăzi nu e destul ca o nație să-şi 
aibă un loc pe carta lumei, sau să-şi reclameze 
acest loc şi libertatea sa în numele suvenirelor 
istorice. (NICOLAE BĂLCESCU) 

Dumitale îţi cere cineva socoteală că 
umbli după marcoave, după şteoalfe ? — el de ce să 
nu umble după juni, după crai? (MATEIU 1. 
CARAGIALE) 


A cere voie = A solicita cu stăruință permisiunea 
de a face ceva: 

— Dumneata nici apă la gârlă nu 
găseşti, bombâni el aşa ca să-l auzim noi, tot eu, 
tot Pirgu sireacul! Strânse familiar mâna lui 
Pantazi şi ocrotitor pe a mea şi se aşeză la masa 
noastră fără a mai cere voie. (MATEIU I. 
CARAGIALE) 

El a cerut voie politicos să-l lase să 
telefoneze acasă. 


A se cere afară (Spc.) = A cere permisiunea de 
a se duce afară (sau la WC): 
Copilul se cerea mereu afară în timpul 


orelor. 


Trebuinţa cere (Înv.) = E necesar: 

Pentru aceasta, fraţii mei, să alergăm şi 
să ne îngrijim şi să ne pregătim în fiecare zi. Să 
nu cheltuim toată vremea noastră în grija 
trupului, ci, când va flămânzi trupul şi hrană va 
cere, atunci adu-ți aminte că şi sufletul cere a sa 
trebuință. (SFÂNTUL EFREM SIRUL) 

[...] vin uneori împrejurări în cari 
industria se găseşte atât de deprimată, încât 
frebuința cere de a nu trimite pe piaţă 
productele sale spre vânzare [...] ION GHICA) 


CERTA 
A se certa ca la piață (Fam.) = A se certa 
violent, folosind cuvinte triviale: 

Cei doi s-au certat ca la piaţă şi era cât 


pe ce să se încaiere. 


CEVA 
A fi (sau a ajunge) ceva de speriat = Se spune 
despre cineva (sau ceva) care iese din comun (în 
bine sau în rău), care provoacă, uimire, spaimă etc.: 
Cucoşul său era ceva de spăriet. 
Elefantul ţi se părea purece pe lângă acest 
cucoş. (ION CREANGĂ) 
Ulițele erau ceva de speriat... Se auzea 
numai un vuiet înăbuşit. (ALECU RUSSO) 


Aşa ceva = Un astfel de lucru, un lucru ca acesta: 
Îşi luă ziua-bună şi plecă. Dar încotro s- 
apuce? căci nici nu mai auzise până atunci de 


aşa ceva. (P. ISPIRESCU) 


Vasile ILINCAN 


E ceva de el (sau de capul lui) = Are (unele) calităţi: 

Se vede clar că e ceva de capul tânărului, 
din moment ce a realizat atâtea lucruri folositoare. 
Mi se pare că e ceva de capul lui, pentru că l-a 
făcut, nu ştiu cine, candidat la... nu ştiu ce. 
(CONSTANTIN CHIRIȚĂ) 


Mai ceva = Mai de seamă, mai frumos, mai bun 
(sau mai prost, mai urât, mai rău etc.): 

Dă poruncă să-i culce în casa cea de 
aramă înfocată, ca să doarmă pentru veşnicie, 
după cum păţise şi alți peţitori poate mai ceva 
decât aceştia. (ION CREANGĂ) 


CHEAG 
A avea cheag = a) A fi bogat; a avea bani: 

Ce te milogeşti, că ai cheag destul. 
(BARBU DELAVRANCEA) 


b) (Ljc.) A avea o sumă de bani de rezervă, care 
permite asumarea unor riscuri în momentele cheie 
ale jocului: 

Avea cheag şi îşi permitea să joace relaxat. 


A prinde cheag = A se îmbogăţi: 

Primarii, prefecţii, consilierii, funcţionarii 
din administraţiile locale sunt mai trainic înfipți în 
fruntea bucatelor decât pe vremea lui Ceauşescu, 
care avea bunul obicei să-i rotească, pentru a nu 
prinde cheag şi să se nărăvească la putere. 
(RADU ALDULESCU) 

Dacă vei munci tot aşa, în doi ani o să 


prinzi cheag şi-ţi vei dezvolta afacerea. 


CHEF 
A avea chef de ceva (Fam.) = A fi dispus să facă 
ceva: 

— Ce ai fiule? a-ntrebat bătrâna. De ce eşti 
aşa de pocâltit şi n-ai chef deloc? (l. L. 
CARAGIALE) 


A avea chef de ceva = A dori, a pofti (să facă) ceva: 
N-am chef să joc. (VASILE ALECSANDRI) 


A face cheful cuiva sau a face cuiva cheful 
(Fam.) = A-i împlini cuiva voia, a-i face pe plac: 

— Aşa; cu ajutorul lui Dumnezeu şi cu al 
sfinției-voastre, răspunse Harap-Alb, am izbutit, 
măicuţă, să facem şi acum pe cheful Spânului 
[...] (ION CREANGĂ) 


A fi cu chef = A fi bine dispus. (Fam.) A fi 
ameţit de băutură: 

— Bre, pordecâine! (aşa-i ziceam eu lui 
când eram cu chef). Toate bune! dar ce e de 
făcut cu Europa, bre? (|. L. CARAGIALE) 


A lăsa pe cineva în cheful (sau chefurile) lui 
(Fam.) = A lăsa în voia lui, în apele lui: 

Vâzând că nu-i chip cu el, l-am lăsat în 
cheful lui şi am plecat. 


A-şi face cheful (Fam.) = A-şi împlini pofta, 
capriciul, damblaua: 

Hiotoglu îşi făcea cheful cu ciubuc şi cu 
cafea, după obiceiul oriental. (ION GHICA) 


Chef şi bucurie (sau voie bună) = Se zice când 
cineva închină un pahar de băutură: 

Ce ti-i scris în frunte ti-i pus; chef şi voie 
bună, zise celălalt scoțând o hrincă îngheţată din 
desagi, pârpâlind-o pe jăratic şi dându-ne şi 
nouă câte-o harchină [bucată mare de mămăligă, 
de slănină etc.]. (ION CREANGĂ) 


CHEIE 

A avea cheia unei depeşe (sau scrisori) cifrate 

= A cunoaşte sistemul convenţional care 

serveşte la descifrarea corespondenței (secrete): 
Ea nu avea cheia scrisorii şi a fost 


nevoită să caute un specialist. 


A da cheile pe mâna cuiva (Pfm.) = A-şi 
încredința avutul: 

Cum deschizi subiectul, majoritatea 
oamenilor se crispează, de parcă ți-ar da cheile 
casei pe mână dacă te-ar asculta. 


(http://www.filmaniac.ro/) 


După ce-a dat cheile pe mâna vecinului, 
a plecat spre gară. 


A fi cheie (sau uşă) de biserică (Pfm.) = A fi 
fără greşeală: 


Dicţionar de expresii româneşti în contexte A — C 


Ceea ce tu consideri „încasat” pentru 
mine sunt simple tachinări. Uneori şi mici răutăţi, 
dar cum nici eu nu sunt uşă de biserică la capitolul 
ăsta, le trec cu vederea. (http://www.nrc.nl/) 


A întoarce cheia = A-şi schimba atitudinea: 
Roşca Stănescu, din închisoare: Cine 


întoarce cheia justiției? (yww.ziarelive.ro) 


Pentru a restabili disciplina, patronul mai 
întorcea cheia şi băieţii îşi vedeau de treabă. 


A ţine (ceva sau pe cineva) sub cheie = A ţine 
(ceva sau pe cineva) încuiat: 

Ca să nu le atingă băiatul, tatăl ținea sub 
cheie produsele toxice. 


CHELEMET 

A face chelemet cu cineva (Reg.) = a) A sta de vorbă: 
Eu văd că nu e treabă să fac chelemet cu 

dânsa. (|. GORJAN) 


b)A-şi face de lucru cu cineva: 
Ca vecini se cunoşteau de pe nume, 
chelemet nu făceau unii cu alții. (H. TIKTIN) 


CHELFĂNEALĂ 
A trage (cuiva) o chelfăneală=A bate(pe cineva) 
foarte tare: 

Plutonieri şi comisari mâncară 
chelfăneală. (ION PAS) 


Stii c-am mai mâncat eu o dată de la unul 
ca acesta o chelfăneală. (ON CREANGĂ) 


CHELIE 
A avea (ceva) pe chelie (Arg.) = A avea un plan: 
De multă vreme, cei doi aveau pe chelie să 


dea lovitura. 


A freca chelia cuiva (Pfm.) = A bate zdravăn pe 
cineva: 
Ea l-a amenințat că-i freacă chelia, dacă 


nu se linişteşte. 


A (i) veni pe chelie (Pfm.) = A i se năzări: 

Când îi vine pe chelie să plece, nimeni nu-l mai 
poate opri. Îmiveni pe cheliesă-mi las mustață! (GH. 
NICULESCU, FLORENTIN SMARANDACHE) 

CHELŞUG 
A avea bani (sau parale) la chelşug = A avea 
bani de cheltuială: 

La mine ce n-ai avut, / De mâncat şi de 
băut, / Sau parale de chelşug, / Pe mine de m-ai 
vândut? M-ai vândut şi m-ai legat, în mâna 
turcilor m-ai dat. (POP. ) 


CHELTUIALĂ 
A băga pe cineva la (sau, iuz. în) cheltuială = 
A-l face să cheltuiască (bani mulți): 

El nu se aştepta să-l bage la cheltuială. 


A da cuiva de cheltuială (Fig.; gmț.) = A bate 
zdravăn pe cineva: 

Atunci el caută o creangă cu cârlig şi 
începe a cotrobăi prin scorbură, ca să scoată 
vulpea afară, şi să-i deie de cheltuială... ION 
CREANGĂ) 


A-i da de cheltuială (Pop.) = a) A-i purta de 
cheltuială (cuiva): 
Părinţii i-au dat de cheltuială tot timpul. 


b) A-i arde o mamă de bătaie (cuiva): 
Ei las? că ţi-oi da eu ţie de cheltuială, 
măi crestatule şi pintecatule. (ON CREANGĂ) 


A se pune pe cheltuieli (Lpl.; pfm.) = A cheltui 
mai mult ca de obicei: 

El avea obiceiul ca la sfârşit de 
săptămână să se pună pe cheltuieli, fără să se 


mai gândească la ziua de mâine. 


CHEMA 
A chema Camerele = A convoca parlamentul: 
Camerele au fost chemate pe data de 1 


februarie. 


A chema la ordine = A soma să respecte 
anumite ordine de disciplină, linişte etc.: 

Răzvan Rotaru a fost filmat când, pur şi 
simplu, a chemat la ordine un consilier local din 
Opoziţie, care este şi om de afaceri şi căruia i-a 
cerut să se liniştească. 


(http://www.botosaneanul.ro/) 


Vasile ILINCAN 


„Preşedintele cheamă la ordine orice 
deputat care aduce atingere bunei desfăşurări a 
şedinţei sau al cărui comportament nu este 


compatibil cu dispoziţiile pertinente prevăzute la 


articolul 9.” (http://www.europarl.europa.eu/) 


A chema sub drapel (sau sub arme) = A da ordin 
de prezentare la armată: 

S-a pus problema unei analize a 
capacității noastre de a chema rezerviştii sub 


arme, dacă ar fi nevoie. (www.roarmy.ro/) 


La arme, cei de-un sânge şi de-o lege! / La 
arme, pentru neam şi pentru rege! / Când Patria ne 
cheamă sub drapel, / Datori sunt toţi copiii ei s- 
alerge, / Să-l apere, să moară pentru el! (ŞT. O. 
IOSIF) 


Se cheamă vorba că ... (Fam.) = Se zice că....: 

Apoi Să-mi dați tohoarcă, opinci şi căciulă, 
că de-acu se cheamă că vine iarna. (MIHAIL 
SADOVEANU) 


CHEMAT, -Ă 

A fi chemat de Dumnezeu = A fi pe moarte: 
Bătrânul simțea zi de zi că este chemat de 

Dumnezeu şi se ruga s-o mai ducă măcar până-n 


primăvară. 


CHEREM 

A avea pe cineva la cherem = A avea pe cineva la 

mână, a dispune după pofta inimii (de cineva): 
Hiotoglu te avea la cheremul lui, după cum 


zic turcii, căci avea la îndemână un arsenal întreg. 


(ION GHICA) 


A fi (sau a rămâne sau a lăsa) la cheremul cuiva 
(Pfm.) = A fi sau a rămâne la discreţia sau la 
dispoziţia, la bunul plac al cuiva: 

În fond vorsă decapiteze pe ţărani, 
omorându-ne pe noi, căci turma ţărănească fără 
păstori va fi pe urmă complet la cheremul lor... 
(LIVIU REBREANU) 

Bine că i-am prins portretu la mână... de- 


acum îi la cheremul meu. (V ASILE ALECSANDRI) 


A nu-i veni cuiva la cherem (Rar) = A nu-i veni la 
socoteală: 

Istoria omenirei cu legi de poezie, / Cu 
regii de răsboaie e ca şi un poem; / Dar totuşi rog 
divina ca depărcior rămâie / De corpul meu 
nevrednic — nu-mi vine la cherem. (MIHAI 
EMINESCU) 

Să rup zapisu?... Nu-mi vine la 
socoteală!..., Să-i dau pe Măndica?.:. Nu-mi 
vine la cherem! (V ASILE ALECSANDRI) 


CHERESTEA 

A fi cu cherestea = A avea o constituție robustă: 
E un om cu o cherestea uriaşă; un cap 

ca de taur, părul negru des, barba şi mustăţile 

aspre şi împâslite. (1. L. CARAGIALE) 


N-are cherestea sau îi lipseşte cheresteaua = 


Se spune despre o persoană  nesimțită, 
nepunctuală: 
Se vede că n-are cherestea, după cum se 


comportă cu cei din jur. 


CHESTIUNE 
A adresa sau a pune o chestiune (Înv.) = A 
întreba: 

Aici se pune o chestiune de metodă: este 
oare o interpretare istorică în măsură să ne dea 
cheia ca să înțelegem geneza unei opere? (l. P. 
CULIANU) 


A se abate de la chestiune sau a ieşi din 
chestiune = A divaga: 

D. prezident ... nu permite oratorului să 
iasă din chestiune. (|. L. CARAGIALE) 


CHEUCĂ 
A umbla cheucă (Mol.) = A umbla fără ţintă şi 
fără folos: 

Ucigaşul ăsta împăiat mai bine ar sta în 
banca lui; mercenarul de Ponta umblă cheucă... 
ce sa mai... vai de steaua noastră! 
(http://www.contributors.ro/) 


CHEZAŞ 

A fi chezaş pentru (sau, înv. drept sau în) 
cineva, a sta (sau a sluji de) chezaş (sau a se 
pune chezaş pentru sau, înv. pe), a se face 


Dicţionar de expresii româneşti în contexte A — C 


chezaş pentru cineva, a se prinde (sau a intra 
chezaş) = A garanta: 

Omul fără minte dă chezăşie, se pune 
chezaş pentru aproapele său. 
(http://www.pentinadlac.ro/) 


Ia-i haina căci s-a pus chezaş pentru altul 
şi cere-i zălog din pricina celor străini. (BIBLIA) 


A-şi pune, a da sau a aduce chezaş = A da garant: 
Ia-i haina, căci s-a pus chezaş pentru 

altul; şi ține-l zălog pentru alţii. 

(http://www.pentinadlac.ro/) 


CHEZĂȘIE 
A avea chezăşie = A fi garantat, acoperit: 

[...]era dator să-şi aducă prinosul de 
admiraţie falnicelor ruine, tot aşa oricine vroia să 
intre în cercul elitei judeţene, avea nevoie de 
consacrare şi chezăşie din partea cucoanei Anica. 
(CONSTANTIN STERE) 


A da (pe cineva) (sau ceva) în (sau pe) chezăşia 
cuiva = A-l da pe seama, pe garanţia cuiva: 

— Să-i aplici tortura cărămizilor şi daca 
vei vedea că nu mărturiseşte ceva interesant, să-l 
dai pe chezăşie. (NICOLAE FILIMON) 

Ministrul Lupu Balş le întoarse jalba cu 
nadpis [rezoluţie pusă pe o cerere] zicând că obiceiul 
pământului poate sluji de lege, când nu este 
vătămător legii, şi numai atunci li se va lua în băgare 
de seamă reclamaţia, când vor da înscris şi chezăşie 
că nu vor mai mânca carne, ci vor paşte troscot, ca 
nişte dobitoace ce sunt. (AL. ODOBESCU) 


A da pe (sau în) chezăşie = A pune pe garanţie; a 
da pe garanţie, a amaneta: 

Dă-mi-o mie |guriţa] în chezăşie, / Până 
la Sântă-Marie. (POP.) 

Şi au zis părinţii ei: nu-l slobozim până ce 
nu va da chezăşie că o va hrăni pe dânsa. Şi am zis 
slujitorului meu şi m-a luat în chezăşie. 
(http://w ww .pateric.ro) 


A lua pe chezăşie = A garanta pentru cineva sau 
ceva; a lua pe răspunderea sa: 
Şi am zis slujitorului meu şi m-a luat în 


chezăşie. (http://www.pateric.ro) 

A prezenta toate chezăşiile = A prezenta toate 
garanţiile; a împlini toate condițiile: 
El a prezentat toate chezăşiile şi a putut 


semna documentele. 


A pune (ceva) chezăşie = A amaneta: 

Surprinzător, ceea ce face actualul 
guvern, pune chezăşie secretarul de stat.. 
(http://fimperativ.ro/) 


La început, pentru un salariu de trei 
milioane de lei, omul îşi pune casa chezăşie, 
fiind bănuit din start că va fura. 
(http://www.oradea.net/) 


CHICĂ 
A face cuiva chica topor sau măciucă (Pop.) = 
A lua pe cineva la bătaie: 

— la, să-i faci chica topor, spinarea 
dobă şi pântecele cobză, zise Setilă, căci 
altmintrelea nici nu e de chip s-o scoţi la capăt 
cu buclucaşul acesta. (ON CREANGĂ) 


A face morişcă (de vânt) în chică (sau în cap, 
în păr) (cuiva) (Pop.) = A trage de păr (pe 
cineva); a bate zdravăn (pe cineva): 

Ah! Dumnezeule, când i-am văzut, era 
să nebunesc de bucurie şi în prima furie am tras 
trei palme țigancei, precum şi lui jupânu Guliţă 
i-am făcut o morişcă în chică [...] (VASILE 
ALECSANDRI) 

— Trebuie să vreți, le mai zise 
românaşul, că de unde nu, vă fac morişcă în 


păr. (P. ISPIRESCU) 


A fi tare de chică sau a fi cu chica tare (Pop.) 
= A fi sănătos, gras, voinic; a fi bogat: 
Pe leşii cu chica tare îi...înjungă ca să 


are. (VASILE ALECSANDRI) 


A se tărăgăi de chica dracului (Pop.) = a) A se 
trage de păr unul pe altul; a se lua la bătaie. b) A 
duce trai rău (bărbatul cu nevasta): 

Aşa, după ce s-a însurat el, nu apucă să 
trăească, dragă-Doamne, nicio lună cum ţi-i omul, 
şi şi-a şi început a se tărăgâi de chica dracului. 
(DIN VIEAȚA POPORULUI ROMÂN) 


Vasile ILINCAN 


CHICHIŢĂ 

A căuta chichiţe sau (mai rar) a întoarce chichiţe 
şi dulapuri (Pfm.) = A se strădui cu orice preț să 
găsească greşeli, defecte: 

După ce a tras de timp cât a putut, căutând 
Chichițe de tot felul în documente, după ce a trimis 
zeci de poliţişti pentru a ancheta pe aceia care au 
semnat tabelele cu semnături pentru demiterea 
primarului [...] prefectul a decis [...] 
(http://www.vremeanoua.ro/) 


A cunoaşte toate chichițele = a) A cunoaşte în 
detaliu un meşteşug: 

Ai ocazia unică de a cunoaşte toate 
chichițele maşinii, toate secretele din spatele ei şi, 
bineînțeles, de a te plimba, de a cunoaşte locuri 
noi şi frumoase. (https://bibelou.wordpress.com/) 


b) A cunoaşte toate detaliile şi dedesubturile unei 
afaceri: 

Pentru acest post, preşedintele CJ are 
nevoie de un om care a lucrat în sistem şi-i 
cunoaşte foarte bine toate chichițele, care nu poate 
fi „faultat. ” (http://www.voceavalcii.ro/) 


A umbla cu chichiţe (Pfm.) = A umbla cu şiretlicuri: 

Nu este permis unui guvern să umble cu 
chichițe, cu şarlatanii, cu vicleşuguri ordinare, 
pentru ca să dea aparente înșelătoare unor fapte 
ce nu-i convin. (ANTON BACALBAŞA) 


CHIFLĂ 
A trage o chiflă (Arg.) = A trage un şut pe lângă 
minge, în aer: 

Min. 91 — Deaconescu mai trage o 
chiflă... (http://www.micapi.ro/) 


Tot trei chifle zece bani (Pop.) = Tot acelaşi lucru 
de nimic: 

Răsfoind vechile gazete şi cercetând 
opurile gălbejite ale memorialiştilor, înţelegi 
dimensiunea saltului izbutit în câteva decenii de la 
târgul patriarhal în care zilnic, la patru trecute fix, 
pe strada Carol, covrigarul Franț îşi îmbia clienții 


țipând tărăgănat distihul „Trei chifle, zece bani / 

La boieri şi la golani” către statutul de oraş- 
marcă al graniței estice a Uniunii Europene. 


(http://www.monitorulsv.ro/) 


Mai recentă este structura tot trei chifle 
zece bani, cu sensul „acelaşi lucru de nimic”, 
chifla fiind o altă 
desconsiderate datorită prețului. 


ipostază a pâinii 


(www.diacronia.ro/) 


CHIFTEA 

De la chiftele la izmene (Pop.) = Se spune 
despre cineva care povesteşte faptele fără nicio 
legătură între ele: Dacă îţi reciteşti răspunsurile 
la adresa lui emarcu s-ar putea să reconsideri. 
Şi poate nu în ultimul rând: ideile diareice, 
împrăștiate în toate direcțiile, e greu să ştie 
omul ce vrei, pleci de la chiftele, ajungând uşor 
la izmene. Dai impresia că te cerți de unul 


singur. (http://w ww .revista22.ro/) 


CHIMIE 
A avea chimie cu ceva (sau cu cineva) (Arg.) = 
A fi compatibil cu ceva (cineva); a se potrivi cu 
cineva: 

El a arătat că prin ideea de a nu fi 
solidar cu principalul său partener, Antonescu a 
sabotat de fapt relația şi chimia personală între 
el şi Victor Ponta, în condițiile în care cei doi 
lideri ai USL au reprezentat, anterior, un 
„binom politic foarte solid”. 
(http://www.ziare.com/) 


CHIMIR 
A avea la chimir = A fi bogat: 

Inginerul n-a stat în casa cumpărată de 
bătrân decât două luni, căci bătrânul negustor 


de ţuică avea la chimir bani grei [...] 
(CONSTANTIN BANU) 


A pune la chimir = A strânge bani; a fi zgârcit: 

— Și aceştia-s buni, stăpâne; pune-i la 
chimir şi taci molcum. Am ştiut eu dinainte că are 
să ne iasă şi de cheltuială. (ON CREANGĂ) 


CHINEZ 
A se face chinez sau (mai adesea) a (0) face pe 
chinezul (Fam.) = A se preface că nu înțelege, 


Dicţionar de expresii româneşti în contexte A — C 


că nu ştie nimic, că habar nu are despre ce e vorba: 
Ei, Stimabile, prea te faci chinez, dă-mi 
voie! (|. L. CARAGIALE) 


CHINGĂ 
A slăbi din chingi (Pop.) = A lăsa chinga mai 
slobodă; a lăsa mai liber, a îngădui să răsufle: 

Și mai slăbind [şarpele] pe om din chingi... 
(P. ISPIRESCU) 


A strânge în chingi(sauîn chingă) =a)A 
închinga strâns (un cal): 

N-am arme să-ncing,/ Nici murg bun în 
chingi să strâng. (I. BIBICESCU) 


b) (Fig.) A constrânge, a lua (sau a ţine) din scurt; 
a oprima: 

Nu cumva copilul... să scape vreo vorbă 
din cele ce-a văzut, mai cu seamă dacă l-or strânge 
în chingi. (ION PAS) 

Strânşi în chingă, bieţii fugari [poloni] se 
adresară cu rugăminţi către capul contingentului 
turc, cerând permisiunea de a se retrage în 


Polonia. (B. P. HASDEU) 


A-l ţine (pe cineva) chingile (Pfm.) = A se simţi în 
putere; a fi în stare: 

Muncea toată ziua; se vede că îl mai 
țineau Chingile şi nu se da pe unul tânăr. 


Cal bătrân cu chingă roşie (Pop.) = Lucru 
nepotrivit, strident. Lucru ridicol: 

Volumul de reportaje, Cal bătrân cu 
chinga roşie” (1974) reprezintă o parabolă 
strecurată prin cenzura vremii: calul bătrân este 
poporul român şi chinga roşie, sistemul comunist. 
(http://ro.wikipedia.org/) 


CHINUI 
A-şi chinui trupul = A-şi supune trupul la eforturi 
intense sau privaţiuni; a face penitență: 

Când a murit Lacordaire s-a constatat că 
purta pe sub rasă un lanț greu de fier, spre a-şi 
chinui trupul. Pe sine se pedepsea, nu pe alții. (N. 
STEINHARDT) 

A mai adăugat că are sub pământ o casă 
ascunsă, că aduce Dumnezeului creştinilor slujbe 

de toată noaptea, că-şi chinuie trupul cu post, cu 
plânsete şi cu culcări pe pământ. 
(http://www.calendar-ortodox.ro/) 


CHIOR, -OARĂ 

A da chior peste cineva = A da peste cineva 
(sau a se izbi, a se ciocni de cineva); a da năvală 
prosteşte peste cineva orbeşte: 

Numai iată ce vede Harap-Alb altă 
minunăție şi mai minunată: o schimonositură de 
om avea în frunte numai un ochi mare cât o sită, 
şi când îl deschidea, nu vedea nimica; da chior 
peste, ce apuca. (ION CREANGĂ) 

Ivan atunci, văzând că moartea dă 
chioară peste dânsul, se stropşeşte la ea zicând: 
Paşol, Vidma, na turbinca! UDEM) 

Au dat chiorpeşte peste noi şi ne-am 


speriat. 


(A fi) de râsul chioarei (Pfm.) = a) (A fi) 
prăpădit. b) (A fi) de râsul lumii, de batjocură: 

A fost de râsul chioarei, când, în meciul 
cu Camerun, Robben şutează în bară, Huntelar 
preia în gol şi toată echipa se duce să îi sară în 
brațe lui Robben, Huntelar rămânând singurel 
şi bucurându-se de unul singur. 
(http://%ww.romanians.nl/) 


A-i fi (cuiva) gura chioară (Pop.) = A vorbi 
prea multe: 

Până-şi găseşte să-i zică: / Stăi, că nu ţ-e 
gura chioară, / Ține rândul ca la moară. (ANTON 
PANN) 

Mereu trăncăneşti, parcă ţi-e gura chioară. .. 


A nu avea para chioară sau, rar, a nu avea 
chioară în pungă = A nu avea niciun ban: 

După un şir de rânduri de halbe de 
bere, nimeni nu mai avea para chioară. Numai 
Olchovsky avea o hârtie de 20 lei, pe care însă o 
păstra [...] (CONSTANTIN BACALBAŞA) 

— Numai de veţi vâri tot pământul în 
buzunar... numai atunci veți fura şi banii mei... 
Aşa să ştiți!... Aşal... Că n-am bani... N-am 
chioară lăscaie... P-aşa vremuri nu poţi să ai... 


(BARBU DELAVRANCEA) 


Vasile ILINCAN 


Un ăla... un prăpădit de amploiat, n-are 
chioară-n pungă. (|. L. CARAGIALE) 


A o lua de-a chioara = A merge orbeşte, fără a şti 
încotro: 

De acum s-o luăm de-a chioara, şi unde 
ne-a fi scris, acolo vom ieşi. (ION CREANGĂ) 


A se bate ca chiorii (sau ca orbeţii) (Arg.) = A se 
bate violent; a se încăiera: 

[...] se bătură ca orbeţii vreo jumătate de 
ceas. (LIVIU REBREANU) 

Nu bine s-au întâlnit şi s-au bătut ca 


chiorii. 


Apă chioară (Irn.) = a) Aliment lichid sau băutură 
alcoolică prea diluată: 

Sleite de apa chioară a cazonelor, de apa 
leşietică a marmitelor, infanteriile grăbeau spre 
pădurea morţii. (EUSEBIU CAMILAR) 

Asta nu-i borş, ci apă chioară! 


b) Vorbe lipsite de conţinut: 

Miron luga n-asculta discursul prefectului. El 
disprețuia mijloacele acestea de-a încurca pe săteni cu 
apă chioară. (LIVIU REBREANU) 

Domnul deputat a ţinut un lung discurs: 
apă chioară! 


Fără para chioară saufără chioară para în 
pungă (sau, rar,fără de chioară de para)= 
Complet lipsit de bani: 

Mai leagă-ţi banii, voinice, / Și mai pune-i 
la chimir... / Că te-ajunge-o vreme rea, / Făr' de 
chioară de para. (POP.) 


CHIORÂŞ 

A da chiorâş la (sau în) ceva = A tinti cu pușca: 
Tu dai chiorâş în fiară. (AL. ODOBESCU) 
(Fig.) În pădurea de la Strungă / Sunt de 

cei cu puşca lungă, / Care dau chiorâş la pungă... 

(VASILE ALECSANDRI) 


A da chiorâş peste (mai rar de) cineva = A găsi 
fără multă bătaie de cap: 
— Bună ne-ai jucat-o, moş Corbu! 


230 


— Mai bună!... că altmintrelea daţi 
chiorâş de el, pe stânca şoimilor. (VASILE 
ALECSANDRI) 


A da chiorâş prin ceva = A se repezi, fără a lua 
seama peste ce calcă: 

Şi aşa o fierbeam (= jucam) de tare, de 
nu ne ajungea casa; şi dam chiorâş prin fasole, 
prin mazăre şi bob. (ION CREANGĂ) 


A da chiorâş unii peste alţii = A se ciocni unii 
de alţii (din grabă), din neatenţie etc.: 
În învălmăşeala asta au dat chiorâş unii 


peste alții, încât un se vedea om cu om. 


A privi (sau a se uita) chiorâş = a) A privi 
printre gene, închizând un ochi spre a vedea mai 
bine; a privi saşiu: 

Îl găseşte securistul şi se uită chiorâş la 
nevasta inventatorului... (CONSTANTIN BANU) 


b) A se uita pe furiş, încruntat, cu duşmănie: 
S-a uitat o dată chiorâş, de i-a băgat în 
spaime pe toți. (|. L. CARAGIALE) 
Stâpânu-tău, ca stăpânu-tău; ce ţi-a 
face el, asta-i deosebit de başca, zise împăratul, 
uitându-se chiorâş la dânşii. ION CREANGĂ) 


CHIORI 
A nu avea cu ce chiorî o muscă sau un şoarece 
(Pfm.) = A fi foarte sărac: 

Vrei să te împrumut? Nu vezi că n-am cu 


ce chiorî o muscă! Lasă-mă! 


CHIP 
A afla chip (şi cale) (Pop.) = A găsi un mijloc 
eficace, o soluţie: 

Aflase chip a se deslega pe nesimţite 
dintr-un lanț. (C. NEGRUZZI) 

Cât s-au gândit ei încolo şi-ncoace, tot 
n-au aflat chip şi cale. (|. G. SBIERA) 

Aflase chip a se dezlega pe nesimţite 
dintr-un lanţ ce nu era potrivit cu uşurătatea 
inimii sale. (C. NEGRUZZI) 


A căuta chip = A căuta toate mijloacele: 


Dicţionar de expresii româneşti în contexte A — C 


Chip cătam cu viclenie / Să te fac să-ntrebi. 
(G. COŞBUC) 


A face toate chipurile (ca să...) = A face tot ce e 
cu putinţă, tot posibilul (ca să...): 

Nu putem trăi în casa aceasta, de n-om 
face toate chipurile ca să scăpăm de hârca de 
babă. (ION CREANGĂ) 

D-nu polițmaistru mă încredințează că va 
face toate chipurile ca să-mi găsească 


odorul. (V ASILE ALECSANDRI) 


A nu avea (niciun) chip (să...) = A nu avea 
posibilitatea, a nu putea (să...): 

Azi n-ai chip în toată voia în privirea-i să 
te pierzi, / Cum îți vine, cum îți place pe copilă s-o 
desmierzi (MIHAI EMINESCU) 

Vezi şi tu că n-avem niciun chip. (AL. 
VLAHUȚĂ) 

Cârciogarii nemaiavând chip de trai 
numai din minciuni, s-or apuca de muncă. (ION 


CREANGĂ) 


A nu (sau a nu avea) fi chip să... (sau de a...) = A 
nu se putea, a fi imposibil să...: 

Nu era chip de a verifica, fiindcă de l-ar fi 
întrebat, răspunsul negativ nu i-ar fi inspirat 
încredere. (G. CĂLINESCU) 


Chip că... = In semn că, fiind sigur că...: 
li făcu semn semn cu mâna, Sărmanul 
flăcău, chip că o vede. (POP.) 


După chipul şi asemănarea cuiva = Întocmai ca 
cineva, exact, la fel cu cineva: 
Şi-şi ia un suflet de noră, întocmai după 
chipul şi asemănarea celei de-ntâi. (ON CREANGĂ) 
[...] visul acela, după chipul şi asemănarea 
lumii tale, după chipul şi asemănareaegoismului 


[...] (CEZAR PETRESCU) 
În chip de... = Cu înfăţişare de... 
Ea ar fi venit în chip de pasere, de a bătut 


acum la fereastră. (ION CREANGĂ) 


In (sau cu) niciun chip = În niciun caz, nicidecum: 

Căzuse parcă într-o prăpastie 
întunecoasă, din care nu mai putea să iasă cu 
niciun chip. (JEAN BART) 

Cea mai mică nu voia cu niciun chip să 


se mărite. (P. ISPIRESCU) 


Nu e chip cu cineva = Nu poți s-o scoţi la capăt 
cu cineva: 

Nu mai e chip cu el, moş Sandule! A 
sărit să mă bată, pentru că nu vreau să mă duc 
fată-n casă la curte. (PAUL BUJOR) 


Nu e chip să... (sau de a...) = Nu se poate, 
imposibil să...: 

Văzând eu că nu-i chip de stat împotriva 
părinţilor, începui a mă gândi la pornire, zicând 
în sine-mi cu amărăciune: Ce necaz pe capul 
meu! (ION CREANGĂ) 

Nu-i chip oare, soră dragă, să am un 
ceas tihnit când mă întorc la mine acasă de la 


treburi? (MIHAIL SADOVEANU) 


CHIRALEISA 

A umbla cu chiraleisa (Mar.) = A merge cu 
procesiunea, strigând chiraleisa pentru îndepărtarea 
vreunei nenorociri abătute asupra satului: 

[...] la Bobotează strigam chiraleisa de 
clocotea satul. (ON CREANGĂ) 

Copiii care umblă cu Chiraleisa (de la 
grecescul Kyrie Eleison — Fie-ţi milă, Doamne) 
nu rostesc însă texte versificate, ci strigă doar 
„„Chiraleisa! Chiraleisa! Chiraleisa!”, de trei 
ori. (http://www.newsbucovina.ro/) 


CHISELIŢĂ 

A face (pe cineva) chiseliță = A bate zdravăn: 
Te întind jos şi te fac chiseliță, de 

bătaie! (V ASILE ALECSANDRI) 


Trei (sau şapte) ape-n chiseliţă = Rude de grad 
îndepărtat: 

— Ei, ce mai neamuri! Se grozăvi 
Calapăr; şapte ape-n chisăliță, eu sunt neam cu 
Comoniţă, botezat în doniţă, plină cu jintiţă. 
(DUMITRU ALMAȘŞ) 


Vasile ILINCAN 


CHIT 

A fi chit (cu cineva) (Pfm.) = A nu mai datora 
nimic (cuiva); a nu mai avea de dat (cuiva) nicio 
socoteală: 

Ea s-a fălit, el s-a ferit, dar acum sunt chit. 
Gherghe şi-a pus iubitul cu botul pe labe! Vezi aici 
ce gest a făcut Razvan ca să nu-şi mai supere 
iubita. (bttp://www.wowbiz.ro/) 


Măi, Ioane, suntem şogori |cumnaţi], căci 


nevasta ţi-am iubit! — Dragă Gheorghe, mai 
degrabă cred căsuntem chit. (GH. NICULESCU, 
FLORENTIN SMARANDACHE) 

CHITIC 


A tăcea chitic (Pop.) = A nu spune nicio vorbă: 

— Ai scos actul? a întrebat cu privirile în 
ochii ginerelui. — Ce să ne mai încurcăm, întreab- 
o şi pe fata dumitale, aşa cum ne-a fost vorba... 
Lina tăcea chitic. (EUGEN BARBU) 

Codin, 


încruntat în jos, îl examina o clipă şi-i arunca 


cu fălcile încleştate, se uita 
sacul, în timp ce vătaful turba şi tăcea chitic. 
(PANAIT ISTRATI) 


CHIUL 
A trage chiulul (Fam.) = a) A nu-şi ţine cuvântul 
dat. b) A lipsi nemotivat de la lucru: 

lagăr Cătălina Mihaela, soția mult mai 
celebrului Severică, acuzată că trage chiulul de la 
şcoală. (www.turnucustiri.ro/) 


Chiulul de la 


dezbaterile pe tema conversiei creditelor în franci. 


Parlamentarii trag 


(www.puterea.ro/) 


A-i trage cuiva chiulul = a) A înşela, a păcăli (pe 
cineva), a-i juca cuiva festa; a păcăli pe cineva: 

Trebuia să-l aştepţi la uşa cabinetului 
când iese... Ai văzut cum ti-a tras chiulul? (|. L. 
CARAGIALE) 

Căci îşi va zice-n gândul ei: / „Mor toți, — 
flămândul şi sătulul... / Dar ăsta are obicei / Să-mi 
tragă chiulul!” (G. TOPÂRCEANU) 

Astfel şi de data asta, geniul otoman a tras 
Europei un chiul, vrednic de vestitul nostru Nastratin 
Hogea, de clasica memorie. (|. L. CARAGIALE) 


b) A nu-şi respecta cuvântul dat: 

Şi-şi făcu socoteala să tragă chiulul 
[negustorului] (ELENA SEVASTOS) 

Șmecherii sunt acei care au înţeles rostul 
acestei vieți (!), au înţeles adică, din vreme, că 
trebuie să trăiască fără muncă pe spinarea altora, 
să tragă chiulul vieții. (G. TOPÂRCEANU) 


CHIULAF 
La aşa cap, aşa chiulaf = Cum e sacul, şi 
petecul: 

Un alt dascăl al său, Apostol, „avea 
obiceiul de a pune chiulaful copiilor leneşi... 
auzind de arestarea „revoluţionarului”, ar fi 
exclamat: „Cu aşa cap, aşa chiulaf! 
(www.calameo.com/) 


CHIX 
A da chix (Fam.) = A nu izbuti: 

Am acceptat să fiu director al 
direcției alimentației publice... Şi? Am dat chix! 
(MARIN PREDA) 

Nu cumva nemții au dat chix? Aşa şi 
de basarabeni se zice pe-aici că i-au adus pe 
bolşevicii. (ION LAZU) 

Cred că noi, românii, suntem mult 
mai aplecați către a da chix în viață. 
(http://www.paginademedia.ro/) 


CINCI 
A fi a cincea roată la car (sau la căruță) 
(Fam.) = A se afla pe un plan secundar; a fi de 
prisos: 

Eu nu sunt decât a cincea roată la car. 
N-ai însă decât să te scapi de mine. (IOAN 
SLAVICI) 

D. STAROSTE al birjarilor, un adevărat 
pravoslavnic în materie economică, biciuind 
liber-schimbismul, compară congresul cu a 
cincea roata la căruță. (|. L. CARAGIALE) 


A nu avea (nici) un cinci (în buzunar) (Fam.) 
= A fi lefter: 
Când a ajuns acasă, a văzut că nu mai 


avea un cinci în buzunar. 


Dicţionar de expresii româneşti în contexte A — C 


CINE 
Are (sau n-are) cine ori este (sau nu este) cine = 
(Nu) există om care, (nu) se găseşte persoană 
care...: 

Dacă mă vezi aşa de jigărit, este că n-are 
cine să mă hrănească. (P. ISPIRESCU) 

De-ar crăpa o dată să crape şi harabagiul 
care v-au adus, c-atunci ştiu că n-ar avea cine să 
vă mai cărăbănească aşa de des pe la târg. (ION 
CREANGĂ) 

Jele-i, Doamne, codrului / De armele 
hoțului, / Că le plouă şi le ninge / Şi n-are cine le- 
ncinge. (POP.) 


Cine (mai) ştie = Nu se ştie: 
D-apoi calul meu de pe atunci, cine mai ştie 
unde i-or fi putrezind ciolanele! (ION CREAN GĂ) 


Cine dracu sau naiba, amar, păcatele etc. (Fam.) 
= Exprimă mirarea. Exprimă ciudă. Exprimă necaz: 

Cine dracu i-a îndemnat să se îmbrace ca 
satele? 


nişte  marchidani şi să cutreiere 


(CALISTRAT HOGAŞ) 


Cine şi cine (În enumerări) = Unul şi altul, cutare 
şi cutare, mai mulți: 

Jele- Doamne, cui şi cui, / Jele-i, 
Doamne, muntelui / De armele lancului! (S. 
FLOREA MARIAN) 


Cine ştie ce (sau cine, unde etc.) (Cu sens 
nehotărît) = Mai ştii...: 

Cine ştie ce încurcătură vei face p- 
acolo. (P. ISPIRESCU) 

A avut parte cine ştie ce alt drumeţ mai 
înțelept de patul cel curat. (|. L. CARAGIALE) 

Cum să ia omul ista, la drum, cu vorba şi 
când se trezeşte, cine ştie unde a ajuns. (ION 
CREANGĂ) 


Cine ştie ce (sau cât) = a) Potrivit, normal; nici 
prea prea, nici foarte foarte: 


Nu... bea cine ştie ce. (CAMIL PETRESCU) 


b) Cine ştie cine. 


233 


Cine ştie cine (sau ce) = Cineva (sau ceva) 
însemnat, important, deosebit: 

Tot satul îl cinstea şi îl asculta ca pe 
cine ştie cine. (P. ISPIRESCU) 


CINEVA 
A deveni (sau a ajunge) cineva= A deveni 
persoană însemnată: 

Nu înţelegi cu ce om ai tu de-a face. Eu 
n-o să trăiesc toată viaţa în noroiul ăsta şi am 
să devin cineva. (AL. IVASIUC) 


CINSTE 
A avea cinstea să ... (sau a ..., de a ...) (Pfm.) = 
A avea onoarea: 

Și după cum am cinste a vă spune, multă 
vorbă s-a făcut între tata şi mama pentru mine, 
până ce a venit în vara aceea, pe la august, şi 
cinstita holeră de la '48 [...] (ON CREANGĂ) 

„Măi, măi! — zicea cu indignare / 
Oricum şi cum e lucru mare, / Să n-am eu cinste 
pe la sfinţi! / Dar, haid’ să cerc; ce-o fi, să fie! / 
Să văd, afla-voi omenie / La sfânta Sâmbătă!” 
s-a dus. (G. COŞBUC) 


A bea în cinstea cuiva = A ridica paharul făcând 
urări de bine pentru cineva mulțumindu-i: 

În cinstea acestor veşti, Herdelea ciocni 
câteva pahare cu Zăgreanu  [...] (LIVIU 
REBREANU) 


Gazda a băut în cinstea musafirilor. 


A da cinstea în cineva (Reg.; irn.) = A da 
foamea în cineva: 
După atâtea ore de mers a dat cinstea în 


noi şi ne-am oprit la un restaurant. 


A da cinstea pe ruşine (Pfm.) = A se face de 
ruşine; a comite o faptă reprobabilă: 

Însă, dacă vrei şi vrei numaidecât să te 
duci, eu nu te opresc, dar mi-i nu cumva să te 
întâlneşti cu scârba în drum şi Să dai şi tu cinstea pe 
ruşine, c-apoi atunci curat îți spun că nu mai ai ce 
căuta la casa mea. (ION CREANGĂ) 

— Mi-ai pus piele scoaptă, cârpaciule, 
zise Mogorogea înfuriat; aşa fel de prieten îmi 


Vasile ILINCAN 


eşti? Haiti! alege-ţi una din două, căci altfel dai 
cinstea pe ruşine. (IDEM) 


A fi fără (de) cinste (Înv.) = Necinstit. Lipsit de 
castitate. Care nu merită respect. 


A fi în cinste = A fi prețuit, respectat: 

Nu contenea ziua, noaptea, a gândi / Ce să 
facă dacă se va dovedi / Că n-are ştiinţă şi e un om 
prost / Și pren viclenie în cinste a fost. (ANTON 
PANN) 


A fi plin de cinste (Pfm.) = A fi beat: 
Nu-l vezi cât e de plin de cinste?! Abia mai 
vorbeşte... 


A fi vai de cinstea cuiva (Pfm.) = A nu avea nicio 
trecere: 
Nu-l mai trimite pe el că e vai de cinstea 


lui. 


A (-i) face (cuiva) cinste(a) = a) A cinsti, a onora 
(pe cineva): 

— Prea cinstite domnule, bine-ai venit 
sănătos la noi în Bagdad; te rog prea-plecat să-mi 
faci cinstea să pofteşti la cină cu mine şi să-ţi 
petreci noaptea asta în casa mea, ca să te odihneşti 
bine de oboseala călătoriei. (|. L. CARAGIALE) 

Mă mir, cum de mi-a făcut cinste să mă ia 


de bărbat. (C. NEGRUZZI) 


b) A fi spre lauda, spre cinstea cuiva: 
Asemenea fapte îi fac cinste. 


c) A cinsti, a omeni, a trata, a ospăta (pe cineva), a 
da de băut şi de mâncat (cuiva), a plăti consumaţia 
(cuiva): 

Ştiţi una, băieţi? Mie mi-e sete, cine face 
cinste? (NICOLAE FILIMON) 

Ba că dă-mi-o, ba că nu ţi-o dau, din vorbă-n 
vorbă, tura-vura, ne-am abătut pe la o ţuică... una- 
două-trei... pe urmă dă-i cu bere, dă-i cu vin, dă-i cu 
vin, dă-i cu bere... A făcut cinste d. Nae... l-am băut... 
00! L-am băut! (|. L. CARAGIALE) 


A-şi da cuvântul de cinste (sau onoare) (Pfm.) = 
A jura: 

Îmi dau cuvântul de cinste că voi fi 
alături de tine şi la bine şi la rău. 


A-şi pierde cinstea (Fig; pfm.) = a) A nu mai fi 
onest: 

Prin păcat, omul pierde cinstea de 
împărat al creaţiei, devenind rob patimilor şi 
lumii create. (http://www.crestinortodox.ro/) 


b) A nu mai fi fecioară: 
Fata ținea cu tot dinadinsul să nu-şi 
piardă cinstea, deşi îl iubea. 


Pe cinstea (sau crucea) mea!(Pfm.) = Pe 
cuvântul meu!: 

— Jură-te altfel, dacă vrei să te cred, 
pentru că, vezi d-ta, că de când a ieşit onorul, a 
lipsit cinstea. 

— Pre cinstea mea! am zis, râzând de 
calamburul vecinului. (C. NEGRUZZI) 

M-am gândit, dom'le, m-am gândit acu’ 
un minut, pe cinstea mea... dar e prea multă 
pierdere de timp, şi mie nu-mi place să-mi pierd 
timpul, pe cinstea mea... (CONSTANTIN 


CHIRIŢĂ) 


CINSTIT, -Ă 
Să vă fie faţa cinstită! (sau să ierte cinstita faţă a 
dumneavoastră!) Înv.) = Pardon! Iertare!: 

— Să trăieşti, luminate împărate, şi să- 
ti fie fața cinstită. (P. ISPIRESCU) 

— Apoi, dă, milostivă cucoană, zise 
țăranul scărpinându-se în cap. Să ierte cinstită 
fața dumneavoastră ce să facem? (ION 
CREANGĂ) 


CIOACĂ 
A se lăsa de cioace (Fam.) = A deveni serios, a 
fi sobru: 

Lasă-te decioace ! am schimbat eu 
tonul şi i-am răsucit mâna la spate, punându-i 


cătuşele. (TRAIAN TANDIN) 


A se ţine de cioace (Fam.) = A se ţine de glume; 
a se ține de şmecherii: 

E la zdup, dar se ţine de cioace despre 
traiul de la Colibaşi. (http://hww.libertatea.ro/) 


Dicţionar de expresii româneşti în contexte A — C 


CIOARĂ 
A-l râde şi ciorile = Se spune despre cineva, care a 
ajuns de râsul tuturor: 

Tatăl i-a spus că dacă mai spune 
asemenea prostii o să-l râdă şi ciorile. Ne-ar 
spune, probabil, că am ajuns de râsul ciorilor şi 
ne-ar aminti că pe vremea lui eram puțin mai 
civilizați decât acum, când facem parte din UE. 
(http://jurnalul.ro/) 


A se da în laţ ca cioara = a) A intra orbeşte într- 
un pericol: 

[...] dar atunci să chibzuim lucrurile mai 
CU meşteşug, ca să nu cădem, vorba ceea, ca 
cioara-n la. (NICOLAE GANE) 

Te-ai dat în laţ ca cioara şi uite ce-ai păţit. 


b) A-şi face mendrele, dar a o păţi. 


A sta înfipt ca cioara în par = A fi încrezut: 
Când vorbea cu noi, el sta înfipt ca cioara- 


n par şi ne privea de sus. 


A umbla cu cioara vopsită = A fi necinstit, a 
minţi; a înşela pe cineva: 

Păi, nu aşa, nenicule, nu-mi umbla mie cu 
cioara vopsită... (AUREL BARANGA) 

Primăria clujeană umblă cu cioara vopsită 
încă din 1969. Lacul I Gheorgheni, ocupat fără 
acte legale de administraţia locală. 
(http://gazetadecluj.ro/) 


Cât (sau ca) cioara-n par = Foarte puțin timp, 
aproape de loc, pe apucate: 

De-acum în dulce stabilitate / Am s-o duc 
vesel, fără habar, / Servindu-mi țara pe aşezate, / 
lar nu din fugă, ca cioara-n par. (VASILE 
ALECSANDRI) 


Ce (sau cum) ciorile? = Ce (cum) naiba?: 

Ah! cum ciorile se zice... Stai... Stai... 
(BARBU DELAVRANCEA) 

Cum  cioarele era să mă duc la 


Caterlez? (CONTEMPORANUL, IV) 


I-a mâncat cioara colacul (Pmf.) = A murit: 

Să stea în puşcărie până va învia 
răposata. Acolo să-i mănânce cioara colacul! 
(http://www.bzf.ro/) 


CIOB 
A-i pune cuiva ciobu’ (Pop.) = A-i face cuiva 
vrăji pentru căsătorie: 

Un băiat e la închisoare...mă-sa vrea să 
îl ia pe frate-so în Italia...el nu vrea să îl 
lase...ca să atragă atenția pune ciobu la gât 
unei tipe...0 cheamă pe mă-sa în puşcărie...0 
pune să jure pe mormântu lu mă-sa că nu îl ia 
pe ăla micu la ea... 
(https://mefishto.wordpress.com/) 


CIOC 
A da cu ciocu” (Arg.) = A reclama o faptă (de 
regulă, ilegală), care ar fi trebuit să rămână 
confidențială; a pârî pe cineva: 

Individul da cu ciocu' la secția de 
poliție şi i se iertau toate păcatele. 


A face ciocu' mic (Arg; şi în limbajul 
militarilor) = A tăcea din gură (în fața 
superiorilor): 

Udrea le face ciocu mic lui Preda şi 
Co.: Cei care critică public partidul ar trebui 
sancționați. (bttp://www.realitatea.net/) 


De obicei, tocilachi ţinea ciocu' mic, 
cum era şi recomandat cu un diliman ca Fasolă 


[...] (DAN LUNGU) 


A pune (cuiva) cioc sau ciocuri (Arg.) = A 
minţi sau a deforma realitatea: 

Ei nu credeau niciodată ce le povestea, 
pentru că vecinul lor avea obiceiul de a le pune 


ciocuri. 


A sta cioc pe capul cuiva = A agasa pe cineva: 
Femeia sta toată ziua cioc pe capul 
nostru şi îndruga verzi şi uscate. 


Ciocu” mic şi jocul de glezne (Arg.; şi în limbajul 

militarilor) = Executaţi ordinul fără comentarii !: 
Diana Dumitrescu nu a mai rezistat: 

„Să mori tu că o să-mi bag capul în pământ! ”, a 


reacționat blonda, iar lui Niculescu i-a sărit 


Vasile ILINCAN 


țandăra. „Ciocu' mic şi joc de glezne”, i-a spus 
Ovidiu. (http://cireasa.primatv.ro/) 


Ciocu” mic şi pasul mare (Arg.; în limbajul 
adolescenților) = Taci şi pleacă!: 

Păi staţi aşa băi nastratinilor că de abia 
acum vedeţi voi regim politic în Sascut! Vă arătăm 
noi politică de acuma înainte! Vedeţi voi ce 
înseamnă politică şi ciocul mic de acuma înainte! 
(http://www.inimabacaului.ro/) 


Dacă erai precum vrei să pari...făceai şi 
un preț corect. Deci, ciocul mic...şi pasul mare! 
(http://www.motociclism.ro/) 


CIOCAN 
A fi înghețat ciocan (Pop.) = A fi înghețat tun: 
Călătorii au înghețat ciocan şi trenul avea 
o întârziere necunoscută, după cum a anunțat 
angajata de la biroul de informații. 
După ce că îngheţaseră ciocan în gară, 
vocea din megafon a mai anunțat şi o întârziere 


considerabilă. 


A fi între ciocan şi nicovală (Pop.) = A fi într-o 
situație critică: 

Şi biata iconoamă, prinsă între ciocan şi 
nicovală, tăia din porția de mămăligă şi-auzea, 
prin sat, cântându-i-se [...] (PANAIT ISTRATI) 

Junele,  văzându-se pus între ciocan şi 
nicovală, nu putea face altfel decât a îmbrăca 
haina. (NICOLAE FILIMON) 


A sta ciocan (sau cioc) = A sta dus pe gânduri: 
El sta ciocan de câteva zile, fără să fi avut 
nicio veste de la băiat. 


A sta ciocan pe capul cuiva = A plictisi pe cineva 
cu insistenţele, a stărui întruna (pe lângă cineva): 

Dacă i-ar fi spus sau i-ar fi scris să nu 
primească, poate că Frusinica ar fi respins pe 
Badea, dar părinţii şi rudele i-ar fi stat ciocan pe 
cap, până când şi-ar fi dat consimțământul. 
(GALA GALACTION) 

— Mai du-te şi acasă! Stai ciocan pe capul 


meu de dimineață şi mă doare capul. 

Tot tiganul îşi laudă ciocanul = Fiecare se 
laudă cu ce are, cu ce este al său: 

Lasă pre oameni în ideile lor. Vântul 
bate; câinii latră. Altul îi e drag popa, şi altuia 
preuteasa. Tot tiganul îşi laudă ciocanul. (C. 
NEGRUZZI) 


CIOCÂRLAN 
A fi ciocârlan de beat = A fi foarte beat: 
— Nu-l vedeţi că-i ciocârlan de beat şi 


că abia merge? 


A prinde ciocârlanul de coadă = A se îmbăta: 
Aşadar, a fi beat se mai zice şi a se 
afuma, a se chercheli, a da cu căciula în câini, a 
se face cocă, a fura luleaua neamţului, a lua 
ciocârlanul de coadă, a se machi, a se matofi, a 
se matosi, a mirosi a ceaţă, a se tămâia, a se 
aghezmui, a se trosni, a se trotila, a se tufli, a se 
turti, a se face cuc, a umbla pe şapte cărări, a se 
vărui, a se vopsi etc. (ADRIAN BUCURESCU) 


A se cucuia ca un ciocârlan = A se mândri: 
Când sta la poartă, el se cucuia ca un 


ciocârlan şi abia deschidea gura ca să ne salute. 


CIOCÂRLIE 
Ducă-se (sau ducă-s-ar) învârtindu-se ca 
ciocârlia = Ducă-se să nu se mai întoarcă: 

— Duceţi-vă pe pustiu, dacă vă place! 
duce-v-aţi învârtindu-vă ca ciocârlia! strigă cei 
bătrâni. (ION CREANGĂ) 

— Ce faci, mă, că am vorbit iar cu 
Cătănoiu. Zice că săptămâna asta pleacă la 
Bucureşti, zise Achim, uitându-se pe sub 
sprâncene la tatăl său. 

— Ducă-se  învârtindu-se! răspunse 
Moromete posomorându-se deodată. (MARIN 


PREDA) 


CIOCHINĂ 
A pune (sau a lega, a atârna, a spânzura) ceva 
la ciochină (sau la ciochine) = A nu se mai 
ocupa de ceva: 

Vameşul pusese cartea domnească la 


ciochină şi un vrea să dea călugăraşilor ce li se 


cădea. (AL. ODOBESCU) 


Dicţionar de expresii româneşti în contexte A — C 


CIOLAN 

A da (cuiva) un ciolan (sau un os)(de ros) = A 
face un favor cuiva pentru ca acela să nu mai 
pretindă nimic în plus: 

Normal că ştia musiu, dar a tăcut complice 
şi a continuat să stea sub masa lui Roibu, care-i 
arunca din când în când câte un os de ros. 
(http:// ww ..criterii.ro/) 


A fi ciolan = A fi rău. 


A fi cu ciolanele în pântece (Mai ales d. fete) = A 
fi însărcinată: 

„„se dice că e buriluhusă, burduhănâsă, cu 
pântecele până la gură, cu ciolane în pântece, iar. 
după ce-a născutu, se numesce în cele mai îmalte 
părți din Bucovina, cu deosibire însă la munte, 


vedană. (S. FLOREA MARIAN) 


A i se muia ciolanele = A se moleşi, a slăbi: 

Dar Harap-Alb şi cu ai săi nici nu 
bindiseau de asta; ei, cum au dat de căldurică, pe 
loc li s-au muiat ciolanele şi au început a se întinde 
şi a se hârjoni în ciuda fetei împăratului Roş. (ION 
CREANGĂ) 


A-i putrezi (cuiva) ciolanele = A fi mort de multă 
vreme; a muri: 

Ar merge, să teme că împăratul ori l-a lua 
de nebun şi l-a închide în casa smintiţilor, ori va 
crede că-i batjocoreşte curtea şi l-a închide într-o 
temniță, de acolo i vor putrezi ciolanele, de nu 
cumva l-a chiar spânzura! (POP-RETEGANUL) 


A-i rămâne ciolanele (pe) undeva = A muri 
departe de casă, prin locuri străine: 
Da’ ce te gândeşti că-i joacă?... îmi 
rămânea şi mie ciolanele pe-acolo. (JEAN BART) 
l-au rămas ciolanele departe de ţară şi 


nimeni n-a mers să-i aprindă o lumânare. 


A-i rupe (sau a-i frânge, a-i muia) cuiva 
ciolanele = A bate pe cineva foarte tare: 

Şi să ieşi afară, hoțule! că-ți rup 
ciolanele!... (VASILE ALECSANDRI) 

— Să nu vii la mine, rapandulă, că-ți 
zdrobesc ciolanele!... Sărăntoc ţi-a trebuit, de 
sărăntoc să ai parte!... (LIVIU REBREANU) 


A-i trece (cuiva) ciolan prin ciolan = A fi 
foarte obosit: Eu mă las puțin, că mi-a trecut 
ciolan peste ciolan cu nunta voastră. (ION 
CREANGĂ) 
A scăpa ciolanul din mână = A pierde o 
situaţie avantajoasă: 

Se pare că fraudează în stil mare. Sunt 


disperaţi să nu scape ciolanul din mână. 


(http://maramuresenii.ro/) 


A umbla după ciolan = A umbla după profituri 
materiale: 

Potrivit primarului de la Rovinari, în 
PNL au început să apară diferite găşti. „Cred 
că problema a apărut în primul rând de la lupta 
dintre cele două partide, PDL şi PNL, cred că 
au început liderii principali să umble după 
ciolan, asta e părerea mea. (http://pandurul.ro/) 


A umbla după ciolane = A cerşi: 
Umblă numai după chilipiruri şi după 
ciolane bune de ros. 


(http://www.replicaonline.ro/) 


El nu umblă după ciolane. Ci după un 
post pe care e convins că-l merită, după 
douăzeci de ani de muncă şi de experiență 
medicală. (|. AGÎRBICEANU) 

Umblă numai după chilipiruri şi după 
ciolane bune de ros. 
(http://iww.replicaonline.ro/) 


A-şi face de cap şi de ciolane = a)A-şi face de 
cap; a face ceva rău ce se răsfrânge asupra 
propriei persoane: 

De cap şi-a făcut, de cap i-a fost! (POP.) 


b) A avea ghinion. 


CIOMAG 

A fi treaba pe ciomag = A fi vorba de bătaie: 
De vreme ce-i treaba pe ciomag...apoi 

încep îndată. (VASILE ALECSANDRI) 


Vasile ILINCAN 


A şti de ciomag (Fig.) = A şti de frică: 

Ivan ştie numai de legea ciomagului! Cum 
îi dai câte un ciomag între coarne îşi revine 
imediat! (http://unimedia.info/) 


Ciomagul are două capete = Violenţa îndreptată 
împotriva altuia se poate întoarce împotriva ta: 

Dacă dai cu ciomagul, vezi că are două 
capete. Unul s-ar putea să se întoarcă pe spinarea 
ta. (ww .intelepciune.ro/) 


Să-i sari urma în ciomag = Se zice despre 
oamenii de neam rău: 


Să te fereşti să-i sari umbra în ciomag! 


CIOPLIT, -À 
A fi cioplit numai din bardă (Pop.) = A fi prost: 

Se poveşteşte, aşa, ca din scorneală, că 
omul era croit din alte foarfeci şi cioplit din 
altă bardă. (BARBU DELAVRANCEA) 

Să te păzeşti de el că-i cioplit numai din 
bardă. 


A-şi face chip cioplit = A se închina la idoli: 

Să nu-ţi faci chip cioplit, nici vreo 
înfăţişare a lucrurilor cari sunt sus în ceruri, sau 
jos pe pământ, sau în apele mai de jos de cât 
pământul. (BIBLIA) 


CIORAP 

A strânge bani la ciorap (Pfm.) = A economisi: 
Pe ea n-o interesează avuţia funciară ca 

pe Dinu Păturică sau Tănase Scatiu, scopul ei fiind 

să strângă bani la ciorap pentru ea şi pentru cei 

doi copii ai ei, Persida şi Trică. (NICOLAE 

MANOLESCU) 


CIORBĂ 
A avea o ciorbă de copii (Pfm.) = A avea mulți 
Copil: 

Familia lor era numeroasă: aveau o 


ciorbă de copii, fete şi băieți. 


A pune (sau a băga etc.) pe toţi într-o ciorbă 
(Pfm.) = A considera şi a trata la fel mai mulți 
oameni, fără a ţine cont de diferenţele dintre ei: 

De ce neamestecăînciorbăcu meseriaşii şi 
cu negustorii? (G. M. ZAMFIRESCU) 

Nu-i băga pe toţi în aceeaşi ciorbă! Unii 
sunt cu bun simţ şi la locul lor. 


A se amesteca în ciorba cuiva (Pfm.) = A se 
amesteca (nedorit) în treburile altuia: 

Datoria ta este să lămureşti nişte 
noțiuni ce privesc politica europeană: le vei 
lămuri, dar fărăsăte amesteciînciorbalocală [...] 


(ION D. SÎRBU) 


CIORCHINE 
A sta ciorchine (Fig; d. insecte) = A fi aşezate 
în formă de ciorchine: 
(Fig.) Copiii 
garduri, se urcaseră în pomii din vecinătate. 
(EUSEBIU CAMILAR) 
Roiul de albine sta ciorchine pe creanga 


stăteau  ciorchini, pe 


teiului înflorit. 


CIOROBOR 

A face ciorobor pentru un topor (Pop.) = A face 
gălăgie. A se certa pentru un lucru de mică 
însemnătate: 

Ce atâta ciorobor pentru un topor? 
întrebă Calapăr, întinzând palma: Pune ici 
florinii zarafului, că-i om bătrân şi nevoiaş. 
(DUMITRU ALMAȘ) 


CIOTCĂ 
A se strânge ciotcă = A strânge o mulțime de 
oameni (mai rar de lucruri): 

La 6 dimineaţa ne aflam toţi, ciotcă, în 
medeanul din fața primăriei. (CALISTRAT 
HOGAŞ) 

Băieţii s-au strâns ciotcă împrejurul 
meu şi m-au înmormântat în năsip. (ION 


CREANGĂ) 


CIRCULAȚIE 
A fi în circulaţie (D. bunuri, cuvinte, expresii 
etc.) = A fi întrebuințat: 

Deşi sunt înregistrate în dicţionare, 


unele expresii nu mai sunt în circulaţie astăzi. 


Dicţionar de expresii româneşti în contexte A — C 


A pune în circulaţie (D. cărți, mărfuri etc.) = A face 
să intre în uz, să se răspândească, sau să funcționeze: 
Arendaşul însă, împins de nevoi, a făcut 
economii la cheltuieli, a cultivat mai intens pământul, 
a pus în circulaţie terenuri care înainte erau pârloage, 
a introdus maşini, în sfârşi, a ridicat nivelul 
exploatării agricole. (LIVIU REBREANU) 


A scoate din circulaţie = a) A opri să mai circule: 
Maşina a fost radiată şi este, practic, 
scoasă din circulaţie. 


b) (Fam.) A extenua pe cineva: 
Cele peste zece ore de muncă l-au scos din 
circulaţie pe tânărul neobişnuit cu eforturi prelungite. 


CIREAȘĂ 
A avea trei cireşe (Pop.) = A fi la menstruaţie: 

[...] pentru ca descântecul ei să aibă leac, 
ea trebuie să fie curată, adică neatinsă de bărbat şi 
nici să aibă „la trei cireşe“ (ARTUR GOROVEI) 


CIREȘ 
A privi la cineva ca la un cireş copt (Pfm.) = A 
privi cu mare admiraţie (şi poftă): 

Împăratul se topea de dragoste pentru 
Ileana Sinziana şi se uita la dânsa ca la un cireş 
copt. (P. ISPIRESCU) 

Aşa! Şi ce ţi-ai spus? Când m-o vedea... 
Aricioaica, atât de mândru, înţolit ca un căpitan de 


oaste, o să se uite la mine ca la un cireş copt. 


(DUMITRU ALMAŞ) 


CIRIPIE 

(A merge sau a se duce, a trage) ca pe ciripie = 
(A merge sau a se duce, a trage) drept, în linie 
dreaptă: 

Nu trecu mult după acesta şi cotoşmanul se 
duse a căuta fată, să-şi însoare stăpânul. Se vede că el 
o ochise, căci se duse drept ca pe o ciripie la palaturile 
unui boier mare. (P. ISPIRESCU) 

Capra nici una, nici alta, merse drept, ca pe 
ciripie, la stuful cu flori, unde era copilul. (IDEM) 


CIŞMEA 
A curge ca dintr-o cişmea (Pfm.) = A curge mult 
şi continuu: 

Curgea sângele din elca dintr-o cişmea. 
Sosiseră şi ceilalți, gâfâind. (ZAHARIA STANCU) 


CITI 
A citi în stele = A prezice cuiva viitorul după 
poziţia stelelor: 

(Fig.) Nu poeții au făcut iubirea, ci 
iubirea a făcut pe poeţi! lar eu, care citesc 
bucuros în stele şi-mi fac o plăcere dintru a 
aşterne pe hârtie slovă lângă slovă, pot să jur că în 
slovele noastre umile sunt scrise toate tainele de 
amor ale cerului înstelat. (LIVIU REBREANU) 


A citi cuiva în palmă = A prezice cuiva viitorul 
şi caracterul, examinându-i liniile din palmă: 

Afară de asta, cum fusese proroc în 
zilele lui, Habacuc ştia să ghicească sfinților 
părinți în palmă. (G. TOPÂRCEANU) 


A citi cuiva buchiile (Pfm.) = A-i spune cuiva 
verde în faţă tot ce-ţi stă pe inimă: 

— Dacă-ţi citesc buchiile acum, te 
liniştesc imediat. 


A citi pe faţa cuiva = A examina cu atenție pe 
cineva: 

— Dacă-i vorba să scot banii de la tine, 
apoi slabă nădejde, zise Cârciumarul uitându-se 
pe rând la toţi, ca şi când ar fivrut să le citească 
pe faţă ce au în pungă. (LIVIU REBREANU) 


A citi printre rânduri = A pricepe şi ceea ce nu 
este exprimat direct într-un text: 

Restul se putea citi printre rânduri. 
Vintilă-Vodă se dovedea din capătul locului, 
prin acest logos scurt, un diplomat de bună 
calitate. (PETRU DEMETRU POPESCU) 

Uneori, este bine să citim şi printre rânduri 


şi o făceam asta înainte de 1990, dar şi astăzi. 


CIUBĂR 
A avea capul ciubăr (Pfm.) = A-şi simţi capul 
umflat de vorbă multă sau de băutură: 

Când se trezi târziu dimineaţa, îşi simți 
capul mare cât un ciubăr şi, înlăuntrul lui, un 
gol cumplit. (|. AGÎRBICEANU) 


Vasile ILINCAN 


Alţii mai tari la cap mergeau spre casă 
strânşi la faţă ca după lungoare, cu capul ciubăr. 
(POP.) 


CIUBOTĂ 
A fi prost ca o ciubotă = A fi foarte prost: 

lată-l pe Trahanache, incult, prost ca o 
ciubotă, dar bogat; acesta e reprezentantul marilor 
proprietari. (C. DOBROGEANU-GHEREA) 

Şi tot din cauza dascălilor mei, cu 
„binefăcătoarea” lor metodă pedagogică, am ieşit 
din şcoală generală stâlcit în bătaie şi prost ca o 
ciubotă. (http://poeziesicer.blogspot.ro/) 


Fiecare ştie unde-l strânge ciubota = Fiecare îşi 
cunoaşte nevoile sau defectele proprii: 

Gospodăria să-ți fie măsurată, căci la 
gospodina bună, mulți voinici s-adună; şi de-i şi 
păți ceva, numai tu să ştii unde te strânge ciubota. 


(C. NEGRUZZI) 


CIUBUC 
A aprinde (sau a trage ori a bea) ciubuc (Pfm.) = 
A fuma: 

Zi şi noapte te visez cu ochii deschişi şi nu 
pot nici să mănânc, nici să beau, nici să trag 
ciubuc. (VASILE ALECSANDRI) 

Sorbiră din cafea, traseră de două-trei ori 
din ciubuc. (ION GHICA) 

Maiorul se ţinea in picioare... pufăind 
nemţeşte dintr-un ciubuc. (ALECU RUSSO) 


A fi ciubuc (Pfm.) = A fi îndrăgostit: 
Băiatul era ciubuc după fată şi un 


îndrăznea să-i spună. 


CIUCĂ 
A fi ciuca bătăilor = A primi bătaie de la toţi. 
(Fig.) A primi toate loviturile: 

Socoteam că săteanu este un zid mort, o 
ciucă a bătăilor, un trunchi de lemn...pe care-l 
vinzi şi cumperi când vrei. (GLIGORE JIPESCU) 

Echipa lui preferată era tot timpul ciuca 
bătăilor. 

A fi ciuca lui = A exista toate condiţiile pentru a 
realiza ceva, pentru a se întâmpla ceva; afi 
norocul lui, a fi timpul lui: 

Acum e ciuca ei şi vedem pe zi ce trece 


că nu ne dezamăgeşte. 


A fi în ciuca lui = A se simţi foarte bine: 
Când revenea casă, el era în ciuca lui şi 


era vesel şi mereu pus pe glume. 


A sta de (sau a se pune pe) ciuca cuiva = A urmări 
pe cineva; a exaspera pe cineva cu insistenţe: 
Musafirul sta de ciuca noastră şi 


credeam că un mai pleacă. 


Asta e ciuca lui = Acesta e felul lui de a fi: 
N-ai ce-i face! Asta-i ciuca lui şi aşa o 


să moară. 


CIUCIU 
Îţi dau ciuciu (Pfm.) = Nu-ţi dau nimic: 
Dacă mă mai necăjeşti, îți dau ciuciu... 


CIUCIULETE 
A (se) face (sau a fi ud) ciuciulete (Pfm.) = A 
(se) uda (sau a fi ud) până la piele: 

Păcat de ei... o să-i facă ploaia 
ciuciulete. (GALA GALACTION) 


CIUDĂ 
A face cuiva în ciudă(sau în ciuda cuiva) 
(Pfm.) = A necăji intenţionat pe cineva: 

— Nu mă duc de-aici... strigă el ca un 
om ce vrea să-şi facă sie însuşi în ciudă. Lasă, 
să ardă... Dracul să le ia de case!... (NICOLAE 
GANE) 

Unge toți păreţii cu sânge, ca să facă şi 
mai mult în ciudă caprei. (ION CREANGĂ) 


CIUDI 
A se ciudi de necaz (Înv.) = A se mâhni, a se 
frământa: 

Cum îl văzură zânele scăpat, se ciudeau de 
necaz că nu putură să-l prinză. (P. ISPIRESCU). 


Dicţionar de expresii româneşti în contexte A — C 


CIULAMA 
A face pe cineva ciulama (Pfm.) = A bate pe 
cineva foarte rău: 

A ameninţat-o pe femeie că dacă un se 


linişteşte o face ciulama. 


A-şi face capul ciulama (Pop.) = A se zăpăci: 

— Ce-ţi faci capul ciulama cu atâta citanie, 
vrei să ajungi în doaga lui Paşadia ? (MATEIU I. 
CARAGIALE) 


CIULI 
A ciuli urechile = a) (D. animale) A ridica urechile 
drept în sus (pentru a asculta): 

Caii pasc lângă pârae, / Ca la lebede se - 
ndoaie / Gâtul lor. lar capul mic / Ei de-odată îl 
ridic' / Şi urechile ciulesc / Pe când luntrea o 
zăresc. (MIHAI EMINESCU) 


b) (Fig.; d. oameni) A-şi încorda auzul, a asculta cu 
luare aminte: 

I se păru că ceva se mişcă în camera de- 
alături; ciuli urechile; nimic. (CEZAR PETRESCU) 


CIUMĂ 
În faţă mumă şi în dos ciumă= Se zice despre cei 
fățarnici: 

Pentru unii mumă, pentru alții ciumă... 
Cam aşa este dl. Popescu. 
(http://www.gandul.info/) 


Autoritățile medicale s-au încurcat în 
hățişul legislaţiei care pentru unii este mumă, 
pentru alții ciumă [...] (bttp://www.jurnalulbtd.ro/) 


CIUPERCĂ 
A răsări ca ciupercile (după ploaie) = A apărea 
în număr mare, a se înmulți peste măsură: 

Dacă cu trei membri se poate înființa un 
partid, vor apărea partide ca ciupercile. 
(http://www.revista22.ro/) 


Din acest distih, crede Ahmatova, au 
răsărit, precum ciupercile după ploaie, multe 
versuri. (AURA CHRISTI) 

În marea ei majoritate, literatura care-a 
răsărit ca ciupercile după ploaie în urma 
dezastrului economic, pune întrebarea: „Cum s-a 


ajuns la aşa ceva?” [...]. (http://www.publica.ro/) 

(Atâta) pagubă (sau jaf) în ciuperci! (Irn.) = În 
mare pagubă! nu o nici o pagubă!: 

De m-o răpune şi pe mine, atâta jaf în 
ciuperci; căci n-are cine să plângă după mine. 
(P. ISPIRESCU) 

Pagubă-n ciuperci! De atâta plâns, i s-a 
spălat şi privirea, s-a decolorat, unde-i sunt 
ochii înstelați şi negri ca mura de altădată? 


(RODICA OJOG-BRAŞOVEANU) 


Doar n-am mâncat ciuperci! = Doar n-am 
înnebunit!: 
— Fugi de aici! Cum să-i spun aşa ceva? 


Doar n-am mâncat ciuperci! 


CIUPI 
A ciupi la cântar (Arg.; d. comercianți) = A 
înşela clienții (la cântar) cântărind incorect: 

[...] vânzătorii din Piaţa Mare şi-au 
făcut un obicei din a-i „ciupi” la cântar pe toți 
muşterii. (bttp://www.obiectivbr.ro/) 


A ciupi la nota de plată (Arg; d. ospătari) = A 
încărca în mod fraudulos nota de plată a 
clientului: 

S-a dat startul perioadei în care 
ospătarii strâng bani la ciorap pentru lunile mai 
slabe în încasări din an. Şi care este cea mai la 
îndemână soluţie de a „ciupi”, dacă nu chiar 
nota de plată a clienților? 

(http://www .atitudineaonline.ro/) 


În Primărie scandalul e cât casa. 
Verificările din ultima perioadă au scos la iveală 
faptul că firmele de construcţii contractate de 
municipalitate ciupesc la nota de plată, decontând 
lucrări neexecutate, sau „ciordesc” la materiale. 
(http://www.ebihoreanul.ro/) 


CIUR 

A avea un ciur de noroc = A nu avea noroc deloc: 
Dacă ar fi avut şi fata un ciur de noroc, 

poate că azi era la casa ei. 


A avea un cui de ciur (Pop.) = a) A avea foarte 
mult (mulţi)... b) (Pop.) A bârfi pe cineva 
(evidențiind cât mai multe defecte): 


Vasile ILINCAN 


Femeia avea întotdeauna un cui de ciur 


pentru vecina sa. 


A căra (sau a duce) apă cu ciurul (la nunta 
cuiva) (Pop.) = A-şi pierde timpul degeaba: 

Eram şi eu p-acolo şi dedeam ajutor la 
nuntă, unde căram apă cu ciurul, iară la sfârşitul 
nunței aduseră un coş de prune uscate să arunce în 
ale guri căscate. (P. ISPIRESCU) 


A da (sau a cerne, înv. a zbate) (şi) prin (sau cu, 
în) ciur şi prin (sau cu, în) dârmon = a) A alege 
cu grijă; a examina amănunţit pe cineva sau ceva. 
b) A cleveti, a bârfi pe cineva (scoţându-i la iveală 
cât mai multe defecte): 

— Nu spui eu, Miră, şopti iar Pârvuleasa, 
pe când celelalte dau prin ciur şi prin dârmon pe 
Sultănica, nu-ți spui eu că naiba când n-are de ce 
(BARBU 


râde face pe hoț judecător... 


DELAVRANCEA) 


c) (Mai ales cu verbe la participiu) A trece prin 
multe încercări, experienţe: 

Mulţi credea că fata n-ar voi să se mărite. 
Însă un boier bătrân, trecut şi prin ciur şi prin 
dârmon, d-ăia care auzise, văzuse şi pățise multe, 
zise să treacă şi oamenii curții; (P. ISPIRESCU) 


A fi purtat şi-n ciur şi-n veşcă (Înv.) = a) A fi 
deprins cu necazurile: 

Ea fusese purtată şi-n ciur şi-n veşcă, dar 
n-a ajuns la capătul puterilor. 
b) (Pop.) A fi om practic: 

Se pricepea să facă orice lucru cu 
chibzuinţă, fiind purtat şi-n ciur şi-n veşcă. 


A nu-i fi pielea nici de ciur (Pop.) = A nu fi bun 
de nimic: 
Nici de ciur măcar nu-i e pielea, zise omul 


supărat. (CONTEMPORANUL, 1946) 


A vedea ca prin ciur Înv.) = A vedea neclar, tulbure: 
Mai dete o dată, văzu ca prin ciur, cind se 
unse şi a treia oară, văzu luminat, ca toți 


oamenii. (P. ISPIRESCU) 

Enrico îi vedea ca printr-un ciur, dar 
încă voia să le strige băieţilor supăraţi care-l 


rădeau cu cosorul [...] (DUMITRU CRUDU) 


Ochi de ciur (Înv.) = Ochi foarte mici: 
Başchiri... cu suliți lungi, cu ochi de ciur, 
Alerg pe cai zburdatici. (V ASILE ALECSANDRI) 


Trecut (sau dat şi) prin ciur şi prin sită (sau prin 
dârmon) = a) (D. lucruri, situații, împrejurări) 
Cercetat, examinat cu mare atenţie, în amănunt. b) 
(D. oameni) care a trecut prin încercări felurite, 
care a pățit multe: 

Un boier bătrân, trecut şi prin ciur şi 
prin dârmon, d-ăia care auzise, văzuse şi păţise 
multe. (P. ISPIRESCU) 

— Tacă: cum d-ta, om cu destulă doxă la 
cap, trecut şi prin ciur şi prin dârmon, lovit cu 
capul şi de pragul de sus şi de cel de jos, şi la 
vârsta dumitale, cum d-ta, zic, te-ai lăsat să te 
muşte şarpele de inimă şi să faci greşeala d-a 
lua de muiere o fată mare? (P. ISPIRESCU) 


CIURDĂ 
A sta ciurdă (Fam.) = A sta îngrămădiți: 

Dar pe cei care stau ciurdă, în Tg. Cucu 
şi strigă: „ȚIGĂRI, ȚIGĂRI...” Nu-i vede 
nimeni??? (http://www.ziaruldeiasi.ro/) 


CIUREL 

A face un ciurel (Îvp.) = A lua de urechi: 
Bunica, pe loc, i-a făcut un ciurel 

nepotului... 


A turna cu ciurelul (Înv.) = A ploua tare: 

Plouă-o, Doamne, plouă, / Ca şi din 
ciurel, / Ca şi din ciubăr, / Ploiţă curată, / De la 
Domnul dată, / Da să fie grasă / Pa holduța 
noastră /Fără un pic de piatră! (POP.) 


CIUȘTE 

A se face ţuşcă (Înv; îf. puşcă) = A se îmbăta: 
CORBU: Ba nu... că din duşcă-n duşcă, 

mi-i Să nu mă fac ţuşcă... Hei, te pricep eu, 

hâtrule,  unde-ți bate gândul. (VASILE 

ALECSANDRI) 


Din două pahare s-a făcut țuşcă. 

CIUTURĂ 

(Plouă de) toarnă cu ciutura = Plouă torențial: 
[Joe] trimise asupra locului o vijelie şi o 

ploaie de turna cu ciutura. (P. ISPIRESCU) 


CIVIL, -Ă 
A fi (îmbrăcat) în civil = A purta haine obişnuite: 

Cei mai deştepţi spuneau că Dumitru a 
ieşit din jandarmerie, de aceea a venit îmbrăcat 
civil; alții erau de părere că-şi va fi luat numai un 
concediu. (|. AGÎRBICEANU) 

Apoi a apărut dinăuntru un alt polițist în 
civil care, văzându-l pe primul cu arma şi ce face, 
a încercat să-l potolească, spunându-i să îşi pună 
meargă 


arma în teacă şi să înapoi în 


curte. (http://jurnaldinvulturilor50.org/) 


A se constitui parte civilă (într-un proces) = A 
cere la judecată despăgubiri băneşti pentru 
pierderile cauzate de vinovat: 

Solicit pedepsirea celor vinovaţi de cele 
petrecute la INML Bucureşti şi mă constitui parte 
civilă. (GABRIEL ANDREESCU) 

Atunci când sunteți chemat în fața 
organului de urmărire penală sau a instanței de 
judecată pentru a fi audiat în calitate de parte 
vătămată în proces, vi se aduce la cunoştinţă că vă 
puteți constitui parte civilă în cauză dacă aţi 
suferit o pagubă sau o daună morală [...]. 


(portal.just.ro/) 


CIZMĂ 
E prost ca o cizmă = E foarte prost (şi grosolan): 
[...] iată  ibovnica prefectului care 


guvernează tot județul şi care face alegerile, iată 
stupidul Trahanache, prost ca o cizmă, părintele 
județului şi reprezentantul marilor proprietari. (C. 
DOBROGEANU-GHEREA) 


CLACĂ 

A ajunge de clacă (Înv.) = A ajunge de batjocură: 
Sărmanul |bărbatu-meu] o ajuns de clacă, 

de când cu prefăcăturile aceste nouă! (VASILE 

ALECSANDRI) 

A da clacă la ceva (Îvp.) = A se repezi mai 
mulți deodată, terminând repede: 

S-au adunat toți vecinii şi au dat clacă 
la culesul porumbului. 


A-şi bate gura de clacă (Îvp.) = A flecări: 
Ea îşi bătea gura de clacă, căci nimeni 


n-o mai băga în seamă. 


Lucru de clacă = Lucru făcut fără tragere de 
inimă, de mântuială, neîngrijit, prost: 

Nu aşa se lucrează! Asta-i curat lucru 
de clacă... 


Vorbă de clacă= Vorbă inutilă, fără miez; 
flecăreală: 

Dacă... ai poftă şi vreme să mai schimbăm 
două vorbe de clacă, mă găseşti, după amiezi, 1/2- 
5, la Gambrinus. (|. L. CARAGIALE) 

La fântână noastră oamenii veneau, 
mergeau, şi fiecare avea de spus o noutate, o 
vorbă de clacă, ori de plâns vreun necaz. 
(PAVEL DAN) 


CLAIE 
Claie peste grămadă = Îngrămădire dezordonată; 
unul peste altul, în dezordine: 

Până au început, atât le-au fost mult, c- 
apoi cădeau claie peste grămadă, ponoase, cârtiri, 
zavistii, învălmăşite într-un hohot gras şi spart. 
(BARBU DELAVRANCEA) 

Sunt vreo douăzeci de voluntari tineri, 
claie peste grămadă în câteva trăsuri, conduşi de un 
ofițer şi doi sergenți rezervişti. (I. L. CARAGIALE) 


CLANȚ 
A ţine clanț (Înv.) = A ţine piept adversarului 
într-o discuţie: 

Am ajuns a putea fine clanț cu oricare 


avocat. (V ASILE ALECSANDRI) 


CLANŢĂ 
A(-i) da din clanţă (sau cu clanţa) (Pop.) = A 
vorbi mult (şi inutil): 

Tocmai era în preț cu un muşteriu şi 
muierea dădea din clanță. (EUGEN BARBU) 


Vasile ILINCAN 


Nu-i aici o discrepanţă, / Am intrat, ne 
integrăm, / Ştim prea bine-a da din clanță, / Nu 
prea ştim ce căutăm. (http://autori.citatepedia.ro/) 


A se lua la clanţă (sau a se pune în clanţă) (Pop.) 
= A se certa: 

Eu măcar că am viers mai gros,cu dumneata 
nu mă pot lua la clanță. (MIHAIL SADOVEANU) 


Femeile se luau la clanţă din te miri ce. 


Bun de clanţă (Pop.) = Om care vorbeşte mult (şi 
convingător): 
Avocatul era bun de clanță şi un bun 


cunoscător al chichițelor avocățeşti. 


ău de clanţă (Pop.) = Rău de gură: 
Memorabilă e şi pipotoasa Sisa, mama 
blândei Maria, rea de clanțăşi cu eficiența 


înnecată |...] (PAUL GEORGESCU) 


Ţine-ţi clanţa! sau tacă-ţi clanţa! = Nu mai vorbi! 
Taci!: 

— Ține-ţi clanța, fă, că mă superi şi, dacă 
mă superi, o să te fac să-ţi înghiţi toate măselele 
1... (LIVIU REBREANU) 

Era şantaj dacă zicea aşa: „Fato, ține-ţi 
clanța, altfel prostul de bărbatu-tu o să ajungă în 
puşcărie.” (http://www.ziare.com/) 


CLAPĂ 
A trage cuiva clapa (Fam.) = A înşela (sau a nu-şi 
respecta promisiunea): 
— Ti-a tras clapa, cucoană! spuse pictorul 
gâfâind. Şi-a dat alt nume. Eu sunt Vasilică Preda. 
— Jură pi sănătate! 
— Jur! (RODICA OJOG-BRAŞOVEANU) 
Dădea impresia că n-a auzit ce i-a spus 
Luci. Parcă se înşurubase în asfalt. 
— Stați aşa! strigă Lulu. Åsta ne trage 
clapa! (CORNEL GEORGE POPA) 


CLAPCĂ 
A cădea (sau a se prinde) în clapcă = A cădea în 
cursă; a se lăsa înşelat: 

El ştia ce i se pregăteşte, dară se feri ca de 
oala mălaiului să nu dea în clapcă. (P. ISPIRESCU) 

CLASĂ 
A avea clasă = A avea cursuri: 
Ea avea clasă, de luni până vineri, de 


dimineață şi până seara. 


A da clasă (cuiva) = a)A fi superior (cuiva) din 
punct de vedere intelectual: 

Le da clasă tuturor colegilor din grupă. 
b) (Pex.) A fi superior (cuiva) moral sau fizic c) 
A învinge clar într-o dispută: 

Echipa gazdă le-a dat clasă oaspeţilor. 


d) A fi de neîntrecut într-un anumit domeniu de 
activitate: 
Eleva le da clasă la matematică, 


deoarece găsea metode de rezolvare inedite. 


De (mare) clasă (sau de clasa întâi) = De 
(mare) valoare: 

— Aici e, deci..., îi spuse Cristina lui 
Jesus, cercetând decorul ca şi cum l-ar fi 
controlat: Da, ai avut dreptate, pare de foarte 
înaltă clasă... (CORNELIU LEU) 

Ruda aceasta era bătrână şi avea 
renumele de beţiv clasa întâi. (ION PAS) 


CLAVIR 
A avea clavir la cap (Îvp.) = A fi ţicnit: 

Cum să n-avem clavir la cap! Sfinţi 
împărați, patronii Bucureştilor, rugaţi-vă pentri 


noi! (1. L. CARAGIALE) 


CLĂBUC 
A face clăbuci la gură (Fam.) = A vorbi mult 
(şi cu furie): 

Vizirul, tigru turbat de a sa ură, / 
Scrâşnind din dinţi sălbatic, făcând clăbuci la 
gură. (VASILE ALECSANDRI) 


CLĂDI 
A clădi (sau a construi) castele în Spania 
(Liv.) = A-şi face planuri irealizabile: 

Îmi amintesc de ceata prietenilor mei, 
cu care ne adunam de multe ori într-o bojdeucă 
din mahalalele Iaşilor, pentru a citi versuri, a 


fuma ţigări şi a clădi castele, care nu s-au 


Dicţionar de expresii româneşti în contexte A — C 


ridicat niciodată, nici măcar în Spania. (GEORGE 
BACOVIA) 

Timinsky acționează asupra  resortului 
fantast care există în om, în fiinţele credule, în cei 
ce cred că pot construi castele în Spania, auzind 
această expresie sinonimă cu goana după Fata 
Morgana. (DOINA URICARIU) 


A clădi pe nisip = A întreprinde ceva sortit eşecului: 

Nu clădi pe nisip, nu clădi pe ipoteza 
sentimentelor altora pentru tine, bune sau rele. (G. 
IBRĂILEANU) 

Această discutabilă şi pesimistă filozofie 
secretă, a unei fatale limitări ce ar caracteriza 
condiția umană, explică tristețea şi disperarea lui 
Holban: nimic nu se poate clădi pe nisip, nici o 
fericire. (N. MANOLESCU) 


CLĂMPĂNI 
A clămpăni din gură (Fig.) = A flecări: 
Ia nu mai clămpăni şi tu din gură, măi! 


(ION CREANGĂ) 


CLĂTI 
A clăti capul (Înv.) = A da din cap: 

Îmi pare că-i văz încă, răsturnaţi în 
țărână, / Pe-ncreţita lor frunte sfârşitul arătând, / 
Dar mai clătindu-şi capul, şi c-o murindă mână / 
Fierul care le scapă cu furie strângând. (GR. 
ALEXANDRESCU) 

Am clătinat din cap; socoteam că l-am pus 
în încurcătură. (MIHAIL SADOVEANU) 


A clăti coada (D. câini; înv.) = A da din coadă: 
La vederea stăpânului, câinele clătea 
coada şi se gudura la picioare. 


A nu se clăti (sau a nu se sminti) niciun fir (de 
păr) din capul cuiva (Înv.) = A rămâne neatins: 

Un fir de păr nu se va clăti din capul 
înălțimii-tale. (C. NEGRUZZI) 

Am să stau eu în temniţă oricât, un an, 
zece, dar dumitale n-are să ţi se smintească niciun 
fir de păr!Credeți-mă şi pe mine astă dată... 
(LIVIU REBREANU) 


A-şi clăti ochii = A privi, a se uita la ceva plăcut: 

Ea îşi clătea ochii la emisiunea ei 


preferată. 


CLĂTINA 

A clătina capul (sau cu capul, din cap, rar, din 
barbă) = A da din cap (sau barbă) de mirare, 
îndoială etc.: 

Se mai ivi încă un om pleşuv şi cu 
ochelari, cu care bătrânul vorbi repede şi încet, 
arătându-i scrisoarea.  Pleşuvul clătină din 
căpățână. (MIHAI EMINESCU) 

Oamenii tăcură, până ce Ignat Cercel 
zise, clătinând din cap: 

— Mare 
REBREANU) 


(LIVIU 


minune şi asta! 


A se clătina ca dinții babei (Pop.) = A fi 
aproape de sfârșitul vieții. 


CLEI 
A fi clei (Fam.) = a) A nu şti absolut nimic (atunci 
când este ascultat la şcoală, la un examen etc.): 

La şcoală a venit şi mult urâta oră. Spre 
deosebire de dăţile anterioare (când eram clei şi 
mi-era frică de ascultat), în ziua aceea eram 
calmă. (http://dojoblog.ro/) 


b) A fi foarte beat: 
Se vedea că era clei, căci bărbatul 


vorbea fără noimă şi duhnea a ţuică... 


CLEŞTE 
A apuca (sau a prinde, a strânge) pe cineva 
(ca) în cleşte (Şfg.) = A pune pe cineva în 
situaţia de a nu putea scăpa: 
Fiul craiului, văzându-se prins în cleşte... 
jură credință şi supunere. (ION CREANGĂ) 
Deodată se auzi... clamp! Capcana se 
închise şi prinse laba lupului ca într-un cleşte. 
(POP.) 


A-i da cu zeamă (sau cu rădăcină) de cleşte 
(D. dureri de dinți; gmt.) = A merge la dentist: 

Zeama de cleştedă rezultate foarte bune 
şi pentru client şi pentru stomatolog. 


(stirileprotv.ro/) 


Vasile ILINCAN 


A-i scoate cuiva cuvintele (sau vorba) (din gură) 
cu cleştele = A depune eforturi pentru a face pe 
cineva să vorbească: 

Şi ce mi-a spus, cu cleştele i-am scos! (AL. 
VLAHUȚĂ) 

Andrei, exasperat, trebuia să-i scoată cu 
cleştele cuvintele din gură. Cu chiu cu vai, 
adunând cuvintele, înlănțuind destăinuirile, a putut 
să reconstituiască scena oribilă [...] (NICOLAE 
D. COCEA) 


A strânge în cleşte (sau în balamale) = A forța pe 
cineva să facă sau să recunoască ceva: 

Zi şi noapte, oră de oră, minut cu minut, 
înconjoară şi-i strânge în cleştepe teroriști, 
bandele de securişti care nu vor să cedeze poziţiile, 
visând la păstrarea privilegiilor [...] (IOAN 


SCURTU) 


A ţine (în) cleşte (Îvp.) = A face cuiva viaţa grea: 
Bărbatul a tinut-o în cleşte toată viaţa şi 
ea simţea că este la capătul puterilor. 
Simţea că e la caqpătul puterilor; bărbatul 


o ținuse în cleşte toată viața. 


Bun de cleşte (Îvp.) = Bine făcut, zdravăn, puternic: 
Flăcăul era în stare să răstoarne şi munţii, 


căci era bun de cleşte. 


Rădăcină de cleşte = Extracţie dentară, considerată 
cel mai bun leac pentru durerea de dinți: 

— Te doare măseaua. Ce doctorie îți 
recomandă Mitică? 

— Rădăcină de cleşte. (|. L. CARAGIALE) 


CLIFT 
A fi pus la clift (Arg.) = A fi îmbrăcat elegant: 
El era pus la clift mereu şi era admirat de 


femei. 


(A fi) clift de şmotru (Arg.)= (A fi) persoană 
naivă, credulă: 

Ovăz! Clift de şmotru, purtător păscut!// 
Nici vorbă. Este o fraieră. Nu o duce mintea. 
(TRAIAN TANDIN) 

CLIN 

A nu avea nici în clin, nici în mânecă (cu 
cineva) (Fam.) = A nu avea nimic în comun (cu 
cineva): 

Tata mi-a dat în grijă... ca să mă feresc 
de omul roş, iar mai ales de cel spân, cât oi 
putea; să n-am de-a face cu dânşii nici în clin, 
nici în mânecă. (ION CREANGĂ) 


CLOANȚĂ 
A o lua în cloanță = A se îmbăta: 


Dac-o mai iei în cloanţă, te faci de râs. 


CLOCĂ 
A cădea clocă (D. păsări) = A începe să clocească: 
Găina căzuse clocă. 


A sta clocă = A cloci; a lenevi: 
Toată ziulica fata sta clocă şi nu ridica 


un pai. 


CLOCI 
A cloci o boală = a) A fi pe cale de a se 
îmbolnăvi: 

(Fig.) Mă Mitrea, prietene; tu cloceşti în 
tine o boală. (MIHAIL SADOVEANU) 


b) (Fig.) A pune ceva la cale, a plănui, a urzi (de 
obicei ceva reprobabil): 
Cu gura zicea... unele... dară în capul lui 
clocea alte gânduri spurcate. (P. ISPIRESCU) 
Colo, jos, în Suceava,  găsi-vei 
răzvrătirea, / Clocind şi pregătindu-ţi mărirea 


sau pieirea. (VASILE ALECSANDRI) 


CLOCIT, -Ă 
A puţi a ouă clocite (Îvp.) = a) A mirosi foarte urât: 
Gazele naturale şi propanul sunt tratate 


cu o substanță care miroase a ouă clocite. 


(www .ele.ro) 


b) A spune minciuni: 

Tu, găinar, care te crezi urmaşul lui 
Eminescu nu-ți mai irosi timpul tău prețios cu 
aceste fițuici. Marş că puţi a ouă clocite! 
(http://www.vremeanoua.ro/) 

CLOCOTIT, -Ă 
A bea apă clocotită şi a mânca foc (Înv.; d. cai) = 
A fi foarte iute: 

Zâna porunci şi trase la scară o căruță 
ferecată în aur, cu patru telegari de mâncau foc. 


(P. ISPIRESCU) 


CLONDIR 
A se pupa cu clondiru” (Pop.) = A-i plăcea să bea: 
Nu te mai pupa cu clondiru'! 


CLOPOT 
A avea (mare) clopot pe cap (Îvp.) = A avea o 
grijă mare: 

După ce s-a întors acasă. şi-a dat seama 
că avea acum un mare clopot pe cap şi nu ştia ce 
să facă. 


A-i umbla gura în clopote (Reg.) = A vorbi în neştire: 

Iar sublocotenentul Pietraru, răguşit şi 
galben, cu buzele arse şi cu ochii crunți, nu mai 
contenea, îi umbla gura ca un clopot, dădea din 
mini in toate felurile şi-şi fulgera sabia in toate 
părțile. (MIHAIL SADOVEANU) 

Femeii îi umblă gura-n clopote şi turuie ca 
o moară stricată. 


A trage (sau a bate) clopotul de mort (Îvp.) = A 
bate clopotul într-un anumit fel, pentru a anunța 
moartea cuiva: 

Chiar 


biserică, o dată smucit zdravăn şi tare, şi pe urmă 


atunci  bătu  şiclopotulde la 


de două ori slab, stins. Trage de mort, constată 


cineva. (DINU SĂRARU) 


A trage clopotul (sau clopotele) (Fam.) = a) A 
face curte unei femei: 

Ți-aminteşti pesemne că umblaun zvon, chiar 
înainte să pleci tu, cum că i-ar trage clopotele văduvei 
stolnicului Scriban [...] (LIGIA RUSCU) 

Părinţii fetei şi-au dat seama că băiatul îi 
trăgea zi de zi clopotele şi o căuta mereu. 


b) A face public un secret: 
Ar fi bine să nu mai tragi clopotul în tot 
satul. 

Leacu-i zeamă de clopot (Fam.) = Nu sunt 
şanse de vindecare: 
După cum arăţi, zise el, leacu-i zeama 


de clopot... 


CLOPOȚEL 
A avea gura ca un clopoțel Înv.) = A fi 
vorbăreț: 

Cealaltă [fatalare gura mărită de atâta 
râs, vorbele ei se aud în tot portul ca un clopoțel 
de cinematograf şi vorbeşte mereu cu gesturi 
insuportabile de copil răsfățat, dând impresia că 
e la dispoziția oricui. (ANTON HOLBAN) 


A trage clopoțele după cineva (Înv.) = A trage 
clopotul cel mic la moartea unui copil: 

Trageți, trageţi clopoțele, / S-ajutaţi 
inimii mele, / C-azi îi ziua de durere, Ruptura 
inimii mele |...] (POP.) 


A umbla cu clopoţelul (Înv.) = A colinda: 

Nu, nu va umbla cu steaua din casă în 
casă. Nu va clătina voios clopoțelul, urându-le 
oamenilor ani mulți şi fericiţi. (DAN LUNGU) 

Copiii umblau cu clopoțelul din casă-n 


casă. 


Mâţa cu clopoței nu prinde șoareci = Cine se 
laudă dinainte, nu face nicio ispravă: 

Se zice că mâţa cu clopoței atârnaţi de 
coadă nu prinde șoareci. Dacă ar fi interesat 
strict de o administraţie eficientă, primarul ar fi 
cu mult mai discret. (http://m.ziare.com/) 


E clar că în aceste condiții nu vom avea 
război, deoarece pisica nu prinde şoareci când 
are clopoței la gât. (VIAŢA ROMÂNEASCĂ, 
vol. 33, 1980) 


CLOŞCĂ 
A sta (sau ca o) cloşcă (Pop.) = A sta nemișcat; 
a lenevi: 

Domnul s-a întors furios spre tufişuri: 

— Dragă, vino şi-i fă educaţia, nu mai 
sta acolo ca o cloşcă, ce dracu”! 

— Sigur! Eu să le fac pe toate, eu 
mâncare, eu educaţie, ce, l-am făcut singură? 


(MIRCEA A. DIACONU) 


Vasile ILINCAN 


— Nu mai sta cloşcă, băiete! Fă ceva! 


Fură cloşca de pe ouă sau fură ouăle de sub 
cloşcă (Pop.) = Se spune despre un hoţ foarte abil: 

— Închină cu noi, bre! Fă-te om de lumea 
nouă, să furi cloşca de pe ouă! ziseră toți ciocoii 
deodată. (NICOLAE FILIMON) 


Negustor de piei de cloşcă (Pop.; irn.) = Persoană 
neserioasă, care se dă drept altceva decât este: 

Văzându-l intrând cu doi hamali după 
dânsul, încărcaţi de buccele, cocoşatul a ridicat 
brațele în tavan: 

— Ce-i cu tine, frate Andrei?... Te-ai făcut 
negustor de piei de cloşcă? Andrei a încercat să 
scape cu o minciună. ( NICOLAE D. COCEA) 

Mi-am zis că, după atâţia negustori de piei 
de cloşcă perindaţi pe la şefia ministerului, 
Educaţia are, în sfârşit, un ministru care n-are 
ambiția s-o reformeze cu orice chip. 
(http://www.gandul.info/) 


CNOCAUT 
A face knock-out (sau K.O.) = a)A lăsa pe cineva 
fără simțire în urma unei lovituri: 

Tudor era masiv, puternic, firavul pictor 
nu se putea pune cu el şi a încasat repede un pumn 
care l-a făcut knock out. (EUGEN PATRICHE) 

Accident groaznic la Campionatul Mondial 
de Hochei la tineret. Un jucător rus l-a făcut 
knock-out pe adversarul său din Elveţia după ce s- 
a izbit violent de el. (http://www.publika.md/) 


b) (Fig.) A lăsa pe cineva fără replică: 

Am trecut pe la el pe acasă, să-l iau, după 
ce l-am făcut pe ăla knock-out, dar nu vrea în 
ruptul capului, spuse Tic nu fără părere de rău. 
(CONSTANTIN CHIRIȚĂ) 


COACE 
A aştepta (sau a lăsa) până se coace pietroiul 
(Înv.) = A nu mai rămâne nicio speranță: 

Aşteaptă 
petroiul! (POP.) 


dumneata pân? s-a coace 


A coace pe cineva (Inv.) = A pândi pe cineva 
pentru a se răzbuna: 

Ah! înşelătorul, cum m-a amăgit, zicea 
Păcală. Ei! da-l voi coace eu! (POP.) 


A coace pe cineva la inimă Înv.) = A dori răul 
cuiva: 

De mult timp îl cocea la inimă pe 
săracul om, dar se liniştea apoi. 


A fi copt (la os) = A fi om matur, cu judecată: 
O, dacă aş avea la mână un bărbat copt, 
(VASILE 


vestejit,  limoniu, nu verde! 


ALECSANDRI) 


A i-o coace sau, înv. a-i coace turta= A pregăti 
cuiva o neplăcere sau pieirea; a încerca să-l facă 
rău cuiva: 

Feciorii de boieri nu putură mistui 
vorbele ciobănaşului. Îşi puseră în gând să i-o 
coacă şi se culcară. (P. ISPIRESCU) 

Bughea rămase pe gânduri; mai stete 
puţin, apoi, văzând că părintelui nu-i prea 
plăcuse gluma lui, plecă. O luă prin sat. Se 
întâlni cu primarul. 

— Să ştii că ţi-o coc eu, măi Bugheo, îi 
zise acesta. (EM. GÎRLEANU) 

Pasămite, fraţii mei îmi cocea turta. (P. 


ISPIRESCU) 


A mai gusta până s-o coace (Înv.) = A avea 
răbdare: 

— Nu te grăbi aşa ca mireasa la pat! 
Mai gustă până s-o coace! 


Se coace-păleşte = Dă în copt, se înroşeşte abia, 
începe a se coace la suprafață; se pârguieşte: 

La vro două locuri din sat, era câte un 
cireş văratic: care se cocea-pălea de duminica- 


mare. (ION CREANGĂ) 


COADĂ 
A atârna (cuiva) de coadă (Pfm.) = a) A atribui 
cuiva o vină: 

Nu era aşa căscăund flăcăul acesta, şi 
pe nedrept îi atârnau de coadă acest ponos 
ceilalți argați din sat. (P. ISPIRESCU) 


b) A-i scoate vorbe (cuiva); a porecli: 

Sătenii i-au atârnat multe de coadă 


funcționarei de la primărie. 


A avea coadă lungă, minte scurtă (Pfm.) = A nu 
fi (prea) inteligent: 

Asta în vis, deoarece la noi, în Parlament, 
la guvern, injustiție, funcţionează din plin zicala 
coadă lungă, minte scurtă. (ION I. BRĂTIANU) 

Ştiam cu toţii că-i din aceia ce aveau 
coadă lungă şi minte scurtă şi nu lungeam vorba 
cu el. 


A călca (pe cineva) pe coadă (Pfm.) =A supăra: 

Nu mă întărâta şi nu mă mai călca încă o 
dată pe coadă. Uit unde mă aflu şi te părui. 
(ZAHARIA STANCU) 


A căuta coada prepeliţei = A căuta ceea ce nu există: 
Ceea ce faci cu atâta încăpățânare e ca şi 
cum ai căuta prepeliţei. 


A da din coadă (Pfm.; d. câini sau alte animale) = 
a) A se gudura: 

Bubico, dând din coadă, se apropie mai 
întâi cu oarecare sfială şi îndoință, apoi, încurajat 
de blândeţea mea, apucă frumos bombonul şi- 
ncepe să-l clefăie. (|. L. CARAGIALE) 

Şi atunci picioarele îl duceau singure 
înapoi în Dealul Viilor şi apoi spre Pădurea Ciorii, 
pe urmele cățălului care da din coadă. (MARTA 
PETREU) 


b) (Pfm.; d. oameni). A linguşi pe cineva: 


Luaţi pe  Dobrescu-Argeş, pe Dincă 
Schileru, pe Mucenic Dinescu, luaţi pe aceşti 
țărani de carnaval, gata să se gudure şi să dea din 


coadă după comandă. (ANTON BACALBAŞA) 


c) (Arg.; d. femei) A face mişcări şi gesturi 
provocatoare pentru a capta atenția bărbaților: 

Mama mereu îi spunea fetei că prea dă din 
coadă şi că ar trebui să fie mai serioasă. 


A face cu (sau din) coada ochiului (cuiva) = A 
face (cuiva) un semn discret: 

Una într-alta se legănau [fetele], 
făcându-şi din coada ochiului. (BARBU 
DELAVRANCEA) 


A face coadă = A aştepta să-i vină rândul în fața 
unui ghişeu, într-un magazin etc.: 

Domnişoara din dosul ghişeului părea 
că ignoră cu desăvârşire existența celor zece 
oameni  rezemaţi de gratii, făcând coadă. 
(CEZAR PETRESCU) 


A fâțâi coada (ca vulpea) (Îvp.) = A se 
comporta într-un mod care denotă viclenie: 

Fâţâie coada ca vulpea în toate părțile. 
(ANTON PANN) 


A fi (sau a rămâne) scurt în coadă (Pfm.) = A 
o păți: 


Vezi să nu rămâi iar scurt de coadă! 


A împleti coadă (sau cosiță) albă (Pfm.) = A 
rămâne sau a îmbătrâni nemăritată: 

Fetele Vatreanu sunt „petrele din casă 
că ajunseseră a împleti coadă albă.” (LIMBĂ şi 
LITERATURĂ ROMÂNĂ, vol. 21-22, 1972) 

Fata, încet-încet, împletea cosiță albă, 


căci nu-şi găsea alesul inimii. 


A-i ieşi (cuiva) (sau a avea) venin la coadă 
(Pfm.) = A-şi arăta (în final) răutatea: 

Şi-n scurta ei viaţă nu făcuse nimănui 
rău, măcar că îi dăduse şi ei Dumnezeu ac şi 
venin în coadă, ca să nu stea degeaba pe acest 
pământ. (G. TOPÂRCEANU) 

Abia la despărțire ne-am dat seama că 


femeia avea venin la coadă. 


A-i lega (cuiva) o tinichea (sau tinicheaua, reg. 
băşica ori tigva) de coadă (Pfm.) = a) A(-i) 
atribui cuiva pe nedrept fapte, lucruri 
reprobabile, spre a-l compromite: 

Dacă Maurer vorbeşte aşa! Au avut 
odată o discuţie şi i-a şi lipit tinichea de coadă. 
(MARIA BANUŞ) 

Vedeţi, Domnule Tovarăş, vă grăbiţi să mă 


etichetaţi, aşa sunteţi d-voastră, criticii. Îmi lipiți 


Vasile ILINCAN 


ştampila pe frunte, sau îmi legaţi tinicheaua de coadă. 
(FLORENTIN SMARANDACHE) 


b) (Pfm.; înv.) A concedia în mod nejustificat: 

Eu am fost acuzat de neglijenţă în serviciu 
şi pus pe o linie moartă cu tinicheaua de coadă. 
Vezi tu, recunoştinţa e o floare rară în ţara asta. 


(DAN MIRON) 


A (o) lua (ceva) de coadă (Pfm.) = A se pune pe 
treabă: 

Ne-om întoarce iar la Măgura, ca să luăm de 
coadă toate câte-am lăsat. (MIHAIL SADOVEANU) 


A lăsa la coadă (ceva sau pe cineva) = A ignora, a 
nu da importanţa cuvenită: 

Aşa ceva nu ştiu dacă mă înţelegi bine nu 
prea se realizează la noi. Publicul, în ceea ce 


priveşte repertoriul, e cam lăsat la coadă. 


(CINCINAT PAVELESCU) 


A nu avea nici cap, nici coadă sau fără cap şi 
fără coadă (Pfm.) = A nu avea nicio logică, a fi 
alcătuit fără ordine: 

[...] am preluat logoreea de la pictorul 
ăsta, fantastic, mă lansez în discuţii fără cap şi 
fără coadă, de parcă l-aş cunoaşte de când lumea. 
(CRISTIAN LISANDRU) 

Aşa-zisa ta teorie e fără cap şi fără coadă; 
ar trebui să te mai gândeşti. 


A o călca pe coadă (Arg.) = A se grăbi, a accelera: 
Schimbă viteza mai repede şi calc-o pe 
coadă! 


A o da de coadă-n vale (Pfm.) = a) A eşua într-o 
acțiune: 

Nu trebuia să te grăbeşti să-i vorbeşti, că o 
s-o dai acum din coadă-n vale. 


b) A sărăci: 

Vedea şi el pe zi ce trece că o da de coadă- 
n vale şi nu mai era în rând cu ceilalți gospodari. 
A pleca (sau a fugi, a ieşi, a se duce, a se întoarce 


etc.) cu coada între picioare (sau între vin) = A 

pleca (sau a fugi, a se întoarce etc.) umilit, 
ruşinat, fără izbândă: 

Bogătaşul ieşi cu coada între 
picioare. (P. ISPIRESCU) 


A prinde prepeliţa (sau purceaua) de coadă 
(Pfm.) = A se îmbăta: 

Încă o duşcă, Bujoraş dragă... Şi cele 
multe înainte... (în parte) Începe a prinde 
prepelita de coadă. (V ASILE ALECSANDRI) 


A pune (sau a scoate) coadă (sau cozi) cuiva 
(Pfm.) = A bârfi pe cineva: 

Vecina noastră avea prostul obicei de a 
pune cozi colegilor de la serviciu. 

Maria avea obiceiul de a pune cozi 
colegilor. 


A pune coada pe (sau la) spinare (Pfm.) =A o 
rupe la fugă: 

Îşi punea coada pe spinare şi zilnic lua 
maşina lui Leo şi pleca la filmări, unde nu-mi 
imaginez ce putea să facă decât să se holbeze la 
câte un regizor, în timp ce acela lucra [...] 


(DOINA RUŞTI) 


A scurta (sau a tăia) cuiva din coadă (Pfm.) = 
A tempera pornirile cuiva: 

Las” că băiatul acela m-a omenit: mi-a 
tăiat din aripi şi din coadă, m-a legat cu un fir 
de aţă de picior şi hai cu mine pe drum, 
mânându-mă dindărăt cu joarda, ca pe un 


purcel. (|. POP-RETEGANUL) 


A se apuca de coadă sau a încăleca pe (la) coada 
calului (Pop.) = A începe ceva în mod greşit: 

[...] oricât mă străduiesc să merg mai 
departe, nu reuşesc, nu-mi iese nimic, parcă 
încalec pe coada calului, ajung în cele din urmă să 
am o durere cumplită de cap (CONSTANTIN 
SEVERIN) 


A se da coadei (Arg.) = A se ascunde: 
— Apoi, dacă eşti aicea, ce nu te-arăţi 
mai la vedere? Vino-n-coace, proclete! Te dai 


coadei, ai? Simţişi c-am să te pun la treabă şi te 

piteşti, să nu-ți văd mutra, să nu-mi aduc aminte de 
tine, mititelul taichii! (|. L. CARAGIALE) 


A se ţine de coada cuiva (Pfm.) = A căuta cu 
insistență compania cuiva: 

Să nu care cumva să te mai văz că te ţii de 
coada mea, că nu numai nu capeți nimica, dar încă 
mă şi supăr, şi dacă m-oi supăra, de! poate să-ţi 
pară foarte rău... (|. L. CARAGIALE) 

Nu te mai ţine de coada fetelor: eşti băiat, 
Cuţulachi! (IONEL TEODOREANU) 

Ce te ţii coadă după mine? 


A strânge mâţa de coadă (Pfm.) = A constrânge 
pe cineva: 

[...] când 
[mofturi, fasoane], t-o strâng de coadă, de mănâncă şi 
mere pădureţe, căci n-are încotro. (ION CREAN! GĂ) 


Dacă nu faci ce spunem noi, o să strângem 


văd  cămâţa face  mărazuri 


mâţa de coadă şi tot vei face până la urmă. 


A-şi face coada colac (Pfm.) =A se sustrage de la 
o răspundere: 

Mi se pare că iar face coada colac. (I. 
AGÎRBICEANU) 

Când îl îndemnam să facă şi el ceva, 


numai ce-şi făcea coada colac şi dus era. 


A-şi vâri coada (sau a-şi băga) coada ori a da cu 
coada (Pfm.) = A se amesteca în chestiuni care 
nu-l privesc (provocând complicații): 

[...] vă rog numai să-mi permiteţi a începe 
d-a capo şi după o regulă cronologică descrierea 
relelor ce au pricinuit omenirei aceşti vagabonţi 
care umblă din ţară în ţară, fără chezăşii sau 
răvaşe de drum, şi-şi bagă coada în toate trebile 
omenirii. (NICOLAE FILIMON) 


A-şi vâri (sau a-şi băga) dracul coada (Pfm.) = a) 
A se ivi complicații şi neînţelegeri într-o situație 
sau stare de lucruri: 

Diavolul vrajbei nu cuteza să-şi vâre 
coada intre ei. (P. ISPIRESCU) 


b) A se urzi o intrigă: 
De cele mai multe ori ne aşteptam ca ea 


să-şi bage coada în afacerile noastre. 

A-şi vedea de coada măturii (sau tigăii) (Pfm.; 
d. femei) = A se ocupa (numai) de treburile 
gospodăreşti: 

Sezi acasă... de vezi de coada măturii şi de 
zarzavaturile de la bucătărie. (P. ISPIRESCU) 


A trage la (sau sub) coadă (Pfm.) = A avea 
relații sexuale: 

Când fetele îşi încep viața sexuală 
(multe din ele) la 14 ani şi mai devreme, păi mă 
condami ca i-ai tras-o sub coadă unei curvițe de 
17 ani jumate care se cordeşte de la 12? 
(http://www.sebastianbargau.ro/) 


A trage mâţa sau dracul de coadă (Pfm.) =A o 
duce greu material: 

Vorbea cu dispreţ... țața Niculitia 
despre cutare că trage pe dracu de coadă. (ION 
PAS) 

Nu va trage mâţa de coadă. Garderobă 
avea şi nici cheltuielile acasă nu pridideau, în 


afară de coşniță. (PETRE PANDREA) 


A trage (saua se uita, a privi, a urmări, a 
căuta, a zări) cu coada ochiului = A arunca o 
privire într-o parte, pieziş, pe furiş, pentru a 
observa ceva fără a fi văzut sau pentru a face 
semn cuiva (să vină, că eşti înțeles etc.): 

Din când în când, cu coada ochiului se uita 
la Nadina care surâdea. (LIVIU REBREANU) 

Trăgea cu coada ochiului, spre a vedea 
dacă o bagă în seamă cei de primprejur. (P. 
ISPIRESCU) 

Din vreme în vreme, fetele trăgeau cu 
coada ochiului şi aruncau flori sau noduri de 
peteală în partea flăcăilor. (ON GHICA) 


A ţine (sau a ridica) coada sus ori a şedea cu 
coada îmbârligată (Pfm.) = A se mândri 
(nejustificat): 

Ajuns în ţări străine, se strecoară ca un 
câine cu coada îmbârligată în urma generosului 
ori naivului prosper, gata să să cerşească, să 


fure sau să prade. (CLAUDIU IORDACHE) 


Vasile ILINCAN 


A umbla câinii cu covrigii (sau colacii) în coadă 
(Pfm.; irn.) =A te bucura de bunăstare fără niciun 
efort: 

Când inima e spre rele, apoi velințe de 
flori să-i semeni, că tot ciulini şi pălămidă dă şi, de 
n-o găsi în miere fiere, iepuri la biserică, câini cu 
covrigi în coadă şi apa Dunării prin curtea 
vecinului, atunci e atunci, să te mai ţii, Pârleo [...] 


(BARBU DELAVRANCEA) 


Coadă de maimuţă (Gmţ.) = Simbolul utilizat în 
codificarea adreselor de email: 

O problemă de care m-am lovit în repetate 
rânduri este că nu am caracterul @ (arond, 
coadăde maimuţă) când am activă limba română. 
(https://groups.google.com/) 


Coadă de topor (Fam.) = Persoană folosită de 

duşman împotriva grupului din care ea face parte: 
Soldaţii au izgonit cozile de topor şi au pus 

în locu-le oameni în care aveau încredere. (ION 


PAS) 


De când (cu) nemţii cu coadă= De demult, din 
moşi-strămoşi: 

Auzisem eu de turci, de muscali şi de nemţii 
cu coadă; ziua, la miaza-mare, îi vedeam înaintea 
ochilor cu paloşe late, cu sulițe lungi, călări pe cai, 
sărind gardurile mahalalei, ca şi cum ar fi sărit o 


dâră de bou. (BARBU DELAVRANCEA) 


COAJĂ 
A o lua pe coajă (sau pe cocoaşă) (Fam.) = a) A 
lua bătaie: 

Invincibila Armada avant la lettre şi-o lua 
până la urmă pe coajă, dar cât efort mă costa această 
punere la punct! (DANIEL CRISTEA-ENACHE) 

Săracul de el, într-o lume reală, ce şi-ar 
mai lua-o pe cocoaşă... Oare ce fel de om o fi 
scenaristul? (bhttp://fulgerica.com/) 


b) (Arg.; spt.) A pierde, a fi învins: 

Deputatul PDL Andreea Paul i-a cerut luni 
demisia premierului Victor Ponta, afirmând, 
totodată, că social-democraţii, deşi încearcă să 


transforme într-o victorie rezultatul alegerilor 

europarlamentare, în noiembrie aceştia "o vor 


lua pe cocoaşă". (http://www.agerpres.ro/) 


A prins mămăliga coajă= A deveni îndrăzneț, a 
prinde curaj: 

Ei, apoi... zi că nu-i lumea de-apoi! Să 
te ferească Dumnezeu când prinde mămăliga 
coajă. (ION CREANGĂ) 


De la cinci pâini miezul şi de la nouă colaci 
coaja= Se zice despre cel lacom la mâncare: 
Mânâncă până dă din el. De la cinci 
pâini miezul şi de la nouă colaci coaja. Să 
închină pântecelui. Zicând: Două bătăi strică, 
dar două mâncări nu strică. (ANTON PANN) 


COARDĂ 

A arunca în corzi = A pune în dificultate pe 
cineva: 

aruncă în corzi 


Toanele aleşilor 


economia României. (http://stirile.rol.ro/) 


A atinge la coarda sensibilă (sau, înv. 
simțitoare ori subțire) (Fam.) = A pune 
accentul într-o discuție pe un fapt la care 
interlocutorul este sensibil: 

Încât, părinte, prin cuvintele Sfinţiei 
Voastre ați pătruns până în suflet pe un bătrân 
de cincizeci de ani, ați atins cele mai adânci 
coarde ale sufletului meu, atât de mult încât îmi 
face onoarea ca să vă auz. (|. L. CARAGIALE) 

Cifrele acestea atât de precise ale 
antroposofilor şi teosofilor ating o dublă coardă 
sensibilă a maselor. (N. STEINHARDT) 


A avea mai multe coarde la arc = A avea mai 
multe mijloace pentru a izbuti într-o acţiune: 

Când i se părea că punga nu se umplea 
destul de repede, avea şi alte coarde la arc. 
Scotea pe aga în târg cu cântarul şi cu falanga; 
(ON GHICA) 

Lucrul era de disperat, dar amorezii 
au mai multe coarde la arc; ei nu disperă aşa 


lesne. (NICOLAE FILIMON) 


A începe (sau a da) pe altă coardă (Înv.) = A 
încerca alte mijloace (de convingere) : 


Dicţionar de expresii româneşti în contexte A — C 


Trecând la o altă coardă a poeziilor Iul 
Nicoleanu, vedem că el a fost încă un om superior 
prin virtuțile şi simțimintele sale nobile. (TRAIAN 
DEMETRESCU) 


A întinde coarda până se rupe (sau plesneşte) 
sau a întinde prea tare coarda (Fam.) = A depăşi 
limitele îngăduite într-o discuţie: 

Ungurul meu, aşa om cumsecade, şi 
inteligent şi cult, era în cazul acesta din urmă: 
întindea coarda patriotismului peste maximul de 
elasticitate. (1. L. CARAGIALE) 


A întinde coarda prea mult (Arg.) = a) A abuza 
de răbdarea cuiva: 

Pe la amiază se sfădi rău cu Glanetaşu 
care iar încercă să-l sfătuiască să nu întindă 
coarda prea tare. (LIVIU REBREANU) 


b) A risca prea mult: 
El a fost sfătuit de părinţi ca să nu întindă 
coarda prea mult, pentru că nu e suficient de 


rezistent. 


A lua (pe cineva) pe coarda razachie (Arg.) = A 
apela la sensibilitatea cuiva, a înduioşa (pe cineva): 

Umbli să-ți laşi lapţii cu folos. Bre, cum te 
mai înfiseai în undiță la Masinca, o luaşi pe 
coarda razachie, cu sacâz dulce, uşor. (MATEIU 
I. CARAGIALE) 

[...] iar tu, alături de o corvetă trăsnet, 
stai s-asculți cum doi lăutari, dintr-aceia autentici, 
o iau pe coarda razachie [|...]. 
(https://books.google.ro/) 


A o ţine în coarda de sus = A avea pretenţii mari. 
A se ține mândru: 
Orice i-am fi spus, el o ţinea în coarda de 


sus şi făcea mofturi. 


A se da la coardă = A se deprinde (cu ceva), a se 
obişnui (cu ceva), a se da pe brazdă: 

Fluierând, dar fluierând acum cu o nuanță 
schimbată, rămânea tot uşuratec şi indiferent, mai 
avea capricii şi salturi de cal nărăvaş, dar se dase 


la coardă. (H. PAPADAT-BENGESCU) 

Coardă penală (Arg.; prt.) = Prostituată luată în 
vizorul poliției: 

A făcut-o muci: fă, coardă penală, îi 
bagă el, du-te şi te împuşcă. 
(http://moshemordechai.ro/) 


Lăutarul coarde vede, coarde visează (Înv.) = 
Fiecare vede viaţa prin prisma nevoilor sale: 

Lăutarul coarde vede, coarde visează 
(adică fieşcare meşter la meşteşiugul său 
gândeşte). (IORDACHE GOLESCU) 


COARNĂ 
A se usca ca o coarnă Pop.) = A se umple de 
zbârcituri: 

De-i zăbovi pân” la toamnă, / Mi-i găsi 
uscată coarnă. (M. SEV ASTOS) 


COASĂ 
A bate (în gură) ca pe o coasă (Pfm.) = A bate 
metodic: 

Îmbătrînitele în rele / Azi monarhiste Şi 
rebele / Lepădături cu pielea groasă / Le-aş bate-n 
gură ca pe coasă. (bttp://www.ziartricolorul.ro/) 


A bate pe cineva ca pe o coasă rea (Îvp.) = A 
nu ajunge la niciun rezultat, oricât ai încerca: 

De l-ai fi bătut ca pe o coasă rea, nu te 
puteai înțelege cu el cu niciun chip. 
Du-te,  bate-ţi coasa! (Arg, în 
adolescenților) = Pleacă! Fugi!: 


limbajul 


La Cluj, când se zice „„du-te bate-ți 
coasa” sau „du-te dă-i cute” înseamnă că eşti 
prost şi du-te la baie şi „fă una tristă în 
batistă.” (http://forum.softpedia.com/) 

Marinel Păuna, du-te, mă, şi bate-ți 


coasa... te caută moartea la uşă şi tu scrii 


comentarii pe net... (http://www .fanatik.ro/) 


COASE 

A coase cu ochii (Îvr.) = A privi cu atenţie: 
Degetele repezi poartă acul fin: / Ea îşi 

coase ochii într-un tort de in. (MIHAI 

EMINESCU) 


Maria era încântată de o asemenea 


privelişte şi o cosea cu ochii. 


Vasile ILINCAN 


A coase la oboroace (Îvp.) = A sforăi în somn: 
Nu bine a adormit şi a început a coase la 


oboroace, de se cutremurau ferestrele. 


A coase petic de petic (Înv.) = A fi zgârcit: 

Zobie, rezemat în ciomagul său neted şi 
galben, îşi ține drumul întovărăşit de un copil, ca de 
vreo opt ani, bălai, cârlionțat, îmbrăcat într-o cămaşă 
petic de petic. (BARBU DELAVRANCEA) 


COASTĂ 
A avea coastele lipite sau a i se lipi coastele de 
spinare (Pfm.) = A fi foarte slab: 

De slabă ce-i, fetei parcă i se lipiseră 
coastele de spinare. 


A avea pe cineva în coaste (Fam.) = A se simți 
stingherit în acțiuni de prezența permanentă (şi 
indiscretă) a cuiva: 

Mai mare blestem nu-ți trebuie decât să ai 
pe soacră în coaste! (POP.) 


A da coaste (Îvp.) = A da ascultare (cuiva), a se 
lăsa prins de...: 

Jertfă oricare lui e puţin, el nu dă coaste la 
măglisiri |linguşiri], singur stă oaste către oştiri 


(ALECU VĂCĂRESCU) 


A i se lipi cuiva coastele de foame sau a i se lipi 
coastele de pântece ori a avea coastele lipite 
(Pfm.) = A fi foarte flămând: 

Simţea că i se lipesc coastele de foame, 


dar copilul nu îndrăznea să ceară de mâncare. 


A-i pune (sau a-i băga) cuiva sula în coaste = A 
obliga pe cineva să facă (fără întârziere) un lucru 
neplăcut (şi greu): 

După ce în coloniile franceze, Franţa a 
supt sute de ani resurse, acum băieții de acolo le- 


au pus sula în coaste [...]. (http://www.digi24.ro/) 


Poate i-ai zis că o rupi dacă nu se reiau 
filmările, i-ai băgat sula în coaste şi uită-ne aici, graţie 
amenințărilor tale. (CONSTANTIN BANU) 

Văzând că nu poate să-l înduplece sub 
nicio formă, preşedintele României de la acea 
vreme a avut acea replică ordinară, rămasă în 
istoriei „Domnule 


analele postdecembriste: 

Coposu, dumneata să nu încerci să-mi bagi sula 


în coaste! (CRISTIAN FULGER) 


A-i rupe (sau a-i frânge) cuiva coastele = A 
bate zdravăn pe cineva: 

Cruzime fără margini: Poliţist acuzat ca 
a electrocutat şi i-a rupt coastele unui bărbat 
[titlu]. (http://www.ziare.com/) 

Paznicul l-a amenințat că-i frânge 


coastele, dacă se mai încumetă să fure. 


A lăsa (sau a pune) pe cineva pe coaste (Înv.) 
= A face să zacă (din bătaie): 

— M-am întors cu folos, bădie. 

— Aşa? Iți arăt eu ţie folos, de te pun pe 
coaste. (MIHAIL SADOVEANU) 


A mânca coaste prăjite (Fam.) = A nu mânca 
nimic: 
— Ce să mănânc? Am mâncat coaste 


prăjite... 


A scoate coasta de drac (din femeie) (Îppl.) = 
A bate o femeie, atunci când e rea: 

În ziua de uncrop [băutură alcoolică 
fierbinte care se serveşte la ospăţul de la casa 
mirelui a doua zi după cununie], Chirică zice lui 
Ipate: 

— Stăpâne, ia, acum a venit vremea ca 
să scoatem coasta cea de drac din femeia d-tale. 
(ION CREANGĂ) 


A-şi da coastele cu cineva (Îvp.) = A se înțelege 
în ascuns: 

[...] pare că ş-a dat dă mult coastele cu 
duşmanii ca să ne răpuie capul. (GLIGORE 
JIPESCU) 


A zăcea pe coaste (Pfm.) = A zăcea culcat pe o 
parte: 

Dete şi peste calul tatălui său din 
tinerețe, răpciugos, buhos şi zăcând pe coaste. 
(P. ISPIRESCU) 


COBORÎ 
A coborî ochii (sau privirea) = A privi în jos 
(de ruşine sau timiditate etc.): 


Dicţionar de expresii româneşti în contexte A — C 


Marius tresări şi o privi direct în ochi. Ea 
cobori privirea şi băiatului i se păru că roşise. 


(RADU PAVEL GHEO) 


A cobori ştacheta = A micşora nivelul pretențiilor 
sau al realizărilor: 

Conştient de dificultatea de a avea o bună 
dramaturgie, criticul coboară ştacheta exigenţei. 
(EUGEN SIMION) 

Pentru toți dansatorii şi, în special, pentru 
solişti, recenta montare este o posibilitate de a se 
menține în formă, de a nu cobori ştacheta nivelului 
tehnic. (http://www.romlit.ro/) 


A se cobori în ochii (cuiva) = A se umili în faţa 
cuiva: 

Se uitase cu jind cum au plecat toți cu 
lăutarii şi avusese o clipă gândul să se amestece şi 
el între ei şi să se arate că nu-i supărat. Dar îşi 
dăduse seama că s-ar cobori prea mult în ochii 
tovarășilor lui. (LIVIU REBREANU) 


COBE 
Parcă are cobe (Mol.) = Se spune despre o 
persoană care e răguşită: 

Ea vorbea parcă avea cobe şi greu o putea 
înțelege cineva. 

S-a întâmplat să aibă cobe chiar în ziua 


concertului. 


COBZĂ 

A duce (pe cineva) cu cobza (Fam.) = A amăgi: 
L-a dus cu cobza toată vara şi nu i-a mai 

reparat acoperişul casei. 


A fi răcit cobză (Fam.; cu valoare adverbială) = A 
fi foarte răcit: 

Într-adevăr, Lidia era răcită cobză. N-a venit 
la pivniță, s-a dus de-a dreptul acasă, să-i facă Lungan 
o frecţie cu carmol. (CONSTANTIN BANU) 

Pentru că este răcită cobză, Andreea 
Ibacka face tot posibilul pentru a îi trece cât mai 
repede. (yww.cancan.ro/) 


A fi gras (ca o) cobză (Irn.) = A fi slab şi bolnăvicios: 
Vecinul nostru a fost toată viaţa gras ca o 
cobză. 

A-i face (cuiva) pântecele cobză (Fam.) = A bate: 
Să-i faci chica topor, spinarea dobă şi 
pântecele cobză. (ION CREANGĂ) 


A lega (pe cineva) cobză (Fam.) = A lega (pe 
cineva) strâns (de mâini şi de picioare): 

Au tăbărît ipistaţii... l-au legat cobză pe 
el şi pe calfele lui şi i-au purtat prin târg. ION 
PAS) 

El o legă de 
ISPIRESCU) 


copaci,  cobză. (P. 


A se face cobză (Arg.) = A se îmbăta foarte 
tare: 
În seara aceea, bărbatul s-a făcut cobză 


şi abia a ajuns acasă. 


COCĂ 
A se face cocă (Fam.) = A se îmbăta foarte tare: 
Bea, de se turteşte şi cocă se face. 
(ANTON PANN) 
După ce s-au întors de la Casa Dulce, s- 
au făcut amândoi cocă.(DUMITRU CRUDU) 


Are minte de cocă = E prost: 
Nu te încrede în el că are minte de cocă. 


COCEAN 
A fi cocean (Fig.) = A fi beat turtă: 
Când a ajuns aici, era cocean şi abia 


încurca două vorbe. 


A tunde cocean = A tunde până la piele: 
Copilul a fost tuns cocean. 


D-aia n-are ursu' coadă şi para cocean! = Se 
zice despre cei lacomi: 

La toate aceste întâmpinări judicioase şi 
dictate de cea mai candidă virtute, teamă-mi e 
că toată brasla veselă şi uşoară a vânătorilor, 
începând de la vătaful Pasache şi până la 
tiriachiul Cafea-subţire, îți va răspunde în cor 
cu o păcălitură vânătorească, zicându-ţi: Vezi, 
d-aia n-are ursul coadă! (AL. ODOBESCU) 

S-a întrunit consiliul de administraţie şi 


s-a luat decizia să li se taie toate aceste 


Vasile ILINCAN 


privilegii. Păi, d-aia n-are ursul coadă. lar în 


România există, după cum se ştie, cei mai mulți 


urşi din Europa. (http://dilemaveche.ro/) 


COCLAURI 
A bate coclaurii sau a umbla pe coclauri = A 
vagabonda ; a pierde vremea: 
Ai trecut de treizeci de ani şi tot nu te-ai 

săturat să baţi coclaurii. (GALA GALACTION) 

— Grăbeşte, să nu-i pierzi! Şi nu de alta, 
dar cu cine mai baţi coclaurii şi mai suspini pe sub 
ferestrele ibovnicelor? (DUMITRU ALMAŞ) 


COCLEȚ 
A-i şti cuiva cocleţele = A-i cunoaşte cuiva 
tainele, gândurile ascunse: 

El nu-i ştia toate coclețele, doar le bănuia 
pe unele. 


COCOAȘĂ 
A o lua pe cocoaşă = A lua bătaie: 

Am venit acasă distrusă, aşteptându-mă să 
o iau pe cocoaşă pentru notă (deşi culmea că n-am 
primit scatoalce pe motiv de genul ăsta vreodată) 
şi ferm convinsă că rămân repetentă şi voi ajunge 
la 30 de ani tot în clasa a VI-a. 
(http://dojoblog.ro/) 


A suna cuiva cocoaşa = A bate pe cineva: 
L-a croit de i-a sunat cocoaşa. 


COCOLOȘI 
A cocoloşi cuiva vorba = A răstălmăci vorbele, 
pentru a scăpa cu minciuna: 

El îi tot cocoloşea vorba, dar noi ne 


prefăceam că nu înţelegem. 


A o cocoloşi = A nimeri prost: 
El a tot amânat să vină, dar azi a 
cocoloşit-o rău. 


COCOȘŞ 

A fi cucoş-de-vânt [cocoş-de-vânt = figură metalică, 
reprezentând un cocoş, instalată pe acoperişul casei, 
care arată dincotro bate vântul; giruetă.] (Pop.) = A se 

potrivi la voia întâmplării, a se adapta după 
împrejurări, a se conforma: 
Nu aveam încredere în el; de multe ori 


mi-a arătat că-i cocoş-de-vânt. 


Basmul (sau povestea) cu cocoşul roşu = 
Istorie fără sfârşit sau neadevărată: 

Până să plece sau nu cineva din agenție, 
a plecat agenția cu totul. Mutarea sediului 
devenise de mult povestea cu cocoşul roşu. 
(TUDOR ZAROJ ANU) 

O promisiune pe care giurgiuvenii au 
auzit-o de foarte multe ori până acum , devenind 
un fel de povestea cu cocoşul roşu (Când crezi 
că povestea se va sfârşi, totul se reia de la 
început). (http://jurnalgiurgiuvean.ro/) 


Cântă cocoşul (în casa asta) = Se spune pentru 
a arăta că într-o familie bărbatul are cuvântul 
hotărâtor: 

În casa noastră voi ca să cânte cocoşul, 
iară nu găina. (P. ISPIRESCU) 


CODIŞCĂ 
A umbla codişcă după cineva (Pop.) = A 
umbla mereu după cineva: 

Fetişcana umbla codişcă după băiat. 


CODIŢĂ 
A afla o codiță cuiva = A-i găsi cusururi: 

Căuta cu orice preţ să-i afle o codiță 
directorului, dar nu-i afla. 


CODREŞTE 

A împărţi codreşte (Reg.) = A împărți în parcele : 
Ei au fost nevoiţi să împartă pământul 

codreşte. 


CODRU 
A aştepta ca pe un codru verde = A aştepta cu 
mult dor: 

Nu-l mai văzură pe băiat de multă 
vreme şi acum îl aşteptau ca pe un codru verde. 


A se duce, a se băga, a se trage, a ieşi etc. în 
sau la codru = A se apuca de haiducie: 


Dicţionar de expresii româneşti în contexte A — C 


Rămâi, brazdă, după plug, / Că eu de 
astăzi mă duc / Și mă bag în codrii verzi, / De 
astăzi nu mă mai vezi. (JARNIK-BÎRSEANU) 


A visa codri verzi = A visa lucruri imposibile: 
O vreme, ea tot visa codri verzi, dar acum 


este cu picioarele pe pământ. 


E bun doar de codru (Înv.) = Nu e bun de muncă: 
Se vede că feciorul e bun doar de codru. 


I s-a încheiat (sau închis) calea în codru = I s-au 
curmat drumurile. I s-au terminat plăcerile (după 
întâmpinarea unei greutăți care nu poate fi 
învinsă): 

Şi merg ei o zi, merg două, şi merg 
patruzeci şi nouă, până ce de la o vreme le intră 
calea în codru şi atunci numai iaca ce le iese 
înainte un om spân şi zice cu îndrăzneală fiului de 


crai [...] ION CREANGĂ) 


Vorbeşti parcă ai fi în codru = Vorbeşti prea tare, 
strigi: 
Când deschidea gura, el vorbea ca-n 


codru şi da din mâini. 


COFĂ 
A căuta cofe de moşi = A căuta chilipir (aluzie la 
obiceiul de a împărți, în ziua Moşilor, cofe de 
pomană): 

Nu era zi lăsată de la Dumnezeu în care el 
să nu caute cofe de moşi şi găsea mulţi fraieri. 


A ploua (sau a turna) cu cofa (sau ca din cofă) = 
A ploua torențial: 

Şi ploua ca din cofă, şi îmbla fulgerile pă 
lângă ficior cruciş şi curmeziş, da iei nu să nici 
înfiora, nici nu-i păsa mult că-l udă ploaia, ci cetia 
mereu din Psaltire. (1. POP-RETEGANUL) 

Afară ploua ca din cofă şi ea era fără 


umbrelă. 


A pune (sau a băga pe cineva) în cofă = A întrece 
pe cineva (prin pricepere, prin viclenie); a surclasa 
pe cineva: 

Ba tot cei bătrîni ridică nevoia... las'pe 


mine c-am să ti-i pui în cofă, cum om deşerta-o de 

vin. (VASILE ALECSANDRI) 

Nu, se strâmbă secătura, vreau să te 
bag în cofă. (FĂNUŞ NEAGU) 

Până la urmă, el a reuşit să-l bage-n 
cofă pe adversarul său. 


COI 
A strânge pe cineva de coaie = A constrânge pe 
cineva la ceva, fără putință de împotrivire: 

Dacă pe tine un ziarist nenorocit poate 
să te strângă de coaie nu înseamnă că la fel fac 
toți. (https://ro.glosbe.com/) 


A-şi da cu tesla în coaie (Arg.) = A se enerva, a 
se înfuria: 

Ştiam că vor avea viaţă grea, dar nici 
să-şi dea singuri cu tesla în coaie! 
(http://forum.fifaromania.net/) 


(A umbla) ca un coi într-o căldare = (A 
umbla) fără rost: 

Dai la lopată şi-n timpu' liber faci şi 
instrucție, ca să-nveți cum se raportează şi să nu 
mai stai ca un coi într-o căldare! (PAUL GOMA) 


COJI 

A coji pe cineva în bătăi = A bate pe cineva: 
Lasă-l în pace c-o să te cojească în 

bătăi. 


A-I coji pe cineva puricii = A-l pişca (în timpul 
somnului): 
Ea n-a închis un ochi toată noaptea, 


pentru c-au cojit-o puricii. 


COJOC 
A avea (a găsi, a afla) ac de (sau pentru) 
cojocul cuiva (Pop.; fig.) = a) A găsi 


modalitatea de a îndrepta pe cineva: 

— Las” că v-am găsit eu ac de cojoc. De- 
acum dormiți, dormire-aţi somnul cel de veci, că 
v-am aşternut eu bine ! (ION CREANGĂ) 

Astăzi vom căuta să răspundem la o 
întrebare eternă: oare se poate găsi ac de cojocul 
corupției ? (http://www.europalibera.org/) 


b) A se răzbuna pe cineva; a-i veni de hac cuiva: 


Vasile ILINCAN 


Banul rău nu se pierde şi are şi el ac 
pentru cojocul său, nici nu socoti că se va 
îndrepta: calul bătrân nu mai învaţă a juca. (C. 
NEGRUZZI) 

Încă n-a aflat ac de cojocul lui, dar nu-i 
târziu. 


A cunoaşte cui de ce îi e cojocul (Pop.; fig.) = A 
şti cu cine ai probleme: 

Lingoarea le zise: — Geabă, / N-am găsit 
omul de treabă, / Cine suntem să-nțeleagă / Şi 
umblăm să ne aleagă; / Cunoaşte el, dobitocul, / 
Cui de ce îi e cojocul ? (ANTON PANN) 


A nu căuta de ce e cojocul cuiva (Fig.) = A-i trata 
egal pe toți: 

Se făcea  leu-paraleu când se ivea 
nedreptatea şi asuprirea înaintea lui. Mândrului şi 
celui nesocotit, ca şi mâncătorilor, nu le căuta de 
ce le e cojocul. Ți-i trimitea la închisoare, de ar fi 
fost de şapte palme în frunte, când se dovedea 


vinovăția lor. (P. ISPIRESCU) 


A nu-l mai întreba pe cineva de ce i-e cojocul 
(Fig.) = A lua pe cineva prin surprindere: 

Turturica parcă n-ar fi voit. Dar calul n-o 
mai întreabă de ce-i e cojocul; (ION CREANGĂ) 


A scutura (cuiva) cojocul sau a i se face (cuiva) 
pielea cojoc (Pop.; fig.) = A bate sau a fi bătut: 

Să ştie maica că joc, / Face-mi-ar pielea 
cojoc! (POP.) 

Morarul îşi frecă mâinele şi zise: 

— Pe el, părinte! să-i scuturăm cojocul! 


(BARBU DELAVRANCEA) 


A-şi întoarce cojocul pe cealaltă parte (sau pe 
dos) (Fig.) = A-şi schimba atitudinea, părerile pe 
neaşteptate: 

Nu mă faceţi să-mi întorc cojocul pe dos, 
că... v-oi face acum s-alergaţi iepureşte. (VASILE 
ALECSANDRI) 

Când însă îşi făcură socotelile şi văzură în 
tot cursul nopții că nu au niciun sorf să reuşească, 
întoarseră  cojocul şi (SABINA 


CANTACUZINO) 


jocul. 

A-şi teme (sau a-şi păzi) cojocul = A fi precaut, 
a evita cu prudenţă riscurile: 

Fratele cel mare, care şi el îşi temea 
cojocul, trimise... să vadă ce-i înăuntru. 
(ELENA SEV ASTOS) 

L-a povăţuit pe băiat că de va ajunge 
printre străini să-şi păzească mai bine cojocul. 


Cât îi poate cojocul (Pop.; fig.) = Cât poate cineva: 
— Ia să vedem cât îți poate cojocul! 


Iarnă cu şapte cojoace (Pop.; fig.) = Iarnă 
foarte grea şi friguroasă: 

Bradul verde... priveşte cu-ntristare / Cum 
se primbla prin răstoace / Iarna pe un urs călare, / 
Iarna cu şapte cojoace. (V ASILE ALECSANDRI) 


Te mănâncă cojocul! (Pop.; fig.) = Nu te 
astâmperi: 
Fii cuminte, că, de te mănâncă cojocul, 
acum am eu ac de el. (|. POP-RETEGANUL) 
De te mănâncă cojocul, acum te scarpin 


şi ai să mă pomeneşti... 


Vai de cojocul cuiva! (Pop.; fig.) = Vai de 
pielea cuiva: 

Baba Iova îi făcu pe plac, căci vai de 
cojocul ei ar fi fost, să nu fi ascultat vreodată de 
Moş Crăciun. (bhttps://sites.google.com/) 


De fapt, subalternii lui Mihai Petre sunt 
liberi să facă tot ce vrea şi ce zice şeful. 
Altminteri, e vai de cojocul lor! 
(http://www.cuvantulliber.com/) 


COLAC 
A aştepta (sau a primi pe cineva) cu colaci 
calzi (sau cu plăcinte calde) (Pop.) = A face 
cuiva o primire bună: 

Nu-i el tocmai aşa de prost, ca să-şi 
închipuiască că îl asteptăm cu colaci calzi! 
(VASILE ALECSANDRI) 


A duce pe cineva la colaci calzi (Pop.) = A-l 
duce cu vorba: 

Încerci să mă duci la colaci calzi calzi 
de mai bine de jumătate de an, dar m-am 


lămurit ce fel de om eşti. 


Dicţionar de expresii româneşti în contexte A — C 


A lua colac (Irn.) = A da de ştire, a informa pe 
cineva despre ceva: 

Dar până să intre-n curte, alții colac i-au 
luat, / Că nevasta — d-atunci după alt s-a măritat. 
(ANTON PANN) 


A se face (sau a şedea) colac = A se ghemui, a se 
încolăci: 

Grivei... iarna se făcea colac la uşa tindei. 
(POP.) 


A-şi face coada colac (Pfm.) = A căuta pretexte 
nefondate; a se codi, a o şterge pe furiş (pentru a 
scăpa de răspundere): 

Am ştiut că dumnealor, când vor fi la 
adecă, ş-or face coada colac. (|. AGÎRBICEANU) 


A trecut baba cu colacii (sau colacul) sau i-a 
mâncat cioara colacul (Pfm.) = Se spune 
persoanelor care au scăpat o ocazie: 

Numai că, până când am învăţat minte şi am 
prins experiență, „atrecut baba cu colacii”. S-a 
interzis primirea pachetelor. (ALEXANDRU RAŢIU) 


De data asta i-a mâncat cioara colacul. 


A umbla după (saua aştepta) colaci calzi = A 
umbla după (sau a aştepta) lucruri bune şi plăcute 
venite de-a gata: 

Umblă ş-aista după colaci calzi. Îmi vine 
să i-o gioc şi lui. (VASILE ALECSANDRI) 


Asta-i lapte cu colac = Când se întâmplă ceva 
plăcut, folositor: 

Nu se aştepta nimeni la o surpriză aşa 
plăcută : asta-i lapte cu colac... 


Aşa colac! (Pop.) = Ce noroc (pe mine)! Ce 
chilipir (pe mine)!: 

Domnul Ghiftuiu mă ... roagă să-l ieu ... 
aşa colac! (V ASILE ALECSANDRI) 


Aşteaptă ca mortul colacul (Pop.) = Cu nerăbdare 
sau poftă: 
Degeaba aştepţi ca mortul colacul... N-o 


Să mai vină la tine. 

Colac peste pupăză (Pop.) = Se zice când la un 
necaz sau la o nenorocire se adaugă un alt necaz 
sau o altă nenorocire: 

— Apoi ori una, ori alta, sir John. Sau îţi 
plătesc numai costul construcţiei, sau numai 
dreptul de-a te folosi zece ani de ea. Amândouă 
nu se poate, sir John, c-ar fi colac peste pupăză. 
(MIHAI EMINESCU) 

Ieri mi-o vinit poronca ca să scot de la 
țărani... banii şoselei, colac peste pupăză. 


(VASILE ALECSANDRI) 


Cum e sfântul şi colacul (Pop.) = Omagiul sau 
darul se măsoară după importanţa persoanei: 
Aşa cum era de aşteptat, i-au făcut o 


înmormântare deosebită: cum e sfântul şi colacul. 


Dă-i şi colacul şi lumânarea = Renunţă: 
Cine şi-a pierdut cinstea, dă-i colac şi 
lumânare. (http://w ww .intelepciune.ro/) 


I-a mâncat cioara colacul = A murit: 
După atâta suferință i-a mâncat cioara 


colacul. 


La cel bogat vine şi dracul cu colac = Celui 
norocos îi merge bine întotdeauna: 

Când vrea Domnul vine şi dracul cu 
colaci. (http://ww.citatepedia.ro/) 


Nu i s-au prins colacii (Pop.) = Nu i-a mers sau 
n-a reuşit ceva: 
De data asta nu i s-au mai prins colacii 


şi s-a bosumflat pe toată lumea. 


Pe la noi umblă câinii cu colacii în coadă (Irn.) 
= E belşug mare: 

Aştia sunt plecaţi de acasă de multă 
vreme, să împuşte francu' la Timişoara, unde 
umblă câinii cu colaci în coadă şi lumea se uită 
la filme pe video, în loc să doarmă, ca în restul 
României! (EUGEN URICARIU) 

În SUA totul este diferit... nu spun că 
sunt câinii cu colaci în coadă, dar lumea este 
diferită, oamenii zâmbesc şi te salută pe stradă. 
(www.workandtravelclub.ro) 


Vasile ILINCAN 


Să dai colac (sau turtă) zilei că ai scăpat! = Să 
mulțumeşti lui Dumnezeu că ai scăpat fără probleme: 

Nu te mai gândi la ce-a fost, ci mai bine dă 
colac zilei c-ai scăpat! 


COLB 
A bate (pe cineva) să-i meargă colbul = A bate 
zdravăn: 

lar după ce se aprindea opaițul, şi tata se 
punea să mănânce, noi scoteam mâțele de prin ocnițe 
şi cotruţă şi le flocăiam şi le şmotream dinaintea lui, 


de le mergea colbul. (ON CREANGĂ) 


A da cuiva colb în ochi = A încerca să înşeli pe 
cineva despre valoarea unui lucru, unei afaceri, 
unui om etc.: 

Trebuia să ne informeze [primarul] că la 
JBI este mini zăvod de făcut brichete pentru foc, că 
se răceşte afară şi lui Tinică îi trebuie să aibă 
vânzare, că ne dă el colb în ochi că zăvodul e a lui 
Ion Coric [...]. (http://www.impulstv.com/) 


A-i da colb = A isprăvi, a mântui repede, a da gata, 
a da rasol (ceva sau pe cineva): 

Iaca nişte bulughine cu mujdei şi cu 
mămăligă; hai! dă-le colb şi-apoi te-aruncă de 
treabă. (ION CREANGĂ) 


A-i da un colb = A-şi bate joc de cineva: 

O cucoană văduvă, auzind aşa vorbe din 
gura ţăranului, trimite o slujnică să-l cheme la 
dânsa ca să-i deie un colb...(LON CREANGĂ) 


COLEAȘŞĂ 

A afla spini în coleaşă = A căuta ceartă cuiva: 
Sofia: Nu afla tu spini în coleşă, că s-or 

măi însurat şî alți aşa. (ANTOLOGIA 

LITERATURII DIALECTALE BĂNĂȚENE) 


COLILIU, -E 
A-i fi cuiva) calea în colilie (Pop.) = A avea un 
drum frumos, plăcut: 

Las” să vie, leica-l ştie, / Fie-i-ar calea-n 
colilie! (POP.) 

Să-ţi fie calea colilie şi să fii sănătos! 


260 


COLIVĂ 
A dori să mănânci din coliva cuiva = A-i dori 
moartea cuiva; a-i purta sâmbetele: 

Mai e timp până la toamnă, socoteala 
de acasă ar putea să nu coincidă cu cea de la 
târg şi cei înmormântați înainte de vreme să 
mănânce coliva unor partide „cu şanse”. 
(http://www.timpul.md/) 


A i se face coliva sau a fi cu (a îi bate, a îi 
suna, a îi juca) coliva în piept, sau a mirosi a 
colivă (Pop.) = A fi aproape să moară: 

Copii, să nu-i mai numeri, tot galbeni şi 
duşi, cu coliva-n piept. Le căra mere într-un 
sufertaş. (EUGEN BARBU) 

După ieşirea din spital, părinţii fetei 
şi-au dat seama că ea era cu coliva-n piept şi 
erau deznădăjduiți. 


A mânca cuiva coliva = a) A dori moartea cuiva: 

Profane mâini mi-au răsfoit, /La laşi, 
arhiva. / Revistele m-au prohodit, / Amicii mi-au 
mâncat coliva. (G. TOPÂRCEANU) 

Să declare [...] că — altminteri — îi 
mănâncă, fără milă, coliva şi-l aruncă, fără popi 
şi bocitoare, în groapa cu gunoi. (G. M. 
ZAMFIRESCU) 


b) A omori pe cineva: 
Bărbatul a 


mănânce şi ei coliva. 


ameninţat-o c-o să-i 


(A fi) cu coliva-n piept (Arg.) = (A fi) în 
pragul morţii: 

[...] ciugulesc din palmele unor partide 
care ele însele umblă cu coliva în piept. 
(http://www.timpul.md/) 


COLIVIE 
A-i trece (sau trăsni) cuiva ceva prin colivie = 
A-i trece prin minte: 

— Să nu-ți treacă prin colivie să nu te 


prezinţi! 


A-şi pune colivie cu sticleţi pe cap = A se căsători: 
I-a venit şi lui vremea să-şi pună colivia 
cu sticleți pe cap. 


Dicţionar de expresii româneşti în contexte A — C 


COLOANĂ 
A pune (pe cineva) pe două coloane = A 
demonstra că cineva a plagiat, expunând, în două 
coloane alăturate, textul plagiatorului şi originalul 
folosit de acesta: 

După ce textele vor fi puse pe două 
coloane, el va putea decide cine a plagiat. 


COLTUC 
A arăta coltucul (Pfm.) = A refuza pe cineva, a nu 
da nimic: 

Zânele... se rugară ca barim nucile cu hainele 
să le dea; băiatul le arăta coltucul. (P. ISPIRESCU) 


COLȚ 
A avea colţi Înv.) = A fi obraznic: 

Băiatul începuse să aibă colţi şi nu suporta 
să fie contrazis. 


A avea mintea-n colţuri (Arg.) = A fi prost: 


— Nu vezi că are mintea-n colțuri! 


A da colțul = a) A coti după colț: 
Dau colțul şi intru în Lipscani. 


b) (D. plante) A răsări: 

Dar chiar şi cu rămăşiţele astea, tot ai s-o 
poți întinde până ieşim din iarnă. Peste o lună 
două se face primăvară. Va da colțul ierbii. 
(NICHITA DANILOV) 


c) A muri: 
A bolit, apoi a dat colțul în două săptămâni. 


A da din colţ în colţ (Pop.) = A recurge la tot felul 
de subterfugii pentru a ieşi dintr-o încurcătură: 
Slujitorii dădeau din colț în colț şi nu ştiau ce 
să răspunză. În cele de pe urmă, chemă pe Aleodor şi-l 
duse înaintea împăratului. (P. ISPIRESCU) 
Buzunarul țării era gol, dădeam din colț în 
colț. Toți au rupt câte o halcă din trupurile lor şi s- 
au declarat mulțumiți. (BUJOR NEDELCOVICI) 


A fi la colţi (Pop.) = A trăi rău: 
De câțiva ani, cei doi erau la colți şi copiii 


sufereau cumplit din această pricină. 

A prinde pe cineva la colț (Pop.) = A prinde pe 
cineva la strâmtoare: 

— Să te fereşti de el, că de te prinde la 
colț e în stare de orice! 


A pune la colţ = A blama; a pedepsi: 

— Şi dacă ne prinde mama? 

— Are să guste şi ea din cafea... să vadă 
dacă-s bună gospodină! 

— Şi dacă se supără? 

— Ne pune la colț pe-amândoi! (IONEL 
TEODOREANU) 

Îi plăcea să pună pe toată lumea la colț, 
crezându-se atotştiutor. 


A scăpa din colții cuiva (Pop.) = A scăpa 
dintr-o mare primejdie: 

N-am mai aşteptat să apară numele şi 
l-am abandonat subit pe Priză, lăsându-l în seama 
altor suflete generoase care se găseau din belşug 
în acel bar, şi m-am urcat în primul taxi — singura 
mea şansă de a scăpa la acea oră din noapte 
de colții maidanezilor. (ADINA DABIJA) 


A-şi arăta colții (sau dinţii, fildeşii, ghearele, 
măselele) = a) A deveni ameninţător, a arăta o 
atitudine negativă: 

Dar ia arată-le colții, şi-i vedea! (C. 
NEGRUZZI) 

Clasele sociale dacă nu sunt în fiecare 
moment încăierate, îşi arată colții fără încetare, 
şi, aproape indiferent de vârstă, indivizii sunt în 
stare de război perpetuu. (PAUL ZARIFOPOL) 


b) A râde cu gura până la urechi; a rânji: 
— Îşi arăta colții ?şi Barth vrea să afle dacă 
Jeannine ar fi avut motive de îngrijorare înainte de 


a trage zăvorul. (BUJOR NEDELCOVICI) 


COMĂNAC 
A fi cu comănac (Pop.) = A fi voinic: 

Că nu-s femeie cu cârpă-n cap, / Să nu 
pot ca să mă bat; / Şi-s voiniccu comănac 
(POP.) 


Vasile ILINCAN 


A-şi pune capul sub (sau în) comănac (Înv.) = A 
se călugări: 

Nu pricep cum de i-a trăsnit prin gând să-şi 
puie capul sub comănac. (CALISTRAT HOGAȘ) 


COMBINAȚIE 
A intra în combinație cu cineva = A se asocia cu 
cineva în vederea unei activități: 

Totul funcţiona... Dar intra în combinaţie 
şi o anumită admiraţie sinceră. Îi plăcea modul 
dezinvolt al scriitorului de biografii IOAN T. 
MORAR) 

După ce-a intrat în combinaţie cu cei doi, 
femeii a început să-i pară rău, fiindcă a constatat 


nu se înțelegeau. 


COMERȚ 
A face comerţ cu ceva = A face comerţ ilegal cu ceva: 
Femeia era nevoită să facă şi comerț cu 


țigări, asumându-și anumite riscuri. 


COMPARAȚIE 
A nu suferi comparaţie = A fi mai presus de orice 
alt obiect sau ființă cu care ar putea fi comparat: 
Apăreau, în acelaşi timp, câteva zeci de 
reviste (majoritatea de cultură sau tip magazin) — 
în 2001 numărul acestora este de ordinul sutelor, 
iar varietatea lor nu suferă comparație [...]. 
(http://www.romlit.ro/) 


COMPAS 
A lungi (sau a întinde) compasul (Pfm.) = A mări 
pasul, a se grăbi: 

Ca să ajungem la vreme acasă, ar fi 
trebuit să mai lungim compasul, dar nu ne mai 


simțeam în stare. 


A-şi pierde compasul (Fam.) = A se zăpăci: 
Deşi încerca să se stăpânească, ea simți, 
pe măsură ce vorbea, că-şi pierde compasul şi voia 


să se apropie de sfârşit. 


COMPETENŢĂ 
A fi de competenţa cuiva = A intra în atribuțiile 
cuiva: 

Cu alte cuvinte, atunci când judecarea 
cauzei este de competența tribunalului, este lipsit 
de semnificaţie [...]. (DREPTUL, vol.13, 2002) 

Toate acestea sunt de competența 


departamentului de resurse umane. 


A-şi declina competenţa = A se declara lipsit 
de autoritate (legală) sau fără pregătirea necesară 
pentru a judeca o chestiune sau a se pronunța 
într-o problemă: 

Scena se repeta, ofițerul la rândul lui 
sfârşind prina-şi declina competența. (ION 
IOANID) 

Soluția se întemeiază, pe faptul că 
instanțele române nu pot să-şi decline competența 
în favoarea unor instanţe străine, întrucât în caz 
de necompetenţă ele trebuie să respingă acțiunea. 
(https://suntladrept.wordpress.com/) 


COMPLETA 
A-şi completa efectele (Arg.; îlsd.) = A fura 
bunurile unui coleg de dormitor: 

Nu cred că astăzi soldaţii îşi mai 
completează efectele. 


COMPUNE 
A compune melodii mari (Arg.) = A denunța 
pe toată lumea: 

Aproape toți ştiau că el compunea 
melodii mari la secția de poliţie şi au început să 


nu mai vorbească cu el şi să-l ocolească. 


COMUN, -À 
A duce viaţă comună cu cineva = A trăi sub 
acelaşi acoperiş, a convieţui: 

El a dus viaţă comună cu soția sa până 


la moarte. 


A face cauză comună cu cineva = A lua partea 
cuiva într-o chestiune sau într-o discuţie: 

Am căutat în îndoială un leac împotriva 
neliniştii. Leacul a sfârşit prin a face cauză 
comună cu boala. (EMIL CIORAN) 


A ieşi din comun = A se distinge, a se evidenția: 
O ştire despre naşterea unei fetițe cu 


ochi violeți poate să nu aibă o mare relevanță 


Dicţionar de expresii româneşti în contexte A — C 


pentru societate, dar este, fără îndoială, un lucru 
ieşit din comun. (MIHAI COMAN) 
Faptele lui deosebite ieșeau din comun şi 


era lesne de observat. 


A nu avea nimic (în) comun cu cineva (sau ceva) 
= A nu avea nicio legătură cu cineva (sau ceva): 
Curios însă, ultima lui carte, „Cel mai 
iubit dintre pământeni”, nu avea nimic comun cu 
acest proiect. (OVID S. CROHMĂLNICEANU) 
Ea şi-a dat seama foarte târziu că nu mai 


avea nimic în comun cu el şi nici cu ideile lui rigide. 


CONAC 
A face (sau a rândui, a strânge) conace cuiva (ori 
pentru cineva sau pe seama cuiva) Înv.) =A 
aşeza pe cineva la conac: 

Iară Grigorii-vodă au dat samă cătră acel 
domnu că merge să de ştire ţărâi să nu fugă, nici 
să să bejenească, şi să orânduiască conace pentru 


treaba oştii. (ION NECULCE) 


A face (sau a-şi face) conacul (Îvp.) = A poposi: 
Muierea bună şi credincioasă îşi cunoaşte 
bărbatul după mers, din tuşite şi strănuturi, ba 
chiar şi din pocnetul biciului, iar nevasta la care 
îşi luase Păcală conac era şi ea muiere bună şi 


credincioasă. (IOAN SLAVICI) 


CONCESIE 
A face cuiva o concesie = A renunța la o opinie 
sau pretenţie (față de cineva); a face o favoare: 
N-am putut măcar să respect nicio altă 
hotărâre pe care o luasem, aceea de a mă duce cu 
întârziere, ca să-l fac să mă aştepte, dovedindu-i 
că-i fac o concesie acceptând invitația. (CAMIL 
PETRESCU) 


CONCI 
A face conciul unei fete = A o lua de nevastă: 
Storsul vinului trecu, / Badea conciu” nu- 


mi făcu. (POP.) 


A pune conci bărbatului = A-şi înşela soţul: 
Ştia tot satul că ea îi pune conciul lui Ion, 


dar lui nici nu-i trecea prin gând. 

CONCINĂ 
Bată-l concina (sau lovi-te-ar concinile) (Gmţ.) 
= Formulă de blestem: 

De harnic, era harnic. Dar ce folos, 
bată-l concina! (POP.) 


CONCLUZIE 
A pune concluzii (Jur.) = A formula, pe scurt, 
acuzarea sau apărarea într-un proces: 

[...] procurorul care a participat ca 
judecător la soluționarea cauzei în primă 
instanță nu poate pune concluzii la judecarea ei 
în căile de atac. (DREPTUL, vol.15, 2004 


A trage concluzie sau concluzia, concluziile = 
A rezuma ideile emise la o dezbatere, arătând 
consecințele care se impun în urma celor 
discutate: 

Înainte de a trage concluzii cu privire la 
testarea ipotezelor şi la răspunsul dat 
întrebărilor de cercetare, trebuie subliniate 
două aspecte. (CONSTANTIN SCHIFIRNEŢ) 

Lumea se fereşte, în general, să tragă 
concluzii, tocmai findcă nu s-au mai întâmplat 
în România de la Revoluție încoace asemenea 


lucruri. (http://www.dcnews.ro/) 


CONCURENȚĂ 

A(-şi) face concurență (cuiva) = A căuta să 

întreacă pe cineva, urmărind acelaşi scop: 
Geoană face concurență PSD. Grupul 

de inițiativă pentru noul PSD va fi lansat în 

week-end. (http://epochtimes-romania.com/) 


CONCURS 
A-şi da concursul (cuiva sau la ceva) = A 
colabora cu cineva sau la ceva: 

Considerând „Românul”, ca organ al 
obştii cetățenilor ungari de limbă românească, 
ne vom mărgini a-i da, după modestele noastre, 
tot concursul. (|. L. CARAGIALE) 

Îmi spuneai, iubite domnule Iarnik, de 
nişte lucrări ale d-tale, când erai la Bucureşti, 
adecă despre nişte cântece populare ce ai 
adunat şi la care ziceai că puteam să-ți dau 
concursul meu. (P. ISPIRESCU) 


Vasile ILINCAN 


CONDEI 
A avea condei = A avea talent la scris: 

Generalului, care avea condei, îi plăcea să 
scrie [...] şi avea despre sine (ca şi generalul de 
Gaulle) o părere excelentă, vorbind adesea despre 
el la persoana a III a. (FLORIN CONSTANTINIU) 

Îl citesc cu plăcere, pentru că are condei 


bun. 


A trage condeiul (Pfm.) = A încărca la socoteală: 

TIPĂTESCU: Lasă, Ghiţă, cu steagurile 
de alaltăieri ţi-a ieşit bine; ai tras frumuşel 
condeiul. (|. L. CARAGIALE) 


CONDICĂ 
A trece (sau) a pune pe cineva la condică (Pfm.) 
= A ţine minte pe cineva pentru a se răzbuna: 

Îi spunea deseori că-l pune la condică, dar 


el credea că-i o glumă. 


CONDICUŢĂ 

(A avea) condicuţă (Arg.; înv.) = (A avea) 
document echivalent cu cartea de muncă în cazul 
prostituatelor profesioniste aflate în evidența 
Camerei de Muncă, unde erau înregistrate vizele 
medicale de control împotriva bolilor venerice: 

În acelaşi timp, câțiva ovrei reuşiră să se 
stabilească la Paris, însă în condiții foarte nesigure 
şi asemănătoare cu înscrierea în condicuţe, ce se 
aplică la o anumită categorie de femei. (NICOLAE 
PAULESCU) 


CONDUCE 
A conduce la altar = A lua în căsătorie: 

La biserică, poate cel mai emoționant 
moment este acela în care mireasa este condusă de 
tatăl ei până în fața altarului, unde o aşteaptă cel 
alături de care va petrece cu bune şi rele o viaţă 
întreagă. (http://www.livebiz.ro/) 


CONEȚ 

A face (sau a pune) cuiva coneţul (Reg.) = A omori: 
— Na! că ţi-am făcut coneţul. De-acum 

du-te pe apa sâmbetei! Şi să ieşi din raclă când te- 

a scoate bunica din groapă. (ION CREANGĂ) 

CONSECINȚĂ 
A trage (sau a suporta) consecinţele = A 
suporta urmările: 

A trage consecinţele atitudinii pe care ai 
adoptat-o a fost întotdeauna o însuşire capitală 
pentru un bărbat obştesc. (N. STEINHARDT) 

[...] vei suporta consecințele inconştienței 
(MIHAIL 


sau impertinenței dumitale. 


SADOVEANU) 


Până la ultimele consecințe = Până la sfârşit, 
până la capăt: 

Incriminările pe care şi le adresa îi 
dădură...dorința de a continua până la ultimele 
consecinţe. (ION GHEȚIE) 


CONSIDERAȚIE 
A avea (sau a lua) în consideraţie = A ţine 
seama de... : 

Spre a organiza un popor, se cuvine a 
lua în consideraţie natura lui, datinele lui, 
credințele lui şi înşişi prejudecățile lui. (. 
HELIADE RĂDULESCU) 


CONSTITUI 
A se constitui parte civilă (Jur.) = A formula 
pretenţii de despăgubire faţă de acuzat într-un 
proces penal: 

Atunci când sunteți chemat în fața 
organului de urmărire penală sau a instanţei de 
judecată pentru a fi audiat în calitate de parte 
vătămată în proces, vi se aduce la cunoştinţă că 
vă puteţi constitui parte civilă în cauză dacă aţi 
suferit o pagubă sau o daună morală [...]. 
(portal.just.ro/) 


A se constitui prizonier (Jur.) = A se preda de 
bunăvoie autorităţilor: 

[...] s-a reglementat acordarea unor 
drepturi pentru persoanele deportate în 
străinătate după 23 august 1944, persoanele 
constituite în prizonieri de partea sovietică după 


această dată [...]. (http://www.mpublic.ro/) 


CONȘTIINȚĂ 
A avea o conştiinţă foarte largă = A fi foarte 
îngăduitor cu greşelile lui sau ale altora: 


Dicţionar de expresii româneşti în contexte A — C 


Ele aveau foarte puține lucruri de aranjat 
distingându-se în această viaţă prin virtuți mari, o 
conştiinţă foarte largă şi consacrându-şi timpul 
facerii de bine. (http://www.elenoh.ro/) 


A fi cu conştiinţă împăcată sau a nu avea nimic 
pe conştiinţă = A fi convins că nu a săvârşit nimic 
împotriva legilor morale sau a legilor statului: 

„Merg la vot pentru că trebuie să 
am conştiinţa împăcată într-un fel”, spune Vintilă 
Mihăilescu. (xww.gandul.info/) 


A fi fără conştiinţă = A fi lipsit de scrupule: 

Fără să greşim vom afirmă că presa 
românească era formată în marea ei majoritate din 
scribi şi lefegii fără conştiinţă [...] (ŞTEFAN 
DUMITRESCU) 


Cu mâna pe conştiinţă = Cu toată sinceritatea: 

[...] lucrurile însă merg cu totul altfel şi vă 
încredințez cu mâna pe conştiinţă că vestmintele 
după dânsul sunt făcute pe datorie; (NICOLAE 
FILIMON) 


CONT 
A cere (cuiva) cont = A trage pe cineva la 
răspundere pentru cele spuse sau făcute: 

Nu i-a cerut cont fetei pentru toate 
problemele pe care i le-a creat. 


A da (cuiva) cont = A da cuiva lămuriri asupra 
faptelor sau socotelilor sale; a justifica: 

Nu mi-ai spus ce ocupație ţi-ai găsit. 

— Ce te interesează pe tine? izbucneşte 
Haralambie Oanţă. Mă priveşte pe mine şi n-am 
să-ţi dau cont. (AL. SAHIA) 


A trece la (sau în) cont = A înscrie o notă de plată 
la rubrica datoriilor cuiva: 
Toate cheltuielile făcute de el erau trecute 


în cont. 


A ţine cont (de ceva) = A lua ceva în considerare: 
Simţul lui pentru valoare este atât de 

sensibil, încât nici nu mai ţine cont de detalii — 

trece dincolo de aparenţe. (FELIX NICOLAU) 

A vinde sau a cumpăra pe cont = A vinde sau a 
cumpăra pe credit, pe datorie: 

Bunurile achiziționate de el puteau fi 
justificate oricând pentru că fuseseră cumpărate 
pe cont. 


Pe cont propriu = Pe propria răspundere; 
independent: 

[...] se ştie, în suferință, fiecare e 
pe cont propriu; botul morţii te împunge când 
eşti singur, când stai ghemuit în marile boli şi 
nu te poți salva. (AURA CHRISTI) 

El acţionase şi de data aceasta pe cont 
propriu. 


CONTACT 

A lua contact (cu cineva) = a) A stabili o 

legătură cu (cineva): 
Cu ocazia vizitei la Freiburg, 

„Laurențiu” a luat contact şi cu legionarul 

Mihăilescu Virgil [...] (DINU ZAMFIRESCU) 
El ținea cu tot dinadinsul să ia contact cu 


toate persoanele recomandate de prietenul său. 


b) (Mil) A ajunge în imediata apropiere a 
inamicului şi a începe primele lupte: 
Ofiţerul era convins că în curând va lua 


contact cu forțele inamice. 


CONTENI 
A conteni din viaţă = A muri: 

A contenit din viață şi s-a dus la al său 
rând. (ANTON PANN) 


A conteni din gură = A tăcea: 

Femeia nu mai contenea din gură şi nu 
mai înțelegeam nimic, deşi eram interesați de 
subiect. 


CONTRA 
A fi sau a se lua (în) contra cu cineva = A fi în 
dezacord cu cineva: 

Nu era zi în care colegul nostru să nu se 


ia în contra cu cine intra în birou. 


Vasile ILINCAN 


A sta (în) contra sau de contră sau a (se) pune 
sau (a se lua) în contra sau (de contră) = A se 
împotrivi: 

El ar fi putut face carieră strălucită, dacă 
nu s-ar fi lăsat condus de inspirația sa pentru nişte 
idei ciudate, la o dispută ce sta în contra dogmelor 
vechilor apostoli. (CONSTANTIN STAMATI- 
CIUREA) 

Numai el se punea întotdeauna în contra 


majorităţii, fără a încerca să ne convingă. 


Pro şi contra = Pentru şi împotriva: 

Argumentele pro şi contra proiectului de 
exploatare de la Roşia Montană |titlu]. 
(http://www.openpolitics.ro/) 


CONTRABANDĂ 
A face contrabandă = A trece o marfă ilegal 
dintr-o ţară în alta, fără plata taxelor vamale: 
Oricine îşi va permite aface contrabandă 
fără să fi avizat pe comandantul punctului va fi 
împuşcat şi apoi dat judecății, conform regulamentului 
pentru paza frontierelor. (ANTON BACALBAŞA) 
Nu mai făcea contrabandă cu tutun şi 
alcool, deoarece se lecuise pentru totdeauna, după 


ce a stat încarcerat câțiva ani. 


CONTRACTA 
A contracta o boală = A se molipsi: 

Varicela este foarte contagioasă, în sensul 
că un bolnav în casă presupune o posibilitate de 
80-90% ca persoanele din familie susceptibile a 
contracta boala vor sfârşi prin a se contagia. 
(http://ro.wikipedia.org/) 


A contracta o căsătorie = A se căsători: 

Olimpia cea greu de înțeles, cea mult 
râvnită şi pricină de suferințe şi prea subtile 
analize, sfârşeşte prin a contracta o căsătorie din 
cele mai convenţionale [...] (N. STEINHARDT) 


A contracta o datorie = A se împrumuta: 
Nu socoteşti că ar fi potrivit să-ți întorc 
măcar o parte din datoriile pe care le-am contractat 


față de domnia-ta? (MIHAIL SADOVEANU) 

CONTRADICTORIU 

A discuta în contradictoriu = A discuta pe faţă, 
fiecare susținând un punct de vedere opus 
celuilalt: 

Nivelul spiritual al unei filozofii depinde 
nu numai de nivelul spiritual al autorului ei, ci 
şi de nivelul spiritual al filozofilor cu care 
autorul în chestiune discută în contradictoriu. 


(LUCIAN BLAGA) 


A judeca în contradictoriu = A judeca după ce 
amândouă părțile din proces au fost ascultate: 

La prima zi de înfăţişare, contestatoarea 
a precizat că îşi modifică acțiunea, arătând că 
înțelege să se judece în contradictoriu cu M. Ş. 
C., depunând în acest sens un înscris [...] 
(http://www.juspedia.ro/) 


CONTRAST 
A fi în contrast cu... = A fi în opoziţie cu...: 

În „Năpasta” e un contrast între 
caracterul rău şi triumfător al Ancei şi 
caracterul mai blând al lui Dragomir. (C. 
DOBROGEANU-GHEREA) 


CONTRIBUȚIE 
A pune la contribuţie = A folosi sau a solicita 
capacitatea cuiva la o acţiune: 

Există în orice caz teoreticieni ai 
cunoaşterii care ne asigură că „faptul concret“ 
pune, prin structura sa, la contribuţie o mulțime 
de ficțiuni, şi că în consecinţă el ar fi în aceeaşi 
măsură de natură mitică. (LUCIAN BLAGA) 

Şi-a pus toate cunoştinţele la contribuţie 


şi a rezolvat problema. 


A-şi pune mintea la contribuţie = A gândi în 
mod creator: 

Și atunci va trece la treabă, îşi va pune 
mintea la contribuţie şi se va pune cu toată 
seriozitatea pe lucru. (ŞTEFAN DUMITRESCU) 

Dacă şi el îşi punea mintea la 
contribuţie, rezultatele ar fi fost mult mai bune. 


Dicţionar de expresii româneşti în contexte A — C 


COPĂCEL 
A sta (sau a merge, a umbla) copăcel (D. copiii mici) 
= A sta sau a merge pe picioare încet şi cu grijă: 

Nu ştiu alții cum sunt, dar eu, când mă 
gândesc la locul naşterii mele [...] la prichiciul vetrei 
cel humuit, de care mă ţineam când începusem a 
merge copăcel [...]. (ION CREANGĂ) 

Îşi luă deci inima-n dinţi şi se ridică iar în 
stând  copăcel. (G. 


picioare, cu frică, 


TOPÂRCEANU) 


COPCĂ 
A pune pe cineva pe copcă (Nob.) = A da gata pe 
cineva: 

Numai afurisitul de popă ne-a pus pe 
copcă, amar ne-a înşelat. (POP.) 


A se duce pe copcă = a) A se duce unde este apa 
mai adâncă. b) (Fig.; d. bunuri) A se pierde, a se 
irosi, a se distruge: 

Că de ne-om cântări cuvântul cu cântarul 
şi ne-om măsura privirea cu cotul, ori să numeri 
câte pahare de vin a băut omul la masa ta ca să 
nu-l înşeli la a lui, s-a dus prietenia pe copcă, 
c-aşa e făcută să fie dragostea, fără ştreang de gât 
şi fără căluş în gură. (BARBU DELAVRANCEA) 

Cu iuțeala vertiginoasă începură să se 
ducă pe copcă marile averi boiereşti — un palat, 
pentru un act de propagandă; (|. L. CARAGIALE) 


c) (Fig.; d. oameni) A intra într-o mare încurcătură, 
a o păi: 

Se ducea chieful pe copcă, şi mă întorceam 
acasă, înşirând pisicii vorbe de mângâiere [...] 
(BARBU DELAVRANCEA) 

Însă pe mine căutați să nu mă smintiţi: fata şi 
ochii din cap, căci atâta vi-i leacul, v-aţi dus pe copcă, 
cu toată şmecheria voastră. (ON CREANGĂ) 


COPIL 
A da în mintea (sau în doaga) copiilor (D. 
bătrâni) = A se ramoli: 

Pesemne c-a ajuns şi el în mintea copiilor, 
Doamne iartă-mă, de i-a dat lui Ivan cel nebun 
atâta putere asupra mea. (ION CREANGĂ) 


A face copii = A zămisli, a naşte (copii): 

Numai să faceți. (P. 


ISPIRESCU) 


un copil o 


(A avea) o casă de copii = A avea o familie 
foarte numeroasă: 
Ei aveau o casă de copii şi nu le era 


deloc uşor. 


Unde şi-a înțărcat dracul copiii = În locuri 
foarte îndepărtate: 

Mă întind, mă simt plin de zaț. Ce naiba 
am căutat aici, mă întreb, în Dămăroaia ta, unde 
şi-a înțărcat dracul copiii? (M. CĂRTĂRESCU) 


COPITĂ 
A-i sări cuiva copitele = A fugi foarte repede: 
A luat-o la fugă de-i săreau copitele. 


COPT, COAPTĂ 
A fi bubă coaptă (D. om) = A fi supărăcios, 
pus pe ceartă: 

Am crezut şi eu, mă, şi m-a perpelit 
îndoiala şi gelozia, de-mi simt inima şi acum, ca 


o bubă coaptă. (G. M. ZAMFIRESCU) 


A i-o face cuiva coaptă = A-i juca cuiva o festă: 
După câteva zile de la incident, ea i-a 
făcut-o coaptă. 


A şedea ca o bubă coaptă (D. om) = A fi gata 
să izbucnească: 
Ședea într-un colț ca o bubă coaptă şi 


era mereu pus pe ceartă. 


A le da coapte (Arg.) = a) A fi informator: 
Băiatul se întâlnea cu ofițerul şi le da 
coapte. 


b) A spune adevărul (anchetatorilor): 
Individul n-a mai avut încotro şi a 


trebuit să le dea coapte. 


A şedea ca o bubă coaptă (D. om) = A fi gata 
să izbucnească: 
Şedea într-un colț ca o bubă coaptă şi 


era mereu pus pe ceartă. 


Vasile ILINCAN 


A umbla cu (sau pe lângă) cineva ca cu (sau ca 
pe lângă) o bubă coaptă = A se purta cu cineva cu 
grijă, pentru a nu-l supăra, a menaja: 

Femeia mea, crezând că sunt un 
năbădăios, îmblă pe lângă mine ca pe lângă o 
bubă coaptă. Eu, din parte-mi, nu i-am zis până azi 
nici dă-te mai încolo. (P. ISPIRESCU) 


(A fi) bolnav copt = (A fi) foarte bolnav: 
Bătrânul era bolnav copt şi nimeni nu se 


mai îngrijea de el. 


(A fi) răcit copt sau copt de răcit = (A fi) foarte răcit: 
Băiatul era răcit copt şi tuşea de câteva zile. 


Mort-copt (Fam.) = Cu orice preț, necondiționat, 
neapărat, în orice caz: 

Împăratul... dete poruncă ca, mort-copt, să 
facă ce-o şti el şi să-i aducă mere de aur. (P. 
ISPIRESCU) 


Pică de coaptă = E de necrezut! e culmea !: 
Toate au fost cum au fost, dar asta pică de 
coaptă! (ION CREANGĂ) 


COR 
A face cor cu... = A face cauză comună cu..., a se 
uni cu...: 

Lumea politică face cor cu toată lumea. 
(ANTON BACALBAŞA) 


CORABIE 
A i se îneca (cuiva) corăbiile sau a scăpa corabia 
pe apă = A fi trist, fără chef: 

— Ei, ce e? Ce ţi s-a întâmplat? Ti s-a 
înecat corăbiile pe Marea Neagră? Ţi-ai tăiat 
capul şi nu-l mai poţi lipi la loc? Ce e? (BARBU 
DELAVRANCEA) 


CORB 
A crăpa ouăle corbului sau a îngheţa ouăle sub 
corb = A fi foarte frig: 

Dar frigul încă mai face legea, mai ales că 
în unii ani, februarie îşi mai dă arama pe faţă, ca 
să arate că este tot lună de iarnă. Aşa că mai 
aruncă şi câte un pui de ger de crapă oul corbului. 
(http://www.catchy.ro/) 

A face treabă (sau slujbă) ca corbul (D. 
oameni) = A nu se ține de cuvânt; a nu fi de 
niciun ajutor: 

Omul vrednic se face munte şi punte. / 
Nu-i mai zice stăpânul: Ochi având, ai fost ca 
orbul, / Te-ai dus, mai slujit ca corbul (cel din 
corabia lui Noe). (ANTON PANN) 


Negru ca (pana) corbului = Foarte negru: 

Trei cai... / Unu-i roşu ca focu, / Altu-i 
negru ca corbu; / Şi pe care şez călare, / Pintenog 
de trei picioare. (JARNIK-BÎRSEANU) 


CORN 
A avea (sau a purta) coarne (Pfm.) = A fi 
înşelat de soţie: 

Să fi luat o mahalagioaică sărmană, s-o fii 
încuiată pe măsline şi pe mămăligă, să-ţi spele 
rufele şi să nu se-ndure S-aprinză un muc de 
lumânare-n casă! ori una, Să-ţi puie nişte coarne, să 
nu le poți duce!... (|. L. CARAGIALE) 

MIRON: Mai ai încă obraz de vorbă, / 
Muiere nelegiuită, / Las-că nu te scap, / Socoți 
tu că sunt o vită, / Să-mi pui coarne-n cap? (C. 
NEGRUZZI) 


A băga (pe cineva) în corn de capră (Reg.) = A 
pune pe cineva în încurcătură: 
Femeia l-a băgat iar în corn de capră şi 


bietul om nu mai ştia cum s-o scoată la capăt. 


A face (sau a scoate) coarne (Reg.) = A deveni 
impertinent: 

Îi da tifle, îi făcea coarne şi de chică îl 
trăgea, / Și apoi zicea că e în şagă, dacă-l videa 
că plângea. (C. NEGRUZZI) 


A fi la coarnele plugului sau a duce plugul de 
coarne (Înv.) = A fi la conducerea unei activități: 

Douăzeci de ani a ţinut Bunăparte 
bătaie cu toți împărații şi craii, de potopise 
pământul de oameni: femeile şi băieţii purtau 
plugul de coarne, iar nu bărbaţii, căci erau duşi 
la bătaie. (ON GRĂMADĂ) 

—  Înțelegem, cucoane, aşa a fi 


răspunseră câțiva țărani mai ruşinoşi; că, dă, 


Dicţionar de expresii româneşti în contexte A — C 


nu-ți şti dumnevoastră ce-i pe lume, noi, țărănimea 
de la coarnele plugului, avem să ştim ce-i bine şi 


ce-i rău? (ION CREANGĂ) 


A fi mai cu coarne decât altul (Îvp.) = A fi mai 
deosebit decât alţii: Î 

— Ce? Crezi tu că eşti mai cu coarne decât 
noi? (|. G. SBIERA) 

De egalitate ai auzit? De ce trebuie să fie 
unul mai cu coarne decât altul? 

(http://raspunsuri.rol.ro/) 


A-i căuta (cuiva) în coarne (sau a căuta în coarnele 
cuiva) (Pfm.) = A face pe voia cuiva. A răsfăţa: 
Eu nu-s Ciolac să-ţi caut în coarne; eu îţi moi 
numaidecât ciolanele. (MIHAIL SADOVEANU) 
Moşneagul... se uita în coarnele ei, şi ce-i 
spunea ea sfânt era. (ION CREANGĂ) 


A-i merge cornul = A-i merge bine: 
De când îi mergea cornul, el fugea de 
prieteni şi spunea că-i mereu ocupat. 


A(-i) pune coarne bărbatului (Pfm.) = A înşela: 

De atunci încolo ochii care urmăreau paşii 
lui Titu se înmulțiră, iar ştirea că Rozica pune 
coarne lui Lang se întinse, trecu şi în Armadia 
stâmind senzație printre învățătorii de acolo, şi în 
sfârşit ajunse la urechile lui Herdelea. (LIVIU 
REBREANU) 


A lua în coarne (Pfm.; d. vite) = a) A împunge cu 
coarnele: 

Ştii taurul satului, / Cel mare şi bălțat, / El 
în coarne m-o luat / Şi-n baltă m-o aruncat. 
(MIHAI EMINESCU) 

Vezeteu! Ia-l de pe capul meu şi-l zvârle în 
cireada boilor ş-a vacilor; poate vreun buhaiu 
înfuriat i-a veni de hac; l-a lua în coarne, şi-om 
scăpa de supărare. (ION CREANGĂ) 


b) (Pfm.; fig.) A-şi pune mintea cu cineva; a 
înfrunta pe cineva: 
(Fig.) Un monstru ia cerul în coarne: / E 
soarele taur de aur. (AL. MACEDONSKI) 
Profitai de consiliul bătrânului Berman şi 
bătui cu sfială la uşa acestui voinic taur al 

inteligenţei, care se arăta pe orizontul Moldovei, 
gata a lua în coarneşi a răsturna stavilele cari 


se opuneau luminei şi progresului. (G. SION) 


A-nfige cornu-n blana patului (sau în pământ) 
ori a pune cornu-n pernă (Pfm.) = A dormi 
adânc: 

De cum a pus cornu-n pernă, bărbatul 
a dormit până la prânz, încât abia a reuşit să-l 


trezească nevasta. 


A pune (cuiva) funia în coarne (Pex.) = A 
supune: 

Vrei să mă duci la apă de căpăstru? 
Vrei să-mi pui funia-n coarne ? (POP.) 


A scoate boii din jug fără coarne = A termina 
rău o treabă: 

El nu se aştepta ca şi acum să scoată 
boii din jug fără coarne şi era tare mâhnit. 


A se lua (cu cineva) în coarne (Pop.) = A se 
lupta cu cineva, a se încăiera: 

Om în toată firea, te iei în coarne cu un 
biet copil. (IOAN SLAVICI) 

După ce s-au certat zdravăn, cei doi 


s-au luat în coarne. 


A-şi arăta coarnele (Pfm.) = A-şi manifesta 
duşmănia şi răutatea: 
De la o vreme vecina îşi arăta coarnele 


şi-i împungea cu vorba pe noii chiriaşi. 


COROJI 
I s-a corojit capul (Fig.) = S-a prostit: 

Ti s-a corojit capul de atâtea planuri 
fără rost! 


CORP 
A face corp cu cineva = A se uni, a se asocia cu 
cineva: 

Când se vorbeşte de romanizarea Daciei, 
trebuie să se ţină seama de un aspect ignorat în 
mod deliberat sau mai puţin cunoscut: ea face 
corp comun cu blocul romanităţii orientale, care 
începe din Istria şi de la Marea Adriatică până în 
Marea Neagră, din Carpaţii Nordici până în 


Vasile ILINCAN 


Munţii Pindului, în nordul Greciei. (ALEXANDRU 
GABRIEL FILOTTI) 


CORSET 
Slăbeşte-mă din corset! (Fig.; înv.) = Lasă-mă în 
pace!: 

Mai slăbeşte-mă din corset cu tâmpeniile 
astea! 
CORT 


A fi mort în cort = A nu reacționa la nimic: 
Nu zicea nimic de parc-ar fi fost mort în 
cort. 


A înjura ca la uşa cortului (sau ca un birjar ori 
de mama focului, de toţi sfintii) (Arg.) = A înjura 
sau a se certa foarte urât: 

Femeia îi înjura ca la uşa cortului, săltând 
ca o nucă şi încurcîndu-se printre picioarele lui 
Leroi. (MARCEL SECUI) 

[...] ei veniseră tiptil pe vechile poteci, 
printre straturile cu flori ale  disperatului 
Vrânceanu, ce înjura în fiecare dimineaţă de toți 
sfinții. (D. R. POPESCU) 

Râde Cioabă de politicieni: Ei se ceartă ca 
la uşa cortului şi noi stăm la micul dejun! 


(http://www.turnulsfatului.ro/) 


A umbla cu cortul = A fi nomad, a hoinări: 

Umbla prin fară, prin străinătate — „cu 
cortul”, cum zicea acest mare admirator al țiganilor 
— venea câte o zi, două prin Bucureşti, unde avea un 
atelier în strada Batiştei [...] (AL. VLAHUȚĂ) 


Pare că politica noastră este nomadă, 


umblă cu cortul. (http://vasiledancu.blogspot.ro/) 


Ca la cort (Pop.) = Ca ţiganii: 

Trăgeau cu foc la nişte hori, bătuta, brâul, 
ca la uşa cortului, de unul singur, pipăruş şi câte 
jocuri toate, de puteai să-ţi rupi bojocii jucând. (P. 
ISPIRESCU) 


Cortul mărturiei (Bis.) = Cort unde se păstra, în 
templu la evrei, chivotul legii. Tabernacul: 
În Vechiul Testament, locul pentru jertfe 


era Cortul mărturiei. Mai târziu, regele Solomon a 


270 


zidit Templul închinat lui Dumnezeu la 


Ierusalim. (http://www.credinta-catolica.ro/) 


În corturile drepţilor (Bis.) = În rai: 

Apoi iacă, Măria ta, răposatul bărbatul 
meu, Dumnezeu să-l odihnească în corturile 
drepţilor, când a părăsit lumea asta păcătoasă, 
ne-a lăsat o saca cu calul ei, adică meşteşugul 
cu care ne hrănea pe mine şi pe singurul fiu ce 
aveam. (P. ISPIRESCU) 


COSIŢĂ 
A împleti cosiță albă (Pop.) = A rămâne fată 
bătrână, nemăritată: 

Eu... care spuneam că voi împleti cosiță 
albă... voi fi peste puţine zile logodnica domnului 
Scarlat Măinescu. (CEZAR PETRESCU) 


COSOR 
A se ţine cosor = a) A se ţine neabătut de la o 
treabă: 

Bărbatul s-a ținut cosor şi a isprăvit să 
termine de cules tot porumbul. 


b) A fi viril, în ciuda vârstei înaintate: 
Aşa cum îl vezi, moşul se ține cosor şi 


nu se dă pe unul tânăr. 


L-a ras cu cosorul = I-a făcut-o: 
Nu se aştepta ca tocmai pe el să-l radă 


cu cosorul. 


COST! 
A vinde o marfă pe cost sau la preţul de cost = 
A vinde o marfă fără adaos comercial: 


Nimeni nu mai vinde azi pe cost. 


A vinde sub cost = A vinde o marfă cu un preţ 
mai mic decât preţul de cost: 
Negustorului nu-i convenea deloc să 


vândă sub cost. 


COST? 
A ţine pe cineva în cost = A ţine pe cineva în 
pensiune: 

Mai bine de un an l-a ţinut în cost pe 
băiat şi îşi primea banii regulat. 


Dicţionar de expresii româneşti în contexte A — C 


COSTA 
Ce mă costă? = De ce să nu încerc (să fac un 
lucru)?: 

Ce te costă dacă întrebi ! 


Nu mă costă nimic = Nu-mi cere niciun efort: 


Dacă tot nu te costă nimic, încearcă şi tul 


coş 
A arunca la coş = A renunța la păstrarea unui 
obiect lipsit de valoare: 

Şi încă o dată, publicarea celor aruncate 
la coş e interesantă numai pentru cercetători. Dar 
această publicare trebuie făcută cu socoteală: să 
se dea bucăţile ca ceea ce sunt, ca brulioane, nu ca 
„postume ” ale lui Eminescu. (G. IBRĂILEANU) 

Centrul Cultural German aruncă o cruce 


ortodoxă la coşul de gunoi. (activenews.ro/) 


A băga (sau a turna) în coş = A căpăta rând la 
moară; a începe să macini. (Fig.) A-ţi veni rândul 
să faci ceva: 

Până să-i vie rândul de măcinat, mai 
zăbovi vro două zile, căci era mare îmbulzeală. 
Când să bage în coş, auzi trăgând clopotele. 
Deodată îi sări inima. (P. ISPIRESCU) 


A fi rupt (sau fript) în coş (Pop.) = A fi foarte 
flămând; a fi prăpădit de foame şi de sete : 

Aşteptau cu neastâmpăr, fiind rupti în coş 
de foame şi de sete. (ON CREANGĂ) 

Înainte de vro câteva sute de ani țara, în 
care locuim noi astăzi, era foarte bântuită din 
toate părțile de către o mulțime de lifte păgâne, 
care, ca nişte lupi rupti în coş de foame, năvăleau 
asupra ei, şi pe unde treceau, era mânia lui 


Dumnezeu. (SIMION FLOREA MARIAN) 


A fi tare în coş = A fi sănătos: 

Luminată împărăteasă! măria-ta eşti tare în 
coş, şi pe la noi nu-i obiceiul acela ca să se trimeată 
după moaşă ca să ajute la născut. (|. G. SBIERA) 


A reuşi coşul = A reuşi să marchezi un punct: 
Jucătorul a reuşit coşul decisiv pentru 
echipa gazdă. 

A rupe pe cineva în coş (Pop.) = A-i trage 
cuiva o bătaie straşnică: El se mai şi lăuda că o 
să te rupă în coş de bătaie. 


A se rupe în coş (Pop.) = A munci cu sârguință: 
El se rupea în coş la pădure şi se 


întorcea acasă trudit. 


Parcă-i pus pe coş (Pop.) = Este (foarte) slab. 
Pare afumat: 
De când nu-l mai întâlnisem, prietenul 


parcă era pus pe coș. 


COȘI 
A coşi în bătaie (pe cineva) = A bate zdravăn 
(pe cineva): 

Și asta în toate zilele de câte două-trei 
ori, de-ţi vine, câteodată, să-i coşeşti în bătaie, 
dac-ai sta să te potriveşti lor. (ION CREANGĂ) 


COŞNIŢĂ 
A face coşnița (Fam.) = A face cumpărăturile 
zilnice: 

— Voi face după plăcerea domniei tale, 
milostivă cucoană! 

— Da, negreşit, căci o să te trimit 
cu coşnița în târg şi nu voi ca pazarghideanul 
[samsar] meu să poarte ceacşiri şi ilic! 
(NICOLAE FILIMON) 

Femeia făcea coşnița şi avea grijă ca să 
aibă de toate pe masă. 


Bani de (sau pentru) coşniță = Sumă destinată 
târguielilor zilnice pentru procurarea alimentelor: 
Ea ţinea câteva zeci de lei pentru 


coşniță şi cheltuieli mărunte. 


Doar n-ai căzut cu coşniţa din cer (Pfm.) = Nu 
eşti de neam mare. Nu e nimic de capul tău: 

— Nu te mai umfla aşa în pene ! Doar n- 
ai căzut cu coşniţa din cer ! 


COT 
A da din coate = a) A-şi face loc, împingând pe 
alții: 


Vasile ILINCAN 


Băiatul a dat din coate ca să ajungă mai în 
față, de unde se putea vedea mai bine. 


b) (Fam.) A lupta fără scrupule pentru a parveni. A 
dobândi ceva prin mijloace incorecte: 

Trebuie să caşti gura în Bucureşti, ca să fii 
poet în laşi, trebuie să dai din coate în Paris şi în 
Berlin, ca să fii proroc [...] (ALECU RUSSO) 

Femeia a ştiut să dea mereu din coate, 
fără să-i pese de cei din jur. 


A-i arăta (sau a-i întoarce) (cuiva) cotul (Însoţit 
de un gest) = A necăji pe cineva; a refuza pe cineva 
în mod batjocoritor, a nu lua în seamă pe cineva: 

Şi ce dacă o să te înfurii pe el? O să-ți 


arate cotul, asta o să se întâmple! 


A-i ieşi (sau a scoate) limba de un cot = A face un 
efort (fizic) peste măsuă de mare: 

Și să nu scoţi limba d-un cot, că-ți mănâncă şi 
urechile [...] (BARBU DELAVRANCEA) 

FARFURIDI: Nifilistul! — Şi bravo-n sus, 
şi bravo-n jos, şi mâine şi poimâine, nenea Ghiţă 
polițaiul aleargă până-i iese limba de un cot şi ţi-l 
toarnă pe d. Caţavencu [...] (|. L. CARAGIALE) 

Numai d. Vlahuţă, diplomat ca întotdeauna, 
dădea mai mult fitiluri, fără să atace... taurul de 
coarne. Și bietul taur guvernamental scosese limba 
de un cot. (ANTON BACALBAŞA) 


A lega cot la cot = A lega cu mâinile la spate: 

Potiraşii se slobod / Şi mi-l leagă cot la 
cot. (POP.) Și-l lega strâns cot la cot. (VASILE 
ALECSANDRI) 


A-şi da coatele (rar cot) sau a-şi da cu cotul unul 
altuia = a) A-şi face semne unul altuia; a se coti: 

Când trecea prin sat, fetele îşi dau coate şi se 
uitau la dânsul pe subt sprâncene. (P. ISPIRESCU) 

În zadar îi trăgeam cu ochiul, în zadar făceam 
semne dându-i cu cotul ori călcându-l pe picior, în 
zadar îi şopteam pe furiş vorba: „Lasă-l în ştirea 
Domnului”, căci el schimba mereu la fețe, râdea şi 
perdea, până ce a perdut tot [...] UOAN SLAVICI 


b) A se amuza pe ascuns pe seama cuiva; a se alia 
pe ascuns contra cuiva: 

Ajungându-l împăratul cu ginerii cei 
mari şi cu toată oastea, trecu pe lângă dânsul 
clătinând din cap, iară ostaşii îşi dedeau coate 
şi râdeau. (P. ISPIRESCU) 

FARFURIDI: (scurt) Nouă ni-e frică... 
de! Că-şi dă coatele cu Caţavencu... (|. L. 
CARAGIALE) 


A-şi băga mâinile până-n (sau până la) coate = 
A fura mult şi fără jenă: 

Se înfruptă din propria lor putere, din 
propria lor autoritate, şi bagă mâinile până la 
cot în așa-zisul avut al poporului (DUMITRU 
POPESCU) 

Dacă nu şi-ar fi băgat mâinile până la 
coate, azi ar fi fost liber şi s-ar fi putut bucura 
de plăcerile vieţii. 


A-şi da coatele cu cineva = A lucra pe ascuns, a 
se înţelege în secret: 

Nouă ni-e frică... de! că-şi dă coatele cu 
Caţavencu. (|. L. CARAGIALE) 


A-şi roade coatele pe băncile şcolii = A învăța 
mulți ani: 

Noi n-am avut nici măcar curent 
electric, am învățat la lumânare şi ne-am ros 
coatele pe băncile şcolilor ca să ajungem aici! 
(RINA PETREA) 

Şi-a ros coatele pe băncile şcolii din 
oraşul natal. 


A-şi roade cu cineva coatele pe băncile şcolii = 
A fi coleg cu cineva: 

El şi-a ros cu prietenul său coatele pe 
băncile şcolii şi îşi amintesc şi azi cu plăcere. 


A şti toate coturile = A cunoaşte toate subtilitățile: 
Ele credeau că numai ea ştie toate 


coturile întâmplărilor. 


Mă doare-n cot!(Pfm.) = Puțin îmi pasă!: 

Mă doare sufletul, mă doare inima, mă 
doare-n cot de liderii lumii, mă doare-n pix de 
încălzirea globală (FLORIN IRIMIA) 

Mă doare-n cot de ce se mai întâmplă!, 


spunea el cu dispreț. 

COTEA 
Nu e departe cotea de iepure = Va izbuti în 
curând să-şi atingă scopul. Se aseamănă mult cu...: 


Odată şi odată, se va afla adevărul. Se 
apropie cotea de iepure. Ziua, nu doar a Libertăţii, 
dar şi a Dreptăţii, nu e chiar atât de departe. 
(http://saptamina.md/) 


COTEICĂ 
A schimba coteica = A deveni, din prieteni, 
duşmani: 

După câţiva ani de înțelegere, cei doi au 
schimbat coteica şi nu mai e laptele şi mierea de 
altădată. 


COTEȚ 

A pune pe cineva la cotet (Îrn.) = A pune la îngrăşat: 
— I-auzi, măi leneşule, ce spune cucoana: 

că te-a pune la coteţ, într un hambar cu posmagi, 

zise unul dintre săteni. (ION CREANGĂ) 


COTIGI 
A nu mai avea încotro cotigi = A fi într-o situaţie 
fără ieşire: 

N-am încotro, mort copt, trebuie să te iau 
cu mine. (ION CREANGĂ) 

Trebuie să stea față, n-are-ncotro cotigi. 


(C. NEGRUZZI) 


COTOARBĂ 
A încăpea la cotoarbă cu cineva = A avea de 
furcă cu cineva: 

El se temea să nu încapă la cotoarbă cu 


vecinul, care era guraliv şi mereu pus pe scandal. 


COTOI 
A avea ochi de cotoi = A avea privire vicleană: 
Domnul  Chiraleu, maistrul, stătea mai 
mult în restaurant decît la tipografie. Avea ochi 
galbeni ca de cotoi şi reputaţia că nu se îmbată 
niciodată. (CRISTIAN TEODORESCU) 
La vorbele noastre, el începu să aibă ochi 


de cotoi şi se prefăcea că nu aude. 

A umbla ca un cotoi = A fi fără ocupaţie; a 
umbla numai după plăceri: 

[Tudor] trăia singur ca un cotoi castrat 
într-o garsonieră — dar, cu toate astea, nu 
mergea la curve şi nici nu umbla după aventuri. 


(ADRIAN ŞCHIOP) 


COTOR 

A avea cotoare (Îvp.; fig.) = A avea bani: 
Odată numit, avea să meargă la sigur, 

şi se vedea „barosan”, „gagiu”, cu cotoare, 

palat de casă în Bucureşti, vie pe rod la Valea 

Mieilor, moşie nu mai ştiu unde, zestre nu 


glumă, bez un singur cumnat cu un singur 


plămân. (MATEIU I. CARAGIALE) 


A ridica via la cotor = A ridica via de haraci: 


Într-o săptămână ei au ridicat via la cotor. 


COTOROAGE 
Mai mişcă-ţi cotoroagele = Mergi mai repede: 
— N-ai vrea să-ți mai mişti cotoroagele? 


COŢCĂ 
A strica coţca cuiva = A strica planurile cuiva: 
Vezi, să nu ne strice coțca şi acum ! 


A juca cuiva o coţcă = A păcăli pe cineva: 
Nu cumva oare vrea să ne joace vro 


coțcă? (VASILE ALECSANDRI) 


COVATĂ 
A bate-n sită şi-n covată (Trs.) = A se pune în 
mişcare: 

Și-apoi sacii ies din moară, / Parcă-s 
draci de pe comoară. / Fa leliţă, lelişoară, / Bate-n 
sită şi-n covată, / Şi fă un colac în vatră. (POP.) 


A băga pe cineva sub covată (Trs.) = a) A înşela 
pe cineva. b) A-şi demonstra superioritatea asupra 
cuiva, a întrece pe cineva: 

Privighetoarea, prin cântecul ei, a 
băgat sub covată pe ceilalți doi cântăreţi. (S. 
FLOREAMARIAN) 


A luat cu covata (Reg.) = A luat foarte mult: 


Vasile ILINCAN 


Unii n-au luat nimic, alții au luat cu 


covata şi tot nu se săturau. 


S-a spulberat făina din covată (Reg.) = S-a 
pierdut profitul: 
Nu mai e ce-a fost: s-a spulberat făina din 


covată. 


COVRIG 
A ajunge sau a ieşi, a scoate, a rămâne la covrigi 
= A ajunge foarte sărac: 

Ciocoismul şi străinii să trăiască, şi las! pe 
dânşii, că ne scot ei la covrigi! (ION CREANGĂ) 


A se face covrig = A se încovoia ca un covrig din 
cauza frigului, a durerii etc.: 

Bietul Buchilat înțepeneşte sub loviturile 
popei, s-ar fi făcut covrig, da n-avea de unde, pre 
era scurt [...] (MIHAI EMINESCU) 


CRACĂ 
A-şi tăia craca de sub picioare = A-şi pune în 
primejdie situația printr-o acțiune necugetată: 
Retezând stuful şi legându-l snopi, plaurul 
se uşura, risca să se scufunde, şi era ca şi când şi- 
ar fi tăiat creanga de sub picioare. (MARIN 
SORESCU) 
Este un public neavizat, neştiutor. lartă- 
mă, Doamne, pentru ce spun, pentru că pare că mi- 
aş tăia craca de sub picioare. 
(http://iww.ziarulmetropolis.ro/) 


CRAI 
Crai de curte veche (Arg.) = Haimana: 

Era cunoscut de multă vreme ca fiind un 
crai de curte veche. 


Trei crai de la răsărit (Bis.) = Cei trei magi care 
s-au închinat Mântuitorului după naştere: 

Conform tradiţiei greacă şi latină preluată 
şi de Biserica Ortodoxă, cei trei magi au fost 
botezați de Apostolul Toma şi au devenit episcopi. 
Biserica îi prăznuieşte pe magi ca pe sfinți, ziua lor 
de prăznuire fiind în Biserica Ortodoxă 25 
decembrie. (http://ro.orthodoxwiki.org/) 

CRAINĂ 
A umbla craina (Îrg.) = A umbla fără rost; a 
umbla după petreceri, ca un crai: 


Toată viaţa el a umblat craina. 


CRAINIC 
A striga crainicul (Înv.) = A răspândi o informaţie, 
a vorbi mult despre ceva; a spune tuturor: 

lubeşte-o, fătul meu, dar nu striga 
crainicul, pentru că lumea-i plină de urechi 


lungi. (VASILE ALECSANDRI) 


CRAMPON 
A tăia la crampoane (Lpl.; fig.) = A spune 
minciuni: 

De mic, băiatul avea obiceiul de a tăia 
la crampoane, încât ne miram de unde avea 


atâta imaginaţie. 


CRAP 
Cap de crap, creieri de iepure (Pfm.)= Cap 
mare, minte puţină: 

Mulţi îi spuneau, mai în glumă, mai în 


serios, că-i cap de crap şi creieri de iepure. 


CRATIŢĂ 
A sta la cratiţă (Dep.)= A se ocupa doar de 
treburile gospodăreşti; anu avea niciun fel de 
aspirații: 

— Nu te amesteca în treburile noastre! 
Stai la cratița ta!, zise bărbatul nervos. 


La cratiţă! (Dep.) = Ocupă-te doar cu 
gospodăria, nu eşti în stare de altceva: 
— Nu-i de nasul tău! La cratiţă! 


CRAUN 
A umbla craun (Îrg.) =A umbla fără rost (după 
petreceri, ca un crai): 

Da' nu ca zărpălatecul de fi-meu: în loc 
să puie şi el ochii pe vruna, d-o vreme încoace 
umblă craun. Sărbătorile, când îl cauţi, cu 
hârzobul în mână. (BARBU DELAVRANCEA) 


CRĂIASĂ 
Crăiasa zânelor sau zâna crăieselor = Cea mai 
mare peste zâne: 


Dicţionar de expresii româneşti în contexte A — C 


Ş-apoi fost-an fost poftiți la nuntă... 
crăiasa albinelor şi crăiasa zânelor, minunea 
minunilor din ostrovul florilor. ION CREANGĂ) 


CRĂPA 
A crăpa capul cuiva = A omori pe cineva printr-o 
lovitură (în cap): 

Unde e tâlharul cela de popă? De ce n-a 
venit? Am să-l dau afară ca să crape de foame sub un 
gard. Unde este? De ce n-a venit? De ce nu vorbeşti? 
Acuşi îți crăp capul! (CONSTANTIN STERE) 

Fiecare primeşte acum şanse să-şi 
împlinească fanteziile: criminalul să trăiască delirul 
orgasmic al puterii în momentul în care crapă capul 


cuiva. (http://www.romaniaculturala.ro/) 


A crăpa de frig (sau de sete, de necaz) = A-i fi 
cuiva foarte frig (sau foarte sete, necaz etc.): 

În toate zilele se adună împreună cu toții şi 
alta n-au de vorbit decât bârfeli şi răutăți, ca să 
vâre fitiluri şi zâzanie în toată mahalaua: crapă de 
necaz că nu pot să stăpânească dumnealor pe toți 
mahalagiii noştri, să-i poarte ei de nas după cum 
le place lor. (|. L. CARAGIALE) 


A-i crăpa buza (sau măseaua) după ceva = A 
avea mare nevoie de ceva: 

Ar fi vrut să fumeze. Îi crăpa buza după o 
țigară: numai una S-aprindă şi să tragă numai 
câteva fumuri, ca să se simtă deplin fericit. 


(CEZAR PETRESCU) 


A-i crăpa (sau a-i plesni) cuiva capul (de 

durere)= A-l durea pe cineva foarte tare capul: 
După orele de serviciu şi după a asemenea 

şedinţă lungă, femeii îi plesnea capul şi credea că 


n-o să mai ajungă acasă. 


A-i crăpa (sau plesni) cuiva obrazul de ruşine = 
A- fi foarte ruşine: 

Dar totdeauna, când să iasă pe poartă, 
simțea că-i crapă obrajii. Cum să se ducă el să-şi 
îmbie fata, ca un cerşetor? (LIVIU REBREANU) 

Să nu mai ştie cineva, că-mi crapă 
obrazul de ruşine. (MIHAIDAVIDOGLU) 

A se crăpa de ziuă, a se crăpa zorii = A se face 
ziuă: 

Până să nu crape de ziuă, poate că vom 
fi chemaţi să facem cea mai mare jertfă pe care 
are dreptul patria s-o ceară de la un om. (|. L. 
CARAGIALE) 

Melentie Heruvimu se sculase cum s-a 
crăpat de ziuă, încetinel, ca să nu trezească pe 
nevastă-sa, care se zvârcolise în dureri toată 


noaptea [...] (LIVIU REBREANU) 


Crapă lemnele (sau pietrele) de ger sau e un ger 
de crapă lemnele (ori pietrele) = E foarte frig: 

Ridice viscolul nămeții până la ştreşini. 
Apele să îngheţe tun. Treaba lor! Hagiul nu vrea 
să ştie de crapă pietrile la gerul Bobotezei, nici 
dacă în iulie turbează cânii de căldură. 
(BARBU DELAVRANCEA) 

Şi era un pui de ger în dimineaţa aceea, 


de crăpau lemnele! (ION CREANGĂ) 


Unde dai şi unde crapă = Se spune atunci când se 
obțin cu totul alte rezultate decât cele scontate: 

Uite, drace, unde dai şi unde crapă. 
Invers, tu eşti toporu' şi eu coada dă care te 
foloseşti pă la spate, când ai nevoie, ai priceput 
acuma ? (GEORGE COLPIT) 

Unde dai şi unde crapă: efectul Băsescu 
schimbă polarizarea locală la Nana! 
(http://www.academiacatavencu.info/) 


CRÂMPOT 
Du-te cu crâmpot = Du-te să nu te mai văd: 

— Mai bine, du-te cu crâmpot! Ne-ai 
făcut de tot râsul... 


A fi crâmpot = A fi foarte bea: 
— Nu-l vezi că iar e crâmpot şi că abia 
deschide gura? 


CREA 
A crea discuţii = A provoca discuţii: 
Sancționarea grupului va crea 
discuţii şi va inflama politicienii şi o anumită 
parte a presei. (RALU FILIP) 
Ea era cea care crea întotdeauna 


discuții în cercul lor de prietene. 


Vasile ILINCAN 


A crea un rol (D. actori) = A interpreta, în mod 
original, un personaj: 

Matei Millo a creat multe roluri din teatrul 
lui Alecsandri. Stavreasca a pretins de la direcție 
să-i dea ei, într-o repriză, un rol pe care-l 
„crease” Blonda. (|. L. CARAGIALE) 


CREANGĂ 
A ajunge la creangă verde = A reuşi în afaceri; a 
se îmbogăţi: 

Noi nu am fost socotiți de oameni după 
Chipul şi asemănarea lui Dumnezeu. Noi am tras în 
jug alături de vite. Şi totuşi n-am putut ajunge la 
creangă verde, totuşi n-am putut scăpa de amar şi 
sărăcie. (http://www.art-emis.ro/) 


A umbla creanga (Pfm.) = A umbla mult şi fără rost: 
Numai un om năuc ca tine-i în stare să-şi 

prăpădească nopțile, amu, aşa moşneag cum te vezi, 

umblând creangă cu flăcăii. (V. EM. GALAN) 


CREDE 
A crede că tot ce zboară se mănâncă = A fi naiv, 
credul; a-şi face iluzii: 

— Ei, fata mea, nu ţi-am spus eu că nu se 
mănâncă tot ceea ce zboară? (P. ISPIRESCU) 

Fă cunoştinţă cu fata. N-o lua numai pe 
auzite, pentru că nu se mănâncă tot ce zboară, şi 
se-ntâmplă de departe trandafir, şi de aproape 
borş cu ştir. (C. NEGRUZZI) 


A nu crede ochilor (sau, înv. ochii) = A nu crede 
ceea ce se vede: 

Deodată din ograda argaţilor apăru 
logofătul Leonte Bumbu, speriat, parcă nu şi-ar fi 
crezut ochilor, iar din conacul vechi bucătăreasa 
Profira [...] (LIVIU REBREANU) 


A nu-i veni a crede = A (nu) putea să creadă: 

Privi ceasul şi nu-i veni a credecă se 
făcuse nouă şi jumătate, se vede că îmbrătînise dea 
binelea. (DAN LUNGU) 

S-a găsit în sfârşit averea soților 
Ceuaşescu. Nu îţi va veni să crezi despre câţi bani 


este vorba! (http://www.click.ro/) 

A nu-şi crede ochilor (sau urechilor) =A se 
mira de ceea ce vede (sau aude), neputând să 
creadă că e adevărat: 

Nu-i venea să-şi creadă ochilor, şi totuşi 
Vasile nu rostise niciun neadevăr. (CEZAR 
PETRESCU) 


A se crede (sau a fi) în al nouălea cer =A fi 
extrem de bucuros, de fericit: 

Eram în al nouălea cer. Aplauzele ce 
răsunau îi asigurau catedra asta pentru cel 
puțin un an şcolar înainte. (ION D. SÎRBU) 


Cine te crezi? = Ce părere ai? Eşti înfumurat: 

— Cine te crezi, idiotule? Dar tu cine te 
crezi, fă? Eşti mai bună ca alte curve, asta ţi-a 
băgat în cap americanul tău? (EUGEN 


PATRICHE) 


Cred şi eu! = Nu mă mir; desigur: 

Simona Gherghe, „părăsită” din nou de 
invitații din platou. „Cred şi eu că pleci, eşti 
încolțită şi minți” (http://www.ziaruldeiasi.ro/) 


(Să vezi şi) să nu crezi! = Este de necrezut!: 
Administratorul căscase larg ochii; să 
vezi şi să nu crezi, dar, domniță dragă, aveţi 
unde locui, aveţi buletin de Bucureşti [...]. 
(AURA CHRISTI) 
Să vezi şi să nu crezi! Drăguleştii au 
uitat de scandaluri şi au mers împreună la 


mare! (http://www.wowbiz.ro/) 


Ș-amu, să nu crezi, atâta i-a furat 
mintea |ibovnica], că stă cu dânsa toată ziulica 
la crâşmă. (SOFIA NĂDEJDE) 


CREDINȚĂ 
A cumpăra pe credință (Înv.) = A cumpăra pe 
datorie: 

Toate pământurile le-a cumpărat pe 
credință. 


A da credință (Înv.) = A da crezare: 

Dă-mi credinţă neclintită, / Pavăză-n 
ispită, / Şi când dorul mă frământă, / Dă-mi 
puteri de sfântă! (G. TOPÂRCEANU) 


Dicţionar de expresii româneşti în contexte A — C 


A da pe credință (Înv.) = A da pe datorie: 
Sfinția-sa mi-a dat cartea pe credință. E 
colea în dăsagă... (1. AGÎRBICEANU) 


A fi de bună (sau de rea) credinţă = A (nu) fi sincer: 

De bună credință sunt rănile pricinuite de 
un prieten, iar sărutările celui ce te urăşte sunt 
viclene. (BIBLIA) 


A fi de credinţă (Înv.) = A merita încredere; a fi 
credincios: 
El era un om de credință şi de rugăciune. 


(BARTOLOMEU ANANIA) 
Ostaşul era de credinţă şi era viteaz. 


A lua (sau a bea, a sorbi) credinţa (Înv.) = A 
gusta din mâncărurile şi băuturile Domnitorului 
pentru a se asigura că nu sunt otrăvite: 

Cuparul... sorbea credinţa din cupa aurită 
şi pe urmă o așeza înaintea stăpânului său. 
(MIHAIL SADOVEANU) 

Paharnicul a luat credința, după aceea a 
trecut împăratului cupa. (IDEM) 


A-şi pierde (sau a-şi mânca, fam. a-şi păpa) 
credința (Înv.) = A nu mai fi crezut: 

Cine a minţit o dată nu se mai crede când 
spune adevărul. Îşi mănâncă credința ca țiganul 


biserica. (ANTON PANN) 


Om de credință = Om de încredere: 

Și fiindcă dd. Delavrancea şi Vlahuţă sunt 
oameni de bună-credinţă şi de bună-ştiință în ale 
literaturei, dreptul lor de a face critica aşa cum au 
făcut-o este mai presus de contestare. (TITU 
MAIORESCU) 


CREDIT 
A avea credit (la cineva) = A se bucura de 
încrederea cuiva: 

Cu toate acestea, moneda îi lipseşte, credit 
nu mai are la nimeni. (NICOLAE FILIMON) 


A cumpăra (sau a vinde) pe credit = A cumpăra 
(sau a vinde pe datorie): 
Astfel, o firmă de comerț cu amănuntul va 


cumpăra mărfuri pe credit, plătind, spre exemplu, 

la 30 zile mărfurile achiziționate (REVISTA 
ECONOMICĂ, 1989) 


A deschide cuiva un credit = A autoriza pe 
cineva să ia împrumut de la o bancă până la o 
anumită sumă: 

I-a deschis băiatului un credit la cea 


mai apropiată bancă. 


A face (cuiva) credit= A se încrede (în cineva), 

aştepta cu încreder comportarea cuiva: 
Nemaigăsind pe nimeni să-i facă niţel 

credit, se-ntorsese-n țară. (AL. VLAHUȚĂ) 


Pe (sau în) credit = Pe datorie: 
Ea s-a decis să nu mai cumpere nimic 


pe credit. 


CREDITA 
A credita un cont = A înscrie contul debitor 
corespunzător şi suma respectivă: 

A credita un cont înseamnă a înscrie o 
sumă în contul său. (http://www.scritub.com/) 


CREIER 
A i se ridica cuiva sângele la creieri = A se 
supăra; a se enerva foarte tare: 

De ceva vreme, tinerei i se ridică 
sângele în creieri ori de câte ori cineva avea un 


alt punct de vedere. 


A-i zbura creierii (Pfm.)= A trage un glonţ în cap: 
În lături, înainte, în urmă-i totul moare! 

/ Zbor 

zdrobitoare, / Şi-n urmă, şi-mpregiuru-i, şi-n 


creierii din  tidve sub  ghioaga 
lături semănate / Zac sute de cadavre cu capete 
sfărmate. (V ASILE ALECSANDRI) 

Declară că de ar fi avut un copil care să 
fi fost schilodit de barbarul din capul poliției n- 
ar fi ezitat o clipă să-i zboare creierii canaliei. 


(CORNELIU ZELEA CODREANU) 


A-şi frământa creierii (Pfm.) = A se gândi 
intens la ceva: 

El nu găsi niciun răspuns la această 
urare şi, mirat la culme, îşi dădu seama că s-a 


luat după dânşii fără să vrea. Mergea chiar 


Vasile ILINCAN 


alături de Gorăscu şi-şi frământa creierul ca să 
găsească o singură vorbă. (GIB I. MIHĂESCU) 
Trei nopți nu dormise Ştefăniță Vodă şi un 
groaznic  nea-stâmpăr îi frământa creierii. 
(NICOLAE GANE) 
Ea şi-a frământat creierii toată noaptea ca 
să rezolve problema la matematică şi abia în zori a 


găsit soluția optimă. 


Creierii munţilor = Vârfurile (inaccesibile ale) 
munților: 

Moţii vin din creierul munţilor, dau o roată 
prin târg... şi pornesc înapoi. (GEO BOGZA) 

A plâns Dănilă şi s-a suit în creierii 
munţilor. (GALA GALACTION) 

În creierii munţilor era să meargă mai 
greu ca pe loc şes. (|. L. CARAGIALE) 


CREMENE 

A face sau a sta cremene (Pop.) = A sta nemișcat: 
Atuncea stă şi vântul, să bată nu mai 

poate; / Ca cremenea stau toate şi eşti silit să taci; 

/ Nici pasere s-aude, şi glasul ce ea scoate / Îţi dă 

fiori prin oase şi nu ştii ce mai faci!... (CEZAR 

BOLLIAC) 


Cât ai da (sau dai) în cremene (Pop.) = Într-o 
clipită: 

După ce sosi la cetatea împărătească, 
ciobanul se înfăţişe şi el la împăratul ca să 
ghicească semnele fetei; dară boierul nu se 
dezlipea de lângă dânsul, nici cât ai da în cremene. 
(P. ISPIRESCU) 

Îi înhătase, drăcoaica, cu ghiarele, ca o 
gaiță spurcată, şi nu-l slăbea nici cât ai da în 
cremene. (IDEM) 


În cremenul munților (Pop.) = În creierii munţilor: 

Spitalul Regional de Urgență a ajuns în 
parcursul sau pe hârtie să călătorească prin judeţ 
asemeni unui turist rămas fără busolă în cremenii 
munților. (http://www .ziare.com/) 


CRESCUT, -Ă 
Crescut bine (sau crescut rău) (Înv.) = Care este 
bine (sau rău) educat: 

Nu glumi cu omul rău crescut, ca să nu 
fie ocărâţi strămoşii tăi. (BIBLIA) 

Nu-i aşa că Przewicki e foarte drăguţ? 
Estedintr-o mare familie, şi bine crescut, dar a 
avut oarecari nenorociri, care l-au aruncat între 
urşii noştri moldoveni. (CONSTANTIN STERE) 

Să vorbeşti frumos cu ele, / Să nu-ţi 
scoată vorbă-n ţară / Că tu eşti crescută rău! 
(G. COŞBUC) 


CRESTA 
A cresta pe răboj = A face o tăietură pe răboj 
pentru a ține socoteala. (Fig.) A-şi nota, a 
memora ceva: 

Crestaţi pe  răboj, 
ISPIRESCU) 


[...] se mulgea, se măsura şi se cresta 


copii! (P. 


pe răboj cantitatea de lapte a fiecărui sâmbraş 
pentru a i se calcula brânza cuvenită la 
spargerea stânei. (ION GHINOIU) 


A cresta pe cineva (Înv.) = A băga pe cineva în 
seamă: 
De la un timp, îşi dă şi Constantinescu 


silința să toarcă anumite fire, dar nimeni nu- 


l crestează din partea Partidului Național. 
(VALERIU BRANIȘTE) 
CREŞTE 


A creşte carnea (pe cineva) = A-i merge bine 
(cuiva), a fi mulțumit: 

Făt-Frumos privea şi creştea carnea pe 
el de mulțumire, când vedea că freacă ridichea 
becisnicului de zăcaş, după cum i se cuvenea. 
(P. ISPIRESCU) 


A creşte inima din (sau în) cineva ori a-i creşte 
cuiva sufletul sau pieptul = A simţi o mare 
bucurie sau mulţumire: 

La aceste cuvinte, femeia şi dascălul o 
sflecliră de tot şi tremurau ca varga. lară 
neguțătorul, creştea inima într-însul de bucurie 
că-şi găsise copiii. (P. ISPIRESCU) 


A creşte văzând cu ochii (sau ca din apă) = A 
creşte foarte repede: 


Dicţionar de expresii româneşti în contexte A — C 


Ana începea să aibă amețeli şi uneori 
chiar vărsături. Şorțul i se rotunjea văzând cu 
ochii... (LIVIU REBREANU) 

Tase e voinic şi creşte văzând cu ochii. 
(MIHAIL SADOVEANU) 

Purcelul începe a se înfiripa şi a creşte 
văzând cu ochii. (ON CREANGĂ) 


A-i creşte grădiniţa pe piept (Arg.) = A muri; a fi 
ucis: 

Vedere-aş pe împăratul cu grădinița pe 
piept şi tronul descheiat ca un ciubăr gol pus la 
soare ! (LUCIAN BLAGA) 


(Să) creşti mare! = Formulă de salut sau de 
mulțumire (adresată unui copil): 

— Bună seara... ziseră copiii. 

— Să creşteți mari! zise o babă. (|. POP- 
RETEGANUL) 


CREȘŞTET 
Din (sau de la) creştet până-n tălpi (sau în talpă, 
rar în poale) sau din talpă până-n creştet = De 
sus până Jos, în întregime, peste tot trupul : 

Ne-a uns peste tot trupul, din creştet 
până-n tălpi. (ON CREANGĂ) 

Şi de la creştet pân-în poale / Pluteşti ca 
visul de uşor. (MIHAI EMINESCU) 

Chintesenţă de mizerii de la creştet până-n 
talpă. (MIHAI EMINESCU) 

Am să-ți descoper nişte lucruri care au să 
te-ngrozească din talpă până-n creştet. (V ASILE 
ALECSANDRI) 


Nu-i trece (sau nu-i vine) nici prin creştet (ori 
creştetul) (capului) = Nu-şi poate închipui. Nu-i 
trece prin minte: 

Nu-i trecuse nici prin creştet că se va 


întâmpla aşa ceva tocmai în acele momente. 


CREȚ 
A avea idei creţe (Arg.) = A avea idei năstruşnice, 
extravagante: 

Pasiune pentru Paganini, pentru vin alb şi 
muzică clasică, umor, optimism şi foarte multă 
energie, pasiune pentru cărţi, publicitate, dar mai 


ales idei crețe. (http://www.tribuna.ro/) 

Calcă cret (Reg.)= Calcă mândru: 
Primarul călca cref de când fusese 


reales şi privea lumea de sus. 


CREZARE 
A da crezare (cuiva sau la ceva) = A se încrede, 
a crede pe cineva pe cuvânt: 

Pentru că nu-mi dai crezare că numai 
ție mă-nchin... (V ASILE ALECSANDRI) 


CREZĂMÂNT 
A afla (sau a avea) crezământ = A se bucura de 
încredere: 

Pâra ei află crezământ; eu nici că cerc 


a mă dezvinovăţi. (I. POP-RETEGANUL) 


A da (sau a pune) crezământ = A da crezare: 

Cel puţin pe față, nimeni nu voia să le 
dea crezământ. (|. AGÎRBICEANU) 

Sântul Petru păru a da crezământ 
ziselor advocatului, îl lăsă să intre şi se duse 
drept la Domnul Christos. (P. ISPIRESCU) 

Nu punea crezământ pe spusele fiicei 
sale. (IDEM) 


CRITICĂ 

A fi mai presus (sau mai prejos) de orice 
critică = A fi la un nivel foarte ridicat (sau 
foarte scăzut): 

[...] niciodată cineva nu s-a putut numi 
cap de şcoală, fiindcă, în temeiul unor 
fragmente de adevăruri spuse deplin de alții, au 
criticat lucrări mai prejos de orice critică 
serioasă (ca, de exemplu, pe răposaţii Pelimon, 
Aricescu ş.a.). (|. L. CARAGIALE) 


A fi sub orice critică = A fi de o calitate foarte 
scăzută: 

Stancu este pe ducă sau, în orice caz, 
nu-şi mai poate exercita funcţiile. ... în contul 
unor opere pe care nu le scriu, sau, atunci când 
redactează totuşi ceva, sunt sub orice critică. 
(GH. BUZATU) 

Comportamentul lui a fost şi de data 


asta sub orice critică. 


Vasile ILINCAN 


CRIŢĂ 
A avea inimă de crițţă = A fi îndrăzneţ, viteaz, 
neînfricat: 

La noi, bătrân, muiere, bărbat, copil... / 
Nepăsători de moarte, au inimă de criță. (V ASILE 
ALECSANDRI) 


A fi criţă şi oțel (Înv.) = A fi energic: 
Apoi se şi cunoaşte că sunt voinici cu braţe 
de criță! Cată să ne bucurăm tare pentru isprava 


lor!... (MIHAIL SADOVEANU) 


A fi criță la minte (sau la cap) Înv.) = A fi deştept: 
Spiritual, prietenos şi criță la minte, el era 
bine văzut şi bine primit în toate casele boiereşti. 


A fi iute ca criţa (Înv.)= A fi harnic şi vioi: 
Cine scopceşte [a fugi, a galopa] însă în 
urma lor pe un x murg iute ca crița? 


(CONVORBIRI LITERARE, vol. 3, 1980) 


Beat criţă = Foarte beat: 

La fiecare întorsătură a doinei, scrâşnea 
din dinți şi gemea de ţi s-ar fi părut că i se rupe 
inima de jale; în fond însă, era numai beat, 
dar beat criță. (DUILIU ZAMFIRESCU) 

Era atât de criță, că nu fusese în stare să 
bage cheia în uşă şi atunci s-a lăsat cu toată 
greutatea pe buton. (ANDREI RUSE) 


CROCANT, -Ă 
A se da crocant (Fam.)= A se lăuda: 
Nu te mai da crocant! Faptele te contrazic. 


CROCODIL 
Lacrimi de crocodil (Frm.)= Plâns prefăcut: 
Pâinea amară a exilului posedă strania 
proprietate de a crea în țara noastră martiri noi şi 
patentaţi. Ea trebuie să fie plămădită cu o parte 
din făină neagră, mucedă, aprinsă şi cu trei părţi 
de lacrimi de crocodil, de zeamă de mătrăgună şi 
de bocete patriotice; (VASILE ALECSANDRI) 


CROI 
A (0) croi la (sau de) fugă (Înv.) = A o tuli, a 
merge foarte repede: 

Apoi încet-încet m-am furişat printre 
oameni, şi unde-am croit-o la fugă spre 
Humuleşti, uitându-mă înapoi să văd, nu mă 
ajunge moşneagul? (ION CREANGĂ) 

Croindu-o la fugă spre pustie amândoi, 
/ Tocma în crâng se opriră a se uita înapoi. 


(ANTON PANN) 


A croi la planuri = A face planuri, a pune la 
cale, a plănui: 

Privi drept înainte, sforăi puternic şi 
începu Să scurme cu copita în apă, părea că-şi 
croieşte un plan sau că se pregăteşte să 
întrupeze o  hotărîre mai dinainte luată. 
(CALISTRAT HOGAŞ) 

Cantemir croind la planuri din cuțite şi 


pahară... (MIHAI EMINESCU) 


CRUCE 
A da cu crucea peste cineva = A întâlni (pe 
neaşteptate); a prinde pe cineva: 

Merge ea... prin codru... şi pe-o tihăraie 
dă cu crucea peste lup. (ON CREANGĂ) 

[...] temându-se să nu deie puşcaşii cu 
crucea peste dânşii şi să-i împuște [...](POP.) 


A face cruce (D. vehicule cu orar fix) = A se 
întâlni într-o staţie, venind din direcţii diferite: 
Trenul nostru face cruce la Teiuş. 


A fi (sau a umbla) cu crucea-n sân = a) A fi 
om evlavios; a fi cinstit: 

Parcă ti-ar veni a crede că-i de cele cu 
crucea-n sân, dar, ia, una de aceste a înălbit 
odată, numai într-o singură noapte, pe moşu- 
meu în fântână. (ION CREANGĂ) 


b) (Irn.) A fi ipocrit: 

Fetişoara asta o vezi d-ta cât e de 
scumpă la râs? Parcă ti-ar veni a crede că-i de 
cele cu crucea-n sân. (ION CREANGĂ) 

Am auzit că l-au gonit şi l-au suspendat 
trei luni, să se căiască, dar mi se pare prea mică 
pedeapsa. Nu umbla cu crucea-n sân, zice şi 
nea Petru. (http://w ww .libertatea.ro/) 


A fi (fată) ca o cruce = A fi (fată) bine făcută: 


Dicţionar de expresii româneşti în contexte A — C 


lar mireasa! Din cosiță / Numai flori îi cad. / 
Mierla e. Şi e pestriță / Şi gătită ca o cruce: / Cizme 
galbene şi-aduce / Tot din Tărigrad. (G. COŞBUC) 


A fi (flăcău) cât o cruce = A fi (flăcău) înalt şi 
voinic: 

Mai bine să mi se usuce mâinile decât să le 
ridic asupra lui astăzi când este bărbat şi cruce de 
voinic. (P. ISPIRESCU) 


A fi în crucile satului Înv.) = A fi în mijlocul satului: 
Pe la prânz era în crucile satului cu toți 
flăcăii din batalionul meu. (NICOLAE GANE) 


A găta cu crucea (Trs.) = A muri: 
Femeia n-a mai avut zile şi-a gătat cu crucea. 


A i se face (sau a-i fi ori a-i sta) cuiva calea (sau 
drumul) cruce (ori cruci) = a) A fi la o răspântie: 
Şi m-aş duce, zău m-aş duce, / Da mi-i 
calea-n cruce. (POP.) 
Merseră... până ce li se făcu calea cruci, 
aici se opriră. (P. ISPIRESCU) 


b) (Fig.) A da de piedici. (Fig.) A nu mai şti 
încotro să meargă. (Fig.) A nu mai putea înainta: 

De urât m-aş duce, duce, / Calea mi se 
face cruce! (POP.) 


A i se face cuiva calea cruce cu cineva = A se întâlni: 

Iară Greuceanu şi frate-său merseră cale 
lungă, şi mai lungă, până ce li se făcu calea cruci; 
aici se opriră, se aşezară pe iarbă şi făcură o 
gustărică din merindele ce mai aveaul...] (P. 


ISPIRESCU) 


A i se face cuiva calea cruce = a) A se deschide 
înaintea cuiva o răspântie: 

Iară Greuceanu şi frate-său merseră cale 
lungă, şi mai lungă, până ce li se făcu calea cruci. 
(P. ISPIRESCU) 


b) A avea de ales între mai multe solutii. 


A înjura sau sudui de cruce sau a ridica cuiva 
(sfinte) cruci = A înjura de cele sfinte: 

Părinții îi spuneau adeseori copilului să 


nu înjure de cruce. 


A nu fi cruce (de-nchinat) = A nu fi cinstit: 
Nimeni nu e cruce de inchinat, nimeni 
nu zice ca nu ar fi fraude. Inclusiv PD-L a 
sesizat organele abilitate in anumite cazuri. 
(http://www.ziare.com/) 


Nicolescu, ultima conferință de presă. 
Nu spun că am fost cruce de închinat, dar nici 
vinovat de toate faptele pentru care sunt acuzat. 
(www.universulargesean.ro/) 


A pune cruce cuiva (sau la ceva) = A considera 
ca mort, lichidat: 

Făcu un gestenergic în aer, semn de 
cruce: Ai înțeles? zise foarte tare, asta e!Adică 
să îngrop totul şi să-i pun cruce: Ai înțeles? 
(MARIN PREDA) 

De prieteni m-am cotorosit, petrecerilor 
le-am pus cruce. (MATEIU I. CARAGIALE) 


(Pex.) A omorî pe cineva (mai ales în bătaie): 
Duce-te-ai şi te-ai tot duce! / Dragostea 
să-ți puie cruce! (POP.) 


A(-i) pune cruce (sau crucea ori crucile) (D. 
oameni) = a) A considera pe cineva că nu mai 
are şanse să trăiască; a înmormânta: 

Când apoi a zăcut câteva luni la spitalul 
din Cluj, unde medicii i-au scos un rinichi, toată 
lumea i-a pus cruce. (LIVIU REBREANU) 


b) A omorî pe cineva, mai ales, în bătaie. c) 
(Fig.) A lăsa neisprăvită o lucrare, o idee etc. 
(Fig.) A sfârşi cu ceva: 

Dar nu pot ascunde şi nici nu vreau să 
ascund că-mi pare bine că ai suferit. Măcar 
atâta... Dar să nu mai vorbim. Să punem cruce. 


(G. IBRĂILEANU) 


A scoate crucile = A face o procesiune (religioasă): 
Pe vreme de secetă, creştinii scot 
crucile din biserică şi merg de la biserică pe 


ulițele satului. 


Vasile ILINCAN 


A se pune cruce = a) A se aşeza în drumul cuiva 
pentru a-i opri înaintarea. b) A încerca să 
zădărnicească îndeplinirea unei acţiuni: 

Tot eram eu hotărât s-o vânz din pricina 
asta; să ştii că acum negreşit am să-i pun cruce. 
(P. ISPIRESCU) 

Când îşi zise că asta e şi că poate pune cruce 
ideii sale, Mateescu îl anunţă, pe mobil, că lucrurile 
începuseră să meargă şi închise sau se întrerupse 


convorbirea. (CRISTIAN TEODORESCU) 


A se pune cruce la ceva = A se împotrivi unei 
acțiuni: 
Ea s-a pus cruce la venirea lui şi spunea 


că n-o să-l primească. 


A-şi duce crucea= A îndura cu demnitate 
nenorocirile vieţii: 

Fiecare soldat duce în spate, în loc de 
armă, o cruce. De fapt fiecare îşi duce propria sa 
cruce albă. (MATEI VIŞNIEC) 

Oidip, păcătosul şi întinatul, găseşte 
puterea de a-şi duce crucea până la capăt. 
(http://agenda.liternet.ro/) 


A-şi face cruce (sau semnul crucii) = a) A duce 
trei degete împreunate la frunte, la piept, la umărul 
drept şi la cel stâng; a se închina, a mulţumi lui 
Dumnezeu: 

Sărmanu-ngenunchează pe iarba ce 
străluce, / Îşi pleacă fruntea albă, smerit îşi face 
cruce. (VASILE ALECSANDRI) 

Mihai îşi întocmeşte iute rândurile, s- 
aşază-n fruntea călăreților şi, smulgând o secure 
din mâna unui soldat, îşi face cruce şi dă pinteni 
calului. (AL. VLAHUȚĂ) 

Nici pe dracul să vezi, nici cruce să-ţi faci! 
(C. NEGRUZZI) 


b) A fi surprins, a fi îngrozit: 

Bietul Varlaam, mitropolitul Moldovei şi al 
Sucevei [...] şi-ar face cruce creştinul auzind o 
păsărească pe care poporul, vorbitorul de 
căpetenie şi păstrul limbei, n-o mai înțelege. 
(MIHAI EMINESCU) 

A-şi face cruce cu stânga sau a-şi face cruce cu 
amândouă mâinile = A se mira peste măsură, a se 
cruci: 

Ca mâni [mâine], parcă-l văd 
ministru.Să nu ne facem cruce cu stânga; am 


văzut altele mai straşnice! (AL. VLAHUȚĂ) 


A-şi purta crucea = A îndura cu resemnare o 
suferință mare: 

Cumplit e să-ți porți singur crucea, fără 
măcar să te poți mângâia împărțind durerea cu 
cei dimprejur, cu cei ce sunt aşa de aproape şi 
totuşi nu pricep nimic... (LIVIU REBREANU) 


A trage o cruce (sau cu crucea) peste (ceva) = 
A uita; a părăsi: 
Bătrânul a tras o cruce peste toate 


necazurile vieții. 


Cruce-ajută! (În invocații) = Doamne ajută!: 

— Cruce-ajută! şoptiră slujitorii între 
sine, cătând să descurce hamurile cailor. (AL. 
ODOBESCU) 


Cruce de aur (cu noi) în casă!'= Invocaţie 
făcută de oamenii superstițioşi, care cred că prin 
aceasta se pun la adăpost când se pomeneşte 
numele diavolului: 

Suntem patru fete de împărat, pe cari 
ne-au luat patru draci, —cruce de aur în 
casă! (I. G. SBIERA) 

N-am crezut că am a face cu dracul. 

— Ferească dumnezeu, cucoane; cruce 
de aur cu noi în casă! (ON CREANGĂ) 


(Soarele) e cruce amiazăzi sau în crucea 
miezii sau soarele e (în) cruci sau (în) cruce 
amiazăzi = E la amiază: 

Se bagă în tăul cel de lapte dulce şi se 
scaldă  cându-i cruce amiazăzi. (I. POP- 
RETEGANUL) 

Când va fi soarele cruce amiazăzi, 
atuncea te răpede iute. (|. G. SBIERA) 

La amiazi, când va fi soarele în cruci, să 
înalțe o prăjină. (P. ISPIRESCU) 


Dicţionar de expresii româneşti în contexte A — C 


Pândind tocmai când era soarele în 
cruce... se răpede ca prin foc să ia trei smicele de 


măr dulce. (ON CREANGĂ) 


Frăţie de cruce = Tovărăşie, prietenie până la 
moarte între fraţi de cruce: 

Ci mai bine-oi spune lăutarilor să zică şi 
cuparilor să împle cupele cu vin şi-om lega frăţie 
de cruce pe cât om fi şi-om trăi. (MIHAI 
EMINESCU) 


În crucea (sau, rar, crucile) nopţii = La miezul 
nopții: 
Se întâmplă câteodată, în crucile nopții, de 
curg neguri pe Prut. (MIHAIL SADOVEANU) 
Cunoştea cloşca cu pui şi mişcările ei în 
crucea nopții. (IDEM) Când stai d-ta în crucea 
nopții cu bufnițele. (CALISTRAT HOGAŞ) 


În crucile satului = În mijlocul satului: 
Pe la prânz eram în crucile satului cu toți 
flăcăii din batalionul meu. (NICOLAE GANE) 


Pe crucea mea (În jurăminte) = Pe legea mea: 

Pe crucea mea, să-mi crape ochii din cap 
dacă nu mă gândii anume aşa despre Puşa cea cu 
ochi migdalaţi [...] (LEO BUTNARU) 

Pe crucea mea, dacă ăsta nu-i mai ortodox 
ca mine, a declarat Preafericitul Daniel. 
(http://www.timesnewroman.ro/) 


Uite, asta-i cruce (Pop.) = Hotărâre ultimă şi 
definitivă: 

Tragedia este că distruge şi viața celor din 
jur. Nu există remediu, uite, asta-i cruce. 
(http://forum.softpedia.com/) 


CRUCIŞ 
A înghiți cruciş (Pop.) = A se îneca: 

La masă nu o dată era să înghită cruciş, 
când din întâmplare ochii noştri se întâlneau. 
(NICOLAE GANE) 

Bagă de seamă să nu înghiţi cruciş! 


A se face cruciş (D. drumuri) = A se intersecta: 
Mai mergi câțiva kilometri şi vei vedea că 


drumurile se fac cruciş. 

A se prinde cruciş (D. luptători) = A-şi înlănțui 
braţele: 

Lupta voinicească consistă a să apuca 
trupul cu brațele cruciş şi a să arunca la 
pământ, aducându-se unul pe altul peste mână; 
(VASILE ALECSANDRI) 

Cei doi sportivi s-au prins din nou 
Cruciş. 


A se uita cruciş = A privi saşiu. (Fig.) A privi 
duşmănos: 

Intră în vorbă Coţuşcă, pândindu-şi mai 
cu străşnicie vârful nasului ascuţit, cu ochii lui 
crucişi. (EUSEBIU CAMILAR) 

Au fost nevoiţi să se înghesuie prin 
birourile lor strâmte... pentru a face loc noilor 
camarazi pe care îi priviră cu ochi crucişi. (ON 
PAS) 

Nu se poate stăpâni să nu se uite la ea 


cruciş. (ZAHARIA STANCU) 


A sta cu mâinile cruciş= A sta cu mâinile 
încrucişate : Dacă stăm cu mâinile cruciş au să 
ne blesteme copiii, că am văzut adevărul şi n-am 


luat din el mai repede. (EUSEBIU CAMILAR) 


A sta de-a crucişul, a se pune cruciş (şi 
curmeziş), (rar) în lungiş şi-n cruciş (Pop.) = A 
lupta (cu toate mijloacele) împotriva a ceva: - 

Ai, să fie bine. Dacă tu vei fi orândul 
meu, nu Scap eu de tine, nici tu de mine, măcar 
de s-ar pune nu ştiu cine şi cruciş şi curmeziş. 


(P. ISPIRESCU) 


CRUCIT, -Ă 
A sta (sau a şedea) cu brațele-ncrucite = a) A 
sta cu braţele încrucişate: 

Cu-a sale brațe sub capul lui crucite... 
Priveşte. (VASILE ALECSANDRI) 


b) A nu face nimic: 
— Nu mai sta cu brațele-ncrucite! 
Apucă-te de lucru! 


Vasile ILINCAN 


CRUD, -Ă 
A fi rudă pe turtă crudă = A fi rudă cu altul de la 
două neamuri: 

Te-ai făcut cu dânsa rudă, După mămăligă 
crudă. (POP.) 

Ce răspunde ministrul Justiţiei când este 
întrebat dacă este rudă cu cumnatul lui Victor 
Ponta: Rudă după turtă crudă, cum se spune 
româneşte. (https://ro-ro.facebook.com/) 


A trăi cruda cu nesărata (Pop.) = A trăi şi bine şi 
rău, dar mai mult rău: 

În sfârşit, tot în zona deprecierii şi pornind 
tot de la nerealizarea din domeniul culinar a 
apărut expresia a trăi cruda cu nesărata, 
caracterizând, în planul social,  consolarea 
neputincioasă, regretul neîmplinirii sau reproşul. 


(STELIAN DUMISTRĂCEL) 


A-i vorbi (cuiva) crud = A-i vorbi (cuiva) fără 
menajamente: 


— Nu meritam Să-mi vorbeşti aşa crud. 


CRUP 
A se îmbăta crup (Reg.; înv.) = A se îmbăta criță: 
El s-a îmbătat crup şi s-a culcat. 


CUC! 
A avea casa cucului (Pop.) = A nu avea niciun 
adăpost: 

Aibă casa cucului / Și odihna vântului. 
(POP.) 


A avea mila cucului (Reg.) = A fi fără părinţi: 
Du-te sănătos, îi răspunde stăpânul, abia 
acum pricepând că a rămas cu mila cucului, săsindu- 


şi capătul. (MIRCEA CONSTANTINESCU) 


A fi sau a (se) face cuc de beat = A fi beat peste 
măsură: 

Cucoana însă tot îndesa paharele 
boierului şi el tot bea. Şi(-i) mai dete unul, şi încă 
unul, până îl făcu cuc. (P. ISPIRESCU) 

ARVINTE: Unde să găsim vin?... Aşteaptă... 
am un pui de Cotnari, care face cu ochiul... (în 


parte.) Am să-l fac cuc! (V ASILE ALECSANDRI) 

A-i cânta cucul (în faţă sau în dreapta) (Pop.) 
= A avea noroc: 

— Dac-ar fi pretutindene tot asemenea 
judecători, ce nu iubesc a li cânta cucul din faţă, 
cei ce n-au dreptate n-ar mai năzui în veci şi-n 
pururea la judecată. (ON CREANGĂ) 


A-i cânta cucul în pungă (Pop.) = A fi sărac: 
[...] se 
acoperișuri; de sărac ce era îi cânta cucul în 


pungă; (EUGEN BARBU) 


cotârşeau pisicile pe 


A-i cânta cucul în casă (Pop.) = A rămâne singur: 

— Apoi ține minte, frate, / Că la viitoarea 
iarnă / Ai să rămâi fără blană. / Şi aşa s-au 
întâmplat, / Precum cucul i-au cântat. (ALECU 
DONICI) 


A-l pupa pe cineva cucul armenesc = Se zice 
cuiva care se trezeşte târziu, care leneveşte (în pat): 

Scoală, duglişule, înainte de răsăritul 
soarelui; iar vrei să te pupe cucul armenesc şi 
să te spurce, ca să nu-ţi meargă bine toată 
ziua?... ION CREANGĂ) 


Bată-l cucu! (Pop.; gmt.) = Bată-l norocul!: 

— Șezi fără multe sucituri, bată-te cucul! 
zise vornicul Boldur cu vocea sa deschisă şi 
zgomotoasă. (B. P. HASDEU) 

[...] iată, bunăoară, pe tine, copilandre, 
pe tine te face vel-armaş în locul lui Fliondur, 
bată-l cucul să-l bată! UDEM) 


(A avea) cap de cuc (Pop.) = A fi prost: 

HARȚĂ (în parte) Ama! cap de cuc! / 
Bine l-am sucit; / Și ca pe un năuc / Ți l-am 
învârtit. (V ASILE ALECSANDRI) 


(A umbla) de flori de cuc (Pop.) = A umbla 
fără rost: 

Ivan, uitându-se mai de aproape la dânsul 
şi văzându-l că este frumos la față şi foarte bine 
îmbrăcat, se gândi că nu s-a abătut de flori de cuc 
pe acolo, ci că de bună samă va fi îmblând la fetele 
vădanei. (S. FLOREA MARIAN) 


Lapte de cuc = Ceva imposibil: 


Dicţionar de expresii româneşti în contexte A — C 


Muierea pofteşte şi la urdă şi la lapte de 
cuc. (IULIU A. ZANNE) 


N-ai mai auzi cucu! (Pop.; în blesteme) = De-ai 
muri până-n primăvară: 

N-ai mai auzi cucu...Să-ţi sară ochii şi să- 
ți rămâie scăfârlia [...]. 
(http://academiaderoua.drpro.ro/) 


CUC 

A bate (sau a face cu) mingea cuc (La jocuri de 

copii) = A azvârli pietre sau o minge drept în sus: 
Copilul bătuse mingea cuc. 


A prinde mingea din cuc (La jocuri de copii)= A 
prinde mingea din zbor: 

Mingea trebuie prinsă înainte de a lovi 
pământul (aşa numitul „cuc”). Dacă mingea 
loveşte pământul şi apoi e prinsă se consideră 
„curea”, iar trei „curele” sunt echivalente cu un 
„cuc”. (https://www.emaramures.ro/) 


A sări cuc = A sări în sus: 

Când auzea că Huţu are să învețe 
latineşte... îi venea să sară cuc de bucurie. (IOAN 
SLAVICI) 

Feciorul de împărat sări cuc de mânie 
când îi veni vestea că acum nu e bine, că iaca cum 
şi ce, şi cum că oştile vrăjmaşilor sunt pe cale să 
vină, să intre şi să fie precum de mult n-a mai 


fost... UDEM) 


CUCOANA 
A sări în coada cucoanei = A se obrăznici: 
— Ai început să cam sari în coada cucoanei 


şi să vorbeşti necuviincios. 


CUCULETE 
A se face cuculete (Reg.) = A se îmbăta: 

Au chefuit toată noaptea până s-au făcut 
cuculete. 


CUCURIGU 
A cânta cucurigu în casă (Pfm.; d. soţie) = A-şi 
impune voinţa ei în căsnicie: 

Cică, pe când trăia împărăteasa, ea cânta 


cucurigu-n casă. (POP.) 

A intra la cucurigu (Arg.) = A fi arestat: 
După câte făcuse, el a intrat la cucurigu 


pentru o vreme. 


A sta la cucurigu (Pfm.) = a) (D. o sală de 
teatru) A sta în ultimul rând: 
El n-a găsit bilete decât la cucurigu. 


b) (D. o clădire) A locui la ultimul nivel: 

Tot dă-i şi dă-i, şi citeşte, şi scrie, el ştie 
ce făcea la el, acolo, la cucurigu, că le mai dase 
o cameră mare şi-una mică jos (GABRIELA 
ADAMEȘTEANU) 

Cei doi îşi cumpăraseră un apartament 


la cucurigu. 


CUCUTĂ 
A fi ca o cucută (Pfm.) = A fi foarte slab: 
Bătrânul abia se mişca prin curte, de 


parcă era o cucută. 


A mâncat cucută (Pfm.) = A înnebunit: 

Şi de-aş fi fost măcar cine ştie ce mare 
filozof grecesc! Aş fi mâncat, fără multă vorbă, 
cucută sau ceapa ciorii şi, scurt, aş fi păşit fie ad 
inferos, fie la nemurire. (CALISTRAT HOGAŞ) 


Doar n-am băut cucută (ca să...) (Fam.) = 
Doar n-am înnebunit (ca să...): 

Singur Crin, cu zâmbetul lui amar de 
parcă a băut cucută, ne asigură că totul este în 
ordine, că el nu mai are ce pierde. Spune 
adevărul ! Ce a fost de câştigat pentru el, s-a 
câştigat. (http://hwww.ziaruldevrancea.ro/) 


CUGET 
A-l mustra cugetul sau a avea mustrări de 
cuget = A fi chinuit de remuşcări: 

Soldaţii îl priveau lung şi unul rosti: Pe 
domnul colonel îl mustră cugetul. (EUSEBIU 
CAMILAR) 

Acum i s-au deşteptat şi mai tare 
cugetul şi o mustra cumplit. (|. G. SBIERA) 

Mă mustră cugetul de atâtea dovezi 
mincinoase ce-mi ceri să dau pe toată ziua. (AL. 
ODOBESCU) 


Vasile ILINCAN 


A sta pe cugete = A sta pe gânduri, a sta în 
cumpănă: 
Domnitoriul, ascultând  confidenţele 
mătuşei sale, care până la un grad îl înduioşau, 
rămase mult timp pe cuget e[...] (G. SION) 
În aceste împrejurări, el a tot amânat 


plecarea şi stătea pe cugete. 


A-şi pune în cuget = A intenţiona: 
Şi-a pus în cuget să plece de acasă şi a 
plecat spre sfârşitul iernii. 


Îmi bate cugetul (Îvr.) = Mă preocupă gândul: 
Zău, cugetul îmi bate / Din străin să-mi fac 
un frate. (VASILE ALECSANDRI) 


CUI 
A avea cuie la inimă (Pfm.) = A avea crampe la 
stomac: 

Nu ştiu ce au mâncat, dar peste jumătate 


de oră parcă aveau cuie la inimă. 


A avea nădejde în cineva ca într-un cui de tei 
(Pfm.) = A nu avea încredere: 
Am nădejde în tine ca într-un cui de tei, 


fiindcă s-a mai întâmplat să mă dezamăgeşti. 


A bate un cui (Gmţ) =A fuma o ţigară: 
A mai bătut un cui, deşi fumase aproape 
două pachete toată ziua. 


A face (sau a tăia) cuie(de bleah) (Fam.) = A 
simţi frigul, a dârdâi de frig: 

O sa vă pun să faceți nifele cuie, 
clănțănindu-vă dinţii. (P. ISPIRESCU) 


A fi (a se şti) cu (sau a avea, a-i sta, a-i intra) un 
cui la (sau în) inimă (sau în coastă) (Pfm.) = A 
avea o teamă mare: 

[...] împăratului [îi] intrase în inimă ca un 


cui acest arz. (POP.) 


A-i băga cuiva un cui în cap = A face pe cineva 
să se gândească insistent la ceva: 
Bref, mi-a băgat un cui în cap. Cum sunt 


eu cu obsesia bolii şi a morţii, m-am şi văzut 

cardiacă şi am impresia că-mi bate inima cam 
în viteză. (JENI ACTERIAN) 


A se face ladă de cuie (Arg.) =A-i fi foarte frig: 
Dacă mai stăm mult afară, ne facem 


ladă de cuie. 


A sta (sau a fi ca) pe cuie (Pfm.) = A fi 
nerăbdător: 
Faptul că nu mai răspundea la telefon de 


mai bine de două ore, o făcea să stea ca pe cuie. 


A-şi bate un cui în cap (Pfm.) = A adopta o 
atitudine care aduce necazuri: 

Bate-ţi un cui în cap, toarnă-ţi leşie-n 
pîslar şi ieşi în frig, poate faci o cangrenă [...] 
(MIRCEA DANELIUC) 

Toate ne mergeau anapoda, de parcă 


ne-am fi bătut un cui în cap. 


A-şi bate (singur) cuie în talpă (sau în cap, în 
tălpi) = A-şi face (singur) greutăți; a-şi complica 
existenţa: 

Aşa-ţi trebuie dacă-ţi baţi singur cuie în 
talpă. (CEZAR PETRESCU) 


A-şi pune pofta-n cui (Pfm.) = A renunţa la un 
lucru mult dorit: 

Socoţi că te-oi face clironomul meu? 
Pune-ţi pofta-n cui, dragă... Îi cânta tu mult ca 
cocoşii şi-i miorlăi ca mâţele, pân’ ce-i vedea o 
para de la mine. (VASILE ALECSANDRI) 


Cui cu (sau pe) cui (se) scoate = Exprimă părerea 
că o suferință nouă face să se uite cea dinainte: 

Din păcate, un remediu similar, bazat 
tot pe principiul „cui pe cui se scoate”, nu era 
aplicabil şi în cazul zilelor de pedeapsă în 
beci.(UON IOANID) 


Cuiul lui Pepelea = Drept abuziv pe care şi-l ia 
cineva, legându-se de un pretext, pentru a 
stingheri pe altul: 

Mai bine să ne căutăm de nevoie şi să 
mergem la cuibul cel nou din pădure; trebuie să 


stricăm culcuşul lui Beteagu, ca să nu mai fie pe 

urmă vorbă precum că, vorba ceea, a rămas în 
casă cuiul lui Pepelea. (SP. POPESCU) 


CUIB 
A-şi face cuib (Pfm.) = A se stabili: 

[...] şi librărie, şi cafenea, şi sală de 
lectură, şi loc liniştit, şi un spaţiu foarte prietenos, 
pentru că zidurile de cărămidă şi arcadele largi şi 
rotunde îţi dau, de cum intri, o puternică impresie 
de siguranță şi dorința de a-ți face acolo un cuib 
pentru citit. (http://lauracaltea.ro/) 


A-şi face cuib în cuibul altuia(Pfm.) = A trăi cu 
soţia altuia: 

Mulțumescu-ţi, Doamne, că nu mi-ai dat 
scârbavnica misiune de a-mi face cuib în cuibul 
altuia! (http://www.flux.md/) 


CULCA 
A culca la pământ = A dobori: 

C-o lovitură îl voi culca la pământ. (P. 
ISPIRESCU) 

Vine unul şi-ţi istoriseşte, bunăoară, că... 
a culcat la pământ pe ursul care se răpezâse 


asupră-i. (AL. ODOBESCU) 


A se culca pe urechea aia (sau pe cea ureche, pe 
urechea aceea, pe-o ureche) (Pfm.) = A fi 
nepăsător: 

Cum văd eu, frate-meu se poate culca pe o 
ureche din partea voastră; la sfântul Aşteaptă s-a 
împlini dorința lui. (ON CREANGĂ) 

— Dar să nu te culci pe o ureche, nea Ioniță! 
adăugă plutonierul. C-apoi şi dumneata dai de dracu 
cu mine, aşa să ştii! (LIVIU REBREANU) 


A se culca (odată) cu găinile (Pfm.) = A se culca 
foarte devreme: 

— De-abia s-au culcat găinile, şi voi ați 
început? la staţi oleacă, blestemaţilor, să vă dau 
eu! (ION CREANGĂ) 

Herdelea, fiindcă se culca totdeauna odată 
cu găinile, se scula veşnic cu noaptea-n cap, ieşea 
în ogradă şi schimba noutăţi cu toți trecătorii. 
(LIVIU REBREANU) 

A se culca pe lauri (Pfm.) = A se odihni după o 
victorie, bucurându-se în chip imprudent de 
roadele ei: 

Eroul nostru s-a culcat pe lauri prea 


devreme... 


Culcă-te (sau poţi să te culci) pe o (sau pe 
acea) ureche (Pfm.) = E în zadar să mai speri: 
Tot eu am să-ți fiu clironom |moştenitor, 
urmaş]. Culcă-te pe acea ureche! (VASILE 
ALECSANDRI) 
—  Culcă-te pe-o ureche! S-a cam 


terminat cu binele... 


Mergi de te culcă! (Fam.) = Lasă-mă în pace! 
Moşule, mergi de te culcă, nu vezi că s- 
a-ntunecat ? (MIHAI EMINESCU) 


CULEGE 
A culege(sau a aduna) (pe cineva) de pe 
drumuri (Pfm.) = A ajuta pe cineva aflat în 
mizerie, oferindu-i mijloace de trai şi adăpost: 
Noroc că mai trăiau bătrânii şi şi-au 
adunat de pe drumuri fata şi nepotul. (PAVEL 
DAN) 
După ce că el l-a cules de pe drumuri, 


acum omul făcea nazuri şi parcă uitase. 


A se culege (sau a se strânge) pe acasă (Pfm.; 
nob.; d. oameni) = A se întoarce acasă: 

— Oare ce-i cu tine, Petrică, dragul 
mamei, de nu mai ai stare şinu te strângi şi tu pe 
acasă ca oamenii? se tângui Smaranda. (LIVIU 
REBREANU) 


A-şi culege măselele de pe jos (Pfm.) = A fi 
bătut bine: 

[...] primeşte cât face într-adevăr 
ruptura ta de antereu şi nu te obrăznici mai mult, 
căci te voi cârpi, sărmane, de-ţi vei culege singur 


măselele de pe jos. (NICOLAE GANE) 


Alege până culege (Pfm.) = Exprimă faptul că, 
dacă eşti prea pretențios, s-ar putea să rămâi cu 
partea cea mai proastă: 

Eu gândesc că tot om alege, om alege, 
pân-om culege. (ION CREANGĂ) 


Vasile ILINCAN 


CULME 
A ajunge la culme = A întrece orice măsură: 

Şi de aici supărarea părintelui Oșlobanu 
ajunsese la culme; să nu vadă sămânță de călugăr pe 
la biserica lui, că-i potopeşte! (ON CREANGĂ) 


A fi în culmea fericirii (Pfm.) = A fi foarte fericit: 

Acest june atât de entuziasmat era Mitică 
Râmătorian, faimosul slujnicar, carele se afla în 
culmea fericirei, căci dobândise totul de la amanta 


sa. (NICOLAE FILIMON) 


Asta-i culmea(sau culmea culmilor)! (Pfm.) = 
Exprimă indignarea: 

Asta chiar că-i culmea! M-am găsit pe cine să 
întreb! N-ai zis că-i bine c-am lăsat-o baltă? lar vrei 
să scriu!? (LIVIUS CIOCÂRLIE) 


CULOARE 
A avea culoare (Pfm.) = A arăta bine la faţă: 
Fata avea culoare şi era sprintenă. 


A-şi pierde culoarea (sau culorile) (Pfm.; d. față) 
= A deveni palid: 
La ieşirea din cabinetul medicului, ea îşi 


pierduse culoarea şi avea amețeli. 


CULTIVA 
A(-şi) cultiva spiritul = A (se) forma spiritual prin 
studiu: 

Trăind la țară ne vom deda la o vieața 
dulce pastorală; vom avea cărţi cari să ne distragă, 
ne vom cultiva spiritul. (D. BOLINTINEANU) 

Toată viața, ea a încercat să-şi cultive 
spiritul prin lecturi atente şi sistematice. 


CUM 
A nu avea (saua nu ști) cum = A nu avea 
modalitatea, posibilitatea, mijloacele de a... : 
Pentru atâta încredere, nu am cum Să-ţi 
mulțumesc. (AL. ODOBESCU) 
Dulce ti-i guriţa, lele, / Mai dulce n-are cum 
fi, /Că-i ca strugurul din vii. JARNIK-BÎRSEANU) 


Cum de... = Cum se face că..., cum se poate, cum e 
posibil că...: 

Plesni de necaz cum de să fie el ocărit. 
(P. ISPIRESCU) 

Bunele bătrâne nu se puteau dumiri cum 
de sunt atât de învățați drăguţii lor. (C. 
NEGRUZZI) 

Trandafir ş-un fir subțire, / Rău m-ai 
scos, dragă, din fire; / Trandafir ş-un fir mai 
gros, / Mult mă mir cum de m-ai scos. 
(JARNIK-BÎRSEANU) 

(Cu o nuanţă de regret) Cum de să se 
prăpădească o aşa bunătate de june? (P. 
ISPIRESCU) 


Cum nu este (sau nu se mai află) = Se spune 
despre cineva; sau ceva care posedă în cel mai 
înalt grad anumite calități: 

Avea omul acela o fată, dar aşa fată 
frumoasă, cum nu era in toată lumea ca ea. (|. 
POP-RETEGANUL) 

Broasca se dete de trei ori peste cap şi 
se făcu o zână gingaşă, şi plăpândă, şi frumoasă 
cum nu se mai afla sub soare. (P. ISPIRESCU) 


Cum şi în ce chip sau cum şi ce fel = În ce fel: 
Nu ştiu însă cum şi ce fel ne aduse vorba a 
pomeni despre grauri. (AL. ODOBESCU) 


Da) cum (să sau de) nu! = a) Desigur! fireşte! 
mai încape vorbă ? se poate altfel ? vezi bine !: 

— Tu, ciocârlane, nu cumva ştii unde se 
află Mănăstirea de Tămiie? 

— Da cum să nu ştiu, stăpână? (ION 
CREANGĂ) 

Mândrulică, ochii tăi / Bine seamănă 
cu-ai mei! / — Da cum, foc, n-or sămăna, / Că-s 
făcuți pe seama ta. (JARNIK- BÎRSEANU) 


b) Vorbă să fie ! da de unde ?!: 

Acum cred că... mi-i da drumul să intru 
la dumnezeu, că tare mare treabă mai am. — Da, 
cum nu; ia mai pune-ţi pofta la o parte, că doar 
nu piere lumea. (ION CREANGĂ) 


CUMETRIE 
A strica cumetria (Mol.)= A rupe prietenia cu 
cineva: 


— Ia, vezi, să nu stricăm cumătria! 

CUMPĂNĂ 

A arunca (ceva) în cumpănă = A aduce ceva ca 

argument decisiv în rezolvarea unei probleme: 
Fiecare se crezu obligat să arunce în 

cumpănă câte-o vorbă. (LIVIU REBREANU) 


A fi în cumpănă de viaţă (sau de moarte, rar, de 
pieire) (Înv.) = A fi în pericol de moarte: 

Mi s-a arătat în stele cumpănă de moarte 
pentru viaţa ta. (MIHAIL SADOVEANU) 


A fi (sau a sta) în cumpănă (rar în cumpene) = A 
şovăi în luarea unei hotărîri, a fi nedecis, a se afla 
în dilemă: 

Stătu puţin în cumpănă, plimbându-şi ochii 
asupra mobilelor orăşeneşti din juru-i, dar fără să 
le vadă. (MIHAIL SADOVEANU) 

Se pune ea pe gânduri şi stă în cumpene 
cum să dreagă şi ce să-i facă. (ION CREANGĂ) 

Adesea mi s-a cerut s-o scriu, şi am Stat în 
cumpănă dacă s-o fac, din multe pricini. (REGINA 
MARIA A ROMÂNIEI) 


A pune (pe cineva) în cumpănă (Înv) = A pune 
(pe cineva) în încurcătură; a-l face să şovăie 
(înainte de a lua o hotărâre): 

Să gândeşti pentru cel ce nu gândeşte, să 
pui în cumpănă dările comunale, să le deschizi 
oamenilor ochii ca să nu puie dări peste dări [...] 
(MIHAI EMINESCU) 

Cererea lor puse în mare cumpănă şi 
ameţeală pe Bathori. (NICOLAE BĂLCESCU) 


A trage (greu) în cumpănă = A avea importanță 
(mare): 

Arăpoaica le spuse că petecul îl dă celuia 
ce îi va da atâți galbeni cari să tragă la cumpănă 
cât şi mătăsăria. (P. ISPIRESCU) 


A trage o cumpănă (Mol.) = A trece printr-o 
încercare grea: 

Pe-atunci am tras eu o cumpănă de-am 
rămas însemnat pân’ ce-oi intra în mormânt. 


(MIHAIL SADOVEANU) 


A ţine în cumpănă = A echilibra: 

Nimic nu garantează mai bine propriele 
drepturi ale fiecăruia ca respectul ce trebuie să 
avem noi înşine pentru drepturile care le ţin în 
cumpănă. (ION GHICA) 


Cumpăna apelor sau cumpănă de ape = Linie 
sau punct înalt de teren de unde apele îşi trag 
izvorul şi de unde se separă, pornind la vale pe 
unul din cele două versante: 

(Fig.) Zorii mijesc şi stăm la cumpăna 
apelor. / Ape se-afundă-n trecut, ape curg în 
viitor. (MARIA BANUŞ) 


Cumpăna nopţii = Miezul nopții: 
Târziu, în cumpăna nopții, aude o voce 
pe şoptite. (POP.) 


CUMPĂNI 
A cumpăni (ceva) în mână (Înv.) = A încerca 
cu mâna greutatea unui obiect: 

O cumpănii o clipă în mână. O potrivii 
şi dădui cu ea de pământ. Bubui. Când eram 
copil mă jucam deseori în felul acesta, cu 
căciula mea, dacă aveam căciulă, dacă nu, cu 
căciulile altora. (ZAHARIA STANCU) 


A cumpăni din ochi (Înv.) = A examina spre a 
stabili valoarea: 

Spetezele trebuie să fie bine cumpănite 
din ochi şi din cuţit, ca să nu fie una mai grea 
decît alta; (P. ISPIRESCU) 

După ce sfirşiră, Midas împărat se 
gândi niţel, pironi ochii in pământ ca şi cum ar 
pune in cumpănă măiestriile amânduror zeilor 
la cântare. (IDEM) 


A i se cumpăni cuiva viaţa (Înv.) = A-i fi viaţa 
în primejdie: 

Niciodată pân-atunci împărăţia otomană 
nu se aflase în aşa cumpănă de pieire. (NICOLAE 
BĂLCESCU) 


A-şi cumpăni vorbele = A se gândi, a chibzui 
înainte de a spune ceva: 
Teranii ca şi boierii. Liniştită şi solemnă 


este ținuta tuturora, cumpănită vorba lor, ceva 


Vasile ILINCAN 


din spiritul bătrânilor romani pluteşte asupra 
adunării. (NICOLAE IORGA) 

El ascultă şi pe unul şi pe altul. Şi punând 
vorbele ambilor în cumpăna dreptății, văzu în care 


parte bate. (P. ISPIRESCU) 


CUMPĂRA 
A cumpăra venitul moşiei (luz.) = A arenda: 

[...] serdarul Panaioti Cazimir se asociază 
cu bucovineanul Teodor Mustaţă pentru a cumpăra 
venitul a a 35 (treizeci şi cinci) de moşii din 
Moldova. (CONSTANTIN C. GIURESCU) 

Venitul  moşiilor din primul an după 
decesul meu se va păstra ca fond de rezervă. 
(LEANA POPOVICI) 


Cum am cumpărat-o, aşa o vând (Pfm.) = Repet 
aşa cum am auzit: 
Ti-am povestit întocmai: cum am cumpărat- 


0, aşa o vând. 


CUMPĂT 
A sta în cumpăt (Pop.) = A chibzui: 
A stat mult în cumpăt, dar a plecat până la 


urmă. 


A-şi căpăta cumpătul (Pfm.) = A-şi recăpăta calmul: 
Peste câteva ore şi-a căpătat cumpătul şi 


acum zâmbea pe sub mustață. 


A(-şi) pierde (sau a prăpădi) cumpătul (Pfm.) = 
A-şi pierde calmul: 

Mireasa acuma găsindu-şi norocul, / De 
părere bună nu o-ncăpea locul. / „Îşi pierduse 
cumpătul, / Ca găina umbletul. ” (ANTON PANN) 

Negustorul, rubicond şi stacojiu de ani şi de 
„comestibile”, îşi pierdu cumpătul, începu să joace 
pe cele două picioare groase în dosul tejghelei ca un 
curcan apoplectic [...] (G. IBRĂILEANU) 


A-şi ține cumpătul (Pfm.) = A-şi păstra calmul:— 
Stai, domnule, nu-ţi perde răbdarea, 
stăpâneşte-ți nervii, nu te zăpăci, păstrează-ți 
bunul cumpăt |...] COAN SLAVICI) 
El a încercat să-şi țină cumpătul, deşi i-a 
fost greu. 

Pe sub cumpăt (Înv.) = Pe ascuns, pe furiş, cu 
vicleşug: 

S-ar fi zărit intr-acea noapte oameni d- 
ai lui Stoica... strecurându-se pe sub cumpăt în 
casele răposatului Ilie comisul. (AL. 


ODOBESCU) 


CUMVA 
(Să) nu (care) cumva să... = Sub nici un motiv 
să nu...: 

Să nu cumva să deschideţi, până ce nu-ţi 
auzi glasul meu. (ION CREANGĂ) 

Dar nu cumva să faci de altfel, că nici în 
borta şoarecului nu eşti scăpat de mine. (IDEM) 


(Oare) nu (care) cumva...? = Oare (din 
întâmplare) nu...?: 

Nu care cumva ai socotit că răpindu-mi 
ținerețile... să le  închizi, ca într-o 
ocnă? (BARBU DELAVRANCEA) 

Oare nu cumva nenea Martin a dat raita 
pe la d-ta pe-acasă? (ION CREANGĂ) 

Nu cumva aş putea să-l angajez în trupa 


mea? (VASILE ALECSANDRI) 


CUNOAȘTE 
A cunoaşte ceva ca-n palmă (Pfm.) = A 
cunoaşte foarte bine: 

După atâția ani petrecuţi în laşi, 


tânărul cunoştea oraşul ca-n palmă. 


A cunoaşte ceva (de pe urma unei împrejurări) 
= A se alege cu un profit: 

Nu-s deprins a îmbla cu croşna în spate, 
din stăpân în stăpân, şi vreau să cunosc ceva, 
când voi ieşi de la dumneata. (ION CREANGĂ) 


A cunoaşte lumea = A avea experiența vieţii: 
Puteai să-i ceri un sfat oricând, căci 


bătrânul trecuse prin multe şi cunoştea lumea. 


A cunoaşte toate chichițele = a) A cunoaşte în 
detaliu un meşteşug: 

Şi pe când madama era foarte fericită că 
poate să citească în toată tihna, Gogu era fericit 


să se joace cu un adevărat băiat, şi-a ajuns să 


Dicţionar de expresii româneşti în contexte A — C 


cunoască o mulțime de unghiuri şi de chichițe din 
curtea şi din grădina lor. (OAN SLAVICI) 


b) A cunoaşte toate detaliile şi dedesubturile unei 
afaceri: 

Eu însă crez că domnu vătaf de curte trebuie 
să fi căzut în vreo nenorocire, căci prea cunoaşte 


chichițele pe de rost. (|. M. BUJOREANU) 


A face cunoscut cuiva (ceva) = A aduce la cunoştinţa 
cuiva, a da de ştire, a avertiza, a preveni: 

Măria-sa regele Poloniei, mare ducă de 
Lituania... vă face cunoscut ca să vă închinaţi. (C. 
NEGRUZZI) 

La acest sfat toți fură de părere şi 
îndemnară pe Mihai ca să țină domnia acestei 
țări... Spre a face cunoscută împăratului această 
hotărâre a ţării, Mihai îi trimise îndată doi soli. 
(NICOLAE BĂLCESCU) 


A nu cunoaşte moarte = a) A fi nemuritor: 
Noi nu avem nici timp, nici loc / Şi nu 
cunoaştem moarte. (MIHAI EMINESCU) 


b) (D. obiecte) A fi trainic, durabil: 
O astfel de construcție nu cunoaşte 


moarte, a spus inginerul. 


A (nu-)şi cunoaşte lungul (sau vârful) nasului = A 
(nu-)şi da seama de ce i se cuvine; a fi obraznic: 

Ba acuma v-a mai intrat în cap să cereţi şi 
pământurile boierilor pe prețuri de batjocură, ori 
chiar de pomană. Aţi ajuns să nu vă mai cunoaşteţi 
lungul nasului... (LIVIU REBREANU) 

Vru... să-i arate că nu-şi cunoaşte lungul 


nasului. (P. ISPIRESCU) 


Pe unde trece, se cunoaşte = Rezultatele activității 
sunt evident: 
Toată lumea îl aprecia, căci pe unde 


trecea el, se cunoştea. 


CUNOȘTINȚĂ 

A aduce (pe cineva) la buna (sau dreapta) 

cunoştinţă (Înv.) = A ajuta pe cineva să înţeleagă: 
[...] secretarul lui [Corneliu Coposu], care 

îi va aduce la cunoştinţă un caz de o gravitate 

excepțională şi îi va solicita o intervenţie de 
extremă urgenţă. (CRISTIAN FULGER) 


A aduce la cunoştinţa cuiva = A informa pe 
cineva despre ceva, a face cunoscut: 

M-o trimis... să aduc la cunoştinţa 
măriei-voastre, că el, cică, poate să vă facă 


podul. (ION CREANGĂ) 


A avea (sau a lua) cunoştinţă de ceva = A şti, a 
cunoaşte, a fi informat: 

Ajungând la curtea împăratului vecin, 
luă cunoştinţă... de împrejmuirea curții. (P. 
ISPIRESCU) 

Pasămite aveau zmeii cunoştinţă de 
vitejia lui. (IDEM) 


A da (sau a supune) în cunoştinţa cuiva = A 
înştiinţa: 

Având aici vreme de ajuns, mă 
îndeletnicesc mai mult cu cetera şi cu cântări. 
Am dat în cunoştinţă cu mulţi de ai noştri, iar 
mai vârtos cu Mârza. (|. BUDAI-DELEANU) 

Dă în cunoştinţă purtările vremii şi 


schimbările norocirii. (ANTON PANN) 


A face cunoştinţă cu cineva = A stabili o relație 
socială cu cineva: 

Acolo am făcut cunoştinţă cu o mulțime de 
contese şi de prințese. (V ASILE ALECSANDRI) 

Niţă a ajuns în Capitală şi s-a pus să-și 
caute de lucru. A făcut cunoştinţă ba cu unul, ba 
cu altul, recomandându-şi talentul şi căpătând 
din toate părțile complimente şi dovezi de 
admirațiune. (|. L. CARAGIALE) 


A face cuiva cunoştinţă cu cineva (Fam.) = A 
prezenta pe cineva cuiva: 

Am să-ți fac cunoştinţă şi cu doi prieteni 
ai mei. (ION PAS) 


A lua (la) cunoştinţă (de ceva) = A fi înştiințat: 

În solitar, un bun jurnalist va ține mereu 
cont de pragul de aşteptare al consumatorului 
de presă, care doreşte să fie informat prompt, 
corect şi obiectiv, să câştige timp şi bani, să fie 
scutit, pe cât posibil, de eforturi suplimentare, 


Vasile ILINCAN 


să ia cunoştinţă de evenimentele care îl privesc 


[...] (DORIN ŞTER) 


A (nu) avea (mare sau desăvârşită) cunoştinţă 
de ceva (Înv.) = A (nu) şti (sau a nu) fi bine 
informat despre ceva: 

Originalitatea nu se afirmă întreagă decât 
prin opunere față cu o tradiţie, şi această opunere 
trebuie să se facă în cât mai deplină cunoştinţă de 
cauză. (PAUL ZARIFOPOL) 


A-şi pierde cunoştinţa = A leşina: 
Rana acestuia era uşoară, gloanțele 
trecând numai prin carne sub ţâţa stângă şi el nu- 


şi pierduse deloc cunoştinţa; (RADU ROSETTI) 


A-şi veni în cunoştinți = A-şi veni în fire după o 
rătăcire a minţii, a recăpăta judecata normală: 

Să o lăsăm singură... poate că şi-a veni în 
cunoştinţi. (VASILE ALECSANDRI) 


A-şi veni în (sau la) cunoştinţă = A-şi da seama: 

Mai mare strălucire şi gingăşie ca aceasta 
nu se mai văzuse sub soare şi pe la dânşii până 
atunci. Începură a-şi da coate, a-şi veni în 
cunoştinţă şi a se căi de râsul ce făcuseră de 


fratele lor. (P. ISPIRESCU) 


În (ne)cunoştinţă de cauză = (Ne)cunoscând bine 
un lucru, o situaţie: 

Vorbea, în perfectă cunoştinţă de cauză şi 
cu egală competență, despre greva sindicalistă din 
Franța; (|. L. CARAGIALE) 

Nu credeam că el a acționat în 


necunoştință de cauză. 


CUNUNAT, -Ă 

A nu fi cununat cu cineva (sau cu nimeni) (Pfm.) 

= A nu avea nicio obligaţie morală faţă de cineva: 
Mugur, evitând discuţiile tăioase. Aducând 

argumente din altă bilă de noțiuni („doar nu-s cununat 

cu tine ca să fipi la mine”), oprind orice tentativă prin 


cuvântul „crin” [...] (EMIL BRUMARU) 


CUNUNĂ 
A avea (sau a fi cu) dinţii cunună (Pop.) = A avea 
toți dinții: 

Baba a primit-o zâmbind şi arătându-şi 
nişte dinţi cunună, lungi şi ascuțiți ca de câine 
[...]. (http://www.e-calauza.ro/) 


A sta cunună împrejurul cuiva (sau a ceva) = 

A sta în jurul cuiva formând un cerc închis: 
Când se punea la masă, copiii stau 

împrejuru-i cunună deplină. (P. ISPIRESCU) 


CUNUNIE 
A-i săruta cuiva cununiile (Pop.) = A lua parte 
la cununia cuiva: 

În capul alaiului are să meargă muzici 
şi oaste multă; dupe aceea ţarul în mijlocul 
ştabului, şi dupe ei alte muzici şi oaste; iar mai 
înainte de toţi şi dupe toți şi printre toți, să vă 
vârâți dumneavoastră cu copilele şi cu copiii, să 
vă trăiască, să le sărutați cununiile! (|. L. 


CARAGIALE) 


A lua (pe cineva) cu cununie = A se căsători cu 
cineva (religios): 

O avea [pe nepoată] de la o soră a ei, 
care nu avusese bărbat cu cununie. (ION PAS) 


A(-şi) pune cununie pe cap (sau pe frunte) = A 
(se) cununa: 

Și-l logodiră cu o fetişcană de-aci din 
sat şi puseră terminul cununiei şi veni şi acel 
termin, popa le cântă Isaia dănțuieşte şi-i purtă 
pe la icoane cu cununiile pe cap, iară după 
cununie plecară spre casa mirelui să se ospăteze 
[...] (. POP-RETEGANUL) 

Cei doi şi-au pus cununia pe cap la 
biserica din satul natal. 


CUPTOR 
A aduce (părinţilor) noră pe cuptor (Pop.) = 
A se însura: 

Într-o bună dimineaţă, feciorul mamei îi 
şi aduce o noră pe cuptior. (ION CREANGĂ) 

—  S-a-nsura, zise moşu Dumitru, 
oarecum cu deznădejde. Vei vedea tu cum s-a- 
nsura el. Ti-a aduce vro fată pe cuptor, şi atunci 
poftim de-o primeşte. (A. MATEEVICI) 

A-i cădea (sau a-i pica) pe cuptor (Reg.) = Se 
spune despre o fată care a avut relații cu un băiat 
şi-l sileşte să o ia în căsătorie: 

Tatăl îi spunea adesea băiatului ca nu 
cumva Să-i pice fata pe cuptor. 


A sta (sau a zăcea) pe cuptor (sau a se muta de 
pe vatră pe cuptor) = A trândăvi: 

Aşa, numai să se mute de pe vatră pe 
cuptor, ştie şi hleabul |[hârb] de baba mea, de- 
acasă. (ION CREANGĂ) 

Sta toată ziua pe cuptor şi nu făcea nimic, 


iar nevasta era harnică foc. 


A trăi pe cuptor (Pop.) = A fi leneş: 
O viață a avut şi pe-aceea a trăit-o pe 
cuptor... 


CUR 
A gândi cu curul = A judeca prost: 

Curologia pură încearcă să desluşească 
înțelesurile adânci ale expresiei „gândeşti cu 
curul”, care indică indubitabil curul ca centru 


cognitiv. (COSTIN OPROIU, DAN STANCA) 


A râde lumea de cineva şi cu curul = A ajunge 
batjocura lumii: 

Şi de atunci ca mai ba să se arate ceilalți 
flăcăi fuduli față de Ionică şi să-l mai ție de prost 
ca până atunci. lar lui Vasile i s-a dus buhul în 
toate părţile, de-l râdeau toți şi cu curul. (ION 
CREANGĂ) 


A se băga (sau vârî) cu rufa (sau cămaşa) în 
curul săracului (sau ca musca în curul calului ori 
ca musca-n coada calului) = a) A se băga nepoftit 
în vorbă: 

— Nu te-am întrebat pe tine! se răsti popa, 
mânios. Ce mi te vâri în vorbă, ca musca-n coada 


calului? (G. TOPÂRCEANU) 
b) A se duce undeva neinvitat. 
A se da de-a curu-n cap = A se da de-a berbeleacul: 


— Na-ţi, zice, bucăţica asta de fier, dă-te de 
trei ori de-a curu-n cap pe dânsa şi te-i face o 

muscă — pe urmă te-i pricepe cum s-o iei. 


(MIHAI EMINESCU) 


A se da în cur şi-n cap = a) A se da de-a 
berbeleacul. b) A face totul: 

[...] n-o să mai găsiți la banii ăştia să vă 
dați şi-n cur şi-n cap. (RADU ALDULESCU) 


A se scula (sau a sta) cu curu-n sus = A fi prost 
dispus: 

Ai Stat toată ziua cu curu-n Susşi-acu' te 
găsi duşul? (MUGUR BURCESCU) 


A-şi pune palma în cur = A fi nepăsător: 

Ştiţi doar să vă puneţi palma în cur şi să 
umblați în dorul lelii prin lume. (CĂTĂLIN 
MIHULEAC) 
Gura bate curul (sau fundulj= Vorba 
nesocotită se pedepseşte: 

Dragul meu, orice-ai spune, gura bate 
curul. „Doamne, prea multă patimiă ! Oare nu 
cumva sunt nedrept?” (ARISTIDE BUTUNOIU) 

Gura bate fundul, doamnă Limpi, eu 
sunt singur de vină: i-am spus odată tovarăşului 
cârcserdar [căpitan de jandarmerie (turcă); 
comandantul unei potere] de la pașapoarte (ION 


D. SÎRBU) 


Mă doare în cur (de cineva sau de ceva) = 
Puțin îmi pasă (de tine)!: 

De pildă pe Vasile, agent cognitiv 
generic, îl doare-n cur de tot felul de tematici. 


(COSTIN OPROIU, DAN STANCA) 


CURA 
A cura ouă (roşii) cuiva = A acorda cuiva 
atenţie (de teamă sau din respect): 

Când te crede mic, nu-ţi prea cură ouă 


roşii. (GLIGORE JIPESCU) 


CURAJ 
A avea curajul să facă ceva = A fi capabil să facă 
ceva pentru a impresiona sau a sfida pe cineva: 

Hei! de-aş avea curaj... ce i-aş mai 
spune prin întuneric! (VASILE ALECSANDRI) 


Vasile ILINCAN 


A avea curajul opiniilor sale = A-şi susține punctul 
de vedere, în ciuda opoziției pe care o suscită: 

Justin Pârvu avea curajul opiniilor sale, 
într-un timp dificil, caracterizat mai ales printr-o 
descurajantă răsturnare a valorilor. (CRISTIAN 
SANDACHE) 

Consilier şi vicepreşedinte în deceniul 
care a urmat, Dincă Schileru s-a remarcat prin 
vehemența şi curajul opiniilor sale care au 
culminat cu un atentat la adresa vieţii sale, din 
fericire nereușit, în 1880. 
(http://Awww.verticalonline.ro/) 


A-şi face curaj = A se îmbărbăta, a-şi lua inima în 
dinți: 

Sacul era greu de tot; decât fata îşi făcu 
curaj, se optini cât putu şi...se duse cu el la gârlă. 
(POP.) 


CURAT, -Ă 
A nu fi (lucru) curat (Fam.) = A fi ceva (anormal) 
la mijloc: 

Păsările îi cunoşteau, ele ştiau că nu-i 
lucru curat. (|. POP-RETEGANUL) 

El pricepuse că beţia aia d-atuncea nu 
fusese lucru curat. (P. ISPIRESCU) 

Bine că am scăpat de belea; că nici lucru 
curat n-a fost aici. (ION CREANGĂ) 


A scăpa cu obrazul curat = A ieşi nepătat dintr-o 
situaţie dubioasă: 

Aveam mulți sorţi de a scăpa cu obraz curat 
din încercarea duelului. (NICOLAE GANE) 


Curată socoteală (Fam.) = Lucru clar, indiscutabil: 

De-i lovi bărbatul cu lopăţica... Se duce 
de-a tumba peste nouă mări şi nouă ţări... curată 
socoteală. (VASILE ALECSANDRI) 


Vorbă curată = Vorbă spusă fără înconjur, pe 
şleau, categoric: 

Vorbă curată! niciun al doilea Nimrod, 
vânătorul biblic, niciun al doilea sfânt Hubert, 
vânătorul minunat al creştinilor, eu unul n-am să 


mă fac. (AL. ODOBESCU) 

CURBĂ 
A lua curba (D. vehicule) = A vira: 
Soferul nu a luat curba bine şi a intrat 


în şanţ. 


CURCAN 
A se umfla în pene ca un curcan = A-şi da aere: 

Fiul împăratului era mândru nevoie 
mare! fiindcă zâna numai cu dânsul jucă cât 
tinu hora. Şi unde se rotea pe lângă dânsa şi se 
îngâmfa ca un curcan. (P. ISPIRESCU) 

Sufletul lui Titu începuse să se mai 
învioreze când deodată văzu că învățătorul 
galben se umflă şi se roteşte ca un curcan, 
făcând semn mânios unui grup de copii ce 
stăteau deoparte. (LIVIU REBREANU) 


CURCĂ 

A fi (sau a sta, a umbla) ca o curcă plouată 
(sau beată) (Pfm.) = A fi (sau a sta, a umbla) 
abătut, dezorientat, zăpăcit: 

Se lasă duse sub un brad / Unde se- 
mpiedică, mai toate, / Şi leşinate-n braţe-ţi cad, 
/ Ca nişte biete 
MINULESCU) 

Te-aş pupa, mă — a râs soţul, cu gura 


curci plouate... (l. 


plină — că tare mi-e drag când te văd aşa, ca o 
curcă plouată, da’ eşti plin de funingine ca puiul 
dracului!(G. M. ZAMFIRESCU) 

Matei se plimba ca o curcă beată prin 
casă; cred ca e rupt de oboseală. 
(http://www.utilecopii.ro/) 


A face sporul curcilor = A nu avea niciun spor: 
De când lucrează împreună, ei fac 


sporul curcilor. 


Nici curcă, nici curcan (Pfm.) = Se spune 
despre cel care n-are o situație precisă: 
Omul umbla de colo-colo: nici curcă, 


nici curcan. 


Râd şi curcile (Pfm.) = E din cale-afară de 
caraghios: 

— Aş! întâmpină el. Căsnicie fericită cu tine 
nu se poate. Ar râde şi curcile de mine dac-aş spune 
că sunt cununat cu tine. (IOAN SLAVICI) 

Mulţi dintre colegii mei din PMP au 
început încă din seara alegerilor să spună că e o 
mare victorie, că este singurul partid de dreapta 
care a progresat şi alte baliverne de astea de care 
râd şi curcile, este de un comic nemaipomenit! 


(http://www.cotidianul.ro/) 


CUREA 
A (nu)-l ţine pe cineva cureaua (sau curelele) = 
a) A (nu) avea curajul de a face ceva; a nu fi 
capabil de o acțiune: 

Mai poftească de-acum şi alți leneşi în 
satul acela, dacă le dă mâna şi-i ține cureaua. 


(ION CREANGĂ) 


b) (Arg.) A-şi pierde vigoarea: 
Va fi fost ori nu aşa, destul că Păcală s-a 
săturat ca un paşă turcesc, încât abia-l mai țineau 


curelele. (IOAN SLAVICI) 


A scoate curele din pielea cuiva = A se purta rău 
cu cineva: 
Fata avea o viaţă grea, căci el îi scotea 


mereu curele din piele. 


CURENT 
A fi (sau a se pune) la curent = A se informa cu 
privire la un lucru, la o activitate: 

Isbăşescu îl pusese în curent de ieri, dar 
credea că e bine să se facă a n-o cunoaşte. Câţiva 
oameni de treabă se grăbiră să-i explice cum şi ce 
s-a aflat. (LIVIU REBREANU) 

Sper că sunteți la curent cu faptul că la 
Iaşi, în aceste zile, se pun bazele unui nou partid. 
(http://www.altphel.ro/) 


A se lăsa dus de curent = A se lăsa influenţat de 
părerile altora: 

[...] junele visător, aşadar, se lasă dus de 
un curent lăuntric incomparabil mai puternic. 
(AURA CHRISTI) 

L-a sfătuit să nu se lase niciodată dus de 
curent şi să fie el însuşi. 


CURGE 
A curge gârlă (Pop.) = A veni din belşug: 

Se silea bietul împărat, cu toți cei 
doisprezece fii ai săi, să facă pace, să fie între 
oameni bună învoire, să oprească relele ce-l 
bântuiau, dar geaba, pagubele curgeau gârlă. (P. 
ISPIRESCU) 


A-i curge borşul (Arg.) = A avea o hemoragie, 
a sângera: 

A, ai dat destul de bine... însă păcat că 
nu i-a dat borşul pe nas... Ba nu, ai dat bine, la 
copoi, ha, ha, ha, nu le curge borşul cu una cu 
două... (D. R. POPESCU) 


A-i curge peticele (Pfm.) = A fi îmbrăcat în 
haine zdrențăroase: 

Şi cât se plefturesc ei unii pe alții, pe 
noi, copiii, rămaşi pe drumuri fără stăpâni, ne- 
au umplut păduchii şi curg peticele pe noi. 
(http://www.timpul.md/) 


Dacă nu curge, pică (Fam.) = Chiar dacă 
profitul nu este mare, tot te alegi cu ceva: 

Nu-i vorbă, după buget e mică, aşa e... 
decât tu nu eşti băiat prost; o mai cârpeşti, de 
ici, de colo; dacă nu curge, pică... Las' că ştim 
noi! (|. L. CARAGIALE) 


Va curge multă apă pe gârlă (sau pe Dunăre, 
pe vale) (Fam.) = Va trece mult timp: 

Trebuie să mai treacă multă apă pe 
Moldova, până ce-i învăța tu atâtea şi-atâtea. 
(MIHAIL SADOVEANU) 


CURMA 
A curma pământul= A umbla (sau a se zbate) 
mult: 

Toată viaţa el a fost în stare să curme 


pământul numai să le fie bine copiilor. 


A fi curmat de foame (Pfm.) = A-i fi foarte foame: 
Seara, când s-a întors acasă, băiatul era 


curmat de foame şi începuse a striga de la poartă. 


CURMEI 
A încropi din tei curmei = A aduna puțin câte 
puțin: 


Vasile ILINCAN 


Nu i-a fost uşor să încropească din tei 


curmei şi s-o scoată la capăt. 


A lega curmei = A lega strâns: 
Cumetre, mi se pare că sunt legat curmei / 
De fiecare  cracă de tei. (AL. 


MACEDONSKI) 


c-o funie 


A lega teie de curmeie = A căuta subterfugii: 
Nunul cel mare nu prea vrea, şi tot leagă 
teie de curmeie, dar la urma urmei 


încotro. (M. SEV ASTOS) 


n-are 


CURMEZIŞ 
A grăi curmeziş = A fi de altă părere decât ceilalți; 
a contrazice: 

De fiecare dată, femeia grăia curmeziş, 
chiar dacă avea sau nu dreptate. 


A se pune în curmeziş = a) A se pune în calea 
cuiva sau a ceva: 

Din zi în zi George pricepea mai lămurit 
că lon i se pune de-a curmezişul. De aceea se 
încăpățâna mai rău. (LIVIU REBREANU) 


b) A nu fi de acord: 

Acolo suntem între noi, Belciug lucrează, 
dumneata îi vei da o mână de ajutor la nevoie, iar 
tatăl dumitale n-are să ni 
curmezişul... Nu-i aşa?... (IDEM) 


se pună de-a 


CURS 
A da curs unei cereri (sau urmare la ceva) =a) A 
rezolva, a soluţiona: 

În această perioadă, puteți fi reținut în 
arest timp de maxim l an. Instanţa hotărăşte dacă 
dă curs sau nu cererii de extrădare. 
(https://e-justice.europa.eu/) 


b) A pune în aplicare : 
Moşneagul promite pe tot ce are mai sacru 
că nu va da urmare convenției comerciale (|. L. 


CARAGIALE) 


CURSĂ 
A abandona cursa = A se retrage; a renunţa la o 
competiţie: 

Unul dintre candidaţii democrați pentru 
Casa Albă, Hillary Clinton, a respins solicitările 
unor lideri ai partidului de a abandona cursa 
electorală pentru nominalizarea formaţiunii la 
alegerile prezidenţiale, transmite BBC. 
(http://www.hotnews.ro/) 


Și, cu cât durerea sufletească este mai 
mare, cu atât riscul de a abandona cursa este şi 
el mai mare... Un alergător pe care-l doare 
inima, fie trebuie sa încetinească, fie trebuie să 
se oprească şi să abandoneze. 
(http://cercetatiscripturile.intercer.net/) 


A cădea (sau a se prinde, a da) în cursă = A 
intra într-o mare încurcătură: 

Se pare că zâzania ce caută „Românul” 
să arunce în rândurile opoziţiunii şi-a produs 
efectul şi confrații noştri de la „Binele public” au 
căzut cei dintâi în cursă. (MIHAI EMINESCU) 

Lăsându-se jos, ce făcu el, ce drese, că 
numai clape! dete într-o cursă de-ale omului. (P. 
ISPIRESCU) 


A întinde (sau a pune) cuiva o cursă = A 
ademeni pe cineva spre a-l pune în dificultate; a 
pune pe cineva la încercare: 

Pentru a ne întinde o cursă, inovatorii 
recurg adesea la următorul sofism: “Poate 
Biserica să schimbe calendarul sau nu?” 


(https://ortodoxianecenzurata.wordpress.com/) 


CURTE 

A face (cuiva) curte = a) A căuta să câştige 
favoarea, simpatia, dragostea unei femei; a curta 
pe cineva: 

Era Tănase Scatiu, care făcea curte 
Tincuţei prin talentul calului său, al cărui 
„umblet” era o adevărată minune. (DUILIU 
ZAMFIRESCU) 

Mi-a făcut curte, berbantu, tot drumul şi, 
zău, între noi să rămâie... dacă nu mi-ar fi fost de 
mai că... (VASILE 


ighemonicon, mai că... 


ALECSANDRI) 


b) (Pgn.) A linguşi (pe cineva), a-şi arăta admirația 
față de o femeie, pentru a-i câştiga simpatia: 


Dicţionar de expresii româneşti în contexte A — C 


Pe vremea aceea nu era lucru lesne de a fi 
galant şi nu fiecine îndrăznea a face curte. (ION 
GHICA) 


CUSCRIE 
A fi în cuscrie cu cineva = A se încuscri: 

S-a întâmplat adică, ca feciorul de împărat 
să aibă şi o mamă vitregă, iară asta, o fată mare în 
păr, pe care a fost adus-o cu sine, având-o de la 
cel dintâi bărbat. Şi apoi, vai şi amar de acela ce 
cade în asemenea cuscrii! (IOAN SLAVICI) 


A se lega cu cuscrie, (înv.) a tocmi cuscrie, a lega 
cuscrie (cu cineva) = A încuviinţa căsătoria dintre 
fiica (fiul) sa (său) şi fiica (fiul) cuiva: 

Un an întreg să nu se mai curme beţia, şi 
nepoții să povestească cum a fost când Mihu şi-a 
dat fata din casă şi a făcut legătură de cuscrie cu 
Cosma Florii Cazacului! (IOAN SLAVICI) 

— Am venit să ne luăm de cuscri, 
dumneata ai fată de măritat, eu am băiat de 
însurat. (http://www.piticipenet.ro/) 


CUSCRU 
A se duce în cuscri (Trs.) = A se duce la nuntă: 
Vecinii s-au dus în cuscri şi au chefuit 


toată noaptea. 


CUSUR 
A avea cusur =A avea un defect, o meteahnă: 

Fata era vestită de frumoasă; numai atâta 
cusur avea şi ea, că se uita, uneori, nu totdeauna, 
cruciş; dar tocmai asta îi plăcea lui cu deosebire. 
(|. L. CARAGIALE) 

Acum puțină vreme a venit la mine un 
tânăr şi mi-a spus că tinerii pe lângă multele lor 
distracții nocive mai au un cusur, acela de a lua în 
băşcălie lucrurile serioase. 


(http://w ww .ortodoxiatinerilor.ro/) 


A nu face cusur (Înv.) = A face neapărat ceva, a 
nu neglija: 

Orânduindu-l de al doile să ducă pe Paşa 
până l-a trece în hotarul Hotinului, ca să nu facă 
vreun cusur la nimică. (GR. URECHE) 

CUŞMĂ 
A-i ieşi cuiva părul prin cuşmă (Reg.)= A fi 
foarte sărac: 

Cum am zice, mai mult risipea decât se 
îndestula pe sine. Din pricina asta ajunsese 
hainele pe dânsul de se  hărtănise cu 
desăvârşire, ba încă îi ieşise şi părul prin 


căciulă. (P. ISPIRESCU) 


A umbla (sau a se ruga) cu cușma-n mână 
(Reg.) = A se umili: 
Cu cuşma-n mână iarna să îmbli după 


dânsul. (C. NEGRUZZI) 


CUTIE 
A băga capul la cutie = A se adăposti: 

Sau intelectualii care s-au oploşit la 
călduț şi stau cu capul la cutie, nu militează în 
niciun fel. (ON LAZU) 


A fi de la cutie (D. copii părăsiţi)= A proveni de 
la orfelinat: 
Nimeni nu şi-a dat seama că băiatul era 


de la cutie. 


A umbla cu cutia = A cerşi: 
De săracă ce era, femeia era nevoită să 


umble zilnic cu cutia. 


CUȚIT 
A avea pâinea şi cuțitul (în mână) = A avea la 
îndemână toată puterea, toate mijloacele: 

Acuma mi-i pita şi cuțitul în mână. (I. G. 
SBIERA) 

Tu Să fi-nceput iubitul, / Că-i făceam eu 
isprăvitul / Tu cu pâinea şi cuţitu / Mori 
flămând, nepriceput! (G. COŞBUC) 

lată-mă în sfârşit ajuns în pământul 
făgăduinţei; am pus mâna pe pâine şi pe cuțit: 
curaj şi răbdare, prefăcătorie şi iuşchiuzarlâc şi 
ca mâine voi avea şi eu case mari şi bogății ca 
ale acestui fanariot. (NICOLAE FILIMON) 


A descânta de cuţit (Pop.)= A vrăji cu un cuţit 
pentru a lua durerile: 


Vasile ILINCAN 


Au încercat în fel şi chip să-l vindece de 
chinurile durerilor şi l-au dus pe băiat şi la o 
vrăjitoare ca să-l descânte de cuţit. 


A fi (certat sau a se avea) la cuțite (cu cineva) = A fi 
sau a ajunge duşman neîmpăcat (cu cineva): 

El şi Burtă-Verde se aveau la cuțite. (JON 
PAS) 

Decanul şi familia sa au fost multă vreme la 
cuțite cu directorul şi cu familia acestuia, deşi damele 
erau surori. (|. L. CARAGIALE) 


A fi pe muchie de cuţit = A se afla într-o situaţie 
gravă, dificilă, la un pas de un deznodământ nedorit: 
— Dacă vrei să scăpăm de umbra asta, 
încercă el cu sufletul pe-o muchie de cuțit, — strigă- 
i Să se ducă, strigă-i că eşti a mea şi numai a mea, 
strigă-i, te rog... te rog... (GIB I. MIHĂESCU) 


A fi pe cuţit = A fi pe moarte: 
Bătrâna zăcea la pat de ani buni, fiind pe 
cuțit. 


A fi (sau a sta) pe cuțite = A fi nerăbdător să plece 
sau să afle ceva: 
Femeia sta pe cuțite, dar telefonul parcă se 


încăpățâna să sune. 


A-i ajunge (cuiva) cuțitul la os = A ajunge la 
capătul puterilor. A fi într-o situație dificilă, 
precară: 

Ș-a fost o straşnică răfuială... Aşa cum ştie 
răfui norodul, când îl ajunge cuțitul la os. Toată 
ziua, şi noaptea până târziu, a fost o adevărată 
orgie de sânge. (AL. VLAHUȚĂ) 

Capul plecat nu-l taie sabia. Cine se înalță 
se smereşte; şi dacă ajunge cuțitul la os, şi petreci 
ca câinele-n car, trăieşte ca viermele în rădăcina 
hreanului, pănă va veni vremea ca cui pre cui să 


scoată. (C. NEGRUZZI) 


A-i da (sau a-i trece) cuiva un cuţit prin inimă = 
A simți o durere adâncă: 

Vine Zinca speriată, dar el o asigură — fără să 
creadă în ceea ce spune — că banii nu-s pierduţi. Zinca 


se linişteşte (linişte care trebuie să-i fie onestului şi 

sensibilului Rizescu ca un cuţit în inimă) şi, cu 
simpatie, îi spune |...] (G. IBRĂILEANU) 

Atâta îi trebui unchiaşului să auză, ca 
să-i dea un cuţit ascuţit prin inimă. O grijă mare 


îl cuprinse. (P. ISPIRESCU) 


A-i intra (cuiva) un cuţit la inimă = A fi 
cuprins de un fior rece. A fi năpădit de griji : 
Atâta îi trebui unchiaşului să auză, ca 
să-i dea un cuţit ascuţit prin inimă. El, vezi, nu 
se împăca cu ceea ce zisese ursitoarea d-a 


doua. (P. ISPIRESCU) 


A i se pune cuiva un cuţit în inimă = A fi 
cuprins de frică: 

La intrarea în pădure, copilului parcă i se 
pusese un cuţit în inimă şi s-a întors înfricoşat 


acasă. 


A pune cuiva cutitul la gât = A sili (pe cineva) 
să facă ceva: 

Ieri s-a votat monstruoasa lege a d-lui 
P. P. Carp asupra şcoalelor profesionale aşa 
cum a voit ministrul nerromân, care, ca 
briganzii, a pus Camerei servile cuțitul la gât 
strigându-i fioros: votul sau viața! (l. L. 
CARAGIALE) 


A pune (pe alţii) la cuțite (Pop.) = A învrăjbi: 
Ea făcea ce făcea şi iar îi punea la 
cuțite pe cei doi vecini. 


A se afla pe cuţit (Pop.) = A se afla în ceasul 
morții: 

După  cumplitul accident, bărbatul se 
afla pe cuțit, dar medicii au reuşit să-l salveze. 


A zăcea sau a boli de cuțite (Pop.) = A fi 
bolnav în urma vrăjilor cu cuțitul: 
Femeia i-a amenințat că băiatul o să 


bolească de cuțite. 


CUŢU 

Să-mi zici (mie) cuțu, dacă... (Fam.) = Să 
nu-mi zici pe nume dacă... Să mă tratezi ca pe 
un câine dacă...: 


Dicţionar de expresii româneşti în contexte A — C 


Dacă ţi s-o întâmpla ceva, să-mi zici mie 
cuțu. (V. EM. GALAN) 

Dacă nu vine cutremuru” ca-n '77, să-mi 
spuneţi mie cuțu. (DAN LUNGU) 


CUVÂNT 
A ascunde cuvântul (Înv.) = A ţine în secret, a se 
preface: 

Craiul... îmbla cu înşelăciune, ascunzând 


cuvântul. (MIRON COSTIN) 


A avea cu cineva un cuvânt = A avea de discutat 
ceva cu cineva: 

El a întârziat puţin, deoarece mai avea un 
cuvânt cu prietenul său. 


A cere (sau a da, a avea) cuvântul = A cere sau a 
da cuiva dreptul de a vorbi (într-o şedinţă, într-o 
adunare etc.): 

Ea a cerut cuvântul în consiliul facultăţii şi 
a prezentat un punct de vedere interesant. 


A crede pe cuvânt = A crede fără a 
controla exactitatea spuselor: L-am crezut pe 


cuvânt, dar m-am înşelat. 


A da cuvânt = a) A promite solemn, a se angaja: 
Îi dădu [flăcăului] drumul, căci îşi dase 
cuvântul. (POP.) 


b) A se înţelege, a se vorbi: 
Toate par că şi-au dat cuvânt pentru ca să-i 
prelungească chinul. (VASILE ALECSANDRI) 


A face cuvânt (Înv.) = A ţine o cuvântare: 
Suindu-mă în picioare pe-un scaun, le-am 
făcut acest cuvânt. (C. NEGRUZZI) 


A face cuvântul sau a-şi da cuvântul în de sine 
sau a se lega la un cuvânt, a pune (sau a lega) 
cuvânt cu cineva (Înv.) = A se înţelege cu cineva, 
a face un legământ, a cădea la învoială cu cineva: 

Ș-au dat cuvânt în de sine şi au purces 
bulucuri spre târg. (MIRON COSTIN) 


A-i lua cuiva cuvântul = A interzice cuiva să-şi 
mai continue afirmaţiile (într-o adunare): 

Secretarul comisiei i-a luat cuvântul 
femeii şi acest fapt nu i-a convenit, deoarece nu 


spusese ceea ce era important. 


A-i tăia cuvântul cu miere = A întrerupe pe 
cineva pentru a-i da o veste bună: 

— Să-ţi tai cuvântul cu miere, boierule; 
dară dacă vei voi să mă asculți până în sfârşit, 
vei afla că solia mea are să-ţi aducă veselie. (P. 
ISPIRESCU) 


A începe cuvânt (Reg.)= A începe vorba: 
Marfa-i în odaia cea mare de dincolo, 
gospodina. (MIHAIL 


începu iarăşi cuvânt 


SADOVEANU) 


A înţelege (sau a şti) de cuvânt = A asculta de 
spusele, de sfaturile sau de ordinele cuiva: 


Ce folos însă!... nu înțelege de cuvânt. 
(VASILE ALECSANDRI) 


A lua cuvântul = A vorbi (într-o adunare): 
La şedinţa de ieri, aproape toți colegii 
au luat cuvântul. 


A lua (cuiva) cuvântul din gură = A lua vorba 
din gură: 

Tocmai!... Mi-aţi luat cuvântul din 
gură. (VASILE ALECSANDRI) 


A nu găsi (sau a nu avea) cuvinte = A nu fi în 
stare (sub impulsul unei stări de moment) să 
exprimi ceea ce gândeşti: 

Nu găsesc cuvinte ca să  înfierez 


purtarea ta. 


A pune un cuvânt (bun)= A interveni 
(favorabil) pentru cineva: 

L-a rugat pe avocatul, consilierul şi 
prietenul ministrului, să pună un cuvânt bun şi 
să obțină o mutare într-o stație mai omenoasă. 


(CAMIL PETRESCU) 


A tăia (sau a curma) cuvântul = A întrerupe pe 
cineva din vorbă: 

Împăratul îi tăie cuvântul. (P. 
ISPIRESCU) 


Vasile ILINCAN 


Cu o lovitură scurtă în falcă îi curmă 
vorba şi, trăgându-l de umăr în odaie, închise uşa. 


(LIVIU REBREANU) 


A se înţelege sau a se ajunge la cuvinte = A fi de 
acord cu cineva: 
— Ba nu, stăpâne; dară ia să ne înțelegem 


la cuvinte. (P. ISPIRESCU) 


A-şi da cuvântul de onoare = A se angaja în mod 
hotărât că va face cu orice preț ceva: 

Mă pipăi, stau nedumerit. / Mă trag de 
păr, simt că mă doare... / Nu, n-am murit! / Vă dau 
cuvântul de onoare. (G. TOPÂRCEANU) 

Dacă nu mi-ar fi cerut-o şeful cu 
insistență, nici n-aş fi primit o misiune atât de 
covârșitoare! Vă dau cuvântul meu, n-aş fi 
primit!... (LIVIU REBREANU) 


A-şi spune cuvântul = A-şi manifesta părerea, 
opinia; libertate, drept de a se plânge, de a formula 
revendicări: 

Aţi pus cu toții jurământ / Să n-avem drepturi 
şi cuvânt; / Bătăi şi chinuri când țipăm, | Obezi şi lanţ 
când ne mişcăm. (G. COŞBUC) 


A-şi ţine cuvântul sau a se ţine de cuvânt sau a 
rămâne de cuvânt = A respecta o promisiune: 
Te-ai ţinut de cuvânt, moş Nichifor. TON 
CREANGĂ) 
El reuşea întotdeauna să-şi țină cuvântul dat, 


ceea ce era foarte important pentru noi. 


A ţine (sau a păzi) cuvântul cuiva, a asculta de 
cuvântul cuiva sau a nu muta cuvântul cuiva = 
A împlini ordinul cuiva: 

Pentru că ai păzit cuvântul răbdării Mele 
si Eu te voi păzi pe tine de ceasul încercării care 
peste toată lumea va să vină ca să-i încerce pe cei 


ce locuiesc pe pământ. (BIBLIA) 


Adio şi n-am cuvinte (Fam.) = Se zice cuiva care 
pleacă supărat şi căruia vrei să-l arăţi că nu-ți pasă 
de supărarea lui: 

Și a patra oară, sistemul meu: Pălăria şi 
bastonul, adio şi n-am cuvinte! Eu nam nevoie aci 


de intriganti. (CEZAR PETRESCU) 

„Poate să le facă liniştit, de acum înainte, 
dar... fără mine. Chiar îi doresc succes... Adio şi 
n-am  cuvinte!”, a fost declaraţia lui Marin 
Antonescu, postat pe pagina sa de Facebook. 
(http://soimuldambovitean.ro/) 


Am cu tine un cuvânt = a) Am să-ți spun o vorbă: 
— Stai puțin! Am un cuvânt cu tine. 


b) Am să mă răfuiesc cu tine: 
Va veni vremea când va trebui să am un 


cuvânt cu tine. 


Cele zece cuvinte ale lui Dumnezeu sau ale lui 
Moise = Decalogul: 

Câte sărăcii morale şi materiale derivă 
din refuzarea lui Dumnezeu şi din punerea în 
locul lui a atâtor idoli! Să ne lăsăm conduşi de 
aceste zece cuvinte care luminează şi orientează 
pe cel care caută pace, dreptate şi demnitate. 
(http://www.ercis.ro/) 


Cu alte cuvinte = Exprimând acelaşi lucru în 
altfel; aşadar, în concluzie: 

Adică, cu alte cuvinte... Să vă dau afară 
pe voi şi să-i iau pe dinții in loc? (VASILE 
ALECSANDRI) 


Cuvinte acoperite (Înv.) = Cuvinte cu tâlc: 
Cu greu şi-a dat seama de cuvintele 


acoperite pe care le-a spus musafirul. 


Cuvinte deşarte = Cuvinte fără temei: 

Nimeni să nu vă amăgească cu cuvinte 
deşarte, căci pentru acestea vine mânia lui 
Dumnezeu peste fiii neascultării. (BIBLIA) 

Acestea cercând cu nevoință vornicul 
Ureche, scrie de zice că „nu numai letopiseţul 
nostru, ce şi cărți streine au cercat, ca să putem 
afla adevărul, ca să nu mă aflu scriitoriu de 
cuvinte deşarte ” [...] (GR. URECHE) 


Cuvinte grele = Vorbe aspre, de dojană, de ocară: 
Ea nu se aştepta să audă asemenea 


cuvinte grele din partea celei mai bune prietene. 


Dicţionar de expresii româneşti în contexte A — C 


Cuvânt de onoare (sau de cinste) = Promisiune 
sau asigurare care angajează cinstea cuiva, care 
garantează că cele spuse sunt adevărate sau vor fi 
împlinite: 

Despoţii n-au inimă şi n-au cuvânt de 


cinste. (CAMIL PETRESCU) 


Cuvânt de ordine = Dispoziţie dată de un superior: 

După un cuvânt de ordine venit dinspre 
capătul coloanei, facem front la stânga, cu fața 
către răsărit. (G. TOPÂRCEANU) 


Cuvântul cel bun = Vorbă bună: 
Mama găsea întotdeauna cuvântul cel bun 


pentru fiecare dintre cei doi copii. 


Cu drept cuvânt = Pe bună dreptate, în mod 
întemeiat: 

Cu drept cuvânt cetitorul va fi clătit din 
cap. (MIHAI EMINESCU) 

Cu drept cuvânt te aşteptai să fii 
răsplătit... pentru toate ostenelile ce ai depus în 
opera ta. (AL. ODOBESCU) 


Cu un cuvânt subţire = Cu multă fineţe: 
Profesoara reușea cu un cuvânt subțire să 


detensioneze situațiile mai delicate. 


Dintr-un cuvânt = Fără a mai sta la gânduri, 
imediat: 

Eu răspund dintr-un cuvânt, / Făr'să pun 
ochii-n pământ. (| ARNIK-BÎRSEANU) 

Firesc ar fi fost ca el să clarifice îndoiala 


dintr-un cuvânt, dar n-a vrut. 


În (toată) puterea cuvântului = În înţelesul 
adevărat, pe deplin, cu desăvârşire: 
Îşi descarcă mânia în toată puterea 


cuvântului. (ON CREANGĂ) 


Într-un (sau cu un) cuvânt = Pe scurt, în rezumat, 
în concluzie, aşadar: 

Într-un cuvânt... «turdus» nu este câtuşi de 
puţin „graurele” românesc. (AL. ODOBESCU) 


Nici (nu) mai rămâne cuvânt= Nici nu mai 
încape discuţie, nici nu mai poate fi vorbă: 

Lingurarilor, nici mai rămâne cuvânt, li 
se lungise urechile de foame, așteptând. ION 
CREANGĂ) 


Nu-i cuvânt (Mol.) = Nu încape vorbă: 

— Doamne, măi Chirică, bun suflet de 
femeie mai am |... 

— Bună, stăpâne, nu-i cuvânt. (ION 
CREANGĂ) 


Om de cuvânt= Om care îşi ține promisiunile: 

Dandu e un om de cuvânt şi, dacă i-a 
promis, să fie sigur că n-a uitat. (LIVIU 
REBREANU) 


Schimb de cuvinte= Ceartă, discuţie aprinsă: 
Discuţie lungă care se termină într-un 
schimb de cuvinte destul de dur, în prezenţa lui 
Doinaș. (DORLI BLAGA) 
Am auzit un schimb de cuvinte pe şoptite 
şi apoi s-au tras zăvoarele. (ION IOANID) 


Sub (sau pe sau cu) cuvânt că... (sau de) sau 
pentru cuvântul că... = Sub pretext că...: 

Dar ce să vezi, Măria ta? Nici n-a voit 
să se uite la mine. A trimis pe un slujitor de m-a 
gonit de la poarta lui, sub cuvânt că nu mă 
cunoaşte. (P. ISPIRESCU) 

Frusinica să vie în Bucureşti, sub 
cuvântul că vrea să-şi vadă nişte rude ori să 
treacă într-o noapte în Bulgaria şi să li se 


piardă urma? (GALA GALACTION) 


Sub acest cuvânt ca... = Cu condiţia ca... : 
Oi să te scot în lume, dară numai subt 
aiest cuvânt, ca să nu spui nimăruia unde m-oi 


ascunde. (|. G. SBIERA) 


Sub niciun cuvânt= Sub niciun motiv, în 
niciun caz: 

Se urcă în tren, să nu se mai întoarcă 
sub niciun cuvânt. (CEZAR PETRESCU) 


CUVÂNTA 
A cuvânta de bine (sau de rău) pe cineva = A 
spune lucruri bune (sau rele) despre ceva sau 


cineva: 


Vasile ILINCAN 


Apoi drept la Domn căta / Şi-n glas mare 
cuvânta: / Alei! Doamne din domnie! / Ieri ai fost 
dat la beţie; / Astăzi venişi la trezie, / Dar n-ai 
prins la cuminţie. (V ASILE ALECSANDRI) 

Pentru aceea mă voi mărturisi şi Te voi 
lăuda şi bine voi cuvânta numele Domnului. 
(BIBLIA) 


Dicţionarul de expresii româneşti în contexte (DERC), al cărui prim volum, A-C 
(dintr-o serie de trei volume), apare acum, se adresează unui public divers: elevi, studenți, 

expresive ale limbii române. 


Unităţi frazeologice funcţionale complexe, expresiile, alături de locuţiuni, ocupă o pondere 
importantă în structura oricărei limbi atât la nivel popular, cât şi la nivel literar. Asemenea 
construcții stabile s-au constituit de-a lungul secolelor, ele s-au schimbat ori au ieşit din uz și 
reprezintă mărturii ale modului de a gândi şi de a se exprima al vorbitorilor unei comunități 
etnice şi care, datorită îmbinărilor, de cele mai multe ori inedite, sunt capabile să plasticizeze 
ideile exprimate şi să imprime comunicării, în general, o notă aparte. Utilizarea corectă a 

